# The Pentateuch in Latin
# Last edited on 2004-02-28 23:17:35 by stolfi
# 
@chars alpha  {ABCDEFGHIKLMNOPQRSTUVXYZ}
@chars alpha  {abcdefghiklmnopqrstuvxyz}
@chars punct  {=}
#
# SOURCES AND CREDITS
#   
#   This file contains the Pentateuch, the first 5 books of the Old
#   Testament, from the Vulgate Latin translation of the Bible by
#   Eusebius Hieronymus Sophronius (St. Jerome, ca. 400 A.D.) 
#   
#   This file was derived from an HTML document obtained from the
#   Bibliotheca Augustana
#   http://www.fh-augsburg.de/~harsch/hie_v00.html
#   
# LANGUAGE, SPELLING AND ENCODING
#   
#   The language is Church Latin of the early 400s, in plain ASCII
#   encoding. St. Jerome was a native speaker of Illyrian, got his
#   higher education in Rome, and worked most of his life abroad
#   (Trier, Antioch, Alexandria, Bethleem). He translated the
#   Pentateuch directly from the Hebrew originals.
#   
#   Only proper names are capitalized. This file (like its source)
#   contains no punctuation.
#   
#   A "=" was marks the end of every verse, irrespective of whether it
#   is a sentence break or not. (But it seems that 2/3 of the verse
#   ends are indeed paragraph breaks.)
#   
# DOCUMENT STRUCTURE  
#
#   @section 1 {bN} = book number N (1-5)
#     @section 2 {cN} = chapter number N (1,2,...)
#       @section 3 {vN} = verse number N (1,2,...)
#   
#   Traditional verse numbers, e.g. "GEN:3:14", are provided as
#   {}-comments before each verse.  
#
# CHANGES FOR THIS VERSION
#   
#   No intentional changes were meade from the source text, other than
#   removing HTML formatting, headers, titles, etc.
#
#######################################################################
# Book 1 - Genesis
@section 1 {b1}

@section 2 {c1}

@section 3 {v1}

  {GEN:1:1}
  in principio creavit Deus caelum et terram =

@section 3 {v2}

  {GEN:1:2}
  terra autem erat inanis et vacua et tenebrae super faciem
  abyssi et spiritus Dei ferebatur super aquas =

@section 3 {v3}

  {GEN:1:3}
  dixitque Deus fiat lux et facta est lux =

@section 3 {v4}

  {GEN:1:4}
  et vidit Deus lucem quod esset bona et divisit lucem ac
  tenebras =

@section 3 {v5}

  {GEN:1:5}
  appellavitque lucem diem et tenebras noctem factumque est
  vespere et mane dies unus =

@section 3 {v6}

  {GEN:1:6}
  dixit quoque Deus fiat firmamentum in medio aquarum et
  dividat aquas ab aquis =

@section 3 {v7}

  {GEN:1:7}
  et fecit Deus firmamentum divisitque aquas quae erant sub
  firmamento ab his quae erant super firmamentum et factum est
  ita =

@section 3 {v8}

  {GEN:1:8}
  vocavitque Deus firmamentum caelum et factum est vespere et
  mane dies secundus =

@section 3 {v9}

  {GEN:1:9}
  dixit vero Deus congregentur aquae quae sub caelo sunt in
  locum unum et appareat arida factumque est ita =

@section 3 {v10}

  {GEN:1:10}
  et vocavit Deus aridam terram congregationesque aquarum
  appellavit maria et vidit Deus quod esset bonum =

@section 3 {v11}

  {GEN:1:11}
  et ait germinet terra herbam virentem et facientem semen et
  lignum pomiferum faciens fructum iuxta genus suum cuius semen
  in semet ipso sit super terram et factum est ita =

@section 3 {v12}

  {GEN:1:12}
  et protulit terra herbam virentem et adferentem semen iuxta
  genus suum lignumque faciens fructum et habens unumquodque
  sementem secundum speciem suam et vidit Deus quod esset bonum =

@section 3 {v13}

  {GEN:1:13}
  factumque est vespere et mane dies tertius =

@section 3 {v14}

  {GEN:1:14}
  dixit autem Deus fiant luminaria in firmamento caeli ut
  dividant diem ac noctem et sint in signa et tempora et dies et
  annos =

@section 3 {v15}

  {GEN:1:15}
  ut luceant in firmamento caeli et inluminent terram et
  factum est ita =

@section 3 {v16}

  {GEN:1:16}
  fecitque Deus duo magna luminaria luminare maius ut
  praeesset diei et luminare minus ut praeesset nocti et stellas =

@section 3 {v17}

  {GEN:1:17}
  et posuit eas in firmamento caeli ut lucerent super terram =

@section 3 {v18}

  {GEN:1:18}
  et praeessent diei ac nocti et dividerent lucem ac tenebras
  et vidit Deus quod esset bonum =

@section 3 {v19}

  {GEN:1:19}
  et factum est vespere et mane dies quartus =

@section 3 {v20}

  {GEN:1:20}
  dixit etiam Deus producant aquae reptile animae viventis et
  volatile super terram sub firmamento caeli =

@section 3 {v21}

  {GEN:1:21}
  creavitque Deus cete grandia et omnem animam viventem atque
  motabilem quam produxerant aquae in species suas et omne
  volatile secundum genus suum et vidit Deus quod esset bonum =

@section 3 {v22}

  {GEN:1:22}
  benedixitque eis dicens crescite et multiplicamini et
  replete aquas maris avesque multiplicentur super terram =

@section 3 {v23}

  {GEN:1:23}
  et factum est vespere et mane dies quintus =

@section 3 {v24}

  {GEN:1:24}
  dixit quoque Deus producat terra animam viventem in genere
  suo iumenta et reptilia et bestias terrae secundum species suas
  factumque est ita =

@section 3 {v25}

  {GEN:1:25}
  et fecit Deus bestias terrae iuxta species suas et iumenta
  et omne reptile terrae in genere suo et vidit Deus quod esset
  bonum =

@section 3 {v26}

  {GEN:1:26}
  et ait faciamus hominem ad imaginem et similitudinem
  nostram et praesit piscibus maris et volatilibus caeli et
  bestiis universaeque terrae omnique reptili quod movetur in
  terra =

@section 3 {v27}

  {GEN:1:27}
  et creavit Deus hominem ad imaginem suam ad imaginem Dei
  creavit illum masculum et feminam creavit eos =

@section 3 {v28}

  {GEN:1:28}
  benedixitque illis Deus et ait crescite et multiplicamini
  et replete terram et subicite eam et dominamini piscibus maris
  et volatilibus caeli et universis animantibus quae moventur
  super terram =

@section 3 {v29}

  {GEN:1:29}
  dixitque Deus ecce dedi vobis omnem herbam adferentem semen
  super terram et universa ligna quae habent in semet ipsis
  sementem generis sui ut sint vobis in escam =

@section 3 {v30}

  {GEN:1:30}
  et cunctis animantibus terrae omnique volucri caeli et
  universis quae moventur in terra et in quibus est anima vivens
  ut habeant ad vescendum et factum est ita =

@section 3 {v31}

  {GEN:1:31}
  viditque Deus cuncta quae fecit et erant valde bona et
  factum est vespere et mane dies sextus =

@section 2 {c2}

@section 3 {v1}

  {GEN:2:1}
  igitur perfecti sunt caeli et terra et omnis ornatus eorum =

@section 3 {v2}

  {GEN:2:2}
  conplevitque Deus die septimo opus suum quod fecerat et
  requievit die septimo ab universo opere quod patrarat =

@section 3 {v3}

  {GEN:2:3}
  et benedixit diei septimo et sanctificavit illum quia in
  ipso cessaverat ab omni opere suo quod creavit Deus ut faceret =

@section 3 {v4}

  {GEN:2:4}
  istae generationes caeli et terrae quando creatae sunt in
  die quo fecit Dominus Deus caelum et terram =

@section 3 {v5}

  {GEN:2:5}
  et omne virgultum agri antequam oreretur in terra omnemque
  herbam regionis priusquam germinaret non enim pluerat Dominus
  Deus super terram et homo non erat qui operaretur terram =

@section 3 {v6}

  {GEN:2:6}
  sed fons ascendebat e terra inrigans universam superficiem
  terrae =

@section 3 {v7}

  {GEN:2:7}
  formavit igitur Dominus Deus hominem de limo terrae et
  inspiravit in faciem eius spiraculum vitae et factus est homo
  in animam viventem =

@section 3 {v8}

  {GEN:2:8}
  plantaverat autem Dominus Deus paradisum voluptatis a
  principio in quo posuit hominem quem formaverat =

@section 3 {v9}

  {GEN:2:9}
  produxitque Dominus Deus de humo omne lignum pulchrum visu
  et ad vescendum suave lignum etiam vitae in medio paradisi
  lignumque scientiae boni et mali =

@section 3 {v10}

  {GEN:2:10}
  et fluvius egrediebatur de loco voluptatis ad inrigandum
  paradisum qui inde dividitur in quattuor capita =

@section 3 {v11}

  {GEN:2:11}
  nomen uni Phison ipse est qui circuit omnem terram Evilat
  ubi nascitur aurum =

@section 3 {v12}

  {GEN:2:12}
  et aurum terrae illius optimum est ibique invenitur
  bdellium et lapis onychinus =

@section 3 {v13}

  {GEN:2:13}
  et nomen fluvio secundo Geon ipse est qui circuit omnem
  terram Aethiopiae =

@section 3 {v14}

  {GEN:2:14}
  nomen vero fluminis tertii Tigris ipse vadit contra
  Assyrios fluvius autem quartus ipse est Eufrates =

@section 3 {v15}

  {GEN:2:15}
  tulit ergo Dominus Deus hominem et posuit eum in paradiso
  voluptatis ut operaretur et custodiret illum =

@section 3 {v16}

  {GEN:2:16}
  praecepitque ei dicens ex omni ligno paradisi comede =

@section 3 {v17}

  {GEN:2:17}
  de ligno autem scientiae boni et mali ne comedas in
  quocumque enim die comederis ex eo morte morieris =

@section 3 {v18}

  {GEN:2:18}
  dixit quoque Dominus Deus non est bonum esse hominem solum
  faciamus ei adiutorium similem sui =

@section 3 {v19}

  {GEN:2:19}
  formatis igitur Dominus Deus de humo cunctis animantibus
  terrae et universis volatilibus caeli adduxit ea ad Adam ut
  videret quid vocaret ea omne enim quod vocavit Adam animae
  viventis ipsum est nomen eius =

@section 3 {v20}

  {GEN:2:20}
  appellavitque Adam nominibus suis cuncta animantia et
  universa volatilia caeli et omnes bestias terrae Adam vero non
  inveniebatur adiutor similis eius =

@section 3 {v21}

  {GEN:2:21}
  inmisit ergo Dominus Deus soporem in Adam cumque
  obdormisset tulit unam de costis eius et replevit carnem pro ea =

@section 3 {v22}

  {GEN:2:22}
  et aedificavit Dominus Deus costam quam tulerat de Adam in
  mulierem et adduxit eam ad Adam =

@section 3 {v23}

  {GEN:2:23}
  dixitque Adam hoc nunc os ex ossibus meis et caro de carne
  mea haec vocabitur virago quoniam de viro sumpta est =

@section 3 {v24}

  {GEN:2:24}
  quam ob rem relinquet homo patrem suum et matrem et
  adherebit uxori suae et erunt duo in carne una =

@section 3 {v25}

  {GEN:2:25}
  erant autem uterque nudi Adam scilicet et uxor eius et non
  erubescebant =

@section 2 {c3}

@section 3 {v1}

  {GEN:3:1}
  sed et serpens erat callidior cunctis animantibus terrae
  quae fecerat Dominus Deus qui dixit ad mulierem cur praecepit
  vobis Deus ut non comederetis de omni ligno paradisi =

@section 3 {v2}

  {GEN:3:2}
  cui respondit mulier de fructu lignorum quae sunt in
  paradiso vescemur =

@section 3 {v3}

  {GEN:3:3}
  de fructu vero ligni quod est in medio paradisi praecepit
  nobis Deus ne comederemus et ne tangeremus illud ne forte
  moriamur =

@section 3 {v4}

  {GEN:3:4}
  dixit autem serpens ad mulierem nequaquam morte moriemini =

@section 3 {v5}

  {GEN:3:5}
  scit enim Deus quod in quocumque die comederitis ex eo
  aperientur oculi vestri et eritis sicut dii scientes bonum et
  malum =

@section 3 {v6}

  {GEN:3:6}
  vidit igitur mulier quod bonum esset lignum ad vescendum et
  pulchrum oculis aspectuque delectabile et tulit de fructu
  illius et comedit deditque viro suo qui comedit =

@section 3 {v7}

  {GEN:3:7}
  et aperti sunt oculi amborum cumque cognovissent esse se
  nudos consuerunt folia ficus et fecerunt sibi perizomata =

@section 3 {v8}

  {GEN:3:8}
  et cum audissent vocem Domini Dei deambulantis in paradiso
  ad auram post meridiem abscondit se Adam et uxor eius a facie
  Domini Dei in medio ligni paradisi =

@section 3 {v9}

  {GEN:3:9}
  vocavitque Dominus Deus Adam et dixit ei ubi es =

@section 3 {v10}

  {GEN:3:10}
  qui ait vocem tuam audivi in paradiso et timui eo quod
  nudus essem et abscondi me =

@section 3 {v11}

  {GEN:3:11}
  cui dixit quis enim indicavit tibi quod nudus esses nisi
  quod ex ligno de quo tibi praeceperam ne comederes comedisti =

@section 3 {v12}

  {GEN:3:12}
  dixitque Adam mulier quam dedisti sociam mihi dedit mihi de
  ligno et comedi =

@section 3 {v13}

  {GEN:3:13}
  et dixit Dominus Deus ad mulierem quare hoc fecisti quae
  respondit serpens decepit me et comedi =

@section 3 {v14}

  {GEN:3:14}
  et ait Dominus Deus ad serpentem quia fecisti hoc
  maledictus es inter omnia animantia et bestias terrae super
  pectus tuum gradieris et terram comedes cunctis diebus vitae
  tuae =

@section 3 {v15}

  {GEN:3:15}
  inimicitias ponam inter te et mulierem et semen tuum et
  semen illius ipsa conteret caput tuum et tu insidiaberis
  calcaneo eius =

@section 3 {v16}

  {GEN:3:16}
  mulieri quoque dixit multiplicabo aerumnas tuas et
  conceptus tuos in dolore paries filios et sub viri potestate
  eris et ipse dominabitur tui =

@section 3 {v17}

  {GEN:3:17}
  ad Adam vero dixit quia audisti vocem uxoris tuae et
  comedisti de ligno ex quo praeceperam tibi ne comederes
  maledicta terra in opere tuo in laboribus comedes eam cunctis
  diebus vitae tuae =

@section 3 {v18}

  {GEN:3:18}
  spinas et tribulos germinabit tibi et comedes herbas terrae =

@section 3 {v19}

  {GEN:3:19}
  in sudore vultus tui vesceris pane donec revertaris in
  terram de qua sumptus es quia pulvis es et in pulverem
  reverteris =

@section 3 {v20}

  {GEN:3:20}
  et vocavit Adam nomen uxoris suae Hava eo quod mater esset
  cunctorum viventium =

@section 3 {v21}

  {GEN:3:21}
  fecit quoque Dominus Deus Adam et uxori eius tunicas
  pellicias et induit eos =

@section 3 {v22}

  {GEN:3:22}
  et ait ecce Adam factus est quasi unus ex nobis sciens
  bonum et malum nunc ergo ne forte mittat manum suam et sumat
  etiam de ligno vitae et comedat et vivat in aeternum =

@section 3 {v23}

  {GEN:3:23}
  emisit eum Dominus Deus de paradiso voluptatis ut
  operaretur terram de qua sumptus est =

@section 3 {v24}

  {GEN:3:24}
  eiecitque Adam et conlocavit ante paradisum voluptatis
  cherubin et flammeum gladium atque versatilem ad custodiendam
  viam ligni vitae =

@section 2 {c4}

@section 3 {v1}

  {GEN:4:1}
  Adam vero cognovit Havam uxorem suam quae concepit et
  peperit Cain dicens possedi hominem per Dominum =

@section 3 {v2}

  {GEN:4:2}
  rursusque peperit fratrem eius Abel fuit autem Abel pastor
  ovium et Cain agricola =

@section 3 {v3}

  {GEN:4:3}
  factum est autem post multos dies ut offerret Cain de
  fructibus terrae munera Domino =

@section 3 {v4}

  {GEN:4:4}
  Abel quoque obtulit de primogenitis gregis sui et de
  adipibus eorum et respexit Dominus ad Abel et ad munera eius =

@section 3 {v5}

  {GEN:4:5}
  ad Cain vero et ad munera illius non respexit iratusque est
  Cain vehementer et concidit vultus eius =

@section 3 {v6}

  {GEN:4:6}
  dixitque Dominus ad eum quare maestus es et cur concidit
  facies tua =

@section 3 {v7}

  {GEN:4:7}
  nonne si bene egeris recipies sin autem male statim in
  foribus peccatum aderit sed sub te erit appetitus eius et tu
  dominaberis illius =

@section 3 {v8}

  {GEN:4:8}
  dixitque Cain ad Abel fratrem suum egrediamur foras cumque
  essent in agro consurrexit Cain adversus Abel fratrem suum et
  interfecit eum =

@section 3 {v9}

  {GEN:4:9}
  et ait Dominus ad Cain ubi est Abel frater tuus qui
  respondit nescio num custos fratris mei sum =

@section 3 {v10}

  {GEN:4:10}
  dixitque ad eum quid fecisti vox sanguinis fratris tui
  clamat ad me de terra =

@section 3 {v11}

  {GEN:4:11}
  nunc igitur maledictus eris super terram quae aperuit os
  suum et suscepit sanguinem fratris tui de manu tua =

@section 3 {v12}

  {GEN:4:12}
  cum operatus fueris eam non dabit tibi fructus suos vagus
  et profugus eris super terram =

@section 3 {v13}

  {GEN:4:13}
  dixitque Cain ad Dominum maior est iniquitas mea quam ut
  veniam merear =

@section 3 {v14}

  {GEN:4:14}
  ecce eicis me hodie a facie terrae et a facie tua abscondar
  et ero vagus et profugus in terra omnis igitur qui invenerit me
  occidet me =

@section 3 {v15}

  {GEN:4:15}
  dixitque ei Dominus nequaquam ita fiet sed omnis qui
  occiderit Cain septuplum punietur posuitque Dominus Cain signum
  ut non eum interficeret omnis qui invenisset eum =

@section 3 {v16}

  {GEN:4:16}
  egressusque Cain a facie Domini habitavit in terra profugus
  ad orientalem plagam Eden =

@section 3 {v17}

  {GEN:4:17}
  cognovit autem Cain uxorem suam quae concepit et peperit
  Enoch et aedificavit civitatem vocavitque nomen eius ex nomine
  filii sui Enoch =

@section 3 {v18}

  {GEN:4:18}
  porro Enoch genuit Irad et Irad genuit Maviahel et Maviahel
  genuit Matusahel et Matusahel genuit Lamech =

@section 3 {v19}

  {GEN:4:19}
  qui accepit uxores duas nomen uni Ada et nomen alteri Sella =

@section 3 {v20}

  {GEN:4:20}
  genuitque Ada Iabel qui fuit pater habitantium in tentoriis
  atque pastorum =

@section 3 {v21}

  {GEN:4:21}
  et nomen fratris eius Iubal ipse fuit pater canentium
  cithara et organo =

@section 3 {v22}

  {GEN:4:22}
  Sella quoque genuit Thubalcain qui fuit malleator et faber
  in cuncta opera aeris et ferri soror vero Thubalcain Noemma =

@section 3 {v23}

  {GEN:4:23}
  dixitque Lamech uxoribus suis Adae et Sellae audite vocem
  meam uxores Lamech auscultate sermonem meum quoniam occidi
  virum in vulnus meum et adulescentulum in livorem meum =

@section 3 {v24}

  {GEN:4:24}
  septuplum ultio dabitur de Cain de Lamech vero septuagies
  septies =

@section 3 {v25}

  {GEN:4:25}
  cognovit quoque adhuc Adam uxorem suam et peperit filium
  vocavitque nomen eius Seth dicens posuit mihi Deus semen aliud
  pro Abel quem occidit Cain =

@section 3 {v26}

  {GEN:4:26}
  sed et Seth natus est filius quem vocavit Enos iste coepit
  invocare nomen Domini =

@section 2 {c5}

@section 3 {v1}

  {GEN:5:1}
  hic est liber generationis Adam in die qua creavit Deus
  hominem ad similitudinem Dei fecit illum =

@section 3 {v2}

  {GEN:5:2}
  masculum et feminam creavit eos et benedixit illis et
  vocavit nomen eorum Adam in die qua creati sunt =

@section 3 {v3}

  {GEN:5:3}
  vixit autem Adam centum triginta annis et genuit ad
  similitudinem et imaginem suam vocavitque nomen eius Seth =

@section 3 {v4}

  {GEN:5:4}
  et facti sunt dies Adam postquam genuit Seth octingenti anni
  genuitque filios et filias =

@section 3 {v5}

  {GEN:5:5}
  et factum est omne tempus quod vixit Adam anni nongenti
  triginta et mortuus est =

@section 3 {v6}

  {GEN:5:6}
  vixit quoque Seth centum quinque annos et genuit Enos =

@section 3 {v7}

  {GEN:5:7}
  vixitque Seth postquam genuit Enos octingentis septem annis
  genuitque filios et filias =

@section 3 {v8}

  {GEN:5:8}
  et facti sunt omnes dies Seth nongentorum duodecim annorum
  et mortuus est =

@section 3 {v9}

  {GEN:5:9}
  vixit vero Enos nonaginta annis et genuit Cainan =

@section 3 {v10}

  {GEN:5:10}
  post cuius ortum vixit octingentis quindecim annis et
  genuit filios et filias =

@section 3 {v11}

  {GEN:5:11}
  factique sunt omnes dies Enos nongentorum quinque annorum
  et mortuus est =

@section 3 {v12}

  {GEN:5:12}
  vixit quoque Cainan septuaginta annis et genuit Malalehel =

@section 3 {v13}

  {GEN:5:13}
  et vixit Cainan postquam genuit Malalehel octingentos
  quadraginta annos genuitque filios et filias =

@section 3 {v14}

  {GEN:5:14}
  et facti sunt omnes dies Cainan nongenti decem anni et
  mortuus est =

@section 3 {v15}

  {GEN:5:15}
  vixit autem Malalehel sexaginta quinque annos et genuit
  Iared =

@section 3 {v16}

  {GEN:5:16}
  et vixit Malalehel postquam genuit Iared octingentis
  triginta annis et genuit filios et filias =

@section 3 {v17}

  {GEN:5:17}
  et facti sunt omnes dies Malalehel octingenti nonaginta
  quinque anni et mortuus est =

@section 3 {v18}

  {GEN:5:18}
  vixitque Iared centum sexaginta duobus annis et genuit
  Enoch =

@section 3 {v19}

  {GEN:5:19}
  et vixit Iared postquam genuit Enoch octingentos annos et
  genuit filios et filias =

@section 3 {v20}

  {GEN:5:20}
  et facti sunt omnes dies Iared nongenti sexaginta duo anni
  et mortuus est =

@section 3 {v21}

  {GEN:5:21}
  porro Enoch vixit sexaginta quinque annis et genuit
  Mathusalam =

@section 3 {v22}

  {GEN:5:22}
  et ambulavit Enoch cum Deo postquam genuit Mathusalam
  trecentis annis et genuit filios et filias =

@section 3 {v23}

  {GEN:5:23}
  et facti sunt omnes dies Enoch trecenti sexaginta quinque
  anni =

@section 3 {v24}

  {GEN:5:24}
  ambulavitque cum Deo et non apparuit quia tulit eum Deus =

@section 3 {v25}

  {GEN:5:25}
  vixit quoque Mathusalam centum octoginta septem annos et
  genuit Lamech =

@section 3 {v26}

  {GEN:5:26}
  et vixit Mathusalam postquam genuit Lamech septingentos
  octoginta duos annos et genuit filios et filias =

@section 3 {v27}

  {GEN:5:27}
  et facti sunt omnes dies Mathusalae nongenti sexaginta
  novem anni et mortuus est =

@section 3 {v28}

  {GEN:5:28}
  vixit autem Lamech centum octoginta duobus annis et genuit
  filium =

@section 3 {v29}

  {GEN:5:29}
  vocavitque nomen eius Noe dicens iste consolabitur nos ab
  operibus et laboribus manuum nostrarum in terra cui maledixit
  Dominus =

@section 3 {v30}

  {GEN:5:30}
  vixitque Lamech postquam genuit Noe quingentos nonaginta
  quinque annos et genuit filios et filias =

@section 3 {v31}

  {GEN:5:31}
  et facti sunt omnes dies Lamech septingenti septuaginta
  septem anni et mortuus est =

@section 3 {v32}

  {GEN:5:32}
  Noe vero cum quingentorum esset annorum genuit Sem et Ham
  et Iafeth =

@section 2 {c6}

@section 3 {v1}

  {GEN:6:1}
  cumque coepissent homines multiplicari super terram et
  filias procreassent =

@section 3 {v2}

  {GEN:6:2}
  videntes filii Dei filias eorum quod essent pulchrae
  acceperunt uxores sibi ex omnibus quas elegerant =

@section 3 {v3}

  {GEN:6:3}
  dixitque Deus non permanebit spiritus meus in homine in
  aeternum quia caro est eruntque dies illius centum viginti
  annorum =

@section 3 {v4}

  {GEN:6:4}
  gigantes autem erant super terram in diebus illis postquam
  enim ingressi sunt filii Dei ad filias hominum illaeque
  genuerunt isti sunt potentes a saeculo viri famosi =

@section 3 {v5}

  {GEN:6:5}
  videns autem Deus quod multa malitia hominum esset in terra
  et cuncta cogitatio cordis intenta esset ad malum omni tempore =

@section 3 {v6}

  {GEN:6:6}
  paenituit eum quod hominem fecisset in terra et tactus
  dolore cordis intrinsecus =

@section 3 {v7}

  {GEN:6:7}
  delebo inquit hominem quem creavi a facie terrae ab homine
  usque ad animantia a reptili usque ad volucres caeli paenitet
  enim me fecisse eos =

@section 3 {v8}

  {GEN:6:8}
  Noe vero invenit gratiam coram Domino =

@section 3 {v9}

  {GEN:6:9}
  hae generationes Noe Noe vir iustus atque perfectus fuit in
  generationibus suis cum Deo ambulavit =

@section 3 {v10}

  {GEN:6:10}
  et genuit tres filios Sem Ham et Iafeth =

@section 3 {v11}

  {GEN:6:11}
  corrupta est autem terra coram Deo et repleta est
  iniquitate =

@section 3 {v12}

  {GEN:6:12}
  cumque vidisset Deus terram esse corruptam omnis quippe
  caro corruperat viam suam super terram =

@section 3 {v13}

  {GEN:6:13}
  dixit ad Noe finis universae carnis venit coram me repleta
  est terra iniquitate a facie eorum et ego disperdam eos cum
  terra =

@section 3 {v14}

  {GEN:6:14}
  fac tibi arcam de lignis levigatis mansiunculas in arca
  facies et bitumine linies intrinsecus et extrinsecus =

@section 3 {v15}

  {GEN:6:15}
  et sic facies eam trecentorum cubitorum erit longitudo
  arcae quinquaginta cubitorum latitudo et triginta cubitorum
  altitudo illius =

@section 3 {v16}

  {GEN:6:16}
  fenestram in arca facies et in cubito consummabis
  summitatem ostium autem arcae pones ex latere deorsum cenacula
  et tristega facies in ea =

@section 3 {v17}

  {GEN:6:17}
  ecce ego adducam diluvii aquas super terram ut interficiam
  omnem carnem in qua spiritus vitae est subter caelum universa
  quae in terra sunt consumentur =

@section 3 {v18}

  {GEN:6:18}
  ponamque foedus meum tecum et ingredieris arcam tu et filii
  tui uxor tua et uxores filiorum tuorum tecum =

@section 3 {v19}

  {GEN:6:19}
  et ex cunctis animantibus universae carnis bina induces in
  arcam ut vivant tecum masculini sexus et feminini =

@section 3 {v20}

  {GEN:6:20}
  de volucribus iuxta genus suum et de iumentis in genere suo
  et ex omni reptili terrae secundum genus suum bina de omnibus
  ingredientur tecum ut possint vivere =

@section 3 {v21}

  {GEN:6:21}
  tolles igitur tecum ex omnibus escis quae mandi possunt et
  conportabis apud te et erunt tam tibi quam illis in cibum =

@section 3 {v22}

  {GEN:6:22}
  fecit ergo Noe omnia quae praeceperat illi Deus =

@section 2 {c7}

@section 3 {v1}

  {GEN:7:1}
  dixitque Dominus ad eum ingredere tu et omnis domus tua
  arcam te enim vidi iustum coram me in generatione hac =

@section 3 {v2}

  {GEN:7:2}
  ex omnibus animantibus mundis tolle septena septena masculum
  et feminam de animantibus vero non mundis duo duo masculum et
  feminam =

@section 3 {v3}

  {GEN:7:3}
  sed et de volatilibus caeli septena septena masculum et
  feminam ut salvetur semen super faciem universae terrae =

@section 3 {v4}

  {GEN:7:4}
  adhuc enim et post dies septem ego pluam super terram
  quadraginta diebus et quadraginta noctibus et delebo omnem
  substantiam quam feci de superficie terrae =

@section 3 {v5}

  {GEN:7:5}
  fecit ergo Noe omnia quae mandaverat ei Dominus =

@section 3 {v6}

  {GEN:7:6}
  eratque sescentorum annorum quando diluvii aquae
  inundaverunt super terram =

@section 3 {v7}

  {GEN:7:7}
  et ingressus est Noe et filii eius uxor eius et uxores
  filiorum eius cum eo in arcam propter aquas diluvii =

@section 3 {v8}

  {GEN:7:8}
  de animantibus quoque mundis et inmundis et de volucribus et
  ex omni quod movetur super terram =

@section 3 {v9}

  {GEN:7:9}
  duo et duo ingressa sunt ad Noe in arcam masculus et femina
  sicut praeceperat Deus Noe =

@section 3 {v10}

  {GEN:7:10}
  cumque transissent septem dies aquae diluvii inundaverunt
  super terram =

@section 3 {v11}

  {GEN:7:11}
  anno sescentesimo vitae Noe mense secundo septimodecimo die
  mensis rupti sunt omnes fontes abyssi magnae et cataractae
  caeli apertae sunt =

@section 3 {v12}

  {GEN:7:12}
  et facta est pluvia super terram quadraginta diebus et
  quadraginta noctibus =

@section 3 {v13}

  {GEN:7:13}
  in articulo diei illius ingressus est Noe et Sem et Ham et
  Iafeth filii eius uxor illius et tres uxores filiorum eius cum
  eis in arcam =

@section 3 {v14}

  {GEN:7:14}
  ipsi et omne animal secundum genus suum universaque iumenta
  in genus suum et omne quod movetur super terram in genere suo
  cunctumque volatile secundum genus suum universae aves omnesque
  volucres =

@section 3 {v15}

  {GEN:7:15}
  ingressae sunt ad Noe in arcam bina et bina ex omni carne
  in qua erat spiritus vitae =

@section 3 {v16}

  {GEN:7:16}
  et quae ingressa sunt masculus et femina ex omni carne
  introierunt sicut praeceperat ei Deus et inclusit eum Dominus
  de foris =

@section 3 {v17}

  {GEN:7:17}
  factumque est diluvium quadraginta diebus super terram et
  multiplicatae sunt aquae et elevaverunt arcam in sublime a
  terra =

@section 3 {v18}

  {GEN:7:18}
  vehementer inundaverunt et omnia repleverunt in superficie
  terrae porro arca ferebatur super aquas =

@section 3 {v19}

  {GEN:7:19}
  et aquae praevaluerunt nimis super terram opertique sunt
  omnes montes excelsi sub universo caelo =

@section 3 {v20}

  {GEN:7:20}
  quindecim cubitis altior fuit aqua super montes quos
  operuerat =

@section 3 {v21}

  {GEN:7:21}
  consumptaque est omnis caro quae movebatur super terram
  volucrum animantium bestiarum omniumque reptilium quae reptant
  super terram universi homines =

@section 3 {v22}

  {GEN:7:22}
  et cuncta in quibus spiraculum vitae est in terra mortua
  sunt =

@section 3 {v23}

  {GEN:7:23}
  et delevit omnem substantiam quae erat super terram ab
  homine usque ad pecus tam reptile quam volucres caeli et deleta
  sunt de terra remansit autem solus Noe et qui cum eo erant in
  arca =

@section 3 {v24}

  {GEN:7:24}
  obtinueruntque aquae terras centum quinquaginta diebus =

@section 2 {c8}

@section 3 {v1}

  {GEN:8:1}
  recordatus autem Deus Noe cunctarumque animantium et omnium
  iumentorum quae erant cum eo in arca adduxit spiritum super
  terram et inminutae sunt aquae =

@section 3 {v2}

  {GEN:8:2}
  et clausi sunt fontes abyssi et cataractae caeli et
  prohibitae sunt pluviae de caelo =

@section 3 {v3}

  {GEN:8:3}
  reversaeque aquae de terra euntes et redeuntes et coeperunt
  minui post centum quinquaginta dies =

@section 3 {v4}

  {GEN:8:4}
  requievitque arca mense septimo vicesima septima die mensis
  super montes Armeniae =

@section 3 {v5}

  {GEN:8:5}
  at vero aquae ibant et decrescebant usque ad decimum mensem
  decimo enim mense prima die mensis apparuerunt cacumina montium =

@section 3 {v6}

  {GEN:8:6}
  cumque transissent quadraginta dies aperiens Noe fenestram
  arcae quam fecerat dimisit corvum =

@section 3 {v7}

  {GEN:8:7}
  qui egrediebatur et revertebatur donec siccarentur aquae
  super terram =

@section 3 {v8}

  {GEN:8:8}
  emisit quoque columbam post eum ut videret si iam cessassent
  aquae super faciem terrae =

@section 3 {v9}

  {GEN:8:9}
  quae cum non invenisset ubi requiesceret pes eius reversa
  est ad eum in arcam aquae enim erant super universam terram
  extenditque manum et adprehensam intulit in arcam =

@section 3 {v10}

  {GEN:8:10}
  expectatis autem ultra septem diebus aliis rursum dimisit
  columbam ex arca =

@section 3 {v11}

  {GEN:8:11}
  at illa venit ad eum ad vesperam portans ramum olivae
  virentibus foliis in ore suo intellexit ergo Noe quod
  cessassent aquae super terram =

@section 3 {v12}

  {GEN:8:12}
  expectavitque nihilominus septem alios dies et emisit
  columbam quae non est reversa ultra ad eum =

@section 3 {v13}

  {GEN:8:13}
  igitur sescentesimo primo anno primo mense prima die mensis
  inminutae sunt aquae super terram et aperiens Noe tectum arcae
  aspexit viditque quod exsiccata esset superficies terrae =

@section 3 {v14}

  {GEN:8:14}
  mense secundo septima et vicesima die mensis arefacta est
  terra =

@section 3 {v15}

  {GEN:8:15}
  locutus est autem Deus ad Noe dicens =

@section 3 {v16}

  {GEN:8:16}
  egredere de arca tu et uxor tua filii tui et uxores
  filiorum tuorum tecum =

@section 3 {v17}

  {GEN:8:17}
  cuncta animantia quae sunt apud te ex omni carne tam in
  volatilibus quam in bestiis et in universis reptilibus quae
  reptant super terram educ tecum et ingredimini super terram
  crescite et multiplicamini super eam =

@section 3 {v18}

  {GEN:8:18}
  egressus est ergo Noe et filii eius uxor illius et uxores
  filiorum eius cum eo =

@section 3 {v19}

  {GEN:8:19}
  sed et omnia animantia iumenta et reptilia quae repunt
  super terram secundum genus suum arcam egressa sunt =

@section 3 {v20}

  {GEN:8:20}
  aedificavit autem Noe altare Domino et tollens de cunctis
  pecoribus et volucribus mundis obtulit holocausta super altare =

@section 3 {v21}

  {GEN:8:21}
  odoratusque est Dominus odorem suavitatis et ait ad eum
  nequaquam ultra maledicam terrae propter homines sensus enim et
  cogitatio humani cordis in malum prona sunt ab adulescentia sua
  non igitur ultra percutiam omnem animantem sicut feci =

@section 3 {v22}

  {GEN:8:22}
  cunctis diebus terrae sementis et messis frigus et aestus
  aestas et hiemps nox et dies non requiescent =

@section 2 {c9}

@section 3 {v1}

  {GEN:9:1}
  benedixitque Deus Noe et filiis eius et dixit ad eos
  crescite et multiplicamini et implete terram =

@section 3 {v2}

  {GEN:9:2}
  et terror vester ac tremor sit super cuncta animalia terrae
  et super omnes volucres caeli cum universis quae moventur in
  terra omnes pisces maris manui vestrae traditi sunt =

@section 3 {v3}

  {GEN:9:3}
  et omne quod movetur et vivit erit vobis in cibum quasi
  holera virentia tradidi vobis omnia =

@section 3 {v4}

  {GEN:9:4}
  excepto quod carnem cum sanguine non comedetis =

@section 3 {v5}

  {GEN:9:5}
  sanguinem enim animarum vestrarum requiram de manu cunctarum
  bestiarum et de manu hominis de manu viri et fratris eius
  requiram animam hominis =

@section 3 {v6}

  {GEN:9:6}
  quicumque effuderit humanum sanguinem fundetur sanguis
  illius ad imaginem quippe Dei factus est homo =

@section 3 {v7}

  {GEN:9:7}
  vos autem crescite et multiplicamini et ingredimini super
  terram et implete eam =

@section 3 {v8}

  {GEN:9:8}
  haec quoque dixit Deus ad Noe et ad filios eius cum eo =

@section 3 {v9}

  {GEN:9:9}
  ecce ego statuam pactum meum vobiscum et cum semine vestro
  post vos =

@section 3 {v10}

  {GEN:9:10}
  et ad omnem animam viventem quae est vobiscum tam in
  volucribus quam in iumentis et pecudibus terrae cunctis quae
  egressa sunt de arca et universis bestiis terrae =

@section 3 {v11}

  {GEN:9:11}
  statuam pactum meum vobiscum et nequaquam ultra
  interficietur omnis caro aquis diluvii neque erit deinceps
  diluvium dissipans terram =

@section 3 {v12}

  {GEN:9:12}
  dixitque Deus hoc signum foederis quod do inter me et vos
  et ad omnem animam viventem quae est vobiscum in generationes
  sempiternas =

@section 3 {v13}

  {GEN:9:13}
  arcum meum ponam in nubibus et erit signum foederis inter
  me et inter terram =

@section 3 {v14}

  {GEN:9:14}
  cumque obduxero nubibus caelum apparebit arcus meus in
  nubibus =

@section 3 {v15}

  {GEN:9:15}
  et recordabor foederis mei vobiscum et cum omni anima
  vivente quae carnem vegetat et non erunt ultra aquae diluvii ad
  delendam universam carnem =

@section 3 {v16}

  {GEN:9:16}
  eritque arcus in nubibus et videbo illum et recordabor
  foederis sempiterni quod pactum est inter Deum et inter omnem
  animam viventem universae carnis quae est super terram =

@section 3 {v17}

  {GEN:9:17}
  dixitque Deus Noe hoc erit signum foederis quod constitui
  inter me et inter omnem carnem super terram =

@section 3 {v18}

  {GEN:9:18}
  erant igitur filii Noe qui egressi sunt de arca Sem Ham et
  Iafeth porro Ham ipse est pater Chanaan =

@section 3 {v19}

  {GEN:9:19}
  tres isti sunt filii Noe et ab his disseminatum est omne
  hominum genus super universam terram =

@section 3 {v20}

  {GEN:9:20}
  coepitque Noe vir agricola exercere terram et plantavit
  vineam =

@section 3 {v21}

  {GEN:9:21}
  bibensque vinum inebriatus est et nudatus in tabernaculo
  suo =

@section 3 {v22}

  {GEN:9:22}
  quod cum vidisset Ham pater Chanaan verenda scilicet patris
  sui esse nuda nuntiavit duobus fratribus suis foras =

@section 3 {v23}

  {GEN:9:23}
  at vero Sem et Iafeth pallium inposuerunt umeris suis et
  incedentes retrorsum operuerunt verecunda patris sui faciesque
  eorum aversae erant et patris virilia non viderunt =

@section 3 {v24}

  {GEN:9:24}
  evigilans autem Noe ex vino cum didicisset quae fecerat ei
  filius suus minor =

@section 3 {v25}

  {GEN:9:25}
  ait maledictus Chanaan servus servorum erit fratribus suis =

@section 3 {v26}

  {GEN:9:26}
  dixitque benedictus Dominus Deus Sem sit Chanaan servus
  eius =

@section 3 {v27}

  {GEN:9:27}
  dilatet Deus Iafeth et habitet in tabernaculis Sem sitque
  Chanaan servus eius =

@section 3 {v28}

  {GEN:9:28}
  vixit autem Noe post diluvium trecentis quinquaginta annis =

@section 3 {v29}

  {GEN:9:29}
  et impleti sunt omnes dies eius nongentorum quinquaginta
  annorum et mortuus est =

@section 2 {c10}

@section 3 {v1}

  {GEN:10:1}
  hae generationes filiorum Noe Sem Ham Iafeth natique sunt
  eis filii post diluvium =

@section 3 {v2}

  {GEN:10:2}
  filii Iafeth Gomer Magog et Madai Iavan et Thubal et Mosoch
  et Thiras =

@section 3 {v3}

  {GEN:10:3}
  porro filii Gomer Aschenez et Rifath et Thogorma =

@section 3 {v4}

  {GEN:10:4}
  filii autem Iavan Elisa et Tharsis Cetthim et Dodanim =

@section 3 {v5}

  {GEN:10:5}
  ab his divisae sunt insulae gentium in regionibus suis
  unusquisque secundum linguam et familias in nationibus suis =

@section 3 {v6}

  {GEN:10:6}
  filii autem Ham Chus et Mesraim et Fut et Chanaan =

@section 3 {v7}

  {GEN:10:7}
  filii Chus Saba et Hevila et Sabatha et Regma et Sabathaca
  filii Regma Saba et Dadan =

@section 3 {v8}

  {GEN:10:8}
  porro Chus genuit Nemrod ipse coepit esse potens in terra =

@section 3 {v9}

  {GEN:10:9}
  et erat robustus venator coram Domino ab hoc exivit
  proverbium quasi Nemrod robustus venator coram Domino =

@section 3 {v10}

  {GEN:10:10}
  fuit autem principium regni eius Babylon et Arach et
  Archad et Chalanne in terra Sennaar =

@section 3 {v11}

  {GEN:10:11}
  de terra illa egressus est Assur et aedificavit Nineven et
  plateas civitatis et Chale =

@section 3 {v12}

  {GEN:10:12}
  Resen quoque inter Nineven et Chale haec est civitas magna =

@section 3 {v13}

  {GEN:10:13}
  at vero Mesraim genuit Ludim et Anamim et Laabim Nepthuim =

@section 3 {v14}

  {GEN:10:14}
  et Phetrusim et Cesluim de quibus egressi sunt Philisthim
  et Capthurim =

@section 3 {v15}

  {GEN:10:15}
  Chanaan autem genuit Sidonem primogenitum suum Ettheum =

@section 3 {v16}

  {GEN:10:16}
  et Iebuseum et Amorreum Gergeseum =

@section 3 {v17}

  {GEN:10:17}
  Eveum et Araceum Sineum =

@section 3 {v18}

  {GEN:10:18}
  et Aradium Samariten et Amatheum et post haec disseminati
  sunt populi Chananeorum =

@section 3 {v19}

  {GEN:10:19}
  factique sunt termini Chanaan venientibus a Sidone Geraram
  usque Gazam donec ingrediaris Sodomam et Gomorram et Adama et
  Seboim usque Lesa =

@section 3 {v20}

  {GEN:10:20}
  hii filii Ham in cognationibus et linguis et
  generationibus terrisque et gentibus suis =

@section 3 {v21}

  {GEN:10:21}
  de Sem quoque nati sunt patre omnium filiorum Eber fratre
  Iafeth maiore =

@section 3 {v22}

  {GEN:10:22}
  filii Sem Aelam et Assur et Arfaxad et Lud et Aram =

@section 3 {v23}

  {GEN:10:23}
  filii Aram Us et Hul et Gether et Mes =

@section 3 {v24}

  {GEN:10:24}
  at vero Arfaxad genuit Sala de quo ortus est Eber =

@section 3 {v25}

  {GEN:10:25}
  natique sunt Eber filii duo nomen uni Faleg eo quod in
  diebus eius divisa sit terra et nomen fratris eius Iectan =

@section 3 {v26}

  {GEN:10:26}
  qui Iectan genuit Helmodad et Saleph et Asarmoth Iare =

@section 3 {v27}

  {GEN:10:27}
  et Aduram et Uzal Decla =

@section 3 {v28}

  {GEN:10:28}
  et Ebal et Abimahel Saba =

@section 3 {v29}

  {GEN:10:29}
  et Ophir et Evila et Iobab omnes isti filii Iectan =

@section 3 {v30}

  {GEN:10:30}
  et facta est habitatio eorum de Messa pergentibus usque
  Sephar montem orientalem =

@section 3 {v31}

  {GEN:10:31}
  isti filii Sem secundum cognationes et linguas et regiones
  in gentibus suis =

@section 3 {v32}

  {GEN:10:32}
  hae familiae Noe iuxta populos et nationes suas ab his
  divisae sunt gentes in terra post diluvium =

@section 2 {c11}

@section 3 {v1}

  {GEN:11:1}
  erat autem terra labii unius et sermonum eorundem =

@section 3 {v2}

  {GEN:11:2}
  cumque proficiscerentur de oriente invenerunt campum in
  terra Sennaar et habitaverunt in eo =

@section 3 {v3}

  {GEN:11:3}
  dixitque alter ad proximum suum venite faciamus lateres et
  coquamus eos igni habueruntque lateres pro saxis et bitumen pro
  cemento =

@section 3 {v4}

  {GEN:11:4}
  et dixerunt venite faciamus nobis civitatem et turrem cuius
  culmen pertingat ad caelum et celebremus nomen nostrum antequam
  dividamur in universas terras =

@section 3 {v5}

  {GEN:11:5}
  descendit autem Dominus ut videret civitatem et turrem quam
  aedificabant filii Adam =

@section 3 {v6}

  {GEN:11:6}
  et dixit ecce unus est populus et unum labium omnibus
  coeperuntque hoc facere nec desistent a cogitationibus suis
  donec eas opere conpleant =

@section 3 {v7}

  {GEN:11:7}
  venite igitur descendamus et confundamus ibi linguam eorum
  ut non audiat unusquisque vocem proximi sui =

@section 3 {v8}

  {GEN:11:8}
  atque ita divisit eos Dominus ex illo loco in universas
  terras et cessaverunt aedificare civitatem =

@section 3 {v9}

  {GEN:11:9}
  et idcirco vocatum est nomen eius Babel quia ibi confusum
  est labium universae terrae et inde dispersit eos Dominus super
  faciem cunctarum regionum =

@section 3 {v10}

  {GEN:11:10}
  hae generationes Sem Sem centum erat annorum quando genuit
  Arfaxad biennio post diluvium =

@section 3 {v11}

  {GEN:11:11}
  vixitque Sem postquam genuit Arfaxad quingentos annos et
  genuit filios et filias =

@section 3 {v12}

  {GEN:11:12}
  porro Arfaxad vixit triginta quinque annos et genuit Sale =

@section 3 {v13}

  {GEN:11:13}
  vixitque Arfaxad postquam genuit Sale trecentis tribus
  annis et genuit filios et filias =

@section 3 {v14}

  {GEN:11:14}
  Sale quoque vixit triginta annis et genuit Eber =

@section 3 {v15}

  {GEN:11:15}
  vixitque Sale postquam genuit Eber quadringentis tribus
  annis et genuit filios et filias =

@section 3 {v16}

  {GEN:11:16}
  vixit autem Eber triginta quattuor annis et genuit Faleg =

@section 3 {v17}

  {GEN:11:17}
  et vixit Eber postquam genuit Faleg quadringentis triginta
  annis et genuit filios et filias =

@section 3 {v18}

  {GEN:11:18}
  vixit quoque Faleg triginta annis et genuit Reu =

@section 3 {v19}

  {GEN:11:19}
  vixitque Faleg postquam genuit Reu ducentis novem annis et
  genuit filios et filias =

@section 3 {v20}

  {GEN:11:20}
  vixit autem Reu triginta duobus annis et genuit Sarug =

@section 3 {v21}

  {GEN:11:21}
  vixitque Reu postquam genuit Sarug ducentis septem annis
  et genuit filios et filias =

@section 3 {v22}

  {GEN:11:22}
  vixit vero Sarug triginta annis et genuit Nahor =

@section 3 {v23}

  {GEN:11:23}
  vixitque Sarug postquam genuit Nahor ducentos annos et
  genuit filios et filias =

@section 3 {v24}

  {GEN:11:24}
  vixit autem Nahor viginti novem annis et genuit Thare =

@section 3 {v25}

  {GEN:11:25}
  vixitque Nahor postquam genuit Thare centum decem et novem
  annos et genuit filios et filias =

@section 3 {v26}

  {GEN:11:26}
  vixitque Thare septuaginta annis et genuit Abram et Nahor
  et Aran =

@section 3 {v27}

  {GEN:11:27}
  hae sunt autem generationes Thare Thare genuit Abram et
  Nahor et Aran porro Aran genuit Loth =

@section 3 {v28}

  {GEN:11:28}
  mortuusque est Aran ante Thare patrem suum in terra
  nativitatis suae in Ur Chaldeorum =

@section 3 {v29}

  {GEN:11:29}
  duxerunt autem Abram et Nahor uxores nomen autem uxoris
  Abram Sarai et nomen uxoris Nahor Melcha filia Aran patris
  Melchae et patris Ieschae =

@section 3 {v30}

  {GEN:11:30}
  erat autem Sarai sterilis nec habebat liberos =

@section 3 {v31}

  {GEN:11:31}
  tulit itaque Thare Abram filium suum et Loth filium Aran
  filium filii sui et Sarai nurum suam uxorem Abram filii sui et
  eduxit eos de Ur Chaldeorum ut irent in terram Chanaan
  veneruntque usque Haran et habitaverunt ibi =

@section 3 {v32}

  {GEN:11:32}
  et facti sunt dies Thare ducentorum quinque annorum et
  mortuus est in Haran =

@section 2 {c12}

@section 3 {v1}

  {GEN:12:1}
  dixit autem Dominus ad Abram egredere de terra tua et de
  cognatione tua et de domo patris tui in terram quam monstrabo
  tibi =

@section 3 {v2}

  {GEN:12:2}
  faciamque te in gentem magnam et benedicam tibi et
  magnificabo nomen tuum erisque benedictus =

@section 3 {v3}

  {GEN:12:3}
  benedicam benedicentibus tibi et maledicam maledicentibus
  tibi atque in te benedicentur universae cognationes terrae =

@section 3 {v4}

  {GEN:12:4}
  egressus est itaque Abram sicut praeceperat ei Dominus et
  ivit cum eo Loth septuaginta quinque annorum erat Abram cum
  egrederetur de Haran =

@section 3 {v5}

  {GEN:12:5}
  tulitque Sarai uxorem suam et Loth filium fratris sui
  universamque substantiam quam possederant et animas quas
  fecerant in Haran et egressi sunt ut irent in terram Chanaan
  cumque venissent in eam =

@section 3 {v6}

  {GEN:12:6}
  pertransivit Abram terram usque ad locum Sychem usque ad
  convallem Inlustrem Chananeus autem tunc erat in terra =

@section 3 {v7}

  {GEN:12:7}
  apparuitque Dominus Abram et dixit ei semini tuo dabo
  terram hanc qui aedificavit ibi altare Domino qui apparuerat ei =

@section 3 {v8}

  {GEN:12:8}
  et inde transgrediens ad montem qui erat contra orientem
  Bethel tetendit ibi tabernaculum suum ab occidente habens
  Bethel et ab oriente Ai aedificavit quoque ibi altare Domino et
  invocavit nomen eius =

@section 3 {v9}

  {GEN:12:9}
  perrexitque Abram vadens et ultra progrediens ad meridiem =

@section 3 {v10}

  {GEN:12:10}
  facta est autem fames in terra descenditque Abram in
  Aegyptum ut peregrinaretur ibi praevaluerat enim fames in terra =

@section 3 {v11}

  {GEN:12:11}
  cumque prope esset ut ingrederetur Aegyptum dixit Sarai
  uxori suae novi quod pulchra sis mulier =

@section 3 {v12}

  {GEN:12:12}
  et quod cum viderint te Aegyptii dicturi sunt uxor ipsius
  est et interficient me et te reservabunt =

@section 3 {v13}

  {GEN:12:13}
  dic ergo obsecro te quod soror mea sis ut bene sit mihi
  propter te et vivat anima mea ob gratiam tui =

@section 3 {v14}

  {GEN:12:14}
  cum itaque ingressus esset Abram Aegyptum viderunt
  Aegyptii mulierem quod esset pulchra nimis =

@section 3 {v15}

  {GEN:12:15}
  et nuntiaverunt principes Pharaoni et laudaverunt eam apud
  illum et sublata est mulier in domum Pharaonis =

@section 3 {v16}

  {GEN:12:16}
  Abram vero bene usi sunt propter illam fueruntque ei oves
  et boves et asini et servi et famulae et asinae et cameli =

@section 3 {v17}

  {GEN:12:17}
  flagellavit autem Dominus Pharaonem plagis maximis et
  domum eius propter Sarai uxorem Abram =

@section 3 {v18}

  {GEN:12:18}
  vocavitque Pharao Abram et dixit ei quidnam est quod
  fecisti mihi quare non indicasti quod uxor tua esset =

@section 3 {v19}

  {GEN:12:19}
  quam ob causam dixisti esse sororem tuam ut tollerem eam
  mihi in uxorem nunc igitur ecce coniux tua accipe eam et vade =

@section 3 {v20}

  {GEN:12:20}
  praecepitque Pharao super Abram viris et deduxerunt eum et
  uxorem illius et omnia quae habebat =

@section 2 {c13}

@section 3 {v1}

  {GEN:13:1}
  ascendit ergo Abram de Aegypto ipse et uxor eius et omnia
  quae habebat et Loth cum eo ad australem plagam =

@section 3 {v2}

  {GEN:13:2}
  erat autem dives valde in possessione argenti et auri =

@section 3 {v3}

  {GEN:13:3}
  reversusque est per iter quo venerat a meridie in Bethel
  usque ad locum ubi prius fixerat tabernaculum inter Bethel et
  Ai =

@section 3 {v4}

  {GEN:13:4}
  in loco altaris quod fecerat prius et invocavit ibi nomen
  Domini =

@section 3 {v5}

  {GEN:13:5}
  sed et Loth qui erat cum Abram fuerunt greges ovium et
  armenta et tabernacula =

@section 3 {v6}

  {GEN:13:6}
  nec poterat eos capere terra ut habitarent simul erat
  quippe substantia eorum multa et non quibant habitare
  communiter =

@section 3 {v7}

  {GEN:13:7}
  unde et facta est rixa inter pastores gregum Abram et Loth
  eo autem tempore Chananeus et Ferezeus habitabant in illa terra =

@section 3 {v8}

  {GEN:13:8}
  dixit ergo Abram ad Loth ne quaeso sit iurgium inter me et
  te et inter pastores meos et pastores tuos fratres enim sumus =

@section 3 {v9}

  {GEN:13:9}
  ecce universa terra coram te est recede a me obsecro si ad
  sinistram ieris ego ad dexteram tenebo si tu dexteram elegeris
  ego ad sinistram pergam =

@section 3 {v10}

  {GEN:13:10}
  elevatis itaque Loth oculis vidit omnem circa regionem
  Iordanis quae universa inrigabatur antequam subverteret Dominus
  Sodomam et Gomorram sicut paradisus Domini et sicut Aegyptus
  venientibus in Segor =

@section 3 {v11}

  {GEN:13:11}
  elegitque sibi Loth regionem circa Iordanem et recessit ab
  oriente divisique sunt alterutrum a fratre suo =

@section 3 {v12}

  {GEN:13:12}
  Abram habitavit in terra Chanaan Loth moratus est in
  oppidis quae erant circa Iordanem et habitavit in Sodomis =

@section 3 {v13}

  {GEN:13:13}
  homines autem Sodomitae pessimi erant et peccatores coram
  Domino nimis =

@section 3 {v14}

  {GEN:13:14}
  dixitque Dominus ad Abram postquam divisus est Loth ab eo
  leva oculos tuos et vide a loco in quo nunc es ad aquilonem et
  ad meridiem ad orientem et ad occidentem =

@section 3 {v15}

  {GEN:13:15}
  omnem terram quam conspicis tibi dabo et semini tuo usque
  in sempiternum =

@section 3 {v16}

  {GEN:13:16}
  faciamque semen tuum sicut pulverem terrae si quis potest
  hominum numerare pulverem semen quoque tuum numerare poterit =

@section 3 {v17}

  {GEN:13:17}
  surge et perambula terram in longitudine et in latitudine
  sua quia tibi daturus sum eam =

@section 3 {v18}

  {GEN:13:18}
  movens igitur Abram tabernaculum suum venit et habitavit
  iuxta convallem Mambre quod est in Hebron aedificavitque ibi
  altare Domino =

@section 2 {c14}

@section 3 {v1}

  {GEN:14:1}
  factum est autem in illo tempore ut Amrafel rex Sennaar et
  Arioch rex Ponti et Chodorlahomor rex Aelamitarum et Thadal rex
  Gentium =

@section 3 {v2}

  {GEN:14:2}
  inirent bellum contra Bara regem Sodomorum et contra Bersa
  regem Gomorrae et contra Sennaab regem Adamae et contra Semeber
  regem Seboim contraque regem Balae ipsa est Segor =

@section 3 {v3}

  {GEN:14:3}
  omnes hii convenerunt in vallem Silvestrem quae nunc est
  mare Salis =

@section 3 {v4}

  {GEN:14:4}
  duodecim enim annis servierant Chodorlahomor et
  tertiodecimo anno recesserunt ab eo =

@section 3 {v5}

  {GEN:14:5}
  igitur anno quartodecimo venit Chodorlahomor et reges qui
  erant cum eo percusseruntque Rafaim in Astharothcarnaim et
  Zuzim cum eis et Emim in Savecariathaim =

@section 3 {v6}

  {GEN:14:6}
  et Chorreos in montibus Seir usque ad campestria Pharan
  quae est in solitudine =

@section 3 {v7}

  {GEN:14:7}
  reversique sunt et venerunt ad fontem Mesfat ipsa est Cades
  et percusserunt omnem regionem Amalechitarum et Amorreum qui
  habitabat in Asasonthamar =

@section 3 {v8}

  {GEN:14:8}
  et egressi sunt rex Sodomorum et rex Gomorrae rexque Adamae
  et rex Seboim necnon et rex Balae quae est Segor et direxerunt
  contra eos aciem in valle Silvestri =

@section 3 {v9}

  {GEN:14:9}
  scilicet adversum Chodorlahomor regem Aelamitarum et Thadal
  regem Gentium et Amrafel regem Sennaar et Arioch regem Ponti
  quattuor reges adversus quinque =

@section 3 {v10}

  {GEN:14:10}
  vallis autem Silvestris habebat puteos multos bituminis
  itaque rex Sodomorum et Gomorrae terga verterunt cecideruntque
  ibi et qui remanserant fugerunt ad montem =

@section 3 {v11}

  {GEN:14:11}
  tulerunt autem omnem substantiam Sodomorum et Gomorrae et
  universa quae ad cibum pertinent et abierunt =

@section 3 {v12}

  {GEN:14:12}
  necnon et Loth et substantiam eius filium fratris Abram
  qui habitabat in Sodomis =

@section 3 {v13}

  {GEN:14:13}
  et ecce unus qui evaserat nuntiavit Abram Hebraeo qui
  habitabat in convalle Mambre Amorrei fratris Eschol et fratris
  Aner hii enim pepigerant foedus cum Abram =

@section 3 {v14}

  {GEN:14:14}
  quod cum audisset Abram captum videlicet Loth fratrem suum
  numeravit expeditos vernaculos suos trecentos decem et octo et
  persecutus est eos usque Dan =

@section 3 {v15}

  {GEN:14:15}
  et divisis sociis inruit super eos nocte percussitque eos
  et persecutus est usque Hoba quae est ad levam Damasci =

@section 3 {v16}

  {GEN:14:16}
  reduxitque omnem substantiam et Loth fratrem suum cum
  substantia illius mulieres quoque et populum =

@section 3 {v17}

  {GEN:14:17}
  egressus est autem rex Sodomorum in occursum eius postquam
  reversus est a caede Chodorlahomor et regum qui cum eo erant in
  valle Save quae est vallis Regis =

@section 3 {v18}

  {GEN:14:18}
  at vero Melchisedech rex Salem proferens panem et vinum
  erat enim sacerdos Dei altissimi =

@section 3 {v19}

  {GEN:14:19}
  benedixit ei et ait benedictus Abram Deo excelso qui
  creavit caelum et terram =

@section 3 {v20}

  {GEN:14:20}
  et benedictus Deus excelsus quo protegente hostes in
  manibus tuis sunt et dedit ei decimas ex omnibus =

@section 3 {v21}

  {GEN:14:21}
  dixit autem rex Sodomorum ad Abram da mihi animas cetera
  tolle tibi =

@section 3 {v22}

  {GEN:14:22}
  qui respondit ei levo manum meam ad Dominum Deum excelsum
  possessorem caeli et terrae =

@section 3 {v23}

  {GEN:14:23}
  quod a filo subteminis usque ad corrigiam caligae non
  accipiam ex omnibus quae tua sunt ne dicas ego ditavi Abram =

@section 3 {v24}

  {GEN:14:24}
  exceptis his quae comederunt iuvenes et partibus virorum
  qui venerunt mecum Aner Eschol et Mambre isti accipient partes
  suas =

@section 2 {c15}

@section 3 {v1}

  {GEN:15:1}
  his itaque transactis factus est sermo Domini ad Abram per
  visionem dicens noli timere Abram ego protector tuus sum et
  merces tua magna nimis =

@section 3 {v2}

  {GEN:15:2}
  dixitque Abram Domine Deus quid dabis mihi ego vadam absque
  liberis et filius procuratoris domus meae iste Damascus Eliezer =

@section 3 {v3}

  {GEN:15:3}
  addiditque Abram mihi autem non dedisti semen et ecce
  vernaculus meus heres meus erit =

@section 3 {v4}

  {GEN:15:4}
  statimque sermo Domini factus est ad eum dicens non erit
  hic heres tuus sed qui egredietur de utero tuo ipsum habebis
  heredem =

@section 3 {v5}

  {GEN:15:5}
  eduxitque eum foras et ait illi suspice caelum et numera
  stellas si potes et dixit ei sic erit semen tuum =

@section 3 {v6}

  {GEN:15:6}
  credidit Domino et reputatum est ei ad iustitiam =

@section 3 {v7}

  {GEN:15:7}
  dixitque ad eum ego Dominus qui eduxi te de Ur Chaldeorum
  ut darem tibi terram istam et possideres eam =

@section 3 {v8}

  {GEN:15:8}
  at ille ait Domine Deus unde scire possum quod possessurus
  sim eam =

@section 3 {v9}

  {GEN:15:9}
  respondens Dominus sume inquit mihi vaccam triennem et
  capram trimam et arietem annorum trium turturem quoque et
  columbam =

@section 3 {v10}

  {GEN:15:10}
  qui tollens universa haec divisit per medium et utrasque
  partes contra se altrinsecus posuit aves autem non divisit =

@section 3 {v11}

  {GEN:15:11}
  descenderuntque volucres super cadavera et abigebat eas
  Abram =

@section 3 {v12}

  {GEN:15:12}
  cumque sol occumberet sopor inruit super Abram et horror
  magnus et tenebrosus invasit eum =

@section 3 {v13}

  {GEN:15:13}
  dictumque est ad eum scito praenoscens quod peregrinum
  futurum sit semen tuum in terra non sua et subicient eos
  servituti et adfligent quadringentis annis =

@section 3 {v14}

  {GEN:15:14}
  verumtamen gentem cui servituri sunt ego iudicabo et post
  haec egredientur cum magna substantia =

@section 3 {v15}

  {GEN:15:15}
  tu autem ibis ad patres tuos in pace sepultus in senectute
  bona =

@section 3 {v16}

  {GEN:15:16}
  generatione autem quarta revertentur huc necdum enim
  conpletae sunt iniquitates Amorreorum usque ad praesens tempus =

@section 3 {v17}

  {GEN:15:17}
  cum ergo occubuisset sol facta est caligo tenebrosa et
  apparuit clibanus fumans et lampas ignis transiens inter
  divisiones illas =

@section 3 {v18}

  {GEN:15:18}
  in die illo pepigit Dominus cum Abram foedus dicens semini
  tuo dabo terram hanc a fluvio Aegypti usque ad fluvium magnum
  flumen Eufraten =

@section 3 {v19}

  {GEN:15:19}
  Cineos et Cenezeos et Cedmoneos =

@section 3 {v20}

  {GEN:15:20}
  et Hettheos et Ferezeos Rafaim quoque =

@section 3 {v21}

  {GEN:15:21}
  et Amorreos et Chananeos et Gergeseos et Iebuseos =

@section 2 {c16}

@section 3 {v1}

  {GEN:16:1}
  igitur Sarai uxor Abram non genuerat liberos sed habens
  ancillam aegyptiam nomine Agar =

@section 3 {v2}

  {GEN:16:2}
  dixit marito suo ecce conclusit me Dominus ne parerem
  ingredere ad ancillam meam si forte saltem ex illa suscipiam
  filios cumque ille adquiesceret deprecanti =

@section 3 {v3}

  {GEN:16:3}
  tulit Agar Aegyptiam ancillam suam post annos decem quam
  habitare coeperant in terra Chanaan et dedit eam viro suo
  uxorem =

@section 3 {v4}

  {GEN:16:4}
  qui ingressus est ad eam at illa concepisse se videns
  despexit dominam suam =

@section 3 {v5}

  {GEN:16:5}
  dixitque Sarai ad Abram inique agis contra me ego dedi
  ancillam meam in sinum tuum quae videns quod conceperit
  despectui me habet iudicet Dominus inter me et te =

@section 3 {v6}

  {GEN:16:6}
  cui respondens Abram ecce ait ancilla tua in manu tua est
  utere ea ut libet adfligente igitur eam Sarai fugam iniit =

@section 3 {v7}

  {GEN:16:7}
  cumque invenisset illam angelus Domini iuxta fontem aquae
  in solitudine qui est in via Sur =

@section 3 {v8}

  {GEN:16:8}
  dixit ad eam Agar ancilla Sarai unde venis et quo vadis
  quae respondit a facie Sarai dominae meae ego fugio =

@section 3 {v9}

  {GEN:16:9}
  dixitque ei angelus Domini revertere ad dominam tuam et
  humiliare sub manibus ipsius =

@section 3 {v10}

  {GEN:16:10}
  et rursum multiplicans inquit multiplicabo semen tuum et
  non numerabitur prae multitudine =

@section 3 {v11}

  {GEN:16:11}
  ac deinceps ecce ait concepisti et paries filium
  vocabisque nomen eius Ismahel eo quod audierit Dominus
  adflictionem tuam =

@section 3 {v12}

  {GEN:16:12}
  hic erit ferus homo manus eius contra omnes et manus
  omnium contra eum et e regione universorum fratrum suorum figet
  tabernacula =

@section 3 {v13}

  {GEN:16:13}
  vocavit autem nomen Domini qui loquebatur ad eam Tu Deus
  qui vidisti me dixit enim profecto hic vidi posteriora videntis
  me =

@section 3 {v14}

  {GEN:16:14}
  propterea appellavit puteum illum puteum Viventis et
  videntis me ipse est inter Cades et Barad =

@section 3 {v15}

  {GEN:16:15}
  peperitque Abrae filium qui vocavit nomen eius Ismahel =

@section 3 {v16}

  {GEN:16:16}
  octoginta et sex annorum erat quando peperit ei Agar
  Ismahelem =

@section 2 {c17}

@section 3 {v1}

  {GEN:17:1}
  postquam vero nonaginta et novem annorum esse coeperat
  apparuit ei Dominus dixitque ad eum ego Deus omnipotens ambula
  coram me et esto perfectus =

@section 3 {v2}

  {GEN:17:2}
  ponamque foedus meum inter me et te et multiplicabo te
  vehementer nimis =

@section 3 {v3}

  {GEN:17:3}
  cecidit Abram pronus in faciem =

@section 3 {v4}

  {GEN:17:4}
  dixitque ei Deus ego sum et pactum meum tecum erisque pater
  multarum gentium =

@section 3 {v5}

  {GEN:17:5}
  nec ultra vocabitur nomen tuum Abram sed appellaberis
  Abraham quia patrem multarum gentium constitui te =

@section 3 {v6}

  {GEN:17:6}
  faciamque te crescere vehementissime et ponam in gentibus
  regesque ex te egredientur =

@section 3 {v7}

  {GEN:17:7}
  et statuam pactum meum inter me et te et inter semen tuum
  post te in generationibus suis foedere sempiterno ut sim Deus
  tuus et seminis tui post te =

@section 3 {v8}

  {GEN:17:8}
  daboque tibi et semini tuo terram peregrinationis tuae
  omnem terram Chanaan in possessionem aeternam eroque Deus eorum =

@section 3 {v9}

  {GEN:17:9}
  dixit iterum Deus ad Abraham et tu ergo custodies pactum
  meum et semen tuum post te in generationibus suis =

@section 3 {v10}

  {GEN:17:10}
  hoc est pactum quod observabitis inter me et vos et semen
  tuum post te circumcidetur ex vobis omne masculinum =

@section 3 {v11}

  {GEN:17:11}
  et circumcidetis carnem praeputii vestri ut sit in signum
  foederis inter me et vos =

@section 3 {v12}

  {GEN:17:12}
  infans octo dierum circumcidetur in vobis omne masculinum
  in generationibus vestris tam vernaculus quam empticius
  circumcidetur et quicumque non fuerit de stirpe vestra =

@section 3 {v13}

  {GEN:17:13}
  eritque pactum meum in carne vestra in foedus aeternum =

@section 3 {v14}

  {GEN:17:14}
  masculus cuius praeputii caro circumcisa non fuerit
  delebitur anima illa de populo suo quia pactum meum irritum
  fecit =

@section 3 {v15}

  {GEN:17:15}
  dixit quoque Deus ad Abraham Sarai uxorem tuam non vocabis
  Sarai sed Sarram =

@section 3 {v16}

  {GEN:17:16}
  et benedicam ei et ex illa dabo tibi filium cui
  benedicturus sum eritque in nationes et reges populorum
  orientur ex eo =

@section 3 {v17}

  {GEN:17:17}
  cecidit Abraham in faciem et risit dicens in corde suo
  putasne centenario nascetur filius et Sarra nonagenaria pariet =

@section 3 {v18}

  {GEN:17:18}
  dixitque ad Deum utinam Ismahel vivat coram te =

@section 3 {v19}

  {GEN:17:19}
  et ait Deus ad Abraham Sarra uxor tua pariet tibi filium
  vocabisque nomen eius Isaac et constituam pactum meum illi in
  foedus sempiternum et semini eius post eum =

@section 3 {v20}

  {GEN:17:20}
  super Ismahel quoque exaudivi te ecce benedicam ei et
  augebo et multiplicabo eum valde duodecim duces generabit et
  faciam illum in gentem magnam =

@section 3 {v21}

  {GEN:17:21}
  pactum vero meum statuam ad Isaac quem pariet tibi Sarra
  tempore isto in anno altero =

@section 3 {v22}

  {GEN:17:22}
  cumque finitus esset sermo loquentis cum eo ascendit Deus
  ab Abraham =

@section 3 {v23}

  {GEN:17:23}
  tulit autem Abraham Ismahelem filium suum et omnes
  vernaculos domus suae universosque quos emerat cunctos mares ex
  omnibus viris domus suae et circumcidit carnem praeputii eorum
  statim in ipsa die sicut praeceperat ei Deus =

@section 3 {v24}

  {GEN:17:24}
  nonaginta novem erat annorum quando circumcidit carnem
  praeputii sui =

@section 3 {v25}

  {GEN:17:25}
  et Ismahel filius eius tredecim annos impleverat tempore
  circumcisionis suae =

@section 3 {v26}

  {GEN:17:26}
  eadem die circumcisus est Abraham et Ismahel filius eius =

@section 3 {v27}

  {GEN:17:27}
  et omnes viri domus illius tam vernaculi quam empticii et
  alienigenae pariter circumcisi sunt =

@section 2 {c18}

@section 3 {v1}

  {GEN:18:1}
  apparuit autem ei Dominus in convalle Mambre sedenti in
  ostio tabernaculi sui in ipso fervore diei =

@section 3 {v2}

  {GEN:18:2}
  cumque elevasset oculos apparuerunt ei tres viri stantes
  propter eum quos cum vidisset cucurrit in occursum eorum de
  ostio tabernaculi et adoravit in terra =

@section 3 {v3}

  {GEN:18:3}
  et dixit Domine si inveni gratiam in oculis tuis ne
  transeas servum tuum =

@section 3 {v4}

  {GEN:18:4}
  sed adferam pauxillum aquae et lavate pedes vestros et
  requiescite sub arbore =

@section 3 {v5}

  {GEN:18:5}
  ponam buccellam panis et confortate cor vestrum postea
  transibitis idcirco enim declinastis ad servum vestrum qui
  dixerunt fac ut locutus es =

@section 3 {v6}

  {GEN:18:6}
  festinavit Abraham in tabernaculum ad Sarram dixitque ei
  adcelera tria sata similae commisce et fac subcinericios panes =

@section 3 {v7}

  {GEN:18:7}
  ipse vero ad armentum cucurrit et tulit inde vitulum
  tenerrimum et optimum deditque puero qui festinavit et coxit
  illum =

@section 3 {v8}

  {GEN:18:8}
  tulit quoque butyrum et lac et vitulum quem coxerat et
  posuit coram eis ipse vero stabat iuxta eos sub arbore =

@section 3 {v9}

  {GEN:18:9}
  cumque comedissent dixerunt ad eum ubi est Sarra uxor tua
  ille respondit ecce in tabernaculo est =

@section 3 {v10}

  {GEN:18:10}
  cui dixit revertens veniam ad te tempore isto vita comite
  et habebit filium Sarra uxor tua quo audito Sarra risit post
  ostium tabernaculi =

@section 3 {v11}

  {GEN:18:11}
  erant autem ambo senes provectaeque aetatis et desierant
  Sarrae fieri muliebria =

@section 3 {v12}

  {GEN:18:12}
  quae risit occulte dicens postquam consenui et dominus
  meus vetulus est voluptati operam dabo =

@section 3 {v13}

  {GEN:18:13}
  dixit autem Dominus ad Abraham quare risit Sarra dicens
  num vere paritura sum anus =

@section 3 {v14}

  {GEN:18:14}
  numquid Deo est quicquam difficile iuxta condictum
  revertar ad te hoc eodem tempore vita comite et habebit Sarra
  filium =

@section 3 {v15}

  {GEN:18:15}
  negavit Sarra dicens non risi timore perterrita Dominus
  autem non est inquit ita sed risisti =

@section 3 {v16}

  {GEN:18:16}
  cum ergo surrexissent inde viri direxerunt oculos suos
  contra Sodomam et Abraham simul gradiebatur deducens eos =

@section 3 {v17}

  {GEN:18:17}
  dixitque Dominus num celare potero Abraham quae gesturus
  sum =

@section 3 {v18}

  {GEN:18:18}
  cum futurus sit in gentem magnam ac robustissimam et
  benedicendae sint in illo omnes nationes terrae =

@section 3 {v19}

  {GEN:18:19}
  scio enim quod praecepturus sit filiis suis et domui suae
  post se ut custodiant viam Domini et faciant iustitiam et
  iudicium ut adducat Dominus propter Abraham omnia quae locutus
  est ad eum =

@section 3 {v20}

  {GEN:18:20}
  dixit itaque Dominus clamor Sodomorum et Gomorrae
  multiplicatus est et peccatum earum adgravatum est nimis =

@section 3 {v21}

  {GEN:18:21}
  descendam et videbo utrum clamorem qui venit ad me opere
  conpleverint an non est ita ut sciam =

@section 3 {v22}

  {GEN:18:22}
  converteruntque se inde et abierunt Sodomam Abraham vero
  adhuc stabat coram Domino =

@section 3 {v23}

  {GEN:18:23}
  et adpropinquans ait numquid perdes iustum cum impio =

@section 3 {v24}

  {GEN:18:24}
  si fuerint quinquaginta iusti in civitate peribunt simul
  et non parces loco illi propter quinquaginta iustos si fuerint
  in eo =

@section 3 {v25}

  {GEN:18:25}
  absit a te ut rem hanc facias et occidas iustum cum impio
  fiatque iustus sicut impius non est hoc tuum qui iudicas omnem
  terram nequaquam facies iudicium =

@section 3 {v26}

  {GEN:18:26}
  dixitque Dominus ad eum si invenero Sodomis quinquaginta
  iustos in medio civitatis dimittam omni loco propter eos =

@section 3 {v27}

  {GEN:18:27}
  respondens Abraham ait quia semel coepi loquar ad Dominum
  meum cum sim pulvis et cinis =

@section 3 {v28}

  {GEN:18:28}
  quid si minus quinquaginta iustis quinque fuerint delebis
  propter quinque universam urbem et ait non delebo si invenero
  ibi quadraginta quinque =

@section 3 {v29}

  {GEN:18:29}
  rursumque locutus est ad eum sin autem quadraginta inventi
  fuerint quid facies ait non percutiam propter quadraginta =

@section 3 {v30}

  {GEN:18:30}
  ne quaeso inquit indigneris Domine si loquar quid si
  inventi fuerint ibi triginta respondit non faciam si invenero
  ibi triginta =

@section 3 {v31}

  {GEN:18:31}
  quia semel ait coepi loquar ad Dominum meum quid si
  inventi fuerint ibi viginti dixit non interficiam propter
  viginti =

@section 3 {v32}

  {GEN:18:32}
  obsecro inquit ne irascaris Domine si loquar adhuc semel
  quid si inventi fuerint ibi decem dixit non delebo propter
  decem =

@section 3 {v33}

  {GEN:18:33}
  abiit Dominus postquam cessavit loqui ad Abraham et ille
  reversus est in locum suum =

@section 2 {c19}

@section 3 {v1}

  {GEN:19:1}
  veneruntque duo angeli Sodomam vespere sedente Loth in
  foribus civitatis qui cum vidisset surrexit et ivit obviam eis
  adoravitque pronus in terra =

@section 3 {v2}

  {GEN:19:2}
  et dixit obsecro domini declinate in domum pueri vestri et
  manete ibi lavate pedes vestros et mane proficiscimini in viam
  vestram qui dixerunt minime sed in platea manebimus =

@section 3 {v3}

  {GEN:19:3}
  conpulit illos oppido ut deverterent ad eum ingressisque
  domum illius fecit convivium coxit azyma et comederunt =

@section 3 {v4}

  {GEN:19:4}
  prius autem quam irent cubitum viri civitatis vallaverunt
  domum a puero usque ad senem omnis populus simul =

@section 3 {v5}

  {GEN:19:5}
  vocaveruntque Loth et dixerunt ei ubi sunt viri qui
  introierunt ad te nocte educ illos huc ut cognoscamus eos =

@section 3 {v6}

  {GEN:19:6}
  egressus ad eos Loth post tergum adcludens ostium ait =

@section 3 {v7}

  {GEN:19:7}
  nolite quaeso fratres mei nolite malum hoc facere =

@section 3 {v8}

  {GEN:19:8}
  habeo duas filias quae necdum cognoverunt virum educam eas
  ad vos et abutimini eis sicut placuerit vobis dummodo viris
  istis nihil faciatis mali quia ingressi sunt sub umbraculum
  tegminis mei =

@section 3 {v9}

  {GEN:19:9}
  at illi dixerunt recede illuc et rursus ingressus es
  inquiunt ut advena numquid ut iudices te ergo ipsum magis quam
  hos adfligemus vimque faciebant Loth vehementissime iam prope
  erat ut refringerent fores =

@section 3 {v10}

  {GEN:19:10}
  et ecce miserunt manum viri et introduxerunt ad se Loth
  cluseruntque ostium =

@section 3 {v11}

  {GEN:19:11}
  et eos qui erant foris percusserunt caecitate a minimo
  usque ad maximum ita ut ostium invenire non possent =

@section 3 {v12}

  {GEN:19:12}
  dixerunt autem ad Loth habes hic tuorum quempiam generum
  aut filios aut filias omnes qui tui sunt educ de urbe hac =

@section 3 {v13}

  {GEN:19:13}
  delebimus enim locum istum eo quod increverit clamor eorum
  coram Domino qui misit nos ut perdamus illos =

@section 3 {v14}

  {GEN:19:14}
  egressus itaque Loth locutus est ad generos suos qui
  accepturi erant filias eius et dixit surgite egredimini de loco
  isto quia delebit Dominus civitatem hanc et visus est eis quasi
  ludens loqui =

@section 3 {v15}

  {GEN:19:15}
  cumque esset mane cogebant eum angeli dicentes surge et
  tolle uxorem tuam et duas filias quas habes ne et tu pariter
  pereas in scelere civitatis =

@section 3 {v16}

  {GEN:19:16}
  dissimulante illo adprehenderunt manum eius et manum
  uxoris ac duarum filiarum eius eo quod parceret Dominus illi =

@section 3 {v17}

  {GEN:19:17}
  et eduxerunt eum posueruntque extra civitatem ibi locutus
  est ad eum salva animam tuam noli respicere post tergum nec
  stes in omni circa regione sed in monte salvum te fac ne et tu
  simul pereas =

@section 3 {v18}

  {GEN:19:18}
  dixitque Loth ad eos quaeso Domine mi =

@section 3 {v19}

  {GEN:19:19}
  quia invenit servus tuus gratiam coram te et magnificasti
  misericordiam tuam quam fecisti mecum ut salvares animam meam
  nec possum in monte salvari ne forte adprehendat me malum et
  moriar =

@section 3 {v20}

  {GEN:19:20}
  est civitas haec iuxta ad quam possum fugere parva et
  salvabor in ea numquid non modica est et vivet anima mea =

@section 3 {v21}

  {GEN:19:21}
  dixitque ad eum ecce etiam in hoc suscepi preces tuas ut
  non subvertam urbem pro qua locutus es =

@section 3 {v22}

  {GEN:19:22}
  festina et salvare ibi quia non potero facere quicquam
  donec ingrediaris illuc idcirco vocatum est nomen urbis illius
  Segor =

@section 3 {v23}

  {GEN:19:23}
  sol egressus est super terram et Loth ingressus est in
  Segor =

@section 3 {v24}

  {GEN:19:24}
  igitur Dominus pluit super Sodomam et Gomorram sulphur et
  ignem a Domino de caelo =

@section 3 {v25}

  {GEN:19:25}
  et subvertit civitates has et omnem circa regionem
  universos habitatores urbium et cuncta terrae virentia =

@section 3 {v26}

  {GEN:19:26}
  respiciensque uxor eius post se versa est in statuam salis =

@section 3 {v27}

  {GEN:19:27}
  Abraham autem consurgens mane ubi steterat prius cum
  Domino =

@section 3 {v28}

  {GEN:19:28}
  intuitus est Sodomam et Gomorram et universam terram
  regionis illius viditque ascendentem favillam de terra quasi
  fornacis fumum =

@section 3 {v29}

  {GEN:19:29}
  cum enim subverteret Deus civitates regionis illius
  recordatus est Abrahae et liberavit Loth de subversione urbium
  in quibus habitaverat =

@section 3 {v30}

  {GEN:19:30}
  ascenditque Loth de Segor et mansit in monte duae quoque
  filiae eius cum eo timuerat enim manere in Segor et mansit in
  spelunca ipse et duae filiae eius =

@section 3 {v31}

  {GEN:19:31}
  dixitque maior ad minorem pater noster senex est et nullus
  virorum remansit in terra qui possit ingredi ad nos iuxta morem
  universae terrae =

@section 3 {v32}

  {GEN:19:32}
  veni inebriemus eum vino dormiamusque cum eo ut servare
  possimus ex patre nostro semen =

@section 3 {v33}

  {GEN:19:33}
  dederunt itaque patri suo bibere vinum nocte illa et
  ingressa est maior dormivitque cum patre at ille non sensit nec
  quando accubuit filia nec quando surrexit =

@section 3 {v34}

  {GEN:19:34}
  altera quoque die dixit maior ad minorem ecce dormivi heri
  cum patre meo demus ei bibere vinum etiam hac nocte et dormies
  cum eo ut salvemus semen de patre nostro =

@section 3 {v35}

  {GEN:19:35}
  dederunt et illa nocte patri vinum ingressaque minor filia
  dormivit cum eo et nec tunc quidem sensit quando concubuerit
  vel quando illa surrexerit =

@section 3 {v36}

  {GEN:19:36}
  conceperunt ergo duae filiae Loth de patre suo =

@section 3 {v37}

  {GEN:19:37}
  peperitque maior filium et vocavit nomen eius Moab ipse
  est pater Moabitarum usque in praesentem diem =

@section 3 {v38}

  {GEN:19:38}
  minor quoque peperit filium et vocavit nomen eius Ammon id
  est filius populi mei ipse est pater Ammanitarum usque hodie =

@section 2 {c20}

@section 3 {v1}

  {GEN:20:1}
  profectus inde Abraham in terram australem habitavit inter
  Cades et Sur et peregrinatus est in Geraris =

@section 3 {v2}

  {GEN:20:2}
  dixitque de Sarra uxore sua soror mea est misit ergo
  Abimelech rex Gerarae et tulit eam =

@section 3 {v3}

  {GEN:20:3}
  venit autem Deus ad Abimelech per somnium noctis et ait ei
  en morieris propter mulierem quam tulisti habet enim virum =

@section 3 {v4}

  {GEN:20:4}
  Abimelech vero non tetigerat eam et ait Domine num gentem
  ignorantem et iustam interficies =

@section 3 {v5}

  {GEN:20:5}
  nonne ipse dixit mihi soror mea est et ipsa ait frater meus
  est in simplicitate cordis mei et munditia manuum mearum feci
  hoc =

@section 3 {v6}

  {GEN:20:6}
  dixitque ad eum Deus et ego scio quod simplici corde
  feceris et ideo custodivi te ne peccares in me et non dimisi ut
  tangeres eam =

@section 3 {v7}

  {GEN:20:7}
  nunc igitur redde uxorem viro suo quia propheta est et
  orabit pro te et vives si autem nolueris reddere scito quod
  morte morieris tu et omnia quae tua sunt =

@section 3 {v8}

  {GEN:20:8}
  statimque de nocte consurgens Abimelech vocavit omnes
  servos suos et locutus est universa verba haec in auribus eorum
  timueruntque omnes viri valde =

@section 3 {v9}

  {GEN:20:9}
  vocavit autem Abimelech etiam Abraham et dixit ei quid
  fecisti nobis quid peccavimus in te quia induxisti super me et
  super regnum meum peccatum grande quae non debuisti facere
  fecisti nobis =

@section 3 {v10}

  {GEN:20:10}
  rursusque expostulans ait quid vidisti ut hoc faceres =

@section 3 {v11}

  {GEN:20:11}
  respondit Abraham cogitavi mecum dicens forsitan non est
  timor Dei in loco isto et interficient me propter uxorem meam =

@section 3 {v12}

  {GEN:20:12}
  alias autem et vere soror mea est filia patris mei et non
  filia matris meae et duxi eam uxorem =

@section 3 {v13}

  {GEN:20:13}
  postquam autem eduxit me Deus de domo patris mei dixi ad
  eam hanc misericordiam facies mecum in omni loco ad quem
  ingrediemur dices quod frater tuus sim =

@section 3 {v14}

  {GEN:20:14}
  tulit igitur Abimelech oves et boves et servos et ancillas
  et dedit Abraham reddiditque illi Sarram uxorem suam =

@section 3 {v15}

  {GEN:20:15}
  et ait terra coram vobis est ubicumque tibi placuerit
  habita =

@section 3 {v16}

  {GEN:20:16}
  Sarrae autem dixit ecce mille argenteos dedi fratri tuo
  hoc erit tibi in velamen oculorum ad omnes qui tecum sunt et
  quocumque perrexeris mementoque te deprehensam =

@section 3 {v17}

  {GEN:20:17}
  orante autem Abraham sanavit Deus Abimelech et uxorem
  ancillasque eius et pepererunt =

@section 3 {v18}

  {GEN:20:18}
  concluserat enim Deus omnem vulvam domus Abimelech propter
  Sarram uxorem Abraham =

@section 2 {c21}

@section 3 {v1}

  {GEN:21:1}
  visitavit autem Dominus Sarram sicut promiserat et implevit
  quae locutus est =

@section 3 {v2}

  {GEN:21:2}
  concepitque et peperit filium in senectute sua tempore quo
  praedixerat ei Deus =

@section 3 {v3}

  {GEN:21:3}
  vocavitque Abraham nomen filii sui quem genuit ei Sarra
  Isaac =

@section 3 {v4}

  {GEN:21:4}
  et circumcidit eum octavo die sicut praeceperat ei Deus =

@section 3 {v5}

  {GEN:21:5}
  cum centum esset annorum hac quippe aetate patris natus est
  Isaac =

@section 3 {v6}

  {GEN:21:6}
  dixitque Sarra risum fecit mihi Deus quicumque audierit
  conridebit mihi =

@section 3 {v7}

  {GEN:21:7}
  rursumque ait quis auditurum crederet Abraham quod Sarra
  lactaret filium quem peperit ei iam seni =

@section 3 {v8}

  {GEN:21:8}
  crevit igitur puer et ablactatus est fecitque Abraham
  grande convivium in die ablactationis eius =

@section 3 {v9}

  {GEN:21:9}
  cumque vidisset Sarra filium Agar Aegyptiae ludentem dixit
  ad Abraham =

@section 3 {v10}

  {GEN:21:10}
  eice ancillam hanc et filium eius non enim erit heres
  filius ancillae cum filio meo Isaac =

@section 3 {v11}

  {GEN:21:11}
  dure accepit hoc Abraham pro filio suo =

@section 3 {v12}

  {GEN:21:12}
  cui dixit Deus non tibi videatur asperum super puero et
  super ancilla tua omnia quae dixerit tibi Sarra audi vocem eius
  quia in Isaac vocabitur tibi semen =

@section 3 {v13}

  {GEN:21:13}
  sed et filium ancillae faciam in gentem magnam quia semen
  tuum est =

@section 3 {v14}

  {GEN:21:14}
  surrexit itaque Abraham mane et tollens panem et utrem
  aquae inposuit scapulae eius tradiditque puerum et dimisit eam
  quae cum abisset errabat in solitudine Bersabee =

@section 3 {v15}

  {GEN:21:15}
  cumque consumpta esset aqua in utre abiecit puerum subter
  unam arborum quae ibi erant =

@section 3 {v16}

  {GEN:21:16}
  et abiit seditque e regione procul quantum potest arcus
  iacere dixit enim non videbo morientem puerum et sedens contra
  levavit vocem suam et flevit =

@section 3 {v17}

  {GEN:21:17}
  exaudivit autem Deus vocem pueri vocavitque angelus Domini
  Agar de caelo dicens quid agis Agar noli timere exaudivit enim
  Deus vocem pueri de loco in quo est =

@section 3 {v18}

  {GEN:21:18}
  surge tolle puerum et tene manum illius quia in gentem
  magnam faciam eum =

@section 3 {v19}

  {GEN:21:19}
  aperuitque oculos eius Deus quae videns puteum aquae abiit
  et implevit utrem deditque puero bibere =

@section 3 {v20}

  {GEN:21:20}
  et fuit cum eo qui crevit et moratus est in solitudine et
  factus est iuvenis sagittarius =

@section 3 {v21}

  {GEN:21:21}
  habitavitque in deserto Pharan et accepit illi mater sua
  uxorem de terra Aegypti =

@section 3 {v22}

  {GEN:21:22}
  eodem tempore dixit Abimelech et Fichol princeps exercitus
  eius ad Abraham Deus tecum est in universis quae agis =

@section 3 {v23}

  {GEN:21:23}
  iura ergo per Dominum ne noceas mihi et posteris meis
  stirpique meae sed iuxta misericordiam quam feci tibi facies
  mihi et terrae in qua versatus es advena =

@section 3 {v24}

  {GEN:21:24}
  dixitque Abraham ego iurabo =

@section 3 {v25}

  {GEN:21:25}
  et increpavit Abimelech propter puteum aquae quem vi
  abstulerant servi illius =

@section 3 {v26}

  {GEN:21:26}
  respondit Abimelech nescivi quis fecerit hanc rem sed et
  tu non indicasti mihi et ego non audivi praeter hodie =

@section 3 {v27}

  {GEN:21:27}
  tulit itaque Abraham oves et boves et dedit Abimelech
  percusseruntque ambo foedus =

@section 3 {v28}

  {GEN:21:28}
  et statuit Abraham septem agnas gregis seorsum =

@section 3 {v29}

  {GEN:21:29}
  cui dixit Abimelech quid sibi volunt septem agnae istae
  quas stare fecisti seorsum =

@section 3 {v30}

  {GEN:21:30}
  at ille septem inquit agnas accipies de manu mea ut sint
  in testimonium mihi quoniam ego fodi puteum istum =

@section 3 {v31}

  {GEN:21:31}
  idcirco vocatus est locus ille Bersabee quia ibi uterque
  iuraverunt =

@section 3 {v32}

  {GEN:21:32}
  et inierunt foedus pro puteo Iuramenti =

@section 3 {v33}

  {GEN:21:33}
  surrexit autem Abimelech et Fichol princeps militiae eius
  reversique sunt in terram Palestinorum Abraham vero plantavit
  nemus in Bersabee et invocavit ibi nomen Domini Dei aeterni =

@section 3 {v34}

  {GEN:21:34}
  et fuit colonus terrae Philisthinorum diebus multis =

@section 2 {c22}

@section 3 {v1}

  {GEN:22:1}
  quae postquam gesta sunt temptavit Deus Abraham et dixit ad
  eum Abraham ille respondit adsum =

@section 3 {v2}

  {GEN:22:2}
  ait ei tolle filium tuum unigenitum quem diligis Isaac et
  vade in terram Visionis atque offer eum ibi holocaustum super
  unum montium quem monstravero tibi =

@section 3 {v3}

  {GEN:22:3}
  igitur Abraham de nocte consurgens stravit asinum suum
  ducens secum duos iuvenes et Isaac filium suum cumque
  concidisset ligna in holocaustum abiit ad locum quem
  praeceperat ei Deus =

@section 3 {v4}

  {GEN:22:4}
  die autem tertio elevatis oculis vidit locum procul =

@section 3 {v5}

  {GEN:22:5}
  dixitque ad pueros suos expectate hic cum asino ego et puer
  illuc usque properantes postquam adoraverimus revertemur ad vos =

@section 3 {v6}

  {GEN:22:6}
  tulit quoque ligna holocausti et inposuit super Isaac
  filium suum ipse vero portabat in manibus ignem et gladium
  cumque duo pergerent simul =

@section 3 {v7}

  {GEN:22:7}
  dixit Isaac patri suo pater mi at ille respondit quid vis
  fili ecce inquit ignis et ligna ubi est victima holocausti =

@section 3 {v8}

  {GEN:22:8}
  dixit Abraham Deus providebit sibi victimam holocausti fili
  mi pergebant ergo pariter =

@section 3 {v9}

  {GEN:22:9}
  veneruntque ad locum quem ostenderat ei Deus in quo
  aedificavit altare et desuper ligna conposuit cumque
  conligasset Isaac filium suum posuit eum in altari super struem
  lignorum =

@section 3 {v10}

  {GEN:22:10}
  extenditque manum et arripuit gladium ut immolaret filium =

@section 3 {v11}

  {GEN:22:11}
  et ecce angelus Domini de caelo clamavit dicens Abraham
  Abraham qui respondit adsum =

@section 3 {v12}

  {GEN:22:12}
  dixitque ei non extendas manum tuam super puerum neque
  facias illi quicquam nunc cognovi quod timeas Dominum et non
  peperceris filio tuo unigenito propter me =

@section 3 {v13}

  {GEN:22:13}
  levavit Abraham oculos viditque post tergum arietem inter
  vepres herentem cornibus quem adsumens obtulit holocaustum pro
  filio =

@section 3 {v14}

  {GEN:22:14}
  appellavitque nomen loci illius Dominus videt unde usque
  hodie dicitur in monte Dominus videbit =

@section 3 {v15}

  {GEN:22:15}
  vocavit autem angelus Domini Abraham secundo de caelo
  dicens =

@section 3 {v16}

  {GEN:22:16}
  per memet ipsum iuravi dicit Dominus quia fecisti rem hanc
  et non pepercisti filio tuo unigenito =

@section 3 {v17}

  {GEN:22:17}
  benedicam tibi et multiplicabo semen tuum sicut stellas
  caeli et velut harenam quae est in litore maris possidebit
  semen tuum portas inimicorum suorum =

@section 3 {v18}

  {GEN:22:18}
  et benedicentur in semine tuo omnes gentes terrae quia
  oboedisti voci meae =

@section 3 {v19}

  {GEN:22:19}
  reversus est Abraham ad pueros suos abieruntque Bersabee
  simul et habitavit ibi =

@section 3 {v20}

  {GEN:22:20}
  his itaque gestis nuntiatum est Abraham quod Melcha quoque
  genuisset filios Nahor fratri suo =

@section 3 {v21}

  {GEN:22:21}
  Hus primogenitum et Buz fratrem eius Camuhel patrem
  Syrorum =

@section 3 {v22}

  {GEN:22:22}
  et Chased et Azau Pheldas quoque et Iedlaph =

@section 3 {v23}

  {GEN:22:23}
  ac Bathuel de quo nata est Rebecca octo istos genuit
  Melcha Nahor fratri Abraham =

@section 3 {v24}

  {GEN:22:24}
  concubina vero illius nomine Roma peperit Tabee et Gaom et
  Thaas et Maacha =

@section 2 {c23}

@section 3 {v1}

  {GEN:23:1}
  vixit autem Sarra centum viginti septem annis =

@section 3 {v2}

  {GEN:23:2}
  et mortua est in civitate Arbee quae est Hebron in terra
  Chanaan venitque Abraham ut plangeret et fleret eam =

@section 3 {v3}

  {GEN:23:3}
  cumque surrexisset ab officio funeris locutus est ad filios
  Heth dicens =

@section 3 {v4}

  {GEN:23:4}
  advena sum et peregrinus apud vos date mihi ius sepulchri
  vobiscum ut sepeliam mortuum meum =

@section 3 {v5}

  {GEN:23:5}
  responderuntque filii Heth =

@section 3 {v6}

  {GEN:23:6}
  audi nos domine princeps Dei es apud nos in electis
  sepulchris nostris sepeli mortuum tuum nullusque prohibere te
  poterit quin in monumento eius sepelias mortuum tuum =

@section 3 {v7}

  {GEN:23:7}
  surrexit Abraham et adoravit populum terrae filios
  videlicet Heth =

@section 3 {v8}

  {GEN:23:8}
  dixitque ad eos si placet animae vestrae ut sepeliam
  mortuum meum audite me et intercedite apud Ephron filium Soor =

@section 3 {v9}

  {GEN:23:9}
  ut det mihi speluncam duplicem quam habet in extrema parte
  agri sui pecunia digna tradat mihi eam coram vobis in
  possessionem sepulchri =

@section 3 {v10}

  {GEN:23:10}
  habitabat autem Ephron in medio filiorum Heth responditque
  ad Abraham cunctis audientibus qui ingrediebantur portam
  civitatis illius dicens =

@section 3 {v11}

  {GEN:23:11}
  nequaquam ita fiat domine mi sed magis ausculta quod
  loquor agrum trado tibi et speluncam quae in eo est
  praesentibus filiis populi mei sepeli mortuum tuum =

@section 3 {v12}

  {GEN:23:12}
  adoravit Abraham coram populo terrae =

@section 3 {v13}

  {GEN:23:13}
  et locutus est ad Ephron circumstante plebe quaeso ut
  audias me dabo pecuniam pro agro suscipe eam et sic sepeliam
  mortuum meum in eo =

@section 3 {v14}

  {GEN:23:14}
  respondit Ephron =

@section 3 {v15}

  {GEN:23:15}
  domine mi audi terram quam postulas quadringentis argenti
  siclis valet istud est pretium inter me et te sed quantum est
  hoc sepeli mortuum tuum =

@section 3 {v16}

  {GEN:23:16}
  quod cum audisset Abraham adpendit pecuniam quam Ephron
  postulaverat audientibus filiis Heth quadringentos siclos
  argenti et probati monetae publicae =

@section 3 {v17}

  {GEN:23:17}
  confirmatusque est ager quondam Ephronis in quo erat
  spelunca duplex respiciens Mambre tam ipse quam spelunca et
  omnes arbores eius in cunctis terminis per circuitum =

@section 3 {v18}

  {GEN:23:18}
  Abrahae in possessionem videntibus filiis Heth et cunctis
  qui intrabant portam civitatis illius =

@section 3 {v19}

  {GEN:23:19}
  atque ita sepelivit Abraham Sarram uxorem suam in spelunca
  agri duplici qui respiciebat Mambre haec est Hebron in terra
  Chanaan =

@section 3 {v20}

  {GEN:23:20}
  et confirmatus est ager et antrum quod erat in eo Abrahae
  in possessionem monumenti a filiis Heth =

@section 2 {c24}

@section 3 {v1}

  {GEN:24:1}
  erat autem Abraham senex dierumque multorum et Dominus in
  cunctis benedixerat ei =

@section 3 {v2}

  {GEN:24:2}
  dixitque ad servum seniorem domus suae qui praeerat omnibus
  quae habebat pone manum tuam subter femur meum =

@section 3 {v3}

  {GEN:24:3}
  ut adiurem te per Dominum Deum caeli et terrae ut non
  accipias uxorem filio meo de filiabus Chananeorum inter quos
  habito =

@section 3 {v4}

  {GEN:24:4}
  sed ad terram et ad cognationem meam proficiscaris et inde
  accipias uxorem filio meo Isaac =

@section 3 {v5}

  {GEN:24:5}
  respondit servus si noluerit mulier venire mecum in terram
  hanc num reducere debeo filium tuum ad locum de quo egressus es =

@section 3 {v6}

  {GEN:24:6}
  dixit Abraham cave nequando reducas illuc filium meum =

@section 3 {v7}

  {GEN:24:7}
  Dominus Deus caeli qui tulit me de domo patris mei et de
  terra nativitatis meae qui locutus est mihi et iuravit dicens
  semini tuo dabo terram hanc ipse mittet angelum suum coram te
  et accipies inde uxorem filio meo =

@section 3 {v8}

  {GEN:24:8}
  sin autem noluerit mulier sequi te non teneberis iuramento
  filium tantum meum ne reducas illuc =

@section 3 {v9}

  {GEN:24:9}
  posuit ergo servus manum sub femore Abraham domini sui et
  iuravit illi super sermone hoc =

@section 3 {v10}

  {GEN:24:10}
  tulitque decem camelos de grege domini sui et abiit ex
  omnibus bonis eius portans secum profectusque perrexit
  Mesopotamiam ad urbem Nahor =

@section 3 {v11}

  {GEN:24:11}
  cumque camelos fecisset accumbere extra oppidum iuxta
  puteum aquae vespere eo tempore quo solent mulieres egredi ad
  hauriendam aquam dixit =

@section 3 {v12}

  {GEN:24:12}
  Domine Deus domini mei Abraham occurre obsecro hodie mihi
  et fac misericordiam cum domino meo Abraham =

@section 3 {v13}

  {GEN:24:13}
  ecce ego sto propter fontem aquae et filiae habitatorum
  huius civitatis egredientur ad hauriendam aquam =

@section 3 {v14}

  {GEN:24:14}
  igitur puella cui ego dixero inclina hydriam tuam ut bibam
  et illa responderit bibe quin et camelis tuis dabo potum ipsa
  est quam praeparasti servo tuo Isaac et per hoc intellegam quod
  feceris misericordiam cum domino meo =

@section 3 {v15}

  {GEN:24:15}
  necdum intra se verba conpleverat et ecce Rebecca
  egrediebatur filia Bathuel filii Melchae uxoris Nahor fratris
  Abraham habens hydriam in scapula =

@section 3 {v16}

  {GEN:24:16}
  puella decora nimis virgoque pulcherrima et incognita viro
  descenderat autem ad fontem et impleverat hydriam ac
  revertebatur =

@section 3 {v17}

  {GEN:24:17}
  occurritque ei servus et ait pauxillum mihi ad sorbendum
  praebe aquae de hydria tua =

@section 3 {v18}

  {GEN:24:18}
  quae respondit bibe domine mi celeriterque deposuit
  hydriam super ulnam suam et dedit ei potum =

@section 3 {v19}

  {GEN:24:19}
  cumque ille bibisset adiecit quin et camelis tuis hauriam
  aquam donec cuncti bibant =

@section 3 {v20}

  {GEN:24:20}
  effundensque hydriam in canalibus recurrit ad puteum ut
  hauriret aquam et haustam omnibus camelis dedit =

@section 3 {v21}

  {GEN:24:21}
  ille autem contemplabatur eam tacitus scire volens utrum
  prosperum fecisset iter suum Dominus an non =

@section 3 {v22}

  {GEN:24:22}
  postquam ergo biberunt cameli protulit vir inaures aureas
  adpendentes siclos duos et armillas totidem pondo siclorum
  decem =

@section 3 {v23}

  {GEN:24:23}
  dixitque ad eam cuius es filia indica mihi est in domo
  patris tui locus ad manendum =

@section 3 {v24}

  {GEN:24:24}
  quae respondit filia Bathuelis sum filii Melchae quem
  peperit Nahor =

@section 3 {v25}

  {GEN:24:25}
  et addidit dicens palearum quoque et faeni plurimum est
  apud nos et locus spatiosus ad manendum =

@section 3 {v26}

  {GEN:24:26}
  inclinavit se homo et adoravit Dominum =

@section 3 {v27}

  {GEN:24:27}
  dicens benedictus Dominus Deus domini mei Abraham qui non
  abstulit misericordiam et veritatem suam a domino meo et recto
  me itinere perduxit in domum fratris domini mei =

@section 3 {v28}

  {GEN:24:28}
  cucurrit itaque puella et nuntiavit in domum matris suae
  omnia quae audierat =

@section 3 {v29}

  {GEN:24:29}
  habebat autem Rebecca fratrem nomine Laban qui festinus
  egressus est ad hominem ubi erat fons =

@section 3 {v30}

  {GEN:24:30}
  cumque vidisset inaures et armillas in manibus sororis
  suae et audisset cuncta verba referentis haec locutus est mihi
  homo venit ad virum qui stabat iuxta camelos et propter fontem
  aquae =

@section 3 {v31}

  {GEN:24:31}
  dixitque ad eum ingredere benedicte Domini cur foris stas
  praeparavi domum et locum camelis =

@section 3 {v32}

  {GEN:24:32}
  et introduxit eum hospitium ac destravit camelos deditque
  paleas et faenum et aquam ad lavandos pedes camelorum et
  virorum qui venerant cum eo =

@section 3 {v33}

  {GEN:24:33}
  et adpositus est in conspectu eius panis qui ait non
  comedam donec loquar sermones meos respondit ei loquere =

@section 3 {v34}

  {GEN:24:34}
  at ille servus inquit Abraham sum =

@section 3 {v35}

  {GEN:24:35}
  et Dominus benedixit domino meo valde magnificatusque est
  et dedit ei oves et boves argentum et aurum servos et ancillas
  camelos et asinos =

@section 3 {v36}

  {GEN:24:36}
  et peperit Sarra uxor domini mei filium domino meo in
  senectute sua deditque illi omnia quae habuerat =

@section 3 {v37}

  {GEN:24:37}
  et adiuravit me dominus meus dicens non accipies uxorem
  filio meo de filiabus Chananeorum in quorum terra habito =

@section 3 {v38}

  {GEN:24:38}
  sed ad domum patris mei perges et de cognatione mea
  accipies uxorem filio meo =

@section 3 {v39}

  {GEN:24:39}
  ego vero respondi domino meo quid si noluerit venire mecum
  mulier =

@section 3 {v40}

  {GEN:24:40}
  Dominus ait in cuius conspectu ambulo mittet angelum suum
  tecum et diriget viam tuam accipiesque uxorem filio meo de
  cognatione mea et de domo patris mei =

@section 3 {v41}

  {GEN:24:41}
  innocens eris a maledictione mea cum veneris ad propinquos
  meos et non dederint tibi =

@section 3 {v42}

  {GEN:24:42}
  veni ergo hodie ad fontem et dixi Domine Deus domini mei
  Abraham si direxisti viam meam in qua nunc ambulo =

@section 3 {v43}

  {GEN:24:43}
  ecce sto iuxta fontem aquae et virgo quae egredietur ad
  hauriendam aquam audierit a me da mihi pauxillum aquae ad
  bibendum ex hydria tua =

@section 3 {v44}

  {GEN:24:44}
  et dixerit mihi et tu bibe et camelis tuis hauriam ipsa
  est mulier quam praeparavit Dominus filio domini mei =

@section 3 {v45}

  {GEN:24:45}
  dum haec mecum tacitus volverem apparuit Rebecca veniens
  cum hydria quam portabat in scapula descenditque ad fontem et
  hausit aquam et aio ad eam da mihi paululum bibere =

@section 3 {v46}

  {GEN:24:46}
  quae festina deposuit hydriam de umero et dixit mihi et tu
  bibe et camelis tuis potum tribuam bibi et adaquavit camelos =

@section 3 {v47}

  {GEN:24:47}
  interrogavique eam et dixi cuius es filia quae respondit
  filia Bathuelis sum filii Nahor quem peperit illi Melcha
  suspendi itaque inaures ad ornandam faciem eius et armillas
  posui in manibus =

@section 3 {v48}

  {GEN:24:48}
  pronusque adoravi Dominum benedicens Domino Deo domini mei
  Abraham qui perduxisset me recto itinere ut sumerem filiam
  fratris domini mei filio eius =

@section 3 {v49}

  {GEN:24:49}
  quam ob rem si facitis misericordiam et veritatem cum
  domino meo indicate mihi sin autem aliud placet et hoc dicite
  ut vadam ad dextram sive ad sinistram =

@section 3 {v50}

  {GEN:24:50}
  responderunt Laban et Bathuel a Domino egressus est sermo
  non possumus extra placitum eius quicquam aliud tecum loqui =

@section 3 {v51}

  {GEN:24:51}
  en Rebecca coram te est tolle eam et proficiscere et sit
  uxor filii domini tui sicut locutus est Dominus =

@section 3 {v52}

  {GEN:24:52}
  quod cum audisset puer Abraham adoravit in terra Dominum =

@section 3 {v53}

  {GEN:24:53}
  prolatisque vasis argenteis et aureis ac vestibus dedit ea
  Rebeccae pro munere fratribus quoque eius et matri dona obtulit =

@section 3 {v54}

  {GEN:24:54}
  initoque convivio vescentes pariter et bibentes manserunt
  ibi surgens autem mane locutus est puer dimittite me ut vadam
  ad dominum meum =

@section 3 {v55}

  {GEN:24:55}
  responderunt fratres eius et mater maneat puella saltem
  decem dies apud nos et postea proficiscetur =

@section 3 {v56}

  {GEN:24:56}
  nolite ait me retinere quia Dominus direxit viam meam
  dimittite me ut pergam ad dominum meum =

@section 3 {v57}

  {GEN:24:57}
  dixerunt vocemus puellam et quaeramus ipsius voluntatem =

@section 3 {v58}

  {GEN:24:58}
  cumque vocata venisset sciscitati sunt vis ire cum homine
  isto quae ait vadam =

@section 3 {v59}

  {GEN:24:59}
  dimiserunt ergo eam et nutricem illius servumque Abraham
  et comites eius =

@section 3 {v60}

  {GEN:24:60}
  inprecantes prospera sorori suae atque dicentes soror
  nostra es crescas in mille milia et possideat semen tuum portas
  inimicorum suorum =

@section 3 {v61}

  {GEN:24:61}
  igitur Rebecca et puellae illius ascensis camelis secutae
  sunt virum qui festinus revertebatur ad dominum suum =

@section 3 {v62}

  {GEN:24:62}
  eo tempore Isaac deambulabat per viam quae ducit ad puteum
  cuius nomen est Viventis et videntis habitabat enim in terra
  australi =

@section 3 {v63}

  {GEN:24:63}
  et egressus fuerat ad meditandum in agro inclinata iam die
  cumque levasset oculos vidit camelos venientes procul =

@section 3 {v64}

  {GEN:24:64}
  Rebecca quoque conspecto Isaac descendit de camelo =

@section 3 {v65}

  {GEN:24:65}
  et ait ad puerum quis est ille homo qui venit per agrum in
  occursum nobis dixit ei ipse est dominus meus at illa tollens
  cito pallium operuit se =

@section 3 {v66}

  {GEN:24:66}
  servus autem cuncta quae gesserat narravit Isaac =

@section 3 {v67}

  {GEN:24:67}
  qui introduxit eam in tabernaculum Sarrae matris suae et
  accepit uxorem et in tantum dilexit ut dolorem qui ex morte
  matris acciderat temperaret =

@section 2 {c25}

@section 3 {v1}

  {GEN:25:1}
  Abraham vero aliam duxit uxorem nomine Cetthuram =

@section 3 {v2}

  {GEN:25:2}
  quae peperit ei Zamram et Iexan et Madan et Madian et
  Iesboch et Sue =

@section 3 {v3}

  {GEN:25:3}
  Iexan quoque genuit Saba et Dadan filii Dadan fuerunt
  Assurim et Lathusim et Loommim =

@section 3 {v4}

  {GEN:25:4}
  at vero ex Madian ortus est Epha et Opher et Enoch et Abida
  et Eldaa omnes hii filii Cetthurae =

@section 3 {v5}

  {GEN:25:5}
  deditque Abraham cuncta quae possederat Isaac =

@section 3 {v6}

  {GEN:25:6}
  filiis autem concubinarum largitus est munera et separavit
  eos ab Isaac filio suo dum adhuc ipse viveret ad plagam
  orientalem =

@section 3 {v7}

  {GEN:25:7}
  fuerunt autem dies vitae eius centum septuaginta quinque
  anni =

@section 3 {v8}

  {GEN:25:8}
  et deficiens mortuus est in senectute bona provectaeque
  aetatis et plenus dierum congregatusque est ad populum suum =

@section 3 {v9}

  {GEN:25:9}
  et sepelierunt eum Isaac et Ismahel filii sui in spelunca
  duplici quae sita est in agro Ephron filii Soor Hetthei e
  regione Mambre =

@section 3 {v10}

  {GEN:25:10}
  quem emerat a filiis Heth ibi sepultus est ipse et Sarra
  uxor eius =

@section 3 {v11}

  {GEN:25:11}
  et post obitum illius benedixit Deus Isaac filio eius qui
  habitabat iuxta puteum nomine Viventis et videntis =

@section 3 {v12}

  {GEN:25:12}
  hae sunt generationes Ismahel filii Abraham quem peperit
  ei Agar Aegyptia famula Sarrae =

@section 3 {v13}

  {GEN:25:13}
  et haec nomina filiorum eius in vocabulis et
  generationibus suis primogenitus Ismahelis Nabaioth dein Cedar
  et Abdeel et Mabsam =

@section 3 {v14}

  {GEN:25:14}
  Masma quoque et Duma et Massa =

@section 3 {v15}

  {GEN:25:15}
  Adad et Thema Itur et Naphis et Cedma =

@section 3 {v16}

  {GEN:25:16}
  isti sunt filii Ismahel et haec nomina per castella et
  oppida eorum duodecim principes tribuum suarum =

@section 3 {v17}

  {GEN:25:17}
  anni vitae Ismahel centum triginta septem deficiens
  mortuus est et adpositus ad populum suum =

@section 3 {v18}

  {GEN:25:18}
  habitavit autem ab Evila usque Sur quae respicit Aegyptum
  introeuntibus Assyrios coram cunctis fratribus suis obiit =

@section 3 {v19}

  {GEN:25:19}
  hae quoque sunt generationes Isaac filii Abraham Abraham
  genuit Isaac =

@section 3 {v20}

  {GEN:25:20}
  qui cum quadraginta esset annorum duxit uxorem Rebeccam
  filiam Bathuel Syri de Mesopotamiam sororem Laban =

@section 3 {v21}

  {GEN:25:21}
  deprecatusque est Dominum pro uxore sua eo quod esset
  sterilis qui exaudivit eum et dedit conceptum Rebeccae =

@section 3 {v22}

  {GEN:25:22}
  sed conlidebantur in utero eius parvuli quae ait si sic
  mihi futurum erat quid necesse fuit concipere perrexitque ut
  consuleret Dominum =

@section 3 {v23}

  {GEN:25:23}
  qui respondens ait duae gentes in utero tuo sunt et duo
  populi ex ventre tuo dividentur populusque populum superabit et
  maior minori serviet =

@section 3 {v24}

  {GEN:25:24}
  iam tempus pariendi venerat et ecce gemini in utero
  repperti sunt =

@section 3 {v25}

  {GEN:25:25}
  qui primus egressus est rufus erat et totus in morem
  pellis hispidus vocatumque est nomen eius Esau protinus alter
  egrediens plantam fratris tenebat manu et idcirco appellavit
  eum Iacob =

@section 3 {v26}

  {GEN:25:26}
  sexagenarius erat Isaac quando nati sunt parvuli =

@section 3 {v27}

  {GEN:25:27}
  quibus adultis factus est Esau vir gnarus venandi et homo
  agricola Iacob autem vir simplex habitabat in tabernaculis =

@section 3 {v28}

  {GEN:25:28}
  Isaac amabat Esau eo quod de venationibus illius
  vesceretur et Rebecca diligebat Iacob =

@section 3 {v29}

  {GEN:25:29}
  coxit autem Iacob pulmentum ad quem cum venisset Esau de
  agro lassus =

@section 3 {v30}

  {GEN:25:30}
  ait da mihi de coctione hac rufa quia oppido lassus sum
  quam ob causam vocatum est nomen eius Edom =

@section 3 {v31}

  {GEN:25:31}
  cui dixit Iacob vende mihi primogenita tua =

@section 3 {v32}

  {GEN:25:32}
  ille respondit en morior quid mihi proderunt primogenita =

@section 3 {v33}

  {GEN:25:33}
  ait Iacob iura ergo mihi iuravit Esau et vendidit
  primogenita =

@section 3 {v34}

  {GEN:25:34}
  et sic accepto pane et lentis edulio comedit et bibit et
  abiit parvipendens quod primogenita vendidisset =

@section 2 {c26}

@section 3 {v1}

  {GEN:26:1}
  orta autem fame super terram post eam sterilitatem quae
  acciderat in diebus Abraham abiit Isaac ad Abimelech regem
  Palestinorum in Gerara =

@section 3 {v2}

  {GEN:26:2}
  apparuitque ei Dominus et ait ne descendas in Aegyptum sed
  quiesce in terra quam dixero tibi =

@section 3 {v3}

  {GEN:26:3}
  et peregrinare in ea eroque tecum et benedicam tibi tibi
  enim et semini tuo dabo universas regiones has conplens
  iuramentum quod spopondi Abraham patri tuo =

@section 3 {v4}

  {GEN:26:4}
  et multiplicabo semen tuum sicut stellas caeli daboque
  posteris tuis universas regiones has et benedicentur in semine
  tuo omnes gentes terrae =

@section 3 {v5}

  {GEN:26:5}
  eo quod oboedierit Abraham voci meae et custodierit
  praecepta et mandata mea et caerimonias legesque servaverit =

@section 3 {v6}

  {GEN:26:6}
  mansit itaque Isaac in Geraris =

@section 3 {v7}

  {GEN:26:7}
  qui cum interrogaretur a viris loci illius super uxore sua
  respondit soror mea est timuerat enim confiteri quod sibi esset
  sociata coniugio reputans ne forte interficerent eum propter
  illius pulchritudinem =

@section 3 {v8}

  {GEN:26:8}
  cumque pertransissent dies plurimi et ibi demoraretur
  prospiciens Abimelech Palestinorum rex per fenestram vidit eum
  iocantem cum Rebecca uxore sua =

@section 3 {v9}

  {GEN:26:9}
  et accersito ait perspicuum est quod uxor tua sit cur
  mentitus es sororem tuam esse respondit timui ne morerer
  propter eam =

@section 3 {v10}

  {GEN:26:10}
  dixitque Abimelech quare inposuisti nobis potuit coire
  quispiam de populo cum uxore tua et induxeras super nos grande
  peccatum praecepitque omni populo dicens =

@section 3 {v11}

  {GEN:26:11}
  qui tetigerit hominis huius uxorem morte morietur =

@section 3 {v12}

  {GEN:26:12}
  seruit autem Isaac in terra illa et invenit in ipso anno
  centuplum benedixitque ei Dominus =

@section 3 {v13}

  {GEN:26:13}
  et locupletatus est homo et ibat proficiens atque
  succrescens donec magnus vehementer effectus est =

@section 3 {v14}

  {GEN:26:14}
  habuit quoque possessionem ovium et armentorum et familiae
  plurimum ob haec invidentes ei Palestini =

@section 3 {v15}

  {GEN:26:15}
  omnes puteos quos foderant servi patris illius Abraham
  illo tempore obstruxerunt implentes humo =

@section 3 {v16}

  {GEN:26:16}
  in tantum ut ipse Abimelech diceret ad Isaac recede a
  nobis quoniam potentior nostri factus es valde =

@section 3 {v17}

  {GEN:26:17}
  et ille discedens veniret ad torrentem Gerarae
  habitaretque ibi =

@section 3 {v18}

  {GEN:26:18}
  rursum fodit alios puteos quos foderant servi patris sui
  Abraham et quos illo mortuo olim obstruxerant Philisthim
  appellavitque eos hisdem nominibus quibus ante pater vocaverat =

@section 3 {v19}

  {GEN:26:19}
  foderunt in torrente et reppererunt aquam vivam =

@section 3 {v20}

  {GEN:26:20}
  sed et ibi iurgium fuit pastorum Gerarae adversum pastores
  Isaac dicentium nostra est aqua quam ob rem nomen putei ex eo
  quod acciderat vocavit Calumniam =

@section 3 {v21}

  {GEN:26:21}
  foderunt et alium et pro illo quoque rixati sunt
  appellavitque eum Inimicitias =

@section 3 {v22}

  {GEN:26:22}
  profectus inde fodit alium puteum pro quo non contenderunt
  itaque vocavit nomen illius Latitudo dicens nunc dilatavit nos
  Dominus et fecit crescere super terram =

@section 3 {v23}

  {GEN:26:23}
  ascendit autem ex illo loco in Bersabee =

@section 3 {v24}

  {GEN:26:24}
  ubi apparuit ei Dominus in ipsa nocte dicens ego sum Deus
  Abraham patris tui noli metuere quia tecum sum benedicam tibi
  et multiplicabo semen tuum propter servum meum Abraham =

@section 3 {v25}

  {GEN:26:25}
  itaque aedificavit ibi altare et invocato nomine Domini
  extendit tabernaculum praecepitque servis suis ut foderent
  puteum =

@section 3 {v26}

  {GEN:26:26}
  ad quem locum cum venissent de Geraris Abimelech et
  Ochozath amicus illius et Fichol dux militum =

@section 3 {v27}

  {GEN:26:27}
  locutus est eis Isaac quid venistis ad me hominem quem
  odistis et expulistis a vobis =

@section 3 {v28}

  {GEN:26:28}
  qui responderunt vidimus tecum esse Dominum et idcirco
  nunc diximus sit iuramentum inter nos et ineamus foedus =

@section 3 {v29}

  {GEN:26:29}
  ut non facias nobis quicquam mali sicut et nos nihil
  tuorum adtigimus nec fecimus quod te laederet sed cum pace
  dimisimus auctum benedictione Domini =

@section 3 {v30}

  {GEN:26:30}
  fecit ergo eis convivium et post cibum et potum =

@section 3 {v31}

  {GEN:26:31}
  surgentes mane iuraverunt sibi mutuo dimisitque eos Isaac
  pacifice in locum suum =

@section 3 {v32}

  {GEN:26:32}
  ecce autem venerunt in ipso die servi Isaac adnuntiantes
  ei de puteo quem foderant atque dicentes invenimus aquam =

@section 3 {v33}

  {GEN:26:33}
  unde appellavit eum Abundantiam et nomen urbi inpositum
  est Bersabee usque in praesentem diem =

@section 3 {v34}

  {GEN:26:34}
  Esau vero quadragenarius duxit uxores Iudith filiam Beeri
  Hetthei et Basemath filiam Helon eiusdem loci =

@section 3 {v35}

  {GEN:26:35}
  quae ambae offenderant animum Isaac et Rebeccae =

@section 2 {c27}

@section 3 {v1}

  {GEN:27:1}
  senuit autem Isaac et caligaverunt oculi eius et videre non
  poterat vocavitque Esau filium suum maiorem et dixit ei fili mi
  qui respondit adsum =

@section 3 {v2}

  {GEN:27:2}
  cui pater vides inquit quod senuerim et ignorem diem mortis
  meae =

@section 3 {v3}

  {GEN:27:3}
  sume arma tua faretram et arcum et egredere foras cumque
  venatu aliquid adprehenderis =

@section 3 {v4}

  {GEN:27:4}
  fac mihi inde pulmentum sicut velle me nosti et adfer ut
  comedam et benedicat tibi anima mea antequam moriar =

@section 3 {v5}

  {GEN:27:5}
  quod cum audisset Rebecca et ille abisset in agrum ut
  iussionem patris expleret =

@section 3 {v6}

  {GEN:27:6}
  dixit filio suo Iacob audivi patrem tuum loquentem cum Esau
  fratre tuo et dicentem ei =

@section 3 {v7}

  {GEN:27:7}
  adfer mihi venationem tuam et fac cibos ut comedam et
  benedicam tibi coram Domino antequam moriar =

@section 3 {v8}

  {GEN:27:8}
  nunc ergo fili mi adquiesce consiliis meis =

@section 3 {v9}

  {GEN:27:9}
  et pergens ad gregem adfer mihi duos hedos optimos ut
  faciam ex eis escas patri tuo quibus libenter vescitur =

@section 3 {v10}

  {GEN:27:10}
  quas cum intuleris et comederit benedicat tibi priusquam
  moriatur =

@section 3 {v11}

  {GEN:27:11}
  cui ille respondit nosti quod Esau frater meus homo
  pilosus sit et ego lenis =

@section 3 {v12}

  {GEN:27:12}
  si adtractaverit me pater meus et senserit timeo ne putet
  sibi voluisse inludere et inducat super me maledictionem pro
  benedictione =

@section 3 {v13}

  {GEN:27:13}
  ad quem mater in me sit ait ista maledictio fili mi tantum
  audi vocem meam et perge adferque quae dixi =

@section 3 {v14}

  {GEN:27:14}
  abiit et adtulit deditque matri paravit illa cibos sicut
  noverat velle patrem illius =

@section 3 {v15}

  {GEN:27:15}
  et vestibus Esau valde bonis quas apud se habebat domi
  induit eum =

@section 3 {v16}

  {GEN:27:16}
  pelliculasque hedorum circumdedit manibus et colli nuda
  protexit =

@section 3 {v17}

  {GEN:27:17}
  dedit pulmentum et panes quos coxerat tradidit =

@section 3 {v18}

  {GEN:27:18}
  quibus inlatis dixit pater mi et ille respondit audio quis
  tu es fili mi =

@section 3 {v19}

  {GEN:27:19}
  dixitque Iacob ego sum Esau primogenitus tuus feci sicut
  praecepisti mihi surge sede et comede de venatione mea ut
  benedicat mihi anima tua =

@section 3 {v20}

  {GEN:27:20}
  rursum Isaac ad filium suum quomodo inquit tam cito
  invenire potuisti fili mi qui respondit voluntatis Dei fuit ut
  cito mihi occurreret quod volebam =

@section 3 {v21}

  {GEN:27:21}
  dixitque Isaac accede huc ut tangam te fili mi et probem
  utrum tu sis filius meus Esau an non =

@section 3 {v22}

  {GEN:27:22}
  accessit ille ad patrem et palpato eo dixit Isaac vox
  quidem vox Iacob est sed manus manus sunt Esau =

@section 3 {v23}

  {GEN:27:23}
  et non cognovit eum quia pilosae manus similitudinem
  maioris expresserant benedicens ergo illi =

@section 3 {v24}

  {GEN:27:24}
  ait tu es filius meus Esau respondit ego sum =

@section 3 {v25}

  {GEN:27:25}
  at ille offer inquit mihi cibos de venatione tua fili mi
  ut benedicat tibi anima mea quos cum oblatos comedisset obtulit
  ei etiam vinum quo hausto =

@section 3 {v26}

  {GEN:27:26}
  dixit ad eum accede ad me et da mihi osculum fili mi =

@section 3 {v27}

  {GEN:27:27}
  accessit et osculatus est eum statimque ut sensit
  vestimentorum illius flagrantiam benedicens ait ecce odor filii
  mei sicut odor agri cui benedixit Dominus =

@section 3 {v28}

  {GEN:27:28}
  det tibi Deus de rore caeli et de pinguedine terrae
  abundantiam frumenti et vini =

@section 3 {v29}

  {GEN:27:29}
  et serviant tibi populi et adorent te tribus esto dominus
  fratrum tuorum et incurventur ante te filii matris tuae qui
  maledixerit tibi sit maledictus et qui benedixerit
  benedictionibus repleatur =

@section 3 {v30}

  {GEN:27:30}
  vix Isaac sermonem impleverat et egresso Iacob foras venit
  Esau =

@section 3 {v31}

  {GEN:27:31}
  coctosque de venatione cibos intulit patri dicens surge
  pater mi et comede de venatione filii tui ut benedicat mihi
  anima tua =

@section 3 {v32}

  {GEN:27:32}
  dixitque illi Isaac quis enim es tu qui respondit ego sum
  primogenitus filius tuus Esau =

@section 3 {v33}

  {GEN:27:33}
  expavit Isaac stupore vehementi et ultra quam credi potest
  admirans ait quis igitur ille est qui dudum captam venationem
  adtulit mihi et comedi ex omnibus priusquam tu venires
  benedixique ei et erit benedictus =

@section 3 {v34}

  {GEN:27:34}
  auditis Esau sermonibus patris inrugiit clamore magno et
  consternatus ait benedic etiam mihi pater mi =

@section 3 {v35}

  {GEN:27:35}
  qui ait venit germanus tuus fraudulenter et accepit
  benedictionem tuam =

@section 3 {v36}

  {GEN:27:36}
  at ille subiunxit iuste vocatum est nomen eius Iacob
  subplantavit enim me en altera vice primogenita mea ante tulit
  et nunc secundo subripuit benedictionem meam rursumque ad
  patrem numquid non reservasti ait et mihi benedictionem =

@section 3 {v37}

  {GEN:27:37}
  respondit Isaac dominum tuum illum constitui et omnes
  fratres eius servituti illius subiugavi frumento et vino
  stabilivi eum tibi post haec fili mi ultra quid faciam =

@section 3 {v38}

  {GEN:27:38}
  cui Esau num unam inquit tantum benedictionem habes pater
  mihi quoque obsecro ut benedicas cumque heiulatu magno fleret =

@section 3 {v39}

  {GEN:27:39}
  motus Isaac dixit ad eum in pinguedine terrae et in rore
  caeli desuper =

@section 3 {v40}

  {GEN:27:40}
  erit benedictio tua vives gladio et fratri tuo servies
  tempusque veniet cum excutias et solvas iugum eius de
  cervicibus tuis =

@section 3 {v41}

  {GEN:27:41}
  oderat ergo semper Esau Iacob pro benedictione qua
  benedixerat ei pater dixitque in corde suo veniant dies luctus
  patris mei ut occidam Iacob fratrem meum =

@section 3 {v42}

  {GEN:27:42}
  nuntiata sunt haec Rebeccae quae mittens et vocans Iacob
  filium suum dixit ad eum ecce Esau frater tuus minatur ut
  occidat te =

@section 3 {v43}

  {GEN:27:43}
  nunc ergo fili audi vocem meam et consurgens fuge ad Laban
  fratrem meum in Haran =

@section 3 {v44}

  {GEN:27:44}
  habitabisque cum eo dies paucos donec requiescat furor
  fratris tui =

@section 3 {v45}

  {GEN:27:45}
  et cesset indignatio eius obliviscaturque eorum quae
  fecisti in eum postea mittam et adducam te inde huc cur utroque
  orbabor filio in una die =

@section 3 {v46}

  {GEN:27:46}
  dixit quoque Rebecca ad Isaac taedet me vitae meae propter
  filias Heth si acceperit Iacob uxorem de stirpe huius terrae
  nolo vivere =

@section 2 {c28}

@section 3 {v1}

  {GEN:28:1}
  vocavit itaque Isaac Iacob et benedixit praecepitque ei
  dicens noli accipere coniugem de genere Chanaan =

@section 3 {v2}

  {GEN:28:2}
  sed vade et proficiscere in Mesopotamiam Syriae ad domum
  Bathuel patrem matris tuae et accipe tibi inde uxorem de
  filiabus Laban avunculi tui =

@section 3 {v3}

  {GEN:28:3}
  Deus autem omnipotens benedicat tibi et crescere te faciat
  atque multiplicet ut sis in turbas populorum =

@section 3 {v4}

  {GEN:28:4}
  et det tibi benedictiones Abraham et semini tuo post te ut
  possideas terram peregrinationis tuae quam pollicitus est avo
  tuo =

@section 3 {v5}

  {GEN:28:5}
  cumque dimisisset eum Isaac profectus venit in Mesopotamiam
  Syriae ad Laban filium Bathuel Syri fratrem Rebeccae matris
  suae =

@section 3 {v6}

  {GEN:28:6}
  videns autem Esau quod benedixisset pater suus Iacob et
  misisset eum in Mesopotamiam Syriae ut inde uxorem duceret et
  quod post benedictionem praecepisset ei dicens non accipies
  coniugem de filiabus Chanaan =

@section 3 {v7}

  {GEN:28:7}
  quodque oboediens Iacob parentibus isset in Syriam =

@section 3 {v8}

  {GEN:28:8}
  probans quoque quod non libenter aspiceret filias Chanaan
  pater suus =

@section 3 {v9}

  {GEN:28:9}
  ivit ad Ismahelem et duxit uxorem absque his quas prius
  habebat Maeleth filiam Ismahel filii Abraham sororem Nabaioth =

@section 3 {v10}

  {GEN:28:10}
  igitur egressus Iacob de Bersabee pergebat Haran =

@section 3 {v11}

  {GEN:28:11}
  cumque venisset ad quendam locum et vellet in eo
  requiescere post solis occubitum tulit de lapidibus qui
  iacebant et subponens capiti suo dormivit in eodem loco =

@section 3 {v12}

  {GEN:28:12}
  viditque in somnis scalam stantem super terram et cacumen
  illius tangens caelum angelos quoque Dei ascendentes et
  descendentes per eam =

@section 3 {v13}

  {GEN:28:13}
  et Dominum innixum scalae dicentem sibi ego sum Dominus
  Deus Abraham patris tui et Deus Isaac terram in qua dormis tibi
  dabo et semini tuo =

@section 3 {v14}

  {GEN:28:14}
  eritque germen tuum quasi pulvis terrae dilataberis ad
  occidentem et orientem septentrionem et meridiem et
  benedicentur in te et in semine tuo cunctae tribus terrae =

@section 3 {v15}

  {GEN:28:15}
  et ero custos tuus quocumque perrexeris et reducam te in
  terram hanc nec dimittam nisi conplevero universa quae dixi =

@section 3 {v16}

  {GEN:28:16}
  cumque evigilasset Iacob de somno ait vere Dominus est in
  loco isto et ego nesciebam =

@section 3 {v17}

  {GEN:28:17}
  pavensque quam terribilis inquit est locus iste non est
  hic aliud nisi domus Dei et porta caeli =

@section 3 {v18}

  {GEN:28:18}
  surgens ergo mane tulit lapidem quem subposuerat capiti
  suo et erexit in titulum fundens oleum desuper =

@section 3 {v19}

  {GEN:28:19}
  appellavitque nomen urbis Bethel quae prius Luza vocabatur =

@section 3 {v20}

  {GEN:28:20}
  vovit etiam votum dicens si fuerit Deus mecum et
  custodierit me in via per quam ambulo et dederit mihi panem ad
  vescendum et vestem ad induendum =

@section 3 {v21}

  {GEN:28:21}
  reversusque fuero prospere ad domum patris mei erit mihi
  Dominus in Deum =

@section 3 {v22}

  {GEN:28:22}
  et lapis iste quem erexi in titulum vocabitur Domus Dei
  cunctorumque quae dederis mihi decimas offeram tibi =

@section 2 {c29}

@section 3 {v1}

  {GEN:29:1}
  profectus ergo Iacob venit ad terram orientalem =

@section 3 {v2}

  {GEN:29:2}
  et vidit puteum in agro tresque greges ovium accubantes
  iuxta eum nam ex illo adaquabantur pecora et os eius grandi
  lapide claudebatur =

@section 3 {v3}

  {GEN:29:3}
  morisque erat ut cunctis ovibus congregatis devolverent
  lapidem et refectis gregibus rursum super os putei ponerent =

@section 3 {v4}

  {GEN:29:4}
  dixitque ad pastores fratres unde estis qui responderunt de
  Haran =

@section 3 {v5}

  {GEN:29:5}
  quos interrogans numquid ait nostis Laban filium Nahor
  dixerunt novimus =

@section 3 {v6}

  {GEN:29:6}
  sanusne est inquit valet inquiunt et ecce Rahel filia eius
  venit cum grege suo =

@section 3 {v7}

  {GEN:29:7}
  dixitque Iacob adhuc multum diei superest nec est tempus ut
  reducantur ad caulas greges date ante potum ovibus et sic ad
  pastum eas reducite =

@section 3 {v8}

  {GEN:29:8}
  qui responderunt non possumus donec omnia pecora
  congregentur et amoveamus lapidem de ore putei ut adaquemus
  greges =

@section 3 {v9}

  {GEN:29:9}
  adhuc loquebantur et ecce Rahel veniebat cum ovibus patris
  sui nam gregem ipsa pascebat =

@section 3 {v10}

  {GEN:29:10}
  quam cum vidisset Iacob et sciret consobrinam suam ovesque
  Laban avunculi sui amovit lapidem quo puteus claudebatur =

@section 3 {v11}

  {GEN:29:11}
  et adaquato grege osculatus est eam elevataque voce flevit =

@section 3 {v12}

  {GEN:29:12}
  et indicavit ei quod frater esset patris eius et filius
  Rebeccae at illa festinans nuntiavit patri suo =

@section 3 {v13}

  {GEN:29:13}
  qui cum audisset venisse Iacob filium sororis suae
  cucurrit obviam conplexusque eum et in oscula ruens duxit in
  domum suam auditis autem causis itineris =

@section 3 {v14}

  {GEN:29:14}
  respondit os meum es et caro mea et postquam expleti sunt
  dies mensis unius =

@section 3 {v15}

  {GEN:29:15}
  dixit ei num quia frater meus es gratis servies mihi dic
  quid mercedis accipias =

@section 3 {v16}

  {GEN:29:16}
  habebat vero filias duas nomen maioris Lia minor
  appellabatur Rahel =

@section 3 {v17}

  {GEN:29:17}
  sed Lia lippis erat oculis Rahel decora facie et venusto
  aspectu =

@section 3 {v18}

  {GEN:29:18}
  quam diligens Iacob ait serviam tibi pro Rahel filia tua
  minore septem annis =

@section 3 {v19}

  {GEN:29:19}
  respondit Laban melius est ut tibi eam dem quam viro
  alteri mane apud me =

@section 3 {v20}

  {GEN:29:20}
  servivit igitur Iacob pro Rahel septem annis et videbantur
  illi pauci dies prae amoris magnitudine =

@section 3 {v21}

  {GEN:29:21}
  dixitque ad Laban da mihi uxorem meam quia iam tempus
  expletum est ut ingrediar ad eam =

@section 3 {v22}

  {GEN:29:22}
  qui vocatis multis amicorum turbis ad convivium fecit
  nuptias =

@section 3 {v23}

  {GEN:29:23}
  et vespere filiam suam Liam introduxit ad eum =

@section 3 {v24}

  {GEN:29:24}
  dans ancillam filiae Zelpham nomine ad quam cum ex more
  Iacob fuisset ingressus facto mane vidit Liam =

@section 3 {v25}

  {GEN:29:25}
  et dixit ad socerum quid est quod facere voluisti nonne
  pro Rahel servivi tibi quare inposuisti mihi =

@section 3 {v26}

  {GEN:29:26}
  respondit Laban non est in loco nostro consuetudinis ut
  minores ante tradamus ad nuptias =

@section 3 {v27}

  {GEN:29:27}
  imple ebdomadem dierum huius copulae et hanc quoque dabo
  tibi pro opere quo serviturus es mihi septem annis aliis =

@section 3 {v28}

  {GEN:29:28}
  adquievit placito et ebdomade transacta Rahel duxit uxorem =

@section 3 {v29}

  {GEN:29:29}
  cui pater servam Balam dederat =

@section 3 {v30}

  {GEN:29:30}
  tandemque potitus optatis nuptiis amorem sequentis priori
  praetulit serviens apud eum septem annis aliis =

@section 3 {v31}

  {GEN:29:31}
  videns autem Dominus quod despiceret Liam aperuit vulvam
  eius sorore sterili permanente =

@section 3 {v32}

  {GEN:29:32}
  quae conceptum genuit filium vocavitque nomen eius Ruben
  dicens vidit Dominus humilitatem meam nunc amabit me vir meus =

@section 3 {v33}

  {GEN:29:33}
  rursumque concepit et peperit filium et ait quoniam
  audivit Dominus haberi me contemptui dedit etiam istum mihi
  vocavitque nomen illius Symeon =

@section 3 {v34}

  {GEN:29:34}
  concepit tertio et genuit alium dixitque nunc quoque
  copulabitur mihi maritus meus eo quod pepererim illi tres
  filios et idcirco appellavit nomen eius Levi =

@section 3 {v35}

  {GEN:29:35}
  quarto concepit et peperit filium et ait modo confitebor
  Domino et ob hoc vocavit eum Iudam cessavitque parere =

@section 2 {c30}

@section 3 {v1}

  {GEN:30:1}
  cernens autem Rahel quod infecunda esset invidit sorori et
  ait marito suo da mihi liberos alioquin moriar =

@section 3 {v2}

  {GEN:30:2}
  cui iratus respondit Iacob num pro Deo ego sum qui privavit
  te fructu ventris tui =

@section 3 {v3}

  {GEN:30:3}
  at illa habeo inquit famulam Balam ingredere ad eam ut
  pariat super genua mea et habeam ex ea filios =

@section 3 {v4}

  {GEN:30:4}
  deditque illi Balam in coniugium quae =

@section 3 {v5}

  {GEN:30:5}
  ingresso ad se viro concepit et peperit filium =

@section 3 {v6}

  {GEN:30:6}
  dixitque Rahel iudicavit mihi Dominus et exaudivit vocem
  meam dans mihi filium et idcirco appellavit nomen illius Dan =

@section 3 {v7}

  {GEN:30:7}
  rursumque Bala concipiens peperit alterum =

@section 3 {v8}

  {GEN:30:8}
  pro quo ait Rahel conparavit me Deus cum sorore mea et
  invalui vocavitque eum Nepthalim =

@section 3 {v9}

  {GEN:30:9}
  sentiens Lia quod parere desisset Zelpham ancillam suam
  marito tradidit =

@section 3 {v10}

  {GEN:30:10}
  qua post conceptum edente filium =

@section 3 {v11}

  {GEN:30:11}
  dixit feliciter et idcirco vocavit nomen eius Gad =

@section 3 {v12}

  {GEN:30:12}
  peperit quoque Zelpha alterum =

@section 3 {v13}

  {GEN:30:13}
  dixitque Lia hoc pro beatitudine mea beatam quippe me
  dicent mulieres propterea appellavit eum Aser =

@section 3 {v14}

  {GEN:30:14}
  egressus autem Ruben tempore messis triticeae in agro
  repperit mandragoras quos matri Liae detulit dixitque Rahel da
  mihi partem de mandragoris filii tui =

@section 3 {v15}

  {GEN:30:15}
  illa respondit parumne tibi videtur quod praeripueris
  maritum mihi nisi etiam mandragoras filii mei tuleris ait Rahel
  dormiat tecum hac nocte pro mandragoris filii tui =

@section 3 {v16}

  {GEN:30:16}
  redeuntique ad vesperam de agro Iacob egressa est in
  occursum Lia et ad me inquit intrabis quia mercede conduxi te
  pro mandragoris filii mei dormivit cum ea nocte illa =

@section 3 {v17}

  {GEN:30:17}
  et exaudivit Deus preces eius concepitque et peperit
  filium quintum =

@section 3 {v18}

  {GEN:30:18}
  et ait dedit Deus mercedem mihi quia dedi ancillam meam
  viro meo appellavitque nomen illius Isachar =

@section 3 {v19}

  {GEN:30:19}
  rursum Lia concipiens peperit sextum filium =

@section 3 {v20}

  {GEN:30:20}
  et ait ditavit me Deus dote bona etiam hac vice mecum erit
  maritus meus eo quod genuerim ei sex filios et idcirco
  appellavit nomen eius Zabulon =

@section 3 {v21}

  {GEN:30:21}
  post quem peperit filiam nomine Dinam =

@section 3 {v22}

  {GEN:30:22}
  recordatus quoque Dominus Rahelis exaudivit eam et aperuit
  vulvam illius =

@section 3 {v23}

  {GEN:30:23}
  quae concepit et peperit filium dicens abstulit Deus
  obprobrium meum =

@section 3 {v24}

  {GEN:30:24}
  et vocavit nomen illius Ioseph dicens addat mihi Dominus
  filium alterum =

@section 3 {v25}

  {GEN:30:25}
  nato autem Ioseph dixit Iacob socero suo dimitte me ut
  revertar in patriam et ad terram meam =

@section 3 {v26}

  {GEN:30:26}
  da mihi uxores et liberos meos pro quibus servivi tibi ut
  abeam tu nosti servitutem qua servivi tibi =

@section 3 {v27}

  {GEN:30:27}
  ait ei Laban inveniam gratiam in conspectu tuo experimento
  didici quod benedixerit mihi Deus propter te =

@section 3 {v28}

  {GEN:30:28}
  constitue mercedem tuam quam dem tibi =

@section 3 {v29}

  {GEN:30:29}
  at ille respondit tu nosti quomodo servierim tibi et
  quanta in manibus meis fuerit possessio tua =

@section 3 {v30}

  {GEN:30:30}
  modicum habuisti antequam venirem et nunc dives effectus
  es benedixitque tibi Dominus ad introitum meum iustum est
  igitur ut aliquando provideam etiam domui meae =

@section 3 {v31}

  {GEN:30:31}
  dixitque Laban quid dabo tibi at ille ait nihil volo sed
  si feceris quod postulo iterum pascam et custodiam pecora tua =

@section 3 {v32}

  {GEN:30:32}
  gyra omnes greges tuos et separa cunctas oves varias et
  sparso vellere et quodcumque furvum et maculosum variumque
  fuerit tam in ovibus quam in capris erit merces mea =

@section 3 {v33}

  {GEN:30:33}
  respondebitque mihi cras iustitia mea quando placiti
  tempus advenerit coram te et omnia quae non fuerint varia et
  maculosa et furva tam in ovibus quam in capris furti me arguent =

@section 3 {v34}

  {GEN:30:34}
  dixit Laban gratum habeo quod petis =

@section 3 {v35}

  {GEN:30:35}
  et separavit in die illo capras et oves hircos et arietes
  varios atque maculosos cunctum autem gregem unicolorem id est
  albi et nigri velleris tradidit in manu filiorum suorum =

@section 3 {v36}

  {GEN:30:36}
  et posuit spatium itineris inter se et generum dierum
  trium qui pascebat reliquos greges eius =

@section 3 {v37}

  {GEN:30:37}
  tollens ergo Iacob virgas populeas virides et amigdalinas
  et ex platanis ex parte decorticavit eas detractisque
  corticibus in his quae spoliata fuerant candor apparuit illa
  vero quae integra erant viridia permanserunt atque in hunc
  modum color effectus est varius =

@section 3 {v38}

  {GEN:30:38}
  posuitque eas in canalibus ubi effundebatur aqua ut cum
  venissent greges ad bibendum ante oculos haberent virgas et in
  aspectu earum conciperent =

@section 3 {v39}

  {GEN:30:39}
  factumque est ut in ipso calore coitus oves intuerentur
  virgas et parerent maculosa et varia et diverso colore respersa =

@section 3 {v40}

  {GEN:30:40}
  divisitque gregem Iacob et posuit virgas ante oculos
  arietum erant autem alba quaeque et nigra Laban cetera vero
  Iacob separatis inter se gregibus =

@section 3 {v41}

  {GEN:30:41}
  igitur quando primo tempore ascendebantur oves ponebat
  Iacob virgas in canalibus aquarum ante oculos arietum et ovium
  ut in earum contemplatione conciperent =

@section 3 {v42}

  {GEN:30:42}
  quando vero serotina admissura erat et conceptus extremus
  non ponebat eas factaque sunt ea quae erant serotina Laban et
  quae primi temporis Iacob =

@section 3 {v43}

  {GEN:30:43}
  ditatusque est homo ultra modum et habuit greges multos
  ancillas et servos camelos et asinos =

@section 2 {c31}

@section 3 {v1}

  {GEN:31:1}
  postquam autem audivit verba filiorum Laban dicentium tulit
  Iacob omnia quae fuerunt patris nostri et de illius facultate
  ditatus factus est inclitus =

@section 3 {v2}

  {GEN:31:2}
  animadvertit quoque faciem Laban quod non esset erga se
  sicut heri et nudius tertius =

@section 3 {v3}

  {GEN:31:3}
  maxime dicente sibi Domino revertere in terram patrum
  tuorum et ad generationem tuam eroque tecum =

@section 3 {v4}

  {GEN:31:4}
  misit et vocavit Rahel et Liam in agrum ubi pascebat greges =

@section 3 {v5}

  {GEN:31:5}
  dixitque eis video faciem patris vestri quod non sit erga
  me sicut heri et nudius tertius Deus autem patris mei fuit
  mecum =

@section 3 {v6}

  {GEN:31:6}
  et ipsae nostis quod totis viribus meis servierim patri
  vestro =

@section 3 {v7}

  {GEN:31:7}
  sed pater vester circumvenit me et mutavit mercedem meam
  decem vicibus et tamen non dimisit eum Deus ut noceret mihi =

@section 3 {v8}

  {GEN:31:8}
  si quando dixit variae erunt mercedes tuae pariebant omnes
  oves varios fetus quando vero e contrario ait alba quaeque
  accipies pro mercede omnes greges alba pepererunt =

@section 3 {v9}

  {GEN:31:9}
  tulitque Deus substantiam patris vestri et dedit mihi =

@section 3 {v10}

  {GEN:31:10}
  postquam enim conceptus ovium tempus advenerat levavi
  oculos meos et vidi in somnis ascendentes mares super feminas
  varios et maculosos et diversorum colorum =

@section 3 {v11}

  {GEN:31:11}
  dixitque angelus Dei ad me in somnis Iacob et ego respondi
  adsum =

@section 3 {v12}

  {GEN:31:12}
  qui ait leva oculos tuos et vide universos masculos
  ascendentes super feminas varios respersos atque maculosos vidi
  enim omnia quae fecit tibi Laban =

@section 3 {v13}

  {GEN:31:13}
  ego sum Deus Bethel ubi unxisti lapidem et votum vovisti
  mihi nunc ergo surge et egredere de terra hac revertens in
  terram nativitatis tuae =

@section 3 {v14}

  {GEN:31:14}
  responderunt Rahel et Lia numquid habemus residui quicquam
  in facultatibus et hereditate domus patris nostri =

@section 3 {v15}

  {GEN:31:15}
  nonne quasi alienas reputavit nos et vendidit comeditque
  pretium nostrum =

@section 3 {v16}

  {GEN:31:16}
  sed Deus tulit opes patris nostri et nobis eas tradidit ac
  filiis nostris unde omnia quae praecepit fac =

@section 3 {v17}

  {GEN:31:17}
  surrexit itaque Iacob et inpositis liberis et coniugibus
  suis super camelos abiit =

@section 3 {v18}

  {GEN:31:18}
  tulitque omnem substantiam et greges et quicquid in
  Mesopotamiam quaesierat pergens ad Isaac patrem suum in terram
  Chanaan =

@section 3 {v19}

  {GEN:31:19}
  eo tempore Laban ierat ad tondendas oves et Rahel furata
  est idola patris sui =

@section 3 {v20}

  {GEN:31:20}
  noluitque Iacob confiteri socero quod fugeret =

@section 3 {v21}

  {GEN:31:21}
  cumque abisset tam ipse quam omnia quae iuris eius erant
  et amne transmisso pergeret contra montem Galaad =

@section 3 {v22}

  {GEN:31:22}
  nuntiatum est Laban die tertio quod fugeret Iacob =

@section 3 {v23}

  {GEN:31:23}
  qui adsumptis fratribus suis persecutus est eum diebus
  septem et conprehendit in monte Galaad =

@section 3 {v24}

  {GEN:31:24}
  viditque in somnis dicentem sibi Dominum cave ne quicquam
  aspere loquaris contra Iacob =

@section 3 {v25}

  {GEN:31:25}
  iamque Iacob extenderat in monte tabernaculum cum ille
  consecutus eum cum fratribus suis in eodem monte Galaad fixit
  tentorium =

@section 3 {v26}

  {GEN:31:26}
  et dixit ad Iacob quare ita egisti ut clam me abigeres
  filias meas quasi captivas gladio =

@section 3 {v27}

  {GEN:31:27}
  cur ignorante me fugere voluisti nec indicare mihi ut
  prosequerer te cum gaudio et canticis et tympanis et cithara =

@section 3 {v28}

  {GEN:31:28}
  non es passus ut oscularer filios meos ac filias stulte
  operatus es et nunc =

@section 3 {v29}

  {GEN:31:29}
  valet quidem manus mea reddere tibi malum sed Deus patris
  vestri heri dixit mihi cave ne loquaris cum Iacob quicquam
  durius =

@section 3 {v30}

  {GEN:31:30}
  esto ad tuos ire cupiebas et desiderio tibi erat domus
  patris tui cur furatus es deos meos =

@section 3 {v31}

  {GEN:31:31}
  respondit Iacob quod inscio te profectus sum timui ne
  violenter auferres filias tuas =

@section 3 {v32}

  {GEN:31:32}
  quod autem furti arguis apud quemcumque inveneris deos
  tuos necetur coram fratribus nostris scrutare quicquid tuorum
  apud me inveneris et aufer haec dicens ignorabat quod Rahel
  furata esset idola =

@section 3 {v33}

  {GEN:31:33}
  ingressus itaque Laban tabernaculum Iacob et Liae et
  utriusque famulae non invenit cumque intrasset tentorium
  Rahelis =

@section 3 {v34}

  {GEN:31:34}
  illa festinans abscondit idola subter stramen cameli et
  sedit desuper scrutantique omne tentorium et nihil invenienti =

@section 3 {v35}

  {GEN:31:35}
  ait ne irascatur dominus meus quod coram te adsurgere
  nequeo quia iuxta consuetudinem feminarum nunc accidit mihi sic
  delusa sollicitudo quaerentis est =

@section 3 {v36}

  {GEN:31:36}
  tumensque Iacob cum iurgio ait quam ob culpam meam et ob
  quod peccatum sic exarsisti post me =

@section 3 {v37}

  {GEN:31:37}
  et scrutatus es omnem supellectilem meam quid invenisti de
  cuncta substantia domus tuae pone hic coram fratribus meis et
  fratribus tuis et iudicent inter me et te =

@section 3 {v38}

  {GEN:31:38}
  idcirco viginti annis fui tecum oves tuae et caprae
  steriles non fuerunt arietes gregis tui non comedi =

@section 3 {v39}

  {GEN:31:39}
  nec captum a bestia ostendi tibi ego damnum omne reddebam
  quicquid furto perierat a me exigebas =

@section 3 {v40}

  {GEN:31:40}
  die noctuque aestu urebar et gelu fugiebat somnus ab
  oculis meis =

@section 3 {v41}

  {GEN:31:41}
  sic per viginti annos in domo tua servivi tibi
  quattuordecim pro filiabus et sex pro gregibus tuis inmutasti
  quoque mercedem meam decem vicibus =

@section 3 {v42}

  {GEN:31:42}
  nisi Deus patris mei Abraham et Timor Isaac adfuisset mihi
  forsitan modo nudum me dimisisses adflictionem meam et laborem
  manuum mearum respexit Deus et arguit te heri =

@section 3 {v43}

  {GEN:31:43}
  respondit ei Laban filiae et filii et greges tui et omnia
  quae cernis mea sunt quid possum facere filiis et nepotibus
  meis =

@section 3 {v44}

  {GEN:31:44}
  veni ergo et ineamus foedus ut sit testimonium inter me et
  te =

@section 3 {v45}

  {GEN:31:45}
  tulit itaque Iacob lapidem et erexit illum in titulum =

@section 3 {v46}

  {GEN:31:46}
  dixitque fratribus suis adferte lapides qui congregantes
  fecerunt tumulum comederuntque super eum =

@section 3 {v47}

  {GEN:31:47}
  quem vocavit Laban tumulus Testis et Iacob acervum
  Testimonii uterque iuxta proprietatem linguae suae =

@section 3 {v48}

  {GEN:31:48}
  dixitque Laban tumulus iste testis erit inter me et te
  hodie et idcirco appellatum est nomen eius Galaad id est
  tumulus Testis =

@section 3 {v49}

  {GEN:31:49}
  intueatur Dominus et iudicet inter nos quando recesserimus
  a nobis =

@section 3 {v50}

  {GEN:31:50}
  si adflixeris filias meas et si introduxeris uxores alias
  super eas nullus sermonis nostri testis est absque Deo qui
  praesens respicit =

@section 3 {v51}

  {GEN:31:51}
  dixitque rursus ad Iacob en tumulus hic et lapis quem
  erexi inter me et te =

@section 3 {v52}

  {GEN:31:52}
  testis erit tumulus inquam iste et lapis sint in
  testimonio si aut ego transiero illum pergens ad te aut tu
  praeterieris malum mihi cogitans =

@section 3 {v53}

  {GEN:31:53}
  Deus Abraham et Deus Nahor iudicet inter nos Deus patris
  eorum iuravit Iacob per Timorem patris sui Isaac =

@section 3 {v54}

  {GEN:31:54}
  immolatisque victimis in monte vocavit fratres suos ut
  ederent panem qui cum comedissent manserunt ibi =

@section 3 {v55}

  {GEN:31:55}
  Laban vero de nocte consurgens osculatus est filios et
  filias suas et benedixit illis reversus in locum suum =

@section 2 {c32}

@section 3 {v1}

  {GEN:32:1}
  Iacob quoque abiit itinere quo coeperat fueruntque ei
  obviam angeli Dei =

@section 3 {v2}

  {GEN:32:2}
  quos cum vidisset ait castra Dei sunt haec et appellavit
  nomen loci illius Manaim id est Castra =

@section 3 {v3}

  {GEN:32:3}
  misit autem et nuntios ante se ad Esau fratrem suum in
  terram Seir regionis Edom =

@section 3 {v4}

  {GEN:32:4}
  praecepitque eis dicens sic loquimini domino meo Esau haec
  dicit frater tuus Iacob apud Laban peregrinatus sum et fui
  usque in praesentem diem =

@section 3 {v5}

  {GEN:32:5}
  habeo boves et asinos oves et servos atque ancillas
  mittoque nunc legationem ad dominum meum ut inveniam gratiam in
  conspectu tuo =

@section 3 {v6}

  {GEN:32:6}
  reversi sunt nuntii ad Iacob dicentes venimus ad Esau
  fratrem tuum et ecce properat in occursum tibi cum
  quadringentis viris =

@section 3 {v7}

  {GEN:32:7}
  timuit Iacob valde et perterritus divisit populum qui secum
  erat greges quoque et oves et boves et camelos in duas turmas =

@section 3 {v8}

  {GEN:32:8}
  dicens si venerit Esau ad unam turmam et percusserit eam
  alia turma quae reliqua est salvabitur =

@section 3 {v9}

  {GEN:32:9}
  dixitque Iacob Deus patris mei Abraham et Deus patris mei
  Isaac Domine qui dixisti mihi revertere in terram tuam et in
  locum nativitatis tuae et benefaciam tibi =

@section 3 {v10}

  {GEN:32:10}
  minor sum cunctis miserationibus et veritate quam explesti
  servo tuo in baculo meo transivi Iordanem istum et nunc cum
  duabus turmis regredior =

@section 3 {v11}

  {GEN:32:11}
  erue me de manu fratris mei de manu Esau quia valde eum
  timeo ne forte veniens percutiat matrem cum filiis =

@section 3 {v12}

  {GEN:32:12}
  tu locutus es quod bene mihi faceres et dilatares semen
  meum sicut harenam maris quae prae multitudine numerari non
  potest =

@section 3 {v13}

  {GEN:32:13}
  cumque dormisset ibi nocte illa separavit de his quae
  habebat munera Esau fratri suo =

@section 3 {v14}

  {GEN:32:14}
  capras ducentas hircos viginti oves ducentas arietes
  viginti =

@section 3 {v15}

  {GEN:32:15}
  camelos fetas cum pullis suis triginta vaccas quadraginta
  et tauros viginti asinas viginti et pullos earum decem =

@section 3 {v16}

  {GEN:32:16}
  et misit per manus servorum suorum singulos seorsum greges
  dixitque pueris suis antecedite me et sit spatium inter gregem
  et gregem =

@section 3 {v17}

  {GEN:32:17}
  et praecepit priori dicens si obvium habueris Esau fratrem
  meum et interrogaverit te cuius es et quo vadis et cuius sunt
  ista quae sequeris =

@section 3 {v18}

  {GEN:32:18}
  respondebis servi tui Iacob munera misit domino meo Esau
  ipse quoque post nos venit =

@section 3 {v19}

  {GEN:32:19}
  similiter mandata dedit secundo ac tertio et cunctis qui
  sequebantur greges dicens hisdem verbis loquimini ad Esau cum
  inveneritis eum =

@section 3 {v20}

  {GEN:32:20}
  et addetis ipse quoque servus tuus Iacob iter nostrum
  insequitur dixit enim placabo illum muneribus quae praecedunt
  et postea videbo forsitan propitiabitur mihi =

@section 3 {v21}

  {GEN:32:21}
  praecesserunt itaque munera ante eum ipse vero mansit
  nocte illa in Castris =

@section 3 {v22}

  {GEN:32:22}
  cumque mature surrexisset tulit duas uxores suas et
  totidem famulas cum undecim filiis et transivit vadum Iaboc =

@section 3 {v23}

  {GEN:32:23}
  transductisque omnibus quae ad se pertinebant =

@section 3 {v24}

  {GEN:32:24}
  remansit solus et ecce vir luctabatur cum eo usque mane =

@section 3 {v25}

  {GEN:32:25}
  qui cum videret quod eum superare non posset tetigit
  nervum femoris eius et statim emarcuit =

@section 3 {v26}

  {GEN:32:26}
  dixitque ad eum dimitte me iam enim ascendit aurora
  respondit non dimittam te nisi benedixeris mihi =

@section 3 {v27}

  {GEN:32:27}
  ait ergo quod nomen est tibi respondit Iacob =

@section 3 {v28}

  {GEN:32:28}
  at ille nequaquam inquit Iacob appellabitur nomen tuum sed
  Israhel quoniam si contra Deum fortis fuisti quanto magis
  contra homines praevalebis =

@section 3 {v29}

  {GEN:32:29}
  interrogavit eum Iacob dic mihi quo appellaris nomine
  respondit cur quaeris nomen meum et benedixit ei in eodem loco =

@section 3 {v30}

  {GEN:32:30}
  vocavitque Iacob nomen loci illius Phanuhel dicens vidi
  Deum facie ad faciem et salva facta est anima mea =

@section 3 {v31}

  {GEN:32:31}
  ortusque est ei statim sol postquam transgressus est
  Phanuhel ipse vero claudicabat pede =

@section 3 {v32}

  {GEN:32:32}
  quam ob causam non comedunt filii Israhel nervum qui
  emarcuit in femore Iacob usque in praesentem diem eo quod
  tetigerit nervum femoris eius et obstipuerit =

@section 2 {c33}

@section 3 {v1}

  {GEN:33:1}
  levans autem Iacob oculos suos vidit venientem Esau et cum
  eo quadringentos viros divisitque filios Liae et Rahel
  ambarumque famularum =

@section 3 {v2}

  {GEN:33:2}
  et posuit utramque ancillam et liberos earum in principio
  Liam vero et filios eius in secundo loco Rahel autem et Ioseph
  novissimos =

@section 3 {v3}

  {GEN:33:3}
  et ipse praegrediens adoravit pronus in terram septies
  donec adpropinquaret frater eius =

@section 3 {v4}

  {GEN:33:4}
  currens itaque Esau obviam fratri suo amplexatus est eum
  stringensque collum et osculans flevit =

@section 3 {v5}

  {GEN:33:5}
  levatisque oculis vidit mulieres et parvulos earum et ait
  quid sibi volunt isti et si ad te pertinent respondit parvuli
  sunt quos donavit mihi Deus servo tuo =

@section 3 {v6}

  {GEN:33:6}
  et adpropinquantes ancillae et filii earum incurvati sunt =

@section 3 {v7}

  {GEN:33:7}
  accessitque Lia cum liberis suis et cum similiter
  adorassent extremi Ioseph et Rahel adoraverunt =

@section 3 {v8}

  {GEN:33:8}
  quaenam sunt inquit istae turmae quas obvias habui
  respondit ut invenirem gratiam coram domino meo =

@section 3 {v9}

  {GEN:33:9}
  et ille habeo ait plurima frater mi sint tua tibi =

@section 3 {v10}

  {GEN:33:10}
  dixit Iacob noli ita obsecro sed si inveni gratiam in
  oculis tuis accipe munusculum de manibus meis sic enim vidi
  faciem tuam quasi viderim vultum Dei esto mihi propitius =

@section 3 {v11}

  {GEN:33:11}
  et suscipe benedictionem quam adtuli tibi et quam donavit
  mihi Deus tribuens omnia vix fratre conpellente suscipiens =

@section 3 {v12}

  {GEN:33:12}
  ait gradiamur simul eroque socius itineris tui =

@section 3 {v13}

  {GEN:33:13}
  dixit Iacob nosti domine mi quod parvulos habeam teneros
  et oves ac boves fetas mecum quas si plus in ambulando fecero
  laborare morientur una die cuncti greges =

@section 3 {v14}

  {GEN:33:14}
  praecedat dominus meus ante servum suum et ego sequar
  paulatim vestigia eius sicut videro posse parvulos meos donec
  veniam ad dominum meum in Seir =

@section 3 {v15}

  {GEN:33:15}
  respondit Esau oro te ut de populo qui mecum est saltem
  socii remaneant viae tuae non est inquit necesse hoc uno
  indigeo ut inveniam gratiam in conspectu domini mei =

@section 3 {v16}

  {GEN:33:16}
  reversus est itaque illo die Esau itinere quo venerat in
  Seir =

@section 3 {v17}

  {GEN:33:17}
  et Iacob venit in Soccoth ubi aedificata domo et fixis
  tentoriis appellavit nomen loci illius Soccoth id est
  Tabernacula =

@section 3 {v18}

  {GEN:33:18}
  transivitque in Salem urbem Sycimorum quae est in terra
  Chanaan postquam regressus est de Mesopotamiam Syriae et
  habitavit iuxta oppidum =

@section 3 {v19}

  {GEN:33:19}
  emitque partem agri in qua fixerat tabernaculum a filiis
  Emor patris Sychem centum agnis =

@section 3 {v20}

  {GEN:33:20}
  et erecto ibi altari invocavit super illud Fortissimum
  Deum Israhel =

@section 2 {c34}

@section 3 {v1}

  {GEN:34:1}
  egressa est autem Dina filia Liae ut videret mulieres
  regionis illius =

@section 3 {v2}

  {GEN:34:2}
  quam cum vidisset Sychem filius Emor Evei princeps terrae
  illius adamavit et rapuit et dormivit cum illa vi opprimens
  virginem =

@section 3 {v3}

  {GEN:34:3}
  et conglutinata est anima eius cum ea tristemque blanditiis
  delinivit =

@section 3 {v4}

  {GEN:34:4}
  et pergens ad Emor patrem suum accipe mihi inquit puellam
  hanc coniugem =

@section 3 {v5}

  {GEN:34:5}
  quod cum audisset Iacob absentibus filiis et in pastu
  occupatis pecorum siluit donec redirent =

@section 3 {v6}

  {GEN:34:6}
  egresso autem Emor patre Sychem ut loqueretur ad Iacob =

@section 3 {v7}

  {GEN:34:7}
  ecce filii eius veniebant de agro auditoque quod acciderat
  irati sunt valde eo quod foedam rem esset operatus in Israhel
  et violata filia Iacob rem inlicitam perpetrasset =

@section 3 {v8}

  {GEN:34:8}
  locutus est itaque Emor ad eos Sychem filii mei adhesit
  anima filiae vestrae date eam illi uxorem =

@section 3 {v9}

  {GEN:34:9}
  et iungamus vicissim conubia filias vestras tradite nobis
  et filias nostras accipite =

@section 3 {v10}

  {GEN:34:10}
  et habitate nobiscum terra in potestate vestra est
  exercete negotiamini et possidete eam =

@section 3 {v11}

  {GEN:34:11}
  sed et Sychem ad patrem et ad fratres eius ait inveniam
  gratiam coram vobis et quaecumque statueritis dabo =

@section 3 {v12}

  {GEN:34:12}
  augete dotem munera postulate libens tribuam quod
  petieritis tantum date mihi puellam hanc uxorem =

@section 3 {v13}

  {GEN:34:13}
  responderunt filii Iacob Sychem et patri eius in dolo
  saevientes ob stuprum sororis =

@section 3 {v14}

  {GEN:34:14}
  non possumus facere quod petitis nec dare sororem nostram
  homini incircumciso quod inlicitum et nefarium est apud nos =

@section 3 {v15}

  {GEN:34:15}
  sed in hoc valebimus foederari si esse volueritis nostri
  similes et circumcidatur in vobis omne masculini sexus =

@section 3 {v16}

  {GEN:34:16}
  tunc dabimus et accipiemus mutuo filias nostras ac vestras
  et habitabimus vobiscum erimusque unus populus =

@section 3 {v17}

  {GEN:34:17}
  sin autem circumcidi nolueritis tollemus filiam nostram et
  recedemus =

@section 3 {v18}

  {GEN:34:18}
  placuit oblatio eorum Emor et Sychem filio eius =

@section 3 {v19}

  {GEN:34:19}
  nec distulit adulescens quin statim quod petebatur
  expleret amabat enim puellam valde et ipse erat inclitus in
  omni domo patris sui =

@section 3 {v20}

  {GEN:34:20}
  ingressique portam urbis locuti sunt populo =

@section 3 {v21}

  {GEN:34:21}
  viri isti pacifici sunt et volunt habitare nobiscum
  negotientur in terra et exerceant eam quae spatiosa et lata
  cultoribus indiget filias eorum accipiemus uxores et nostras
  illis dabimus =

@section 3 {v22}

  {GEN:34:22}
  unum est quod differtur tantum bonum si circumcidamus
  masculos nostros ritum gentis imitantes =

@section 3 {v23}

  {GEN:34:23}
  et substantia eorum et pecora et cuncta quae possident
  nostra erunt tantum in hoc adquiescamus et habitantes simul
  unum efficiemus populum =

@section 3 {v24}

  {GEN:34:24}
  adsensi sunt omnes circumcisis cunctis maribus =

@section 3 {v25}

  {GEN:34:25}
  et ecce die tertio quando gravissimus vulnerum dolor est
  arreptis duo Iacob filii Symeon et Levi fratres Dinae gladiis
  ingressi sunt urbem confidenter interfectisque omnibus masculis =

@section 3 {v26}

  {GEN:34:26}
  Emor et Sychem pariter necaverunt tollentes Dinam de domo
  Sychem sororem suam =

@section 3 {v27}

  {GEN:34:27}
  quibus egressis inruerunt super occisos ceteri filii Iacob
  et depopulati sunt urbem in ultionem stupri =

@section 3 {v28}

  {GEN:34:28}
  oves eorum et armenta et asinos cunctaque vastantes quae
  in domibus et in agris erant =

@section 3 {v29}

  {GEN:34:29}
  parvulos quoque et uxores eorum duxere captivas =

@section 3 {v30}

  {GEN:34:30}
  quibus patratis audacter Iacob dixit ad Symeon et Levi
  turbastis me et odiosum fecistis Chananeis et Ferezeis
  habitatoribus terrae huius nos pauci sumus illi congregati
  percutient me et delebor ego et domus mea =

@section 3 {v31}

  {GEN:34:31}
  responderunt numquid ut scorto abuti debuere sorore nostra =

@section 2 {c35}

@section 3 {v1}

  {GEN:35:1}
  interea locutus est Deus ad Iacob surge et ascende Bethel
  et habita ibi facque altare Deo qui apparuit tibi quando
  fugiebas Esau fratrem tuum =

@section 3 {v2}

  {GEN:35:2}
  Iacob vero convocata omni domo sua ait abicite deos alienos
  qui in medio vestri sunt et mundamini ac mutate vestimenta
  vestra =

@section 3 {v3}

  {GEN:35:3}
  surgite et ascendamus in Bethel ut faciamus ibi altare Deo
  qui exaudivit me in die tribulationis meae et fuit socius
  itineris mei =

@section 3 {v4}

  {GEN:35:4}
  dederunt ergo ei omnes deos alienos quos habebant et
  inaures quae erant in auribus eorum at ille infodit ea subter
  terebinthum quae est post urbem Sychem =

@section 3 {v5}

  {GEN:35:5}
  cumque profecti essent terror Dei invasit omnes per
  circuitum civitates et non sunt ausi persequi recedentes =

@section 3 {v6}

  {GEN:35:6}
  venit igitur Iacob Luzam quae est in terra Chanaan
  cognomento Bethel ipse et omnis populus cum eo =

@section 3 {v7}

  {GEN:35:7}
  aedificavitque ibi altare et appellavit nomen loci Domus
  Dei ibi enim apparuit ei Deus cum fugeret fratrem suum =

@section 3 {v8}

  {GEN:35:8}
  eodem tempore mortua est Debbora nutrix Rebeccae et sepulta
  ad radices Bethel subter quercum vocatumque est nomen loci
  quercus Fletus =

@section 3 {v9}

  {GEN:35:9}
  apparuit autem iterum Deus Iacob postquam reversus est de
  Mesopotamiam Syriae benedixitque ei =

@section 3 {v10}

  {GEN:35:10}
  dicens non vocaberis ultra Iacob sed Israhel erit nomen
  tuum et appellavit eum Israhel =

@section 3 {v11}

  {GEN:35:11}
  dixitque ei ego Deus omnipotens cresce et multiplicare
  gentes et populi nationum erunt ex te reges de lumbis tuis
  egredientur =

@section 3 {v12}

  {GEN:35:12}
  terramque quam dedi Abraham et Isaac dabo tibi et semini
  tuo post te =

@section 3 {v13}

  {GEN:35:13}
  et recessit ab eo =

@section 3 {v14}

  {GEN:35:14}
  ille vero erexit titulum lapideum in loco quo locutus ei
  fuerat Deus libans super eum libamina et effundens oleum =

@section 3 {v15}

  {GEN:35:15}
  vocansque nomen loci Bethel =

@section 3 {v16}

  {GEN:35:16}
  egressus inde venit verno tempore ad terram quae ducit
  Efratham in qua cum parturiret Rahel =

@section 3 {v17}

  {GEN:35:17}
  ob difficultatem partus periclitari coepit dixitque ei
  obsetrix noli timere quia et hunc habebis filium =

@section 3 {v18}

  {GEN:35:18}
  egrediente autem anima prae dolore et inminente iam morte
  vocavit nomen filii sui Benoni id est filius doloris mei pater
  vero appellavit eum Beniamin id est filius dexterae =

@section 3 {v19}

  {GEN:35:19}
  mortua est ergo Rahel et sepulta in via quae ducit
  Efratham haec est Bethleem =

@section 3 {v20}

  {GEN:35:20}
  erexitque Iacob titulum super sepulchrum eius hic est
  titulus monumenti Rahel usque in praesentem diem =

@section 3 {v21}

  {GEN:35:21}
  egressus inde fixit tabernaculum trans turrem Gregis =

@section 3 {v22}

  {GEN:35:22}
  cumque habitaret in illa regione abiit Ruben et dormivit
  cum Bala concubina patris sui quod illum minime latuit erant
  autem filii Iacob duodecim =

@section 3 {v23}

  {GEN:35:23}
  filii Liae primogenitus Ruben et Symeon et Levi et Iudas
  et Isachar et Zabulon =

@section 3 {v24}

  {GEN:35:24}
  filii Rahel Ioseph et Beniamin =

@section 3 {v25}

  {GEN:35:25}
  filii Balae ancillae Rahelis Dan et Nepthalim =

@section 3 {v26}

  {GEN:35:26}
  filii Zelphae ancillae Liae Gad et Aser hii filii Iacob
  qui nati sunt ei in Mesopotamiam Syriae =

@section 3 {v27}

  {GEN:35:27}
  venit etiam ad Isaac patrem suum in Mambre civitatem Arbee
  haec est Hebron in qua peregrinatus est Abraham et Isaac =

@section 3 {v28}

  {GEN:35:28}
  et conpleti sunt dies Isaac centum octoginta annorum =

@section 3 {v29}

  {GEN:35:29}
  consumptusque aetate mortuus est et adpositus populo suo
  senex et plenus dierum et sepelierunt eum Esau et Iacob filii
  sui =

@section 2 {c36}

@section 3 {v1}

  {GEN:36:1}
  hae sunt autem generationes Esau ipse est Edom =

@section 3 {v2}

  {GEN:36:2}
  Esau accepit uxores de filiabus Chanaan Ada filiam Elom
  Hetthei et Oolibama filiam Anae filiae Sebeon Evei =

@section 3 {v3}

  {GEN:36:3}
  Basemath quoque filiam Ismahel sororem Nabaioth =

@section 3 {v4}

  {GEN:36:4}
  peperit autem Ada Eliphaz Basemath genuit Rauhel =

@section 3 {v5}

  {GEN:36:5}
  Oolibama edidit Hieus et Hielom et Core hii filii Esau qui
  nati sunt ei in terra Chanaan =

@section 3 {v6}

  {GEN:36:6}
  tulit autem Esau uxores suas et filios et filias et omnem
  animam domus suae et substantiam et pecora et cuncta quae
  habere poterat in terra Chanaan et abiit in alteram regionem
  recessitque a fratre suo Iacob =

@section 3 {v7}

  {GEN:36:7}
  divites enim erant valde et simul habitare non poterant nec
  sustinebat eos terra peregrinationis eorum prae multitudine
  gregum =

@section 3 {v8}

  {GEN:36:8}
  habitavitque Esau in monte Seir ipse est Edom =

@section 3 {v9}

  {GEN:36:9}
  hae sunt generationes Esau patris Edom in monte Seir =

@section 3 {v10}

  {GEN:36:10}
  et haec nomina filiorum eius Eliphaz filius Ada uxoris
  Esau Rauhel quoque filius Basemath uxoris eius =

@section 3 {v11}

  {GEN:36:11}
  fueruntque filii Eliphaz Theman Omar Sephu et Gatham et
  Cenez =

@section 3 {v12}

  {GEN:36:12}
  erat autem Thamna concubina Eliphaz filii Esau quae
  peperit ei Amalech hii sunt filii Adae uxoris Esau =

@section 3 {v13}

  {GEN:36:13}
  filii autem Rauhel Naath et Zara Semma et Meza hii filii
  Basemath uxoris Esau =

@section 3 {v14}

  {GEN:36:14}
  isti quoque erant filii Oolibama filiae Ana filiae Sebeon
  uxoris Esau quos genuit ei Hieus et Hielom et Core =

@section 3 {v15}

  {GEN:36:15}
  hii duces filiorum Esau filii Eliphaz primogeniti Esau dux
  Theman dux Omar dux Sephu dux Cenez =

@section 3 {v16}

  {GEN:36:16}
  dux Core dux Gatham dux Amalech hii filii Eliphaz in terra
  Edom et hii filii Adae =

@section 3 {v17}

  {GEN:36:17}
  hii quoque filii Rauhel filii Esau dux Naath dux Zara dux
  Semma dux Meza hii duces Rauhel in terra Edom isti filii
  Basemath uxoris Esau =

@section 3 {v18}

  {GEN:36:18}
  hii autem filii Oolibama uxoris Esau dux Hieus dux Hielom
  dux Core hii duces Oolibama filiae Ana uxoris Esau =

@section 3 {v19}

  {GEN:36:19}
  isti filii Esau et hii duces eorum ipse est Edom =

@section 3 {v20}

  {GEN:36:20}
  isti filii Seir Horrei habitatores terrae Lotham et Sobal
  et Sebeon et Anan =

@section 3 {v21}

  {GEN:36:21}
  Dison et Eser et Disan hii duces Horrei filii Seir in
  terra Edom =

@section 3 {v22}

  {GEN:36:22}
  facti sunt autem filii Lotham Horrei et Heman erat autem
  soror Lotham Thamna =

@section 3 {v23}

  {GEN:36:23}
  et isti filii Sobal Alvam et Maneeth et Hebal Sephi et
  Onam =

@section 3 {v24}

  {GEN:36:24}
  et hii filii Sebeon Ahaia et Anam iste est Ana qui invenit
  aquas calidas in solitudine cum pasceret asinos Sebeon patris
  sui =

@section 3 {v25}

  {GEN:36:25}
  habuitque filium Disan et filiam Oolibama =

@section 3 {v26}

  {GEN:36:26}
  et isti filii Disan Amdan et Esban et Iethran et Charan =

@section 3 {v27}

  {GEN:36:27}
  hii quoque filii Eser Balaan et Zevan et Acham =

@section 3 {v28}

  {GEN:36:28}
  habuit autem filios Disan Hus et Aran =

@section 3 {v29}

  {GEN:36:29}
  isti duces Horreorum dux Lothan dux Sobal dux Sebeon dux
  Ana =

@section 3 {v30}

  {GEN:36:30}
  dux Dison dux Eser dux Disan isti duces Horreorum qui
  imperaverunt in terra Seir =

@section 3 {v31}

  {GEN:36:31}
  reges autem qui regnaverunt in terra Edom antequam
  haberent regem filii Israhel fuerunt hii =

@section 3 {v32}

  {GEN:36:32}
  Bale filius Beor nomenque urbis eius Denaba =

@section 3 {v33}

  {GEN:36:33}
  mortuus est autem Bale et regnavit pro eo Iobab filius
  Zare de Bosra =

@section 3 {v34}

  {GEN:36:34}
  cumque mortuus esset Iobab regnavit pro eo Husan de terra
  Themanorum =

@section 3 {v35}

  {GEN:36:35}
  hoc quoque mortuo regnavit pro eo Adad filius Badadi qui
  percussit Madian in regione Moab et nomen urbis eius Ahuith =

@section 3 {v36}

  {GEN:36:36}
  cumque mortuus esset Adad regnavit pro eo Semla de
  Maserecha =

@section 3 {v37}

  {GEN:36:37}
  hoc quoque mortuo regnavit pro eo Saul de fluvio Rooboth =

@section 3 {v38}

  {GEN:36:38}
  cumque et hic obisset successit in regnum Baalanam filius
  Achobor =

@section 3 {v39}

  {GEN:36:39}
  isto quoque mortuo regnavit pro eo Adad nomenque urbis
  eius Phau et appellabatur uxor illius Meezabel filia Matred
  filiae Mizaab =

@section 3 {v40}

  {GEN:36:40}
  haec ergo nomina Esau in cognationibus et locis et
  vocabulis suis dux Thamna dux Alva dux Ietheth =

@section 3 {v41}

  {GEN:36:41}
  dux Oolibama dux Ela dux Phinon =

@section 3 {v42}

  {GEN:36:42}
  dux Cenez dux Theman dux Mabsar =

@section 3 {v43}

  {GEN:36:43}
  dux Mabdiel dux Iram hii duces Edom habitantes in terra
  imperii sui ipse est Esau pater Idumeorum =

@section 2 {c37}

@section 3 {v1}

  {GEN:37:1}
  habitavit autem Iacob in terra Chanaan in qua peregrinatus
  est pater suus =

@section 3 {v2}

  {GEN:37:2}
  et hae sunt generationes eius Ioseph cum sedecim esset
  annorum pascebat gregem cum fratribus suis adhuc puer et erat
  cum filiis Balae et Zelphae uxorum patris sui accusavitque
  fratres suos apud patrem crimine pessimo =

@section 3 {v3}

  {GEN:37:3}
  Israhel autem diligebat Ioseph super omnes filios suos eo
  quod in senectute genuisset eum fecitque ei tunicam polymitam =

@section 3 {v4}

  {GEN:37:4}
  videntes autem fratres eius quod a patre plus cunctis
  filiis amaretur oderant eum nec poterant ei quicquam pacificum
  loqui =

@section 3 {v5}

  {GEN:37:5}
  accidit quoque ut visum somnium referret fratribus quae
  causa maioris odii seminarium fuit =

@section 3 {v6}

  {GEN:37:6}
  dixitque ad eos audite somnium meum quod vidi =

@section 3 {v7}

  {GEN:37:7}
  putabam ligare nos manipulos in agro et quasi consurgere
  manipulum meum et stare vestrosque manipulos circumstantes
  adorare manipulum meum =

@section 3 {v8}

  {GEN:37:8}
  responderunt fratres eius numquid rex noster eris aut
  subiciemur dicioni tuae haec ergo causa somniorum atque
  sermonum invidiae et odii fomitem ministravit =

@section 3 {v9}

  {GEN:37:9}
  aliud quoque vidit somnium quod narrans fratribus ait vidi
  per somnium quasi solem et lunam et stellas undecim adorare me =

@section 3 {v10}

  {GEN:37:10}
  quod cum patri suo et fratribus rettulisset increpavit eum
  pater et dixit quid sibi vult hoc somnium quod vidisti num ego
  et mater tua et fratres adorabimus te super terram =

@section 3 {v11}

  {GEN:37:11}
  invidebant igitur ei fratres sui pater vero rem tacitus
  considerabat =

@section 3 {v12}

  {GEN:37:12}
  cumque fratres illius in pascendis gregibus patris
  morarentur in Sychem =

@section 3 {v13}

  {GEN:37:13}
  dixit ad eum Israhel fratres tui pascunt oves in Sycimis
  veni mittam te ad eos quo respondente =

@section 3 {v14}

  {GEN:37:14}
  praesto sum ait vade et vide si cuncta prospera sint erga
  fratres tuos et pecora et renuntia mihi quid agatur missus de
  valle Hebron venit in Sychem =

@section 3 {v15}

  {GEN:37:15}
  invenitque eum vir errantem in agro et interrogavit quid
  quaereret =

@section 3 {v16}

  {GEN:37:16}
  at ille respondit fratres meos quaero indica mihi ubi
  pascant greges =

@section 3 {v17}

  {GEN:37:17}
  dixitque ei vir recesserunt de loco isto audivi autem eos
  dicentes eamus in Dothain perrexit ergo Ioseph post fratres
  suos et invenit eos in Dothain =

@section 3 {v18}

  {GEN:37:18}
  qui cum vidissent eum procul antequam accederet ad eos
  cogitaverunt illum occidere =

@section 3 {v19}

  {GEN:37:19}
  et mutuo loquebantur ecce somniator venit =

@section 3 {v20}

  {GEN:37:20}
  venite occidamus eum et mittamus in cisternam veterem
  dicemusque fera pessima devoravit eum et tunc apparebit quid
  illi prosint somnia sua =

@section 3 {v21}

  {GEN:37:21}
  audiens hoc Ruben nitebatur liberare eum de manibus eorum
  et dicebat =

@section 3 {v22}

  {GEN:37:22}
  non interficiamus animam eius nec effundatis sanguinem sed
  proicite eum in cisternam hanc quae est in solitudine manusque
  vestras servate innoxias hoc autem dicebat volens eripere eum
  de manibus eorum et reddere patri suo =

@section 3 {v23}

  {GEN:37:23}
  confestim igitur ut pervenit ad fratres nudaverunt eum
  tunica talari et polymita =

@section 3 {v24}

  {GEN:37:24}
  miseruntque in cisternam quae non habebat aquam =

@section 3 {v25}

  {GEN:37:25}
  et sedentes ut comederent panem viderunt viatores
  Ismahelitas venire de Galaad et camelos eorum portare aromata
  et resinam et stacten in Aegyptum =

@section 3 {v26}

  {GEN:37:26}
  dixit ergo Iudas fratribus suis quid nobis prodest si
  occiderimus fratrem nostrum et celaverimus sanguinem ipsius =

@section 3 {v27}

  {GEN:37:27}
  melius est ut vendatur Ismahelitis et manus nostrae non
  polluantur frater enim et caro nostra est adquieverunt fratres
  sermonibus eius =

@section 3 {v28}

  {GEN:37:28}
  et praetereuntibus Madianitis negotiatoribus extrahentes
  eum de cisterna vendiderunt Ismahelitis viginti argenteis qui
  duxerunt eum in Aegyptum =

@section 3 {v29}

  {GEN:37:29}
  reversusque Ruben ad cisternam non invenit puerum =

@section 3 {v30}

  {GEN:37:30}
  et scissis vestibus pergens ad fratres ait puer non
  conparet et ego quo ibo =

@section 3 {v31}

  {GEN:37:31}
  tulerunt autem tunicam eius et in sanguinem hedi quem
  occiderant tinxerunt =

@section 3 {v32}

  {GEN:37:32}
  mittentes qui ferrent ad patrem et dicerent hanc invenimus
  vide utrum tunica filii tui sit an non =

@section 3 {v33}

  {GEN:37:33}
  quam cum agnovisset pater ait tunica filii mei est fera
  pessima comedit eum bestia devoravit Ioseph =

@section 3 {v34}

  {GEN:37:34}
  scissisque vestibus indutus est cilicio lugens filium
  multo tempore =

@section 3 {v35}

  {GEN:37:35}
  congregatis autem cunctis liberis eius ut lenirent dolorem
  patris noluit consolationem recipere et ait descendam ad filium
  meum lugens in infernum et illo perseverante in fletu =

@section 3 {v36}

  {GEN:37:36}
  Madianei vendiderunt Ioseph in Aegypto Putiphar eunucho
  Pharaonis magistro militiae =

@section 2 {c38}

@section 3 {v1}

  {GEN:38:1}
  eo tempore descendens Iudas a fratribus suis divertit ad
  virum odollamitem nomine Hiram =

@section 3 {v2}

  {GEN:38:2}
  viditque ibi filiam hominis chananei vocabulo Suae et uxore
  accepta ingressus est ad eam =

@section 3 {v3}

  {GEN:38:3}
  quae concepit et peperit filium vocavitque nomen eius Her =

@section 3 {v4}

  {GEN:38:4}
  rursum concepto fetu natum filium nominavit Onam =

@section 3 {v5}

  {GEN:38:5}
  tertium quoque peperit quem appellavit Sela quo nato parere
  ultra cessavit =

@section 3 {v6}

  {GEN:38:6}
  dedit autem Iudas uxorem primogenito suo Her nomine Thamar =

@section 3 {v7}

  {GEN:38:7}
  fuitque Her primogenitus Iudae nequam in conspectu Domini
  et ab eo occisus est =

@section 3 {v8}

  {GEN:38:8}
  dixit ergo Iudas ad Onam filium suum ingredere ad uxorem
  fratris tui et sociare illi ut suscites semen fratri tuo =

@section 3 {v9}

  {GEN:38:9}
  ille sciens non sibi nasci filios introiens ad uxorem
  fratris sui semen fundebat in terram ne liberi fratris nomine
  nascerentur =

@section 3 {v10}

  {GEN:38:10}
  et idcirco percussit eum Dominus quod rem detestabilem
  faceret =

@section 3 {v11}

  {GEN:38:11}
  quam ob rem dixit Iudas Thamar nurui suae esto vidua in
  domo patris tui donec crescat Sela filius meus timebat enim ne
  et ipse moreretur sicut fratres eius quae abiit et habitavit in
  domo patris sui =

@section 3 {v12}

  {GEN:38:12}
  evolutis autem multis diebus mortua est filia Suae uxor
  Iudae qui post luctum consolatione suscepta ascendebat ad
  tonsores ovium suarum ipse et Hiras opilio gregis Odollamita in
  Thamnas =

@section 3 {v13}

  {GEN:38:13}
  nuntiatumque est Thamar quod socer illius ascenderet in
  Thamnas ad tondendas oves =

@section 3 {v14}

  {GEN:38:14}
  quae depositis viduitatis vestibus adsumpsit theristrum et
  mutato habitu sedit in bivio itineris quod ducit Thamnam eo
  quod crevisset Sela et non eum accepisset maritum =

@section 3 {v15}

  {GEN:38:15}
  quam cum vidisset Iudas suspicatus est esse meretricem
  operuerat enim vultum suum ne cognosceretur =

@section 3 {v16}

  {GEN:38:16}
  ingrediensque ad eam ait dimitte me ut coeam tecum
  nesciebat enim quod nurus sua esset qua respondente quid mihi
  dabis ut fruaris concubitu meo =

@section 3 {v17}

  {GEN:38:17}
  dixit mittam tibi hedum de gregibus rursum illa dicente
  patiar quod vis si dederis mihi arrabonem donec mittas quod
  polliceris =

@section 3 {v18}

  {GEN:38:18}
  ait Iudas quid vis tibi pro arrabone dari respondit anulum
  tuum et armillam et baculum quem manu tenes ad unum igitur
  coitum concepit mulier =

@section 3 {v19}

  {GEN:38:19}
  et surgens abiit depositoque habitu quem adsumpserat
  induta est viduitatis vestibus =

@section 3 {v20}

  {GEN:38:20}
  misit autem Iudas hedum per pastorem suum Odollamitem ut
  reciperet pignus quod dederat mulieri qui cum non invenisset
  eam =

@section 3 {v21}

  {GEN:38:21}
  interrogavit homines loci illius ubi est mulier quae
  sedebat in bivio respondentibus cunctis non fuit in loco isto
  meretrix =

@section 3 {v22}

  {GEN:38:22}
  reversus est ad Iudam et dixit ei non inveni eam sed et
  homines loci illius dixerunt mihi numquam ibi sedisse scortum =

@section 3 {v23}

  {GEN:38:23}
  ait Iudas habeat sibi certe mendacii nos arguere non
  poterit ego misi hedum quem promiseram et tu non invenisti eam =

@section 3 {v24}

  {GEN:38:24}
  ecce autem post tres menses nuntiaverunt Iudae dicentes
  fornicata est Thamar nurus tua et videtur uterus illius
  intumescere dixit Iudas producite eam ut conburatur =

@section 3 {v25}

  {GEN:38:25}
  quae cum educeretur ad poenam misit ad socerum suum dicens
  de viro cuius haec sunt concepi cognosce cuius sit anulus et
  armilla et baculus =

@section 3 {v26}

  {GEN:38:26}
  qui agnitis muneribus ait iustior me est quia non tradidi
  eam Sela filio meo attamen ultra non cognovit illam =

@section 3 {v27}

  {GEN:38:27}
  instante autem partu apparuerunt gemini in utero atque in
  ipsa effusione infantum unus protulit manum in qua obsetrix
  ligavit coccinum dicens =

@section 3 {v28}

  {GEN:38:28}
  iste egreditur prior =

@section 3 {v29}

  {GEN:38:29}
  illo vero retrahente manum egressus est alter dixitque
  mulier quare divisa est propter te maceria et ob hanc causam
  vocavit nomen eius Phares =

@section 3 {v30}

  {GEN:38:30}
  postea egressus est frater in cuius manu erat coccinum
  quem appellavit Zara =

@section 2 {c39}

@section 3 {v1}

  {GEN:39:1}
  igitur Ioseph ductus est in Aegyptum emitque eum Putiphar
  eunuchus Pharaonis princeps exercitus vir aegyptius de manu
  Ismahelitarum a quibus perductus erat =

@section 3 {v2}

  {GEN:39:2}
  fuitque Dominus cum eo et erat vir in cunctis prospere
  agens habitabatque in domo domini sui =

@section 3 {v3}

  {GEN:39:3}
  qui optime noverat esse Dominum cum eo et omnia quae
  gereret ab eo dirigi in manu illius =

@section 3 {v4}

  {GEN:39:4}
  invenitque Ioseph gratiam coram domino suo et ministrabat
  ei a quo praepositus omnibus gubernabat creditam sibi domum et
  universa quae tradita fuerant =

@section 3 {v5}

  {GEN:39:5}
  benedixitque Dominus domui Aegyptii propter Ioseph et
  multiplicavit tam in aedibus quam in agris cunctam eius
  substantiam =

@section 3 {v6}

  {GEN:39:6}
  nec quicquam aliud noverat nisi panem quo vescebatur erat
  autem Ioseph pulchra facie et decorus aspectu =

@section 3 {v7}

  {GEN:39:7}
  post multos itaque dies iecit domina oculos suos in Ioseph
  et ait dormi mecum =

@section 3 {v8}

  {GEN:39:8}
  qui nequaquam adquiescens operi nefario dixit ad eam ecce
  dominus meus omnibus mihi traditis ignorat quid habeat in domo
  sua =

@section 3 {v9}

  {GEN:39:9}
  nec quicquam est quod non in mea sit potestate vel non
  tradiderit mihi praeter te quae uxor eius es quomodo ergo
  possum malum hoc facere et peccare in Deum meum =

@section 3 {v10}

  {GEN:39:10}
  huiuscemodi verbis per singulos dies et mulier molesta
  erat adulescenti et ille recusabat stuprum =

@section 3 {v11}

  {GEN:39:11}
  accidit autem ut quadam die intraret Ioseph domum et
  operis quippiam absque arbitris faceret =

@section 3 {v12}

  {GEN:39:12}
  et illa adprehensa lacinia vestimenti eius diceret dormi
  mecum qui relicto in manu illius pallio fugit et egressus est
  foras =

@section 3 {v13}

  {GEN:39:13}
  cumque vidisset mulier vestem in manibus suis et se esse
  contemptam =

@section 3 {v14}

  {GEN:39:14}
  vocavit homines domus suae et ait ad eos en introduxit
  virum hebraeum ut inluderet nobis ingressus est ad me ut coiret
  mecum cumque ego succlamassem =

@section 3 {v15}

  {GEN:39:15}
  et audisset vocem meam reliquit pallium quod tenebam et
  fugit foras =

@section 3 {v16}

  {GEN:39:16}
  in argumentum ergo fidei retentum pallium ostendit marito
  revertenti domum =

@section 3 {v17}

  {GEN:39:17}
  et ait ingressus est ad me servus hebraeus quem adduxisti
  ut inluderet mihi =

@section 3 {v18}

  {GEN:39:18}
  cumque vidisset me clamare reliquit pallium et fugit foras =

@section 3 {v19}

  {GEN:39:19}
  his auditis dominus et nimium credulus verbis coniugis
  iratus est valde =

@section 3 {v20}

  {GEN:39:20}
  tradiditque Ioseph in carcerem ubi vincti regis
  custodiebantur et erat ibi clausus =

@section 3 {v21}

  {GEN:39:21}
  fuit autem Dominus cum Ioseph et misertus illius dedit ei
  gratiam in conspectu principis carceris =

@section 3 {v22}

  {GEN:39:22}
  qui tradidit in manu ipsius universos vinctos qui in
  custodia tenebantur et quicquid fiebat sub ipso erat =

@section 3 {v23}

  {GEN:39:23}
  nec noverat aliquid cunctis ei creditis Dominus enim erat
  cum illo et omnia eius opera dirigebat =

@section 2 {c40}

@section 3 {v1}

  {GEN:40:1}
  his ita gestis accidit ut peccarent duo eunuchi pincerna
  regis Aegypti et pistor domino suo =

@section 3 {v2}

  {GEN:40:2}
  iratusque Pharao contra eos nam alter pincernis praeerat
  alter pistoribus =

@section 3 {v3}

  {GEN:40:3}
  misit eos in carcerem principis militum in quo erat vinctus
  et Ioseph =

@section 3 {v4}

  {GEN:40:4}
  at custos carceris tradidit eos Ioseph qui et ministrabat
  eis aliquantum temporis fluxerat et illi in custodia tenebantur =

@section 3 {v5}

  {GEN:40:5}
  videruntque ambo somnium nocte una iuxta interpretationem
  congruam sibi =

@section 3 {v6}

  {GEN:40:6}
  ad quos cum introisset Ioseph mane et vidisset eos tristes =

@section 3 {v7}

  {GEN:40:7}
  sciscitatus est dicens cur tristior est hodie solito facies
  vestra =

@section 3 {v8}

  {GEN:40:8}
  qui responderunt somnium vidimus et non est qui
  interpretetur nobis dixitque ad eos Ioseph numquid non Dei est
  interpretatio referte mihi quid videritis =

@section 3 {v9}

  {GEN:40:9}
  narravit prior praepositus pincernarum somnium videbam
  coram me vitem =

@section 3 {v10}

  {GEN:40:10}
  in qua erant tres propagines crescere paulatim gemmas et
  post flores uvas maturescere =

@section 3 {v11}

  {GEN:40:11}
  calicemque Pharaonis in manu mea tuli ergo uvas et
  expressi in calicem quem tenebam et tradidi poculum Pharaoni =

@section 3 {v12}

  {GEN:40:12}
  respondit Ioseph haec est interpretatio somnii tres
  propagines tres adhuc dies sunt =

@section 3 {v13}

  {GEN:40:13}
  post quos recordabitur Pharao magisterii tui et restituet
  te in gradum pristinum dabisque ei calicem iuxta officium tuum
  sicut facere ante consueveras =

@section 3 {v14}

  {GEN:40:14}
  tantum memento mei cum tibi bene fuerit et facies mecum
  misericordiam ut suggeras Pharaoni et educat me de isto carcere =

@section 3 {v15}

  {GEN:40:15}
  quia furto sublatus sum de terra Hebraeorum et hic
  innocens in lacum missus sum =

@section 3 {v16}

  {GEN:40:16}
  videns pistorum magister quod prudenter somnium
  dissolvisset ait et ego vidi somnium quod haberem tria canistra
  farinae super caput meum =

@section 3 {v17}

  {GEN:40:17}
  et in uno canistro quod erat excelsius portare me omnes
  cibos qui fiunt arte pistoria avesque comedere ex eo =

@section 3 {v18}

  {GEN:40:18}
  respondit Ioseph haec est interpretatio somnii tria
  canistra tres adhuc dies sunt =

@section 3 {v19}

  {GEN:40:19}
  post quos auferet Pharao caput tuum ac suspendet te in
  cruce et lacerabunt volucres carnes tuas =

@section 3 {v20}

  {GEN:40:20}
  exin dies tertius natalicius Pharaonis erat qui faciens
  grande convivium pueris suis recordatus est inter epulas
  magistri pincernarum et pistorum principis =

@section 3 {v21}

  {GEN:40:21}
  restituitque alterum in locum suum ut porrigeret regi
  poculum =

@section 3 {v22}

  {GEN:40:22}
  alterum suspendit in patibulo ut coniectoris veritas
  probaretur =

@section 3 {v23}

  {GEN:40:23}
  et tamen succedentibus prosperis praepositus pincernarum
  oblitus est interpretis sui =

@section 2 {c41}

@section 3 {v1}

  {GEN:41:1}
  post duos annos vidit Pharao somnium putabat se stare super
  fluvium =

@section 3 {v2}

  {GEN:41:2}
  de quo ascendebant septem boves pulchrae et crassae nimis
  et pascebantur in locis palustribus =

@section 3 {v3}

  {GEN:41:3}
  aliae quoque septem emergebant de flumine foedae
  confectaeque macie et pascebantur in ipsa amnis ripa in locis
  virentibus =

@section 3 {v4}

  {GEN:41:4}
  devoraveruntque eas quarum mira species et habitudo
  corporum erat expergefactus Pharao =

@section 3 {v5}

  {GEN:41:5}
  rursum dormivit et vidit alterum somnium septem spicae
  pullulabant in culmo uno plenae atque formonsae =

@section 3 {v6}

  {GEN:41:6}
  aliae quoque totidem spicae tenues et percussae uredine
  oriebantur =

@section 3 {v7}

  {GEN:41:7}
  devorantes omnem priorum pulchritudinem evigilans post
  quietem =

@section 3 {v8}

  {GEN:41:8}
  et facto mane pavore perterritus misit ad coniectores
  Aegypti cunctosque sapientes et accersitis narravit somnium nec
  erat qui interpretaretur =

@section 3 {v9}

  {GEN:41:9}
  tunc demum reminiscens pincernarum magister ait confiteor
  peccatum meum =

@section 3 {v10}

  {GEN:41:10}
  iratus rex servis suis me et magistrum pistorum retrudi
  iussit in carcerem principis militum =

@section 3 {v11}

  {GEN:41:11}
  ubi una nocte uterque vidimus somnium praesagum futurorum =

@section 3 {v12}

  {GEN:41:12}
  erat ibi puer hebraeus eiusdem ducis militum famulus cui
  narrantes somnia =

@section 3 {v13}

  {GEN:41:13}
  audivimus quicquid postea rei probavit eventus ego enim
  redditus sum officio meo et ille suspensus est in cruce =

@section 3 {v14}

  {GEN:41:14}
  protinus ad regis imperium eductum de carcere Ioseph
  totonderunt ac veste mutata obtulerunt ei =

@section 3 {v15}

  {GEN:41:15}
  cui ille ait vidi somnia nec est qui edisserat quae audivi
  te prudentissime conicere =

@section 3 {v16}

  {GEN:41:16}
  respondit Ioseph absque me Deus respondebit prospera
  Pharaoni =

@section 3 {v17}

  {GEN:41:17}
  narravit ergo ille quod viderat putabam me stare super
  ripam fluminis =

@section 3 {v18}

  {GEN:41:18}
  et septem boves de amne conscendere pulchras nimis et
  obesis carnibus quae in pastu paludis virecta carpebant =

@section 3 {v19}

  {GEN:41:19}
  et ecce has sequebantur aliae septem boves in tantum
  deformes et macilentae ut numquam tales in terra Aegypti
  viderim =

@section 3 {v20}

  {GEN:41:20}
  quae devoratis et consumptis prioribus =

@section 3 {v21}

  {GEN:41:21}
  nullum saturitatis dedere vestigium sed simili macie et
  squalore torpebant evigilans rursum sopore depressus =

@section 3 {v22}

  {GEN:41:22}
  vidi somnium septem spicae pullulabant in culmo uno plenae
  atque pulcherrimae =

@section 3 {v23}

  {GEN:41:23}
  aliae quoque septem tenues et percussae uredine oriebantur
  stipula =

@section 3 {v24}

  {GEN:41:24}
  quae priorum pulchritudinem devorarunt narravi
  coniectoribus somnium et nemo est qui edisserat =

@section 3 {v25}

  {GEN:41:25}
  respondit Ioseph somnium regis unum est quae facturus est
  Deus ostendit Pharaoni =

@section 3 {v26}

  {GEN:41:26}
  septem boves pulchrae et septem spicae plenae septem
  ubertatis anni sunt eandemque vim somnii conprehendunt =

@section 3 {v27}

  {GEN:41:27}
  septem quoque boves tenues atque macilentae quae
  ascenderunt post eas et septem spicae tenues et vento urente
  percussae septem anni sunt venturae famis =

@section 3 {v28}

  {GEN:41:28}
  qui hoc ordine conplebuntur =

@section 3 {v29}

  {GEN:41:29}
  ecce septem anni venient fertilitatis magnae in universa
  terra Aegypti =

@section 3 {v30}

  {GEN:41:30}
  quos sequentur septem anni alii tantae sterilitatis ut
  oblivioni tradatur cuncta retro abundantia consumptura est enim
  fames omnem terram =

@section 3 {v31}

  {GEN:41:31}
  et ubertatis magnitudinem perditura inopiae magnitudo =

@section 3 {v32}

  {GEN:41:32}
  quod autem vidisti secundo ad eandem rem pertinens somnium
  firmitatis indicium est eo quod fiat sermo Dei et velocius
  impleatur =

@section 3 {v33}

  {GEN:41:33}
  nunc ergo provideat rex virum sapientem et industrium et
  praeficiat eum terrae Aegypti =

@section 3 {v34}

  {GEN:41:34}
  qui constituat praepositos per singulas regiones et
  quintam partem fructuum per septem annos fertilitatis =

@section 3 {v35}

  {GEN:41:35}
  qui iam nunc futuri sunt congreget in horrea et omne
  frumentum sub Pharaonis potestate condatur serveturque in
  urbibus =

@section 3 {v36}

  {GEN:41:36}
  et paretur futurae septem annorum fami quae pressura est
  Aegyptum et non consumetur terra inopia =

@section 3 {v37}

  {GEN:41:37}
  placuit Pharaoni consilium et cunctis ministris eius =

@section 3 {v38}

  {GEN:41:38}
  locutusque est ad eos num invenire poterimus talem virum
  qui spiritu Dei plenus sit =

@section 3 {v39}

  {GEN:41:39}
  dixit ergo ad Ioseph quia ostendit Deus tibi omnia quae
  locutus es numquid sapientiorem et similem tui invenire potero =

@section 3 {v40}

  {GEN:41:40}
  tu eris super domum meam et ad tui oris imperium cunctus
  populus oboediet uno tantum regni solio te praecedam =

@section 3 {v41}

  {GEN:41:41}
  dicens quoque rursum Pharao ad Ioseph ecce constitui te
  super universam terram Aegypti =

@section 3 {v42}

  {GEN:41:42}
  tulit anulum de manu sua et dedit in manu eius vestivitque
  eum stola byssina et collo torquem auream circumposuit =

@section 3 {v43}

  {GEN:41:43}
  fecitque ascendere super currum suum secundum clamante
  praecone ut omnes coram eo genuflecterent et praepositum esse
  scirent universae terrae Aegypti =

@section 3 {v44}

  {GEN:41:44}
  dixit quoque rex ad Ioseph ego sum Pharao absque tuo
  imperio non movebit quisquam manum aut pedem in omni terra
  Aegypti =

@section 3 {v45}

  {GEN:41:45}
  vertitque nomen illius et vocavit eum lingua aegyptiaca
  Salvatorem mundi dedit quoque illi uxorem Aseneth filiam
  Putiphare sacerdotis Heliopoleos egressus itaque Ioseph ad
  terram Aegypti =

@section 3 {v46}

  {GEN:41:46}
  triginta autem erat annorum quando stetit in conspectu
  regis Pharaonis circuivit omnes regiones Aegypti =

@section 3 {v47}

  {GEN:41:47}
  venitque fertilitas septem annorum et in manipulos
  redactae segetes congregatae sunt in horrea Aegypti =

@section 3 {v48}

  {GEN:41:48}
  omnis etiam frugum abundantia in singulis urbibus condita
  est =

@section 3 {v49}

  {GEN:41:49}
  tantaque fuit multitudo tritici ut harenae maris
  coaequaretur et copia mensuram excederet =

@section 3 {v50}

  {GEN:41:50}
  nati sunt autem Ioseph filii duo antequam veniret fames
  quos ei peperit Aseneth filia Putiphare sacerdotis Heliopoleos =

@section 3 {v51}

  {GEN:41:51}
  vocavitque nomen primogeniti Manasse dicens oblivisci me
  fecit Deus omnium laborum meorum et domum patris mei =

@section 3 {v52}

  {GEN:41:52}
  nomen quoque secundi appellavit Ephraim dicens crescere me
  fecit Deus in terra paupertatis meae =

@section 3 {v53}

  {GEN:41:53}
  igitur transactis septem annis ubertatis qui fuerant in
  Aegypto =

@section 3 {v54}

  {GEN:41:54}
  coeperunt venire septem anni inopiae quos praedixerat
  Ioseph et in universo orbe fames praevaluit in cuncta autem
  terra Aegypti erat panis =

@section 3 {v55}

  {GEN:41:55}
  qua esuriente clamavit populus ad Pharaonem alimenta
  petens quibus ille respondit ite ad Ioseph et quicquid vobis
  dixerit facite =

@section 3 {v56}

  {GEN:41:56}
  crescebat autem cotidie fames in omni terra aperuitque
  Ioseph universa horrea et vendebat Aegyptiis nam et illos
  oppresserat fames =

@section 3 {v57}

  {GEN:41:57}
  omnesque provinciae veniebant in Aegyptum ut emerent escas
  et malum inopiae temperarent =

@section 2 {c42}

@section 3 {v1}

  {GEN:42:1}
  audiens autem Iacob quod alimenta venderentur in Aegypto
  dixit filiis suis quare neglegitis =

@section 3 {v2}

  {GEN:42:2}
  audivi quod triticum venundetur in Aegypto descendite et
  emite nobis necessaria ut possimus vivere et non consumamur
  inopia =

@section 3 {v3}

  {GEN:42:3}
  descendentes igitur fratres Ioseph decem ut emerent
  frumenta in Aegypto =

@section 3 {v4}

  {GEN:42:4}
  Beniamin domi retento ab Iacob qui dixerat fratribus eius
  ne forte in itinere quicquam patiatur mali =

@section 3 {v5}

  {GEN:42:5}
  ingressi sunt terram Aegypti cum aliis qui pergebant ad
  emendum erat autem fames in terra Chanaan =

@section 3 {v6}

  {GEN:42:6}
  et Ioseph princeps Aegypti atque ad illius nutum frumenta
  populis vendebantur cumque adorassent eum fratres sui =

@section 3 {v7}

  {GEN:42:7}
  et agnovisset eos quasi ad alienos durius loquebatur
  interrogans eos unde venistis qui responderunt de terra Chanaan
  ut emamus victui necessaria =

@section 3 {v8}

  {GEN:42:8}
  et tamen fratres ipse cognoscens non est agnitus ab eis =

@section 3 {v9}

  {GEN:42:9}
  recordatusque somniorum quae aliquando viderat ait
  exploratores estis ut videatis infirmiora terrae venistis =

@section 3 {v10}

  {GEN:42:10}
  qui dixerunt non est ita domine sed servi tui venerunt ut
  emerent cibos =

@section 3 {v11}

  {GEN:42:11}
  omnes filii unius viri sumus pacifici venimus nec quicquam
  famuli tui machinantur mali =

@section 3 {v12}

  {GEN:42:12}
  quibus ille respondit aliter est inmunita terrae huius
  considerare venistis =

@section 3 {v13}

  {GEN:42:13}
  et illi duodecim inquiunt servi tui fratres sumus filii
  viri unius in terra Chanaan minimus cum patre nostro est alius
  non est super =

@section 3 {v14}

  {GEN:42:14}
  hoc est ait quod locutus sum exploratores estis =

@section 3 {v15}

  {GEN:42:15}
  iam nunc experimentum vestri capiam per salutem Pharaonis
  non egrediemini hinc donec veniat frater vester minimus =

@section 3 {v16}

  {GEN:42:16}
  mittite e vobis unum et adducat eum vos autem eritis in
  vinculis donec probentur quae dixistis utrum falsa an vera sint
  alioquin per salutem Pharaonis exploratores estis =

@section 3 {v17}

  {GEN:42:17}
  tradidit ergo eos custodiae tribus diebus =

@section 3 {v18}

  {GEN:42:18}
  die autem tertio eductis de carcere ait facite quod dixi
  et vivetis Deum enim timeo =

@section 3 {v19}

  {GEN:42:19}
  si pacifici estis frater vester unus ligetur in carcere
  vos autem abite et ferte frumenta quae emistis in domos vestras =

@section 3 {v20}

  {GEN:42:20}
  et fratrem vestrum minimum ad me adducite ut possim
  vestros probare sermones et non moriamini fecerunt ut dixerat =

@section 3 {v21}

  {GEN:42:21}
  et locuti sunt invicem merito haec patimur quia peccavimus
  in fratrem nostrum videntes angustiam animae illius cum
  deprecaretur nos et non audivimus idcirco venit super nos ista
  tribulatio =

@section 3 {v22}

  {GEN:42:22}
  e quibus unus Ruben ait numquid non dixi vobis nolite
  peccare in puerum et non audistis me en sanguis eius exquiritur =

@section 3 {v23}

  {GEN:42:23}
  nesciebant autem quod intellegeret Ioseph eo quod per
  interpretem loquebatur ad eos =

@section 3 {v24}

  {GEN:42:24}
  avertitque se parumper et flevit et reversus locutus est
  ad eos =

@section 3 {v25}

  {GEN:42:25}
  tollens Symeon et ligans illis praesentibus iussitque
  ministris ut implerent saccos eorum tritico et reponerent
  pecunias singulorum in sacculis suis datis supra cibariis in
  via qui fecerunt ita =

@section 3 {v26}

  {GEN:42:26}
  at illi portantes frumenta in asinis profecti sunt =

@section 3 {v27}

  {GEN:42:27}
  apertoque unus sacco ut daret iumento pabulum in
  diversorio contemplatus pecuniam in ore sacculi =

@section 3 {v28}

  {GEN:42:28}
  dixit fratribus suis reddita est mihi pecunia en habetur
  in sacco et obstupefacti turbatique dixerunt mutuo quidnam est
  hoc quod fecit nobis Deus =

@section 3 {v29}

  {GEN:42:29}
  veneruntque ad Iacob patrem suum in terra Chanaan et
  narraverunt ei omnia quae accidissent sibi dicentes =

@section 3 {v30}

  {GEN:42:30}
  locutus est nobis dominus terrae dure et putavit nos
  exploratores provinciae =

@section 3 {v31}

  {GEN:42:31}
  cui respondimus pacifici sumus nec ullas molimur insidias =

@section 3 {v32}

  {GEN:42:32}
  duodecim fratres uno patre geniti sumus unus non est super
  minimus cum patre versatur in terra Chanaan =

@section 3 {v33}

  {GEN:42:33}
  qui ait nobis sic probabo quod pacifici sitis fratrem
  vestrum unum dimittite apud me et cibaria domibus vestris
  necessaria sumite et abite =

@section 3 {v34}

  {GEN:42:34}
  fratremque vestrum minimum adducite ad me ut sciam quod
  non sitis exploratores et istum qui tenetur in vinculis
  recipere possitis ac deinceps emendi quae vultis habeatis
  licentiam =

@section 3 {v35}

  {GEN:42:35}
  his dictis cum frumenta effunderent singuli reppererunt in
  ore saccorum ligatas pecunias exterritisque simul omnibus =

@section 3 {v36}

  {GEN:42:36}
  dixit pater Iacob absque liberis me esse fecistis Ioseph
  non est super Symeon tenetur in vinculis Beniamin auferetis in
  me haec mala omnia reciderunt =

@section 3 {v37}

  {GEN:42:37}
  cui respondit Ruben duos filios meos interfice si non
  reduxero illum tibi trade in manu mea et ego eum restituam =

@section 3 {v38}

  {GEN:42:38}
  at ille non descendet inquit filius meus vobiscum frater
  eius mortuus est ipse solus remansit si quid ei adversi
  acciderit in terra ad quam pergitis deducetis canos meos cum
  dolore ad inferos =

@section 2 {c43}

@section 3 {v1}

  {GEN:43:1}
  interim fames omnem terram vehementer premebat =

@section 3 {v2}

  {GEN:43:2}
  consumptisque cibis quos ex Aegypto detulerant dixit Iacob
  ad filios suos revertimini et emite pauxillum escarum =

@section 3 {v3}

  {GEN:43:3}
  respondit Iudas denuntiavit nobis vir ille sub
  testificatione iurandi dicens non videbitis faciem meam nisi
  fratrem vestrum minimum adduxeritis vobiscum =

@section 3 {v4}

  {GEN:43:4}
  si ergo vis mittere eum nobiscum pergemus pariter et ememus
  tibi necessaria =

@section 3 {v5}

  {GEN:43:5}
  si autem non vis non ibimus vir enim ut saepe diximus
  denuntiavit nobis dicens non videbitis faciem meam absque
  fratre vestro minimo =

@section 3 {v6}

  {GEN:43:6}
  dixit eis Israhel in meam hoc fecistis miseriam ut
  indicaretis ei et alium habere vos fratrem =

@section 3 {v7}

  {GEN:43:7}
  at illi responderunt interrogavit nos homo per ordinem
  nostram progeniem si pater viveret si haberemus fratrem et nos
  respondimus ei consequenter iuxta id quod fuerat sciscitatus
  numquid scire poteramus quod dicturus esset adducite vobiscum
  fratrem vestrum =

@section 3 {v8}

  {GEN:43:8}
  Iudas quoque dixit patri suo mitte puerum mecum ut
  proficiscamur et possimus vivere ne moriamur nos et parvuli
  nostri =

@section 3 {v9}

  {GEN:43:9}
  ego suscipio puerum de manu mea require illum nisi reduxero
  et tradidero eum tibi ero peccati in te reus omni tempore =

@section 3 {v10}

  {GEN:43:10}
  si non intercessisset dilatio iam vice altera venissemus =

@section 3 {v11}

  {GEN:43:11}
  igitur Israhel pater eorum dixit ad eos si sic necesse est
  facite quod vultis sumite de optimis terrae fructibus in vasis
  vestris et deferte viro munera modicum resinae et mellis et
  styracis et stactes et terebinthi et amigdalarum =

@section 3 {v12}

  {GEN:43:12}
  pecuniamque duplicem ferte vobiscum et illam quam
  invenistis in sacculis reportate ne forte errore factum sit =

@section 3 {v13}

  {GEN:43:13}
  sed et fratrem vestrum tollite et ite ad virum =

@section 3 {v14}

  {GEN:43:14}
  Deus autem meus omnipotens faciat vobis eum placabilem et
  remittat vobiscum fratrem vestrum quem tenet et hunc Beniamin
  ego autem quasi orbatus absque liberis ero =

@section 3 {v15}

  {GEN:43:15}
  tulerunt ergo viri munera et pecuniam duplicem et Beniamin
  descenderuntque in Aegyptum et steterunt coram Ioseph =

@section 3 {v16}

  {GEN:43:16}
  quos cum ille vidisset et Beniamin simul praecepit
  dispensatori domus suae dicens introduc viros domum et occide
  victimas et instrue convivium quoniam mecum sunt comesuri
  meridie =

@section 3 {v17}

  {GEN:43:17}
  fecit ille sicut fuerat imperatum et introduxit viros
  domum =

@section 3 {v18}

  {GEN:43:18}
  ibique exterriti dixerunt mutuo propter pecuniam quam
  rettulimus prius in saccis nostris introducti sumus ut devolvat
  in nos calumniam et violenter subiciat servituti et nos et
  asinos nostros =

@section 3 {v19}

  {GEN:43:19}
  quam ob rem in ipsis foribus accedentes ad dispensatorem =

@section 3 {v20}

  {GEN:43:20}
  locuti sunt oramus domine ut audias iam ante descendimus
  ut emeremus escas =

@section 3 {v21}

  {GEN:43:21}
  quibus emptis cum venissemus ad diversorium aperuimus
  sacculos nostros et invenimus pecuniam in ore saccorum quam
  nunc eodem pondere reportamus =

@section 3 {v22}

  {GEN:43:22}
  sed et aliud adtulimus argentum ut emamus quae necessaria
  sunt non est in nostra conscientia quis eam posuerit in
  marsuppiis nostris =

@section 3 {v23}

  {GEN:43:23}
  at ille respondit pax vobiscum nolite timere Deus vester
  et Deus patris vestri dedit vobis thesauros in sacculis vestris
  nam pecuniam quam dedistis mihi probatam ego habeo eduxitque ad
  eos Symeon =

@section 3 {v24}

  {GEN:43:24}
  et introductis domum adtulit aquam et laverunt pedes suos
  deditque pabula asinis eorum =

@section 3 {v25}

  {GEN:43:25}
  illi vero parabant munera donec ingrederetur Ioseph
  meridie audierant enim quod ibi comesuri essent panem =

@section 3 {v26}

  {GEN:43:26}
  igitur ingressus est Ioseph domum suam obtuleruntque ei
  munera tenentes in manibus et adoraverunt proni in terram =

@section 3 {v27}

  {GEN:43:27}
  at ille clementer resalutatis eis interrogavit dicens
  salvusne est pater vester senex de quo dixeratis mihi adhuc
  vivit =

@section 3 {v28}

  {GEN:43:28}
  qui responderunt sospes est servus tuus pater noster adhuc
  vivit et incurvati adoraverunt eum =

@section 3 {v29}

  {GEN:43:29}
  adtollens autem oculos Ioseph vidit Beniamin fratrem suum
  uterinum et ait iste est frater vester parvulus de quo
  dixeratis mihi et rursum Deus inquit misereatur tui fili mi =

@section 3 {v30}

  {GEN:43:30}
  festinavitque quia commota fuerant viscera eius super
  fratre suo et erumpebant lacrimae et introiens cubiculum flevit =

@section 3 {v31}

  {GEN:43:31}
  rursusque lota facie egressus continuit se et ait ponite
  panes =

@section 3 {v32}

  {GEN:43:32}
  quibus adpositis seorsum Ioseph et seorsum fratribus
  Aegyptiis quoque qui vescebantur simul seorsum inlicitum est
  enim Aegyptiis comedere cum Hebraeis et profanum putant
  huiuscemodi convivium =

@section 3 {v33}

  {GEN:43:33}
  sederunt coram eo primogenitus iuxta primogenita sua et
  minimus iuxta aetatem suam et mirabantur nimis =

@section 3 {v34}

  {GEN:43:34}
  sumptis partibus quas ab eo acceperant maiorque pars venit
  Beniamin ita ut quinque partibus excederet biberuntque et
  inebriati sunt cum eo =

@section 2 {c44}

@section 3 {v1}

  {GEN:44:1}
  praecepit autem Ioseph dispensatori domus suae dicens imple
  saccos eorum frumento quantum possunt capere et pone pecuniam
  singulorum in summitate sacci =

@section 3 {v2}

  {GEN:44:2}
  scyphum autem meum argenteum et pretium quod dedit tritici
  pone in ore sacci iunioris factumque est ita =

@section 3 {v3}

  {GEN:44:3}
  et orto mane dimissi sunt cum asinis suis =

@section 3 {v4}

  {GEN:44:4}
  iamque urbem exierant et processerant paululum tum Ioseph
  arcessito dispensatore domus surge inquit persequere viros et
  adprehensis dicito quare reddidistis malum pro bono =

@section 3 {v5}

  {GEN:44:5}
  scyphum quem furati estis ipse est in quo bibit dominus
  meus et in quo augurari solet pessimam rem fecistis =

@section 3 {v6}

  {GEN:44:6}
  fecit ille ut iusserat et adprehensis per ordinem locutus
  est =

@section 3 {v7}

  {GEN:44:7}
  qui responderunt quare sic loquitur dominus noster ut servi
  tui tantum flagitii commiserint =

@section 3 {v8}

  {GEN:44:8}
  pecuniam quam invenimus in summitate saccorum reportavimus
  ad te de terra Chanaan et quomodo consequens est ut furati
  simus de domo domini tui aurum vel argentum =

@section 3 {v9}

  {GEN:44:9}
  apud quemcumque fuerit inventum servorum tuorum quod
  quaeris moriatur et nos servi erimus domini nostri =

@section 3 {v10}

  {GEN:44:10}
  qui dixit fiat iuxta vestram sententiam apud quem fuerit
  inventum ipse sit servus meus vos autem eritis innoxii =

@section 3 {v11}

  {GEN:44:11}
  itaque festinato deponentes in terram saccos aperuerunt
  singuli =

@section 3 {v12}

  {GEN:44:12}
  quos scrutatus incipiens a maiore usque ad minimum invenit
  scyphum in sacco Beniamin =

@section 3 {v13}

  {GEN:44:13}
  at illi scissis vestibus oneratisque rursum asinis reversi
  sunt in oppidum =

@section 3 {v14}

  {GEN:44:14}
  primusque Iudas cum fratribus ingressus est ad Ioseph
  necdum enim de loco abierat omnesque ante eum in terra pariter
  corruerunt =

@section 3 {v15}

  {GEN:44:15}
  quibus ille ait cur sic agere voluistis an ignoratis quod
  non sit similis mei in augurandi scientia =

@section 3 {v16}

  {GEN:44:16}
  cui Iudas quid respondebimus inquit domino meo vel quid
  loquemur aut iusti poterimus obtendere Deus invenit iniquitatem
  servorum tuorum en omnes servi sumus domini mei et nos et apud
  quem inventus est scyphus =

@section 3 {v17}

  {GEN:44:17}
  respondit Ioseph absit a me ut sic agam qui furatus est
  scyphum ipse sit servus meus vos autem abite liberi ad patrem
  vestrum =

@section 3 {v18}

  {GEN:44:18}
  accedens propius Iudas confidenter ait oro domine mi
  loquatur servus tuus verbum in auribus tuis et ne irascaris
  famulo tuo tu es enim post Pharaonem =

@section 3 {v19}

  {GEN:44:19}
  dominus meus interrogasti prius servos tuos habetis patrem
  aut fratrem =

@section 3 {v20}

  {GEN:44:20}
  et nos respondimus tibi domino meo est nobis pater senex
  et puer parvulus qui in senecta illius natus est cuius uterinus
  frater est mortuus et ipsum solum habet mater sua pater vero
  tenere diligit eum =

@section 3 {v21}

  {GEN:44:21}
  dixistique servis tuis adducite eum ad me et ponam oculos
  meos super illum =

@section 3 {v22}

  {GEN:44:22}
  suggessimus domino meo non potest puer relinquere patrem
  suum si enim illum dimiserit morietur =

@section 3 {v23}

  {GEN:44:23}
  et dixisti servis tuis nisi venerit frater vester minimus
  vobiscum non videbitis amplius faciem meam =

@section 3 {v24}

  {GEN:44:24}
  cum ergo ascendissemus ad famulum tuum patrem nostrum
  narravimus ei omnia quae locutus est dominus meus =

@section 3 {v25}

  {GEN:44:25}
  et dixit pater noster revertimini et emite nobis parum
  tritici =

@section 3 {v26}

  {GEN:44:26}
  cui diximus ire non possumus si frater noster minimus
  descendet nobiscum proficiscemur simul alioquin illo absente
  non audemus videre faciem viri =

@section 3 {v27}

  {GEN:44:27}
  atque ille respondit vos scitis quod duos genuerit mihi
  uxor mea =

@section 3 {v28}

  {GEN:44:28}
  egressus est unus et dixistis bestia devoravit eum et
  hucusque non conparet =

@section 3 {v29}

  {GEN:44:29}
  si tuleritis et istum et aliquid ei in via contigerit
  deducetis canos meos cum maerore ad inferos =

@section 3 {v30}

  {GEN:44:30}
  igitur si intravero ad servum tuum patrem nostrum et puer
  defuerit cum anima illius ex huius anima pendeat =

@section 3 {v31}

  {GEN:44:31}
  videritque eum non esse nobiscum morietur et deducent
  famuli tui canos eius cum dolore ad inferos =

@section 3 {v32}

  {GEN:44:32}
  ego proprie servus tuus qui in meam hunc recepi fidem et
  spopondi dicens nisi reduxero eum peccati reus ero in patrem
  meum omni tempore =

@section 3 {v33}

  {GEN:44:33}
  manebo itaque servus tuus pro puero in ministerium domini
  mei et puer ascendat cum fratribus suis =

@section 3 {v34}

  {GEN:44:34}
  non enim possum redire ad patrem absente puero ne
  calamitatis quae oppressura est patrem meum testis adsistam =

@section 2 {c45}

@section 3 {v1}

  {GEN:45:1}
  non se poterat ultra cohibere Ioseph multis coram
  adstantibus unde praecepit ut egrederentur cuncti foras et
  nullus interesset alienus agnitioni mutuae =

@section 3 {v2}

  {GEN:45:2}
  elevavitque vocem cum fletu quam audierunt Aegyptii
  omnisque domus Pharaonis =

@section 3 {v3}

  {GEN:45:3}
  et dixit fratribus suis ego sum Ioseph adhuc pater meus
  vivit nec poterant respondere fratres nimio timore perterriti =

@section 3 {v4}

  {GEN:45:4}
  ad quos ille clementer accedite inquit ad me et cum
  accessissent prope ego sum ait Ioseph frater vester quem
  vendidistis in Aegypto =

@section 3 {v5}

  {GEN:45:5}
  nolite pavere nec vobis durum esse videatur quod
  vendidistis me in his regionibus pro salute enim vestra misit
  me Deus ante vos in Aegyptum =

@section 3 {v6}

  {GEN:45:6}
  biennium est quod fames esse coepit in terra et adhuc
  quinque anni restant quibus nec arari poterit nec meti =

@section 3 {v7}

  {GEN:45:7}
  praemisitque me Deus ut reservemini super terram et escas
  ad vivendum habere possitis =

@section 3 {v8}

  {GEN:45:8}
  non vestro consilio sed Dei huc voluntate missus sum qui
  fecit me quasi patrem Pharaonis et dominum universae domus eius
  ac principem in omni terra Aegypti =

@section 3 {v9}

  {GEN:45:9}
  festinate et ascendite ad patrem meum et dicetis ei haec
  mandat filius tuus Ioseph Deus me fecit dominum universae
  terrae Aegypti descende ad me ne moreris =

@section 3 {v10}

  {GEN:45:10}
  et habita in terra Gessen erisque iuxta me tu et filii tui
  et filii filiorum tuorum oves tuae et armenta tua et universa
  quae possides =

@section 3 {v11}

  {GEN:45:11}
  ibique te pascam adhuc enim quinque anni residui sunt
  famis ne et tu pereas et domus tua et omnia quae possides =

@section 3 {v12}

  {GEN:45:12}
  en oculi vestri et oculi fratris mei Beniamin vident quod
  os meum loquatur ad vos =

@section 3 {v13}

  {GEN:45:13}
  nuntiate patri meo universam gloriam meam et cuncta quae
  vidistis in Aegypto festinate et adducite eum ad me =

@section 3 {v14}

  {GEN:45:14}
  cumque amplexatus recidisset in collum Beniamin fratris
  sui flevit illo quoque flente similiter super collum eius =

@section 3 {v15}

  {GEN:45:15}
  osculatusque est Ioseph omnes fratres suos et ploravit
  super singulos post quae ausi sunt loqui ad eum =

@section 3 {v16}

  {GEN:45:16}
  auditumque est et celebri sermone vulgatum in aula regis
  venerunt fratres Ioseph et gavisus est Pharao atque omnis
  familia eius =

@section 3 {v17}

  {GEN:45:17}
  dixitque ad Ioseph ut imperaret fratribus suis dicens
  onerantes iumenta ite in terram Chanaan =

@section 3 {v18}

  {GEN:45:18}
  et tollite inde patrem vestrum et cognationem et venite ad
  me et ego dabo vobis omnia bona Aegypti ut comedatis medullam
  terrae =

@section 3 {v19}

  {GEN:45:19}
  praecipe etiam ut tollant plaustra de terra Aegypti ad
  subvectionem parvulorum suorum et coniugum ac dicito tollite
  patrem vestrum et properate quantocius venientes =

@section 3 {v20}

  {GEN:45:20}
  ne dimittatis quicquam de supellectili vestra quia omnes
  opes Aegypti vestrae erunt =

@section 3 {v21}

  {GEN:45:21}
  fecerunt filii Israhel ut eis mandatum fuerat quibus dedit
  Ioseph plaustra secundum Pharaonis imperium et cibaria in
  itinere =

@section 3 {v22}

  {GEN:45:22}
  singulisque proferri iussit binas stolas Beniamin vero
  dedit trecentos argenteos cum quinque stolis optimis =

@section 3 {v23}

  {GEN:45:23}
  tantundem pecuniae et vestium mittens patri suo addens eis
  asinos decem qui subveherent ex omnibus divitiis Aegypti et
  totidem asinas triticum in itinere panesque portantes =

@section 3 {v24}

  {GEN:45:24}
  dimisit ergo fratres suos et proficiscentibus ait ne
  irascamini in via =

@section 3 {v25}

  {GEN:45:25}
  qui ascendentes ex Aegypto venerunt in terram Chanaan ad
  patrem suum Iacob =

@section 3 {v26}

  {GEN:45:26}
  et nuntiaverunt ei dicentes Ioseph vivit et ipse dominatur
  in omni terra Aegypti quo audito quasi de gravi somno evigilans
  tamen non credebat eis =

@section 3 {v27}

  {GEN:45:27}
  illi contra referebant omnem ordinem rei cumque vidisset
  plaustra et universa quae miserat revixit spiritus eius =

@section 3 {v28}

  {GEN:45:28}
  et ait sufficit mihi si adhuc Ioseph filius meus vivit
  vadam et videbo illum antequam moriar =

@section 2 {c46}

@section 3 {v1}

  {GEN:46:1}
  profectusque Israhel cum omnibus quae habebat venit ad
  puteum Iuramenti et mactatis ibi victimis Deo patris sui Isaac =

@section 3 {v2}

  {GEN:46:2}
  audivit eum per visionem nocte vocantem se et dicentem sibi
  Iacob Iacob cui respondit ecce adsum =

@section 3 {v3}

  {GEN:46:3}
  ait illi Deus ego sum Fortissimus Deus patris tui noli
  timere et descende in Aegyptum quia in gentem magnam faciam te
  ibi =

@section 3 {v4}

  {GEN:46:4}
  ego descendam tecum illuc et ego inde adducam te
  revertentem Ioseph quoque ponet manum suam super oculos tuos =

@section 3 {v5}

  {GEN:46:5}
  surrexit Iacob a puteo Iuramenti tuleruntque eum filii cum
  parvulis et uxoribus suis in plaustris quae miserat Pharao ad
  portandum senem =

@section 3 {v6}

  {GEN:46:6}
  et omnia quae possederat in terra Chanaan venitque in
  Aegyptum cum omni semine suo =

@section 3 {v7}

  {GEN:46:7}
  filii eius et nepotes filiae et cuncta simul progenies =

@section 3 {v8}

  {GEN:46:8}
  haec sunt autem nomina filiorum Israhel qui ingressi sunt
  in Aegyptum ipse cum liberis suis primogenitus Ruben =

@section 3 {v9}

  {GEN:46:9}
  filii Ruben Enoch et Phallu et Esrom et Charmi =

@section 3 {v10}

  {GEN:46:10}
  filii Symeon Iemuhel et Iamin et Ahod et Iachin et Saher
  et Saul filius Chananitidis =

@section 3 {v11}

  {GEN:46:11}
  filii Levi Gerson Caath et Merari =

@section 3 {v12}

  {GEN:46:12}
  filii Iuda Her et Onan et Sela et Phares et Zara mortui
  sunt autem Her et Onan in terra Chanaan natique sunt filii
  Phares Esrom et Amul =

@section 3 {v13}

  {GEN:46:13}
  filii Isachar Thola et Phua et Iob et Semron =

@section 3 {v14}

  {GEN:46:14}
  filii Zabulon Sared et Helon et Iahelel =

@section 3 {v15}

  {GEN:46:15}
  hii filii Liae quos genuit in Mesopotamiam Syriae cum Dina
  filia sua omnes animae filiorum eius et filiarum triginta tres =

@section 3 {v16}

  {GEN:46:16}
  filii Gad Sephion et Haggi Suni et Esebon Heri et Arodi et
  Areli =

@section 3 {v17}

  {GEN:46:17}
  filii Aser Iamne et Iesua et Iesui et Beria Sara quoque
  soror eorum filii Beria Heber et Melchihel =

@section 3 {v18}

  {GEN:46:18}
  hii filii Zelphae quam dedit Laban Liae filiae suae et hos
  genuit Iacob sedecim animas =

@section 3 {v19}

  {GEN:46:19}
  filii Rahel uxoris Iacob Ioseph et Beniamin =

@section 3 {v20}

  {GEN:46:20}
  natique sunt Ioseph filii in terra Aegypti quos genuit ei
  Aseneth filia Putiphare sacerdotis Heliopoleos Manasses et
  Ephraim =

@section 3 {v21}

  {GEN:46:21}
  filii Beniamin Bela et Bechor et Asbel Gera et Naaman et
  Ehi et Ros Mophim et Opphim et Ared =

@section 3 {v22}

  {GEN:46:22}
  hii filii Rahel quos genuit Iacob omnes animae
  quattuordecim =

@section 3 {v23}

  {GEN:46:23}
  filii Dan Usim =

@section 3 {v24}

  {GEN:46:24}
  filii Nepthalim Iasihel et Guni et Hieser et Sallem =

@section 3 {v25}

  {GEN:46:25}
  hii filii Balae quam dedit Laban Raheli filiae suae et hos
  genuit Iacob omnes animae septem =

@section 3 {v26}

  {GEN:46:26}
  cunctae animae quae ingressae sunt cum Iacob in Aegyptum
  et egressae de femore illius absque uxoribus filiorum sexaginta
  sex =

@section 3 {v27}

  {GEN:46:27}
  filii autem Ioseph qui nati sunt ei in terra Aegypti
  animae duae omnis anima domus Iacob quae ingressa est Aegyptum
  fuere septuaginta =

@section 3 {v28}

  {GEN:46:28}
  misit autem Iudam ante se ad Ioseph ut nuntiaret ei et
  ille occurreret in Gessen =

@section 3 {v29}

  {GEN:46:29}
  quo cum pervenisset iuncto Ioseph curru suo ascendit
  obviam patri ad eundem locum vidensque eum inruit super collum
  eius et inter amplexus flevit =

@section 3 {v30}

  {GEN:46:30}
  dixitque pater ad Ioseph iam laetus moriar quia vidi
  faciem tuam et superstitem te relinquo =

@section 3 {v31}

  {GEN:46:31}
  et ille locutus est ad fratres et ad omnem domum patris
  sui ascendam et nuntiabo Pharaoni dicamque ei fratres mei et
  domus patris mei qui erant in terra Chanaan venerunt ad me =

@section 3 {v32}

  {GEN:46:32}
  et sunt viri pastores ovium curamque habent alendorum
  gregum pecora sua et armenta et omnia quae habere potuerunt
  adduxerunt secum =

@section 3 {v33}

  {GEN:46:33}
  cumque vocaverit vos et dixerit quod est opus vestrum =

@section 3 {v34}

  {GEN:46:34}
  respondebitis viri pastores sumus servi tui ab infantia
  nostra usque in praesens et nos et patres nostri haec autem
  dicetis ut habitare possitis in terra Gessen quia detestantur
  Aegyptii omnes pastores ovium =

@section 2 {c47}

@section 3 {v1}

  {GEN:47:1}
  ingressus ergo Ioseph nuntiavit Pharaoni dicens pater meus
  et fratres oves eorum et armenta et cuncta quae possident
  venerunt de terra Chanaan et ecce consistunt in terra Gessen =

@section 3 {v2}

  {GEN:47:2}
  extremos quoque fratrum suorum quinque viros statuit coram
  rege =

@section 3 {v3}

  {GEN:47:3}
  quos ille interrogavit quid habetis operis responderunt
  pastores ovium sumus servi tui et nos et patres nostri =

@section 3 {v4}

  {GEN:47:4}
  ad peregrinandum in terra tua venimus quoniam non est herba
  gregibus servorum tuorum ingravescente fame in regione Chanaan
  petimusque ut esse nos iubeas servos tuos in terra Gessen =

@section 3 {v5}

  {GEN:47:5}
  dixit itaque rex ad Ioseph pater tuus et fratres tui
  venerunt ad te =

@section 3 {v6}

  {GEN:47:6}
  terra Aegypti in conspectu tuo est in optimo loco fac
  habitare eos et trade eis terram Gessen quod si nosti esse in
  eis viros industrios constitue illos magistros pecorum meorum =

@section 3 {v7}

  {GEN:47:7}
  post haec introduxit Ioseph patrem suum ad regem et statuit
  eum coram eo qui benedicens illi =

@section 3 {v8}

  {GEN:47:8}
  et interrogatus ab eo quot sunt dies annorum vitae tuae =

@section 3 {v9}

  {GEN:47:9}
  respondit dies peregrinationis vitae meae centum triginta
  annorum sunt parvi et mali et non pervenerunt usque ad dies
  patrum meorum quibus peregrinati sunt =

@section 3 {v10}

  {GEN:47:10}
  et benedicto rege egressus est foras =

@section 3 {v11}

  {GEN:47:11}
  Ioseph vero patri et fratribus suis dedit possessionem in
  Aegypto in optimo loco terrae solo Ramesses ut praeceperat
  Pharao =

@section 3 {v12}

  {GEN:47:12}
  et alebat eos omnemque domum patris sui praebens cibaria
  singulis =

@section 3 {v13}

  {GEN:47:13}
  in toto enim orbe panis deerat et oppresserat fames terram
  maxime Aegypti et Chanaan =

@section 3 {v14}

  {GEN:47:14}
  e quibus omnem pecuniam congregavit pro venditione
  frumenti et intulit eam in aerarium regis =

@section 3 {v15}

  {GEN:47:15}
  cumque defecisset emptoris pretium venit cuncta Aegyptus
  ad Ioseph dicens da nobis panes quare morimur coram te
  deficiente pecunia =

@section 3 {v16}

  {GEN:47:16}
  quibus ille respondit adducite pecora vestra et dabo vobis
  pro eis cibos si pretium non habetis =

@section 3 {v17}

  {GEN:47:17}
  quae cum adduxissent dedit eis alimenta pro equis et
  ovibus et bubus et asinis sustentavitque eos illo anno pro
  commutatione pecorum =

@section 3 {v18}

  {GEN:47:18}
  veneruntque anno secundo et dixerunt ei non celamus
  dominum nostrum quod deficiente pecunia pecora simul defecerint
  nec clam te est quod absque corporibus et terra nihil habeamus =

@section 3 {v19}

  {GEN:47:19}
  cur ergo morimur te vidente et nos et terra nostra tui
  erimus eme nos in servitutem regiam et praebe semina ne
  pereunte cultore redigatur terra in solitudinem =

@section 3 {v20}

  {GEN:47:20}
  emit igitur Ioseph omnem terram Aegypti vendentibus
  singulis possessiones suas prae magnitudine famis subiecitque
  eam Pharaoni =

@section 3 {v21}

  {GEN:47:21}
  et cunctos populos eius a novissimis terminis Aegypti
  usque ad extremos fines eius =

@section 3 {v22}

  {GEN:47:22}
  praeter terram sacerdotum quae a rege tradita fuerat eis
  quibus et statuta cibaria ex horreis publicis praebebantur et
  idcirco non sunt conpulsi vendere possessiones suas =

@section 3 {v23}

  {GEN:47:23}
  dixit ergo Ioseph ad populos en ut cernitis et vos et
  terram vestram Pharao possidet accipite semina et serite agros =

@section 3 {v24}

  {GEN:47:24}
  ut fruges habere possitis quintam partem regi dabitis
  quattuor reliquas permitto vobis in sementem et in cibos
  famulis et liberis vestris =

@section 3 {v25}

  {GEN:47:25}
  qui responderunt salus nostra in manu tua est respiciat
  nos tantum dominus noster et laeti serviemus regi =

@section 3 {v26}

  {GEN:47:26}
  ex eo tempore usque in praesentem diem in universa terra
  Aegypti regibus quinta pars solvitur et factum est quasi in
  legem absque terra sacerdotali quae libera ab hac condicione
  fuit =

@section 3 {v27}

  {GEN:47:27}
  habitavit ergo Israhel in Aegypto id est in terra Gessen
  et possedit eam auctusque est et multiplicatus nimis =

@section 3 {v28}

  {GEN:47:28}
  et vixit in ea decem et septem annis factique sunt omnes
  dies vitae illius centum quadraginta septem annorum =

@section 3 {v29}

  {GEN:47:29}
  cumque adpropinquare cerneret mortis diem vocavit filium
  suum Ioseph et dixit ad eum si inveni gratiam in conspectu tuo
  pone manum sub femore meo et facies mihi misericordiam et
  veritatem ut non sepelias me in Aegypto =

@section 3 {v30}

  {GEN:47:30}
  sed dormiam cum patribus meis et auferas me de hac terra
  condasque in sepulchro maiorum cui respondit Ioseph ego faciam
  quod iussisti =

@section 3 {v31}

  {GEN:47:31}
  et ille iura ergo inquit mihi quo iurante adoravit Israhel
  Deum conversus ad lectuli caput =

@section 2 {c48}

@section 3 {v1}

  {GEN:48:1}
  his ita transactis nuntiatum est Ioseph quod aegrotaret
  pater eius qui adsumptis duobus filiis Manasse et Ephraim ire
  perrexit =

@section 3 {v2}

  {GEN:48:2}
  dictumque est seni ecce filius tuus Ioseph venit ad te qui
  confortatus sedit in lectulo =

@section 3 {v3}

  {GEN:48:3}
  et ingresso ad se ait Deus omnipotens apparuit mihi in Luza
  quae est in terra Chanaan benedixitque mihi =

@section 3 {v4}

  {GEN:48:4}
  et ait ego te augebo et multiplicabo et faciam in turbas
  populorum daboque tibi terram hanc et semini tuo post te in
  possessionem sempiternam =

@section 3 {v5}

  {GEN:48:5}
  duo igitur filii tui qui nati sunt tibi in terra Aegypti
  antequam huc venirem ad te mei erunt Ephraim et Manasses sicut
  Ruben et Symeon reputabuntur mihi =

@section 3 {v6}

  {GEN:48:6}
  reliquos autem quos genueris post eos tui erunt et nomine
  fratrum suorum vocabuntur in possessionibus suis =

@section 3 {v7}

  {GEN:48:7}
  mihi enim quando veniebam de Mesopotamiam mortua est Rahel
  in terra Chanaan in ipso itinere eratque vernum tempus et
  ingrediebar Ephratam et sepelivi eam iuxta viam Ephratae quae
  alio nomine appellatur Bethleem =

@section 3 {v8}

  {GEN:48:8}
  videns autem filios eius dixit ad eum qui sunt isti =

@section 3 {v9}

  {GEN:48:9}
  respondit filii mei sunt quos dedit mihi Deus in hoc loco
  adduc inquit eos ad me ut benedicam illis =

@section 3 {v10}

  {GEN:48:10}
  oculi enim Israhel caligabant prae nimia senectute et
  clare videre non poterat adplicitosque ad se deosculatus et
  circumplexus =

@section 3 {v11}

  {GEN:48:11}
  dixit ad filium non sum fraudatus aspectu tuo insuper
  ostendit mihi Deus semen tuum =

@section 3 {v12}

  {GEN:48:12}
  cumque tulisset eos Ioseph de gremio patris adoravit
  pronus in terram =

@section 3 {v13}

  {GEN:48:13}
  et posuit Ephraim ad dexteram suam id est ad sinistram
  Israhel Manassen vero in sinistra sua ad dexteram scilicet
  patris adplicuitque ambos ad eum =

@section 3 {v14}

  {GEN:48:14}
  qui extendens manum dextram posuit super caput Ephraim
  iunioris fratris sinistram autem super caput Manasse qui maior
  natu erat commutans manus =

@section 3 {v15}

  {GEN:48:15}
  benedixitque Ioseph filio suo et ait Deus in cuius
  conspectu ambulaverunt patres mei Abraham et Isaac Deus qui
  pascit me ab adulescentia mea usque in praesentem diem =

@section 3 {v16}

  {GEN:48:16}
  angelus qui eruit me de cunctis malis benedicat pueris et
  invocetur super eos nomen meum nomina quoque patrum meorum
  Abraham et Isaac et crescant in multitudinem super terram =

@section 3 {v17}

  {GEN:48:17}
  videns autem Ioseph quod posuisset pater suus dexteram
  manum super caput Ephraim graviter accepit et adprehensam
  patris manum levare conatus est de capite Ephraim et transferre
  super caput Manasse =

@section 3 {v18}

  {GEN:48:18}
  dixitque ad patrem non ita convenit pater quia hic est
  primogenitus pone dexteram tuam super caput eius =

@section 3 {v19}

  {GEN:48:19}
  qui rennuens ait scio fili mi scio et iste quidem erit in
  populos et multiplicabitur sed frater eius iunior maior illo
  erit et semen illius crescet in gentes =

@section 3 {v20}

  {GEN:48:20}
  benedixitque eis in ipso tempore dicens in te benedicetur
  Israhel atque dicetur faciat tibi Deus sicut Ephraim et sicut
  Manasse constituitque Ephraim ante Manassen =

@section 3 {v21}

  {GEN:48:21}
  et ait ad Ioseph filium suum en ego morior et erit Deus
  vobiscum reducetque vos ad terram patrum vestrorum =

@section 3 {v22}

  {GEN:48:22}
  do tibi partem unam extra fratres tuos quam tuli de manu
  Amorrei in gladio et arcu meo =

@section 2 {c49}

@section 3 {v1}

  {GEN:49:1}
  vocavit autem Iacob filios suos et ait eis congregamini ut
  adnuntiem quae ventura sunt vobis diebus novissimis =

@section 3 {v2}

  {GEN:49:2}
  congregamini et audite filii Iacob audite Israhel patrem
  vestrum =

@section 3 {v3}

  {GEN:49:3}
  Ruben primogenitus meus tu fortitudo mea et principium
  doloris mei prior in donis maior imperio =

@section 3 {v4}

  {GEN:49:4}
  effusus es sicut aqua non crescas quia ascendisti cubile
  patris tui et maculasti stratum eius =

@section 3 {v5}

  {GEN:49:5}
  Symeon et Levi fratres vasa iniquitatis bellantia =

@section 3 {v6}

  {GEN:49:6}
  in consilio eorum ne veniat anima mea et in coetu illorum
  non sit gloria mea quia in furore suo occiderunt virum et in
  voluntate sua suffoderunt murum =

@section 3 {v7}

  {GEN:49:7}
  maledictus furor eorum quia pertinax et indignatio illorum
  quia dura dividam eos in Iacob et dispergam illos in Israhel =

@section 3 {v8}

  {GEN:49:8}
  Iuda te laudabunt fratres tui manus tua in cervicibus
  inimicorum tuorum adorabunt te filii patris tui =

@section 3 {v9}

  {GEN:49:9}
  catulus leonis Iuda a praeda fili mi ascendisti requiescens
  accubuisti ut leo et quasi leaena quis suscitabit eum =

@section 3 {v10}

  {GEN:49:10}
  non auferetur sceptrum de Iuda et dux de femoribus eius
  donec veniat qui mittendus est et ipse erit expectatio gentium =

@section 3 {v11}

  {GEN:49:11}
  ligans ad vineam pullum suum et ad vitem o fili mi asinam
  suam lavabit vino stolam suam et sanguine uvae pallium suum =

@section 3 {v12}

  {GEN:49:12}
  pulchriores oculi eius vino et dentes lacte candidiores =

@section 3 {v13}

  {GEN:49:13}
  Zabulon in litore maris habitabit et in statione navium
  pertingens usque ad Sidonem =

@section 3 {v14}

  {GEN:49:14}
  Isachar asinus fortis accubans inter terminos =

@section 3 {v15}

  {GEN:49:15}
  vidit requiem quod esset bona et terram quod optima et
  subposuit umerum suum ad portandum factusque est tributis
  serviens =

@section 3 {v16}

  {GEN:49:16}
  Dan iudicabit populum suum sicut et alia tribus Israhel =

@section 3 {v17}

  {GEN:49:17}
  fiat Dan coluber in via cerastes in semita mordens ungulas
  equi ut cadat ascensor eius retro =

@section 3 {v18}

  {GEN:49:18}
  salutare tuum expectabo Domine =

@section 3 {v19}

  {GEN:49:19}
  Gad accinctus proeliabitur ante eum et ipse accingetur
  retrorsum =

@section 3 {v20}

  {GEN:49:20}
  Aser pinguis panis eius et praebebit delicias regibus =

@section 3 {v21}

  {GEN:49:21}
  Nepthalim cervus emissus et dans eloquia pulchritudinis =

@section 3 {v22}

  {GEN:49:22}
  filius adcrescens Ioseph filius adcrescens et decorus
  aspectu filiae discurrerunt super murum =

@section 3 {v23}

  {GEN:49:23}
  sed exasperaverunt eum et iurgati sunt invideruntque illi
  habentes iacula =

@section 3 {v24}

  {GEN:49:24}
  sedit in forti arcus eius et dissoluta sunt vincula
  brachiorum et manuum illius per manus potentis Iacob inde
  pastor egressus est lapis Israhel =

@section 3 {v25}

  {GEN:49:25}
  Deus patris tui erit adiutor tuus et Omnipotens benedicet
  tibi benedictionibus caeli desuper benedictionibus abyssi
  iacentis deorsum benedictionibus uberum et vulvae =

@section 3 {v26}

  {GEN:49:26}
  benedictiones patris tui confortatae sunt benedictionibus
  patrum eius donec veniret desiderium collium aeternorum fiant
  in capite Ioseph et in vertice nazarei inter fratres suos =

@section 3 {v27}

  {GEN:49:27}
  Beniamin lupus rapax mane comedet praedam et vespere
  dividet spolia =

@section 3 {v28}

  {GEN:49:28}
  omnes hii in tribubus Israhel duodecim haec locutus est
  eis pater suus benedixitque singulis benedictionibus propriis =

@section 3 {v29}

  {GEN:49:29}
  et praecepit eis dicens ego congregor ad populum meum
  sepelite me cum patribus meis in spelunca duplici quae est in
  agro Ephron Hetthei =

@section 3 {v30}

  {GEN:49:30}
  contra Mambre in terra Chanaan quam emit Abraham cum agro
  ab Ephron Hettheo in possessionem sepulchri =

@section 3 {v31}

  {GEN:49:31}
  ibi sepelierunt eum et Sarram uxorem eius ibi sepultus est
  Isaac cum Rebecca coniuge ibi et Lia condita iacet =

@section 3 {v32}

  {GEN:49:32}
  finitisque mandatis quibus filios instruebat collegit
  pedes suos super lectulum et obiit adpositusque est ad populum
  suum =

@section 2 {c50}

@section 3 {v1}

  {GEN:50:1}
  quod cernens Ioseph ruit super faciem patris flens et
  deosculans eum =

@section 3 {v2}

  {GEN:50:2}
  praecepitque servis suis medicis ut aromatibus condirent
  patrem =

@section 3 {v3}

  {GEN:50:3}
  quibus iussa explentibus transierunt quadraginta dies iste
  quippe mos erat cadaverum conditorum flevitque eum Aegyptus
  septuaginta diebus =

@section 3 {v4}

  {GEN:50:4}
  et expleto planctus tempore locutus est Ioseph ad familiam
  Pharaonis si inveni gratiam in conspectu vestro loquimini in
  auribus Pharaonis =

@section 3 {v5}

  {GEN:50:5}
  eo quod pater meus adiuraverit me dicens en morior in
  sepulchro meo quod fodi mihi in terra Chanaan sepelies me
  ascendam igitur et sepeliam patrem meum ac revertar =

@section 3 {v6}

  {GEN:50:6}
  dixitque ei Pharao ascende et sepeli patrem tuum sicut
  adiuratus es =

@section 3 {v7}

  {GEN:50:7}
  quo ascendente ierunt cum eo omnes senes domus Pharaonis
  cunctique maiores natu terrae Aegypti =

@section 3 {v8}

  {GEN:50:8}
  domus Ioseph cum fratribus suis absque parvulis et gregibus
  atque armentis quae dereliquerant in terra Gessen =

@section 3 {v9}

  {GEN:50:9}
  habuit quoque in comitatu currus et equites et facta est
  turba non modica =

@section 3 {v10}

  {GEN:50:10}
  veneruntque ad aream Atad quae sita est trans Iordanem ubi
  celebrantes exequias planctu magno atque vehementi impleverunt
  septem dies =

@section 3 {v11}

  {GEN:50:11}
  quod cum vidissent habitatores terrae Chanaan dixerunt
  planctus magnus est iste Aegyptiis et idcirco appellaverunt
  nomen loci illius Planctus Aegypti =

@section 3 {v12}

  {GEN:50:12}
  fecerunt ergo filii Iacob sicut praeceperat eis =

@section 3 {v13}

  {GEN:50:13}
  et portantes eum in terram Chanaan sepelierunt in spelunca
  duplici quam emerat Abraham cum agro in possessionem sepulchri
  ab Ephron Hettheo contra faciem Mambre =

@section 3 {v14}

  {GEN:50:14}
  reversusque est Ioseph in Aegyptum cum fratribus suis et
  omni comitatu sepulto patre =

@section 3 {v15}

  {GEN:50:15}
  quo mortuo timentes fratres eius et mutuo conloquentes ne
  forte memor sit iniuriae quam passus est et reddat nobis malum
  omne quod fecimus =

@section 3 {v16}

  {GEN:50:16}
  mandaverunt ei pater tuus praecepit nobis antequam
  moreretur =

@section 3 {v17}

  {GEN:50:17}
  ut haec tibi verbis illius diceremus obsecro ut
  obliviscaris sceleris fratrum tuorum et peccati atque malitiae
  quam exercuerunt in te nos quoque oramus ut servis Dei patris
  tui dimittas iniquitatem hanc quibus auditis flevit Ioseph =

@section 3 {v18}

  {GEN:50:18}
  veneruntque ad eum fratres sui et proni in terram dixerunt
  servi tui sumus =

@section 3 {v19}

  {GEN:50:19}
  quibus ille respondit nolite timere num Dei possumus
  rennuere voluntatem =

@section 3 {v20}

  {GEN:50:20}
  vos cogitastis de me malum et Deus vertit illud in bonum
  ut exaltaret me sicut inpraesentiarum cernitis et salvos
  faceret multos populos =

@section 3 {v21}

  {GEN:50:21}
  nolite metuere ego pascam vos et parvulos vestros
  consolatusque est eos et blande ac leniter est locutus =

@section 3 {v22}

  {GEN:50:22}
  et habitavit in Aegypto cum omni domo patris sui vixitque
  centum decem annis et vidit Ephraim filios usque ad tertiam
  generationem filii quoque Machir filii Manasse nati sunt in
  genibus Ioseph =

@section 3 {v23}

  {GEN:50:23}
  quibus transactis locutus est fratribus suis post mortem
  meam Deus visitabit vos et ascendere faciet de terra ista ad
  terram quam iuravit Abraham Isaac et Iacob =

@section 3 {v24}

  {GEN:50:24}
  cumque adiurasset eos atque dixisset Deus visitabit vos
  asportate vobiscum ossa mea de loco isto =

@section 3 {v25}

  {GEN:50:25}
  mortuus est expletis centum decem vitae suae annis et
  conditus aromatibus repositus est in loculo in Aegypto =

#######################################################################
# Book 2 - Exodus
@section 1 {b2}

@section 2 {c1}

@section 3 {v1}

  {EXO:1:1}
  haec sunt nomina filiorum Israhel qui ingressi sunt Aegyptum
  cum Iacob singuli cum domibus suis introierunt =

@section 3 {v2}

  {EXO:1:2}
  Ruben Symeon Levi Iuda =

@section 3 {v3}

  {EXO:1:3}
  Isachar Zabulon et Beniamin =

@section 3 {v4}

  {EXO:1:4}
  Dan et Nepthalim Gad et Aser =

@section 3 {v5}

  {EXO:1:5}
  erant igitur omnes animae eorum qui egressi sunt de femore
  Iacob septuaginta Ioseph autem in Aegypto erat =

@section 3 {v6}

  {EXO:1:6}
  quo mortuo et universis fratribus eius omnique cognatione
  illa =

@section 3 {v7}

  {EXO:1:7}
  filii Israhel creverunt et quasi germinantes multiplicati
  sunt ac roborati nimis impleverunt terram =

@section 3 {v8}

  {EXO:1:8}
  surrexit interea rex novus super Aegyptum qui ignorabat
  Ioseph =

@section 3 {v9}

  {EXO:1:9}
  et ait ad populum suum ecce populus filiorum Israhel multus
  et fortior nobis =

@section 3 {v10}

  {EXO:1:10}
  venite sapienter opprimamus eum ne forte multiplicetur et
  si ingruerit contra nos bellum addatur inimicis nostris
  expugnatisque nobis egrediatur e terra =

@section 3 {v11}

  {EXO:1:11}
  praeposuit itaque eis magistros operum ut adfligerent eos
  oneribus aedificaveruntque urbes tabernaculorum Pharaoni Phiton
  et Ramesses =

@section 3 {v12}

  {EXO:1:12}
  quantoque opprimebant eos tanto magis multiplicabantur et
  crescebant =

@section 3 {v13}

  {EXO:1:13}
  oderantque filios Israhel Aegyptii et adfligebant
  inludentes eis =

@section 3 {v14}

  {EXO:1:14}
  atque ad amaritudinem perducebant vitam eorum operibus
  duris luti et lateris omnique famulatu quo in terrae operibus
  premebantur =

@section 3 {v15}

  {EXO:1:15}
  dixit autem rex Aegypti obsetricibus Hebraeorum quarum una
  vocabatur Sephra altera Phua =

@section 3 {v16}

  {EXO:1:16}
  praecipiens eis quando obsetricabitis Hebraeas et partus
  tempus advenerit si masculus fuerit interficite illum si femina
  reservate =

@section 3 {v17}

  {EXO:1:17}
  timuerunt autem obsetrices Deum et non fecerunt iuxta
  praeceptum regis Aegypti sed conservabant mares =

@section 3 {v18}

  {EXO:1:18}
  quibus ad se accersitis rex ait quidnam est hoc quod facere
  voluistis ut pueros servaretis =

@section 3 {v19}

  {EXO:1:19}
  quae responderunt non sunt hebraeae sicut aegyptiae
  mulieres ipsae enim obsetricandi habent scientiam et priusquam
  veniamus ad eas pariunt =

@section 3 {v20}

  {EXO:1:20}
  bene ergo fecit Deus obsetricibus et crevit populus
  confortatusque est nimis =

@section 3 {v21}

  {EXO:1:21}
  et quia timuerant obsetrices Deum aedificavit illis domos =

@section 3 {v22}

  {EXO:1:22}
  praecepit autem Pharao omni populo suo dicens quicquid
  masculini sexus natum fuerit in flumen proicite quicquid
  feminei reservate =

@section 2 {c2}

@section 3 {v1}

  {EXO:2:1}
  egressus est post haec vir de domo Levi accepta uxore
  stirpis suae =

@section 3 {v2}

  {EXO:2:2}
  quae concepit et peperit filium et videns eum elegantem
  abscondit tribus mensibus =

@section 3 {v3}

  {EXO:2:3}
  cumque iam celare non posset sumpsit fiscellam scirpeam et
  linivit eam bitumine ac pice posuitque intus infantulum et
  exposuit eum in carecto ripae fluminis =

@section 3 {v4}

  {EXO:2:4}
  stante procul sorore eius et considerante eventum rei =

@section 3 {v5}

  {EXO:2:5}
  ecce autem descendebat filia Pharaonis ut lavaretur in
  flumine et puellae eius gradiebantur per crepidinem alvei quae
  cum vidisset fiscellam in papyrione misit unam e famulis suis
  et adlatam =

@section 3 {v6}

  {EXO:2:6}
  aperiens cernensque in ea parvulum vagientem miserta eius
  ait de infantibus Hebraeorum est =

@section 3 {v7}

  {EXO:2:7}
  cui soror pueri vis inquit ut vadam et vocem tibi hebraeam
  mulierem quae nutrire possit infantulum =

@section 3 {v8}

  {EXO:2:8}
  respondit vade perrexit puella et vocavit matrem eius =

@section 3 {v9}

  {EXO:2:9}
  ad quam locuta filia Pharaonis accipe ait puerum istum et
  nutri mihi ego tibi dabo mercedem tuam suscepit mulier et
  nutrivit puerum adultumque tradidit filiae Pharaonis =

@section 3 {v10}

  {EXO:2:10}
  quem illa adoptavit in locum filii vocavitque nomen eius
  Mosi dicens quia de aqua tuli eum =

@section 3 {v11}

  {EXO:2:11}
  in diebus illis postquam creverat Moses egressus ad fratres
  suos vidit adflictionem eorum et virum aegyptium percutientem
  quendam de Hebraeis fratribus suis =

@section 3 {v12}

  {EXO:2:12}
  cumque circumspexisset huc atque illuc et nullum adesse
  vidisset percussum Aegyptium abscondit sabulo =

@section 3 {v13}

  {EXO:2:13}
  et egressus die altero conspexit duos Hebraeos rixantes
  dixitque ei qui faciebat iniuriam quare percutis proximum tuum =

@section 3 {v14}

  {EXO:2:14}
  qui respondit quis constituit te principem et iudicem super
  nos num occidere me tu dicis sicut occidisti Aegyptium timuit
  Moses et ait quomodo palam factum est verbum istud =

@section 3 {v15}

  {EXO:2:15}
  audivitque Pharao sermonem hunc et quaerebat occidere Mosen
  qui fugiens de conspectu eius moratus est in terra Madian et
  sedit iuxta puteum =

@section 3 {v16}

  {EXO:2:16}
  erant sacerdoti Madian septem filiae quae venerunt ad
  hauriendas aquas et impletis canalibus adaquare cupiebant
  greges patris sui =

@section 3 {v17}

  {EXO:2:17}
  supervenere pastores et eiecerunt eas surrexitque Moses et
  defensis puellis adaquavit oves earum =

@section 3 {v18}

  {EXO:2:18}
  quae cum revertissent ad Raguhel patrem suum dixit ad eas
  cur velocius venistis solito =

@section 3 {v19}

  {EXO:2:19}
  responderunt vir aegyptius liberavit nos de manu pastorum
  insuper et hausit aquam nobiscum potumque dedit ovibus =

@section 3 {v20}

  {EXO:2:20}
  at ille ubi est inquit quare dimisistis hominem vocate eum
  ut comedat panem =

@section 3 {v21}

  {EXO:2:21}
  iuravit ergo Moses quod habitaret cum eo accepitque
  Sefforam filiam eius =

@section 3 {v22}

  {EXO:2:22}
  quae peperit filium quem vocavit Gersam dicens advena fui
  in terra aliena =

@section 3 {v23}

  {EXO:2:23}
  post multum temporis mortuus est rex Aegypti et
  ingemescentes filii Israhel propter opera vociferati sunt
  ascenditque clamor eorum ad Deum ab operibus =

@section 3 {v24}

  {EXO:2:24}
  et audivit gemitum eorum ac recordatus foederis quod
  pepigerat cum Abraham et Isaac et Iacob =

@section 3 {v25}

  {EXO:2:25}
  respexit filios Israhel et cognovit eos =

@section 2 {c3}

@section 3 {v1}

  {EXO:3:1}
  Moses autem pascebat oves Iethro cognati sui sacerdotis
  Madian cumque minasset gregem ad interiora deserti venit ad
  montem Dei Horeb =

@section 3 {v2}

  {EXO:3:2}
  apparuitque ei Dominus in flamma ignis de medio rubi et
  videbat quod rubus arderet et non conbureretur =

@section 3 {v3}

  {EXO:3:3}
  dixit ergo Moses vadam et videbo visionem hanc magnam quare
  non conburatur rubus =

@section 3 {v4}

  {EXO:3:4}
  cernens autem Dominus quod pergeret ad videndum vocavit eum
  de medio rubi et ait Moses Moses qui respondit adsum =

@section 3 {v5}

  {EXO:3:5}
  at ille ne adpropies inquit huc solve calciamentum de
  pedibus tuis locus enim in quo stas terra sancta est =

@section 3 {v6}

  {EXO:3:6}
  et ait ego sum Deus patris tui Deus Abraham Deus Isaac Deus
  Iacob abscondit Moses faciem suam non enim audebat aspicere
  contra Deum =

@section 3 {v7}

  {EXO:3:7}
  cui ait Dominus vidi adflictionem populi mei in Aegypto et
  clamorem eius audivi propter duritiam eorum qui praesunt
  operibus =

@section 3 {v8}

  {EXO:3:8}
  et sciens dolorem eius descendi ut liberarem eum de manibus
  Aegyptiorum et educerem de terra illa in terram bonam et
  spatiosam in terram quae fluit lacte et melle ad loca Chananei
  et Hetthei et Amorrei Ferezei et Evei et Iebusei =

@section 3 {v9}

  {EXO:3:9}
  clamor ergo filiorum Israhel venit ad me vidique
  adflictionem eorum qua ab Aegyptiis opprimuntur =

@section 3 {v10}

  {EXO:3:10}
  sed veni mittam te ad Pharaonem ut educas populum meum
  filios Israhel de Aegypto =

@section 3 {v11}

  {EXO:3:11}
  dixit Moses ad Deum quis ego sum ut vadam ad Pharaonem et
  educam filios Israhel de Aegypto =

@section 3 {v12}

  {EXO:3:12}
  qui dixit ei ero tecum et hoc habebis signum quod miserim
  te cum eduxeris populum de Aegypto immolabis Deo super montem
  istum =

@section 3 {v13}

  {EXO:3:13}
  ait Moses ad Deum ecce ego vadam ad filios Israhel et dicam
  eis Deus patrum vestrorum misit me ad vos si dixerint mihi quod
  est nomen eius quid dicam eis =

@section 3 {v14}

  {EXO:3:14}
  dixit Deus ad Mosen ego sum qui sum ait sic dices filiis
  Israhel qui est misit me ad vos =

@section 3 {v15}

  {EXO:3:15}
  dixitque iterum Deus ad Mosen haec dices filiis Israhel
  Dominus Deus patrum vestrorum Deus Abraham Deus Isaac et Deus
  Iacob misit me ad vos hoc nomen mihi est in aeternum et hoc
  memoriale meum in generationem et generatione =

@section 3 {v16}

  {EXO:3:16}
  vade congrega seniores Israhel et dices ad eos Dominus Deus
  patrum vestrorum apparuit mihi Deus Abraham et Deus Isaac et
  Deus Iacob dicens visitans visitavi vos et omnia quae
  acciderunt vobis in Aegypto =

@section 3 {v17}

  {EXO:3:17}
  et dixi ut educam vos de adflictione Aegypti in terram
  Chananei et Hetthei et Amorrei Ferezei et Evei et Iebusei ad
  terram fluentem lacte et melle =

@section 3 {v18}

  {EXO:3:18}
  et audient vocem tuam ingredierisque tu et seniores Israhel
  ad regem Aegypti et dices ad eum Dominus Deus Hebraeorum
  vocavit nos ibimus viam trium dierum per solitudinem ut
  immolemus Domino Deo nostro =

@section 3 {v19}

  {EXO:3:19}
  sed ego scio quod non dimittet vos rex Aegypti ut eatis
  nisi per manum validam =

@section 3 {v20}

  {EXO:3:20}
  extendam enim manum meam et percutiam Aegyptum in cunctis
  mirabilibus meis quae facturus sum in medio eorum post haec
  dimittet vos =

@section 3 {v21}

  {EXO:3:21}
  daboque gratiam populo huic coram Aegyptiis et cum
  egrediemini non exibitis vacui =

@section 3 {v22}

  {EXO:3:22}
  sed postulabit mulier a vicina sua et ab hospita vasa
  argentea et aurea ac vestes ponetisque eas super filios et
  filias vestras et spoliabitis Aegyptum =

@section 2 {c4}

@section 3 {v1}

  {EXO:4:1}
  respondens Moses ait non credent mihi neque audient vocem
  meam sed dicent non apparuit tibi Dominus =

@section 3 {v2}

  {EXO:4:2}
  dixit ergo ad eum quid est hoc quod tenes in manu tua
  respondit virga =

@section 3 {v3}

  {EXO:4:3}
  ait proice eam in terram proiecit et versa est in colubrum
  ita ut fugeret Moses =

@section 3 {v4}

  {EXO:4:4}
  dixitque Dominus extende manum tuam et adprehende caudam
  eius extendit et tenuit versaque est in virgam =

@section 3 {v5}

  {EXO:4:5}
  ut credant inquit quod apparuerit tibi Dominus Deus patrum
  tuorum Deus Abraham Deus Isaac Deus Iacob =

@section 3 {v6}

  {EXO:4:6}
  dixitque Dominus rursum mitte manum in sinum tuum quam cum
  misisset in sinum protulit leprosam instar nivis =

@section 3 {v7}

  {EXO:4:7}
  retrahe ait manum in sinum tuum retraxit et protulit iterum
  et erat similis carni reliquae =

@section 3 {v8}

  {EXO:4:8}
  si non crediderint inquit tibi neque audierint sermonem
  signi prioris credent verbo signi sequentis =

@section 3 {v9}

  {EXO:4:9}
  quod si nec duobus quidem his signis crediderint neque
  audierint vocem tuam sume aquam fluminis et effunde eam super
  aridam et quicquid hauseris de fluvio vertetur in sanguinem =

@section 3 {v10}

  {EXO:4:10}
  ait Moses obsecro Domine non sum eloquens ab heri et nudius
  tertius et ex quo locutus es ad servum tuum inpeditioris et
  tardioris linguae sum =

@section 3 {v11}

  {EXO:4:11}
  dixit Dominus ad eum quis fecit os hominis aut quis
  fabricatus est mutum et surdum videntem et caecum nonne ego =

@section 3 {v12}

  {EXO:4:12}
  perge igitur et ego ero in ore tuo doceboque te quid
  loquaris =

@section 3 {v13}

  {EXO:4:13}
  at ille obsecro inquit Domine mitte quem missurus es =

@section 3 {v14}

  {EXO:4:14}
  iratus Dominus in Mosen ait Aaron frater tuus Levites scio
  quod eloquens sit ecce ipse egreditur in occursum tuum
  vidensque te laetabitur corde =

@section 3 {v15}

  {EXO:4:15}
  loquere ad eum et pone verba mea in ore eius ego ero in ore
  tuo et in ore illius et ostendam vobis quid agere debeatis =

@section 3 {v16}

  {EXO:4:16}
  ipse loquetur pro te ad populum et erit os tuum tu autem
  eris ei in his quae ad Deum pertinent =

@section 3 {v17}

  {EXO:4:17}
  virgam quoque hanc sume in manu tua in qua facturus es
  signa =

@section 3 {v18}

  {EXO:4:18}
  abiit Moses et reversus est ad Iethro cognatum suum
  dixitque ei vadam et revertar ad fratres meos in Aegyptum ut
  videam si adhuc vivunt cui ait Iethro vade in pace =

@section 3 {v19}

  {EXO:4:19}
  dixit ergo Dominus ad Mosen in Madian vade revertere in
  Aegyptum mortui sunt omnes qui quaerebant animam tuam =

@section 3 {v20}

  {EXO:4:20}
  tulit Moses uxorem et filios suos et inposuit eos super
  asinum reversusque est in Aegyptum portans virgam Dei in manu
  sua =

@section 3 {v21}

  {EXO:4:21}
  dixitque ei Dominus revertenti in Aegyptum vide ut omnia
  ostenta quae posui in manu tua facias coram Pharaone ego
  indurabo cor eius et non dimittet populum =

@section 3 {v22}

  {EXO:4:22}
  dicesque ad eum haec dicit Dominus filius meus primogenitus
  meus Israhel =

@section 3 {v23}

  {EXO:4:23}
  dixi tibi dimitte filium meum ut serviat mihi et noluisti
  dimittere eum ecce ego interficiam filium tuum primogenitum =

@section 3 {v24}

  {EXO:4:24}
  cumque esset in itinere in diversorio occurrit ei Dominus
  et volebat occidere eum =

@section 3 {v25}

  {EXO:4:25}
  tulit ilico Seffora acutissimam petram et circumcidit
  praeputium filii sui tetigitque pedes eius et ait sponsus
  sanguinum tu mihi es =

@section 3 {v26}

  {EXO:4:26}
  et dimisit eum postquam dixerat sponsus sanguinum ob
  circumcisionem =

@section 3 {v27}

  {EXO:4:27}
  dixit autem Dominus ad Aaron vade in occursum Mosi in
  deserto qui perrexit ei obviam in montem Dei et osculatus est
  eum =

@section 3 {v28}

  {EXO:4:28}
  narravitque Moses Aaron omnia verba Domini quibus miserat
  eum et signa quae mandaverat =

@section 3 {v29}

  {EXO:4:29}
  veneruntque simul et congregaverunt cunctos seniores
  filiorum Israhel =

@section 3 {v30}

  {EXO:4:30}
  locutusque est Aaron omnia verba quae dixerat Dominus ad
  Mosen et fecit signa coram populo =

@section 3 {v31}

  {EXO:4:31}
  et credidit populus audieruntque quod visitasset Dominus
  filios Israhel et quod respexisset adflictionem eorum et proni
  adoraverunt =

@section 2 {c5}

@section 3 {v1}

  {EXO:5:1}
  post haec ingressi sunt Moses et Aaron et dixerunt Pharaoni
  haec dicit Dominus Deus Israhel dimitte populum meum ut
  sacrificet mihi in deserto =

@section 3 {v2}

  {EXO:5:2}
  at ille respondit quis est Dominus ut audiam vocem eius et
  dimittam Israhel nescio Dominum et Israhel non dimittam =

@section 3 {v3}

  {EXO:5:3}
  dixerunt Deus Hebraeorum vocavit nos ut eamus viam trium
  dierum in solitudinem et sacrificemus Domino Deo nostro ne
  forte accidat nobis pestis aut gladius =

@section 3 {v4}

  {EXO:5:4}
  ait ad eos rex Aegypti quare Moses et Aaron sollicitatis
  populum ab operibus suis ite ad onera vestra =

@section 3 {v5}

  {EXO:5:5}
  dixitque Pharao multus est populus terrae videtis quod turba
  succreverit quanto magis si dederitis eis requiem ab operibus =

@section 3 {v6}

  {EXO:5:6}
  praecepit ergo in die illo praefectis operum et exactoribus
  populi dicens =

@section 3 {v7}

  {EXO:5:7}
  nequaquam ultra dabitis paleas populo ad conficiendos
  lateres sicut prius sed ipsi vadant et colligant stipulam =

@section 3 {v8}

  {EXO:5:8}
  et mensuram laterum quos prius faciebant inponetis super eos
  nec minuetis quicquam vacant enim et idcirco vociferantur
  dicentes eamus et sacrificemus Deo nostro =

@section 3 {v9}

  {EXO:5:9}
  opprimantur operibus et expleant ea ut non adquiescant
  verbis mendacibus =

@section 3 {v10}

  {EXO:5:10}
  igitur egressi praefecti operum et exactores ad populum
  dixerunt sic dicit Pharao non do vobis paleas =

@section 3 {v11}

  {EXO:5:11}
  ite et colligite sicubi invenire potueritis nec minuetur
  quicquam de opere vestro =

@section 3 {v12}

  {EXO:5:12}
  dispersusque est populus per omnem terram Aegypti ad
  colligendas paleas =

@section 3 {v13}

  {EXO:5:13}
  praefecti quoque operum instabant dicentes conplete opus
  vestrum cotidie ut prius facere solebatis quando dabantur vobis
  paleae =

@section 3 {v14}

  {EXO:5:14}
  flagellatique sunt qui praeerant operibus filiorum Israhel
  ab exactoribus Pharaonis dicentibus quare non impletis mensuram
  laterum sicut prius nec heri nec hodie =

@section 3 {v15}

  {EXO:5:15}
  veneruntque praepositi filiorum Israhel et vociferati sunt
  ad Pharaonem dicentes cur ita agis contra servos tuos =

@section 3 {v16}

  {EXO:5:16}
  paleae non dantur nobis et lateres similiter imperantur en
  famuli tui flagellis caedimur et iniuste agitur contra populum
  tuum =

@section 3 {v17}

  {EXO:5:17}
  qui ait vacatis otio et idcirco dicitis eamus et
  sacrificemus Domino =

@section 3 {v18}

  {EXO:5:18}
  ite ergo et operamini paleae non dabuntur vobis et reddetis
  consuetum numerum laterum =

@section 3 {v19}

  {EXO:5:19}
  videbantque se praepositi filiorum Israhel in malo eo quod
  diceretur eis non minuetur quicquam de lateribus per singulos
  dies =

@section 3 {v20}

  {EXO:5:20}
  occurreruntque Mosi et Aaron qui stabant ex adverso
  egredientes a Pharaone =

@section 3 {v21}

  {EXO:5:21}
  et dixerunt ad eos videat Dominus et iudicet quoniam fetere
  fecistis odorem nostrum coram Pharao et servis eius et
  praebuistis ei gladium ut occideret nos =

@section 3 {v22}

  {EXO:5:22}
  reversusque Moses ad Dominum ait Domine cur adflixisti
  populum istum quare misisti me =

@section 3 {v23}

  {EXO:5:23}
  ex eo enim quo ingressus sum ad Pharaonem ut loquerer
  nomine tuo adflixit populum tuum et non liberasti eos =

@section 2 {c6}

@section 3 {v1}

  {EXO:6:1}
  dixit Dominus ad Mosen nunc videbis quae facturus sum
  Pharaoni per manum enim fortem dimittet eos et in manu robusta
  eiciet illos de terra sua =

@section 3 {v2}

  {EXO:6:2}
  locutusque est Dominus ad Mosen dicens ego Dominus =

@section 3 {v3}

  {EXO:6:3}
  qui apparui Abraham Isaac et Iacob in Deo omnipotente et
  nomen meum Adonai non indicavi eis =

@section 3 {v4}

  {EXO:6:4}
  pepigique cum eis foedus ut darem illis terram Chanaan
  terram peregrinationis eorum in qua fuerunt advenae =

@section 3 {v5}

  {EXO:6:5}
  ego audivi gemitum filiorum Israhel quo Aegyptii
  oppresserunt eos et recordatus sum pacti mei =

@section 3 {v6}

  {EXO:6:6}
  ideo dic filiis Israhel ego Dominus qui educam vos de
  ergastulo Aegyptiorum et eruam de servitute ac redimam in
  brachio excelso et iudiciis magnis =

@section 3 {v7}

  {EXO:6:7}
  et adsumam vos mihi in populum et ero vester Deus scietisque
  quod ego sim Dominus Deus vester qui eduxerim vos de ergastulo
  Aegyptiorum =

@section 3 {v8}

  {EXO:6:8}
  et induxerim in terram super quam levavi manum meam ut darem
  eam Abraham Isaac et Iacob daboque illam vobis possidendam ego
  Dominus =

@section 3 {v9}

  {EXO:6:9}
  narravit ergo Moses omnia filiis Israhel qui non
  adquieverunt ei propter angustiam spiritus et opus durissimum =

@section 3 {v10}

  {EXO:6:10}
  locutusque est Dominus ad Mosen dicens =

@section 3 {v11}

  {EXO:6:11}
  ingredere et loquere ad Pharao regem Aegypti ut dimittat
  filios Israhel de terra sua =

@section 3 {v12}

  {EXO:6:12}
  respondit Moses coram Domino ecce filii Israhel non me
  audiunt et quomodo audiet me Pharao praesertim cum sim
  incircumcisus labiis =

@section 3 {v13}

  {EXO:6:13}
  locutus est Dominus ad Mosen et Aaron et dedit mandatum ad
  filios Israhel et ad Pharao regem Aegypti ut educerent filios
  Israhel de terra Aegypti =

@section 3 {v14}

  {EXO:6:14}
  isti sunt principes domorum per familias suas filii Ruben
  primogeniti Israhelis Enoch et Phallu Aesrom et Charmi =

@section 3 {v15}

  {EXO:6:15}
  hae cognationes Ruben filii Symeon Iamuhel et Iamin et Aod
  Iachin et Soer et Saul filius Chananitidis hae progenies Symeon =

@section 3 {v16}

  {EXO:6:16}
  et haec nomina filiorum Levi per cognationes suas Gerson et
  Caath et Merari anni autem vitae Levi fuerunt centum triginta
  septem =

@section 3 {v17}

  {EXO:6:17}
  filii Gerson Lobeni et Semei per cognationes suas =

@section 3 {v18}

  {EXO:6:18}
  filii Caath Amram et Isuar et Hebron et Ozihel annique
  vitae Caath centum triginta tres =

@section 3 {v19}

  {EXO:6:19}
  filii Merari Mooli et Musi hae cognationes Levi per
  familias suas =

@section 3 {v20}

  {EXO:6:20}
  accepit autem Amram uxorem Iocabed patruelem suam quae
  peperit ei Aaron et Mosen fueruntque anni vitae Amram centum
  triginta septem =

@section 3 {v21}

  {EXO:6:21}
  filii quoque Isuar Core et Napheg et Zechri =

@section 3 {v22}

  {EXO:6:22}
  filii quoque Ozihel Misahel et Elsaphan et Sethri =

@section 3 {v23}

  {EXO:6:23}
  accepit autem Aaron uxorem Elisabe filiam Aminadab sororem
  Naasson quae peperit ei Nadab et Abiu et Eleazar et Ithamar =

@section 3 {v24}

  {EXO:6:24}
  filii quoque Core Asir et Helcana et Abiasab hae sunt
  cognationes Coritarum =

@section 3 {v25}

  {EXO:6:25}
  at vero Eleazar filius Aaron accepit uxorem de filiabus
  Phutihel quae peperit ei Finees hii sunt principes familiarum
  leviticarum per cognationes suas =

@section 3 {v26}

  {EXO:6:26}
  iste est Aaron et Moses quibus praecepit Dominus ut
  educerent filios Israhel de terra Aegypti per turmas suas =

@section 3 {v27}

  {EXO:6:27}
  hii sunt qui loquuntur ad Pharao regem Aegypti ut educant
  filios Israhel de Aegypto iste Moses et Aaron =

@section 3 {v28}

  {EXO:6:28}
  in die qua locutus est Dominus ad Mosen in terra Aegypti =

@section 3 {v29}

  {EXO:6:29}
  et locutus est Dominus ad Mosen dicens ego Dominus loquere
  ad Pharao regem Aegypti omnia quae ego loquor tibi =

@section 3 {v30}

  {EXO:6:30}
  et ait Moses coram Domino en incircumcisus labiis sum
  quomodo audiet me Pharao =

@section 2 {c7}

@section 3 {v1}

  {EXO:7:1}
  dixitque Dominus ad Mosen ecce constitui te Deum Pharaonis
  Aaron frater tuus erit propheta tuus =

@section 3 {v2}

  {EXO:7:2}
  tu loqueris omnia quae mando tibi ille loquetur ad Pharaonem
  ut dimittat filios Israhel de terra sua =

@section 3 {v3}

  {EXO:7:3}
  sed ego indurabo cor eius et multiplicabo signa et ostenta
  mea in terra Aegypti =

@section 3 {v4}

  {EXO:7:4}
  et non audiet vos inmittamque manum meam super Aegyptum et
  educam exercitum et populum meum filios Israhel de terra
  Aegypti per iudicia maxima =

@section 3 {v5}

  {EXO:7:5}
  et scient Aegyptii quod ego sim Dominus qui extenderim manum
  meam super Aegyptum et eduxerim filios Israhel de medio eorum =

@section 3 {v6}

  {EXO:7:6}
  fecit itaque Moses et Aaron sicut praeceperat Dominus ita
  egerunt =

@section 3 {v7}

  {EXO:7:7}
  erat autem Moses octoginta annorum et Aaron octoginta trium
  quando locuti sunt ad Pharaonem =

@section 3 {v8}

  {EXO:7:8}
  dixitque Dominus ad Mosen et Aaron =

@section 3 {v9}

  {EXO:7:9}
  cum dixerit vobis Pharao ostendite signa dices ad Aaron
  tolle virgam tuam et proice eam coram Pharao ac vertatur in
  colubrum =

@section 3 {v10}

  {EXO:7:10}
  ingressi itaque Moses et Aaron ad Pharaonem fecerunt sicut
  praeceperat Dominus tulitque Aaron virgam coram Pharao et
  servis eius quae versa est in colubrum =

@section 3 {v11}

  {EXO:7:11}
  vocavit autem Pharao sapientes et maleficos et fecerunt
  etiam ipsi per incantationes aegyptias et arcana quaedam
  similiter =

@section 3 {v12}

  {EXO:7:12}
  proieceruntque singuli virgas suas quae versae sunt in
  dracones sed devoravit virga Aaron virgas eorum =

@section 3 {v13}

  {EXO:7:13}
  induratumque est cor Pharaonis et non audivit eos sicut
  praeceperat Dominus =

@section 3 {v14}

  {EXO:7:14}
  dixit autem Dominus ad Mosen ingravatum est cor Pharaonis
  non vult dimittere populum =

@section 3 {v15}

  {EXO:7:15}
  vade ad eum mane ecce egredietur ad aquas et stabis in
  occursum eius super ripam fluminis et virgam quae conversa est
  in draconem tolles in manu tua =

@section 3 {v16}

  {EXO:7:16}
  dicesque ad eum Dominus Deus Hebraeorum misit me ad te
  dicens dimitte populum meum ut mihi sacrificet in deserto et
  usque ad praesens audire noluisti =

@section 3 {v17}

  {EXO:7:17}
  haec igitur dicit Dominus in hoc scies quod Dominus sim
  ecce percutiam virga quae in manu mea est aquam fluminis et
  vertetur in sanguinem =

@section 3 {v18}

  {EXO:7:18}
  pisces quoque qui sunt in fluvio morientur et conputrescent
  aquae et adfligentur Aegyptii bibentes aquam fluminis =

@section 3 {v19}

  {EXO:7:19}
  dixit quoque Dominus ad Mosen dic ad Aaron tolle virgam
  tuam et extende manum tuam super aquas Aegypti et super fluvios
  eorum et rivos ac paludes et omnes lacus aquarum ut vertantur
  in sanguinem et sit cruor in omni terra Aegypti tam in ligneis
  vasis quam in saxeis =

@section 3 {v20}

  {EXO:7:20}
  feceruntque ita Moses et Aaron sicut praeceperat Dominus et
  elevans virgam percussit aquam fluminis coram Pharao et servis
  eius quae versa est in sanguinem =

@section 3 {v21}

  {EXO:7:21}
  et pisces qui erant in flumine mortui sunt conputruitque
  fluvius et non poterant Aegyptii bibere aquam fluminis et fuit
  sanguis in tota terra Aegypti =

@section 3 {v22}

  {EXO:7:22}
  feceruntque similiter malefici Aegyptiorum incantationibus
  suis et induratum est cor Pharaonis nec audivit eos sicut
  praeceperat Dominus =

@section 3 {v23}

  {EXO:7:23}
  avertitque se et ingressus est domum suam nec adposuit cor
  etiam hac vice =

@section 3 {v24}

  {EXO:7:24}
  foderunt autem omnes Aegyptii per circuitum fluminis aquam
  ut biberent non enim poterant bibere de aqua fluminis =

@section 3 {v25}

  {EXO:7:25}
  impletique sunt septem dies postquam percussit Dominus
  fluvium =

@section 2 {c8}

@section 3 {v1}

  {EXO:8:1}
  dixitque Dominus ad Mosen ingredere ad Pharao et dices ad
  eum haec dicit Dominus dimitte populum meum ut sacrificet mihi =

@section 3 {v2}

  {EXO:8:2}
  sin autem nolueris dimittere ecce ego percutiam omnes
  terminos tuos ranis =

@section 3 {v3}

  {EXO:8:3}
  et ebulliet fluvius ranas quae ascendent et ingredientur
  domum tuam et cubiculum lectuli tui et super stratum tuum et in
  domos servorum tuorum et in populum tuum et in furnos tuos et
  in reliquias ciborum tuorum =

@section 3 {v4}

  {EXO:8:4}
  et ad te et ad populum tuum et ad omnes servos tuos
  intrabunt ranae =

@section 3 {v5}

  {EXO:8:5}
  dixitque Dominus ad Mosen dic Aaron extende manum tuam super
  fluvios et super rivos ac paludes et educ ranas super terram
  Aegypti =

@section 3 {v6}

  {EXO:8:6}
  extendit Aaron manum super aquas Aegypti et ascenderunt
  ranae operueruntque terram Aegypti =

@section 3 {v7}

  {EXO:8:7}
  fecerunt autem et malefici per incantationes suas similiter
  eduxeruntque ranas super terram Aegypti =

@section 3 {v8}

  {EXO:8:8}
  vocavit autem Pharao Mosen et Aaron et dixit orate Dominum
  ut auferat ranas a me et a populo meo et dimittam populum ut
  sacrificet Domino =

@section 3 {v9}

  {EXO:8:9}
  dixitque Moses Pharaoni constitue mihi quando deprecer pro
  te et pro servis tuis et pro populo tuo ut abigantur ranae a te
  et a domo tua et tantum in flumine remaneant =

@section 3 {v10}

  {EXO:8:10}
  qui respondit cras at ille iuxta verbum inquit tuum ut
  scias quoniam non est sicut Dominus Deus noster =

@section 3 {v11}

  {EXO:8:11}
  et recedent ranae a te et a domo tua et a servis tuis et a
  populo tuo tantum in flumine remanebunt =

@section 3 {v12}

  {EXO:8:12}
  egressique sunt Moses et Aaron a Pharaone et clamavit Moses
  ad Dominum pro sponsione ranarum quam condixerat Pharaoni =

@section 3 {v13}

  {EXO:8:13}
  fecitque Dominus iuxta verbum Mosi et mortuae sunt ranae de
  domibus et de villis et de agris =

@section 3 {v14}

  {EXO:8:14}
  congregaveruntque eas in inmensos aggeres et conputruit
  terra =

@section 3 {v15}

  {EXO:8:15}
  videns autem Pharao quod data esset requies ingravavit cor
  suum et non audivit eos sicut praeceperat Dominus =

@section 3 {v16}

  {EXO:8:16}
  dixitque Dominus ad Mosen loquere ad Aaron extende virgam
  tuam et percute pulverem terrae et sint scinifes in universa
  terra Aegypti =

@section 3 {v17}

  {EXO:8:17}
  feceruntque ita et extendit Aaron manu virgam tenens
  percussitque pulverem terrae et facti sunt scinifes in
  hominibus et in iumentis omnis pulvis terrae versus est in
  scinifes per totam terram Aegypti =

@section 3 {v18}

  {EXO:8:18}
  feceruntque similiter malefici incantationibus suis ut
  educerent scinifes et non potuerunt erantque scinifes tam in
  hominibus quam in iumentis =

@section 3 {v19}

  {EXO:8:19}
  et dixerunt malefici ad Pharao digitus Dei est induratumque
  est cor Pharaonis et non audivit eos sicut praeceperat Dominus =

@section 3 {v20}

  {EXO:8:20}
  dixit quoque Dominus ad Mosen consurge diluculo et sta
  coram Pharaone egreditur enim ad aquas et dices ad eum haec
  dicit Dominus dimitte populum meum ut sacrificet mihi =

@section 3 {v21}

  {EXO:8:21}
  quod si non dimiseris eum ecce ego inmittam in te et in
  servos tuos et in populum tuum et in domos tuas omne genus
  muscarum et implebuntur domus Aegyptiorum muscis diversi
  generis et in universa terra in qua fuerint =

@section 3 {v22}

  {EXO:8:22}
  faciamque mirabilem in die illa terram Gessen in qua
  populus meus est ut non sint ibi muscae et scias quoniam ego
  Dominus in medio terrae =

@section 3 {v23}

  {EXO:8:23}
  ponamque divisionem inter populum meum et populum tuum cras
  erit signum istud =

@section 3 {v24}

  {EXO:8:24}
  fecitque Dominus ita et venit musca gravissima in domos
  Pharaonis et servorum eius et in omnem terram Aegypti
  corruptaque est terra ab huiuscemodi muscis =

@section 3 {v25}

  {EXO:8:25}
  vocavit Pharao Mosen et Aaron et ait eis ite sacrificate
  Deo vestro in terra =

@section 3 {v26}

  {EXO:8:26}
  et ait Moses non potest ita fieri abominationes enim
  Aegyptiorum immolabimus Domino Deo nostro quod si mactaverimus
  ea quae colunt Aegyptii coram eis lapidibus nos obruent =

@section 3 {v27}

  {EXO:8:27}
  via trium dierum pergemus in solitudine et sacrificabimus
  Domino Deo nostro sicut praeceperit nobis =

@section 3 {v28}

  {EXO:8:28}
  dixitque Pharao ego dimittam vos ut sacrificetis Domino Deo
  vestro in deserto verumtamen longius ne abeatis rogate pro me =

@section 3 {v29}

  {EXO:8:29}
  et ait Moses egressus a te orabo Dominum et recedet musca a
  Pharaone et a servis et a populo eius cras verumtamen noli
  ultra fallere ut non dimittas populum sacrificare Domino =

@section 3 {v30}

  {EXO:8:30}
  egressusque Moses a Pharao oravit Dominum =

@section 3 {v31}

  {EXO:8:31}
  qui fecit iuxta verbum illius et abstulit muscas a Pharao
  et a servis et a populo eius non superfuit ne una quidem =

@section 3 {v32}

  {EXO:8:32}
  et ingravatum est cor Pharaonis ita ut ne hac quidem vice
  dimitteret populum =

@section 2 {c9}

@section 3 {v1}

  {EXO:9:1}
  dixit autem Dominus ad Mosen ingredere ad Pharaonem et
  loquere ad eum haec dicit Dominus Deus Hebraeorum dimitte
  populum meum ut sacrificet mihi =

@section 3 {v2}

  {EXO:9:2}
  quod si adhuc rennuis et retines eos =

@section 3 {v3}

  {EXO:9:3}
  ecce manus mea erit super agros tuos et super equos et
  asinos et camelos et boves et oves pestis valde gravis =

@section 3 {v4}

  {EXO:9:4}
  et faciet Dominus mirabile inter possessiones Israhel et
  possessiones Aegyptiorum ut nihil omnino intereat ex his quae
  pertinent ad filios Israhel =

@section 3 {v5}

  {EXO:9:5}
  constituitque Dominus tempus dicens cras faciet Dominus
  verbum istud in terra =

@section 3 {v6}

  {EXO:9:6}
  fecit ergo Dominus verbum hoc altero die mortuaque sunt
  omnia animantia Aegyptiorum de animalibus vero filiorum Israhel
  nihil omnino periit =

@section 3 {v7}

  {EXO:9:7}
  et misit Pharao ad videndum nec erat quicquam mortuum de his
  quae possidebat Israhel ingravatumque est cor Pharaonis et non
  dimisit populum =

@section 3 {v8}

  {EXO:9:8}
  et dixit Dominus ad Mosen et Aaron tollite plenas manus
  cineris de camino et spargat illud Moses in caelum coram Pharao =

@section 3 {v9}

  {EXO:9:9}
  sitque pulvis super omnem terram Aegypti erunt enim in
  hominibus et in iumentis vulnera et vesicae turgentes in
  universa terra Aegypti =

@section 3 {v10}

  {EXO:9:10}
  tuleruntque cinerem de camino et steterunt contra Pharao et
  sparsit illud Moses in caelum factaque sunt vulnera vesicarum
  turgentium in hominibus et in iumentis =

@section 3 {v11}

  {EXO:9:11}
  nec poterant malefici stare coram Mosen propter vulnera
  quae in illis erant et in omni terra Aegypti =

@section 3 {v12}

  {EXO:9:12}
  induravitque Dominus cor Pharaonis et non audivit eos sicut
  locutus est Dominus ad Mosen =

@section 3 {v13}

  {EXO:9:13}
  dixit quoque Dominus ad Mosen mane consurge et sta coram
  Pharao et dices ad eum haec dicit Dominus Deus Hebraeorum
  dimitte populum meum ut sacrificet mihi =

@section 3 {v14}

  {EXO:9:14}
  quia in hac vice mittam omnes plagas meas super cor tuum
  super servos tuos et super populum tuum ut scias quod non sit
  similis mei in omni terra =

@section 3 {v15}

  {EXO:9:15}
  nunc enim extendens manum percutiam te et populum tuum
  peste peribisque de terra =

@section 3 {v16}

  {EXO:9:16}
  idcirco autem posui te ut ostendam in te fortitudinem meam
  et narretur nomen meum in omni terra =

@section 3 {v17}

  {EXO:9:17}
  adhuc retines populum meum et non vis eum dimittere =

@section 3 {v18}

  {EXO:9:18}
  en pluam hac ipsa hora cras grandinem multam nimis qualis
  non fuit in Aegypto a die qua fundata est usque in praesens
  tempus =

@section 3 {v19}

  {EXO:9:19}
  mitte ergo iam nunc et congrega iumenta tua et omnia quae
  habes in agro homines enim et iumenta et universa quae inventa
  fuerint foris nec congregata de agris cecideritque super ea
  grando morientur =

@section 3 {v20}

  {EXO:9:20}
  qui timuit verbum Domini de servis Pharao fecit confugere
  servos suos et iumenta in domos =

@section 3 {v21}

  {EXO:9:21}
  qui autem neglexit sermonem Domini dimisit servos suos et
  iumenta in agris =

@section 3 {v22}

  {EXO:9:22}
  et dixit Dominus ad Mosen extende manum tuam in caelum ut
  fiat grando in universa terra Aegypti super homines et super
  iumenta et super omnem herbam agri in terra Aegypti =

@section 3 {v23}

  {EXO:9:23}
  extenditque Moses virgam in caelum et Dominus dedit
  tonitrua et grandinem ac discurrentia fulgura super terram
  pluitque Dominus grandinem super terram Aegypti =

@section 3 {v24}

  {EXO:9:24}
  et grando et ignis inmixta pariter ferebantur tantaeque
  fuit magnitudinis quanta ante numquam apparuit in universa
  terra Aegypti ex quo gens illa condita est =

@section 3 {v25}

  {EXO:9:25}
  et percussit grando in omni terra Aegypti cuncta quae
  fuerunt in agris ab homine usque ad iumentum cunctam herbam
  agri percussit grando et omne lignum regionis confregit =

@section 3 {v26}

  {EXO:9:26}
  tantum in terra Gessen ubi erant filii Israhel grando non
  cecidit =

@section 3 {v27}

  {EXO:9:27}
  misitque Pharao et vocavit Mosen et Aaron dicens ad eos
  peccavi etiam nunc Dominus iustus ego et populus meus impii =

@section 3 {v28}

  {EXO:9:28}
  orate Dominum et desinant tonitrua Dei et grando ut
  dimittam vos et nequaquam hic ultra maneatis =

@section 3 {v29}

  {EXO:9:29}
  ait Moses cum egressus fuero de urbe extendam palmas meas
  ad Dominum et cessabunt tonitrua et grando non erit ut scias
  quia Domini est terra =

@section 3 {v30}

  {EXO:9:30}
  novi autem quod et tu et servi tui necdum timeatis Dominum
  Deum =

@section 3 {v31}

  {EXO:9:31}
  linum ergo et hordeum laesum est eo quod hordeum esset
  virens et linum iam folliculos germinaret =

@section 3 {v32}

  {EXO:9:32}
  triticum autem et far non sunt laesa quia serotina erant =

@section 3 {v33}

  {EXO:9:33}
  egressusque Moses a Pharaone et ex urbe tetendit manus ad
  Dominum et cessaverunt tonitrua et grando nec ultra stillavit
  pluvia super terram =

@section 3 {v34}

  {EXO:9:34}
  videns autem Pharao quod cessasset pluvia et grando et
  tonitrua auxit peccatum =

@section 3 {v35}

  {EXO:9:35}
  et ingravatum est cor eius et servorum illius et induratum
  nimis nec dimisit filios Israhel sicut praeceperat Dominus per
  manum Mosi =

@section 2 {c10}

@section 3 {v1}

  {EXO:10:1}
  et dixit Dominus ad Mosen ingredere ad Pharao ego enim
  induravi cor eius et servorum illius ut faciam signa mea haec
  in eo =

@section 3 {v2}

  {EXO:10:2}
  et narres in auribus filii tui et nepotum tuorum quotiens
  contriverim Aegyptios et signa mea fecerim in eis et sciatis
  quia ego Dominus =

@section 3 {v3}

  {EXO:10:3}
  introierunt ergo Moses et Aaron ad Pharaonem et dixerunt ad
  eum haec dicit Dominus Deus Hebraeorum usquequo non vis subici
  mihi dimitte populum meum ut sacrificet mihi =

@section 3 {v4}

  {EXO:10:4}
  sin autem resistis et non vis dimittere eum ecce ego
  inducam cras lucustam in fines tuos =

@section 3 {v5}

  {EXO:10:5}
  quae operiat superficiem terrae nec quicquam eius appareat
  sed comedatur quod residuum fuit grandini conrodet enim omnia
  ligna quae germinant in agris =

@section 3 {v6}

  {EXO:10:6}
  et implebunt domos tuas et servorum tuorum et omnium
  Aegyptiorum quantam non viderunt patres tui et avi ex quo orti
  sunt super terram usque in praesentem diem avertitque se et
  egressus est a Pharaone =

@section 3 {v7}

  {EXO:10:7}
  dixerunt autem servi Pharaonis ad eum usquequo patiemur hoc
  scandalum dimitte homines ut sacrificent Domino Deo suo nonne
  vides quod perierit Aegyptus =

@section 3 {v8}

  {EXO:10:8}
  revocaveruntque Mosen et Aaron ad Pharaonem qui dixit eis
  ite sacrificate Domino Deo vestro quinam sunt qui ituri sunt =

@section 3 {v9}

  {EXO:10:9}
  ait Moses cum parvulis nostris et senibus pergemus cum
  filiis et filiabus cum ovibus et armentis est enim sollemnitas
  Domini nostri =

@section 3 {v10}

  {EXO:10:10}
  et respondit sic Dominus sit vobiscum quomodo ego dimittam
  vos et parvulos vestros cui dubium est quod pessime cogitetis =

@section 3 {v11}

  {EXO:10:11}
  non fiet ita sed ite tantum viri et sacrificate Domino hoc
  enim et ipsi petistis statimque eiecti sunt de conspectu
  Pharaonis =

@section 3 {v12}

  {EXO:10:12}
  dixit autem Dominus ad Mosen extende manum tuam super
  terram Aegypti ad lucustam ut ascendat super eam et devoret
  omnem herbam quae residua fuit grandini =

@section 3 {v13}

  {EXO:10:13}
  extendit Moses virgam super terram Aegypti et Dominus
  induxit ventum urentem tota illa die ac nocte et mane facto
  ventus urens levavit lucustas =

@section 3 {v14}

  {EXO:10:14}
  quae ascenderunt super universam terram Aegypti et
  sederunt in cunctis finibus Aegyptiorum innumerabiles quales
  ante illud tempus non fuerant nec postea futurae sunt =

@section 3 {v15}

  {EXO:10:15}
  operueruntque universam superficiem terrae vastantes omnia
  devorata est igitur herba terrae et quicquid pomorum in
  arboribus fuit quae grando dimiserat nihilque omnino virens
  relictum est in lignis et in herbis terrae in cuncta Aegypto =

@section 3 {v16}

  {EXO:10:16}
  quam ob rem festinus Pharao vocavit Mosen et Aaron et
  dixit eis peccavi in Dominum Deum vestrum et in vos =

@section 3 {v17}

  {EXO:10:17}
  sed nunc dimittite peccatum mihi etiam hac vice et rogate
  Dominum Deum vestrum ut auferat a me mortem istam =

@section 3 {v18}

  {EXO:10:18}
  egressusque est de conspectu Pharaonis et oravit Dominum =

@section 3 {v19}

  {EXO:10:19}
  qui flare fecit ventum ab occidente vehementissimum et
  arreptam lucustam proiecit in mare Rubrum non remansit ne una
  quidem in cunctis finibus Aegypti =

@section 3 {v20}

  {EXO:10:20}
  et induravit Dominus cor Pharaonis nec dimisit filios
  Israhel =

@section 3 {v21}

  {EXO:10:21}
  dixit autem Dominus ad Mosen extende manum tuam in caelum
  et sint tenebrae super terram Aegypti tam densae ut palpari
  queant =

@section 3 {v22}

  {EXO:10:22}
  extendit Moses manum in caelum et factae sunt tenebrae
  horribiles in universa terra Aegypti tribus diebus =

@section 3 {v23}

  {EXO:10:23}
  nemo vidit fratrem suum nec movit se de loco in quo erat
  ubicumque autem habitabant filii Israhel lux erat =

@section 3 {v24}

  {EXO:10:24}
  vocavitque Pharao Mosen et Aaron et dixit eis ite
  sacrificate Domino oves tantum vestrae et armenta remaneant
  parvuli vestri eant vobiscum =

@section 3 {v25}

  {EXO:10:25}
  ait Moses hostias quoque et holocausta dabis nobis quae
  offeramus Domino Deo nostro =

@section 3 {v26}

  {EXO:10:26}
  cuncti greges pergent nobiscum non remanebit ex eis ungula
  quae necessaria sunt in cultum Domini Dei nostri praesertim cum
  ignoremus quid debeat immolari donec ad ipsum locum perveniamus =

@section 3 {v27}

  {EXO:10:27}
  induravit autem Dominus cor Pharaonis et noluit dimittere
  eos =

@section 3 {v28}

  {EXO:10:28}
  dixitque Pharao ad eum recede a me cave ne ultra videas
  faciem meam quocumque die apparueris mihi morieris =

@section 3 {v29}

  {EXO:10:29}
  respondit Moses ita fiat ut locutus es non videbo ultra
  faciem tuam =

@section 2 {c11}

@section 3 {v1}

  {EXO:11:1}
  et dixit Dominus ad Mosen adhuc una plaga tangam Pharaonem
  et Aegyptum et post haec dimittet vos et exire conpellet =

@section 3 {v2}

  {EXO:11:2}
  dices ergo omni plebi ut postulet vir ab amico suo et
  mulier a vicina sua vasa argentea et aurea =

@section 3 {v3}

  {EXO:11:3}
  dabit autem Dominus gratiam populo coram Aegyptiis fuitque
  Moses vir magnus valde in terra Aegypti coram servis Pharao et
  omni populo =

@section 3 {v4}

  {EXO:11:4}
  et ait haec dicit Dominus media nocte egrediar in Aegyptum =

@section 3 {v5}

  {EXO:11:5}
  et morietur omne primogenitum in terra Aegyptiorum a
  primogenito Pharaonis qui sedet in solio eius usque ad
  primogenitum ancillae quae est ad molam et omnia primogenita
  iumentorum =

@section 3 {v6}

  {EXO:11:6}
  eritque clamor magnus in universa terra Aegypti qualis nec
  ante fuit nec postea futurus est =

@section 3 {v7}

  {EXO:11:7}
  apud omnes autem filios Israhel non muttiet canis ab homine
  usque ad pecus ut sciatis quanto miraculo dividat Dominus
  Aegyptios et Israhel =

@section 3 {v8}

  {EXO:11:8}
  descendentque omnes servi tui isti ad me et adorabunt me
  dicentes egredere tu et omnis populus qui subiectus est tibi
  post haec egrediemur =

@section 3 {v9}

  {EXO:11:9}
  et exivit a Pharaone iratus nimis dixit autem Dominus ad
  Mosen non audiet vos Pharao ut multa signa fiant in terra
  Aegypti =

@section 3 {v10}

  {EXO:11:10}
  Moses autem et Aaron fecerunt omnia ostenta quae scripta
  sunt coram Pharaone et induravit Dominus cor Pharaonis nec
  dimisit filios Israhel de terra sua =

@section 2 {c12}

@section 3 {v1}

  {EXO:12:1}
  dixit quoque Dominus ad Mosen et Aaron in terra Aegypti =

@section 3 {v2}

  {EXO:12:2}
  mensis iste vobis principium mensuum primus erit in
  mensibus anni =

@section 3 {v3}

  {EXO:12:3}
  loquimini ad universum coetum filiorum Israhel et dicite
  eis decima die mensis huius tollat unusquisque agnum per
  familias et domos suas =

@section 3 {v4}

  {EXO:12:4}
  sin autem minor est numerus ut sufficere possit ad
  vescendum agnum adsumet vicinum suum qui iunctus est domui eius
  iuxta numerum animarum quae sufficere possunt ad esum agni =

@section 3 {v5}

  {EXO:12:5}
  erit autem agnus absque macula masculus anniculus iuxta
  quem ritum tolletis et hedum =

@section 3 {v6}

  {EXO:12:6}
  et servabitis eum usque ad quartamdecimam diem mensis huius
  immolabitque eum universa multitudo filiorum Israhel ad
  vesperam =

@section 3 {v7}

  {EXO:12:7}
  et sument de sanguine ac ponent super utrumque postem et in
  superliminaribus domorum in quibus comedent illum =

@section 3 {v8}

  {EXO:12:8}
  et edent carnes nocte illa assas igni et azymos panes cum
  lactucis agrestibus =

@section 3 {v9}

  {EXO:12:9}
  non comedetis ex eo crudum quid nec coctum aqua sed assum
  tantum igni caput cum pedibus eius et intestinis vorabitis =

@section 3 {v10}

  {EXO:12:10}
  nec remanebit ex eo quicquam usque mane si quid residui
  fuerit igne conburetis =

@section 3 {v11}

  {EXO:12:11}
  sic autem comedetis illum renes vestros accingetis
  calciamenta habebitis in pedibus tenentes baculos in manibus et
  comedetis festinantes est enim phase id est transitus Domini =

@section 3 {v12}

  {EXO:12:12}
  et transibo per terram Aegypti nocte illa percutiamque
  omne primogenitum in terra Aegypti ab homine usque ad pecus et
  in cunctis diis Aegypti faciam iudicia ego Dominus =

@section 3 {v13}

  {EXO:12:13}
  erit autem sanguis vobis in signum in aedibus in quibus
  eritis et videbo sanguinem ac transibo vos nec erit in vobis
  plaga disperdens quando percussero terram Aegypti =

@section 3 {v14}

  {EXO:12:14}
  habebitis autem hanc diem in monumentum et celebrabitis
  eam sollemnem Domino in generationibus vestris cultu sempiterno =

@section 3 {v15}

  {EXO:12:15}
  septem diebus azyma comedetis in die primo non erit
  fermentum in domibus vestris quicumque comederit fermentatum
  peribit anima illa de Israhel a primo die usque ad diem
  septimum =

@section 3 {v16}

  {EXO:12:16}
  dies prima erit sancta atque sollemnis et dies septima
  eadem festivitate venerabilis nihil operis facietis in eis
  exceptis his quae ad vescendum pertinent =

@section 3 {v17}

  {EXO:12:17}
  et observabitis azyma in eadem enim ipsa die educam
  exercitum vestrum de terra Aegypti et custodietis diem istum in
  generationes vestras ritu perpetuo =

@section 3 {v18}

  {EXO:12:18}
  primo mense quartadecima die mensis ad vesperam comedetis
  azyma usque ad diem vicesimam primam eiusdem mensis ad vesperam =

@section 3 {v19}

  {EXO:12:19}
  septem diebus fermentum non invenietur in domibus vestris
  qui comederit fermentatum peribit anima eius de coetu Israhel
  tam de advenis quam de indigenis terrae =

@section 3 {v20}

  {EXO:12:20}
  omne fermentatum non comedetis in cunctis habitaculis
  vestris edetis azyma =

@section 3 {v21}

  {EXO:12:21}
  vocavit autem Moses omnes seniores filiorum Israhel et
  dixit ad eos ite tollentes animal per familias vestras immolate
  phase =

@section 3 {v22}

  {EXO:12:22}
  fasciculumque hysopi tinguite sanguine qui est in limine
  et aspergite ex eo superliminare et utrumque postem nullus
  vestrum egrediatur ostium domus suae usque mane =

@section 3 {v23}

  {EXO:12:23}
  transibit enim Dominus percutiens Aegyptios cumque viderit
  sanguinem in superliminari et in utroque poste transcendet
  ostium et non sinet percussorem ingredi domos vestras et
  laedere =

@section 3 {v24}

  {EXO:12:24}
  custodi verbum istud legitimum tibi et filiis tuis usque
  in aeternum =

@section 3 {v25}

  {EXO:12:25}
  cumque introieritis terram quam Dominus daturus est vobis
  ut pollicitus est observabitis caerimonias istas =

@section 3 {v26}

  {EXO:12:26}
  et cum dixerint vobis filii vestri quae est ista religio =

@section 3 {v27}

  {EXO:12:27}
  dicetis eis victima transitus Domini est quando transivit
  super domos filiorum Israhel in Aegypto percutiens Aegyptios et
  domos nostras liberans incurvatusque populus adoravit =

@section 3 {v28}

  {EXO:12:28}
  et egressi filii Israhel fecerunt sicut praeceperat
  Dominus Mosi et Aaron =

@section 3 {v29}

  {EXO:12:29}
  factum est autem in noctis medio percussit Dominus omne
  primogenitum in terra Aegypti a primogenito Pharaonis qui
  sedebat in solio eius usque ad primogenitum captivae quae erat
  in carcere et omne primogenitum iumentorum =

@section 3 {v30}

  {EXO:12:30}
  surrexitque Pharao nocte et omnes servi eius cunctaque
  Aegyptus et ortus est clamor magnus in Aegypto neque enim erat
  domus in qua non iaceret mortuus =

@section 3 {v31}

  {EXO:12:31}
  vocatisque Mosen et Aaron nocte ait surgite egredimini a
  populo meo et vos et filii Israhel ite immolate Domino sicut
  dicitis =

@section 3 {v32}

  {EXO:12:32}
  oves vestras et armenta adsumite ut petieratis et abeuntes
  benedicite mihi =

@section 3 {v33}

  {EXO:12:33}
  urguebantque Aegyptii populum de terra exire velociter
  dicentes omnes moriemur =

@section 3 {v34}

  {EXO:12:34}
  tulit igitur populus conspersam farinam antequam
  fermentaretur et ligans in palliis posuit super umeros suos =

@section 3 {v35}

  {EXO:12:35}
  feceruntque filii Israhel sicut praeceperat Moses et
  petierunt ab Aegyptiis vasa argentea et aurea vestemque
  plurimam =

@section 3 {v36}

  {EXO:12:36}
  dedit autem Dominus gratiam populo coram Aegyptiis ut
  commodarent eis et spoliaverunt Aegyptios =

@section 3 {v37}

  {EXO:12:37}
  profectique sunt filii Israhel de Ramesse in Soccoth
  sescenta ferme milia peditum virorum absque parvulis =

@section 3 {v38}

  {EXO:12:38}
  sed et vulgus promiscuum innumerabile ascendit cum eis
  oves et armenta et animantia diversi generis multa nimis =

@section 3 {v39}

  {EXO:12:39}
  coxeruntque farinam quam dudum conspersam de Aegypto
  tulerant et fecerunt subcinericios panes azymos neque enim
  poterant fermentari cogentibus exire Aegyptiis et nullam facere
  sinentibus moram nec pulmenti quicquam occurrerant praeparare =

@section 3 {v40}

  {EXO:12:40}
  habitatio autem filiorum Israhel qua manserant in Aegypto
  fuit quadringentorum triginta annorum =

@section 3 {v41}

  {EXO:12:41}
  quibus expletis eadem die egressus est omnis exercitus
  Domini de terra Aegypti =

@section 3 {v42}

  {EXO:12:42}
  nox est ista observabilis Domini quando eduxit eos de
  terra Aegypti hanc observare debent omnes filii Israhel in
  generationibus suis =

@section 3 {v43}

  {EXO:12:43}
  dixitque Dominus ad Mosen et Aaron haec est religio phase
  omnis alienigena non comedet ex eo =

@section 3 {v44}

  {EXO:12:44}
  omnis autem servus empticius circumcidetur et sic comedet =

@section 3 {v45}

  {EXO:12:45}
  advena et mercennarius non edent ex eo =

@section 3 {v46}

  {EXO:12:46}
  in una domo comedetur nec efferetis de carnibus eius foras
  nec os illius confringetis =

@section 3 {v47}

  {EXO:12:47}
  omnis coetus filiorum Israhel faciet illud =

@section 3 {v48}

  {EXO:12:48}
  quod si quis peregrinorum in vestram voluerit transire
  coloniam et facere phase Domini circumcidetur prius omne
  masculinum eius et tunc rite celebrabit eritque sicut indigena
  terrae si quis autem circumcisus non fuerit non vescetur ex eo =

@section 3 {v49}

  {EXO:12:49}
  eadem lex erit indigenae et colono qui peregrinatur apud
  vos =

@section 3 {v50}

  {EXO:12:50}
  fecerunt omnes filii Israhel sicut praeceperat Dominus
  Mosi et Aaron =

@section 3 {v51}

  {EXO:12:51}
  et in eadem die eduxit Dominus filios Israhel de terra
  Aegypti per turmas suas =

@section 2 {c13}

@section 3 {v1}

  {EXO:13:1}
  locutusque est Dominus ad Mosen dicens =

@section 3 {v2}

  {EXO:13:2}
  sanctifica mihi omne primogenitum quod aperit vulvam in
  filiis Israhel tam de hominibus quam de iumentis mea sunt enim
  omnia =

@section 3 {v3}

  {EXO:13:3}
  et ait Moses ad populum mementote diei huius in qua egressi
  estis de Aegypto et de domo servitutis quoniam in manu forti
  eduxit vos Dominus de loco isto ut non comedatis fermentatum
  panem =

@section 3 {v4}

  {EXO:13:4}
  hodie egredimini mense novarum frugum =

@section 3 {v5}

  {EXO:13:5}
  cumque te introduxerit Dominus in terram Chananei et
  Hetthei et Amorrei et Evei et Iebusei quam iuravit patribus
  tuis ut daret tibi terram fluentem lacte et melle celebrabis
  hunc morem sacrorum mense isto =

@section 3 {v6}

  {EXO:13:6}
  septem diebus vesceris azymis et in die septimo erit
  sollemnitas Domini =

@section 3 {v7}

  {EXO:13:7}
  azyma comedetis septem diebus non apparebit apud te aliquid
  fermentatum nec in cunctis finibus tuis =

@section 3 {v8}

  {EXO:13:8}
  narrabisque filio tuo in die illo dicens hoc est quod fecit
  Dominus mihi quando egressus sum de Aegypto =

@section 3 {v9}

  {EXO:13:9}
  et erit quasi signum in manu tua et quasi monumentum ante
  oculos tuos et ut lex Domini semper in ore tuo in manu enim
  forti eduxit te Dominus de Aegypto =

@section 3 {v10}

  {EXO:13:10}
  custodies huiuscemodi cultum statuto tempore a diebus in
  dies =

@section 3 {v11}

  {EXO:13:11}
  cumque introduxerit te in terram Chananei sicut iuravit
  tibi et patribus tuis et dederit eam tibi =

@section 3 {v12}

  {EXO:13:12}
  separabis omne quod aperit vulvam Domino et quod
  primitivum est in pecoribus tuis quicquid habueris masculini
  sexus consecrabis Domino =

@section 3 {v13}

  {EXO:13:13}
  primogenitum asini mutabis ove quod si non redemeris
  interficies omne autem primogenitum hominis de filiis tuis
  pretio redimes =

@section 3 {v14}

  {EXO:13:14}
  cumque interrogaverit te filius tuus cras dicens quid est
  hoc respondebis ei in manu forti eduxit nos Dominus de Aegypto
  de domo servitutis =

@section 3 {v15}

  {EXO:13:15}
  nam cum induratus esset Pharao et nollet nos dimittere
  occidit Dominus omne primogenitum in terra Aegypti a
  primogenito hominis usque ad primogenitum iumentorum idcirco
  immolo Domino omne quod aperit vulvam masculini sexus et omnia
  primogenita filiorum meorum redimo =

@section 3 {v16}

  {EXO:13:16}
  erit igitur quasi signum in manu tua et quasi adpensum
  quid ob recordationem inter oculos tuos eo quod in manu forti
  eduxerit nos Dominus de Aegypto =

@section 3 {v17}

  {EXO:13:17}
  igitur cum emisisset Pharao populum non eos duxit Dominus
  per viam terrae Philisthim quae vicina est reputans ne forte
  paeniteret eum si vidisset adversum se bella consurgere et
  reverteretur in Aegyptum =

@section 3 {v18}

  {EXO:13:18}
  sed circumduxit per viam deserti quae est iuxta mare
  Rubrum et armati ascenderunt filii Israhel de terra Aegypti =

@section 3 {v19}

  {EXO:13:19}
  tulit quoque Moses ossa Ioseph secum eo quod adiurasset
  filios Israhel dicens visitabit vos Deus efferte ossa mea hinc
  vobiscum =

@section 3 {v20}

  {EXO:13:20}
  profectique de Soccoth castrametati sunt in Etham in
  extremis finibus solitudinis =

@section 3 {v21}

  {EXO:13:21}
  Dominus autem praecedebat eos ad ostendendam viam per diem
  in columna nubis et per noctem in columna ignis ut dux esset
  itineris utroque tempore =

@section 3 {v22}

  {EXO:13:22}
  numquam defuit columna nubis per diem nec columna ignis
  per noctem coram populo =

@section 2 {c14}

@section 3 {v1}

  {EXO:14:1}
  locutus est autem Dominus ad Mosen dicens =

@section 3 {v2}

  {EXO:14:2}
  loquere filiis Israhel reversi castrametentur e regione
  Phiahiroth quae est inter Magdolum et mare contra Beelsephon in
  conspectu eius castra ponetis super mare =

@section 3 {v3}

  {EXO:14:3}
  dicturusque est Pharao super filiis Israhel coartati sunt
  in terra conclusit eos desertum =

@section 3 {v4}

  {EXO:14:4}
  et indurabo cor eius ac persequetur vos et glorificabor in
  Pharao et in omni exercitu eius scientque Aegyptii quia ego sum
  Dominus feceruntque ita =

@section 3 {v5}

  {EXO:14:5}
  et nuntiatum est regi Aegyptiorum quod fugisset populus
  inmutatumque est cor Pharaonis et servorum eius super populo et
  dixerunt quid voluimus facere ut dimitteremus Israhel ne
  serviret nobis =

@section 3 {v6}

  {EXO:14:6}
  iunxit ergo currum et omnem populum suum adsumpsit secum =

@section 3 {v7}

  {EXO:14:7}
  tulitque sescentos currus electos quicquid in Aegypto
  curruum fuit et duces totius exercitus =

@section 3 {v8}

  {EXO:14:8}
  induravitque Dominus cor Pharaonis regis Aegypti et
  persecutus est filios Israhel at illi egressi erant in manu
  excelsa =

@section 3 {v9}

  {EXO:14:9}
  cumque persequerentur Aegyptii vestigia praecedentium
  reppererunt eos in castris super mare omnis equitatus et currus
  Pharaonis et universus exercitus erant in Ahiroth contra
  Beelsephon =

@section 3 {v10}

  {EXO:14:10}
  cumque adpropinquasset Pharao levantes filii Israhel
  oculos viderunt Aegyptios post se et timuerunt valde
  clamaveruntque ad Dominum =

@section 3 {v11}

  {EXO:14:11}
  et dixerunt ad Mosen forsitan non erant sepulchra in
  Aegypto ideo tulisti nos ut moreremur in solitudine quid hoc
  facere voluisti ut educeres nos ex Aegypto =

@section 3 {v12}

  {EXO:14:12}
  nonne iste est sermo quem loquebamur ad te in Aegypto
  dicentes recede a nobis ut serviamus Aegyptiis multo enim
  melius est servire eis quam mori in solitudine =

@section 3 {v13}

  {EXO:14:13}
  et ait Moses ad populum nolite timere state et videte
  magnalia Domini quae facturus est hodie Aegyptios enim quos
  nunc videtis nequaquam ultra videbitis usque in sempiternum =

@section 3 {v14}

  {EXO:14:14}
  Dominus pugnabit pro vobis et vos tacebitis =

@section 3 {v15}

  {EXO:14:15}
  dixitque Dominus ad Mosen quid clamas ad me loquere filiis
  Israhel ut proficiscantur =

@section 3 {v16}

  {EXO:14:16}
  tu autem eleva virgam tuam et extende manum super mare et
  divide illud ut gradiantur filii Israhel in medio mari per
  siccum =

@section 3 {v17}

  {EXO:14:17}
  ego autem indurabo cor Aegyptiorum ut persequantur vos et
  glorificabor in Pharaone et in omni exercitu eius in curribus
  et in equitibus illius =

@section 3 {v18}

  {EXO:14:18}
  et scient Aegyptii quia ego sum Dominus cum glorificatus
  fuero in Pharaone et in curribus atque in equitibus eius =

@section 3 {v19}

  {EXO:14:19}
  tollensque se angelus Dei qui praecedebat castra Israhel
  abiit post eos et cum eo pariter columna nubis priora dimittens
  post tergum =

@section 3 {v20}

  {EXO:14:20}
  stetit inter castra Aegyptiorum et castra Israhel et erat
  nubes tenebrosa et inluminans noctem ut ad se invicem toto
  noctis tempore accedere non valerent =

@section 3 {v21}

  {EXO:14:21}
  cumque extendisset Moses manum super mare abstulit illud
  Dominus flante vento vehementi et urente tota nocte et vertit
  in siccum divisaque est aqua =

@section 3 {v22}

  {EXO:14:22}
  et ingressi sunt filii Israhel per medium maris sicci erat
  enim aqua quasi murus a dextra eorum et leva =

@section 3 {v23}

  {EXO:14:23}
  persequentesque Aegyptii ingressi sunt post eos omnis
  equitatus Pharaonis currus eius et equites per medium maris =

@section 3 {v24}

  {EXO:14:24}
  iamque advenerat vigilia matutina et ecce respiciens
  Dominus super castra Aegyptiorum per columnam ignis et nubis
  interfecit exercitum eorum =

@section 3 {v25}

  {EXO:14:25}
  et subvertit rotas curruum ferebanturque in profundum
  dixerunt ergo Aegyptii fugiamus Israhelem Dominus enim pugnat
  pro eis contra nos =

@section 3 {v26}

  {EXO:14:26}
  et ait Dominus ad Mosen extende manum tuam super mare ut
  revertantur aquae ad Aegyptios super currus et equites eorum =

@section 3 {v27}

  {EXO:14:27}
  cumque extendisset Moses manum contra mare reversum est
  primo diluculo ad priorem locum fugientibusque Aegyptiis
  occurrerunt aquae et involvit eos Dominus in mediis fluctibus =

@section 3 {v28}

  {EXO:14:28}
  reversaeque sunt aquae et operuerunt currus et equites
  cuncti exercitus Pharaonis qui sequentes ingressi fuerant mare
  ne unus quidem superfuit ex eis =

@section 3 {v29}

  {EXO:14:29}
  filii autem Israhel perrexerunt per medium sicci maris et
  aquae eis erant quasi pro muro a dextris et a sinistris =

@section 3 {v30}

  {EXO:14:30}
  liberavitque Dominus in die illo Israhel de manu
  Aegyptiorum =

@section 3 {v31}

  {EXO:14:31}
  et viderunt Aegyptios mortuos super litus maris et manum
  magnam quam exercuerat Dominus contra eos timuitque populus
  Dominum et crediderunt Domino et Mosi servo eius =

@section 2 {c15}

@section 3 {v1}

  {EXO:15:1}
  tunc cecinit Moses et filii Israhel carmen hoc Domino et
  dixerunt cantemus Domino gloriose enim magnificatus est equum
  et ascensorem deiecit in mare =

@section 3 {v2}

  {EXO:15:2}
  fortitudo mea et laus mea Dominus et factus est mihi in
  salutem iste Deus meus et glorificabo eum Deus patris mei et
  exaltabo eum =

@section 3 {v3}

  {EXO:15:3}
  Dominus quasi vir pugnator Omnipotens nomen eius =

@section 3 {v4}

  {EXO:15:4}
  currus Pharaonis et exercitum eius proiecit in mare electi
  principes eius submersi sunt in mari Rubro =

@section 3 {v5}

  {EXO:15:5}
  abyssi operuerunt eos descenderunt in profundum quasi lapis =

@section 3 {v6}

  {EXO:15:6}
  dextera tua Domine magnifice in fortitudine dextera tua
  Domine percussit inimicum =

@section 3 {v7}

  {EXO:15:7}
  et in multitudine gloriae tuae deposuisti adversarios meos
  misisti iram tuam quae devoravit eos ut stipulam =

@section 3 {v8}

  {EXO:15:8}
  et in spiritu furoris tui congregatae sunt aquae stetit
  unda fluens congregatae sunt abyssi in medio mari =

@section 3 {v9}

  {EXO:15:9}
  dixit inimicus persequar et conprehendam dividam spolia
  implebitur anima mea evaginabo gladium meum interficiet eos
  manus mea =

@section 3 {v10}

  {EXO:15:10}
  flavit spiritus tuus et operuit eos mare submersi sunt
  quasi plumbum in aquis vehementibus =

@section 3 {v11}

  {EXO:15:11}
  quis similis tui in fortibus Domine quis similis tui
  magnificus in sanctitate terribilis atque laudabilis et faciens
  mirabilia =

@section 3 {v12}

  {EXO:15:12}
  extendisti manum tuam et devoravit eos terra =

@section 3 {v13}

  {EXO:15:13}
  dux fuisti in misericordia tua populo quem redemisti et
  portasti eum in fortitudine tua ad habitaculum sanctum tuum =

@section 3 {v14}

  {EXO:15:14}
  adtenderunt populi et irati sunt dolores obtinuerunt
  habitatores Philisthim =

@section 3 {v15}

  {EXO:15:15}
  tunc conturbati sunt principes Edom robustos Moab obtinuit
  tremor obriguerunt omnes habitatores Chanaan =

@section 3 {v16}

  {EXO:15:16}
  inruat super eos formido et pavor in magnitudine brachii
  tui fiant inmobiles quasi lapis donec pertranseat populus tuus
  Domine donec pertranseat populus tuus iste quem possedisti =

@section 3 {v17}

  {EXO:15:17}
  introduces eos et plantabis in monte hereditatis tuae
  firmissimo habitaculo tuo quod operatus es Domine sanctuarium
  Domine quod firmaverunt manus tuae =

@section 3 {v18}

  {EXO:15:18}
  Dominus regnabit in aeternum et ultra =

@section 3 {v19}

  {EXO:15:19}
  ingressus est enim equus Pharao cum curribus et equitibus
  eius in mare et reduxit super eos Dominus aquas maris filii
  autem Israhel ambulaverunt per siccum in medio eius =

@section 3 {v20}

  {EXO:15:20}
  sumpsit ergo Maria prophetis soror Aaron tympanum in manu
  egressaeque sunt omnes mulieres post eam cum tympanis et choris =

@section 3 {v21}

  {EXO:15:21}
  quibus praecinebat dicens cantemus Domino gloriose enim
  magnificatus est equum et ascensorem eius deiecit in mare =

@section 3 {v22}

  {EXO:15:22}
  tulit autem Moses Israhel de mari Rubro et egressi sunt in
  desertum Sur ambulaveruntque tribus diebus per solitudinem et
  non inveniebant aquam =

@section 3 {v23}

  {EXO:15:23}
  et venerunt in Marath nec poterant bibere aquas de Mara eo
  quod essent amarae unde et congruum loco nomen inposuit vocans
  illud Mara id est amaritudinem =

@section 3 {v24}

  {EXO:15:24}
  et murmuravit populus contra Mosen dicens quid bibemus =

@section 3 {v25}

  {EXO:15:25}
  at ille clamavit ad Dominum qui ostendit ei lignum quod
  cum misisset in aquas in dulcedinem versae sunt ibi constituit
  ei praecepta atque iudicia et ibi temptavit eum =

@section 3 {v26}

  {EXO:15:26}
  dicens si audieris vocem Domini Dei tui et quod rectum est
  coram eo feceris et oboedieris mandatis eius custodierisque
  omnia praecepta illius cunctum languorem quem posui in Aegypto
  non inducam super te ego enim Dominus sanator tuus =

@section 3 {v27}

  {EXO:15:27}
  venerunt autem in Helim ubi erant duodecim fontes aquarum
  et septuaginta palmae et castrametati sunt iuxta aquas =

@section 2 {c16}

@section 3 {v1}

  {EXO:16:1}
  profectique sunt de Helim et venit omnis multitudo filiorum
  Israhel in desertum Sin quod est inter Helim et Sinai
  quintodecimo die mensis secundi postquam egressi sunt de terra
  Aegypti =

@section 3 {v2}

  {EXO:16:2}
  et murmuravit omnis congregatio filiorum Israhel contra
  Mosen et contra Aaron in solitudine =

@section 3 {v3}

  {EXO:16:3}
  dixeruntque ad eos filii Israhel utinam mortui essemus per
  manum Domini in terra Aegypti quando sedebamus super ollas
  carnium et comedebamus panes in saturitate cur eduxistis nos in
  desertum istud ut occideretis omnem multitudinem fame =

@section 3 {v4}

  {EXO:16:4}
  dixit autem Dominus ad Mosen ecce ego pluam vobis panes de
  caelo egrediatur populus et colligat quae sufficiunt per
  singulos dies ut temptem eum utrum ambulet in lege mea an non =

@section 3 {v5}

  {EXO:16:5}
  die autem sexta parent quod inferant et sit duplum quam
  colligere solebant per singulos dies =

@section 3 {v6}

  {EXO:16:6}
  dixeruntque Moses et Aaron ad omnes filios Israhel vespere
  scietis quod Dominus eduxerit vos de terra Aegypti =

@section 3 {v7}

  {EXO:16:7}
  et mane videbitis gloriam Domini audivit enim murmur
  vestrum contra Dominum nos vero quid sumus quia mussitatis
  contra nos =

@section 3 {v8}

  {EXO:16:8}
  et ait Moses dabit Dominus vobis vespere carnes edere et
  mane panes in saturitate eo quod audierit murmurationes vestras
  quibus murmurati estis contra eum nos enim quid sumus nec
  contra nos est murmur vestrum sed contra Dominum =

@section 3 {v9}

  {EXO:16:9}
  dixitque Moses ad Aaron dic universae congregationi
  filiorum Israhel accedite coram Domino audivit enim murmur
  vestrum =

@section 3 {v10}

  {EXO:16:10}
  cumque loqueretur Aaron ad omnem coetum filiorum Israhel
  respexerunt ad solitudinem et ecce gloria Domini apparuit in
  nube =

@section 3 {v11}

  {EXO:16:11}
  locutus est autem Dominus ad Mosen dicens =

@section 3 {v12}

  {EXO:16:12}
  audivi murmurationes filiorum Israhel loquere ad eos
  vespere comedetis carnes et mane saturabimini panibus
  scietisque quod sim Dominus Deus vester =

@section 3 {v13}

  {EXO:16:13}
  factum est ergo vespere et ascendens coturnix operuit
  castra mane quoque ros iacuit per circuitum castrorum =

@section 3 {v14}

  {EXO:16:14}
  cumque operuisset superficiem terrae apparuit in
  solitudine minutum et quasi pilo tunsum in similitudinem
  pruinae super terram =

@section 3 {v15}

  {EXO:16:15}
  quod cum vidissent filii Israhel dixerunt ad invicem man
  hu quod significat quid est hoc ignorabant enim quid esset
  quibus ait Moses iste est panis quem dedit Dominus vobis ad
  vescendum =

@section 3 {v16}

  {EXO:16:16}
  hic est sermo quem praecepit Dominus colligat ex eo
  unusquisque quantum sufficiat ad vescendum gomor per singula
  capita iuxta numerum animarum vestrarum quae habitant in
  tabernaculo sic tolletis =

@section 3 {v17}

  {EXO:16:17}
  feceruntque ita filii Israhel et collegerunt alius plus
  alius minus =

@section 3 {v18}

  {EXO:16:18}
  et mensi sunt ad mensuram gomor nec qui plus collegerat
  habuit amplius nec qui minus paraverat repperit minus sed
  singuli iuxta id quod edere poterant congregarunt =

@section 3 {v19}

  {EXO:16:19}
  dixitque Moses ad eos nullus relinquat ex eo in mane =

@section 3 {v20}

  {EXO:16:20}
  qui non audierunt eum sed dimiserunt quidam ex eis usque
  mane et scatere coepit vermibus atque conputruit et iratus est
  contra eos Moses =

@section 3 {v21}

  {EXO:16:21}
  colligebant autem mane singuli quantum sufficere poterat
  ad vescendum cumque incaluisset sol liquefiebat =

@section 3 {v22}

  {EXO:16:22}
  in die vero sexta collegerunt cibos duplices id est duo
  gomor per singulos homines venerunt autem omnes principes
  multitudinis et narraverunt Mosi =

@section 3 {v23}

  {EXO:16:23}
  qui ait eis hoc est quod locutus est Dominus requies
  sabbati sanctificata erit Domino cras quodcumque operandum est
  facite et quae coquenda sunt coquite quicquid autem reliquum
  fuerit reponite usque in mane =

@section 3 {v24}

  {EXO:16:24}
  feceruntque ita ut praeceperat Moses et non conputruit
  neque vermis inventus est in eo =

@section 3 {v25}

  {EXO:16:25}
  dixitque Moses comedite illud hodie quia sabbatum est
  Domino non invenietur hodie in agro =

@section 3 {v26}

  {EXO:16:26}
  sex diebus colligite in die autem septimo sabbatum est
  Domino idcirco non invenietur =

@section 3 {v27}

  {EXO:16:27}
  venit septima dies et egressi de populo ut colligerent non
  invenerunt =

@section 3 {v28}

  {EXO:16:28}
  dixit autem Dominus ad Mosen usquequo non vultis custodire
  mandata mea et legem meam =

@section 3 {v29}

  {EXO:16:29}
  videte quod Dominus dederit vobis sabbatum et propter hoc
  tribuerit vobis die sexto cibos duplices maneat unusquisque
  apud semet ipsum nullus egrediatur de loco suo die septimo =

@section 3 {v30}

  {EXO:16:30}
  et sabbatizavit populus die septimo =

@section 3 {v31}

  {EXO:16:31}
  appellavitque domus Israhel nomen eius man quod erat quasi
  semen coriandri album gustusque eius quasi similae cum melle =

@section 3 {v32}

  {EXO:16:32}
  dixit autem Moses iste est sermo quem praecepit Dominus
  imple gomor ex eo et custodiatur in futuras retro generationes
  ut noverint panem quo alui vos in solitudine quando educti
  estis de terra Aegypti =

@section 3 {v33}

  {EXO:16:33}
  dixitque Moses ad Aaron sume vas unum et mitte ibi man
  quantum potest capere gomor et repone coram Domino ad servandum
  in generationes vestras =

@section 3 {v34}

  {EXO:16:34}
  sicut praecepit Dominus Mosi posuitque illud Aaron in
  tabernaculo reservandum =

@section 3 {v35}

  {EXO:16:35}
  filii autem Israhel comederunt man quadraginta annis donec
  venirent in terram habitabilem hoc cibo aliti sunt usquequo
  tangerent fines terrae Chanaan =

@section 3 {v36}

  {EXO:16:36}
  gomor autem decima pars est oephi =

@section 2 {c17}

@section 3 {v1}

  {EXO:17:1}
  igitur profecta omnis multitudo filiorum Israhel de deserto
  Sin per mansiones suas iuxta sermonem Domini castrametata est
  in Raphidim ubi non erat aqua ad bibendum populo =

@section 3 {v2}

  {EXO:17:2}
  qui iurgatus contra Mosen ait da nobis aquam ut bibamus
  quibus respondit Moses quid iurgamini contra me cur temptatis
  Dominum =

@section 3 {v3}

  {EXO:17:3}
  sitivit ergo populus ibi pro aquae penuria et murmuravit
  contra Mosen dicens cur nos exire fecisti de Aegypto ut
  occideres et nos et liberos nostros ac iumenta siti =

@section 3 {v4}

  {EXO:17:4}
  clamavit autem Moses ad Dominum dicens quid faciam populo
  huic adhuc pauxillum et lapidabunt me =

@section 3 {v5}

  {EXO:17:5}
  ait Dominus ad Mosen antecede populum et sume tecum de
  senibus Israhel et virgam qua percussisti fluvium tolle in manu
  tua et vade =

@section 3 {v6}

  {EXO:17:6}
  en ego stabo coram te ibi super petram Horeb percutiesque
  petram et exibit ex ea aqua ut bibat populus fecit Moses ita
  coram senibus Israhel =

@section 3 {v7}

  {EXO:17:7}
  et vocavit nomen loci illius Temptatio propter iurgium
  filiorum Israhel et quia temptaverunt Dominum dicentes estne
  Dominus in nobis an non =

@section 3 {v8}

  {EXO:17:8}
  venit autem Amalech et pugnabat contra Israhel in Raphidim =

@section 3 {v9}

  {EXO:17:9}
  dixitque Moses ad Iosue elige viros et egressus pugna
  contra Amalech cras ego stabo in vertice collis habens virgam
  Dei in manu mea =

@section 3 {v10}

  {EXO:17:10}
  fecit Iosue ut locutus ei erat Moses et pugnavit contra
  Amalech Moses autem et Aaron et Hur ascenderunt super verticem
  collis =

@section 3 {v11}

  {EXO:17:11}
  cumque levaret Moses manus vincebat Israhel sin autem
  paululum remisisset superabat Amalech =

@section 3 {v12}

  {EXO:17:12}
  manus autem Mosi erant graves sumentes igitur lapidem
  posuerunt subter eum in quo sedit Aaron autem et Hur
  sustentabant manus eius ex utraque parte et factum est ut manus
  ipsius non lassarentur usque ad occasum solis =

@section 3 {v13}

  {EXO:17:13}
  fugavitque Iosue Amalech et populum eius in ore gladii =

@section 3 {v14}

  {EXO:17:14}
  dixit autem Dominus ad Mosen scribe hoc ob monumentum in
  libro et trade auribus Iosue delebo enim memoriam Amalech sub
  caelo =

@section 3 {v15}

  {EXO:17:15}
  aedificavitque Moses altare et vocavit nomen eius Dominus
  exaltatio mea dicens =

@section 3 {v16}

  {EXO:17:16}
  quia manus solii Domini et bellum Dei erit contra Amalech
  a generatione in generationem =

@section 2 {c18}

@section 3 {v1}

  {EXO:18:1}
  cumque audisset Iethro sacerdos Madian cognatus Mosi omnia
  quae fecerat Deus Mosi et Israhel populo suo eo quod eduxisset
  Dominus Israhel de Aegypto =

@section 3 {v2}

  {EXO:18:2}
  tulit Sefforam uxorem Mosi quam remiserat =

@section 3 {v3}

  {EXO:18:3}
  et duos filios eius quorum unus vocabatur Gersan dicente
  patre advena fui in terra aliena =

@section 3 {v4}

  {EXO:18:4}
  alter vero Eliezer Deus enim ait patris mei adiutor meus et
  eruit me de gladio Pharaonis =

@section 3 {v5}

  {EXO:18:5}
  venit ergo Iethro cognatus Mosi et filii eius et uxor ad
  Mosen in desertum ubi erat castrametatus iuxta montem Dei =

@section 3 {v6}

  {EXO:18:6}
  et mandavit Mosi dicens ego cognatus tuus Iethro venio ad
  te et uxor tua et duo filii tui cum ea =

@section 3 {v7}

  {EXO:18:7}
  qui egressus in occursum cognati sui adoravit et osculatus
  est eum salutaveruntque se mutuo verbis pacificis cumque
  intrasset tabernaculum =

@section 3 {v8}

  {EXO:18:8}
  narravit Moses cognato suo cuncta quae fecerat Deus
  Pharaoni et Aegyptiis propter Israhel universum laborem qui
  accidisset eis in itinere quo liberarat eos Dominus =

@section 3 {v9}

  {EXO:18:9}
  laetatusque est Iethro super omnibus bonis quae fecerat
  Dominus Israheli eo quod eruisset eum de manu Aegyptiorum =

@section 3 {v10}

  {EXO:18:10}
  et ait benedictus Dominus qui liberavit vos de manu
  Aegyptiorum et de manu Pharaonis qui eruit populum suum de manu
  Aegypti =

@section 3 {v11}

  {EXO:18:11}
  nunc cognovi quia magnus Dominus super omnes deos eo quod
  superbe egerint contra illos =

@section 3 {v12}

  {EXO:18:12}
  obtulit ergo Iethro cognatus Mosi holocausta et hostias
  Deo veneruntque Aaron et omnes senes Israhel ut comederent
  panem cum eo coram Domino =

@section 3 {v13}

  {EXO:18:13}
  altero autem die sedit Moses ut iudicaret populum qui
  adsistebat Mosi de mane usque ad vesperam =

@section 3 {v14}

  {EXO:18:14}
  quod cum vidisset cognatus eius omnia scilicet quae agebat
  in populo ait quid est hoc quod facis in plebe cur solus sedes
  et omnis populus praestolatur de mane usque ad vesperam =

@section 3 {v15}

  {EXO:18:15}
  cui respondit Moses venit ad me populus quaerens
  sententiam Dei =

@section 3 {v16}

  {EXO:18:16}
  cumque acciderit eis aliqua disceptatio veniunt ad me ut
  iudicem inter eos et ostendam praecepta Dei et leges eius =

@section 3 {v17}

  {EXO:18:17}
  at ille non bonam inquit rem facis =

@section 3 {v18}

  {EXO:18:18}
  stulto labore consumeris et tu et populus iste qui tecum
  est ultra vires tuas est negotium solus illud non poteris
  sustinere =

@section 3 {v19}

  {EXO:18:19}
  sed audi verba mea atque consilia et erit Deus tecum esto
  tu populo in his quae ad Deum pertinent ut referas quae
  dicuntur ad eum =

@section 3 {v20}

  {EXO:18:20}
  ostendasque populo caerimonias et ritum colendi viamque
  per quam ingredi debeant et opus quod facere =

@section 3 {v21}

  {EXO:18:21}
  provide autem de omni plebe viros potentes et timentes
  Deum in quibus sit veritas et qui oderint avaritiam et
  constitue ex eis tribunos et centuriones et quinquagenarios et
  decanos =

@section 3 {v22}

  {EXO:18:22}
  qui iudicent populum omni tempore quicquid autem maius
  fuerit referant ad te et ipsi minora tantummodo iudicent
  leviusque tibi sit partito in alios onere =

@section 3 {v23}

  {EXO:18:23}
  si hoc feceris implebis imperium Dei et praecepta eius
  poteris sustentare et omnis hic populus revertetur cum pace ad
  loca sua =

@section 3 {v24}

  {EXO:18:24}
  quibus auditis Moses fecit omnia quae ille suggesserat =

@section 3 {v25}

  {EXO:18:25}
  et electis viris strenuis de cuncto Israhel constituit eos
  principes populi tribunos et centuriones et quinquagenarios et
  decanos =

@section 3 {v26}

  {EXO:18:26}
  qui iudicabant plebem omni tempore quicquid autem gravius
  erat referebant ad eum faciliora tantummodo iudicantes =

@section 3 {v27}

  {EXO:18:27}
  dimisitque cognatum qui reversus abiit in terram suam =

@section 2 {c19}

@section 3 {v1}

  {EXO:19:1}
  mense tertio egressionis Israhel de terra Aegypti in die
  hac venerunt in solitudinem Sinai =

@section 3 {v2}

  {EXO:19:2}
  nam profecti de Raphidim et pervenientes usque in desertum
  Sinai castrametati sunt in eodem loco ibique Israhel fixit
  tentoria e regione montis =

@section 3 {v3}

  {EXO:19:3}
  Moses autem ascendit ad Deum vocavitque eum Dominus de
  monte et ait haec dices domui Iacob et adnuntiabis filiis
  Israhel =

@section 3 {v4}

  {EXO:19:4}
  vos ipsi vidistis quae fecerim Aegyptiis quomodo portaverim
  vos super alas aquilarum et adsumpserim mihi =

@section 3 {v5}

  {EXO:19:5}
  si ergo audieritis vocem meam et custodieritis pactum meum
  eritis mihi in peculium de cunctis populis mea est enim omnis
  terra =

@section 3 {v6}

  {EXO:19:6}
  et vos eritis mihi regnum sacerdotale et gens sancta haec
  sunt verba quae loqueris ad filios Israhel =

@section 3 {v7}

  {EXO:19:7}
  venit Moses et convocatis maioribus natu populi exposuit
  omnes sermones quos mandaverat Dominus =

@section 3 {v8}

  {EXO:19:8}
  responditque universus populus simul cuncta quae locutus
  est Dominus faciemus cumque rettulisset Moses verba populi ad
  Dominum =

@section 3 {v9}

  {EXO:19:9}
  ait ei Dominus iam nunc veniam ad te in caligine nubis ut
  audiat me populus loquentem ad te et credat tibi in perpetuum
  nuntiavit ergo Moses verba populi ad Dominum =

@section 3 {v10}

  {EXO:19:10}
  qui dixit ei vade ad populum et sanctifica illos hodie et
  cras laventque vestimenta sua =

@section 3 {v11}

  {EXO:19:11}
  et sint parati in diem tertium die enim tertio descendet
  Dominus coram omni plebe super montem Sinai =

@section 3 {v12}

  {EXO:19:12}
  constituesque terminos populo per circuitum et dices
  cavete ne ascendatis in montem nec tangatis fines illius omnis
  qui tetigerit montem morte morietur =

@section 3 {v13}

  {EXO:19:13}
  manus non tanget eum sed lapidibus opprimetur aut
  confodietur iaculis sive iumentum fuerit sive homo non vivet
  cum coeperit clangere bucina tunc ascendant in montem =

@section 3 {v14}

  {EXO:19:14}
  descenditque Moses de monte ad populum et sanctificavit
  eum cumque lavissent vestimenta sua =

@section 3 {v15}

  {EXO:19:15}
  ait ad eos estote parati in diem tertium ne adpropinquetis
  uxoribus vestris =

@section 3 {v16}

  {EXO:19:16}
  iam advenerat tertius dies et mane inclaruerat et ecce
  coeperunt audiri tonitrua ac micare fulgura et nubes densissima
  operire montem clangorque bucinae vehementius perstrepebat
  timuit populus qui erat in castris =

@section 3 {v17}

  {EXO:19:17}
  cumque eduxisset eos Moses in occursum Dei de loco
  castrorum steterunt ad radices montis =

@section 3 {v18}

  {EXO:19:18}
  totus autem mons Sinai fumabat eo quod descendisset
  Dominus super eum in igne et ascenderet fumus ex eo quasi de
  fornace eratque mons omnis terribilis =

@section 3 {v19}

  {EXO:19:19}
  et sonitus bucinae paulatim crescebat in maius et
  prolixius tendebatur Moses loquebatur et Dominus respondebat ei =

@section 3 {v20}

  {EXO:19:20}
  descenditque Dominus super montem Sinai in ipso montis
  vertice et vocavit Mosen in cacumen eius quo cum ascendisset =

@section 3 {v21}

  {EXO:19:21}
  dixit ad eum descende et contestare populum ne forte
  velint transcendere terminos ad videndum Dominum et pereat ex
  eis plurima multitudo =

@section 3 {v22}

  {EXO:19:22}
  sacerdotes quoque qui accedunt ad Dominum sanctificentur
  ne percutiat eos =

@section 3 {v23}

  {EXO:19:23}
  dixitque Moses ad Dominum non poterit vulgus ascendere in
  montem Sinai tu enim testificatus es et iussisti dicens pone
  terminos circa montem et sanctifica illum =

@section 3 {v24}

  {EXO:19:24}
  cui ait Dominus vade descende ascendesque tu et Aaron
  tecum sacerdotes autem et populus ne transeant terminos nec
  ascendant ad Dominum ne forte interficiat illos =

@section 3 {v25}

  {EXO:19:25}
  descendit Moses ad populum et omnia narravit eis =

@section 2 {c20}

@section 3 {v1}

  {EXO:20:1}
  locutus quoque est Dominus cunctos sermones hos =

@section 3 {v2}

  {EXO:20:2}
  ego sum Dominus Deus tuus qui eduxi te de terra Aegypti de
  domo servitutis =

@section 3 {v3}

  {EXO:20:3}
  non habebis deos alienos coram me =

@section 3 {v4}

  {EXO:20:4}
  non facies tibi sculptile neque omnem similitudinem quae
  est in caelo desuper et quae in terra deorsum nec eorum quae
  sunt in aquis sub terra =

@section 3 {v5}

  {EXO:20:5}
  non adorabis ea neque coles ego sum Dominus Deus tuus
  fortis zelotes visitans iniquitatem patrum in filiis in tertiam
  et quartam generationem eorum qui oderunt me =

@section 3 {v6}

  {EXO:20:6}
  et faciens misericordiam in milia his qui diligunt me et
  custodiunt praecepta mea =

@section 3 {v7}

  {EXO:20:7}
  non adsumes nomen Domini Dei tui in vanum nec enim habebit
  insontem Dominus eum qui adsumpserit nomen Domini Dei sui
  frustra =

@section 3 {v8}

  {EXO:20:8}
  memento ut diem sabbati sanctifices =

@section 3 {v9}

  {EXO:20:9}
  sex diebus operaberis et facies omnia opera tua =

@section 3 {v10}

  {EXO:20:10}
  septimo autem die sabbati Domini Dei tui non facies omne
  opus tu et filius tuus et filia tua servus tuus et ancilla tua
  iumentum tuum et advena qui est intra portas tuas =

@section 3 {v11}

  {EXO:20:11}
  sex enim diebus fecit Dominus caelum et terram et mare et
  omnia quae in eis sunt et requievit in die septimo idcirco
  benedixit Dominus diei sabbati et sanctificavit eum =

@section 3 {v12}

  {EXO:20:12}
  honora patrem tuum et matrem tuam ut sis longevus super
  terram quam Dominus Deus tuus dabit tibi =

@section 3 {v13}

  {EXO:20:13}
  non occides =

@section 3 {v14}

  {EXO:20:14}
  non moechaberis =

@section 3 {v15}

  {EXO:20:15}
  non furtum facies =

@section 3 {v16}

  {EXO:20:16}
  non loqueris contra proximum tuum falsum testimonium =

@section 3 {v17}

  {EXO:20:17}
  non concupisces domum proximi tui nec desiderabis uxorem
  eius non servum non ancillam non bovem non asinum nec omnia
  quae illius sunt =

@section 3 {v18}

  {EXO:20:18}
  cunctus autem populus videbat voces et lampadas et sonitum
  bucinae montemque fumantem et perterriti ac pavore concussi
  steterunt procul =

@section 3 {v19}

  {EXO:20:19}
  dicentes Mosi loquere tu nobis et audiemus non loquatur
  nobis Dominus ne forte moriamur =

@section 3 {v20}

  {EXO:20:20}
  et ait Moses ad populum nolite timere ut enim probaret vos
  venit Deus et ut terror illius esset in vobis et non peccaretis =

@section 3 {v21}

  {EXO:20:21}
  stetitque populus de longe Moses autem accessit ad
  caliginem in qua erat Deus =

@section 3 {v22}

  {EXO:20:22}
  dixit praeterea Dominus ad Mosen haec dices filiis Israhel
  vos vidistis quod de caelo locutus sum vobis =

@section 3 {v23}

  {EXO:20:23}
  non facietis mecum deos argenteos nec deos aureos facietis
  vobis =

@section 3 {v24}

  {EXO:20:24}
  altare de terra facietis mihi et offeretis super eo
  holocausta et pacifica vestra oves vestras et boves in omni
  loco in quo memoria fuerit nominis mei veniam ad te et
  benedicam tibi =

@section 3 {v25}

  {EXO:20:25}
  quod si altare lapideum feceris mihi non aedificabis illud
  de sectis lapidibus si enim levaveris cultrum tuum super eo
  polluetur =

@section 3 {v26}

  {EXO:20:26}
  non ascendes per gradus ad altare meum ne reveletur
  turpitudo tua =

@section 2 {c21}

@section 3 {v1}

  {EXO:21:1}
  haec sunt iudicia quae propones eis =

@section 3 {v2}

  {EXO:21:2}
  si emeris servum hebraeum sex annis serviet tibi in septimo
  egredietur liber gratis =

@section 3 {v3}

  {EXO:21:3}
  cum quali veste intraverit cum tali exeat si habens uxorem
  et uxor egredietur simul =

@section 3 {v4}

  {EXO:21:4}
  sin autem dominus dederit illi uxorem et peperit filios et
  filias mulier et liberi eius erunt domini sui ipse vero exibit
  cum vestitu suo =

@section 3 {v5}

  {EXO:21:5}
  quod si dixerit servus diligo dominum meum et uxorem ac
  liberos non egrediar liber =

@section 3 {v6}

  {EXO:21:6}
  offeret eum dominus diis et adplicabitur ad ostium et
  postes perforabitque aurem eius subula et erit ei servus in
  saeculum =

@section 3 {v7}

  {EXO:21:7}
  si quis vendiderit filiam suam in famulam non egredietur
  sicut ancillae exire consuerunt =

@section 3 {v8}

  {EXO:21:8}
  si displicuerit oculis domini sui cui tradita fuerit
  dimittet eam populo autem alieno vendendi non habet potestatem
  si spreverit eam =

@section 3 {v9}

  {EXO:21:9}
  sin autem filio suo desponderit eam iuxta morem filiarum
  faciet illi =

@section 3 {v10}

  {EXO:21:10}
  quod si alteram ei acceperit providebit puellae nuptias et
  vestimenta et pretium pudicitiae non negabit =

@section 3 {v11}

  {EXO:21:11}
  si tria ista non fecerit egredietur gratis absque pecunia =

@section 3 {v12}

  {EXO:21:12}
  qui percusserit hominem volens occidere morte moriatur =

@section 3 {v13}

  {EXO:21:13}
  qui autem non est insidiatus sed Deus illum tradidit in
  manu eius constituam tibi locum quo fugere debeat =

@section 3 {v14}

  {EXO:21:14}
  si quis de industria occiderit proximum suum et per
  insidias ab altari meo evelles eum ut moriatur =

@section 3 {v15}

  {EXO:21:15}
  qui percusserit patrem suum et matrem morte moriatur =

@section 3 {v16}

  {EXO:21:16}
  qui furatus fuerit hominem et vendiderit eum convictus
  noxae morte moriatur =

@section 3 {v17}

  {EXO:21:17}
  qui maledixerit patri suo et matri morte moriatur =

@section 3 {v18}

  {EXO:21:18}
  si rixati fuerint viri et percusserit alter proximum suum
  lapide vel pugno et ille mortuus non fuerit sed iacuerit in
  lectulo =

@section 3 {v19}

  {EXO:21:19}
  si surrexerit et ambulaverit foris super baculum suum
  innocens erit qui percussit ita tamen ut operas eius et
  inpensas in medicos restituat =

@section 3 {v20}

  {EXO:21:20}
  qui percusserit servum suum vel ancillam virga et mortui
  fuerint in manibus eius criminis reus erit =

@section 3 {v21}

  {EXO:21:21}
  sin autem uno die supervixerit vel duobus non subiacebit
  poenae quia pecunia illius est =

@section 3 {v22}

  {EXO:21:22}
  si rixati fuerint viri et percusserit quis mulierem
  praegnantem et abortivum quidem fecerit sed ipsa vixerit
  subiacebit damno quantum expetierit maritus mulieris et arbitri
  iudicarint =

@section 3 {v23}

  {EXO:21:23}
  sin autem mors eius fuerit subsecuta reddet animam pro
  anima =

@section 3 {v24}

  {EXO:21:24}
  oculum pro oculo dentem pro dente manum pro manu pedem pro
  pede =

@section 3 {v25}

  {EXO:21:25}
  adustionem pro adustione vulnus pro vulnere livorem pro
  livore =

@section 3 {v26}

  {EXO:21:26}
  si percusserit quispiam oculum servi sui aut ancillae et
  luscos eos fecerit dimittet liberos pro oculo quem eruit =

@section 3 {v27}

  {EXO:21:27}
  dentem quoque si excusserit servo vel ancillae suae
  similiter dimittet eos liberos =

@section 3 {v28}

  {EXO:21:28}
  si bos cornu petierit virum aut mulierem et mortui fuerint
  lapidibus obruetur et non comedentur carnes eius dominusque
  bovis innocens erit =

@section 3 {v29}

  {EXO:21:29}
  quod si bos cornipeta fuerit ab heri et nudius tertius et
  contestati sunt dominum eius nec reclusit eum occideritque
  virum aut mulierem et bos lapidibus obruetur et dominum illius
  occident =

@section 3 {v30}

  {EXO:21:30}
  quod si pretium ei fuerit inpositum dabit pro anima sua
  quicquid fuerit postulatus =

@section 3 {v31}

  {EXO:21:31}
  filium quoque et filiam si cornu percusserit simili
  sententiae subiacebit =

@section 3 {v32}

  {EXO:21:32}
  si servum ancillamque invaserit triginta siclos argenti
  dabit domino bos vero lapidibus opprimetur =

@section 3 {v33}

  {EXO:21:33}
  si quis aperuerit cisternam et foderit et non operuerit
  eam cecideritque bos vel asinus in eam =

@section 3 {v34}

  {EXO:21:34}
  dominus cisternae reddet pretium iumentorum quod autem
  mortuum est ipsius erit =

@section 3 {v35}

  {EXO:21:35}
  si bos alienus bovem alterius vulnerarit et ille mortuus
  fuerit vendent bovem vivum et divident pretium cadaver autem
  mortui inter se dispertient =

@section 3 {v36}

  {EXO:21:36}
  sin autem sciebat quod bos cornipeta esset ab heri et
  nudius tertius et non custodivit eum dominus suus reddet bovem
  pro bove et cadaver integrum accipiet =

@section 2 {c22}

@section 3 {v1}

  {EXO:22:1}
  si quis furatus fuerit bovem aut ovem et occiderit vel
  vendiderit quinque boves pro uno bove restituet et quattuor
  oves pro una ove =

@section 3 {v2}

  {EXO:22:2}
  si effringens fur domum sive suffodiens fuerit inventus et
  accepto vulnere mortuus fuerit percussor non erit reus
  sanguinis =

@section 3 {v3}

  {EXO:22:3}
  quod si orto sole hoc fecerit homicidium perpetravit et
  ipse morietur si non habuerit quod pro furto reddat
  venundabitur =

@section 3 {v4}

  {EXO:22:4}
  si inventum fuerit apud eum quod furatus est vivens sive
  bos sive asinus sive ovis duplum restituet =

@section 3 {v5}

  {EXO:22:5}
  si laeserit quispiam agrum vel vineam et dimiserit iumentum
  suum ut depascatur aliena quicquid optimum habuerit in agro suo
  vel in vinea pro damni aestimatione restituet =

@section 3 {v6}

  {EXO:22:6}
  si egressus ignis invenerit spinas et conprehenderit
  acervos frugum sive stantes segetes in agris reddet damnum qui
  ignem succenderit =

@section 3 {v7}

  {EXO:22:7}
  si quis commendaverit amico pecuniam aut vas in custodiam
  et ab eo qui susceperat furto ablata fuerint si invenitur fur
  duplum reddet =

@section 3 {v8}

  {EXO:22:8}
  si latet dominus domus adplicabitur ad deos et iurabit quod
  non extenderit manum in rem proximi sui =

@section 3 {v9}

  {EXO:22:9}
  ad perpetrandam fraudem tam in bove quam in asino et ove ac
  vestimento et quicquid damnum inferre potest ad deos utriusque
  causa perveniet et si illi iudicaverint duplum restituet
  proximo suo =

@section 3 {v10}

  {EXO:22:10}
  si quis commendaverit proximo suo asinum bovem ovem et
  omne iumentum ad custodiam et mortuum fuerit aut debilitatum
  vel captum ab hostibus nullusque hoc viderit =

@section 3 {v11}

  {EXO:22:11}
  iusiurandum erit in medio quod non extenderit manum ad rem
  proximi sui suscipietque dominus iuramentum et ille reddere non
  cogetur =

@section 3 {v12}

  {EXO:22:12}
  quod si furto ablatum fuerit restituet damnum domino =

@section 3 {v13}

  {EXO:22:13}
  si comestum a bestia deferet ad eum quod occisum est et
  non restituet =

@section 3 {v14}

  {EXO:22:14}
  qui a proximo suo quicquam horum mutuo postularit et
  debilitatum aut mortuum fuerit domino non praesente reddere
  conpelletur =

@section 3 {v15}

  {EXO:22:15}
  quod si inpraesentiarum fuit dominus non restituet maxime
  si conductum venerat pro mercede operis sui =

@section 3 {v16}

  {EXO:22:16}
  si seduxerit quis virginem necdum desponsatam et dormierit
  cum ea dotabit eam et habebit uxorem =

@section 3 {v17}

  {EXO:22:17}
  si pater virginis dare noluerit reddet pecuniam iuxta
  modum dotis quam virgines accipere consuerunt =

@section 3 {v18}

  {EXO:22:18}
  maleficos non patieris vivere =

@section 3 {v19}

  {EXO:22:19}
  qui coierit cum iumento morte moriatur =

@section 3 {v20}

  {EXO:22:20}
  qui immolat diis occidetur praeter Domino soli =

@section 3 {v21}

  {EXO:22:21}
  advenam non contristabis neque adfliges eum advenae enim
  et ipsi fuistis in terra Aegypti =

@section 3 {v22}

  {EXO:22:22}
  viduae et pupillo non nocebitis =

@section 3 {v23}

  {EXO:22:23}
  si laeseritis eos vociferabuntur ad me et ego audiam
  clamorem eorum =

@section 3 {v24}

  {EXO:22:24}
  et indignabitur furor meus percutiamque vos gladio et
  erunt uxores vestrae viduae et filii vestri pupilli =

@section 3 {v25}

  {EXO:22:25}
  si pecuniam mutuam dederis populo meo pauperi qui habitat
  tecum non urgues eum quasi exactor nec usuris opprimes =

@section 3 {v26}

  {EXO:22:26}
  si pignus a proximo tuo acceperis vestimentum ante solis
  occasum redde ei =

@section 3 {v27}

  {EXO:22:27}
  ipsum enim est solum quo operitur indumentum carnis eius
  nec habet aliud in quo dormiat si clamaverit ad me exaudiam eum
  quia misericors sum =

@section 3 {v28}

  {EXO:22:28}
  diis non detrahes et principi populi tui non maledices =

@section 3 {v29}

  {EXO:22:29}
  decimas tuas et primitias non tardabis offerre
  primogenitum filiorum tuorum dabis mihi =

@section 3 {v30}

  {EXO:22:30}
  de bubus quoque et ovibus similiter facies septem diebus
  sit cum matre sua die octavo reddes illum mihi =

@section 3 {v31}

  {EXO:22:31}
  viri sancti eritis mihi carnem quae a bestiis fuerit
  praegustata non comedetis sed proicietis canibus =

@section 2 {c23}

@section 3 {v1}

  {EXO:23:1}
  non suscipies vocem mendacii nec iunges manum tuam ut pro
  impio dicas falsum testimonium =

@section 3 {v2}

  {EXO:23:2}
  non sequeris turbam ad faciendum malum nec in iudicio
  plurimorum adquiesces sententiae ut a vero devies =

@section 3 {v3}

  {EXO:23:3}
  pauperis quoque non misereberis in negotio =

@section 3 {v4}

  {EXO:23:4}
  si occurreris bovi inimici tui aut asino erranti reduc ad
  eum =

@section 3 {v5}

  {EXO:23:5}
  si videris asinum odientis te iacere sub onere non
  pertransibis sed sublevabis cum eo =

@section 3 {v6}

  {EXO:23:6}
  non declinabis in iudicio pauperis =

@section 3 {v7}

  {EXO:23:7}
  mendacium fugies insontem et iustum non occides quia
  aversor impium =

@section 3 {v8}

  {EXO:23:8}
  nec accipias munera quae excaecant etiam prudentes et
  subvertunt verba iustorum =

@section 3 {v9}

  {EXO:23:9}
  peregrino molestus non eris scitis enim advenarum animas
  quia et ipsi peregrini fuistis in terra Aegypti =

@section 3 {v10}

  {EXO:23:10}
  sex annis seminabis terram tuam et congregabis fruges eius =

@section 3 {v11}

  {EXO:23:11}
  anno autem septimo dimittes eam et requiescere facies ut
  comedant pauperes populi tui et quicquid reliqui fuerit edant
  bestiae agri ita facies in vinea et in oliveto tuo =

@section 3 {v12}

  {EXO:23:12}
  sex diebus operaberis septima die cessabis ut requiescat
  bos et asinus tuus et refrigeretur filius ancillae tuae et
  advena =

@section 3 {v13}

  {EXO:23:13}
  omnia quae dixi vobis custodite et per nomen externorum
  deorum non iurabitis neque audietur ex ore vestro =

@section 3 {v14}

  {EXO:23:14}
  tribus vicibus per singulos annos mihi festa celebrabitis =

@section 3 {v15}

  {EXO:23:15}
  sollemnitatem azymorum custodies septem diebus comedes
  azyma sicut praecepi tibi tempore mensis novorum quando
  egressus es de Aegypto non apparebis in conspectu meo vacuus =

@section 3 {v16}

  {EXO:23:16}
  et sollemnitatem messis primitivorum operis tui quaecumque
  serueris in agro sollemnitatem quoque in exitu anni quando
  congregaveris omnes fruges tuas de agro =

@section 3 {v17}

  {EXO:23:17}
  ter in anno apparebit omne masculinum tuum coram Domino
  Deo =

@section 3 {v18}

  {EXO:23:18}
  non immolabis super fermento sanguinem victimae meae nec
  remanebit adeps sollemnitatis meae usque mane =

@section 3 {v19}

  {EXO:23:19}
  primitias frugum terrae tuae deferes in domum Domini Dei
  tui nec coques hedum in lacte matris suae =

@section 3 {v20}

  {EXO:23:20}
  ecce ego mittam angelum meum qui praecedat te et custodiat
  in via et introducat ad locum quem paravi =

@section 3 {v21}

  {EXO:23:21}
  observa eum et audi vocem eius nec contemnendum putes quia
  non dimittet cum peccaveritis et est nomen meum in illo =

@section 3 {v22}

  {EXO:23:22}
  quod si audieris vocem eius et feceris omnia quae loquor
  inimicus ero inimicis tuis et adfligam adfligentes te =

@section 3 {v23}

  {EXO:23:23}
  praecedetque te angelus meus et introducet te ad Amorreum
  et Hettheum et Ferezeum Chananeumque et Eveum et Iebuseum quos
  ego contribo =

@section 3 {v24}

  {EXO:23:24}
  non adorabis deos eorum nec coles eos non facies opera
  eorum sed destrues eos et confringes statuas eorum =

@section 3 {v25}

  {EXO:23:25}
  servietisque Domino Deo vestro ut benedicam panibus tuis
  et aquis et auferam infirmitatem de medio tui =

@section 3 {v26}

  {EXO:23:26}
  non erit infecunda nec sterilis in terra tua numerum
  dierum tuorum implebo =

@section 3 {v27}

  {EXO:23:27}
  terrorem meum mittam in praecursum tuum et occidam omnem
  populum ad quem ingredieris cunctorumque inimicorum tuorum
  coram te terga vertam =

@section 3 {v28}

  {EXO:23:28}
  emittens crabrones prius qui fugabunt Eveum et Chananeum
  et Hettheum antequam introeas =

@section 3 {v29}

  {EXO:23:29}
  non eiciam eos a facie tua anno uno ne terra in
  solitudinem redigatur et crescant contra te bestiae =

@section 3 {v30}

  {EXO:23:30}
  paulatim expellam eos de conspectu tuo donec augearis et
  possideas terram =

@section 3 {v31}

  {EXO:23:31}
  ponam autem terminos tuos a mari Rubro usque ad mare
  Palestinorum et a deserto usque ad Fluvium tradam manibus
  vestris habitatores terrae et eiciam eos de conspectu vestro =

@section 3 {v32}

  {EXO:23:32}
  non inibis cum eis foedus nec cum diis eorum =

@section 3 {v33}

  {EXO:23:33}
  non habitent in terra tua ne forte peccare te faciant in
  me si servieris diis eorum quod tibi certo erit in scandalum =

@section 2 {c24}

@section 3 {v1}

  {EXO:24:1}
  Mosi quoque dixit ascende ad Dominum tu et Aaron Nadab et
  Abiu et septuaginta senes ex Israhel et adorabitis procul =

@section 3 {v2}

  {EXO:24:2}
  solusque Moses ascendet ad Dominum et illi non
  adpropinquabunt nec populus ascendet cum eo =

@section 3 {v3}

  {EXO:24:3}
  venit ergo Moses et narravit plebi omnia verba Domini atque
  iudicia responditque cunctus populus una voce omnia verba
  Domini quae locutus est faciemus =

@section 3 {v4}

  {EXO:24:4}
  scripsit autem Moses universos sermones Domini et mane
  consurgens aedificavit altare ad radices montis et duodecim
  titulos per duodecim tribus Israhel =

@section 3 {v5}

  {EXO:24:5}
  misitque iuvenes de filiis Israhel et obtulerunt holocausta
  immolaveruntque victimas pacificas Domino vitulos =

@section 3 {v6}

  {EXO:24:6}
  tulit itaque Moses dimidiam partem sanguinis et misit in
  crateras partem autem residuam fudit super altare =

@section 3 {v7}

  {EXO:24:7}
  adsumensque volumen foederis legit audiente populo qui
  dixerunt omnia quae locutus est Dominus faciemus et erimus
  oboedientes =

@section 3 {v8}

  {EXO:24:8}
  ille vero sumptum sanguinem respersit in populum et ait hic
  est sanguis foederis quod pepigit Dominus vobiscum super
  cunctis sermonibus his =

@section 3 {v9}

  {EXO:24:9}
  ascenderuntque Moses et Aaron Nadab et Abiu et septuaginta
  de senioribus Israhel =

@section 3 {v10}

  {EXO:24:10}
  et viderunt Deum Israhel sub pedibus eius quasi opus
  lapidis sapphirini et quasi caelum cum serenum est =

@section 3 {v11}

  {EXO:24:11}
  nec super eos qui procul recesserant de filiis Israhel
  misit manum suam videruntque Deum et comederunt ac biberunt =

@section 3 {v12}

  {EXO:24:12}
  dixit autem Dominus ad Mosen ascende ad me in montem et
  esto ibi daboque tibi tabulas lapideas et legem ac mandata quae
  scripsi ut doceas eos =

@section 3 {v13}

  {EXO:24:13}
  surrexerunt Moses et Iosue minister eius ascendensque
  Moses in montem Dei =

@section 3 {v14}

  {EXO:24:14}
  senioribus ait expectate hic donec revertamur ad vos
  habetis Aaron et Hur vobiscum si quid natum fuerit quaestionis
  referetis ad eos =

@section 3 {v15}

  {EXO:24:15}
  cumque ascendisset Moses operuit nubes montem =

@section 3 {v16}

  {EXO:24:16}
  et habitavit gloria Domini super Sinai tegens illum nube
  sex diebus septimo autem die vocavit eum de medio caliginis =

@section 3 {v17}

  {EXO:24:17}
  erat autem species gloriae Domini quasi ignis ardens super
  verticem montis in conspectu filiorum Israhel =

@section 3 {v18}

  {EXO:24:18}
  ingressusque Moses medium nebulae ascendit in montem et
  fuit ibi quadraginta diebus et quadraginta noctibus =

@section 2 {c25}

@section 3 {v1}

  {EXO:25:1}
  locutusque est Dominus ad Mosen dicens =

@section 3 {v2}

  {EXO:25:2}
  loquere filiis Israhel ut tollant mihi primitias ab omni
  homine qui offert ultroneus accipietis eas =

@section 3 {v3}

  {EXO:25:3}
  haec sunt autem quae accipere debetis aurum et argentum et
  aes =

@section 3 {v4}

  {EXO:25:4}
  hyacinthum et purpuram coccumque bis tinctum et byssum
  pilos caprarum =

@section 3 {v5}

  {EXO:25:5}
  et pelles arietum rubricatas pelles ianthinas et ligna
  setthim =

@section 3 {v6}

  {EXO:25:6}
  oleum ad luminaria concinnanda aromata in unguentum et
  thymiama boni odoris =

@section 3 {v7}

  {EXO:25:7}
  lapides onychinos et gemmas ad ornandum ephod ac rationale =

@section 3 {v8}

  {EXO:25:8}
  facientque mihi sanctuarium et habitabo in medio eorum =

@section 3 {v9}

  {EXO:25:9}
  iuxta omnem similitudinem tabernaculi quod ostendam tibi et
  omnium vasorum in cultum eius sicque facietis illud =

@section 3 {v10}

  {EXO:25:10}
  arcam de lignis setthim conpingite cuius longitudo habeat
  duos semis cubitos latitudo cubitum et dimidium altitudo
  cubitum similiter ac semissem =

@section 3 {v11}

  {EXO:25:11}
  et deaurabis eam auro mundissimo intus et foris faciesque
  supra coronam auream per circuitum =

@section 3 {v12}

  {EXO:25:12}
  et quattuor circulos aureos quos pones per quattuor arcae
  angulos duo circuli sint in latere uno et duo in altero =

@section 3 {v13}

  {EXO:25:13}
  facies quoque vectes de lignis setthim et operies eos auro =

@section 3 {v14}

  {EXO:25:14}
  inducesque per circulos qui sunt in arcae lateribus ut
  portetur in eis =

@section 3 {v15}

  {EXO:25:15}
  qui semper erunt in circulis nec umquam extrahentur ab eis =

@section 3 {v16}

  {EXO:25:16}
  ponesque in arcam testificationem quam dabo tibi =

@section 3 {v17}

  {EXO:25:17}
  facies et propitiatorium de auro mundissimo duos cubitos
  et dimidium tenebit longitudo eius cubitum ac semissem latitudo =

@section 3 {v18}

  {EXO:25:18}
  duos quoque cherubin aureos et productiles facies ex
  utraque parte oraculi =

@section 3 {v19}

  {EXO:25:19}
  cherub unus sit in latere uno et alter in altero =

@section 3 {v20}

  {EXO:25:20}
  utrumque latus propitiatorii tegant expandentes alas et
  operientes oraculum respiciantque se mutuo versis vultibus in
  propitiatorium quo operienda est arca =

@section 3 {v21}

  {EXO:25:21}
  in qua pones testimonium quod dabo tibi =

@section 3 {v22}

  {EXO:25:22}
  inde praecipiam et loquar ad te supra propitiatorio
  scilicet ac medio duorum cherubin qui erunt super arcam
  testimonii cuncta quae mandabo per te filiis Israhel =

@section 3 {v23}

  {EXO:25:23}
  facies et mensam de lignis setthim habentem duos cubitos
  longitudinis et in latitudine cubitum et in altitudine cubitum
  ac semissem =

@section 3 {v24}

  {EXO:25:24}
  et inaurabis eam auro purissimo faciesque illi labium
  aureum per circuitum =

@section 3 {v25}

  {EXO:25:25}
  et ipsi labio coronam interrasilem altam quattuor digitis
  et super illam alteram coronam aureolam =

@section 3 {v26}

  {EXO:25:26}
  quattuor quoque circulos aureos praeparabis et pones eos
  in quattuor angulis eiusdem mensae per singulos pedes =

@section 3 {v27}

  {EXO:25:27}
  subter coronam erunt circuli aurei ut mittantur vectes per
  eos et possit mensa portari =

@section 3 {v28}

  {EXO:25:28}
  ipsosque vectes facies de lignis setthim et circumdabis
  auro ad subvehendam mensam =

@section 3 {v29}

  {EXO:25:29}
  parabis et acetabula ac fialas turibula et cyatos in
  quibus offerenda sunt libamina ex auro purissimo =

@section 3 {v30}

  {EXO:25:30}
  et pones super mensam panes propositionis in conspectu meo
  semper =

@section 3 {v31}

  {EXO:25:31}
  facies et candelabrum ductile de auro mundissimo hastile
  eius et calamos scyphos et spherulas ac lilia ex ipso
  procedentia =

@section 3 {v32}

  {EXO:25:32}
  sex calami egredientur de lateribus tres ex uno latere et
  tres ex altero =

@section 3 {v33}

  {EXO:25:33}
  tres scyphi quasi in nucis modum per calamos singulos
  spherulaque simul et lilium et tres similiter scyphi instar
  nucis in calamo altero spherulaque et lilium hoc erit opus sex
  calamorum qui producendi sunt de hastili =

@section 3 {v34}

  {EXO:25:34}
  in ipso autem candelabro erunt quattuor scyphi in nucis
  modum spherulaeque per singulos et lilia =

@section 3 {v35}

  {EXO:25:35}
  spherula sub duobus calamis per tria loca qui simul sex
  fiunt procedentes de hastili uno =

@section 3 {v36}

  {EXO:25:36}
  et spherae igitur et calami ex ipso erunt universa
  ductilia de auro purissimo =

@section 3 {v37}

  {EXO:25:37}
  facies et lucernas septem et pones eas super candelabrum
  ut luceant ex adverso =

@section 3 {v38}

  {EXO:25:38}
  emunctoria quoque et ubi quae emuncta sunt extinguantur
  fient de auro purissimo =

@section 3 {v39}

  {EXO:25:39}
  omne pondus candelabri cum universis vasis suis habebit
  talentum auri mundissimi =

@section 3 {v40}

  {EXO:25:40}
  inspice et fac secundum exemplar quod tibi in monte
  monstratum est =

@section 2 {c26}

@section 3 {v1}

  {EXO:26:1}
  tabernaculum vero ita fiet decem cortinas de bysso retorta
  et hyacintho ac purpura coccoque bis tincto variatas opere
  plumario facies =

@section 3 {v2}

  {EXO:26:2}
  longitudo cortinae unius habebit viginti octo cubitos
  latitudo quattuor cubitorum erit unius mensurae fient universa
  tentoria =

@section 3 {v3}

  {EXO:26:3}
  quinque cortinae sibi iungentur mutuo et aliae quinque nexu
  simili coherebunt =

@section 3 {v4}

  {EXO:26:4}
  ansulas hyacinthinas in lateribus ac summitatibus facies
  cortinarum ut possint invicem copulari =

@section 3 {v5}

  {EXO:26:5}
  quinquagenas ansulas cortina habebit in utraque parte ita
  insertas ut ansa contra ansam veniat et altera alteri possit
  aptari =

@section 3 {v6}

  {EXO:26:6}
  facies et quinquaginta circulos aureos quibus cortinarum
  vela iungenda sunt ut unum tabernaculum fiat =

@section 3 {v7}

  {EXO:26:7}
  facies et saga cilicina undecim ad operiendum tectum
  tabernaculi =

@section 3 {v8}

  {EXO:26:8}
  longitudo sagi unius habebit triginta cubitos et latitudo
  quattuor aequa erit mensura sagorum omnium =

@section 3 {v9}

  {EXO:26:9}
  e quibus quinque iunges seorsum et sex sibi mutuo copulabis
  ita ut sextum sagum in fronte tecti duplices =

@section 3 {v10}

  {EXO:26:10}
  facies et quinquaginta ansas in ora sagi unius ut coniungi
  cum altero queat et quinquaginta ansas in ora sagi alterius ut
  cum altero copuletur =

@section 3 {v11}

  {EXO:26:11}
  quinquaginta fibulas aeneas quibus iungantur ansae et unum
  ex omnibus operimentum fiat =

@section 3 {v12}

  {EXO:26:12}
  quod autem superfuerit in sagis quae parantur tecto id est
  unum sagum quod amplius est ex medietate eius operies
  posteriora tabernaculi =

@section 3 {v13}

  {EXO:26:13}
  et cubitus ex una parte pendebit et alter ex altera qui
  plus est in sagorum longitudine utrumque latus tabernaculi
  protegens =

@section 3 {v14}

  {EXO:26:14}
  facies et operimentum aliud tecto de pellibus arietum
  rubricatis et super hoc rursum aliud operimentum de ianthinis
  pellibus =

@section 3 {v15}

  {EXO:26:15}
  facies et tabulas stantes tabernaculi de lignis setthim =

@section 3 {v16}

  {EXO:26:16}
  quae singulae denos cubitos in longitudine habeant et in
  latitudine singulos ac semissem =

@section 3 {v17}

  {EXO:26:17}
  in lateribus tabulae duae incastraturae fient quibus
  tabula alteri tabulae conectatur atque in hunc modum cunctae
  tabulae parabuntur =

@section 3 {v18}

  {EXO:26:18}
  quarum viginti erunt in latere meridiano quod vergit ad
  austrum =

@section 3 {v19}

  {EXO:26:19}
  quibus quadraginta bases argenteas fundes ut binae bases
  singulis tabulis per duos angulos subiciantur =

@section 3 {v20}

  {EXO:26:20}
  in latere quoque secundo tabernaculi quod vergit ad
  aquilonem viginti tabulae erunt =

@section 3 {v21}

  {EXO:26:21}
  quadraginta habentes bases argenteas binae bases singulis
  tabulis subponentur =

@section 3 {v22}

  {EXO:26:22}
  ad occidentalem vero plagam tabernaculi facies sex tabulas =

@section 3 {v23}

  {EXO:26:23}
  et rursum alias duas quae in angulis erigantur post tergum
  tabernaculi =

@section 3 {v24}

  {EXO:26:24}
  eruntque coniunctae a deorsum usque sursum et una omnes
  conpago retinebit duabus quoque tabulis quae in angulis
  ponendae sunt similis iunctura servabitur =

@section 3 {v25}

  {EXO:26:25}
  et erunt simul tabulae octo bases earum argenteae sedecim
  duabus basibus per unam tabulam supputatis =

@section 3 {v26}

  {EXO:26:26}
  facies et vectes de lignis setthim quinque ad continendas
  tabulas in uno latere tabernaculi =

@section 3 {v27}

  {EXO:26:27}
  et quinque alios in altero et eiusdem numeri ad
  occidentalem plagam =

@section 3 {v28}

  {EXO:26:28}
  qui mittentur per medias tabulas a summo usque ad summum =

@section 3 {v29}

  {EXO:26:29}
  ipsasque tabulas deaurabis et fundes eis anulos aureos per
  quos vectes tabulata contineant quos operies lamminis aureis =

@section 3 {v30}

  {EXO:26:30}
  et eriges tabernaculum iuxta exemplum quod tibi in monte
  monstratum est =

@section 3 {v31}

  {EXO:26:31}
  facies et velum de hyacintho et purpura coccoque bis
  tincto et bysso retorta opere plumario et pulchra varietate
  contextum =

@section 3 {v32}

  {EXO:26:32}
  quod adpendes ante quattuor columnas de lignis setthim
  quae ipsae quidem deauratae erunt et habebunt capita aurea sed
  bases argenteas =

@section 3 {v33}

  {EXO:26:33}
  inseretur autem velum per circulos intra quod pones arcam
  testimonii et quo sanctuarium et sanctuarii sanctuaria
  dividentur =

@section 3 {v34}

  {EXO:26:34}
  pones et propitiatorium super arcam testimonii in sancta
  sanctorum =

@section 3 {v35}

  {EXO:26:35}
  mensamque extra velum et contra mensam candelabrum in
  latere tabernaculi meridiano mensa enim stabit in parte
  aquilonis =

@section 3 {v36}

  {EXO:26:36}
  facies et tentorium in introitu tabernaculi de hyacintho
  et purpura coccoque bis tincto et bysso retorta opere plumarii =

@section 3 {v37}

  {EXO:26:37}
  et quinque columnas deaurabis lignorum setthim ante quas
  ducetur tentorium quarum erunt capita aurea et bases aeneae =

@section 2 {c27}

@section 3 {v1}

  {EXO:27:1}
  facies et altare de lignis setthim quod habebit quinque
  cubitos in longitudine et totidem in latitudine id est quadrum
  et tres cubitos in altitudine =

@section 3 {v2}

  {EXO:27:2}
  cornua autem per quattuor angulos ex ipso erunt et operies
  illud aere =

@section 3 {v3}

  {EXO:27:3}
  faciesque in usus eius lebetas ad suscipiendos cineres et
  forcipes atque fuscinulas et ignium receptacula omnia vasa ex
  aere fabricabis =

@section 3 {v4}

  {EXO:27:4}
  craticulamque in modum retis aeneam per cuius quattuor
  angulos erunt quattuor anuli aenei =

@section 3 {v5}

  {EXO:27:5}
  quos pones subter arulam altaris eritque craticula usque ad
  altaris medium =

@section 3 {v6}

  {EXO:27:6}
  facies et vectes altaris de lignis setthim duos quos
  operies lamminis aeneis =

@section 3 {v7}

  {EXO:27:7}
  et induces per circulos eruntque ex utroque latere altaris
  ad portandum =

@section 3 {v8}

  {EXO:27:8}
  non solidum sed inane et cavum intrinsecus facies illud
  sicut tibi in monte monstratum est =

@section 3 {v9}

  {EXO:27:9}
  facies et atrium tabernaculi in cuius plaga australi contra
  meridiem erunt tentoria de bysso retorta centum cubitos unum
  latus tenebit in longitudine =

@section 3 {v10}

  {EXO:27:10}
  et columnas viginti cum basibus totidem aeneis quae capita
  cum celaturis suis habebunt argentea =

@section 3 {v11}

  {EXO:27:11}
  similiter in latere aquilonis per longum erunt tentoria
  centum cubitorum columnae viginti et bases aeneae eiusdem
  numeri et capita earum cum celaturis suis argentea =

@section 3 {v12}

  {EXO:27:12}
  in latitudine vero atrii quod respicit ad occidentem erunt
  tentoria per quinquaginta cubitos et columnae decem basesque
  totidem =

@section 3 {v13}

  {EXO:27:13}
  in ea quoque atrii latitudine quae respicit ad orientem
  quinquaginta cubiti erunt =

@section 3 {v14}

  {EXO:27:14}
  in quibus quindecim cubitorum tentoria lateri uno
  deputabuntur columnaeque tres et bases totidem =

@section 3 {v15}

  {EXO:27:15}
  et in latere altero erunt tentoria cubitos obtinentia
  quindecim columnas tres et bases totidem =

@section 3 {v16}

  {EXO:27:16}
  in introitu vero atrii fiet tentorium cubitorum viginti ex
  hyacintho et purpura coccoque bis tincto et bysso retorta opere
  plumarii columnas habebit quattuor cum basibus totidem =

@section 3 {v17}

  {EXO:27:17}
  omnes columnae atrii per circuitum vestitae erunt argenti
  lamminis capitibus argenteis et basibus aeneis =

@section 3 {v18}

  {EXO:27:18}
  in longitudine occupabit atrium cubitos centum in
  latitudine quinquaginta altitudo quinque cubitorum erit fietque
  de bysso retorta et habebit bases aeneas =

@section 3 {v19}

  {EXO:27:19}
  cuncta vasa tabernaculi in omnes usus et caerimonias tam
  paxillos eius quam atrii ex aere facies =

@section 3 {v20}

  {EXO:27:20}
  praecipe filiis Israhel ut adferant tibi oleum de
  arboribus olivarum purissimum piloque contusum ut ardeat
  lucerna semper =

@section 3 {v21}

  {EXO:27:21}
  in tabernaculo testimonii extra velum quod oppansum est
  testimonio et conlocabunt eam Aaron et filii eius ut usque mane
  luceat coram Domino perpetuus erit cultus per successiones
  eorum a filiis Israhel =

@section 2 {c28}

@section 3 {v1}

  {EXO:28:1}
  adplica quoque ad te Aaron fratrem tuum cum filiis suis de
  medio filiorum Israhel ut sacerdotio fungantur mihi Aaron Nadab
  et Abiu Eleazar et Ithamar =

@section 3 {v2}

  {EXO:28:2}
  faciesque vestem sanctam fratri tuo in gloriam et decorem =

@section 3 {v3}

  {EXO:28:3}
  et loqueris cunctis sapientibus corde quos replevi spiritu
  prudentiae ut faciant vestes Aaron in quibus sanctificatus
  ministret mihi =

@section 3 {v4}

  {EXO:28:4}
  haec autem erunt vestimenta quae facient rationale et
  superumerale tunicam et lineam strictam cidarim et balteum
  facient vestimenta sancta Aaron fratri tuo et filiis eius ut
  sacerdotio fungantur mihi =

@section 3 {v5}

  {EXO:28:5}
  accipientque aurum et hyacinthum et purpuram coccumque bis
  tinctum et byssum =

@section 3 {v6}

  {EXO:28:6}
  facient autem superumerale de auro et hyacintho ac purpura
  coccoque bis tincto et bysso retorta opere polymito =

@section 3 {v7}

  {EXO:28:7}
  duas oras iunctas habebit in utroque latere summitatum ut
  in unum redeant =

@section 3 {v8}

  {EXO:28:8}
  ipsaque textura et cuncta operis varietas erit ex auro et
  hyacintho et purpura coccoque bis tincto et bysso retorta =

@section 3 {v9}

  {EXO:28:9}
  sumesque duos lapides onychinos et sculpes in eis nomina
  filiorum Israhel =

@section 3 {v10}

  {EXO:28:10}
  sex nomina in lapide uno et sex reliqua in altero iuxta
  ordinem nativitatis eorum =

@section 3 {v11}

  {EXO:28:11}
  opere sculptoris et celatura gemmarii sculpes eos
  nominibus filiorum Israhel inclusos auro atque circumdatos =

@section 3 {v12}

  {EXO:28:12}
  et pones in utroque latere superumeralis memoriale filiis
  Israhel portabitque Aaron nomina eorum coram Domino super
  utrumque umerum ob recordationem =

@section 3 {v13}

  {EXO:28:13}
  facies et uncinos ex auro =

@section 3 {v14}

  {EXO:28:14}
  et duas catenulas auri purissimi sibi invicem coherentes
  quas inseres uncinis =

@section 3 {v15}

  {EXO:28:15}
  rationale quoque iudicii facies opere polymito iuxta
  texturam superumeralis ex auro hyacintho et purpura coccoque
  bis tincto et bysso retorta =

@section 3 {v16}

  {EXO:28:16}
  quadrangulum erit et duplex mensuram palmi habebit tam in
  longitudine quam in latitudine =

@section 3 {v17}

  {EXO:28:17}
  ponesque in eo quattuor ordines lapidum in primo versu
  erit lapis sardius et topazius et zmaragdus =

@section 3 {v18}

  {EXO:28:18}
  in secundo carbunculus sapphyrus et iaspis =

@section 3 {v19}

  {EXO:28:19}
  in tertio ligyrius achates et amethistus =

@section 3 {v20}

  {EXO:28:20}
  in quarto chrysolitus onychinus et berillus inclusi auro
  erunt per ordines suos =

@section 3 {v21}

  {EXO:28:21}
  habebuntque nomina filiorum Israhel duodecim nominibus
  celabuntur singuli lapides nominibus singulorum per duodecim
  tribus =

@section 3 {v22}

  {EXO:28:22}
  facies in rationali catenas sibi invicem coherentes ex
  auro purissimo =

@section 3 {v23}

  {EXO:28:23}
  et duos anulos aureos quos pones in utraque rationalis
  summitate =

@section 3 {v24}

  {EXO:28:24}
  catenasque aureas iunges anulis qui sunt in marginibus
  eius =

@section 3 {v25}

  {EXO:28:25}
  et ipsarum catenarum extrema duobus copulabis uncinis in
  utroque latere superumeralis quod rationale respicit =

@section 3 {v26}

  {EXO:28:26}
  facies et duos anulos aureos quos pones in summitatibus
  rationalis et in oris quae e regione sunt superumeralis et
  posteriora eius aspiciunt =

@section 3 {v27}

  {EXO:28:27}
  nec non et alios duos anulos aureos qui ponendi sunt in
  utroque latere superumeralis deorsum quod respicit contra
  faciem iuncturae inferioris ut aptari possit cum superumerali =

@section 3 {v28}

  {EXO:28:28}
  et stringatur rationale anulis suis cum anulis
  superumeralis vitta hyacinthina ut maneat iunctura fabrefacta
  et a se invicem rationale et superumerale nequeant separari =

@section 3 {v29}

  {EXO:28:29}
  portabitque Aaron nomina filiorum Israhel in rationali
  iudicii super pectus suum quando ingreditur sanctuarium
  memoriale coram Domino in aeternum =

@section 3 {v30}

  {EXO:28:30}
  pones autem in rationali iudicii doctrinam et veritatem
  quae erunt in pectore Aaron quando ingreditur coram Domino et
  gestabit iudicium filiorum Israhel in pectore suo in conspectu
  Domini semper =

@section 3 {v31}

  {EXO:28:31}
  facies et tunicam superumeralis totam hyacinthinam =

@section 3 {v32}

  {EXO:28:32}
  in cuius medio supra erit capitium et ora per gyrum eius
  textilis sicut fieri solet in extremis vestium partibus ne
  facile rumpatur =

@section 3 {v33}

  {EXO:28:33}
  deorsum vero ad pedes eiusdem tunicae per circuitum quasi
  mala punica facies ex hyacintho et purpura et cocco bis tincto
  mixtis in medio tintinabulis =

@section 3 {v34}

  {EXO:28:34}
  ita ut tintinabulum sit aureum et malum rursumque
  tintinabulum aliud aureum et malum punicum =

@section 3 {v35}

  {EXO:28:35}
  et vestietur ea Aaron in officio ministerii ut audiatur
  sonitus quando ingreditur et egreditur sanctuarium in conspectu
  Domini et non moriatur =

@section 3 {v36}

  {EXO:28:36}
  facies et lamminam de auro purissimo in qua sculpes opere
  celatoris Sanctum Domino =

@section 3 {v37}

  {EXO:28:37}
  ligabisque eam vitta hyacinthina et erit super tiaram =

@section 3 {v38}

  {EXO:28:38}
  inminens fronti pontificis portabitque Aaron iniquitates
  eorum quae obtulerint et sanctificaverint filii Israhel in
  cunctis muneribus et donariis suis erit autem lammina semper in
  fronte eius ut placatus eis sit Dominus =

@section 3 {v39}

  {EXO:28:39}
  stringesque tunicam bysso et tiaram byssinam facies et
  balteum opere plumarii =

@section 3 {v40}

  {EXO:28:40}
  porro filiis Aaron tunicas lineas parabis et balteos ac
  tiaras in gloriam et decorem =

@section 3 {v41}

  {EXO:28:41}
  vestiesque his omnibus Aaron fratrem tuum et filios eius
  cum eo et cunctorum consecrabis manus sanctificabisque illos ut
  sacerdotio fungantur mihi =

@section 3 {v42}

  {EXO:28:42}
  facies et feminalia linea ut operiant carnem turpitudinis
  suae a renibus usque ad femina =

@section 3 {v43}

  {EXO:28:43}
  et utentur eis Aaron et filii eius quando ingredientur
  tabernaculum testimonii vel quando adpropinquant ad altare ut
  ministrent in sanctuario ne iniquitatis rei moriantur legitimum
  sempiternum erit Aaron et semini eius post eum =

@section 2 {c29}

@section 3 {v1}

  {EXO:29:1}
  sed et hoc facies ut mihi in sacerdotio consecrentur tolle
  vitulum de armento et arietes duos inmaculatos =

@section 3 {v2}

  {EXO:29:2}
  panesque azymos et crustula absque fermento quae conspersa
  sint oleo lagana quoque azyma oleo lita de simila triticea
  cuncta facies =

@section 3 {v3}

  {EXO:29:3}
  et posita in canistro offeres vitulum autem et duos arietes =

@section 3 {v4}

  {EXO:29:4}
  et Aaron ac filios eius adplicabis ad ostium tabernaculi
  testimonii cumque laveris patrem cum filiis aqua =

@section 3 {v5}

  {EXO:29:5}
  indues Aaron vestimentis suis id est linea et tunica et
  superumerali et rationali quod constringes balteo =

@section 3 {v6}

  {EXO:29:6}
  et pones tiaram in capite eius et lamminam sanctam super
  tiaram =

@section 3 {v7}

  {EXO:29:7}
  et oleum unctionis fundes super caput eius atque hoc ritu
  consecrabitur =

@section 3 {v8}

  {EXO:29:8}
  filios quoque illius adplicabis et indues tunicis lineis
  cingesque balteo =

@section 3 {v9}

  {EXO:29:9}
  Aaron scilicet et liberos eius et inpones eis mitras
  eruntque sacerdotes mei in religione perpetua postquam
  initiaveris manus eorum =

@section 3 {v10}

  {EXO:29:10}
  adplicabis et vitulum coram tabernaculo testimonii
  inponentque Aaron et filii eius manus super caput illius =

@section 3 {v11}

  {EXO:29:11}
  et mactabis eum in conspectu Domini iuxta ostium
  tabernaculi testimonii =

@section 3 {v12}

  {EXO:29:12}
  sumptumque de sanguine vituli pones super cornua altaris
  digito tuo reliquum autem sanguinem fundes iuxta basim eius =

@section 3 {v13}

  {EXO:29:13}
  sumes et adipem totum qui operit intestina et reticulum
  iecoris ac duos renes et adipem qui super eos est et offeres
  incensum super altare =

@section 3 {v14}

  {EXO:29:14}
  carnes vero vituli et corium et fimum conbures foris extra
  castra eo quod pro peccato sit =

@section 3 {v15}

  {EXO:29:15}
  unum quoque arietum sumes super cuius caput ponent Aaron
  et filii eius manus =

@section 3 {v16}

  {EXO:29:16}
  quem cum mactaveris tolles de sanguine eius et fundes
  circa altare =

@section 3 {v17}

  {EXO:29:17}
  ipsum autem arietem secabis in frusta lotaque intestina
  eius ac pedes pones super concisas carnes et super caput illius =

@section 3 {v18}

  {EXO:29:18}
  et offeres totum arietem in incensum super altare oblatio
  est Domini odor suavissimus victimae Dei =

@section 3 {v19}

  {EXO:29:19}
  tolles quoque arietem alterum super cuius caput Aaron et
  filii eius ponent manus =

@section 3 {v20}

  {EXO:29:20}
  quem cum immolaveris sumes de sanguine ipsius et pones
  super extremum dextrae auriculae Aaron et filiorum eius et
  super pollices manus eorum et pedis dextri fundesque sanguinem
  super altare per circuitum =

@section 3 {v21}

  {EXO:29:21}
  cumque tuleris de sanguine qui est super altare et de oleo
  unctionis asperges Aaron et vestes eius filios et vestimenta
  eorum consecratisque et ipsis et vestibus =

@section 3 {v22}

  {EXO:29:22}
  tolles adipem de ariete et caudam et arvinam quae operit
  vitalia ac reticulum iecoris et duos renes atque adipem qui
  super eos est armumque dextrum eo quod sit aries consecrationum =

@section 3 {v23}

  {EXO:29:23}
  tortam panis unius crustulum conspersum oleo laganum de
  canistro azymorum quod positum est in conspectu Domini =

@section 3 {v24}

  {EXO:29:24}
  ponesque omnia super manus Aaron et filiorum eius et
  sanctificabis eos elevans coram Domino =

@section 3 {v25}

  {EXO:29:25}
  suscipiesque universa de manibus eorum et incendes super
  altare in holocaustum odorem suavissimum in conspectu Domini
  quia oblatio eius est =

@section 3 {v26}

  {EXO:29:26}
  sumes quoque pectusculum de ariete quo initiatus est Aaron
  sanctificabisque illud elatum coram Domino et cedet in partem
  tuam =

@section 3 {v27}

  {EXO:29:27}
  sanctificabis et pectusculum consecratum et armum quem de
  ariete separasti =

@section 3 {v28}

  {EXO:29:28}
  quo initiatus est Aaron et filii eius cedentque in partem
  Aaron et filiorum eius iure perpetuo a filiis Israhel quia
  primitiva sunt et initia de victimis eorum pacificis quae
  offerunt Domino =

@section 3 {v29}

  {EXO:29:29}
  vestem autem sanctam qua utitur Aaron habebunt filii eius
  post eum ut unguantur in ea et consecrentur manus eorum =

@section 3 {v30}

  {EXO:29:30}
  septem diebus utetur illa qui pontifex pro eo fuerit
  constitutus de filiis eius et qui ingredietur tabernaculum
  testimonii ut ministret in sanctuario =

@section 3 {v31}

  {EXO:29:31}
  arietem autem consecrationum tolles et coques carnes eius
  in loco sancto =

@section 3 {v32}

  {EXO:29:32}
  quibus vescetur Aaron et filii eius panes quoque qui sunt
  in canistro in vestibulo tabernaculi testimonii comedent =

@section 3 {v33}

  {EXO:29:33}
  ut sit placabile sacrificium et sanctificentur offerentium
  manus alienigena non vescetur ex eis quia sancti sunt =

@section 3 {v34}

  {EXO:29:34}
  quod si remanserit de carnibus consecratis sive de panibus
  usque mane conbures reliquias igni non comedentur quia
  sanctificata sunt =

@section 3 {v35}

  {EXO:29:35}
  omnia quae praecepi tibi facies super Aaron et filiis eius
  septem diebus consecrabis manus eorum =

@section 3 {v36}

  {EXO:29:36}
  et vitulum pro peccato offeres per singulos dies ad
  expiandum mundabisque altare cum immolaris expiationis hostiam
  et ungues illud in sanctificationem =

@section 3 {v37}

  {EXO:29:37}
  septem diebus expiabis altare et sanctificabis et erit
  sanctum sanctorum omnis qui tetigerit illud sanctificabitur =

@section 3 {v38}

  {EXO:29:38}
  hoc est quod facies in altari agnos anniculos duos per
  singulos dies iugiter =

@section 3 {v39}

  {EXO:29:39}
  unum agnum mane et alterum vespere =

@section 3 {v40}

  {EXO:29:40}
  decimam partem similae conspersae oleo tunso quod habeat
  mensuram quartam partem hin et vinum ad libandum eiusdem
  mensurae in agno uno =

@section 3 {v41}

  {EXO:29:41}
  alterum vero agnum offeres ad vesperam iuxta ritum
  matutinae oblationis et iuxta ea quae diximus in odorem
  suavitatis =

@section 3 {v42}

  {EXO:29:42}
  sacrificium Domino oblatione perpetua in generationes
  vestras ad ostium tabernaculi testimonii coram Domino ubi
  constituam ut loquar ad te =

@section 3 {v43}

  {EXO:29:43}
  ibique praecipiam filiis Israhel et sanctificabitur altare
  in gloria mea =

@section 3 {v44}

  {EXO:29:44}
  sanctificabo et tabernaculum testimonii cum altari et
  Aaron cum filiis eius ut sacerdotio fungantur mihi =

@section 3 {v45}

  {EXO:29:45}
  et habitabo in medio filiorum Israhel eroque eis Deus =

@section 3 {v46}

  {EXO:29:46}
  et scient quia ego Dominus Deus eorum qui eduxi eos de
  terra Aegypti ut manerem inter illos ego Dominus Deus ipsorum =

@section 2 {c30}

@section 3 {v1}

  {EXO:30:1}
  facies quoque altare in adolendum thymiama de lignis
  setthim =

@section 3 {v2}

  {EXO:30:2}
  habens cubitum longitudinis et alterum latitudinis id est
  quadrangulum et duos cubitos in altitudine cornua ex ipso
  procedent =

@section 3 {v3}

  {EXO:30:3}
  vestiesque illud auro purissimo tam craticulam eius quam
  parietes per circuitum et cornua faciesque ei coronam aureolam
  per gyrum =

@section 3 {v4}

  {EXO:30:4}
  et duos anulos aureos sub corona per singula latera ut
  mittantur in eos vectes et altare portetur =

@section 3 {v5}

  {EXO:30:5}
  ipsos quoque vectes facies de lignis setthim et inaurabis =

@section 3 {v6}

  {EXO:30:6}
  ponesque altare contra velum quod ante arcam pendet
  testimonii coram propitiatorio quo tegitur testimonium ubi
  loquar tibi =

@section 3 {v7}

  {EXO:30:7}
  et adolebit incensum super eo Aaron suave fraglans mane
  quando conponet lucernas incendet illud =

@section 3 {v8}

  {EXO:30:8}
  et quando conlocat eas ad vesperum uret thymiama
  sempiternum coram Domino in generationes vestras =

@section 3 {v9}

  {EXO:30:9}
  non offeretis super eo thymiama conpositionis alterius nec
  oblationem et victimam nec liba libabitis =

@section 3 {v10}

  {EXO:30:10}
  et deprecabitur Aaron super cornua eius semel per annum in
  sanguine quod oblatum est pro peccato et placabit super eo in
  generationibus vestris sanctum sanctorum erit Domino =

@section 3 {v11}

  {EXO:30:11}
  locutusque est Dominus ad Mosen dicens =

@section 3 {v12}

  {EXO:30:12}
  quando tuleris summam filiorum Israhel iuxta numerum
  dabunt singuli pretium pro animabus suis Domino et non erit
  plaga in eis cum fuerint recensiti =

@section 3 {v13}

  {EXO:30:13}
  hoc autem dabit omnis qui transit ad nomen dimidium sicli
  iuxta mensuram templi siclus viginti obolos habet media pars
  sicli offeretur Domino =

@section 3 {v14}

  {EXO:30:14}
  qui habetur in numero a viginti annis et supra dabit
  pretium =

@section 3 {v15}

  {EXO:30:15}
  dives non addet ad medium sicli et pauper nihil minuet =

@section 3 {v16}

  {EXO:30:16}
  susceptamque pecuniam quae conlata est a filiis Israhel
  trades in usus tabernaculi testimonii ut sit monumentum eorum
  coram Domino et propitietur animabus illorum =

@section 3 {v17}

  {EXO:30:17}
  locutusque est Dominus ad Mosen dicens =

@section 3 {v18}

  {EXO:30:18}
  facies et labium aeneum cum basi sua ad lavandum ponesque
  illud inter tabernaculum testimonii et altare et missa aqua =

@section 3 {v19}

  {EXO:30:19}
  lavabunt in eo Aaron et filii eius manus suas ac pedes =

@section 3 {v20}

  {EXO:30:20}
  quando ingressuri sunt tabernaculum testimonii et quando
  accessuri ad altare ut offerant in eo thymiama Domino =

@section 3 {v21}

  {EXO:30:21}
  ne forte moriantur legitimum sempiternum erit ipsi et
  semini eius per successiones =

@section 3 {v22}

  {EXO:30:22}
  locutusque est Dominus ad Mosen =

@section 3 {v23}

  {EXO:30:23}
  dicens sume tibi aromata prima et zmyrnae electae
  quingentos siclos et cinnamomi medium id est ducentos
  quinquaginta calami similiter ducentos quinquaginta =

@section 3 {v24}

  {EXO:30:24}
  cassiae autem quingentos siclos in pondere sanctuarii olei
  de olivetis mensuram hin =

@section 3 {v25}

  {EXO:30:25}
  faciesque unctionis oleum sanctum unguentum conpositum
  opere unguentarii =

@section 3 {v26}

  {EXO:30:26}
  et ungues ex eo tabernaculum testimonii et arcam
  testamenti =

@section 3 {v27}

  {EXO:30:27}
  mensamque cum vasis suis candelabrum et utensilia eius
  altaria thymiamatis =

@section 3 {v28}

  {EXO:30:28}
  et holocausti et universam supellectilem quae ad cultum
  eorum pertinent =

@section 3 {v29}

  {EXO:30:29}
  sanctificabisque omnia et erunt sancta sanctorum qui
  tetigerit ea sanctificabitur =

@section 3 {v30}

  {EXO:30:30}
  Aaron et filios eius ungues sanctificabisque eos ut
  sacerdotio fungantur mihi =

@section 3 {v31}

  {EXO:30:31}
  filiis quoque Israhel dices hoc oleum unctionis sanctum
  erit mihi in generationes vestras =

@section 3 {v32}

  {EXO:30:32}
  caro hominis non unguetur ex eo et iuxta conpositionem
  eius non facietis aliud quia sanctificatum est et sanctum erit
  vobis =

@section 3 {v33}

  {EXO:30:33}
  homo quicumque tale conposuerit et dederit ex eo alieno
  exterminabitur de populo suo =

@section 3 {v34}

  {EXO:30:34}
  dixitque Dominus ad Mosen sume tibi aromata stacten et
  onycha galbanen boni odoris et tus lucidissimum aequalis
  ponderis erunt omnia =

@section 3 {v35}

  {EXO:30:35}
  faciesque thymiama conpositum opere unguentarii mixtum
  diligenter et purum et sanctificatione dignissimum =

@section 3 {v36}

  {EXO:30:36}
  cumque in tenuissimum pulverem universa contuderis pones
  ex eo coram testimonio tabernaculi in quo loco apparebo tibi
  sanctum sanctorum erit vobis thymiama =

@section 3 {v37}

  {EXO:30:37}
  talem conpositionem non facietis in usus vestros quia
  sanctum est Domino =

@section 3 {v38}

  {EXO:30:38}
  homo quicumque fecerit simile ut odore illius perfruatur
  peribit de populis suis =

@section 2 {c31}

@section 3 {v1}

  {EXO:31:1}
  locutusque est Dominus ad Mosen dicens =

@section 3 {v2}

  {EXO:31:2}
  ecce vocavi ex nomine Beselehel filium Uri filii Hur de
  tribu Iuda =

@section 3 {v3}

  {EXO:31:3}
  et implevi eum spiritu Dei sapientia intellegentia et
  scientia in omni opere =

@section 3 {v4}

  {EXO:31:4}
  ad excogitandum fabre quicquid fieri potest ex auro et
  argento et aere =

@section 3 {v5}

  {EXO:31:5}
  marmore et gemmis et diversitate lignorum =

@section 3 {v6}

  {EXO:31:6}
  dedique ei socium Hooliab filium Achisamech de tribu Dan et
  in corde omnis eruditi posui sapientiam ut faciant cuncta quae
  praecepi tibi =

@section 3 {v7}

  {EXO:31:7}
  tabernaculum foederis et arcam testimonii et propitiatorium
  quod super eam est et cuncta vasa tabernaculi =

@section 3 {v8}

  {EXO:31:8}
  mensamque et vasa eius candelabrum purissimum cum vasis
  suis et altaria thymiamatis =

@section 3 {v9}

  {EXO:31:9}
  et holocausti et omnia vasa eorum labium cum basi sua =

@section 3 {v10}

  {EXO:31:10}
  vestes sanctas in ministerio Aaron sacerdoti et filiis
  eius ut fungantur officio suo in sacris =

@section 3 {v11}

  {EXO:31:11}
  oleum unctionis et thymiama aromatum in sanctuario omnia
  quae praecepi tibi facient =

@section 3 {v12}

  {EXO:31:12}
  et locutus est Dominus ad Mosen dicens =

@section 3 {v13}

  {EXO:31:13}
  loquere filiis Israhel et dices ad eos videte ut sabbatum
  meum custodiatis quia signum est inter me et vos in
  generationibus vestris ut sciatis quia ego Dominus qui
  sanctifico vos =

@section 3 {v14}

  {EXO:31:14}
  custodite sabbatum sanctum est enim vobis qui polluerit
  illud morte morietur qui fecerit in eo opus peribit anima
  illius de medio populi sui =

@section 3 {v15}

  {EXO:31:15}
  sex diebus facietis opus in die septimo sabbatum est
  requies sancta Domino omnis qui fecerit opus in hac die
  morietur =

@section 3 {v16}

  {EXO:31:16}
  custodiant filii Israhel sabbatum et celebrent illud in
  generationibus suis pactum est sempiternum =

@section 3 {v17}

  {EXO:31:17}
  inter me et filios Israhel signumque perpetuum sex enim
  diebus fecit Dominus caelum et terram et in septimo ab opere
  cessavit =

@section 3 {v18}

  {EXO:31:18}
  dedit quoque Mosi conpletis huiuscemodi sermonibus in
  monte Sinai duas tabulas testimonii lapideas scriptas digito
  Dei =

@section 2 {c32}

@section 3 {v1}

  {EXO:32:1}
  videns autem populus quod moram faceret descendendi de
  monte Moses congregatus adversus Aaron ait surge fac nobis deos
  qui nos praecedant Mosi enim huic viro qui nos eduxit de terra
  Aegypti ignoramus quid acciderit =

@section 3 {v2}

  {EXO:32:2}
  dixitque ad eos Aaron tollite inaures aureas de uxorum
  filiorumque et filiarum vestrarum auribus et adferte ad me =

@section 3 {v3}

  {EXO:32:3}
  fecit populus quae iusserat deferens inaures ad Aaron =

@section 3 {v4}

  {EXO:32:4}
  quas cum ille accepisset formavit opere fusorio et fecit ex
  eis vitulum conflatilem dixeruntque hii sunt dii tui Israhel
  qui te eduxerunt de terra Aegypti =

@section 3 {v5}

  {EXO:32:5}
  quod cum vidisset Aaron aedificavit altare coram eo et
  praeconis voce clamavit dicens cras sollemnitas Domini est =

@section 3 {v6}

  {EXO:32:6}
  surgentesque mane obtulerunt holocausta et hostias
  pacificas et sedit populus comedere ac bibere et surrexerunt
  ludere =

@section 3 {v7}

  {EXO:32:7}
  locutus est autem Dominus ad Mosen vade descende peccavit
  populus tuus quem eduxisti de terra Aegypti =

@section 3 {v8}

  {EXO:32:8}
  recesserunt cito de via quam ostendisti eis feceruntque
  sibi vitulum conflatilem et adoraverunt atque immolantes ei
  hostias dixerunt isti sunt dii tui Israhel qui te eduxerunt de
  terra Aegypti =

@section 3 {v9}

  {EXO:32:9}
  rursumque ait Dominus ad Mosen cerno quod populus iste
  durae cervicis sit =

@section 3 {v10}

  {EXO:32:10}
  dimitte me ut irascatur furor meus contra eos et deleam
  eos faciamque te in gentem magnam =

@section 3 {v11}

  {EXO:32:11}
  Moses autem orabat Dominum Deum suum dicens cur Domine
  irascitur furor tuus contra populum tuum quem eduxisti de terra
  Aegypti in fortitudine magna et in manu robusta =

@section 3 {v12}

  {EXO:32:12}
  ne quaeso dicant Aegyptii callide eduxit eos ut
  interficeret in montibus et deleret e terra quiescat ira tua et
  esto placabilis super nequitia populi tui =

@section 3 {v13}

  {EXO:32:13}
  recordare Abraham Isaac et Israhel servorum tuorum quibus
  iurasti per temet ipsum dicens multiplicabo semen vestrum sicut
  stellas caeli et universam terram hanc de qua locutus sum dabo
  semini vestro et possidebitis eam semper =

@section 3 {v14}

  {EXO:32:14}
  placatusque est Dominus ne faceret malum quod locutus
  fuerat adversus populum suum =

@section 3 {v15}

  {EXO:32:15}
  et reversus est Moses de monte portans duas tabulas
  testimonii manu scriptas ex utraque parte =

@section 3 {v16}

  {EXO:32:16}
  et factas opere Dei scriptura quoque Dei erat sculpta in
  tabulis =

@section 3 {v17}

  {EXO:32:17}
  audiens autem Iosue tumultum populi vociferantis dixit ad
  Mosen ululatus pugnae auditur in castris =

@section 3 {v18}

  {EXO:32:18}
  qui respondit non est clamor adhortantium ad pugnam neque
  vociferatio conpellentium ad fugam sed vocem cantantium ego
  audio =

@section 3 {v19}

  {EXO:32:19}
  cumque adpropinquasset ad castra vidit vitulum et choros
  iratusque valde proiecit de manu tabulas et confregit eas ad
  radices montis =

@section 3 {v20}

  {EXO:32:20}
  arripiensque vitulum quem fecerant conbusit et contrivit
  usque ad pulverem quem sparsit in aqua et dedit ex eo potum
  filiis Israhel =

@section 3 {v21}

  {EXO:32:21}
  dixitque ad Aaron quid tibi fecit hic populus ut induceres
  super eum peccatum maximum =

@section 3 {v22}

  {EXO:32:22}
  cui ille respondit ne indignetur dominus meus tu enim
  nosti populum istum quod pronus sit ad malum =

@section 3 {v23}

  {EXO:32:23}
  dixerunt mihi fac nobis deos qui praecedant nos huic enim
  Mosi qui nos eduxit de terra Aegypti nescimus quid acciderit =

@section 3 {v24}

  {EXO:32:24}
  quibus ego dixi quis vestrum habet aurum tulerunt et
  dederunt mihi et proieci illud in ignem egressusque est hic
  vitulus =

@section 3 {v25}

  {EXO:32:25}
  videns ergo Moses populum quod esset nudatus spoliaverat
  enim eum Aaron propter ignominiam sordis et inter hostes nudum
  constituerat =

@section 3 {v26}

  {EXO:32:26}
  et stans in porta castrorum ait si quis est Domini
  iungatur mihi congregatique sunt ad eum omnes filii Levi =

@section 3 {v27}

  {EXO:32:27}
  quibus ait haec dicit Dominus Deus Israhel ponat vir
  gladium super femur suum ite et redite de porta usque ad portam
  per medium castrorum et occidat unusquisque fratrem et amicum
  et proximum suum =

@section 3 {v28}

  {EXO:32:28}
  fecerunt filii Levi iuxta sermonem Mosi cecideruntque in
  die illo quasi tria milia hominum =

@section 3 {v29}

  {EXO:32:29}
  et ait Moses consecrastis manus vestras hodie Domino
  unusquisque in filio et fratre suo ut detur vobis benedictio =

@section 3 {v30}

  {EXO:32:30}
  facto autem die altero locutus est Moses ad populum
  peccastis peccatum maximum ascendam ad Dominum si quo modo eum
  quivero deprecari pro scelere vestro =

@section 3 {v31}

  {EXO:32:31}
  reversusque ad Dominum ait obsecro peccavit populus iste
  peccatum magnum feceruntque sibi deos aureos aut dimitte eis
  hanc noxam =

@section 3 {v32}

  {EXO:32:32}
  aut si non facis dele me de libro tuo quem scripsisti =

@section 3 {v33}

  {EXO:32:33}
  cui respondit Dominus qui peccaverit mihi delebo eum de
  libro meo =

@section 3 {v34}

  {EXO:32:34}
  tu autem vade et duc populum istum quo locutus sum tibi
  angelus meus praecedet te ego autem in die ultionis visitabo et
  hoc peccatum eorum =

@section 3 {v35}

  {EXO:32:35}
  percussit ergo Dominus populum pro reatu vituli quem fecit
  Aaron =

@section 2 {c33}

@section 3 {v1}

  {EXO:33:1}
  locutusque est Dominus ad Mosen vade ascende de loco isto
  tu et populus tuus quem eduxisti de terra Aegypti in terram
  quam iuravi Abraham Isaac et Iacob dicens semini tuo dabo eam =

@section 3 {v2}

  {EXO:33:2}
  et mittam praecursorem tui angelum ut eiciam Chananeum et
  Amorreum et Hettheum et Ferezeum et Eveum et Iebuseum =

@section 3 {v3}

  {EXO:33:3}
  et intres in terram fluentem lacte et melle non enim
  ascendam tecum quia populus durae cervicis est ne forte
  disperdam te in via =

@section 3 {v4}

  {EXO:33:4}
  audiens populus sermonem hunc pessimum luxit et nullus ex
  more indutus est cultu suo =

@section 3 {v5}

  {EXO:33:5}
  dixitque Dominus ad Mosen loquere filiis Israhel populus
  durae cervicis es semel ascendam in medio tui et delebo te iam
  nunc depone ornatum tuum ut sciam quid faciam tibi =

@section 3 {v6}

  {EXO:33:6}
  deposuerunt ergo filii Israhel ornatum suum a monte Horeb =

@section 3 {v7}

  {EXO:33:7}
  Moses quoque tollens tabernaculum tetendit extra castra
  procul vocavitque nomen eius tabernaculum foederis et omnis
  populus qui habebat aliquam quaestionem egrediebatur ad
  tabernaculum foederis extra castra =

@section 3 {v8}

  {EXO:33:8}
  cumque egrederetur Moses ad tabernaculum surgebat universa
  plebs et stabat unusquisque in ostio papilionis sui
  aspiciebantque tergum Mosi donec ingrederetur tentorium =

@section 3 {v9}

  {EXO:33:9}
  ingresso autem illo tabernaculum foederis descendebat
  columna nubis et stabat ad ostium loquebaturque cum Mosi =

@section 3 {v10}

  {EXO:33:10}
  cernentibus universis quod columna nubis staret ad ostium
  tabernaculi stabantque ipsi et adorabant per fores
  tabernaculorum suorum =

@section 3 {v11}

  {EXO:33:11}
  loquebatur autem Dominus ad Mosen facie ad faciem sicut
  loqui solet homo ad amicum suum cumque ille reverteretur in
  castra minister eius Iosue filius Nun puer non recedebat de
  tabernaculo =

@section 3 {v12}

  {EXO:33:12}
  dixit autem Moses ad Dominum praecipis ut educam populum
  istum et non indicas mihi quem missurus es mecum praesertim cum
  dixeris novi te ex nomine et invenisti gratiam coram me =

@section 3 {v13}

  {EXO:33:13}
  si ergo inveni gratiam in conspectu tuo ostende mihi viam
  tuam ut sciam te et inveniam gratiam ante oculos tuos respice
  populum tuum gentem hanc =

@section 3 {v14}

  {EXO:33:14}
  dixitque Dominus facies mea praecedet te et requiem dabo
  tibi =

@section 3 {v15}

  {EXO:33:15}
  et ait Moses si non tu ipse praecedes ne educas nos de
  loco isto =

@section 3 {v16}

  {EXO:33:16}
  in quo enim scire poterimus ego et populus tuus invenisse
  nos gratiam in conspectu tuo nisi ambulaveris nobiscum ut
  glorificemur ab omnibus populis qui habitant super terram =

@section 3 {v17}

  {EXO:33:17}
  dixit autem Dominus ad Mosen et verbum istud quod locutus
  es faciam invenisti enim gratiam coram me et te ipsum novi ex
  nomine =

@section 3 {v18}

  {EXO:33:18}
  qui ait ostende mihi gloriam tuam =

@section 3 {v19}

  {EXO:33:19}
  respondit ego ostendam omne bonum tibi et vocabo in nomine
  Domini coram te et miserebor cui voluero et clemens ero in quem
  mihi placuerit =

@section 3 {v20}

  {EXO:33:20}
  rursumque ait non poteris videre faciem meam non enim
  videbit me homo et vivet =

@section 3 {v21}

  {EXO:33:21}
  et iterum ecce inquit est locus apud me stabis super
  petram =

@section 3 {v22}

  {EXO:33:22}
  cumque transibit gloria mea ponam te in foramine petrae et
  protegam dextera mea donec transeam =

@section 3 {v23}

  {EXO:33:23}
  tollamque manum meam et videbis posteriora mea faciem
  autem meam videre non poteris =

@section 2 {c34}

@section 3 {v1}

  {EXO:34:1}
  ac deinceps praecide ait tibi duas tabulas lapideas instar
  priorum et scribam super eas verba quae habuerunt tabulae quas
  fregisti =

@section 3 {v2}

  {EXO:34:2}
  esto paratus mane ut ascendas statim in montem Sinai
  stabisque mecum super verticem montis =

@section 3 {v3}

  {EXO:34:3}
  nullus ascendat tecum nec videatur quispiam per totum
  montem boves quoque et oves non pascantur e contra =

@section 3 {v4}

  {EXO:34:4}
  excidit ergo duas tabulas lapideas quales ante fuerant et
  de nocte consurgens ascendit in montem Sinai sicut ei
  praeceperat Dominus portans secum tabulas =

@section 3 {v5}

  {EXO:34:5}
  cumque descendisset Dominus per nubem stetit Moses cum eo
  invocans nomen Domini =

@section 3 {v6}

  {EXO:34:6}
  quo transeunte coram eo ait Dominator Domine Deus
  misericors et clemens patiens et multae miserationis ac verus =

@section 3 {v7}

  {EXO:34:7}
  qui custodis misericordiam in milia qui aufers iniquitatem
  et scelera atque peccata nullusque apud te per se innocens est
  qui reddis iniquitatem patrum in filiis ac nepotibus in tertiam
  et quartam progeniem =

@section 3 {v8}

  {EXO:34:8}
  festinusque Moses curvatus est pronus in terram et adorans =

@section 3 {v9}

  {EXO:34:9}
  ait si inveni gratiam in conspectu tuo Domine obsecro ut
  gradiaris nobiscum populus enim durae cervicis est et auferas
  iniquitates nostras atque peccata nosque possideas =

@section 3 {v10}

  {EXO:34:10}
  respondit Dominus ego inibo pactum videntibus cunctis
  signa faciam quae numquam sunt visa super terram nec in ullis
  gentibus ut cernat populus in cuius es medio opus Domini
  terribile quod facturus sum =

@section 3 {v11}

  {EXO:34:11}
  observa cuncta quae hodie mando tibi ego ipse eiciam ante
  faciem tuam Amorreum et Chananeum et Hettheum Ferezeum quoque
  et Eveum et Iebuseum =

@section 3 {v12}

  {EXO:34:12}
  cave ne umquam cum habitatoribus terrae illius iungas
  amicitias quae tibi sint in ruinam =

@section 3 {v13}

  {EXO:34:13}
  sed aras eorum destrue confringe statuas lucosque succide =

@section 3 {v14}

  {EXO:34:14}
  noli adorare deum alienum Dominus Zelotes nomen eius Deus
  est aemulator =

@section 3 {v15}

  {EXO:34:15}
  ne ineas pactum cum hominibus illarum regionum ne cum
  fornicati fuerint cum diis suis et adoraverint simulacra eorum
  vocet te quispiam ut comedas de immolatis =

@section 3 {v16}

  {EXO:34:16}
  nec uxorem de filiabus eorum accipies filiis tuis ne
  postquam ipsae fuerint fornicatae fornicari faciant et filios
  tuos in deos suos =

@section 3 {v17}

  {EXO:34:17}
  deos conflatiles non facies tibi =

@section 3 {v18}

  {EXO:34:18}
  sollemnitatem azymorum custodies septem diebus vesceris
  azymis sicut praecepi tibi in tempore mensis novorum mense enim
  verni temporis egressus es de Aegypto =

@section 3 {v19}

  {EXO:34:19}
  omne quod aperit vulvam generis masculini meum erit de
  cunctis animantibus tam de bubus quam de ovibus meum erit =

@section 3 {v20}

  {EXO:34:20}
  primogenitum asini redimes ove sin autem nec pretium pro
  eo dederis occidetur primogenitum filiorum tuorum redimes nec
  apparebis in conspectu meo vacuus =

@section 3 {v21}

  {EXO:34:21}
  sex diebus operaberis die septimo cessabis arare et metere =

@section 3 {v22}

  {EXO:34:22}
  sollemnitatem ebdomadarum facies tibi in primitiis frugum
  messis tuae triticeae et sollemnitatem quando redeunte anni
  tempore cuncta conduntur =

@section 3 {v23}

  {EXO:34:23}
  tribus temporibus anni apparebit omne masculinum tuum in
  conspectu omnipotentis Domini Dei Israhel =

@section 3 {v24}

  {EXO:34:24}
  cum enim tulero gentes a facie tua et dilatavero terminos
  tuos nullus insidiabitur terrae tuae ascendente te et apparente
  in conspectu Domini Dei tui ter in anno =

@section 3 {v25}

  {EXO:34:25}
  non immolabis super fermento sanguinem hostiae meae neque
  residebit mane de victima sollemnitatis phase =

@section 3 {v26}

  {EXO:34:26}
  primitias frugum terrae tuae offeres in domum Domini Dei
  tui non coques hedum in lacte matris suae =

@section 3 {v27}

  {EXO:34:27}
  dixitque Dominus ad Mosen scribe tibi verba haec quibus et
  tecum et cum Israhel pepigi foedus =

@section 3 {v28}

  {EXO:34:28}
  fecit ergo ibi cum Domino quadraginta dies et quadraginta
  noctes panem non comedit et aquam non bibit et scripsit in
  tabulis verba foederis decem =

@section 3 {v29}

  {EXO:34:29}
  cumque descenderet Moses de monte Sinai tenebat duas
  tabulas testimonii et ignorabat quod cornuta esset facies sua
  ex consortio sermonis Dei =

@section 3 {v30}

  {EXO:34:30}
  videntes autem Aaron et filii Israhel cornutam Mosi faciem
  timuerunt prope accedere =

@section 3 {v31}

  {EXO:34:31}
  vocatique ab eo reversi sunt tam Aaron quam principes
  synagogae et postquam locutus est =

@section 3 {v32}

  {EXO:34:32}
  venerunt ad eum etiam omnes filii Israhel quibus praecepit
  cuncta quae audierat a Domino in monte Sinai =

@section 3 {v33}

  {EXO:34:33}
  impletisque sermonibus posuit velamen super faciem suam =

@section 3 {v34}

  {EXO:34:34}
  quod ingressus ad Dominum et loquens cum eo auferebat
  donec exiret et tunc loquebatur ad filios Israhel omnia quae
  sibi fuerant imperata =

@section 3 {v35}

  {EXO:34:35}
  qui videbant faciem egredientis Mosi esse cornutam sed
  operiebat rursus ille faciem suam si quando loquebatur ad eos =

@section 2 {c35}

@section 3 {v1}

  {EXO:35:1}
  igitur congregata omni turba filiorum Israhel dixit ad eos
  haec sunt quae iussit Dominus fieri =

@section 3 {v2}

  {EXO:35:2}
  sex diebus facietis opus septimus dies erit vobis sanctus
  sabbatum et requies Domini qui fecerit opus in eo occidetur =

@section 3 {v3}

  {EXO:35:3}
  non succendetis ignem in omnibus habitaculis vestris per
  diem sabbati =

@section 3 {v4}

  {EXO:35:4}
  et ait Moses ad omnem catervam filiorum Israhel iste est
  sermo quem praecepit Dominus dicens =

@section 3 {v5}

  {EXO:35:5}
  separate apud vos primitias Domino omnis voluntarius et
  proni animi offerat eas Domino aurum et argentum et aes =

@section 3 {v6}

  {EXO:35:6}
  hyacinthum purpuram coccumque bis tinctum et byssum pilos
  caprarum =

@section 3 {v7}

  {EXO:35:7}
  et pelles arietum rubricatas et ianthinas =

@section 3 {v8}

  {EXO:35:8}
  ligna setthim =

@section 3 {v9}

  {EXO:35:9}
  et oleum ad luminaria concinnanda et ut conficiatur
  unguentum et thymiama suavissimum =

@section 3 {v10}

  {EXO:35:10}
  lapides onychinos et gemmas ad ornatum superumeralis et
  rationalis =

@section 3 {v11}

  {EXO:35:11}
  quisquis vestrum est sapiens veniat et faciat quod Dominus
  imperavit =

@section 3 {v12}

  {EXO:35:12}
  tabernaculum scilicet et tectum eius atque operimentum
  anulos et tabulata cum vectibus paxillos et bases =

@section 3 {v13}

  {EXO:35:13}
  arcam et vectes propitiatorium et velum quod ante illud
  oppanditur =

@section 3 {v14}

  {EXO:35:14}
  mensam cum vectibus et vasis et propositionis panibus =

@section 3 {v15}

  {EXO:35:15}
  candelabrum ad luminaria sustentanda vasa illius et
  lucernas et oleum ad nutrimenta ignium =

@section 3 {v16}

  {EXO:35:16}
  altare thymiamatis et vectes oleum unctionis et thymiama
  ex aromatibus tentorium ad ostium tabernaculi =

@section 3 {v17}

  {EXO:35:17}
  altare holocausti et craticulam eius aeneam cum vectibus
  et vasis suis labrum et basim eius =

@section 3 {v18}

  {EXO:35:18}
  cortinas atrii cum columnis et basibus tentorium in
  foribus vestibuli =

@section 3 {v19}

  {EXO:35:19}
  paxillos tabernaculi et atrii cum funiculis suis =

@section 3 {v20}

  {EXO:35:20}
  vestimenta quorum usus est in ministerio sanctuarii vestes
  Aaron pontificis ac filiorum eius ut sacerdotio fungantur mihi =

@section 3 {v21}

  {EXO:35:21}
  egressaque omnis multitudo filiorum Israhel de conspectu
  Mosi =

@section 3 {v22}

  {EXO:35:22}
  obtulit mente promptissima atque devota primitias Domino
  ad faciendum opus tabernaculi testimonii quicquid in cultum et
  ad vestes sanctas necessarium erat =

@section 3 {v23}

  {EXO:35:23}
  viri cum mulieribus praebuerunt armillas et inaures anulos
  et dextralia omne vas aureum in donaria Domini separatum est =

@section 3 {v24}

  {EXO:35:24}
  si quis habuit hyacinthum purpuram coccumque bis tinctum
  byssum et pilos caprarum pelles arietum rubricatas et ianthinas =

@section 3 {v25}

  {EXO:35:25}
  argenti et aeris metalla obtulerunt Domino lignaque
  setthim in varios usus =

@section 3 {v26}

  {EXO:35:26}
  sed et mulieres doctae dederunt quae neverant hyacinthum
  purpuram et vermiculum ac byssum =

@section 3 {v27}

  {EXO:35:27}
  et pilos caprarum sponte propria cuncta tribuentes =

@section 3 {v28}

  {EXO:35:28}
  principes vero obtulerunt lapides onychinos et gemmas ad
  superumerale et rationale =

@section 3 {v29}

  {EXO:35:29}
  aromataque et oleum ad luminaria concinnanda et ad
  praeparandum unguentum ac thymiama odoris suavissimi
  conponendum =

@section 3 {v30}

  {EXO:35:30}
  omnes viri et mulieres mente devota obtulerunt donaria ut
  fierent opera quae iusserat Dominus per manum Mosi cuncti filii
  Israhel voluntaria Domino dedicaverunt =

@section 3 {v31}

  {EXO:35:31}
  dixitque Moses ad filios Israhel ecce vocavit Dominus ex
  nomine Beselehel filium Uri filii Hur de tribu Iuda =

@section 3 {v32}

  {EXO:35:32}
  implevitque eum spiritu Dei sapientiae et intellegentiae
  et scientiae omni doctrina =

@section 3 {v33}

  {EXO:35:33}
  ad excogitandum et faciendum opus in auro et argento et
  aere sculpendisque lapidibus et opere carpentario quicquid
  fabre adinveniri potest =

@section 3 {v34}

  {EXO:35:34}
  dedit in corde eius Hooliab quoque filium Achisamech de
  tribu Dan =

@section 3 {v35}

  {EXO:35:35}
  ambos erudivit sapientia ut faciant opera abietarii
  polymitarii ac plumarii de hyacintho et purpura coccoque bis
  tincto et bysso et texant omnia ac nova quaeque repperiant =

@section 2 {c36}

@section 3 {v1}

  {EXO:36:1}
  fecit ergo Beselehel et Hooliab et omnis vir sapiens quibus
  dedit Dominus sapientiam et intellectum ut scirent fabre
  operari quae in usus sanctuarii necessaria sunt et quae
  praecepit Dominus =

@section 3 {v2}

  {EXO:36:2}
  cumque vocasset eos Moses et omnem eruditum virum cui
  dederat Deus sapientiam et qui sponte sua obtulerant se ad
  faciendum opus =

@section 3 {v3}

  {EXO:36:3}
  tradidit eis universa donaria filiorum Israhel qui cum
  instarent operi cotidie mane vota populus offerebat =

@section 3 {v4}

  {EXO:36:4}
  unde artifices venire conpulsi =

@section 3 {v5}

  {EXO:36:5}
  dixerunt Mosi plus offert populus quam necessarium est =

@section 3 {v6}

  {EXO:36:6}
  iussit ergo Moses praeconis voce cantari nec vir nec mulier
  quicquam ultra offerat in opere sanctuarii sicque cessatum est
  a muneribus offerendis =

@section 3 {v7}

  {EXO:36:7}
  eo quod oblata sufficerent et superabundarent =

@section 3 {v8}

  {EXO:36:8}
  feceruntque omnes corde sapientes ad explendum opus
  tabernaculi cortinas decem de bysso retorta et hyacintho et
  purpura coccoque bis tincto opere vario et arte polymita =

@section 3 {v9}

  {EXO:36:9}
  quarum una habebat in longitudine viginti octo cubitos et
  in latitudine quattuor una mensura erat omnium cortinarum =

@section 3 {v10}

  {EXO:36:10}
  coniunxitque cortinas quinque alteram alteri et alias
  quinque sibi invicem copulavit =

@section 3 {v11}

  {EXO:36:11}
  fecit et ansas hyacinthinas in ora cortinae unius ex
  utroque latere et in ora cortinae alterius similiter =

@section 3 {v12}

  {EXO:36:12}
  ut contra se invicem venirent ansae et mutuo iungerentur =

@section 3 {v13}

  {EXO:36:13}
  unde et quinquaginta fudit circulos aureos qui morderent
  cortinarum ansas et fieret unum tabernaculum =

@section 3 {v14}

  {EXO:36:14}
  fecit et saga undecim de pilis caprarum ad operiendum
  tectum tabernaculi =

@section 3 {v15}

  {EXO:36:15}
  unum sagum habebat in longitudine cubitos triginta et in
  latitudine cubitos quattuor unius mensurae erant omnia saga =

@section 3 {v16}

  {EXO:36:16}
  quorum quinque iunxit seorsum et sex alia separatim =

@section 3 {v17}

  {EXO:36:17}
  fecitque ansas quinquaginta in ora sagi unius et
  quinquaginta in ora sagi alterius ut sibi invicem iungerentur =

@section 3 {v18}

  {EXO:36:18}
  et fibulas aeneas quinquaginta quibus necteretur tectum et
  unum pallium ex omnibus sagis fieret =

@section 3 {v19}

  {EXO:36:19}
  fecit et opertorium tabernaculi de pellibus arietum
  rubricatis aliudque desuper velamentum de pellibus ianthinis =

@section 3 {v20}

  {EXO:36:20}
  fecit et tabulas tabernaculi de lignis setthim stantes =

@section 3 {v21}

  {EXO:36:21}
  decem cubitorum erat longitudo tabulae unius et unum ac
  semis cubitum latitudo retinebat =

@section 3 {v22}

  {EXO:36:22}
  binae incastraturae erant per singulas tabulas ut altera
  alteri iungeretur sic fecit in omnibus tabulis tabernaculi =

@section 3 {v23}

  {EXO:36:23}
  e quibus viginti ad plagam meridianam erant contra austrum =

@section 3 {v24}

  {EXO:36:24}
  cum quadraginta basibus argenteis duae bases sub una
  tabula ponebantur ex utraque angulorum parte ubi incastraturae
  laterum in angulis terminantur =

@section 3 {v25}

  {EXO:36:25}
  ad plagam quoque tabernaculi quae respicit ad aquilonem
  fecit viginti tabulas =

@section 3 {v26}

  {EXO:36:26}
  cum quadraginta argenteis basibus duas bases per singulas
  tabulas =

@section 3 {v27}

  {EXO:36:27}
  contra occidentem vero id est ad eam partem tabernaculi
  quae mare respicit fecit sex tabulas =

@section 3 {v28}

  {EXO:36:28}
  et duas alias per singulos angulos tabernaculi retro =

@section 3 {v29}

  {EXO:36:29}
  quae iunctae erant deorsum usque sursum et in unam
  conpagem pariter ferebantur ita fecit ex utraque parte per
  angulos =

@section 3 {v30}

  {EXO:36:30}
  ut octo essent simul tabulae et haberent bases argenteas
  sedecim binas scilicet bases sub singulis tabulis =

@section 3 {v31}

  {EXO:36:31}
  fecit et vectes de lignis setthim quinque ad continendas
  tabulas unius lateris tabernaculi =

@section 3 {v32}

  {EXO:36:32}
  et quinque alios ad alterius lateris tabulas coaptandas et
  extra hos quinque alios vectes ad occidentalem plagam
  tabernaculi contra mare =

@section 3 {v33}

  {EXO:36:33}
  fecit quoque vectem alium qui per medias tabulas ab angulo
  usque ad angulum perveniret =

@section 3 {v34}

  {EXO:36:34}
  ipsa autem tabulata deauravit et circulos eorum fecit
  aureos per quos vectes induci possint quos et ipsos aureis
  lamminis operuit =

@section 3 {v35}

  {EXO:36:35}
  fecit et velum de hyacintho purpura vermiculo ac bysso
  retorta opere polymitario varium atque distinctum =

@section 3 {v36}

  {EXO:36:36}
  et quattuor columnas de lignis setthim quas cum capitibus
  deauravit fusis basibus earum argenteis =

@section 3 {v37}

  {EXO:36:37}
  fecit et tentorium in introitu tabernaculi ex hyacintho
  purpura vermiculo byssoque retorta opere plumarii =

@section 3 {v38}

  {EXO:36:38}
  et columnas quinque cum capitibus suis quas operuit auro
  basesque earum fudit aeneas =

@section 2 {c37}

@section 3 {v1}

  {EXO:37:1}
  fecit autem Beselehel et arcam de lignis setthim habentem
  duos semis cubitos in longitudinem et cubitum ac semissem in
  latitudinem altitudo quoque uno cubito fuit et dimidio
  vestivitque eam auro purissimo intus ac foris =

@section 3 {v2}

  {EXO:37:2}
  et fecit illi coronam auream per gyrum =

@section 3 {v3}

  {EXO:37:3}
  conflans quattuor anulos aureos per quattuor angulos eius
  duos anulos in latere uno et duos in altero =

@section 3 {v4}

  {EXO:37:4}
  vectes quoque fecit de lignis setthim quos vestivit auro =

@section 3 {v5}

  {EXO:37:5}
  et quos misit in anulos qui erant in lateribus arcae ad
  portandum eam =

@section 3 {v6}

  {EXO:37:6}
  fecit et propitiatorium id est oraculum de auro mundissimo
  duorum cubitorum et dimidio in longitudine et cubito ac semisse
  in latitudine =

@section 3 {v7}

  {EXO:37:7}
  duos etiam cherubin ex auro ductili quos posuit ex utraque
  parte propitiatorii =

@section 3 {v8}

  {EXO:37:8}
  cherub unum in summitate huius partis et cherub alterum in
  summitate partis alterius duos cherubin in singulis
  summitatibus propitiatorii =

@section 3 {v9}

  {EXO:37:9}
  extendentes alas et tegentes propitiatorium seque mutuo et
  illud respectantes =

@section 3 {v10}

  {EXO:37:10}
  fecit et mensam de lignis setthim in longitudine duorum
  cubitorum et in latitudine unius cubiti quae habebat in
  altitudine cubitum ac semissem =

@section 3 {v11}

  {EXO:37:11}
  circumdeditque eam auro mundissimo et fecit illi labium
  aureum per gyrum =

@section 3 {v12}

  {EXO:37:12}
  ipsique labio coronam interrasilem quattuor digitorum et
  super eandem alteram coronam auream =

@section 3 {v13}

  {EXO:37:13}
  fudit et quattuor circulos aureos quos posuit in quattuor
  angulis per singulos pedes mensae =

@section 3 {v14}

  {EXO:37:14}
  contra coronam misitque in eos vectes ut possit mensa
  portari =

@section 3 {v15}

  {EXO:37:15}
  ipsos quoque vectes fecit de lignis setthim et circumdedit
  eos auro =

@section 3 {v16}

  {EXO:37:16}
  et vasa ad diversos usus mensae acetabula fialas cyatos et
  turibula ex auro puro in quibus offerenda sunt liba =

@section 3 {v17}

  {EXO:37:17}
  fecit et candelabrum ductile de auro mundissimo de cuius
  vecte calami scyphi spherulae ac lilia procedebant =

@section 3 {v18}

  {EXO:37:18}
  sex in utroque latere tres calami ex parte una et tres ex
  altera =

@section 3 {v19}

  {EXO:37:19}
  tres scyphi in nucis modum per calamos singulos
  spherulaeque simul et lilia et tres scyphi instar nucis in
  calamo altero spherulaeque simul et lilia aequum erat opus sex
  calamorum qui procedebant de stipite candelabri =

@section 3 {v20}

  {EXO:37:20}
  in ipso autem vecte erant quattuor scyphi in nucis modum
  spherulaeque per singulos et lilia =

@section 3 {v21}

  {EXO:37:21}
  et spherae sub duobus calamis per loca tria qui simul sex
  fiunt calami procedentes de vecte uno =

@section 3 {v22}

  {EXO:37:22}
  et spherae igitur et calami ex ipso erant universa
  ductilia de auro purissimo =

@section 3 {v23}

  {EXO:37:23}
  fecit et lucernas septem cum emunctoriis suis et vasa ubi
  quae emuncta sunt extinguuntur de auro mundissimo =

@section 3 {v24}

  {EXO:37:24}
  talentum auri adpendebat candelabrum cum omnibus vasis
  suis =

@section 3 {v25}

  {EXO:37:25}
  fecit et altare thymiamatis de lignis setthim habens per
  quadrum singulos cubitos et in altitudine duos e cuius angulis
  procedebant cornua =

@section 3 {v26}

  {EXO:37:26}
  vestivitque illud auro purissimo cum craticula ac
  parietibus et cornibus =

@section 3 {v27}

  {EXO:37:27}
  fecitque ei coronam aureolam per gyrum et duos anulos
  aureos sub corona per singula latera ut mittantur in eos vectes
  et possit altare portari =

@section 3 {v28}

  {EXO:37:28}
  ipsos autem vectes fecit de lignis setthim et operuit
  lamminis aureis =

@section 3 {v29}

  {EXO:37:29}
  conposuit et oleum ad sanctificationis unguentum et
  thymiama de aromatibus mundissimis opere pigmentarii =

@section 2 {c38}

@section 3 {v1}

  {EXO:38:1}
  fecit et altare holocausti de lignis setthim quinque
  cubitorum per quadrum et trium in altitudine =

@section 3 {v2}

  {EXO:38:2}
  cuius cornua de angulis procedebant operuitque illud aeneis
  lamminis =

@section 3 {v3}

  {EXO:38:3}
  et in usus eius paravit ex aere vasa diversa lebetas
  forcipes fuscinulas uncinos et ignium receptacula =

@section 3 {v4}

  {EXO:38:4}
  craticulamque eius in modum retis fecit aeneam et subter
  eam in altaris medio arulam =

@section 3 {v5}

  {EXO:38:5}
  fusis quattuor anulis per totidem retiaculi summitates ad
  inmittendos vectes ad portandum =

@section 3 {v6}

  {EXO:38:6}
  quos et ipsos fecit de lignis setthim et operuit lamminis
  aeneis =

@section 3 {v7}

  {EXO:38:7}
  induxitque in circulos qui in altaris lateribus eminebant
  ipsum autem altare non erat solidum sed cavum ex tabulis et
  intus vacuum =

@section 3 {v8}

  {EXO:38:8}
  fecit et labrum aeneum cum base sua de speculis mulierum
  quae excubabant in ostio tabernaculi =

@section 3 {v9}

  {EXO:38:9}
  et atrium in cuius australi plaga erant tentoria de bysso
  retorta cubitorum centum =

@section 3 {v10}

  {EXO:38:10}
  columnae aeneae viginti cum basibus suis capita columnarum
  et tota operis celatura argentea =

@section 3 {v11}

  {EXO:38:11}
  aeque ad septentrionalis plagam tentoria columnae basesque
  et capita columnarum eiusdem et mensurae et operis ac metalli
  erant =

@section 3 {v12}

  {EXO:38:12}
  in ea vero plaga quae occidentem respicit fuere tentoria
  cubitorum quinquaginta columnae decem cum basibus suis aeneae
  et capita columnarum celata argentea =

@section 3 {v13}

  {EXO:38:13}
  porro contra orientem quinquaginta cubitorum paravit
  tentoria =

@section 3 {v14}

  {EXO:38:14}
  e quibus quindecim cubitos columnarum trium cum basibus
  suis unum tenebat latus =

@section 3 {v15}

  {EXO:38:15}
  et in parte altera quia utraque introitum tabernaculi
  facit quindecim aeque cubitorum erant tentoria columnae tres et
  bases totidem =

@section 3 {v16}

  {EXO:38:16}
  cuncta atrii tentoria byssus torta texuerat =

@section 3 {v17}

  {EXO:38:17}
  bases columnarum fuere aeneae capita autem earum cum
  celaturis suis argentea sed et ipsas columnas atrii vestivit
  argento =

@section 3 {v18}

  {EXO:38:18}
  et in introitu eius opere plumario fecit tentorium ex
  hyacintho purpura vermiculo ac bysso retorta quod habebat
  viginti cubitos in longitudine altitudo vero quinque cubitorum
  erat iuxta mensuram quam cuncta atrii habebant tentoria =

@section 3 {v19}

  {EXO:38:19}
  columnae autem ingressus fuere quattuor cum basibus aeneis
  capitaque earum et celaturae argenteae =

@section 3 {v20}

  {EXO:38:20}
  paxillos quoque tabernaculi et atrii per gyrum fecit
  aeneos =

@section 3 {v21}

  {EXO:38:21}
  haec sunt instrumenta tabernaculi testimonii quae numerata
  sunt iuxta praeceptum Mosi in caerimonias Levitarum per manum
  Ithamar filii Aaron sacerdotis =

@section 3 {v22}

  {EXO:38:22}
  quas Beselehel filius Uri filii Hur de tribu Iuda Domino
  per Mosen iubente conpleverat =

@section 3 {v23}

  {EXO:38:23}
  iuncto sibi socio Hooliab filio Achisamech de tribu Dan
  qui et ipse artifex lignorum egregius fuit et polymitarius
  atque plumarius ex hyacintho purpura vermiculo et bysso =

@section 3 {v24}

  {EXO:38:24}
  omne aurum quod expensum est in opere sanctuarii et quod
  oblatum in donariis viginti novem talentorum fuit et
  septingentorum triginta siclorum ad mensuram sanctuarii =

@section 3 {v25}

  {EXO:38:25}
  oblatum est autem ab his qui transierant ad numerum a
  viginti annis et supra de sescentis tribus milibus et
  quingentis quinquaginta armatorum =

@section 3 {v26}

  {EXO:38:26}
  fuerunt praeterea centum talenta argenti e quibus
  conflatae sunt bases sanctuarii et introitus ubi velum pendet =

@section 3 {v27}

  {EXO:38:27}
  centum bases factae sunt de talentis centum singulis
  talentis per bases singulas supputatis =

@section 3 {v28}

  {EXO:38:28}
  de mille autem septingentis et septuaginta quinque fecit
  capita columnarum quas et ipsas vestivit argento =

@section 3 {v29}

  {EXO:38:29}
  aeris quoque oblata sunt talenta septuaginta duo milia et
  quadringenti supra sicli =

@section 3 {v30}

  {EXO:38:30}
  ex quibus fusae sunt bases in introitu tabernaculi
  testimonii et altare aeneum cum craticula sua omniaque vasa
  quae ad usum eius pertinent =

@section 3 {v31}

  {EXO:38:31}
  et bases atrii tam in circuitu quam in ingressu eius et
  paxilli tabernaculi atque atrii per gyrum =

@section 2 {c39}

@section 3 {v1}

  {EXO:39:1}
  de hyacintho vero et purpura vermiculo ac bysso fecit
  vestes quibus indueretur Aaron quando ministrabat in sanctis
  sicut praecepit Dominus Mosi =

@section 3 {v2}

  {EXO:39:2}
  fecit igitur superumerale de auro hyacintho et purpura
  coccoque bis tincto et bysso retorta =

@section 3 {v3}

  {EXO:39:3}
  opere polymitario inciditque bratteas aureas et extenuavit
  in fila ut possint torqueri cum priorum colorum subtemine =

@section 3 {v4}

  {EXO:39:4}
  duasque oras sibi invicem copulatas in utroque latere
  summitatum =

@section 3 {v5}

  {EXO:39:5}
  et balteum ex hisdem coloribus sicut praeceperat Dominus
  Mosi =

@section 3 {v6}

  {EXO:39:6}
  paravit et duos lapides onychinos adstrictos et inclusos
  auro et sculptos arte gemmaria nominibus filiorum Israhel =

@section 3 {v7}

  {EXO:39:7}
  posuitque eos in lateribus superumeralis in monumentum
  filiorum Israhel sicut praeceperat Dominus Mosi =

@section 3 {v8}

  {EXO:39:8}
  fecit et rationale opere polymito iuxta opus superumeralis
  ex auro hyacintho purpura coccoque bis tincto et bysso retorta =

@section 3 {v9}

  {EXO:39:9}
  quadrangulum duplex mensurae palmi =

@section 3 {v10}

  {EXO:39:10}
  et posuit in eo gemmarum ordines quattuor in primo versu
  erat sardius topazius zmaragdus =

@section 3 {v11}

  {EXO:39:11}
  in secundo carbunculus sapphyrus iaspis =

@section 3 {v12}

  {EXO:39:12}
  in tertio ligyrius achates amethistus =

@section 3 {v13}

  {EXO:39:13}
  in quarto chrysolitus onychinus berillus circumdati et
  inclusi auro per ordines suos =

@section 3 {v14}

  {EXO:39:14}
  ipsique lapides duodecim sculpti erant nominibus duodecim
  tribuum Israhel singuli per nomina singulorum =

@section 3 {v15}

  {EXO:39:15}
  fecerunt in rationali et catenulas sibi invicem coherentes
  de auro purissimo =

@section 3 {v16}

  {EXO:39:16}
  et duos uncinos totidemque anulos aureos porro anulos
  posuerunt in utroque latere rationalis =

@section 3 {v17}

  {EXO:39:17}
  e quibus penderent duae catenae aureae quas inseruerunt
  uncinis qui in superumeralis angulis eminebant =

@section 3 {v18}

  {EXO:39:18}
  haec et ante et retro ita conveniebant sibi ut
  superumerale et rationale mutuo necterentur =

@section 3 {v19}

  {EXO:39:19}
  stricta ad balteum et anulis fortius copulata quos
  iungebat vitta hyacinthina ne laxe fluerent et a se invicem
  moverentur sicut praecepit Dominus Mosi =

@section 3 {v20}

  {EXO:39:20}
  fecerunt quoque tunicam superumeralis totam hyacinthinam =

@section 3 {v21}

  {EXO:39:21}
  et capitium in superiori parte contra medium oramque per
  gyrum capitii textilem =

@section 3 {v22}

  {EXO:39:22}
  deorsum autem ad pedes mala punica ex hyacintho purpura
  vermiculo ac bysso retorta =

@section 3 {v23}

  {EXO:39:23}
  et tintinabula de auro mundissimo quae posuerunt inter
  mala granata in extrema parte tunicae per gyrum =

@section 3 {v24}

  {EXO:39:24}
  tintinabulum aureum et malum punicum quibus ornatus
  incedebat pontifex quando ministerio fungebatur sicut praecepit
  Dominus Mosi =

@section 3 {v25}

  {EXO:39:25}
  fecerunt et tunicas byssinas opere textili Aaron et filiis
  eius =

@section 3 {v26}

  {EXO:39:26}
  et mitras cum coronulis suis ex bysso =

@section 3 {v27}

  {EXO:39:27}
  feminalia quoque linea byssina =

@section 3 {v28}

  {EXO:39:28}
  cingulum vero de bysso retorta hyacintho purpura ac
  vermiculo distinctum arte plumaria sicut praecepit Dominus Mosi =

@section 3 {v29}

  {EXO:39:29}
  fecerunt et lamminam sacrae venerationis de auro purissimo
  scripseruntque in ea opere gemmario Sanctum Domini =

@section 3 {v30}

  {EXO:39:30}
  et strinxerunt eam cum mitra vitta hyacinthina sicut
  praecepit Dominus Mosi =

@section 3 {v31}

  {EXO:39:31}
  perfectum est igitur omne opus tabernaculi et tecti
  testimonii feceruntque filii Israhel cuncta quae praeceperat
  Dominus Mosi =

@section 3 {v32}

  {EXO:39:32}
  et obtulerunt tabernaculum et tectum et universam
  supellectilem anulos tabulas vectes columnas ac bases =

@section 3 {v33}

  {EXO:39:33}
  opertorium de pellibus arietum rubricatis et aliud
  operimentum de ianthinis pellibus =

@section 3 {v34}

  {EXO:39:34}
  velum arcam vectes propitiatorium =

@section 3 {v35}

  {EXO:39:35}
  mensam cum vasis et propositionis panibus =

@section 3 {v36}

  {EXO:39:36}
  candelabrum lucernas et utensilia eorum cum oleo =

@section 3 {v37}

  {EXO:39:37}
  altare aureum et unguentum thymiama ex aromatibus =

@section 3 {v38}

  {EXO:39:38}
  et tentorium in introitu tabernaculi =

@section 3 {v39}

  {EXO:39:39}
  altare aeneum retiaculum vectes et vasa eius omnia labrum
  cum basi sua tentoria atrii et columnas cum basibus suis =

@section 3 {v40}

  {EXO:39:40}
  tentorium in introitu atrii funiculosque illius et
  paxillos nihil ex vasis defuit quae in ministerium tabernaculi
  et in tectum foederis iussa sunt fieri =

@section 3 {v41}

  {EXO:39:41}
  vestes quoque quibus sacerdotes utuntur in sanctuario
  Aaron scilicet et filii eius =

@section 3 {v42}

  {EXO:39:42}
  obtulerunt filii Israhel sicut praeceperat Dominus =

@section 3 {v43}

  {EXO:39:43}
  quae postquam Moses cuncta vidit expleta benedixit eis =

@section 2 {c40}

@section 3 {v1}

  {EXO:40:1}
  locutusque est Dominus ad Mosen dicens =

@section 3 {v2}

  {EXO:40:2}
  mense primo die prima mensis eriges tabernaculum testimonii =

@section 3 {v3}

  {EXO:40:3}
  et pones in eo arcam dimittesque ante illam velum =

@section 3 {v4}

  {EXO:40:4}
  et inlata mensa pones super eam quae rite praecepta sunt
  candelabrum stabit cum lucernis suis =

@section 3 {v5}

  {EXO:40:5}
  et altare aureum in quo adoletur incensum coram arca
  testimonii tentorium in introitu tabernaculi pones =

@section 3 {v6}

  {EXO:40:6}
  et ante illud altare holocausti =

@section 3 {v7}

  {EXO:40:7}
  labrum inter altare et tabernaculum quod implebis aqua =

@section 3 {v8}

  {EXO:40:8}
  circumdabisque atrium tentoriis et ingressum eius =

@section 3 {v9}

  {EXO:40:9}
  et adsumpto unctionis oleo ungues tabernaculum cum vasis
  suis ut sanctificentur =

@section 3 {v10}

  {EXO:40:10}
  altare holocausti et omnia vasa eius =

@section 3 {v11}

  {EXO:40:11}
  labrum cum basi sua omnia unctionis oleo consecrabis ut
  sint sancta sanctorum =

@section 3 {v12}

  {EXO:40:12}
  adplicabisque Aaron et filios eius ad fores tabernaculi
  testimonii et lotos aqua =

@section 3 {v13}

  {EXO:40:13}
  indues sanctis vestibus ut ministrent mihi et unctio eorum
  in sacerdotium proficiat sempiternum =

@section 3 {v14}

  {EXO:40:14}
  fecitque Moses omnia quae praeceperat Dominus =

@section 3 {v15}

  {EXO:40:15}
  igitur mense primo anni secundi in prima die mensis
  conlocatum est tabernaculum =

@section 3 {v16}

  {EXO:40:16}
  erexitque illud Moses et posuit tabulas ac bases et vectes
  statuitque columnas =

@section 3 {v17}

  {EXO:40:17}
  et expandit tectum super tabernaculum inposito desuper
  operimento sicut Dominus imperarat =

@section 3 {v18}

  {EXO:40:18}
  posuit et testimonium in arca subditis infra vectibus et
  oraculum desuper =

@section 3 {v19}

  {EXO:40:19}
  cumque intulisset arcam in tabernaculum adpendit ante eam
  velum ut expleret Domini iussionem =

@section 3 {v20}

  {EXO:40:20}
  posuit et mensam in tabernaculo testimonii ad plagam
  septentrionalem extra velum =

@section 3 {v21}

  {EXO:40:21}
  ordinatis coram propositionis panibus sicut praeceperat
  Dominus Mosi =

@section 3 {v22}

  {EXO:40:22}
  posuit et candelabrum in tabernaculum testimonii e regione
  mensae in parte australi =

@section 3 {v23}

  {EXO:40:23}
  locatis per ordinem lucernis iuxta praeceptum Domini =

@section 3 {v24}

  {EXO:40:24}
  posuit et altare aureum sub tecto testimonii contra velum =

@section 3 {v25}

  {EXO:40:25}
  et adolevit super eo incensum aromatum sicut iusserat
  Dominus =

@section 3 {v26}

  {EXO:40:26}
  posuit et tentorium in introitu tabernaculi =

@section 3 {v27}

  {EXO:40:27}
  et altare holocausti in vestibulo testimonii offerens in
  eo holocaustum et sacrificia ut Dominus imperarat =

@section 3 {v28}

  {EXO:40:28}
  labrum quoque statuit inter tabernaculum testimonii et
  altare implens illud aqua =

@section 3 {v29}

  {EXO:40:29}
  laveruntque Moses et Aaron ac filii eius manus suas et
  pedes =

@section 3 {v30}

  {EXO:40:30}
  cum ingrederentur tectum foederis et accederent ad altare
  sicut praeceperat Dominus =

@section 3 {v31}

  {EXO:40:31}
  erexit et atrium per gyrum tabernaculi et altaris ducto in
  introitu eius tentorio postquam cuncta perfecta sunt =

@section 3 {v32}

  {EXO:40:32}
  operuit nubes tabernaculum testimonii et gloria Domini
  implevit illud =

@section 3 {v33}

  {EXO:40:33}
  nec poterat Moses ingredi tectum foederis nube operiente
  omnia et maiestate Domini coruscante quia cuncta nubes
  operuerat =

@section 3 {v34}

  {EXO:40:34}
  si quando nubes tabernaculum deserebat proficiscebantur
  filii Israhel per turmas suas =

@section 3 {v35}

  {EXO:40:35}
  si pendebat desuper manebant in eodem loco =

@section 3 {v36}

  {EXO:40:36}
  nubes quippe Domini incubabat per diem tabernaculo et
  ignis in nocte videntibus populis Israhel per cunctas mansiones
  suas =

#######################################################################
# Book 3 - Leviticus
@section 1 {b3}

@section 2 {c1}

@section 3 {v1}

  {LEV:1:1}
  vocavit autem Mosen et locutus est ei Dominus de tabernaculo
  testimonii dicens =

@section 3 {v2}

  {LEV:1:2}
  loquere filiis Israhel et dices ad eos homo qui obtulerit ex
  vobis hostiam Domino de pecoribus id est de bubus et ovibus
  offerens victimas =

@section 3 {v3}

  {LEV:1:3}
  si holocaustum fuerit eius oblatio ac de armento masculum
  inmaculatum offeret ad ostium tabernaculi testimonii ad
  placandum sibi Dominum =

@section 3 {v4}

  {LEV:1:4}
  ponetque manus super caput hostiae et acceptabilis erit
  atque in expiationem eius proficiens =

@section 3 {v5}

  {LEV:1:5}
  immolabitque vitulum coram Domino et offerent filii Aaron
  sacerdotes sanguinem eius fundentes super altaris circuitum
  quod est ante ostium tabernaculi =

@section 3 {v6}

  {LEV:1:6}
  detractaque pelle hostiae artus in frusta concident =

@section 3 {v7}

  {LEV:1:7}
  et subicient in altari ignem strue lignorum ante conposita =

@section 3 {v8}

  {LEV:1:8}
  et membra quae caesa sunt desuper ordinantes caput videlicet
  et cuncta quae adherent iecori =

@section 3 {v9}

  {LEV:1:9}
  intestinis et pedibus lotis aqua adolebitque ea sacerdos
  super altare in holocaustum et suavem odorem Domino =

@section 3 {v10}

  {LEV:1:10}
  quod si de pecoribus oblatio est de ovibus sive de capris
  holocaustum anniculum et absque macula offeret =

@section 3 {v11}

  {LEV:1:11}
  immolabitque ad latus altaris quod respicit ad aquilonem
  coram Domino sanguinem vero illius fundent super altare filii
  Aaron per circuitum =

@section 3 {v12}

  {LEV:1:12}
  dividentque membra caput et omnia quae adherent iecori et
  inponent super ligna quibus subiciendus est ignis =

@section 3 {v13}

  {LEV:1:13}
  intestina vero et pedes lavabunt aqua et oblata omnia
  adolebit sacerdos super altare in holocaustum et odorem
  suavissimum Domino =

@section 3 {v14}

  {LEV:1:14}
  sin autem de avibus holocausti oblatio fuerit Domino de
  turturibus et pullis columbae =

@section 3 {v15}

  {LEV:1:15}
  offeret eam sacerdos ad altare et retorto ad collum capite
  ac rupto vulneris loco decurrere faciet sanguinem super
  crepidinem altaris =

@section 3 {v16}

  {LEV:1:16}
  vesiculam vero gutturis et plumas proiciet propter altare
  ad orientalem plagam in loco in quo cineres effundi solent =

@section 3 {v17}

  {LEV:1:17}
  confringetque ascellas eius et non secabit nec ferro
  dividet eam et adolebit super altare lignis igne subposito
  holocaustum est et oblatio suavissimi odoris Domino =

@section 2 {c2}

@section 3 {v1}

  {LEV:2:1}
  anima cum obtulerit oblationem sacrificii Domino simila erit
  eius oblatio fundetque super eam oleum et ponet tus =

@section 3 {v2}

  {LEV:2:2}
  ac deferet ad filios Aaron sacerdotes quorum unus tollet
  pugillum plenum similae et olei ac totum tus et ponet memoriale
  super altare in odorem suavissimum Domino =

@section 3 {v3}

  {LEV:2:3}
  quod autem reliquum fuerit de sacrificio erit Aaron et
  filiorum eius sanctum sanctorum de oblationibus Domini =

@section 3 {v4}

  {LEV:2:4}
  cum autem obtuleris sacrificium coctum in clibano de simila
  panes scilicet absque fermento conspersos oleo et lagana azyma
  oleo lita =

@section 3 {v5}

  {LEV:2:5}
  si oblatio tua fuerit de sartagine similae conspersae oleo
  et absque fermento =

@section 3 {v6}

  {LEV:2:6}
  divides eam minutatim et fundes supra oleum =

@section 3 {v7}

  {LEV:2:7}
  sin autem de craticula sacrificium aeque simila oleo
  conspergetur =

@section 3 {v8}

  {LEV:2:8}
  quam offeres Domino tradens manibus sacerdotis =

@section 3 {v9}

  {LEV:2:9}
  qui cum obtulerit eam tollet memoriale de sacrificio et
  adolebit super altare in odorem suavitatis Domino =

@section 3 {v10}

  {LEV:2:10}
  quicquid autem reliquum est erit Aaron et filiorum eius
  sanctum sanctorum de oblationibus Domini =

@section 3 {v11}

  {LEV:2:11}
  omnis oblatio quae offertur Domino absque fermento fiet nec
  quicquam fermenti ac mellis adolebitur in sacrificio Domini =

@section 3 {v12}

  {LEV:2:12}
  primitias tantum eorum offeretis et munera super altare
  vero non ponentur in odorem suavitatis =

@section 3 {v13}

  {LEV:2:13}
  quicquid obtuleris sacrificii sale condies nec auferes sal
  foederis Dei tui de sacrificio tuo in omni oblatione offeres
  sal =

@section 3 {v14}

  {LEV:2:14}
  sin autem obtuleris munus primarum frugum tuarum Domino de
  spicis adhuc virentibus torres eas igni et confringes in morem
  farris et sic offeres primitias tuas Domino =

@section 3 {v15}

  {LEV:2:15}
  fundens supra oleum et tus inponens quia oblatio Domini est =

@section 3 {v16}

  {LEV:2:16}
  de qua adolebit sacerdos in memoriam muneris partem farris
  fracti et olei ac totum tus =

@section 2 {c3}

@section 3 {v1}

  {LEV:3:1}
  quod si hostia pacificorum fuerit eius oblatio et de bubus
  voluerit offerre marem sive feminam inmaculata offeret coram
  Domino =

@section 3 {v2}

  {LEV:3:2}
  ponetque manum super caput victimae suae quae immolabitur in
  introitu tabernaculi fundentque filii Aaron sacerdotes
  sanguinem per circuitum altaris =

@section 3 {v3}

  {LEV:3:3}
  et offerent de hostia pacificorum in oblationem Domini
  adipem qui operit vitalia et quicquid pinguedinis intrinsecus
  est =

@section 3 {v4}

  {LEV:3:4}
  duos renes cum adipe quo teguntur ilia et reticulum iecoris
  cum renunculis =

@section 3 {v5}

  {LEV:3:5}
  adolebuntque ea super altare in holocaustum lignis igne
  subposito in oblationem suavissimi odoris Domino =

@section 3 {v6}

  {LEV:3:6}
  si vero de ovibus fuerit eius oblatio et pacificorum hostia
  sive masculum sive feminam obtulerit inmaculata erunt =

@section 3 {v7}

  {LEV:3:7}
  si agnum obtulerit coram Domino =

@section 3 {v8}

  {LEV:3:8}
  ponet manum super caput victimae suae quae immolabitur in
  vestibulo tabernaculi testimonii fundentque filii Aaron
  sanguinem eius per altaris circuitum =

@section 3 {v9}

  {LEV:3:9}
  et offerent de pacificorum hostia sacrificium Domino adipem
  et caudam totam =

@section 3 {v10}

  {LEV:3:10}
  cum renibus et pinguedinem quae operit ventrem atque
  universa vitalia et utrumque renunculum cum adipe qui est iuxta
  ilia reticulumque iecoris cum renunculis =

@section 3 {v11}

  {LEV:3:11}
  et adolebit ea sacerdos super altare in pabulum ignis et
  oblationis Domini =

@section 3 {v12}

  {LEV:3:12}
  si capra fuerit eius oblatio et obtulerit eam Domino =

@section 3 {v13}

  {LEV:3:13}
  ponet manum suam super caput eius immolabitque eam in
  introitu tabernaculi testimonii et fundent filii Aaron
  sanguinem eius per altaris circuitum =

@section 3 {v14}

  {LEV:3:14}
  tollentque ex ea in pastum ignis dominici adipem qui operit
  ventrem et qui tegit universa vitalia =

@section 3 {v15}

  {LEV:3:15}
  duos renunculos cum reticulo qui est super eos iuxta ilia
  et arvinam iecoris cum renunculis =

@section 3 {v16}

  {LEV:3:16}
  adolebitque ea sacerdos super altare in alimoniam ignis et
  suavissimi odoris omnis adeps Domini erit =

@section 3 {v17}

  {LEV:3:17}
  iure perpetuo in generationibus et cunctis habitaculis
  vestris nec adipes nec sanguinem omnino comedetis =

@section 2 {c4}

@section 3 {v1}

  {LEV:4:1}
  locutusque est Dominus ad Mosen dicens =

@section 3 {v2}

  {LEV:4:2}
  loquere filiis Israhel anima cum peccaverit per ignorantiam
  et de universis mandatis Domini quae praecepit ut non fierent
  quippiam fecerit =

@section 3 {v3}

  {LEV:4:3}
  si sacerdos qui est unctus peccaverit delinquere faciens
  populum offeret pro peccato suo vitulum inmaculatum Domino =

@section 3 {v4}

  {LEV:4:4}
  et adducet illum ad ostium tabernaculi testimonii coram
  Domino ponetque manum super caput eius et immolabit eum Domino =

@section 3 {v5}

  {LEV:4:5}
  hauriet quoque de sanguine vituli inferens illud in
  tabernaculum testimonii =

@section 3 {v6}

  {LEV:4:6}
  cumque intinxerit digitum in sanguinem asperget eo septies
  coram Domino contra velum sanctuarii =

@section 3 {v7}

  {LEV:4:7}
  ponetque de eodem sanguine super cornua altaris thymiamatis
  gratissimi Domino quod est in tabernaculo testimonii omnem
  autem reliquum sanguinem fundet in basim altaris holocausti in
  introitu tabernaculi =

@section 3 {v8}

  {LEV:4:8}
  et adipem vituli auferet pro peccato tam eum qui operit
  vitalia quam omnia quae intrinsecus sunt =

@section 3 {v9}

  {LEV:4:9}
  duos renunculos et reticulum quod est super eos iuxta ilia
  et adipem iecoris cum renunculis =

@section 3 {v10}

  {LEV:4:10}
  sicut aufertur de vitulo hostiae pacificorum et adolebit ea
  super altare holocausti =

@section 3 {v11}

  {LEV:4:11}
  pellem vero et omnes carnes cum capite et pedibus et
  intestinis et fimo =

@section 3 {v12}

  {LEV:4:12}
  et reliquo corpore efferet extra castra in locum mundum ubi
  cineres effundi solent incendetque ea super lignorum struem
  quae in loco effusorum cinerum cremabuntur =

@section 3 {v13}

  {LEV:4:13}
  quod si omnis turba Israhel ignoraverit et per inperitiam
  fecerit quod contra mandatum Domini est =

@section 3 {v14}

  {LEV:4:14}
  et postea intellexerit peccatum suum offeret vitulum pro
  peccato adducetque eum ad ostium tabernaculi =

@section 3 {v15}

  {LEV:4:15}
  et ponent seniores populi manus super caput eius coram
  Domino immolatoque vitulo in conspectu Domini =

@section 3 {v16}

  {LEV:4:16}
  inferet sacerdos qui unctus est de sanguine eius in
  tabernaculum testimonii =

@section 3 {v17}

  {LEV:4:17}
  tincto digito aspergens septies contra velum =

@section 3 {v18}

  {LEV:4:18}
  ponetque de eodem sanguine in cornibus altaris quod est
  coram Domino in tabernaculo testimonii reliquum autem sanguinem
  fundet iuxta basim altaris holocaustorum quod est in ostio
  tabernaculi testimonii =

@section 3 {v19}

  {LEV:4:19}
  omnemque eius adipem tollet et adolebit super altare =

@section 3 {v20}

  {LEV:4:20}
  sic faciens et de hoc vitulo quomodo fecit et prius et
  rogante pro eis sacerdote propitius erit Dominus =

@section 3 {v21}

  {LEV:4:21}
  ipsum autem vitulum efferet extra castra atque conburet
  sicut et priorem vitulum quia pro peccato est multitudinis =

@section 3 {v22}

  {LEV:4:22}
  si peccaverit princeps et fecerit unum e pluribus per
  ignorantiam quod Domini lege prohibetur =

@section 3 {v23}

  {LEV:4:23}
  et postea intellexerit peccatum suum offeret hostiam Domino
  hircum de capris inmaculatum =

@section 3 {v24}

  {LEV:4:24}
  ponetque manum suam super caput eius cumque immolaverit eum
  in loco ubi solet mactari holocaustum coram Domino quia pro
  peccato est =

@section 3 {v25}

  {LEV:4:25}
  tinguet sacerdos digitum in sanguine hostiae pro peccato
  tangens cornua altaris holocausti et reliquum fundens ad basim
  eius =

@section 3 {v26}

  {LEV:4:26}
  adipem vero adolebit supra sicut in victimis pacificorum
  fieri solet rogabitque pro eo et pro peccato eius ac dimittetur
  ei =

@section 3 {v27}

  {LEV:4:27}
  quod si peccaverit anima per ignorantiam de populo terrae
  ut faciat quicquam ex his quae Domini lege prohibentur atque
  delinquat =

@section 3 {v28}

  {LEV:4:28}
  et cognoverit peccatum suum offeret capram inmaculatam =

@section 3 {v29}

  {LEV:4:29}
  ponetque manum super caput hostiae quae pro peccato est et
  immolabit eam in loco holocausti =

@section 3 {v30}

  {LEV:4:30}
  tolletque sacerdos de sanguine in digito suo et tangens
  cornua altaris holocausti reliquum fundet ad basim eius =

@section 3 {v31}

  {LEV:4:31}
  omnem autem auferens adipem sicut auferri solet de victimis
  pacificorum adolebit super altare in odorem suavitatis Domino
  rogabitque pro eo et dimittetur ei =

@section 3 {v32}

  {LEV:4:32}
  sin autem de pecoribus obtulerit victimam pro peccato ovem
  scilicet inmaculatam =

@section 3 {v33}

  {LEV:4:33}
  ponet manum super caput eius et immolabit eam in loco ubi
  solent holocaustorum caedi hostiae =

@section 3 {v34}

  {LEV:4:34}
  sumetque sacerdos de sanguine eius digito suo et tangens
  cornua altaris holocausti reliquum fundet ad basim eius =

@section 3 {v35}

  {LEV:4:35}
  omnem quoque auferens adipem sicut auferri solet adeps
  arietis qui immolatur pro pacificis et cremabit super altare in
  incensum Domini rogabitque pro eo et pro peccato eius et
  dimittetur illi =

@section 2 {c5}

@section 3 {v1}

  {LEV:5:1}
  si peccaverit anima et audierit vocem iurantis testisque
  fuerit quod aut ipse vidit aut conscius est nisi indicaverit
  portabit iniquitatem suam =

@section 3 {v2}

  {LEV:5:2}
  anima quae tetigerit aliquid inmundum sive quod occisum a
  bestia est aut per se mortuum vel quodlibet aliud reptile et
  oblita fuerit inmunditiae suae rea est et deliquit =

@section 3 {v3}

  {LEV:5:3}
  et si tetigerit quicquam de inmunditia hominis iuxta omnem
  inpuritatem qua pollui solet oblitaque cognoverit postea
  subiacebit delicto =

@section 3 {v4}

  {LEV:5:4}
  anima quae iuraverit et protulerit labiis suis ut vel male
  quid faceret vel bene et id ipsum iuramento et sermone
  firmaverit oblitaque postea intellexerit delictum suum =

@section 3 {v5}

  {LEV:5:5}
  agat paenitentiam pro peccato =

@section 3 {v6}

  {LEV:5:6}
  et offerat agnam de gregibus sive capram orabitque pro eo
  sacerdos et pro peccato eius =

@section 3 {v7}

  {LEV:5:7}
  sin autem non potuerit offerre pecus offerat duos turtures
  vel duos pullos columbarum Domino unum pro peccato et alterum
  in holocaustum =

@section 3 {v8}

  {LEV:5:8}
  dabitque eos sacerdoti qui primum offerens pro peccato
  retorquebit caput eius ad pinnulas ita ut collo hereat et non
  penitus abrumpatur =

@section 3 {v9}

  {LEV:5:9}
  et asperget de sanguine eius parietem altaris quicquid autem
  reliquum fuerit faciet destillare ad fundamentum eius quia pro
  peccato est =

@section 3 {v10}

  {LEV:5:10}
  alterum vero adolebit holocaustum ut fieri solet rogabitque
  pro eo sacerdos et pro peccato eius et dimittetur ei =

@section 3 {v11}

  {LEV:5:11}
  quod si non quiverit manus eius offerre duos turtures vel
  duos pullos columbae offeret pro peccato similam partem oephi
  decimam non mittet in eam oleum nec turis aliquid inponet quia
  pro peccato est =

@section 3 {v12}

  {LEV:5:12}
  tradetque eam sacerdoti qui plenum ex toto pugillum
  hauriens cremabit super altare in monumentum eius qui obtulit =

@section 3 {v13}

  {LEV:5:13}
  rogans pro illo et expians reliquam vero partem ipse
  habebit in munere =

@section 3 {v14}

  {LEV:5:14}
  locutus est Dominus ad Mosen dicens =

@section 3 {v15}

  {LEV:5:15}
  anima si praevaricans caerimonias per errorem in his quae
  Domino sunt sanctificata peccaverit offeret pro delicto suo
  arietem inmaculatum de gregibus qui emi potest duobus siclis
  iuxta pondus sanctuarii =

@section 3 {v16}

  {LEV:5:16}
  ipsumque quod intulit damni restituet et quintam partem
  ponet supra tradens sacerdoti qui rogabit pro eo offerens
  arietem et dimittetur ei =

@section 3 {v17}

  {LEV:5:17}
  anima si peccaverit per ignorantiam feceritque unum ex his
  quae Domini lege prohibentur et peccati rea intellexerit
  iniquitatem suam =

@section 3 {v18}

  {LEV:5:18}
  offeret arietem inmaculatum de gregibus sacerdoti iuxta
  mensuram aestimationemque peccati qui orabit pro eo quod
  nesciens fecerit et dimittetur ei =

@section 3 {v19}

  {LEV:5:19}
  quia per errorem deliquit in Dominum =

@section 2 {c6}

@section 3 {v1}

  {LEV:6:1}
  locutus est Dominus ad Mosen dicens =

@section 3 {v2}

  {LEV:6:2}
  anima quae peccaverit et contempto Domino negaverit
  depositum proximo suo quod fidei eius creditum fuerat vel vi
  aliquid extorserit aut calumniam fecerit =

@section 3 {v3}

  {LEV:6:3}
  sive rem perditam invenerit et infitians insuper peierarit
  et quodlibet aliud ex pluribus fecerit in quibus peccare solent
  homines =

@section 3 {v4}

  {LEV:6:4}
  convicta delicti reddet =

@section 3 {v5}

  {LEV:6:5}
  omnia quae per fraudem voluit obtinere integra et quintam
  insuper partem domino cui damnum intulerat =

@section 3 {v6}

  {LEV:6:6}
  pro peccato autem suo offeret arietem inmaculatum de grege
  et dabit eum sacerdoti iuxta aestimationem mensuramque delicti =

@section 3 {v7}

  {LEV:6:7}
  qui rogabit pro eo coram Domino et dimittetur illi pro
  singulis quae faciendo peccaverit =

@section 3 {v8}

  {LEV:6:8}
  locutus est Dominus ad Mosen dicens =

@section 3 {v9}

  {LEV:6:9}
  praecipe Aaron et filiis eius haec est lex holocausti
  cremabitur in altari tota nocte usque mane ignis ex eodem
  altari erit =

@section 3 {v10}

  {LEV:6:10}
  vestietur sacerdos tunica et feminalibus lineis tolletque
  cineres quos vorans ignis exusit et ponens iuxta altare =

@section 3 {v11}

  {LEV:6:11}
  spoliabitur prioribus vestimentis indutusque aliis efferet
  eos extra castra et in loco mundissimo usque ad favillam
  consumi faciet =

@section 3 {v12}

  {LEV:6:12}
  ignis autem in altari semper ardebit quem nutriet sacerdos
  subiciens ligna mane per singulos dies et inposito holocausto
  desuper adolebit adipes pacificorum =

@section 3 {v13}

  {LEV:6:13}
  ignis est iste perpetuus qui numquam deficiet in altari =

@section 3 {v14}

  {LEV:6:14}
  haec est lex sacrificii et libamentorum quae offerent filii
  Aaron coram Domino et coram altari =

@section 3 {v15}

  {LEV:6:15}
  tollet sacerdos pugillum similae quae conspersa est oleo et
  totum tus quod super similam positum est adolebitque illud in
  altari in monumentum odoris suavissimi Domino =

@section 3 {v16}

  {LEV:6:16}
  reliquam autem partem similae comedet Aaron cum filiis suis
  absque fermento et comedet in loco sancto atrii tabernaculi =

@section 3 {v17}

  {LEV:6:17}
  ideo autem non fermentabitur quia pars eius in Domini
  offertur incensum sanctum sanctorum erit sicut pro peccato
  atque delicto =

@section 3 {v18}

  {LEV:6:18}
  mares tantum stirpis Aaron comedent illud legitimum ac
  sempiternum est in generationibus vestris de sacrificiis Domini
  omnis qui tetigerit illa sanctificabitur =

@section 3 {v19}

  {LEV:6:19}
  et locutus est Dominus ad Mosen dicens =

@section 3 {v20}

  {LEV:6:20}
  haec est oblatio Aaron et filiorum eius quam offerre debent
  Domino in die unctionis suae decimam partem oephi offerent
  similae in sacrificio sempiterno medium eius mane et medium
  vespere =

@section 3 {v21}

  {LEV:6:21}
  quae in sartagine oleo conspersa frigetur offeret autem eam
  calidam in odorem suavissimum Domino =

@section 3 {v22}

  {LEV:6:22}
  sacerdos qui patri iure successerit et tota cremabitur in
  altari =

@section 3 {v23}

  {LEV:6:23}
  omne enim sacrificium sacerdotum igne consumetur nec
  quisquam comedet ex eo =

@section 3 {v24}

  {LEV:6:24}
  locutus est Dominus ad Mosen dicens =

@section 3 {v25}

  {LEV:6:25}
  loquere Aaron et filiis eius ista est lex hostiae pro
  peccato in loco ubi offertur holocaustum immolabitur coram
  Domino sanctum sanctorum est =

@section 3 {v26}

  {LEV:6:26}
  sacerdos qui offert comedet eam in loco sancto in atrio
  tabernaculi =

@section 3 {v27}

  {LEV:6:27}
  quicquid tetigerit carnes eius sanctificabitur si de
  sanguine illius vestis fuerit aspersa lavabitur in loco sancto =

@section 3 {v28}

  {LEV:6:28}
  vas autem fictile in quo cocta est confringetur quod si vas
  aeneum fuerit defricabitur et lavabitur aqua =

@section 3 {v29}

  {LEV:6:29}
  omnis masculus de genere sacerdotali vescetur carnibus eius
  quia sanctum sanctorum est =

@section 3 {v30}

  {LEV:6:30}
  hostia enim quae caeditur pro peccato cuius sanguis
  infertur in tabernaculum testimonii ad expiandum in sanctuario
  non comedetur sed conburetur igni =

@section 2 {c7}

@section 3 {v1}

  {LEV:7:1}
  haec quoque est lex hostiae pro delicto sancta sanctorum est =

@section 3 {v2}

  {LEV:7:2}
  idcirco ubi immolatur holocaustum mactabitur et victima pro
  delicto sanguis eius per gyrum fundetur altaris =

@section 3 {v3}

  {LEV:7:3}
  offerent ex ea caudam et adipem qui operit vitalia =

@section 3 {v4}

  {LEV:7:4}
  duos renunculos et pinguedinem quae iuxta ilia est
  reticulumque iecoris cum renunculis =

@section 3 {v5}

  {LEV:7:5}
  et adolebit ea sacerdos super altare incensum est Domini pro
  delicto =

@section 3 {v6}

  {LEV:7:6}
  omnis masculus de sacerdotali genere in loco sancto vescetur
  his carnibus quia sanctum sanctorum est =

@section 3 {v7}

  {LEV:7:7}
  sicut pro peccato offertur hostia ita et pro delicto
  utriusque hostiae lex una erit ad sacerdotem qui eam obtulerit
  pertinebit =

@section 3 {v8}

  {LEV:7:8}
  sacerdos qui offert holocausti victimam habebit pellem eius =

@section 3 {v9}

  {LEV:7:9}
  et omne sacrificium similae quod coquitur in clibano et
  quicquid in craticula vel in sartagine praeparatur eius erit
  sacerdotis a quo offertur =

@section 3 {v10}

  {LEV:7:10}
  sive oleo conspersa sive arida fuerit cunctis filiis Aaron
  aequa mensura per singulos dividetur =

@section 3 {v11}

  {LEV:7:11}
  haec est lex hostiae pacificorum quae offertur Domino =

@section 3 {v12}

  {LEV:7:12}
  si pro gratiarum actione fuerit oblatio offerent panes
  absque fermento conspersos oleo et lagana azyma uncta oleo
  coctamque similam et collyridas olei admixtione conspersas =

@section 3 {v13}

  {LEV:7:13}
  panes quoque fermentatos cum hostia gratiarum quae
  immolatur pro pacificis =

@section 3 {v14}

  {LEV:7:14}
  ex quibus unus pro primitiis offeretur Domino et erit
  sacerdotis qui fundet hostiae sanguinem =

@section 3 {v15}

  {LEV:7:15}
  cuius carnes eadem comedentur die nec remanebit ex eis
  quicquam usque mane =

@section 3 {v16}

  {LEV:7:16}
  si voto vel sponte quisquam obtulerit hostiam eadem
  similiter edetur die sed et si quid in crastinum remanserit
  vesci licitum est =

@section 3 {v17}

  {LEV:7:17}
  quicquid autem tertius invenerit dies ignis absumet =

@section 3 {v18}

  {LEV:7:18}
  si quis de carnibus victimae pacificorum die tertio
  comederit irrita fiet oblatio nec proderit offerenti quin
  potius quaecumque anima tali se edulio contaminarit
  praevaricationis rea erit =

@section 3 {v19}

  {LEV:7:19}
  caro quae aliquid tetigerit inmundum non comedetur sed
  conburetur igni qui fuerit mundus vescetur ea =

@section 3 {v20}

  {LEV:7:20}
  anima polluta quae ederit de carnibus hostiae pacificorum
  quae oblata est Domino peribit de populis suis =

@section 3 {v21}

  {LEV:7:21}
  et quae tetigerit inmunditiam hominis vel iumenti sive
  omnis rei quae polluere potest et comederit de huiuscemodi
  carnibus interibit de populis suis =

@section 3 {v22}

  {LEV:7:22}
  locutusque est Dominus ad Mosen dicens =

@section 3 {v23}

  {LEV:7:23}
  loquere filiis Israhel adipem bovis et ovis et caprae non
  comedetis =

@section 3 {v24}

  {LEV:7:24}
  adipem cadaveris morticini et eius animalis quod a bestia
  captum est habebitis in usus varios =

@section 3 {v25}

  {LEV:7:25}
  si quis adipem qui offerri debet in incensum Domini
  comederit peribit de populo suo =

@section 3 {v26}

  {LEV:7:26}
  sanguinem quoque omnis animalis non sumetis in cibo tam de
  avibus quam de pecoribus =

@section 3 {v27}

  {LEV:7:27}
  omnis anima quae ederit sanguinem peribit de populis suis =

@section 3 {v28}

  {LEV:7:28}
  locutus est Dominus ad Mosen dicens =

@section 3 {v29}

  {LEV:7:29}
  loquere filiis Israhel qui offert victimam pacificorum
  Domino offerat simul et sacrificium id est libamenta eius =

@section 3 {v30}

  {LEV:7:30}
  tenebit manibus adipem hostiae et pectusculum cumque ambo
  oblata Domino consecrarit tradet sacerdoti =

@section 3 {v31}

  {LEV:7:31}
  qui adolebit adipem super altare pectusculum autem erit
  Aaron et filiorum eius =

@section 3 {v32}

  {LEV:7:32}
  armus quoque dexter de pacificorum hostiis cedet in
  primitias sacerdotis =

@section 3 {v33}

  {LEV:7:33}
  qui obtulerit sanguinem et adipem filiorum Aaron ipse
  habebit et armum dextrum in portione sua =

@section 3 {v34}

  {LEV:7:34}
  pectusculum enim elationis et armum separationis tuli a
  filiis Israhel de hostiis eorum pacificis et dedi Aaron
  sacerdoti ac filiis eius lege perpetua ab omni populo Israhel =

@section 3 {v35}

  {LEV:7:35}
  haec est unctio Aaron et filiorum eius in caerimoniis
  Domini die qua obtulit eos Moses ut sacerdotio fungerentur =

@section 3 {v36}

  {LEV:7:36}
  et quae praecepit dari eis Dominus a filiis Israhel
  religione perpetua in generationibus suis =

@section 3 {v37}

  {LEV:7:37}
  ista est lex holocausti et sacrificii pro peccato atque
  delicto et pro consecratione et pacificorum victimis =

@section 3 {v38}

  {LEV:7:38}
  quas constituit Dominus Mosi in monte Sinai quando mandavit
  filiis Israhel ut offerrent oblationes suas Domino in deserto
  Sinai =

@section 2 {c8}

@section 3 {v1}

  {LEV:8:1}
  locutusque est Dominus ad Mosen dicens =

@section 3 {v2}

  {LEV:8:2}
  tolle Aaron cum filiis suis vestes eorum et unctionis oleum
  vitulum pro peccato duos arietes canistrum cum azymis =

@section 3 {v3}

  {LEV:8:3}
  et congregabis omnem coetum ad ostium tabernaculi =

@section 3 {v4}

  {LEV:8:4}
  fecit Moses ut Dominus imperarat congregataque omni turba
  ante fores =

@section 3 {v5}

  {LEV:8:5}
  ait iste est sermo quem iussit Dominus fieri =

@section 3 {v6}

  {LEV:8:6}
  statimque obtulit Aaron et filios eius cumque lavisset eos =

@section 3 {v7}

  {LEV:8:7}
  vestivit pontificem subucula linea accingens eum balteo et
  induens tunica hyacinthina et desuper umerale inposuit =

@section 3 {v8}

  {LEV:8:8}
  quod adstringens cingulo aptavit rationali in quo erat
  doctrina et veritas =

@section 3 {v9}

  {LEV:8:9}
  cidarim quoque texit caput et super eam contra frontem
  posuit lamminam auream consecratam in sanctificationem sicut
  praeceperat ei Dominus =

@section 3 {v10}

  {LEV:8:10}
  tulit et unctionis oleum quo levit tabernaculum cum omni
  supellectili sua =

@section 3 {v11}

  {LEV:8:11}
  cumque sanctificans aspersisset altare septem vicibus unxit
  illud et omnia vasa eius labrumque cum basi sua sanctificavit
  oleo =

@section 3 {v12}

  {LEV:8:12}
  quod fundens super caput Aaron unxit eum et consecravit =

@section 3 {v13}

  {LEV:8:13}
  filios quoque eius oblatos vestivit tunicis lineis et
  cinxit balteo inposuitque mitras ut iusserat Dominus =

@section 3 {v14}

  {LEV:8:14}
  obtulit et vitulum pro peccato cumque super caput eius
  posuissent Aaron et filii eius manus suas =

@section 3 {v15}

  {LEV:8:15}
  immolavit eum hauriens sanguinem et tincto digito tetigit
  cornua altaris per gyrum quo expiato et sanctificato fudit
  reliquum sanguinem ad fundamenta eius =

@section 3 {v16}

  {LEV:8:16}
  adipem autem qui erat super vitalia et reticulum iecoris
  duosque renunculos cum arvinulis suis adolevit super altare =

@section 3 {v17}

  {LEV:8:17}
  vitulum cum pelle carnibus et fimo cremans extra castra
  sicut praeceperat Dominus =

@section 3 {v18}

  {LEV:8:18}
  obtulit et arietem in holocaustum super cuius caput cum
  inposuissent Aaron et filii eius manus suas =

@section 3 {v19}

  {LEV:8:19}
  immolavit eum et fudit sanguinem eius per altaris circuitum =

@section 3 {v20}

  {LEV:8:20}
  ipsumque arietem in frusta concidens caput eius et artus et
  adipem adolevit igni =

@section 3 {v21}

  {LEV:8:21}
  lotis prius intestinis et pedibus totumque simul arietem
  incendit super altare eo quod esset holocaustum suavissimi
  odoris Domino sicut praeceperat ei =

@section 3 {v22}

  {LEV:8:22}
  obtulit et arietem secundum in consecrationem sacerdotum
  posueruntque super caput illius Aaron et filii eius manus suas =

@section 3 {v23}

  {LEV:8:23}
  quem cum immolasset Moses sumens de sanguine tetigit
  extremum auriculae dextrae Aaron et pollicem manus eius dextrae
  similiter et pedis =

@section 3 {v24}

  {LEV:8:24}
  obtulit et filios Aaron cumque de sanguine arietis immolati
  tetigisset extremum auriculae singulorum dextrae et pollices
  manus ac pedis dextri reliquum fudit super altare per circuitum =

@section 3 {v25}

  {LEV:8:25}
  adipem vero et caudam omnemque pinguedinem quae operit
  intestina reticulumque iecoris et duos renes cum adipibus suis
  et armo dextro separavit =

@section 3 {v26}

  {LEV:8:26}
  tollens autem de canistro azymorum quod erat coram Domino
  panem absque fermento et collyridam conspersam oleo laganumque
  posuit super adipes et armum dextrum =

@section 3 {v27}

  {LEV:8:27}
  tradens simul omnia Aaron et filiis eius qui postquam
  levaverunt ea coram Domino =

@section 3 {v28}

  {LEV:8:28}
  rursum suscepta de manibus eorum adolevit super altare
  holocausti eo quod consecrationis esset oblatio in odorem
  suavitatis sacrificii Domini =

@section 3 {v29}

  {LEV:8:29}
  tulit et pectusculum elevans illud coram Domino de ariete
  consecrationis in partem suam sicut praeceperat ei Dominus =

@section 3 {v30}

  {LEV:8:30}
  adsumensque unguentum et sanguinem qui erat in altari
  aspersit super Aaron et vestimenta eius et super filios illius
  ac vestes eorum =

@section 3 {v31}

  {LEV:8:31}
  cumque sanctificasset eos in vestitu suo praecepit eis
  dicens coquite carnes ante fores tabernaculi et ibi comedite
  eas panes quoque consecrationis edite qui positi sunt in
  canistro sicut praecepit mihi dicens Aaron et filii eius
  comedent eos =

@section 3 {v32}

  {LEV:8:32}
  quicquid autem reliquum fuerit de carne et panibus ignis
  absumet =

@section 3 {v33}

  {LEV:8:33}
  de ostio quoque tabernaculi non exibitis septem diebus
  usque ad diem quo conplebitur tempus consecrationis vestrae
  septem enim diebus finitur consecratio =

@section 3 {v34}

  {LEV:8:34}
  sicut et inpraesentiarum factum est ut ritus sacrificii
  conpleretur =

@section 3 {v35}

  {LEV:8:35}
  die ac nocte manebitis in tabernaculo observantes custodias
  Domini ne moriamini sic enim mihi praeceptum est =

@section 3 {v36}

  {LEV:8:36}
  feceruntque Aaron et filii eius cuncta quae locutus est
  Dominus per manum Mosi =

@section 2 {c9}

@section 3 {v1}

  {LEV:9:1}
  facto autem octavo die vocavit Moses Aaron et filios eius ac
  maiores natu Israhel dixitque ad Aaron =

@section 3 {v2}

  {LEV:9:2}
  tolle de armento vitulum pro peccato et arietem in
  holocaustum utrumque inmaculatos et offer illos coram Domino =

@section 3 {v3}

  {LEV:9:3}
  et ad filios Israhel loqueris tollite hircum pro peccato et
  vitulum atque agnum anniculos et sine macula in holocaustum =

@section 3 {v4}

  {LEV:9:4}
  bovem et arietem pro pacificis et immolate eos coram Domino
  in sacrificio singulorum similam oleo conspersam offerentes
  hodie enim Dominus apparebit vobis =

@section 3 {v5}

  {LEV:9:5}
  tulerunt ergo cuncta quae iusserat Moses ad ostium
  tabernaculi ubi cum omnis staret multitudo =

@section 3 {v6}

  {LEV:9:6}
  ait Moses iste est sermo quem praecepit Dominus facite et
  apparebit vobis gloria eius =

@section 3 {v7}

  {LEV:9:7}
  dixit et ad Aaron accede ad altare et immola pro peccato tuo
  offer holocaustum et deprecare pro te et pro populo cumque
  mactaveris hostiam populi ora pro eo sicut praecepit Dominus =

@section 3 {v8}

  {LEV:9:8}
  statimque Aaron accedens ad altare immolavit vitulum pro
  peccato suo =

@section 3 {v9}

  {LEV:9:9}
  cuius sanguinem obtulerunt ei filii sui in quo tinguens
  digitum tetigit cornua altaris et fudit residuum ad basim eius =

@section 3 {v10}

  {LEV:9:10}
  adipemque et renunculos ac reticulum iecoris quae sunt pro
  peccato adolevit super altare sicut praeceperat Dominus Mosi =

@section 3 {v11}

  {LEV:9:11}
  carnes vero et pellem eius extra castra conbusit igni =

@section 3 {v12}

  {LEV:9:12}
  immolavit et holocausti victimam obtuleruntque ei filii sui
  sanguinem eius quem fudit per altaris circuitum =

@section 3 {v13}

  {LEV:9:13}
  ipsam etiam hostiam in frusta concisam cum capite et
  membris singulis obtulerunt quae omnia super altare cremavit
  igni =

@section 3 {v14}

  {LEV:9:14}
  lotis prius aqua intestinis et pedibus =

@section 3 {v15}

  {LEV:9:15}
  et pro peccato populi offerens mactavit hircum expiatoque
  altari =

@section 3 {v16}

  {LEV:9:16}
  fecit holocaustum =

@section 3 {v17}

  {LEV:9:17}
  addens in sacrificio libamenta quae pariter offeruntur et
  adolens ea super altare absque caerimoniis holocausti matutini =

@section 3 {v18}

  {LEV:9:18}
  immolavit et bovem atque arietem hostias pacificas populi
  obtuleruntque ei filii sui sanguinem quem fudit super altare in
  circuitu =

@section 3 {v19}

  {LEV:9:19}
  adipes autem bovis et caudam arietis renunculosque cum
  adipibus suis et reticulum iecoris =

@section 3 {v20}

  {LEV:9:20}
  posuerunt super pectora cumque cremati essent adipes in
  altari =

@section 3 {v21}

  {LEV:9:21}
  pectora eorum et armos dextros separavit Aaron elevans
  coram Domino sicut praeceperat Moses =

@section 3 {v22}

  {LEV:9:22}
  et tendens manum contra populum benedixit eis sicque
  conpletis hostiis pro peccato et holocaustis et pacificis
  descendit =

@section 3 {v23}

  {LEV:9:23}
  ingressi autem Moses et Aaron tabernaculum testimonii et
  deinceps egressi benedixerunt populo apparuitque gloria Domini
  omni multitudini =

@section 3 {v24}

  {LEV:9:24}
  et ecce egressus ignis a Domino devoravit holocaustum et
  adipes qui erant super altare quod cum vidissent turbae
  laudaverunt Dominum ruentes in facies suas =

@section 2 {c10}

@section 3 {v1}

  {LEV:10:1}
  arreptisque Nadab et Abiu filii Aaron turibulis posuerunt
  ignem et incensum desuper offerentes coram Domino ignem alienum
  quod eis praeceptum non erat =

@section 3 {v2}

  {LEV:10:2}
  egressusque ignis a Domino devoravit eos et mortui sunt
  coram Domino =

@section 3 {v3}

  {LEV:10:3}
  dixitque Moses ad Aaron hoc est quod locutus est Dominus
  sanctificabor in his qui adpropinquant mihi et in conspectu
  omnis populi glorificabor quod audiens tacuit Aaron =

@section 3 {v4}

  {LEV:10:4}
  vocatis autem Moses Misahel et Elsaphan filios Ozihel
  patrui Aaron ait ad eos ite et colligite fratres vestros de
  conspectu sanctuarii et asportate extra castra =

@section 3 {v5}

  {LEV:10:5}
  confestimque pergentes tulerunt eos sicut iacebant vestitos
  lineis tunicis et eiecerunt foras ut sibi fuerat imperatum =

@section 3 {v6}

  {LEV:10:6}
  locutus est Moses ad Aaron et ad Eleazar atque Ithamar
  filios eius capita vestra nolite nudare et vestimenta nolite
  scindere ne forte moriamini et super omnem coetum oriatur
  indignatio fratres vestri et omnis domus Israhel plangant
  incendium quod Dominus suscitavit =

@section 3 {v7}

  {LEV:10:7}
  vos autem non egredimini fores tabernaculi alioquin
  peribitis oleum quippe sanctae unctionis est super vos qui
  fecerunt omnia iuxta praeceptum Mosi =

@section 3 {v8}

  {LEV:10:8}
  dixit quoque Dominus ad Aaron =

@section 3 {v9}

  {LEV:10:9}
  vinum et omne quod inebriare potest non bibetis tu et filii
  tui quando intratis tabernaculum testimonii ne moriamini quia
  praeceptum est sempiternum in generationes vestras =

@section 3 {v10}

  {LEV:10:10}
  et ut habeatis scientiam discernendi inter sanctum et
  profanum inter pollutum et mundum =

@section 3 {v11}

  {LEV:10:11}
  doceatisque filios Israhel omnia legitima mea quae locutus
  est Dominus ad eos per manum Mosi =

@section 3 {v12}

  {LEV:10:12}
  locutusque est Moses ad Aaron et ad Eleazar atque Ithamar
  filios eius qui residui erant tollite sacrificium quod remansit
  de oblatione Domini et comedite illud absque fermento iuxta
  altare quia sanctum sanctorum est =

@section 3 {v13}

  {LEV:10:13}
  comedetis autem in loco sancto quod datum est tibi et
  filiis tuis de oblationibus Domini sicut praeceptum est mihi =

@section 3 {v14}

  {LEV:10:14}
  pectusculum quoque quod oblatum est et armum qui separatus
  est edetis in loco mundissimo tu et filii tui ac filiae tuae
  tecum tibi enim ac liberis tuis reposita sunt de hostiis
  salutaribus filiorum Israhel =

@section 3 {v15}

  {LEV:10:15}
  eo quod armum et pectus et adipes qui cremantur in altari
  elevaverint coram Domino et pertineant ad te et ad filios tuos
  lege perpetua sicut praecepit Dominus =

@section 3 {v16}

  {LEV:10:16}
  inter haec hircum qui oblatus fuerat pro peccato cum
  quaereret Moses exustum repperit iratusque contra Eleazar et
  Ithamar filios Aaron qui remanserant ait =

@section 3 {v17}

  {LEV:10:17}
  cur non comedistis hostiam pro peccato in loco sancto quae
  sancta sanctorum est et data vobis ut portetis iniquitatem
  multitudinis et rogetis pro ea in conspectu Domini =

@section 3 {v18}

  {LEV:10:18}
  praesertim cum de sanguine illius non sit inlatum intra
  sancta et comedere eam debueritis in sanctuario sicut
  praeceptum est mihi =

@section 3 {v19}

  {LEV:10:19}
  respondit Aaron oblata est hodie victima pro peccato et
  holocaustum coram Domino mihi autem accidit quod vides quomodo
  potui comedere eam aut placere Domino in caerimoniis mente
  lugubri =

@section 3 {v20}

  {LEV:10:20}
  quod cum audisset Moses recepit satisfactionem =

@section 2 {c11}

@section 3 {v1}

  {LEV:11:1}
  locutus est Dominus ad Mosen et Aaron dicens =

@section 3 {v2}

  {LEV:11:2}
  dicite filiis Israhel haec sunt animalia quae comedere
  debetis de cunctis animantibus terrae =

@section 3 {v3}

  {LEV:11:3}
  omne quod habet divisam ungulam et ruminat in pecoribus
  comedetis =

@section 3 {v4}

  {LEV:11:4}
  quicquid autem ruminat quidem et habet ungulam sed non
  dividit eam sicut camelus et cetera non comedetis illud et
  inter inmunda reputabitis =

@section 3 {v5}

  {LEV:11:5}
  chyrogryllius qui ruminat ungulamque non dividit inmundus
  est =

@section 3 {v6}

  {LEV:11:6}
  lepus quoque nam et ipse ruminat sed ungulam non dividit =

@section 3 {v7}

  {LEV:11:7}
  et sus qui cum ungulam dividat non ruminat =

@section 3 {v8}

  {LEV:11:8}
  horum carnibus non vescemini nec cadavera contingetis quia
  inmunda sunt vobis =

@section 3 {v9}

  {LEV:11:9}
  haec sunt quae gignuntur in aquis et vesci licitum est omne
  quod habet pinnulas et squamas tam in mari quam in fluminibus
  et stagnis comedetis =

@section 3 {v10}

  {LEV:11:10}
  quicquid autem pinnulas et squamas non habet eorum quae in
  aquis moventur et vivunt abominabile vobis =

@section 3 {v11}

  {LEV:11:11}
  et execrandum erit carnes eorum non comedetis et morticina
  vitabitis =

@section 3 {v12}

  {LEV:11:12}
  cuncta quae non habent pinnulas et squamas in aquis
  polluta erunt =

@section 3 {v13}

  {LEV:11:13}
  haec sunt quae de avibus comedere non debetis et vitanda
  sunt vobis aquilam et grypem et alietum =

@section 3 {v14}

  {LEV:11:14}
  milvum ac vulturem iuxta genus suum =

@section 3 {v15}

  {LEV:11:15}
  et omne corvini generis in similitudinem suam =

@section 3 {v16}

  {LEV:11:16}
  strutionem et noctuam et larum et accipitrem iuxta genus
  suum =

@section 3 {v17}

  {LEV:11:17}
  bubonem et mergulum et ibin =

@section 3 {v18}

  {LEV:11:18}
  cycnum et onocrotalum et porphirionem =

@section 3 {v19}

  {LEV:11:19}
  erodionem et charadrion iuxta genus suum opupam quoque et
  vespertilionem =

@section 3 {v20}

  {LEV:11:20}
  omne de volucribus quod graditur super quattuor pedes
  abominabile erit vobis =

@section 3 {v21}

  {LEV:11:21}
  quicquid autem ambulat quidem super quattuor pedes sed
  habet longiora retro crura per quae salit super terram =

@section 3 {v22}

  {LEV:11:22}
  comedere debetis ut est brucus in genere suo et attacus
  atque ophiomachus ac lucusta singula iuxta genus suum =

@section 3 {v23}

  {LEV:11:23}
  quicquid autem ex volucribus quattuor tantum habet pedes
  execrabile erit vobis =

@section 3 {v24}

  {LEV:11:24}
  et quicumque morticina eorum tetigerit polluetur et erit
  inmundus usque ad vesperum =

@section 3 {v25}

  {LEV:11:25}
  et si necesse fuerit ut portet quippiam horum mortuum
  lavabit vestimenta sua et inmundus erit usque ad solis occasum =

@section 3 {v26}

  {LEV:11:26}
  omne animal quod habet quidem ungulam sed non dividit eam
  nec ruminat inmundum erit et quicquid tetigerit illud
  contaminabitur =

@section 3 {v27}

  {LEV:11:27}
  quod ambulat super manus ex cunctis animantibus quae
  incedunt quadrupedia inmundum erit qui tetigerit morticina
  eorum polluetur usque ad vesperum =

@section 3 {v28}

  {LEV:11:28}
  et qui portaverit huiuscemodi cadavera lavabit vestimenta
  sua et inmundus erit usque ad vesperum quia omnia haec inmunda
  sunt vobis =

@section 3 {v29}

  {LEV:11:29}
  hoc quoque inter polluta reputabitur de his quae moventur
  in terra mustela et mus et corcodillus singula iuxta genus suum =

@section 3 {v30}

  {LEV:11:30}
  migale et cameleon et stelio ac lacerta et talpa =

@section 3 {v31}

  {LEV:11:31}
  omnia haec inmunda sunt qui tetigerit morticina eorum
  inmundus erit usque ad vesperum =

@section 3 {v32}

  {LEV:11:32}
  et super quod ceciderit quicquam de morticinis eorum
  polluetur tam vas ligneum et vestimentum quam pelles et cilicia
  et in quocumque fit opus tinguentur aqua et polluta erunt usque
  ad vesperum et sic postea mundabuntur =

@section 3 {v33}

  {LEV:11:33}
  vas autem fictile in quo horum quicquam intro ceciderit
  polluetur et idcirco frangendum est =

@section 3 {v34}

  {LEV:11:34}
  omnis cibus quem comeditis si fusa fuerit super eum aqua
  inmundus erit et omne liquens quod bibitur de universo vase
  inmundum erit =

@section 3 {v35}

  {LEV:11:35}
  et quicquid de morticinis istiusmodi ceciderit super illud
  inmundum erit sive clibani sive cytropodes destruentur et
  inmundi erunt =

@section 3 {v36}

  {LEV:11:36}
  fontes vero et cisternae et omnis aquarum congregatio
  munda erit qui morticinum eorum tetigerit polluetur =

@section 3 {v37}

  {LEV:11:37}
  si ceciderint super sementem non polluent eam =

@section 3 {v38}

  {LEV:11:38}
  sin autem quispiam aqua sementem perfuderit et postea
  morticinis tacta fuerit ilico polluetur =

@section 3 {v39}

  {LEV:11:39}
  si mortuum fuerit animal quod licet vobis comedere qui
  cadaver eius tetigerit inmundus erit usque ad vesperum =

@section 3 {v40}

  {LEV:11:40}
  et qui comederit ex eo quippiam sive portaverit lavabit
  vestimenta sua et inmundus erit usque ad vesperum =

@section 3 {v41}

  {LEV:11:41}
  omne quod reptat super terram abominabile erit nec
  adsumetur in cibum =

@section 3 {v42}

  {LEV:11:42}
  quicquid super pectus quadrupes graditur et multos habet
  pedes sive per humum trahitur non comedetis quia abominabile
  est =

@section 3 {v43}

  {LEV:11:43}
  nolite contaminare animas vestras nec tangatis quicquam
  eorum ne inmundi sitis =

@section 3 {v44}

  {LEV:11:44}
  ego enim sum Dominus Deus vester sancti estote quoniam et
  ego sanctus sum ne polluatis animas vestras in omni reptili
  quod movetur super terram =

@section 3 {v45}

  {LEV:11:45}
  ego sum Dominus qui eduxi vos de terra Aegypti ut essem
  vobis in Deum sancti eritis quia et ego sanctus sum =

@section 3 {v46}

  {LEV:11:46}
  ista est lex animantium et volucrum et omnis animae
  viventis quae movetur in aqua et reptat in terra =

@section 3 {v47}

  {LEV:11:47}
  ut differentias noveritis mundi et inmundi et sciatis quid
  comedere et quid respuere debeatis =

@section 2 {c12}

@section 3 {v1}

  {LEV:12:1}
  locutus est Dominus ad Mosen dicens =

@section 3 {v2}

  {LEV:12:2}
  loquere filiis Israhel et dices ad eos mulier si suscepto
  semine pepererit masculum inmunda erit septem diebus iuxta dies
  separationis menstruae =

@section 3 {v3}

  {LEV:12:3}
  et die octavo circumcidetur infantulus =

@section 3 {v4}

  {LEV:12:4}
  ipsa vero triginta tribus diebus manebit in sanguine
  purificationis suae omne sanctum non tanget nec ingredietur
  sanctuarium donec impleantur dies purificationis eius =

@section 3 {v5}

  {LEV:12:5}
  sin autem feminam pepererit inmunda erit duabus ebdomadibus
  iuxta ritum fluxus menstrui et sexaginta ac sex diebus manebit
  in sanguine purificationis suae =

@section 3 {v6}

  {LEV:12:6}
  cumque expleti fuerint dies purificationis eius pro filio
  sive pro filia deferet agnum anniculum in holocaustum et pullum
  columbae sive turturem pro peccato ad ostium tabernaculi
  testimonii et tradet sacerdoti =

@section 3 {v7}

  {LEV:12:7}
  qui offeret illa coram Domino et rogabit pro ea et sic
  mundabitur a profluvio sanguinis sui ista est lex parientis
  masculum ac feminam =

@section 3 {v8}

  {LEV:12:8}
  quod si non invenerit manus eius nec potuerit offerre agnum
  sumet duos turtures vel duos pullos columbae unum in
  holocaustum et alterum pro peccato orabitque pro ea sacerdos et
  sic mundabitur =

@section 2 {c13}

@section 3 {v1}

  {LEV:13:1}
  locutus est Dominus ad Mosen et Aaron dicens =

@section 3 {v2}

  {LEV:13:2}
  homo in cuius carne et cute ortus fuerit diversus color
  sive pustula aut quasi lucens quippiam id est plaga leprae
  adducetur ad Aaron sacerdotem vel ad unum quemlibet filiorum
  eius =

@section 3 {v3}

  {LEV:13:3}
  qui cum viderit lepram in cute et pilos in album mutatos
  colorem ipsamque speciem leprae humiliorem cute et carne
  reliqua plaga leprae est et ad arbitrium eius separabitur =

@section 3 {v4}

  {LEV:13:4}
  sin autem lucens candor fuerit in cute nec humilior carne
  reliqua et pili coloris pristini recludet eum sacerdos septem
  diebus =

@section 3 {v5}

  {LEV:13:5}
  et considerabit die septimo et siquidem lepra ultra non
  creverit nec transierit in cute priores terminos rursum
  includet eum septem diebus aliis =

@section 3 {v6}

  {LEV:13:6}
  et die septimo contemplabitur si obscurior fuerit lepra et
  non creverit in cute mundabit eum quia scabies est lavabitque
  homo vestimenta sua et mundus erit =

@section 3 {v7}

  {LEV:13:7}
  quod si postquam a sacerdote visus est et redditus
  munditiae iterum lepra creverit adducetur ad eum =

@section 3 {v8}

  {LEV:13:8}
  et inmunditiae condemnabitur =

@section 3 {v9}

  {LEV:13:9}
  plaga leprae si fuerit in homine adducetur ad sacerdotem =

@section 3 {v10}

  {LEV:13:10}
  et videbit eum cumque color albus in cute fuerit et
  capillorum mutarit aspectum ipsa quoque caro viva apparuerit =

@section 3 {v11}

  {LEV:13:11}
  lepra vetustissima iudicabitur atque inolita cuti
  contaminabit itaque eum sacerdos et non recludet quia perspicue
  inmunditia est =

@section 3 {v12}

  {LEV:13:12}
  sin autem effloruerit discurrens lepra in cute et
  operuerit omnem carnem a capite usque ad pedes quicquid sub
  aspectu oculorum cadit =

@section 3 {v13}

  {LEV:13:13}
  considerabit eum sacerdos et teneri lepra mundissima
  iudicabit eo quod omnis in candorem versa sit et idcirco homo
  mundus erit =

@section 3 {v14}

  {LEV:13:14}
  quando vero caro vivens in eo apparuerit =

@section 3 {v15}

  {LEV:13:15}
  tunc sacerdotis iudicio polluetur et inter inmundos
  reputabitur caro enim viva si lepra aspergatur inmunda est =

@section 3 {v16}

  {LEV:13:16}
  quod si rursum versa fuerit in alborem et totum hominem
  operuerit =

@section 3 {v17}

  {LEV:13:17}
  considerabit eum sacerdos et mundum esse decernet =

@section 3 {v18}

  {LEV:13:18}
  caro et cutis in qua ulcus natum est et sanatum =

@section 3 {v19}

  {LEV:13:19}
  et in loco ulceris cicatrix apparuerit alba sive subrufa
  adducetur homo ad sacerdotem =

@section 3 {v20}

  {LEV:13:20}
  qui cum viderit locum leprae humiliorem carne reliqua et
  pilos versos in candorem contaminabit eum plaga enim leprae
  orta est in ulcere =

@section 3 {v21}

  {LEV:13:21}
  quod si pilus coloris est pristini et cicatrix subobscura
  et vicina carne non est humilior recludet eum septem diebus =

@section 3 {v22}

  {LEV:13:22}
  et siquidem creverit adiudicabit eum leprae =

@section 3 {v23}

  {LEV:13:23}
  sin autem steterit in loco suo ulceris est cicatrix et
  homo mundus erit =

@section 3 {v24}

  {LEV:13:24}
  caro et cutis quam ignis exuserit et sanata albam sive
  rufam habuerit cicatricem =

@section 3 {v25}

  {LEV:13:25}
  considerabit eam sacerdos et ecce versa est in alborem et
  locus eius reliqua cute humilior contaminabit eum quia plaga
  leprae in cicatrice orta est =

@section 3 {v26}

  {LEV:13:26}
  quod si pilorum color non fuerit inmutatus nec humilior
  plaga carne reliqua et ipsa leprae species fuerit subobscura
  recludet eum septem diebus =

@section 3 {v27}

  {LEV:13:27}
  et die septimo contemplabitur si creverit in cute lepra
  contaminabit eum =

@section 3 {v28}

  {LEV:13:28}
  sin autem in loco suo candor steterit non satis clarus
  plaga conbustionis est et idcirco mundabitur quia cicatrix est
  conbusturae =

@section 3 {v29}

  {LEV:13:29}
  vir sive mulier in cuius capite vel barba germinarit lepra
  videbit eos sacerdos =

@section 3 {v30}

  {LEV:13:30}
  et siquidem humilior fuerit locus carne reliqua et
  capillus flavus solitoque subtilior contaminabit eos quia lepra
  capitis ac barbae est =

@section 3 {v31}

  {LEV:13:31}
  sin autem viderit et locum maculae aequalem vicinae carni
  et capillum nigrum recludet eos septem diebus =

@section 3 {v32}

  {LEV:13:32}
  et die septimo intuebitur si non creverit macula et
  capillus sui coloris est et locus plagae carni reliquae
  aequalis =

@section 3 {v33}

  {LEV:13:33}
  radetur homo absque loco maculae et includetur septem
  diebus aliis =

@section 3 {v34}

  {LEV:13:34}
  si die septimo visa fuerit stetisse plaga in loco suo nec
  humilior carne reliqua mundabit eum lotisque vestibus mundus
  erit =

@section 3 {v35}

  {LEV:13:35}
  sin autem post emundationem rursus creverit macula in cute =

@section 3 {v36}

  {LEV:13:36}
  non quaeret amplius utrum capillus in flavum colorem sit
  commutatus quia aperte inmundus est =

@section 3 {v37}

  {LEV:13:37}
  porro si steterit macula et capilli nigri fuerint noverit
  hominem esse sanatum et confidenter eum pronuntiet mundum =

@section 3 {v38}

  {LEV:13:38}
  vir et mulier in cuius cute candor apparuerit =

@section 3 {v39}

  {LEV:13:39}
  intuebitur eos sacerdos si deprehenderit subobscurum
  alborem lucere in cute sciat non esse lepram sed maculam
  coloris candidi et hominem mundum =

@section 3 {v40}

  {LEV:13:40}
  vir de cuius capite capilli fluunt calvus ac mundus est =

@section 3 {v41}

  {LEV:13:41}
  et si a fronte ceciderint pili recalvaster et mundus est =

@section 3 {v42}

  {LEV:13:42}
  sin autem in calvitio sive in recalvatione albus vel rufus
  color fuerit exortus =

@section 3 {v43}

  {LEV:13:43}
  et hoc sacerdos viderit condemnabit eum haut dubiae leprae
  quae orta est in calvitio =

@section 3 {v44}

  {LEV:13:44}
  quicumque ergo maculatus fuerit lepra et separatus ad
  arbitrium sacerdotis =

@section 3 {v45}

  {LEV:13:45}
  habebit vestimenta dissuta caput nudum os veste contectum
  contaminatum ac sordidum se clamabit =

@section 3 {v46}

  {LEV:13:46}
  omni tempore quo leprosus est et inmundus solus habitabit
  extra castra =

@section 3 {v47}

  {LEV:13:47}
  vestis lanea sive linea quae lepram habuerit =

@section 3 {v48}

  {LEV:13:48}
  in stamine atque subtemine aut certe pellis vel quicquid
  ex pelle confectum est =

@section 3 {v49}

  {LEV:13:49}
  si alba aut rufa macula fuerit infecta lepra reputabitur
  ostendeturque sacerdoti =

@section 3 {v50}

  {LEV:13:50}
  qui consideratam recludet septem diebus =

@section 3 {v51}

  {LEV:13:51}
  et die septimo rursus aspiciens si crevisse deprehenderit
  lepra perseverans est pollutum iudicabit vestimentum et omne in
  quo fuerit inventa =

@section 3 {v52}

  {LEV:13:52}
  et idcirco conburetur flammis =

@section 3 {v53}

  {LEV:13:53}
  quod si eam viderit non crevisse =

@section 3 {v54}

  {LEV:13:54}
  praecipiet et lavabunt id in quo lepra est recludetque
  illud septem diebus aliis =

@section 3 {v55}

  {LEV:13:55}
  et cum viderit faciem quidem pristinam non reversam nec
  tamen crevisse lepram inmundum iudicabit et igne conburet eo
  quod infusa sit in superficie vestimenti vel per totum lepra =

@section 3 {v56}

  {LEV:13:56}
  sin autem obscurior fuerit locus leprae postquam vestis
  est lota abrumpet eum et a solido dividet =

@section 3 {v57}

  {LEV:13:57}
  quod si ultra apparuerit in his locis quae prius
  inmaculata erant lepra volatilis et vaga debet igne conburi =

@section 3 {v58}

  {LEV:13:58}
  si cessaverit lavabit ea quae pura sunt secundo et munda
  erunt =

@section 3 {v59}

  {LEV:13:59}
  ista est lex leprae vestimenti lanei et linei staminis
  atque subteminis omnisque supellectilis pelliciae quomodo
  mundari debeat vel contaminari =

@section 2 {c14}

@section 3 {v1}

  {LEV:14:1}
  locutusque est Dominus ad Mosen dicens =

@section 3 {v2}

  {LEV:14:2}
  hic est ritus leprosi quando mundandus est adducetur ad
  sacerdotem =

@section 3 {v3}

  {LEV:14:3}
  qui egressus e castris cum invenerit lepram esse mundatam =

@section 3 {v4}

  {LEV:14:4}
  praecipiet ei qui purificatur ut offerat pro se duos
  passeres vivos quos vesci licitum est et lignum cedrinum
  vermiculumque et hysopum =

@section 3 {v5}

  {LEV:14:5}
  et unum e passeribus immolari iubebit in vase fictili super
  aquas viventes =

@section 3 {v6}

  {LEV:14:6}
  alium autem vivum cum ligno cedrino et cocco et hysopo
  tinguet in sanguine passeris immolati =

@section 3 {v7}

  {LEV:14:7}
  quo asperget illum qui mundandus est septies ut iure
  purgetur et dimittet passerem vivum ut in agrum avolet =

@section 3 {v8}

  {LEV:14:8}
  cumque laverit homo vestimenta sua radet omnes pilos
  corporis et lavabitur aqua purificatusque ingredietur castra
  ita dumtaxat ut maneat extra tabernaculum suum septem diebus =

@section 3 {v9}

  {LEV:14:9}
  et die septimo radat capillos capitis barbamque et
  supercilia ac totius corporis pilos et lotis rursum vestibus et
  corpore =

@section 3 {v10}

  {LEV:14:10}
  die octavo adsumet duos agnos inmaculatos et ovem
  anniculam absque macula et tres decimas similae in sacrificium
  quae conspersa sit oleo et seorsum olei sextarium =

@section 3 {v11}

  {LEV:14:11}
  cumque sacerdos purificans hominem statuerit eum et haec
  omnia coram Domino in ostio tabernaculi testimonii =

@section 3 {v12}

  {LEV:14:12}
  tollet agnum et offeret eum pro delicto oleique sextarium
  et oblatis ante Dominum omnibus =

@section 3 {v13}

  {LEV:14:13}
  immolabit agnum ubi immolari solet hostia pro peccato et
  holocaustum id est in loco sancto sicut enim pro peccato ita et
  pro delicto ad sacerdotem pertinet hostia sancta sanctorum est =

@section 3 {v14}

  {LEV:14:14}
  adsumensque sacerdos de sanguine hostiae quae immolata est
  pro delicto ponet super extremum auriculae dextrae eius qui
  mundatur et super pollices manus dextrae et pedis =

@section 3 {v15}

  {LEV:14:15}
  et de olei sextario mittet in manum suam sinistram =

@section 3 {v16}

  {LEV:14:16}
  tinguetque digitum dextrum in eo et asperget septies
  contra Dominum =

@section 3 {v17}

  {LEV:14:17}
  quod autem reliquum est olei in leva manu fundet super
  extremum auriculae dextrae eius qui mundatur et super pollices
  manus ac pedis dextri et super sanguinem qui fusus est pro
  delicto =

@section 3 {v18}

  {LEV:14:18}
  et super caput eius =

@section 3 {v19}

  {LEV:14:19}
  rogabitque pro eo coram Domino et faciet sacrificium pro
  peccato tunc immolabit holocaustum =

@section 3 {v20}

  {LEV:14:20}
  et ponet illud in altari cum libamentis suis et homo rite
  mundabitur =

@section 3 {v21}

  {LEV:14:21}
  quod si pauper est et non potest manus eius invenire quae
  dicta sunt adsumet agnum pro delicto ad oblationem ut roget pro
  eo sacerdos decimamque partem similae conspersae oleo in
  sacrificium et olei sextarium =

@section 3 {v22}

  {LEV:14:22}
  duosque turtures sive duos pullos columbae quorum sit unus
  pro peccato et alter in holocaustum =

@section 3 {v23}

  {LEV:14:23}
  offeretque ea die octavo purificationis suae sacerdoti ad
  ostium tabernaculi testimonii coram Domino =

@section 3 {v24}

  {LEV:14:24}
  qui suscipiens agnum pro delicto et sextarium olei levabit
  simul =

@section 3 {v25}

  {LEV:14:25}
  immolatoque agno de sanguine eius ponet super extremum
  auriculae dextrae illius qui mundatur et super pollices manus
  eius ac pedis dextri =

@section 3 {v26}

  {LEV:14:26}
  olei vero partem mittet in manum suam sinistram =

@section 3 {v27}

  {LEV:14:27}
  in quo tinguens digitum dextrae manus asperget septies
  contra Dominum =

@section 3 {v28}

  {LEV:14:28}
  tangetque extremum dextrae auriculae illius qui mundatur
  et pollices manus ac pedis dextri in loco sanguinis qui effusus
  est pro delicto =

@section 3 {v29}

  {LEV:14:29}
  reliquam autem partem olei quae est in sinistra manu
  mittet super caput purificati ut placet pro eo Dominum =

@section 3 {v30}

  {LEV:14:30}
  et turturem sive pullum columbae offeret =

@section 3 {v31}

  {LEV:14:31}
  unum pro delicto et alterum in holocaustum cum libamentis
  suis =

@section 3 {v32}

  {LEV:14:32}
  hoc est sacrificium leprosi qui habere non potest omnia in
  emundationem sui =

@section 3 {v33}

  {LEV:14:33}
  locutus est Dominus ad Mosen et Aaron dicens =

@section 3 {v34}

  {LEV:14:34}
  cum ingressi fueritis terram Chanaan quam ego dabo vobis
  in possessionem si fuerit plaga leprae in aedibus =

@section 3 {v35}

  {LEV:14:35}
  ibit cuius est domus nuntians sacerdoti et dicet quasi
  plaga leprae videtur mihi esse in domo mea =

@section 3 {v36}

  {LEV:14:36}
  at ille praecipiet ut efferant universa de domo priusquam
  ingrediatur eam et videat utrum lepra sit ne inmunda fiant
  omnia quae in domo sunt intrabitque postea ut consideret domus
  lepram =

@section 3 {v37}

  {LEV:14:37}
  et cum viderit in parietibus illius quasi valliculas
  pallore sive rubore deformes et humiliores superficie reliqua =

@section 3 {v38}

  {LEV:14:38}
  egredietur ostium domus et statim claudet eam septem
  diebus =

@section 3 {v39}

  {LEV:14:39}
  reversusque die septimo considerabit eam si invenerit
  crevisse lepram =

@section 3 {v40}

  {LEV:14:40}
  iubebit erui lapides in quibus lepra est et proici eos
  extra civitatem in loco inmundo =

@section 3 {v41}

  {LEV:14:41}
  domum autem ipsam radi intrinsecus per circuitum et spargi
  pulverem rasurae extra urbem in loco inmundo =

@section 3 {v42}

  {LEV:14:42}
  lapidesque alios reponi pro his qui ablati fuerint et luto
  alio liniri domum =

@section 3 {v43}

  {LEV:14:43}
  sin autem postquam eruti sunt lapides et pulvis elatus et
  alia terra lita =

@section 3 {v44}

  {LEV:14:44}
  ingressus sacerdos viderit reversam lepram et parietes
  aspersos maculis lepra est perseverans et inmunda domus =

@section 3 {v45}

  {LEV:14:45}
  quam statim destruent et lapides eius ac ligna atque
  universum pulverem proicient extra oppidum in loco inmundo =

@section 3 {v46}

  {LEV:14:46}
  qui intraverit domum quando clausa est inmundus erit usque
  ad vesperum =

@section 3 {v47}

  {LEV:14:47}
  et qui dormierit in ea et comederit quippiam lavabit
  vestimenta sua =

@section 3 {v48}

  {LEV:14:48}
  quod si introiens sacerdos viderit lepram non crevisse in
  domo postquam denuo lita est purificabit eam reddita sanitate =

@section 3 {v49}

  {LEV:14:49}
  et in purificationem eius sumet duos passeres lignumque
  cedrinum et vermiculum atque hysopum =

@section 3 {v50}

  {LEV:14:50}
  et immolato uno passere in vase fictili super aquas vivas =

@section 3 {v51}

  {LEV:14:51}
  tollet lignum cedrinum et hysopum et coccum et passerem
  vivum et intinguet omnia in sanguine passeris immolati atque in
  aquis viventibus et asperget domum septies =

@section 3 {v52}

  {LEV:14:52}
  purificabitque eam tam in sanguine passeris quam in aquis
  viventibus et in passere vivo lignoque cedrino et hysopo atque
  vermiculo =

@section 3 {v53}

  {LEV:14:53}
  cumque dimiserit passerem avolare in agrum libere orabit
  pro domo et iure mundabitur =

@section 3 {v54}

  {LEV:14:54}
  ista est lex omnis leprae et percussurae =

@section 3 {v55}

  {LEV:14:55}
  leprae vestium et domorum =

@section 3 {v56}

  {LEV:14:56}
  cicatricis et erumpentium papularum lucentis maculae et in
  varias species coloribus inmutatis =

@section 3 {v57}

  {LEV:14:57}
  ut possit sciri quo tempore mundum quid vel inmundum sit =

@section 2 {c15}

@section 3 {v1}

  {LEV:15:1}
  locutusque est Dominus ad Mosen et Aaron dicens =

@section 3 {v2}

  {LEV:15:2}
  loquimini filiis Israhel et dicite eis vir qui patitur
  fluxum seminis inmundus erit =

@section 3 {v3}

  {LEV:15:3}
  et tunc iudicabitur huic vitio subiacere cum per momenta
  singula adheserit carni illius atque concreverit foedus humor =

@section 3 {v4}

  {LEV:15:4}
  omne stratum in quo dormierit inmundum erit et ubicumque
  sederit =

@section 3 {v5}

  {LEV:15:5}
  si quis hominum tetigerit lectum eius lavabit vestimenta
  sua et ipse lotus aqua inmundus erit usque ad vesperum =

@section 3 {v6}

  {LEV:15:6}
  si sederit ubi ille sederat et ipse lavabit vestimenta sua
  et lotus aqua inmundus erit usque ad vesperum =

@section 3 {v7}

  {LEV:15:7}
  qui tetigerit carnem eius lavabit vestimenta sua et ipse
  lotus aqua inmundus erit usque ad vesperum =

@section 3 {v8}

  {LEV:15:8}
  si salivam huiuscemodi homo iecerit super eum qui mundus
  est lavabit vestem suam et lotus aqua inmundus erit usque ad
  vesperum =

@section 3 {v9}

  {LEV:15:9}
  sagma super quo sederit inmundum erit =

@section 3 {v10}

  {LEV:15:10}
  et quicquid sub eo fuerit qui fluxum seminis patitur
  pollutum erit usque ad vesperum qui portaverit horum aliquid
  lavabit vestem suam et ipse lotus aqua inmundus erit usque ad
  vesperum =

@section 3 {v11}

  {LEV:15:11}
  omnis quem tetigerit qui talis est non lotis ante manibus
  lavabit vestimenta sua et lotus aqua inmundus erit usque ad
  vesperum =

@section 3 {v12}

  {LEV:15:12}
  vas fictile quod tetigerit confringetur vas autem ligneum
  lavabitur aqua =

@section 3 {v13}

  {LEV:15:13}
  si sanatus fuerit qui huiuscemodi sustinet passionem
  numerabit septem dies post emundationem sui et lotis vestibus
  ac toto corpore in aquis viventibus erit mundus =

@section 3 {v14}

  {LEV:15:14}
  die autem octavo sumet duos turtures aut duos pullos
  columbae et veniet in conspectu Domini ad ostium tabernaculi
  testimonii dabitque eos sacerdoti =

@section 3 {v15}

  {LEV:15:15}
  qui faciet unum pro peccato et alterum in holocaustum
  rogabitque pro eo coram Domino ut emundetur a fluxu seminis sui =

@section 3 {v16}

  {LEV:15:16}
  vir de quo egreditur semen coitus lavabit aqua omne corpus
  suum et inmundus erit usque ad vesperum =

@section 3 {v17}

  {LEV:15:17}
  vestem et pellem quam habuerit lavabit aqua et inmunda
  erit usque ad vesperum =

@section 3 {v18}

  {LEV:15:18}
  mulier cum qua coierit lavabitur aqua et inmunda erit
  usque ad vesperum =

@section 3 {v19}

  {LEV:15:19}
  mulier quae redeunte mense patitur fluxum sanguinis septem
  diebus separabitur =

@section 3 {v20}

  {LEV:15:20}
  omnis qui tetigerit eam inmundus erit usque ad vesperum =

@section 3 {v21}

  {LEV:15:21}
  et in quo dormierit vel sederit diebus separationis suae
  polluetur =

@section 3 {v22}

  {LEV:15:22}
  qui tetigerit lectum eius lavabit vestimenta sua et ipse
  lotus aqua inmundus erit usque ad vesperum =

@section 3 {v23}

  {LEV:15:23}
  omne vas super quo illa sederit quisquis adtigerit lavabit
  vestimenta sua et lotus aqua pollutus erit usque ad vesperum =

@section 3 {v24}

  {LEV:15:24}
  si coierit cum ea vir tempore sanguinis menstrualis
  inmundus erit septem diebus et omne stratum in quo dormierit
  polluetur =

@section 3 {v25}

  {LEV:15:25}
  mulier quae patitur multis diebus fluxum sanguinis non in
  tempore menstruali vel quae post menstruum sanguinem fluere non
  cessat quamdiu huic subiacet passioni inmunda erit quasi sit in
  tempore menstruo =

@section 3 {v26}

  {LEV:15:26}
  omne stratum in quo dormierit et vas in quo sederit
  pollutum erit =

@section 3 {v27}

  {LEV:15:27}
  quicumque tetigerit eam lavabit vestimenta sua et ipse
  lotus aqua inmundus erit usque ad vesperum =

@section 3 {v28}

  {LEV:15:28}
  si steterit sanguis et fluere cessarit numerabit septem
  dies purificationis suae =

@section 3 {v29}

  {LEV:15:29}
  et octavo die offeret pro se sacerdoti duos turtures vel
  duos pullos columbae ad ostium tabernaculi testimonii =

@section 3 {v30}

  {LEV:15:30}
  qui unum faciet pro peccato et alterum in holocaustum
  rogabitque pro ea coram Domino et pro fluxu inmunditiae eius =

@section 3 {v31}

  {LEV:15:31}
  docebitis ergo filios Israhel ut caveant inmunditiam et
  non moriantur in sordibus suis cum polluerint tabernaculum meum
  quod est inter eos =

@section 3 {v32}

  {LEV:15:32}
  ista est lex eius qui patitur fluxum seminis et qui
  polluitur coitu =

@section 3 {v33}

  {LEV:15:33}
  et quae menstruis temporibus separatur vel quae iugi fluit
  sanguine et hominis qui dormierit cum ea =

@section 2 {c16}

@section 3 {v1}

  {LEV:16:1}
  locutusque est Dominus ad Mosen post mortem duum filiorum
  Aaron quando offerentes ignem alienum interfecti sunt =

@section 3 {v2}

  {LEV:16:2}
  et praecepit ei dicens loquere ad Aaron fratrem tuum ne
  omni tempore ingrediatur sanctuarium quod est intra velum coram
  propitiatorio quo tegitur arca ut non moriatur quia in nube
  apparebo super oraculum =

@section 3 {v3}

  {LEV:16:3}
  nisi haec ante fecerit vitulum offeret pro peccato et
  arietem in holocaustum =

@section 3 {v4}

  {LEV:16:4}
  tunica linea vestietur feminalibus lineis verecunda celabit
  accingetur zona linea cidarim lineam inponet capiti haec enim
  vestimenta sunt sancta quibus cunctis cum lotus fuerit induetur =

@section 3 {v5}

  {LEV:16:5}
  suscipietque ab universa multitudine filiorum Israhel duos
  hircos pro peccato et unum arietem in holocaustum =

@section 3 {v6}

  {LEV:16:6}
  cumque obtulerit vitulum et oraverit pro se et pro domo sua =

@section 3 {v7}

  {LEV:16:7}
  duos hircos stare faciet coram Domino in ostio tabernaculi
  testimonii =

@section 3 {v8}

  {LEV:16:8}
  mittens super utrumque sortem unam Domino et alteram capro
  emissario =

@section 3 {v9}

  {LEV:16:9}
  cuius sors exierit Domino offeret illum pro peccato =

@section 3 {v10}

  {LEV:16:10}
  cuius autem in caprum emissarium statuet eum vivum coram
  Domino ut fundat preces super eo et emittat illum in
  solitudinem =

@section 3 {v11}

  {LEV:16:11}
  his rite celebratis offeret vitulum et rogans pro se et
  pro domo sua immolabit eum =

@section 3 {v12}

  {LEV:16:12}
  adsumptoque turibulo quod de prunis altaris impleverit et
  hauriens manu conpositum thymiama in incensum ultra velum
  intrabit in sancta =

@section 3 {v13}

  {LEV:16:13}
  ut positis super ignem aromatibus nebula eorum et vapor
  operiat oraculum quod est super testimonium et non moriatur =

@section 3 {v14}

  {LEV:16:14}
  tollet quoque de sanguine vituli et asperget digito
  septies contra propitiatorium ad orientem =

@section 3 {v15}

  {LEV:16:15}
  cumque mactaverit hircum pro peccato populi inferet
  sanguinem eius intra velum sicut praeceptum est de sanguine
  vituli ut aspergat e regione oraculi =

@section 3 {v16}

  {LEV:16:16}
  et expiet sanctuarium ab inmunditiis filiorum Israhel et a
  praevaricationibus eorum cunctisque peccatis iuxta hunc ritum
  faciet tabernaculo testimonii quod fixum est inter eos in medio
  sordium habitationis eorum =

@section 3 {v17}

  {LEV:16:17}
  nullus hominum sit in tabernaculo quando pontifex
  ingreditur sanctuarium ut roget pro se et pro domo sua et pro
  universo coetu Israhel donec egrediatur =

@section 3 {v18}

  {LEV:16:18}
  cum autem exierit ad altare quod coram Domino est oret pro
  se et sumptum sanguinem vituli atque hirci fundat super cornua
  eius per gyrum =

@section 3 {v19}

  {LEV:16:19}
  aspergensque digito septies expiet et sanctificet illud ab
  inmunditiis filiorum Israhel =

@section 3 {v20}

  {LEV:16:20}
  postquam emundarit sanctuarium et tabernaculum et altare
  tunc offerat hircum viventem =

@section 3 {v21}

  {LEV:16:21}
  et posita utraque manu super caput eius confiteatur omnes
  iniquitates filiorum Israhel et universa delicta atque peccata
  eorum quae inprecans capiti eius emittet illum per hominem
  paratum in desertum =

@section 3 {v22}

  {LEV:16:22}
  cumque portaverit hircus omnes iniquitates eorum in terram
  solitariam et dimissus fuerit in deserto =

@section 3 {v23}

  {LEV:16:23}
  revertetur Aaron in tabernaculum testimonii et depositis
  vestibus quibus prius indutus erat cum intraret sanctuarium
  relictisque ibi =

@section 3 {v24}

  {LEV:16:24}
  lavabit carnem suam in loco sancto indueturque vestimentis
  suis et postquam egressus obtulerit holocaustum suum ac plebis
  rogabit tam pro se quam pro populo =

@section 3 {v25}

  {LEV:16:25}
  et adipem qui oblatus est pro peccatis adolebit super
  altare =

@section 3 {v26}

  {LEV:16:26}
  ille vero qui dimiserit caprum emissarium lavabit
  vestimenta sua et corpus aqua et sic ingredietur in castra =

@section 3 {v27}

  {LEV:16:27}
  vitulum autem et hircum qui pro peccato fuerant immolati
  et quorum sanguis inlatus est ut in sanctuario expiatio
  conpleretur asportabunt foras castra et conburent igni tam
  pelles quam carnes eorum et fimum =

@section 3 {v28}

  {LEV:16:28}
  et quicumque conbuserit ea lavabit vestimenta sua et
  carnem aqua et sic ingredietur in castra =

@section 3 {v29}

  {LEV:16:29}
  eritque hoc vobis legitimum sempiternum mense septimo
  decima die mensis adfligetis animas vestras nullumque facietis
  opus sive indigena sive advena qui peregrinatur inter vos =

@section 3 {v30}

  {LEV:16:30}
  in hac die expiatio erit vestri atque mundatio ab omnibus
  peccatis vestris coram Domino mundabimini =

@section 3 {v31}

  {LEV:16:31}
  sabbatum enim requietionis est et adfligetis animas
  vestras religione perpetua =

@section 3 {v32}

  {LEV:16:32}
  expiabit autem sacerdos qui unctus fuerit et cuius
  initiatae manus ut sacerdotio fungatur pro patre suo
  indueturque stola linea et vestibus sanctis =

@section 3 {v33}

  {LEV:16:33}
  et expiabit sanctuarium et tabernaculum testimonii atque
  altare sacerdotes quoque et universum populum =

@section 3 {v34}

  {LEV:16:34}
  eritque hoc vobis legitimum sempiternum ut oretis pro
  filiis Israhel et pro cunctis peccatis eorum semel in anno
  fecit igitur sicut praeceperat Dominus Mosi =

@section 2 {c17}

@section 3 {v1}

  {LEV:17:1}
  et locutus est Dominus ad Mosen dicens =

@section 3 {v2}

  {LEV:17:2}
  loquere Aaron et filiis eius et cunctis filiis Israhel et
  dices ad eos iste est sermo quem mandavit Dominus dicens =

@section 3 {v3}

  {LEV:17:3}
  homo quilibet de domo Israhel si occiderit bovem aut ovem
  sive capram in castris vel extra castra =

@section 3 {v4}

  {LEV:17:4}
  et non obtulerit ad ostium tabernaculi oblationem Domino
  sanguinis reus erit quasi sanguinem fuderit sic peribit de
  medio populi sui =

@section 3 {v5}

  {LEV:17:5}
  ideo offerre debent sacerdoti filii Israhel hostias suas
  quas occidunt in agro ut sanctificentur Domino ante ostium
  tabernaculi testimonii et immolent eas hostias pacificas Domino =

@section 3 {v6}

  {LEV:17:6}
  fundetque sacerdos sanguinem super altare Domini ad ostium
  tabernaculi testimonii et adolebit adipem in odorem suavitatis
  Domino =

@section 3 {v7}

  {LEV:17:7}
  et nequaquam ultra immolabunt hostias suas daemonibus cum
  quibus fornicati sunt legitimum sempiternum erit illis et
  posteris eorum =

@section 3 {v8}

  {LEV:17:8}
  et ad ipsos dices homo de domo Israhel et de advenis qui
  peregrinantur apud vos qui obtulerit holocaustum sive victimam =

@section 3 {v9}

  {LEV:17:9}
  et ad ostium tabernaculi testimonii non adduxerit eam ut
  offeratur Domino interibit de populo suo =

@section 3 {v10}

  {LEV:17:10}
  homo quilibet de domo Israhel et de advenis qui
  peregrinantur inter eos si comederit sanguinem obfirmabo faciem
  meam contra animam illius et disperdam eam de populo suo =

@section 3 {v11}

  {LEV:17:11}
  quia anima carnis in sanguine est et ego dedi illum vobis
  ut super altare in eo expietis pro animabus vestris et sanguis
  pro animae piaculo sit =

@section 3 {v12}

  {LEV:17:12}
  idcirco dixi filiis Israhel omnis anima ex vobis non
  comedet sanguinem nec ex advenis qui peregrinantur inter vos =

@section 3 {v13}

  {LEV:17:13}
  homo quicumque de filiis Israhel et de advenis qui
  peregrinantur apud vos si venatione atque aucupio ceperit feram
  vel avem quibus vesci licitum est fundat sanguinem eius et
  operiat illum terra =

@section 3 {v14}

  {LEV:17:14}
  anima enim omnis carnis in sanguine est unde dixi filiis
  Israhel sanguinem universae carnis non comedetis quia anima
  carnis in sanguine est et quicumque comederit illum interibit =

@section 3 {v15}

  {LEV:17:15}
  anima quae comederit morticinum vel captum a bestia tam de
  indigenis quam de advenis lavabit vestes suas et semet ipsum
  aqua et contaminatus erit usque ad vesperum et hoc ordine
  mundus fiet =

@section 3 {v16}

  {LEV:17:16}
  quod si non laverit vestimenta sua nec corpus portabit
  iniquitatem suam =

@section 2 {c18}

@section 3 {v1}

  {LEV:18:1}
  locutusque est Dominus ad Mosen dicens =

@section 3 {v2}

  {LEV:18:2}
  loquere filiis Israhel et dices ad eos ego Dominus Deus
  vester =

@section 3 {v3}

  {LEV:18:3}
  iuxta consuetudinem terrae Aegypti in qua habitastis non
  facietis et iuxta morem regionis Chanaan ad quam ego
  introducturus sum vos non agetis nec in legitimis eorum
  ambulabitis =

@section 3 {v4}

  {LEV:18:4}
  facietis iudicia mea et praecepta servabitis et ambulabitis
  in eis ego Dominus Deus vester =

@section 3 {v5}

  {LEV:18:5}
  custodite leges meas atque iudicia quae faciens homo vivet
  in eis ego Dominus =

@section 3 {v6}

  {LEV:18:6}
  omnis homo ad proximam sanguinis sui non accedet ut revelet
  turpitudinem eius ego Dominus =

@section 3 {v7}

  {LEV:18:7}
  turpitudinem patris et turpitudinem matris tuae non
  discoperies mater tua est non revelabis turpitudinem eius =

@section 3 {v8}

  {LEV:18:8}
  turpitudinem uxoris patris tui non discoperies turpitudo
  enim patris tui est =

@section 3 {v9}

  {LEV:18:9}
  turpitudinem sororis tuae ex patre sive ex matre quae domi
  vel foris genita est non revelabis =

@section 3 {v10}

  {LEV:18:10}
  turpitudinem filiae filii tui vel neptis ex filia non
  revelabis quia turpitudo tua est =

@section 3 {v11}

  {LEV:18:11}
  turpitudinem filiae uxoris patris tui quam peperit patri
  tuo et est soror tua non revelabis =

@section 3 {v12}

  {LEV:18:12}
  turpitudinem sororis patris tui non discoperies quia caro
  est patris tui =

@section 3 {v13}

  {LEV:18:13}
  turpitudinem sororis matris tuae non revelabis eo quod
  caro sit matris tuae =

@section 3 {v14}

  {LEV:18:14}
  turpitudinem patrui tui non revelabis nec accedes ad
  uxorem eius quae tibi adfinitate coniungitur =

@section 3 {v15}

  {LEV:18:15}
  turpitudinem nurus tuae non revelabis quia uxor filii tui
  est nec discoperies ignominiam eius =

@section 3 {v16}

  {LEV:18:16}
  turpitudinem uxoris fratris tui non revelabis quia
  turpitudo fratris tui est =

@section 3 {v17}

  {LEV:18:17}
  turpitudinem uxoris tuae et filiae eius non revelabis
  filiam filii eius et filiam filiae illius non sumes ut reveles
  ignominiam eius quia caro illius sunt et talis coitus incestus
  est =

@section 3 {v18}

  {LEV:18:18}
  sororem uxoris tuae in pelicatum illius non accipies nec
  revelabis turpitudinem eius adhuc illa vivente =

@section 3 {v19}

  {LEV:18:19}
  ad mulierem quae patitur menstrua non accedes nec
  revelabis foeditatem eius =

@section 3 {v20}

  {LEV:18:20}
  cum uxore proximi tui non coibis nec seminis commixtione
  maculaberis =

@section 3 {v21}

  {LEV:18:21}
  de semine tuo non dabis ut consecretur idolo Moloch nec
  pollues nomen Dei tui ego Dominus =

@section 3 {v22}

  {LEV:18:22}
  cum masculo non commisceberis coitu femineo quia
  abominatio est =

@section 3 {v23}

  {LEV:18:23}
  cum omni pecore non coibis nec maculaberis cum eo mulier
  non subcumbet iumento nec miscebitur ei quia scelus est =

@section 3 {v24}

  {LEV:18:24}
  ne polluamini in omnibus his quibus contaminatae sunt
  universae gentes quas ego eiciam ante conspectum vestrum =

@section 3 {v25}

  {LEV:18:25}
  et quibus polluta est terra cuius ego scelera visitabo ut
  evomat habitatores suos =

@section 3 {v26}

  {LEV:18:26}
  custodite legitima mea atque iudicia et non faciat ex
  omnibus abominationibus istis tam indigena quam colonus qui
  peregrinatur apud vos =

@section 3 {v27}

  {LEV:18:27}
  omnes enim execrationes istas fecerunt accolae terrae qui
  fuerunt ante vos et polluerunt eam =

@section 3 {v28}

  {LEV:18:28}
  cavete ergo ne et vos similiter evomat cum paria feceritis
  sicut evomuit gentem quae fuit ante vos =

@section 3 {v29}

  {LEV:18:29}
  omnis anima quae fecerit de abominationibus his quippiam
  peribit de medio populi sui =

@section 3 {v30}

  {LEV:18:30}
  custodite mandata mea nolite facere quae fecerunt hii qui
  fuerunt ante vos et ne polluamini in eis ego Dominus Deus
  vester =

@section 2 {c19}

@section 3 {v1}

  {LEV:19:1}
  locutus est Dominus ad Mosen dicens =

@section 3 {v2}

  {LEV:19:2}
  loquere ad omnem coetum filiorum Israhel et dices ad eos
  sancti estote quia ego sanctus sum Dominus Deus vester =

@section 3 {v3}

  {LEV:19:3}
  unusquisque matrem et patrem suum timeat sabbata mea
  custodite ego Dominus Deus vester =

@section 3 {v4}

  {LEV:19:4}
  nolite converti ad idola nec deos conflatiles faciatis
  vobis ego Dominus Deus vester =

@section 3 {v5}

  {LEV:19:5}
  si immolaveritis hostiam pacificorum Domino ut sit
  placabilis =

@section 3 {v6}

  {LEV:19:6}
  eo die quo fuerit immolata comedetis eam et die altero
  quicquid autem residuum fuerit in diem tertium igne conburetis =

@section 3 {v7}

  {LEV:19:7}
  si quis post biduum comederit ex ea profanus erit et
  impietatis reus =

@section 3 {v8}

  {LEV:19:8}
  portabit iniquitatem suam quia sanctum Domini polluit et
  peribit anima illa de populo suo =

@section 3 {v9}

  {LEV:19:9}
  cum messueris segetes terrae tuae non tondebis usque ad
  solum superficiem terrae nec remanentes spicas colliges =

@section 3 {v10}

  {LEV:19:10}
  neque in vinea tua racemos et grana decidentia congregabis
  sed pauperibus et peregrinis carpenda dimittes ego Dominus Deus
  vester =

@section 3 {v11}

  {LEV:19:11}
  non facietis furtum non mentiemini nec decipiet
  unusquisque proximum suum =

@section 3 {v12}

  {LEV:19:12}
  non peierabis in nomine meo nec pollues nomen Dei tui ego
  Dominus =

@section 3 {v13}

  {LEV:19:13}
  non facies calumniam proximo tuo nec vi opprimes eum non
  morabitur opus mercennarii apud te usque mane =

@section 3 {v14}

  {LEV:19:14}
  non maledices surdo nec coram caeco pones offendiculum sed
  timebis Deum tuum quia ego sum Dominus =

@section 3 {v15}

  {LEV:19:15}
  non facies quod iniquum est nec iniuste iudicabis nec
  consideres personam pauperis nec honores vultum potentis iuste
  iudica proximo tuo =

@section 3 {v16}

  {LEV:19:16}
  non eris criminator et susurro in populis non stabis
  contra sanguinem proximi tui ego Dominus =

@section 3 {v17}

  {LEV:19:17}
  ne oderis fratrem tuum in corde tuo sed publice argue eum
  ne habeas super illo peccatum =

@section 3 {v18}

  {LEV:19:18}
  non quaeres ultionem nec memor eris iniuriae civium tuorum
  diliges amicum tuum sicut temet ipsum ego Dominus =

@section 3 {v19}

  {LEV:19:19}
  leges meas custodite iumenta tua non facies coire cum
  alterius generis animantibus agrum non seres diverso semine
  veste quae ex duobus texta est non indueris =

@section 3 {v20}

  {LEV:19:20}
  homo si dormierit cum muliere coitu seminis quae sit
  ancilla etiam nubilis et tamen pretio non redempta nec
  libertate donata vapulabunt ambo et non morientur quia non fuit
  libera =

@section 3 {v21}

  {LEV:19:21}
  pro delicto autem suo offeret Domino ad ostium tabernaculi
  testimonii arietem =

@section 3 {v22}

  {LEV:19:22}
  orabitque pro eo sacerdos et pro delicto eius coram Domino
  et repropitiabitur ei dimitteturque peccatum =

@section 3 {v23}

  {LEV:19:23}
  quando ingressi fueritis terram et plantaveritis in ea
  ligna pomifera auferetis praeputia eorum poma quae germinant
  inmunda erunt vobis nec edetis ex eis =

@section 3 {v24}

  {LEV:19:24}
  quarto anno omnis fructus eorum sanctificabitur laudabilis
  Domino =

@section 3 {v25}

  {LEV:19:25}
  quinto autem anno comedetis fructus congregantes poma quae
  proferunt ego Dominus Deus vester =

@section 3 {v26}

  {LEV:19:26}
  non comedetis cum sanguine non augurabimini nec
  observabitis somnia =

@section 3 {v27}

  {LEV:19:27}
  neque in rotundum adtondebitis comam nec radatis barbam =

@section 3 {v28}

  {LEV:19:28}
  et super mortuo non incidetis carnem vestram neque figuras
  aliquas et stigmata facietis vobis ego Dominus =

@section 3 {v29}

  {LEV:19:29}
  ne prostituas filiam tuam et contaminetur terra et
  impleatur piaculo =

@section 3 {v30}

  {LEV:19:30}
  sabbata mea custodite et sanctuarium meum metuite ego
  Dominus =

@section 3 {v31}

  {LEV:19:31}
  ne declinetis ad magos nec ab ariolis aliquid sciscitemini
  ut polluamini per eos ego Dominus Deus vester =

@section 3 {v32}

  {LEV:19:32}
  coram cano capite consurge et honora personam senis et
  time Deum tuum ego sum Dominus =

@section 3 {v33}

  {LEV:19:33}
  si habitaverit advena in terra vestra et moratus fuerit
  inter vos ne exprobretis ei =

@section 3 {v34}

  {LEV:19:34}
  sed sit inter vos quasi indigena et diligetis eum quasi
  vosmet ipsos fuistis enim et vos advenae in terra Aegypti ego
  Dominus Deus vester =

@section 3 {v35}

  {LEV:19:35}
  nolite facere iniquum aliquid in iudicio in regula in
  pondere in mensura =

@section 3 {v36}

  {LEV:19:36}
  statera iusta et aequa sint pondera iustus modius
  aequusque sextarius ego Dominus Deus vester qui eduxi vos de
  terra Aegypti =

@section 3 {v37}

  {LEV:19:37}
  custodite omnia praecepta mea et universa iudicia et
  facite ea ego Dominus =

@section 2 {c20}

@section 3 {v1}

  {LEV:20:1}
  locutusque est Dominus ad Mosen dicens =

@section 3 {v2}

  {LEV:20:2}
  haec loqueris filiis Israhel homo de filiis Israhel et de
  advenis qui habitant in Israhel si quis dederit de semine suo
  idolo Moloch morte moriatur populus terrae lapidabit eum =

@section 3 {v3}

  {LEV:20:3}
  et ego ponam faciem meam contra illum succidamque eum de
  medio populi sui eo quod dederit de semine suo Moloch et
  contaminaverit sanctuarium meum ac polluerit nomen sanctum meum =

@section 3 {v4}

  {LEV:20:4}
  quod si neglegens populus terrae et quasi parvipendens
  imperium meum dimiserit hominem qui dederit de semine suo
  Moloch nec voluerit eum occidere =

@section 3 {v5}

  {LEV:20:5}
  ponam faciem meam super hominem illum et cognationem eius
  succidamque et ipsum et omnes qui consenserunt ei ut
  fornicarentur cum Moloch de medio populi sui =

@section 3 {v6}

  {LEV:20:6}
  anima quae declinaverit ad magos et ariolos et fornicata
  fuerit cum eis ponam faciem meam contra eam et interficiam
  illam de medio populi sui =

@section 3 {v7}

  {LEV:20:7}
  sanctificamini et estote sancti quia ego Dominus Deus
  vester =

@section 3 {v8}

  {LEV:20:8}
  custodite praecepta mea et facite ea ego Dominus qui
  sanctifico vos =

@section 3 {v9}

  {LEV:20:9}
  qui maledixerit patri suo et matri morte moriatur patri
  matrique maledixit sanguis eius sit super eum =

@section 3 {v10}

  {LEV:20:10}
  si moechatus quis fuerit cum uxore alterius et adulterium
  perpetrarit cum coniuge proximi sui morte moriantur et moechus
  et adultera =

@section 3 {v11}

  {LEV:20:11}
  qui dormierit cum noverca sua et revelaverit ignominiam
  patris sui morte moriantur ambo sanguis eorum sit super eos =

@section 3 {v12}

  {LEV:20:12}
  si quis dormierit cum nuru sua uterque moriantur quia
  scelus operati sunt sanguis eorum sit super eos =

@section 3 {v13}

  {LEV:20:13}
  qui dormierit cum masculo coitu femineo uterque operati
  sunt nefas morte moriantur sit sanguis eorum super eos =

@section 3 {v14}

  {LEV:20:14}
  qui supra uxorem filiam duxerit matrem eius scelus
  operatus est vivus ardebit cum eis nec permanebit tantum nefas
  in medio vestri =

@section 3 {v15}

  {LEV:20:15}
  qui cum iumento et pecore coierit morte moriatur pecus
  quoque occidite =

@section 3 {v16}

  {LEV:20:16}
  mulier quae subcubuerit cuilibet iumento simul
  interficietur cum eo sanguis eorum sit super eos =

@section 3 {v17}

  {LEV:20:17}
  qui acceperit sororem suam filiam patris sui vel filiam
  matris suae et viderit turpitudinem eius illaque conspexerit
  fratris ignominiam nefariam rem operati sunt occidentur in
  conspectu populi sui eo quod turpitudinem suam mutuo revelarint
  et portabunt iniquitatem suam =

@section 3 {v18}

  {LEV:20:18}
  qui coierit cum muliere in fluxu menstruo et revelaverit
  turpitudinem eius ipsaque aperuerit fontem sanguinis sui
  interficientur ambo de medio populi sui =

@section 3 {v19}

  {LEV:20:19}
  turpitudinem materterae tuae et amitae tuae non
  discoperies qui hoc fecerit ignominiam carnis suae nudavit
  portabunt ambo iniquitatem suam =

@section 3 {v20}

  {LEV:20:20}
  qui coierit cum uxore patrui vel avunculi sui et
  revelaverit ignominiam cognationis suae portabunt ambo peccatum
  suum absque liberis morientur =

@section 3 {v21}

  {LEV:20:21}
  qui duxerit uxorem fratris sui rem facit inlicitam
  turpitudinem fratris sui revelavit absque filiis erunt =

@section 3 {v22}

  {LEV:20:22}
  custodite leges meas atque iudicia et facite ea ne et vos
  evomat terra quam intraturi estis et habitaturi =

@section 3 {v23}

  {LEV:20:23}
  nolite ambulare in legitimis nationum quas ego expulsurus
  sum ante vos omnia enim haec fecerunt et abominatus sum eos =

@section 3 {v24}

  {LEV:20:24}
  vobis autem loquor possidete terram eorum quam dabo vobis
  in hereditatem terram fluentem lacte et melle ego Dominus Deus
  vester qui separavi vos a ceteris populis =

@section 3 {v25}

  {LEV:20:25}
  separate ergo et vos iumentum mundum ab inmundo et avem
  mundam ab inmunda ne polluatis animas vestras in pecore et in
  avibus et cunctis quae moventur in terra et quae vobis ostendi
  esse polluta =

@section 3 {v26}

  {LEV:20:26}
  eritis sancti mihi quia sanctus ego sum Dominus et
  separavi vos a ceteris populis ut essetis mei =

@section 3 {v27}

  {LEV:20:27}
  vir sive mulier in quibus pythonicus vel divinationis
  fuerit spiritus morte moriantur lapidibus obruent eos sanguis
  eorum sit super illos =

@section 2 {c21}

@section 3 {v1}

  {LEV:21:1}
  dixit quoque Dominus ad Mosen loquere ad sacerdotes filios
  Aaron et dices eis ne contaminetur sacerdos in mortibus civium
  suorum =

@section 3 {v2}

  {LEV:21:2}
  nisi tantum in consanguineis ac propinquis id est super
  matre et patre et filio ac filia fratre quoque =

@section 3 {v3}

  {LEV:21:3}
  et sorore virgine quae non est nupta viro =

@section 3 {v4}

  {LEV:21:4}
  sed nec in principe populi sui contaminabitur =

@section 3 {v5}

  {LEV:21:5}
  non radent caput nec barbam neque in carnibus suis facient
  incisuras =

@section 3 {v6}

  {LEV:21:6}
  sancti erunt Deo suo et non polluent nomen eius incensum
  enim Domini et panes Dei sui offerunt et ideo sancti erunt =

@section 3 {v7}

  {LEV:21:7}
  scortum et vile prostibulum non ducet uxorem nec eam quae
  repudiata est a marito quia consecratus est Deo suo =

@section 3 {v8}

  {LEV:21:8}
  et panes propositionis offert sit ergo sanctus quia et ego
  sanctus sum Dominus qui sanctifico vos =

@section 3 {v9}

  {LEV:21:9}
  sacerdotis filia si deprehensa fuerit in stupro et
  violaverit nomen patris sui flammis exuretur =

@section 3 {v10}

  {LEV:21:10}
  pontifex id est sacerdos maximus inter fratres suos super
  cuius caput fusum est unctionis oleum et cuius manus in
  sacerdotio consecratae sunt vestitusque est sanctis vestibus
  caput suum non discoperiet vestimenta non scindet =

@section 3 {v11}

  {LEV:21:11}
  et ad omnem mortuum non ingredietur omnino super patre
  quoque suo et matre non contaminabitur =

@section 3 {v12}

  {LEV:21:12}
  nec egredietur de sanctis ne polluat sanctuarium Domini
  quia oleum sanctae unctionis Dei sui super eum est ego Dominus =

@section 3 {v13}

  {LEV:21:13}
  virginem ducet uxorem =

@section 3 {v14}

  {LEV:21:14}
  viduam et repudiatam et sordidam atque meretricem non
  accipiet sed puellam de populo suo =

@section 3 {v15}

  {LEV:21:15}
  ne commisceat stirpem generis sui vulgo gentis suae quia
  ego Dominus qui sanctifico eum =

@section 3 {v16}

  {LEV:21:16}
  locutusque est Dominus ad Mosen dicens =

@section 3 {v17}

  {LEV:21:17}
  loquere ad Aaron homo de semine tuo per familias qui
  habuerit maculam non offeret panes Deo suo =

@section 3 {v18}

  {LEV:21:18}
  nec accedet ad ministerium eius si caecus fuerit si
  claudus si vel parvo vel grandi et torto naso =

@section 3 {v19}

  {LEV:21:19}
  si fracto pede si manu =

@section 3 {v20}

  {LEV:21:20}
  si gibbus si lippus si albuginem habens in oculo si iugem
  scabiem si inpetiginem in corpore vel hirniosus =

@section 3 {v21}

  {LEV:21:21}
  omnis qui habuerit maculam de semine Aaron sacerdotis non
  accedet offerre hostias Domino nec panes Deo suo =

@section 3 {v22}

  {LEV:21:22}
  vescetur tamen panibus qui offeruntur in sanctuario =

@section 3 {v23}

  {LEV:21:23}
  ita dumtaxat ut intra velum non ingrediatur nec accedat ad
  altare quia maculam habet et contaminare non debet sanctuarium
  meum ego Dominus qui sanctifico eos =

@section 3 {v24}

  {LEV:21:24}
  locutus est ergo Moses ad Aaron et filios eius et ad omnem
  Israhel cuncta quae sibi fuerant imperata =

@section 2 {c22}

@section 3 {v1}

  {LEV:22:1}
  locutus quoque est Dominus ad Mosen dicens =

@section 3 {v2}

  {LEV:22:2}
  loquere ad Aaron et ad filios eius ut caveant ab his quae
  consecrata sunt filiorum Israhel et non contaminent nomen
  sanctificatorum mihi quae ipsi offerunt ego Dominus =

@section 3 {v3}

  {LEV:22:3}
  dic ad eos et ad posteros eorum omnis homo qui accesserit
  de stirpe vestra ad ea quae consecrata sunt et quae obtulerunt
  filii Israhel Domino in quo est inmunditia peribit coram Domino
  ego sum Dominus =

@section 3 {v4}

  {LEV:22:4}
  homo de semine Aaron qui fuerit leprosus aut patiens fluxum
  seminis non vescetur de his quae sanctificata sunt mihi donec
  sanetur qui tetigerit inmundum super mortuo et ex quo egreditur
  semen quasi coitus =

@section 3 {v5}

  {LEV:22:5}
  et qui tangit reptile et quodlibet inmundum cuius tactus
  est sordidus =

@section 3 {v6}

  {LEV:22:6}
  inmundus erit usque ad vesperum et non vescetur his quae
  sanctificata sunt sed cum laverit carnem suam aqua =

@section 3 {v7}

  {LEV:22:7}
  et occubuerit sol tunc mundatus vescetur de sanctificatis
  quia cibus illius est =

@section 3 {v8}

  {LEV:22:8}
  morticinum et captum a bestia non comedent nec polluentur
  in eis ego sum Dominus =

@section 3 {v9}

  {LEV:22:9}
  custodient praecepta mea ut non subiaceant peccato et
  moriantur in sanctuario cum polluerint illud ego Dominus qui
  sanctifico eos =

@section 3 {v10}

  {LEV:22:10}
  omnis alienigena non comedet de sanctificatis inquilinus
  sacerdotis et mercennarius non vescentur ex eis =

@section 3 {v11}

  {LEV:22:11}
  quem autem sacerdos emerit et qui vernaculus domus eius
  fuerit hii comedent ex eis =

@section 3 {v12}

  {LEV:22:12}
  si filia sacerdotis cuilibet ex populo nupta fuerit de his
  quae sanctificata sunt et de primitiis non vescetur =

@section 3 {v13}

  {LEV:22:13}
  sin autem vidua vel repudiata et absque liberis reversa
  fuerit ad domum patris sui sicut puella consuerat aletur cibis
  patris sui omnis alienigena comedendi ex eis non habet
  potestatem =

@section 3 {v14}

  {LEV:22:14}
  qui comederit de sanctificatis per ignorantiam addet
  quintam partem cum eo quod comedit et dabit sacerdoti in
  sanctuarium =

@section 3 {v15}

  {LEV:22:15}
  nec contaminabunt sanctificata filiorum Israhel quae
  offerunt Domino =

@section 3 {v16}

  {LEV:22:16}
  ne forte sustineant iniquitatem delicti sui cum
  sanctificata comederint ego Dominus qui sanctifico eos =

@section 3 {v17}

  {LEV:22:17}
  locutus est Dominus ad Mosen dicens =

@section 3 {v18}

  {LEV:22:18}
  loquere ad Aaron et filios eius et ad omnes filios Israhel
  dicesque ad eos homo de domo Israhel et de advenis qui habitant
  apud vos qui obtulerit oblationem suam vel vota solvens vel
  sponte offerens quicquid illud obtulerit in holocaustum Domini =

@section 3 {v19}

  {LEV:22:19}
  ut offeratur per vos masculus inmaculatus erit ex bubus et
  ex ovibus et ex capris =

@section 3 {v20}

  {LEV:22:20}
  si maculam habuerit non offeretis neque erit acceptabile =

@section 3 {v21}

  {LEV:22:21}
  homo qui obtulerit victimam pacificorum Domino vel vota
  solvens vel sponte offerens tam de bubus quam de ovibus
  inmaculatum offeret ut acceptabile sit omnis macula non erit in
  eo =

@section 3 {v22}

  {LEV:22:22}
  si caecum fuerit si fractum si cicatricem habens si
  papulas aut scabiem vel inpetiginem non offeretis ea Domino
  neque adolebitis ex eis super altare Domini =

@section 3 {v23}

  {LEV:22:23}
  bovem et ovem aure et cauda amputatis voluntarie offerre
  potes votum autem ex his solvi non potest =

@section 3 {v24}

  {LEV:22:24}
  omne animal quod vel contritis vel tunsis vel sectis
  ablatisque testiculis est non offeretis Domino et in terra
  vestra hoc omnino ne faciatis =

@section 3 {v25}

  {LEV:22:25}
  de manu alienigenae non offeretis panes Deo vestro et
  quicquid aliud dare voluerint quia corrupta et maculata sunt
  omnia non suscipietis ea =

@section 3 {v26}

  {LEV:22:26}
  locutusque est Dominus ad Mosen dicens =

@section 3 {v27}

  {LEV:22:27}
  bos ovis et capra cum genita fuerint septem diebus erunt
  sub ubere matris suae die autem octavo et deinceps offerri
  poterunt Domino =

@section 3 {v28}

  {LEV:22:28}
  sive illa bos sive ovis non immolabuntur una die cum
  fetibus suis =

@section 3 {v29}

  {LEV:22:29}
  si immolaveritis hostiam pro gratiarum actione Domino ut
  possit esse placabilis =

@section 3 {v30}

  {LEV:22:30}
  eodem die comedetis eam non remanebit quicquam in mane
  alterius diei ego Dominus =

@section 3 {v31}

  {LEV:22:31}
  custodite mandata mea et facite ea ego Dominus =

@section 3 {v32}

  {LEV:22:32}
  ne polluatis nomen meum sanctum ut sanctificer in medio
  filiorum Israhel ego Dominus qui sanctifico vos =

@section 3 {v33}

  {LEV:22:33}
  et eduxi de terra Aegypti ut essem vobis in Deum ego
  Dominus =

@section 2 {c23}

@section 3 {v1}

  {LEV:23:1}
  locutus est Dominus ad Mosen dicens =

@section 3 {v2}

  {LEV:23:2}
  loquere filiis Israhel et dices ad eos hae sunt feriae
  Domini quas vocabitis sanctas =

@section 3 {v3}

  {LEV:23:3}
  sex diebus facietis opus dies septimus quia sabbati requies
  est vocabitur sanctus omne opus non facietis in eo sabbatum
  Domini est in cunctis habitationibus vestris =

@section 3 {v4}

  {LEV:23:4}
  hae sunt ergo feriae Domini sanctae quas celebrare debetis
  temporibus suis =

@section 3 {v5}

  {LEV:23:5}
  mense primo quartadecima die mensis ad vesperum phase
  Domini est =

@section 3 {v6}

  {LEV:23:6}
  et quintadecima die mensis huius sollemnitas azymorum
  Domini est septem diebus azyma comedetis =

@section 3 {v7}

  {LEV:23:7}
  dies primus erit vobis celeberrimus sanctusque omne opus
  servile non facietis in eo =

@section 3 {v8}

  {LEV:23:8}
  sed offeretis sacrificium in igne Domino septem diebus dies
  autem septimus erit celebrior et sanctior nullumque servile
  opus fiet in eo =

@section 3 {v9}

  {LEV:23:9}
  locutusque est Dominus ad Mosen dicens =

@section 3 {v10}

  {LEV:23:10}
  loquere filiis Israhel et dices ad eos cum ingressi
  fueritis terram quam ego dabo vobis et messueritis segetem
  feretis manipulos spicarum primitias messis vestrae ad
  sacerdotem =

@section 3 {v11}

  {LEV:23:11}
  qui elevabit fasciculum coram Domino ut acceptabile sit
  pro vobis altero die sabbati et sanctificabit illum =

@section 3 {v12}

  {LEV:23:12}
  atque in eodem die quo manipulus consecratur caedetur
  agnus inmaculatus anniculus in holocaustum Domini =

@section 3 {v13}

  {LEV:23:13}
  et libamenta offerentur cum eo duae decimae similae
  conspersae oleo in incensum Domini odoremque suavissimum liba
  quoque vini quarta pars hin =

@section 3 {v14}

  {LEV:23:14}
  panem et pulentam et pultes non comedetis ex segete usque
  ad diem qua offeratis ex ea Deo vestro praeceptum est
  sempiternum in generationibus cunctisque habitaculis vestris =

@section 3 {v15}

  {LEV:23:15}
  numerabitis ergo ab altero die sabbati in quo obtulistis
  manipulum primitiarum septem ebdomadas plenas =

@section 3 {v16}

  {LEV:23:16}
  usque ad alteram diem expletionis ebdomadae septimae id
  est quinquaginta dies et sic offeretis sacrificium novum Domino =

@section 3 {v17}

  {LEV:23:17}
  ex omnibus habitaculis vestris panes primitiarum duos de
  duabus decimis similae fermentatae quos coquetis in primitias
  Domini =

@section 3 {v18}

  {LEV:23:18}
  offeretisque cum panibus septem agnos inmaculatos
  anniculos et vitulum de armento unum et arietes duos et erunt
  in holocausto cum libamentis suis in odorem suavissimum Domino =

@section 3 {v19}

  {LEV:23:19}
  facietis et hircum pro peccato duosque agnos anniculos
  hostias pacificorum =

@section 3 {v20}

  {LEV:23:20}
  cumque elevaverit eos sacerdos cum panibus primitiarum
  coram Domino cedent in usum eius =

@section 3 {v21}

  {LEV:23:21}
  et vocabitis hunc diem celeberrimum atque sanctissimum
  omne opus servile non facietis in eo legitimum sempiternum erit
  in cunctis habitaculis et generationibus vestris =

@section 3 {v22}

  {LEV:23:22}
  postquam autem messueritis segetem terrae vestrae non
  secabitis eam usque ad solum nec remanentes spicas colligetis
  sed pauperibus et peregrinis dimittetis eas ego Dominus Deus
  vester =

@section 3 {v23}

  {LEV:23:23}
  locutusque est Dominus ad Mosen dicens =

@section 3 {v24}

  {LEV:23:24}
  loquere filiis Israhel mense septimo prima die mensis erit
  vobis sabbatum memorabile clangentibus tubis et vocabitur
  sanctum =

@section 3 {v25}

  {LEV:23:25}
  omne opus servile non facietis in eo et offeretis
  holocaustum Domino =

@section 3 {v26}

  {LEV:23:26}
  locutusque est Dominus ad Mosen dicens =

@section 3 {v27}

  {LEV:23:27}
  decimo die mensis huius septimi dies expiationum erit
  celeberrimus et vocabitur sanctus adfligetisque animas vestras
  in eo et offeretis holocaustum Domino =

@section 3 {v28}

  {LEV:23:28}
  omne opus non facietis in tempore diei huius quia dies
  propitiationis est ut propitietur vobis Dominus Deus vester =

@section 3 {v29}

  {LEV:23:29}
  omnis anima quae adflicta non fuerit die hoc peribit de
  populis suis =

@section 3 {v30}

  {LEV:23:30}
  et quae operis quippiam fecerit delebo eam de populo suo =

@section 3 {v31}

  {LEV:23:31}
  nihil ergo operis facietis in eo legitimum sempiternum
  erit vobis in cunctis generationibus et habitationibus vestris =

@section 3 {v32}

  {LEV:23:32}
  sabbatum requietionis est adfligetis animas vestras die
  nono mensis a vespero usque ad vesperum celebrabitis sabbata
  vestra =

@section 3 {v33}

  {LEV:23:33}
  et locutus est Dominus ad Mosen dicens =

@section 3 {v34}

  {LEV:23:34}
  loquere filiis Israhel a quintodecimo die mensis huius
  septimi erunt feriae tabernaculorum septem diebus Domino =

@section 3 {v35}

  {LEV:23:35}
  dies primus vocabitur celeberrimus atque sanctissimus omne
  opus servile non facietis =

@section 3 {v36}

  {LEV:23:36}
  et septem diebus offeretis holocausta Domino dies quoque
  octavus erit celeberrimus atque sanctissimus et offeretis
  holocaustum Domino est enim coetus atque collectae omne opus
  servile non facietis in eo =

@section 3 {v37}

  {LEV:23:37}
  hae sunt feriae Domini quas vocabitis celeberrimas et
  sanctissimas offeretisque in eis oblationes Domino holocausta
  et libamenta iuxta ritum uniuscuiusque diei =

@section 3 {v38}

  {LEV:23:38}
  exceptis sabbatis Domini donisque vestris et quae offertis
  ex voto vel quae sponte tribuitis Domino =

@section 3 {v39}

  {LEV:23:39}
  a quintodecimo ergo die mensis septimi quando
  congregaveritis omnes fructus terrae vestrae celebrabitis
  ferias Domini septem diebus die primo et die octavo erit
  sabbatum id est requies =

@section 3 {v40}

  {LEV:23:40}
  sumetisque vobis die primo fructus arboris pulcherrimae
  spatulasque palmarum et ramos ligni densarum frondium et
  salices de torrente et laetabimini coram Domino Deo vestro =

@section 3 {v41}

  {LEV:23:41}
  celebrabitisque sollemnitatem eius septem diebus per annum
  legitimum sempiternum erit in generationibus vestris mense
  septimo festa celebrabitis =

@section 3 {v42}

  {LEV:23:42}
  et habitabitis in umbraculis septem diebus omnis qui de
  genere est Israhel manebit in tabernaculis =

@section 3 {v43}

  {LEV:23:43}
  ut discant posteri vestri quod in tabernaculis habitare
  fecerim filios Israhel cum educerem eos de terra Aegypti ego
  Dominus Deus vester =

@section 3 {v44}

  {LEV:23:44}
  locutusque est Moses super sollemnitatibus Domini ad
  filios Israhel =

@section 2 {c24}

@section 3 {v1}

  {LEV:24:1}
  et locutus est Dominus ad Mosen dicens =

@section 3 {v2}

  {LEV:24:2}
  praecipe filiis Israhel ut adferant tibi oleum de olivis
  purissimum ac lucidum ad concinnandas lucernas iugiter =

@section 3 {v3}

  {LEV:24:3}
  extra velum testimonii in tabernaculo foederis ponetque eas
  Aaron a vespere usque in mane coram Domino cultu rituque
  perpetuo in generationibus vestris =

@section 3 {v4}

  {LEV:24:4}
  super candelabro mundissimo ponentur semper in conspectu
  Domini =

@section 3 {v5}

  {LEV:24:5}
  accipies quoque similam et coques ex ea duodecim panes qui
  singuli habebunt duas decimas =

@section 3 {v6}

  {LEV:24:6}
  quorum senos altrinsecus super mensam purissimam coram
  Domino statues =

@section 3 {v7}

  {LEV:24:7}
  et pones super eos tus lucidissimum ut sit panis in
  monumentum oblationis Domini =

@section 3 {v8}

  {LEV:24:8}
  per singula sabbata mutabuntur coram Domino suscepti a
  filiis Israhel foedere sempiterno =

@section 3 {v9}

  {LEV:24:9}
  eruntque Aaron et filiorum eius ut comedant eos in loco
  sancto quia sanctum sanctorum est de sacrificiis Domini iure
  perpetuo =

@section 3 {v10}

  {LEV:24:10}
  ecce autem egressus filius mulieris israhelitis quem
  pepererat de viro aegyptio inter filios Israhel iurgatus est in
  castris cum viro israhelite =

@section 3 {v11}

  {LEV:24:11}
  cumque blasphemasset nomen et maledixisset ei adductus est
  ad Mosen vocabatur autem mater eius Salumith filia Dabri de
  tribu Dan =

@section 3 {v12}

  {LEV:24:12}
  miseruntque eum in carcerem donec nossent quid iuberet
  Dominus =

@section 3 {v13}

  {LEV:24:13}
  qui locutus est ad Mosen =

@section 3 {v14}

  {LEV:24:14}
  dicens educ blasphemum extra castra et ponant omnes qui
  audierunt manus suas super caput eius et lapidet eum populus
  universus =

@section 3 {v15}

  {LEV:24:15}
  et ad filios Israhel loqueris homo qui maledixerit Deo suo
  portabit peccatum suum =

@section 3 {v16}

  {LEV:24:16}
  et qui blasphemaverit nomen Domini morte moriatur
  lapidibus opprimet eum omnis multitudo sive ille civis seu
  peregrinus fuerit qui blasphemaverit nomen Domini morte
  moriatur =

@section 3 {v17}

  {LEV:24:17}
  qui percusserit et occiderit hominem morte moriatur =

@section 3 {v18}

  {LEV:24:18}
  qui percusserit animal reddat vicarium id est animam pro
  anima =

@section 3 {v19}

  {LEV:24:19}
  qui inrogaverit maculam cuilibet civium suorum sicut fecit
  fiet ei =

@section 3 {v20}

  {LEV:24:20}
  fracturam pro fractura oculum pro oculo dentem pro dente
  restituet qualem inflixerit maculam talem sustinere cogetur =

@section 3 {v21}

  {LEV:24:21}
  qui percusserit iumentum reddet aliud qui percusserit
  hominem punietur =

@section 3 {v22}

  {LEV:24:22}
  aequum iudicium sit inter vos sive peregrinus sive civis
  peccaverit quia ego sum Dominus Deus vester =

@section 3 {v23}

  {LEV:24:23}
  locutusque est Moses ad filios Israhel et eduxerunt eum
  qui blasphemaverat extra castra ac lapidibus oppresserunt
  feceruntque filii Israhel sicut praeceperat Dominus Mosi =

@section 2 {c25}

@section 3 {v1}

  {LEV:25:1}
  locutusque est Dominus ad Mosen in monte Sinai dicens =

@section 3 {v2}

  {LEV:25:2}
  loquere filiis Israhel et dices ad eos quando ingressi
  fueritis terram quam ego dabo vobis sabbatizet sabbatum Domini =

@section 3 {v3}

  {LEV:25:3}
  sex annis seres agrum tuum et sex annis putabis vineam tuam
  colligesque fructus eius =

@section 3 {v4}

  {LEV:25:4}
  septimo autem anno sabbatum erit terrae requietionis Domini
  agrum non seres et vineam non putabis =

@section 3 {v5}

  {LEV:25:5}
  quae sponte gignit humus non metes et uvas primitiarum
  tuarum non colliges quasi vindemiam annus enim requietionis
  terrae est =

@section 3 {v6}

  {LEV:25:6}
  sed erunt vobis in cibum tibi et servo tuo ancillae et
  mercennario tuo et advenae qui peregrinantur apud te =

@section 3 {v7}

  {LEV:25:7}
  iumentis tuis et pecoribus omnia quae nascuntur praebebunt
  cibum =

@section 3 {v8}

  {LEV:25:8}
  numerabis quoque tibi septem ebdomades annorum id est
  septem septies quae simul faciunt annos quadraginta novem =

@section 3 {v9}

  {LEV:25:9}
  et clanges bucina mense septimo decima die mensis
  propitiationis tempore in universa terra vestra =

@section 3 {v10}

  {LEV:25:10}
  sanctificabisque annum quinquagesimum et vocabis
  remissionem cunctis habitatoribus terrae tuae ipse est enim
  iobeleus revertetur homo ad possessionem suam et unusquisque
  rediet ad familiam pristinam =

@section 3 {v11}

  {LEV:25:11}
  quia iobeleus est et quinquagesimus annus non seretis
  neque metetis sponte in agro nascentia et primitias vindemiae
  non colligetis =

@section 3 {v12}

  {LEV:25:12}
  ob sanctificationem iobelei sed statim ablata comedetis =

@section 3 {v13}

  {LEV:25:13}
  anno iobelei redient omnes ad possessiones suas =

@section 3 {v14}

  {LEV:25:14}
  quando vendes quippiam civi tuo vel emes ab eo ne
  contristes fratrem tuum sed iuxta numerum annorum iobelei emes
  ab eo =

@section 3 {v15}

  {LEV:25:15}
  et iuxta supputationem frugum vendet tibi =

@section 3 {v16}

  {LEV:25:16}
  quanto plus anni remanserint post iobeleum tanto crescet
  et pretium et quanto minus temporis numeraveris tanto minoris
  et emptio constabit tempus enim frugum vendet tibi =

@section 3 {v17}

  {LEV:25:17}
  nolite adfligere contribules vestros sed timeat
  unusquisque Deum suum quia ego Dominus Deus vester =

@section 3 {v18}

  {LEV:25:18}
  facite praecepta mea et iudicia custodite et implete ea ut
  habitare possitis in terra absque ullo pavore =

@section 3 {v19}

  {LEV:25:19}
  et gignat vobis humus fructus suos quibus vescamini usque
  ad saturitatem nullius impetum formidantes =

@section 3 {v20}

  {LEV:25:20}
  quod si dixeritis quid comedemus anno septimo si non
  seruerimus neque collegerimus fruges nostras =

@section 3 {v21}

  {LEV:25:21}
  dabo benedictionem meam vobis anno sexto et faciet fructus
  trium annorum =

@section 3 {v22}

  {LEV:25:22}
  seretisque anno octavo et comedetis veteres fruges usque
  ad nonum annum donec nova nascantur edetis vetera =

@section 3 {v23}

  {LEV:25:23}
  terra quoque non veniet in perpetuum quia mea est et vos
  advenae et coloni mei estis =

@section 3 {v24}

  {LEV:25:24}
  unde cuncta regio possessionis vestrae sub redemptionis
  condicione vendetur =

@section 3 {v25}

  {LEV:25:25}
  si adtenuatus frater tuus vendiderit possessiunculam suam
  et voluerit propinquus eius potest redimere quod ille
  vendiderat =

@section 3 {v26}

  {LEV:25:26}
  sin autem non habuerit proximum et ipse pretium ad
  redimendum potuerit invenire =

@section 3 {v27}

  {LEV:25:27}
  conputabuntur fructus ex eo tempore quo vendidit et quod
  reliquum est reddet emptori sicque recipiet possessionem suam =

@section 3 {v28}

  {LEV:25:28}
  quod si non invenerit manus eius ut reddat pretium habebit
  emptor quod emerat usque ad annum iobeleum in ipso enim omnis
  venditio redit ad dominum et ad possessorem pristinum =

@section 3 {v29}

  {LEV:25:29}
  qui vendiderit domum intra urbis muros habebit licentiam
  redimendi donec unus impleatur annus =

@section 3 {v30}

  {LEV:25:30}
  si non redemerit et anni circulus fuerit evolutus emptor
  possidebit eam et posteri eius in perpetuum et redimi non
  poterit etiam in iobeleo =

@section 3 {v31}

  {LEV:25:31}
  sin autem in villa fuerit domus quae muros non habet
  agrorum iure vendetur si ante redempta non fuerit in iobeleo
  revertetur ad dominum =

@section 3 {v32}

  {LEV:25:32}
  aedes Levitarum quae in urbibus sunt semper possunt redimi =

@section 3 {v33}

  {LEV:25:33}
  si redemptae non fuerint in iobeleo revertentur ad dominos
  quia domus urbium leviticarum pro possessionibus sunt inter
  filios Israhel =

@section 3 {v34}

  {LEV:25:34}
  suburbana autem eorum non venient quia possessio
  sempiterna est =

@section 3 {v35}

  {LEV:25:35}
  si adtenuatus fuerit frater tuus et infirmus manu et
  susceperis eum quasi advenam et peregrinum et vixerit tecum =

@section 3 {v36}

  {LEV:25:36}
  ne accipias usuras ab eo nec amplius quam dedisti time
  Deum tuum ut vivere possit frater tuus apud te =

@section 3 {v37}

  {LEV:25:37}
  pecuniam tuam non dabis ei ad usuram et frugum
  superabundantiam non exiges =

@section 3 {v38}

  {LEV:25:38}
  ego Dominus Deus vester qui eduxi vos de terra Aegypti ut
  darem vobis terram Chanaan et essem vester Deus =

@section 3 {v39}

  {LEV:25:39}
  si paupertate conpulsus vendiderit se tibi frater tuus non
  eum opprimes servitute famulorum =

@section 3 {v40}

  {LEV:25:40}
  sed quasi mercennarius et colonus erit usque ad annum
  iobeleum operabitur apud te =

@section 3 {v41}

  {LEV:25:41}
  et postea egredietur cum liberis suis et revertetur ad
  cognationem et ad possessionem patrum suorum =

@section 3 {v42}

  {LEV:25:42}
  mei enim servi sunt et ego eduxi eos de terra Aegypti non
  venient condicione servorum =

@section 3 {v43}

  {LEV:25:43}
  ne adfligas eum per potentiam sed metuito Deum tuum =

@section 3 {v44}

  {LEV:25:44}
  servus et ancilla sint vobis de nationibus quae in
  circuitu vestro sunt =

@section 3 {v45}

  {LEV:25:45}
  et de advenis qui peregrinantur apud vos vel qui ex his
  nati fuerint in terra vestra hos habebitis famulos =

@section 3 {v46}

  {LEV:25:46}
  et hereditario iure transmittetis ad posteros ac
  possidebitis in aeternum fratres autem vestros filios Israhel
  ne opprimatis per potentiam =

@section 3 {v47}

  {LEV:25:47}
  si invaluerit apud vos manus advenae atque peregrini et
  adtenuatus frater tuus vendiderit se ei aut cuiquam de stirpe
  eius =

@section 3 {v48}

  {LEV:25:48}
  post venditionem potest redimi qui voluerit ex fratribus
  suis redimet eum =

@section 3 {v49}

  {LEV:25:49}
  et patruus et patruelis et consanguineus et adfinis sin
  autem et ipse potuerit redimet se =

@section 3 {v50}

  {LEV:25:50}
  supputatis dumtaxat annis a tempore venditionis suae usque
  ad annum iobeleum et pecunia qua venditus fuerat iuxta annorum
  numerum et rationem mercennarii supputata =

@section 3 {v51}

  {LEV:25:51}
  si plures fuerint anni qui remanent usque ad iobeleum
  secundum hos reddet et pretium =

@section 3 {v52}

  {LEV:25:52}
  si pauci ponet rationem cum eo iuxta annorum numerum et
  reddet emptori quod reliquum est annorum =

@section 3 {v53}

  {LEV:25:53}
  quibus ante servivit mercedibus inputatis non adfliget eum
  violenter in conspectu tuo =

@section 3 {v54}

  {LEV:25:54}
  quod si per haec redimi non potuerit anno iobeleo
  egredietur cum liberis suis =

@section 3 {v55}

  {LEV:25:55}
  mei sunt enim servi filii Israhel quos eduxi de terra
  Aegypti =

@section 2 {c26}

@section 3 {v1}

  {LEV:26:1}
  ego Dominus Deus vester non facietis vobis idolum et
  sculptile nec titulos erigetis nec insignem lapidem ponetis in
  terra vestra ut adoretis eum ego enim sum Dominus Deus vester =

@section 3 {v2}

  {LEV:26:2}
  custodite sabbata mea et pavete ad sanctuarium meum ego
  Dominus =

@section 3 {v3}

  {LEV:26:3}
  si in praeceptis meis ambulaveritis et mandata mea
  custodieritis et feceritis ea dabo vobis pluvias temporibus
  suis =

@section 3 {v4}

  {LEV:26:4}
  et terra gignet germen suum et pomis arbores replebuntur =

@section 3 {v5}

  {LEV:26:5}
  adprehendet messium tritura vindemiam et vindemia occupabit
  sementem et comedetis panem vestrum in saturitatem et absque
  pavore habitabitis in terra vestra =

@section 3 {v6}

  {LEV:26:6}
  dabo pacem in finibus vestris dormietis et non erit qui
  exterreat auferam malas bestias et gladius non transibit
  terminos vestros =

@section 3 {v7}

  {LEV:26:7}
  persequemini inimicos vestros et corruent coram vobis =

@section 3 {v8}

  {LEV:26:8}
  persequentur quinque de vestris centum alienos et centum ex
  vobis decem milia cadent inimici vestri in conspectu vestro
  gladio =

@section 3 {v9}

  {LEV:26:9}
  respiciam vos et crescere faciam multiplicabimini et
  firmabo pactum meum vobiscum =

@section 3 {v10}

  {LEV:26:10}
  comedetis vetustissima veterum et vetera novis
  supervenientibus proicietis =

@section 3 {v11}

  {LEV:26:11}
  ponam tabernaculum meum in medio vestri et non abiciet vos
  anima mea =

@section 3 {v12}

  {LEV:26:12}
  ambulabo inter vos et ero vester Deus vosque eritis
  populus meus =

@section 3 {v13}

  {LEV:26:13}
  ego Dominus Deus vester qui eduxi vos de terra Aegyptiorum
  ne serviretis eis et qui confregi catenas cervicum vestrarum ut
  incederetis erecti =

@section 3 {v14}

  {LEV:26:14}
  quod si non audieritis me nec feceritis omnia mandata mea =

@section 3 {v15}

  {LEV:26:15}
  si spreveritis leges meas et iudicia mea contempseritis ut
  non faciatis ea quae a me constituta sunt et ad irritum
  perducatis pactum meum =

@section 3 {v16}

  {LEV:26:16}
  ego quoque haec faciam vobis visitabo vos velociter in
  egestate et ardore qui conficiat oculos vestros et consumat
  animas frustra seretis sementem quae ab hostibus devorabitur =

@section 3 {v17}

  {LEV:26:17}
  ponam faciem meam contra vos et corruetis coram hostibus
  vestris et subiciemini his qui oderunt vos fugietis nemine
  persequente =

@section 3 {v18}

  {LEV:26:18}
  sin autem nec sic oboedieritis mihi addam correptiones
  vestras septuplum propter peccata vestra =

@section 3 {v19}

  {LEV:26:19}
  et conteram superbiam duritiae vestrae daboque caelum
  vobis desuper sicut ferrum et terram aeneam =

@section 3 {v20}

  {LEV:26:20}
  consumetur in cassum labor vester non proferet terra
  germen nec arbores poma praebebunt =

@section 3 {v21}

  {LEV:26:21}
  si ambulaveritis ex adverso mihi nec volueritis audire me
  addam plagas vestras usque in septuplum propter peccata vestra =

@section 3 {v22}

  {LEV:26:22}
  emittamque in vos bestias agri quae consumant et vos et
  pecora vestra et ad paucitatem cuncta redigant desertaeque
  fiant viae vestrae =

@section 3 {v23}

  {LEV:26:23}
  quod si nec sic volueritis recipere disciplinam sed
  ambulaveritis ex adverso mihi =

@section 3 {v24}

  {LEV:26:24}
  ego quoque contra vos adversus incedam et percutiam vos
  septies propter peccata vestra =

@section 3 {v25}

  {LEV:26:25}
  inducamque super vos gladium ultorem foederis mei cumque
  confugeritis in urbes mittam pestilentiam in medio vestri et
  trademini hostium manibus =

@section 3 {v26}

  {LEV:26:26}
  postquam confregero baculum panis vestri ita ut decem
  mulieres in uno clibano coquant panes et reddant eos ad pondus
  et comedetis et non saturabimini =

@section 3 {v27}

  {LEV:26:27}
  sin autem nec per haec audieritis me sed ambulaveritis
  contra me =

@section 3 {v28}

  {LEV:26:28}
  et ego incedam adversum vos in furore contrario et
  corripiam vos septem plagis propter peccata vestra =

@section 3 {v29}

  {LEV:26:29}
  ita ut comedatis carnes filiorum et filiarum vestrarum =

@section 3 {v30}

  {LEV:26:30}
  destruam excelsa vestra et simulacra confringam cadetis
  inter ruinas idolorum vestrorum et abominabitur vos anima mea =

@section 3 {v31}

  {LEV:26:31}
  in tantum ut urbes vestras redigam in solitudinem et
  deserta faciam sanctuaria vestra nec recipiam ultra odorem
  suavissimum =

@section 3 {v32}

  {LEV:26:32}
  disperdamque terram vestram et stupebunt super ea inimici
  vestri cum habitatores illius fuerint =

@section 3 {v33}

  {LEV:26:33}
  vos autem dispergam in gentes et evaginabo post vos
  gladium eritque terra vestra deserta et civitates dirutae =

@section 3 {v34}

  {LEV:26:34}
  tunc placebunt terrae sabbata sua cunctis diebus
  solitudinis suae quando fueritis =

@section 3 {v35}

  {LEV:26:35}
  in terra hostili sabbatizabit et requiescet in sabbatis
  solitudinis suae eo quod non requieverit in sabbatis vestris
  quando habitabatis in ea =

@section 3 {v36}

  {LEV:26:36}
  et qui de vobis remanserint dabo pavorem in cordibus eorum
  in regionibus hostium terrebit eos sonitus folii volantis et
  ita fugient quasi gladium cadent nullo sequente =

@section 3 {v37}

  {LEV:26:37}
  et corruent singuli super fratres suos quasi bella
  fugientes nemo vestrum inimicis audebit resistere =

@section 3 {v38}

  {LEV:26:38}
  peribitis inter gentes et hostilis vos terra consumet =

@section 3 {v39}

  {LEV:26:39}
  quod si et de his aliqui remanserint tabescent in
  iniquitatibus suis in terra inimicorum suorum et propter
  peccata patrum suorum et sua adfligentur =

@section 3 {v40}

  {LEV:26:40}
  donec confiteantur iniquitates suas et maiorum suorum
  quibus praevaricati sunt in me et ambulaverunt ex adverso mihi =

@section 3 {v41}

  {LEV:26:41}
  ambulabo igitur et ego contra eos et inducam illos in
  terram hostilem donec erubescat incircumcisa mens eorum tunc
  orabunt pro impietatibus suis =

@section 3 {v42}

  {LEV:26:42}
  et recordabor foederis mei quod pepigi cum Iacob et Isaac
  et Abraham terrae quoque memor ero =

@section 3 {v43}

  {LEV:26:43}
  quae cum relicta fuerit ab eis conplacebit sibi in
  sabbatis suis patiens solitudinem propter illos ipsi vero
  rogabunt pro peccatis suis eo quod abiecerint iudicia mea et
  leges meas despexerint =

@section 3 {v44}

  {LEV:26:44}
  et tamen etiam cum essent in terra hostili non penitus
  abieci eos neque sic despexi ut consumerentur et irritum
  facerem pactum meum cum eis ego enim sum Dominus Deus eorum =

@section 3 {v45}

  {LEV:26:45}
  et recordabor foederis mei pristini quando eduxi eos de
  terra Aegypti in conspectu gentium ut essem Deus eorum ego
  Dominus Deus haec sunt praecepta atque iudicia et leges quas
  dedit Dominus inter se et inter filios Israhel in monte Sinai
  per manum Mosi =

@section 2 {c27}

@section 3 {v1}

  {LEV:27:1}
  locutusque est Dominus ad Mosen dicens =

@section 3 {v2}

  {LEV:27:2}
  loquere filiis Israhel et dices ad eos homo qui votum
  fecerit et spoponderit Deo animam suam sub aestimatione dabit
  pretium =

@section 3 {v3}

  {LEV:27:3}
  si fuerit masculus a vicesimo usque ad sexagesimum annum
  dabit quinquaginta siclos argenti ad mensuram sanctuarii =

@section 3 {v4}

  {LEV:27:4}
  si mulier triginta =

@section 3 {v5}

  {LEV:27:5}
  a quinto autem anno usque ad vicesimum masculus dabit
  viginti siclos femina decem =

@section 3 {v6}

  {LEV:27:6}
  ab uno mense usque ad annum quintum pro masculo dabuntur
  quinque sicli pro femina tres =

@section 3 {v7}

  {LEV:27:7}
  sexagenarius et ultra masculus dabit quindecim siclos
  femina decem =

@section 3 {v8}

  {LEV:27:8}
  si pauper fuerit et aestimationem reddere non valebit
  stabit coram sacerdote et quantum ille aestimaverit et viderit
  eum posse reddere tantum dabit =

@section 3 {v9}

  {LEV:27:9}
  animal autem quod immolari potest Domino si quis voverit
  sanctum erit =

@section 3 {v10}

  {LEV:27:10}
  et mutari non poterit id est nec melius malo nec peius
  bono quod si mutaverit et ipsum quod mutatum est et illud pro
  quo mutatum est consecratum erit Domino =

@section 3 {v11}

  {LEV:27:11}
  animal inmundum quod immolari Domino non potest si quis
  voverit adducetur ante sacerdotem =

@section 3 {v12}

  {LEV:27:12}
  qui diiudicans utrum bonum an malum sit statuet pretium =

@section 3 {v13}

  {LEV:27:13}
  quod si dare voluerit is qui offert addet supra
  aestimationis quintam partem =

@section 3 {v14}

  {LEV:27:14}
  homo si voverit domum suam et sanctificaverit Domino
  considerabit eam sacerdos utrum bona an mala sit et iuxta
  pretium quod ab eo fuerit constitutum venundabitur =

@section 3 {v15}

  {LEV:27:15}
  sin autem ille qui voverat voluerit redimere eam dabit
  quintam partem aestimationis supra et habebit domum =

@section 3 {v16}

  {LEV:27:16}
  quod si agrum possessionis suae voverit et consecraverit
  Domino iuxta mensuram sementis aestimabitur pretium si triginta
  modiis hordei seritur terra quinquaginta siclis veniet argenti =

@section 3 {v17}

  {LEV:27:17}
  si statim ab anno incipientis iobelei voverit agrum quanto
  valere potest tanto aestimabitur =

@section 3 {v18}

  {LEV:27:18}
  sin autem post aliquantum temporis supputabit sacerdos
  pecuniam iuxta annorum qui reliqui sunt numerum usque ad
  iobeleum et detrahetur ex pretio =

@section 3 {v19}

  {LEV:27:19}
  quod si voluerit redimere agrum ille qui voverat addet
  quintam partem aestimatae pecuniae et possidebit eum =

@section 3 {v20}

  {LEV:27:20}
  sin autem noluerit redimere sed alteri cuilibet fuerit
  venundatus ultra eum qui voverat redimere non poterit =

@section 3 {v21}

  {LEV:27:21}
  quia cum iobelei venerit dies sanctificatus erit Domino et
  possessio consecrata ad ius pertinet sacerdotum =

@section 3 {v22}

  {LEV:27:22}
  si ager emptus et non de possessione maiorum sanctificatus
  fuerit Domino =

@section 3 {v23}

  {LEV:27:23}
  supputabit sacerdos iuxta annorum numerum usque ad
  iobeleum pretium et dabit ille qui voverat eum Domino =

@section 3 {v24}

  {LEV:27:24}
  in iobeleo autem revertetur ad priorem dominum qui
  vendiderat eum et habuerat in sortem possessionis suae =

@section 3 {v25}

  {LEV:27:25}
  omnis aestimatio siclo sanctuarii ponderabitur siclus
  viginti obolos habet =

@section 3 {v26}

  {LEV:27:26}
  primogenita quae ad Dominum pertinent nemo sanctificare
  poterit et vovere sive bos sive ovis fuerit Domini sunt =

@section 3 {v27}

  {LEV:27:27}
  quod si inmundum est animal redimet qui obtulit iuxta
  aestimationem tuam et addet quintam partem pretii si redimere
  noluerit vendetur alteri quantocumque a te fuerit aestimatum =

@section 3 {v28}

  {LEV:27:28}
  omne quod Domino consecratur sive homo fuerit sive animal
  sive ager non veniet nec redimi poterit quicquid semel fuerit
  consecratum sanctum sanctorum erit Domino =

@section 3 {v29}

  {LEV:27:29}
  et omnis consecratio quae offertur ab homine non redimetur
  sed morte morietur =

@section 3 {v30}

  {LEV:27:30}
  omnes decimae terrae sive de frugibus sive de pomis
  arborum Domini sunt et illi sanctificantur =

@section 3 {v31}

  {LEV:27:31}
  si quis autem voluerit redimere decimas suas addet quintam
  partem earum =

@section 3 {v32}

  {LEV:27:32}
  omnium decimarum boves et oves et caprae quae sub pastoris
  virga transeunt quicquid decimum venerit sanctificabitur Domino =

@section 3 {v33}

  {LEV:27:33}
  non eligetur nec bonum nec malum nec altero commutabitur
  si quis mutaverit et quod mutatum est et pro quo mutatum est
  sanctificabitur Domino et non redimetur =

@section 3 {v34}

  {LEV:27:34}
  haec sunt praecepta quae mandavit Dominus Mosi ad filios
  Israhel in monte Sinai =

#######################################################################
# Book 4 - Numeri
@section 1 {b4}

@section 2 {c1}

@section 3 {v1}

  {NUM:1:1}
  locutusque est Dominus ad Mosen in deserto Sinai in
  tabernaculo foederis prima die mensis secundi anno altero
  egressionis eorum ex Aegypto dicens =

@section 3 {v2}

  {NUM:1:2}
  tollite summam universae congregationis filiorum Israhel per
  cognationes et domos suas et nomina singulorum quicquid sexus
  est masculini =

@section 3 {v3}

  {NUM:1:3}
  a vicesimo anno et supra omnium virorum fortium ex Israhel
  et numerabitis eos per turmas suas tu et Aaron =

@section 3 {v4}

  {NUM:1:4}
  eruntque vobiscum principes tribuum ac domorum in
  cognationibus suis =

@section 3 {v5}

  {NUM:1:5}
  quorum ista sunt nomina de Ruben Elisur filius Sedeur =

@section 3 {v6}

  {NUM:1:6}
  de Symeon Salamihel filius Surisaddai =

@section 3 {v7}

  {NUM:1:7}
  de Iuda Naasson filius Aminadab =

@section 3 {v8}

  {NUM:1:8}
  de Isachar Nathanahel filius Suar =

@section 3 {v9}

  {NUM:1:9}
  de Zabulon Heliab filius Helon =

@section 3 {v10}

  {NUM:1:10}
  filiorum autem Ioseph de Ephraim Helisama filius Ammiud de
  Manasse Gamalihel filius Phadassur =

@section 3 {v11}

  {NUM:1:11}
  de Beniamin Abidan filius Gedeonis =

@section 3 {v12}

  {NUM:1:12}
  de Dan Ahiezer filius Amisaddai =

@section 3 {v13}

  {NUM:1:13}
  de Aser Phegihel filius Ochran =

@section 3 {v14}

  {NUM:1:14}
  de Gad Heliasaph filius Duhel =

@section 3 {v15}

  {NUM:1:15}
  de Nepthali Ahira filius Henan =

@section 3 {v16}

  {NUM:1:16}
  hii nobilissimi principes multitudinis per tribus et
  cognationes suas et capita exercitus Israhel =

@section 3 {v17}

  {NUM:1:17}
  quos tulerunt Moses et Aaron cum omni vulgi multitudine =

@section 3 {v18}

  {NUM:1:18}
  et congregaverunt primo die mensis secundi recensentes eos
  per cognationes et domos ac familias et capita et nomina
  singulorum a vicesimo anno et supra =

@section 3 {v19}

  {NUM:1:19}
  sicut praeceperat Dominus Mosi numeratique sunt in deserto
  Sinai =

@section 3 {v20}

  {NUM:1:20}
  de Ruben primogenito Israhelis per generationes et familias
  ac domos suas et nomina capitum singulorum omne quod sexus est
  masculini a vicesimo anno et supra procedentium ad bellum =

@section 3 {v21}

  {NUM:1:21}
  quadraginta sex milia quingenti =

@section 3 {v22}

  {NUM:1:22}
  de filiis Symeon per generationes et familias ac domos
  cognationum suarum recensiti sunt per nomina et capita
  singulorum omne quod sexus est masculini a vicesimo anno et
  supra procedentium ad bellum =

@section 3 {v23}

  {NUM:1:23}
  quinquaginta novem milia trecenti =

@section 3 {v24}

  {NUM:1:24}
  de filiis Gad per generationes et familias ac domos
  cognationum suarum recensiti sunt per nomina singulorum a
  viginti annis et supra omnes qui ad bella procederent =

@section 3 {v25}

  {NUM:1:25}
  quadraginta quinque milia sescenti quinquaginta =

@section 3 {v26}

  {NUM:1:26}
  de filiis Iuda per generationes et familias ac domos
  cognationum suarum per nomina singulorum a vicesimo anno et
  supra omnes qui poterant ad bella procedere =

@section 3 {v27}

  {NUM:1:27}
  recensiti sunt septuaginta quattuor milia sescenti =

@section 3 {v28}

  {NUM:1:28}
  de filiis Isachar per generationes et familias ac domos
  cognationum suarum per nomina singulorum a vicesimo anno et
  supra omnes qui ad bella procederent =

@section 3 {v29}

  {NUM:1:29}
  recensiti sunt quinquaginta quattuor milia quadringenti =

@section 3 {v30}

  {NUM:1:30}
  de filiis Zabulon per generationes et familias ac domos
  cognationum suarum recensiti sunt per nomina singulorum a
  vicesimo anno et supra omnes qui poterant ad bella procedere =

@section 3 {v31}

  {NUM:1:31}
  quinquaginta septem milia quadringenti =

@section 3 {v32}

  {NUM:1:32}
  de filiis Ioseph filiorum Ephraim per generationes et
  familias ac domos cognationum suarum recensiti sunt per nomina
  singulorum a vicesimo anno et supra omnes qui poterant ad bella
  procedere =

@section 3 {v33}

  {NUM:1:33}
  quadraginta milia quingenti =

@section 3 {v34}

  {NUM:1:34}
  porro filiorum Manasse per generationes et familias ac
  domos cognationum suarum recensiti sunt per nomina singulorum a
  viginti annis et supra omnes qui poterant ad bella procedere =

@section 3 {v35}

  {NUM:1:35}
  triginta duo milia ducenti =

@section 3 {v36}

  {NUM:1:36}
  de filiis Beniamin per generationes et familias ac domos
  cognationum suarum recensiti sunt nominibus singulorum a
  vicesimo anno et supra omnes qui poterant ad bella procedere =

@section 3 {v37}

  {NUM:1:37}
  triginta quinque milia quadringenti =

@section 3 {v38}

  {NUM:1:38}
  de filiis Dan per generationes et familias ac domos
  cognationum suarum recensiti sunt nominibus singulorum a
  vicesimo anno et supra omnes qui poterant ad bella procedere =

@section 3 {v39}

  {NUM:1:39}
  sexaginta duo milia septingenti =

@section 3 {v40}

  {NUM:1:40}
  de filiis Aser per generationes et familias ac domos
  cognationum suarum recensiti sunt per nomina singulorum a
  vicesimo anno et supra omnes qui poterant ad bella procedere =

@section 3 {v41}

  {NUM:1:41}
  quadraginta milia et mille quingenti =

@section 3 {v42}

  {NUM:1:42}
  de filiis Nepthali per generationes et familias ac domos
  cognationum suarum recensiti sunt nominibus singulorum a
  vicesimo anno et supra omnes qui poterant ad bella procedere =

@section 3 {v43}

  {NUM:1:43}
  quinquaginta tria milia quadringenti =

@section 3 {v44}

  {NUM:1:44}
  hii sunt quos numeraverunt Moses et Aaron et duodecim
  principes Israhel singulos per domos cognationum suarum =

@section 3 {v45}

  {NUM:1:45}
  fueruntque omnes filiorum Israhel per domos et familias
  suas a vicesimo anno et supra qui poterant ad bella procedere =

@section 3 {v46}

  {NUM:1:46}
  sescenta tria milia virorum quingenti quinquaginta =

@section 3 {v47}

  {NUM:1:47}
  Levitae autem in tribu familiarum suarum non sunt numerati
  cum eis =

@section 3 {v48}

  {NUM:1:48}
  locutusque est Dominus ad Mosen dicens =

@section 3 {v49}

  {NUM:1:49}
  tribum Levi noli numerare neque ponas summam eorum cum
  filiis Israhel =

@section 3 {v50}

  {NUM:1:50}
  sed constitue eos super tabernaculum testimonii cuncta vasa
  eius et quicquid ad caerimonias pertinet ipsi portabunt
  tabernaculum et omnia utensilia eius et erunt in ministerio ac
  per gyrum tabernaculi metabuntur =

@section 3 {v51}

  {NUM:1:51}
  cum proficiscendum fuerit deponent Levitae tabernaculum cum
  castra metanda erigent quisquis externorum accesserit occidetur =

@section 3 {v52}

  {NUM:1:52}
  metabuntur autem castra filii Israhel unusquisque per
  turmas et cuneos atque exercitum suum =

@section 3 {v53}

  {NUM:1:53}
  porro Levitae per gyrum tabernaculi figent tentoria ne fiat
  indignatio super multitudinem filiorum Israhel et excubabunt in
  custodiis tabernaculi testimonii =

@section 3 {v54}

  {NUM:1:54}
  fecerunt ergo filii Israhel iuxta omnia quae praeceperat
  Dominus Mosi =

@section 2 {c2}

@section 3 {v1}

  {NUM:2:1}
  locutusque est Dominus ad Mosen et Aaron dicens =

@section 3 {v2}

  {NUM:2:2}
  singuli per turmas signa atque vexilla et domos cognationum
  suarum castrametabuntur filiorum Israhel per gyrum tabernaculi
  foederis =

@section 3 {v3}

  {NUM:2:3}
  ad orientem Iudas figet tentoria per turmas exercitus sui
  eritque princeps filiorum eius Naasson filius Aminadab =

@section 3 {v4}

  {NUM:2:4}
  et omnis de stirpe eius summa pugnantium septuaginta
  quattuor milia sescentorum =

@section 3 {v5}

  {NUM:2:5}
  iuxta eum castrametati sunt de tribu Isachar quorum princeps
  fuit Nathanahel filius Suar =

@section 3 {v6}

  {NUM:2:6}
  et omnis numerus pugnatorum eius quinquaginta quattuor milia
  quadringenti =

@section 3 {v7}

  {NUM:2:7}
  in tribu Zabulon princeps fuit Heliab filius Helon =

@section 3 {v8}

  {NUM:2:8}
  omnis de stirpe eius exercitus pugnatorum quinquaginta
  septem milia quadringenti =

@section 3 {v9}

  {NUM:2:9}
  universi qui in castris Iudae adnumerati sunt fuerunt centum
  octoginta sex milia quadringenti et per turmas suas primi
  egredientur =

@section 3 {v10}

  {NUM:2:10}
  in castris filiorum Ruben ad meridianam plagam erit
  princeps Elisur filius Sedeur =

@section 3 {v11}

  {NUM:2:11}
  et cunctus exercitus pugnatorum eius qui numerati sunt
  quadraginta sex milia quingenti =

@section 3 {v12}

  {NUM:2:12}
  iuxta eum castrametati sunt de tribu Symeon quorum princeps
  fuit Salamihel filius Surisaddai =

@section 3 {v13}

  {NUM:2:13}
  et cunctus exercitus pugnatorum eius qui numerati sunt
  quinquaginta novem milia trecenti =

@section 3 {v14}

  {NUM:2:14}
  in tribu Gad princeps fuit Heliasaph filius Duhel =

@section 3 {v15}

  {NUM:2:15}
  et cunctus exercitus pugnatorum eius qui numerati sunt
  quadraginta quinque milia sescenti quinquaginta =

@section 3 {v16}

  {NUM:2:16}
  omnes qui recensiti sunt in castris Ruben centum
  quinquaginta milia et mille quadringenti quinquaginta per
  turmas suas in secundo loco proficiscentur =

@section 3 {v17}

  {NUM:2:17}
  levabitur autem tabernaculum testimonii per officia
  Levitarum et turmas eorum quomodo erigetur ita et deponetur
  singuli per loca et ordines suos proficiscentur =

@section 3 {v18}

  {NUM:2:18}
  ad occidentalem plagam erunt castra filiorum Ephraim quorum
  princeps fuit Helisama filius Ammiud =

@section 3 {v19}

  {NUM:2:19}
  cunctus exercitus pugnatorum eius qui numerati sunt
  quadraginta milia quingenti =

@section 3 {v20}

  {NUM:2:20}
  et cum eis tribus filiorum Manasse quorum princeps fuit
  Gamalihel filius Phadassur =

@section 3 {v21}

  {NUM:2:21}
  cunctus exercitus pugnatorum eius qui numerati sunt
  triginta duo milia ducenti =

@section 3 {v22}

  {NUM:2:22}
  in tribu filiorum Beniamin princeps fuit Abidan filius
  Gedeonis =

@section 3 {v23}

  {NUM:2:23}
  et cunctus exercitus pugnatorum eius qui recensiti sunt
  triginta quinque milia quadringenti =

@section 3 {v24}

  {NUM:2:24}
  omnes qui numerati sunt in castris Ephraim centum octo
  milia centum per turmas suas tertii proficiscentur =

@section 3 {v25}

  {NUM:2:25}
  ad aquilonis partem castrametati sunt filii Dan quorum
  princeps fuit Ahiezer filius Amisaddai =

@section 3 {v26}

  {NUM:2:26}
  cunctus exercitus pugnatorum eius qui numerati sunt
  sexaginta duo milia septingenti =

@section 3 {v27}

  {NUM:2:27}
  iuxta eum fixere tentoria de tribu Aser quorum princeps
  fuit Phegihel filius Ochran =

@section 3 {v28}

  {NUM:2:28}
  cunctus exercitus pugnatorum eius qui numerati sunt
  quadraginta milia et mille quingenti =

@section 3 {v29}

  {NUM:2:29}
  de tribu filiorum Nepthalim princeps fuit Ahira filius
  Henan =

@section 3 {v30}

  {NUM:2:30}
  cunctus exercitus pugnatorum eius quinquaginta tria milia
  quadringenti =

@section 3 {v31}

  {NUM:2:31}
  omnes qui numerati sunt in castris Dan fuerunt centum
  quinquaginta septem milia sescenti et novissimi proficiscentur =

@section 3 {v32}

  {NUM:2:32}
  hic numerus filiorum Israhel per domos cognationum suarum
  et turmas divisi exercitus sescenta tria milia quingenti
  quinquaginta =

@section 3 {v33}

  {NUM:2:33}
  Levitae autem non sunt numerati inter filios Israhel sic
  enim praecepit Dominus Mosi =

@section 3 {v34}

  {NUM:2:34}
  feceruntque filii Israhel iuxta omnia quae mandaverat
  Dominus castrametati sunt per turmas suas et profecti per
  familias ac domos patrum suorum =

@section 2 {c3}

@section 3 {v1}

  {NUM:3:1}
  haec sunt generationes Aaron et Mosi in die qua locutus est
  Dominus ad Mosen in monte Sinai =

@section 3 {v2}

  {NUM:3:2}
  et haec nomina filiorum Aaron primogenitus eius Nadab dein
  Abiu et Eleazar et Ithamar =

@section 3 {v3}

  {NUM:3:3}
  haec nomina filiorum Aaron sacerdotum qui uncti sunt et
  quorum repletae et consecratae manus ut sacerdotio fungerentur =

@section 3 {v4}

  {NUM:3:4}
  mortui sunt Nadab et Abiu cum offerrent ignem alienum in
  conspectu Domini in deserto Sinai absque liberis functique sunt
  sacerdotio Eleazar et Ithamar coram Aaron patre suo =

@section 3 {v5}

  {NUM:3:5}
  locutus est Dominus ad Mosen dicens =

@section 3 {v6}

  {NUM:3:6}
  adplica tribum Levi et fac stare in conspectu Aaron
  sacerdotis ut ministrent ei et excubent =

@section 3 {v7}

  {NUM:3:7}
  et observent quicquid ad cultum pertinet multitudinis coram
  tabernaculo testimonii =

@section 3 {v8}

  {NUM:3:8}
  et custodiant vasa tabernaculi servientes in ministerio eius =

@section 3 {v9}

  {NUM:3:9}
  dabisque dono Levitas =

@section 3 {v10}

  {NUM:3:10}
  Aaron et filiis eius quibus traditi sunt a filiis Israhel
  Aaron autem et filios eius constitues super cultum sacerdotii
  externus qui ad ministrandum accesserit morietur =

@section 3 {v11}

  {NUM:3:11}
  locutusque est Dominus ad Mosen dicens =

@section 3 {v12}

  {NUM:3:12}
  ego tuli Levitas a filiis Israhel pro omni primogenito qui
  aperit vulvam in filiis Israhel eruntque Levitae mei =

@section 3 {v13}

  {NUM:3:13}
  meum est enim omne primogenitum ex quo percussi
  primogenitos in terra Aegypti sanctificavi mihi quicquid primum
  nascitur in Israhel ab homine usque ad pecus mei sunt ego
  Dominus =

@section 3 {v14}

  {NUM:3:14}
  locutus est Dominus ad Mosen in deserto Sinai dicens =

@section 3 {v15}

  {NUM:3:15}
  numera filios Levi per domos patrum suorum et familias
  omnem masculum ab uno mense et supra =

@section 3 {v16}

  {NUM:3:16}
  numeravit Moses ut praeceperat Dominus =

@section 3 {v17}

  {NUM:3:17}
  et inventi sunt filii Levi per nomina sua Gerson et Caath
  et Merari =

@section 3 {v18}

  {NUM:3:18}
  filii Gerson Lebni et Semei =

@section 3 {v19}

  {NUM:3:19}
  filii Caath Amram et Iessaar Hebron et Ozihel =

@section 3 {v20}

  {NUM:3:20}
  filii Merari Mooli et Musi =

@section 3 {v21}

  {NUM:3:21}
  de Gerson fuere familiae duae lebnitica et semeitica =

@section 3 {v22}

  {NUM:3:22}
  quarum numeratus est populus sexus masculini ab uno mense
  et supra septem milia quingentorum =

@section 3 {v23}

  {NUM:3:23}
  hii post tabernaculum metabuntur ad occidentem =

@section 3 {v24}

  {NUM:3:24}
  sub principe Eliasaph filio Lahel =

@section 3 {v25}

  {NUM:3:25}
  et habebunt excubias in tabernaculo foederis =

@section 3 {v26}

  {NUM:3:26}
  ipsum tabernaculum et operimentum eius tentorium quod
  trahitur ante fores tecti foederis et cortinas atrii tentorium
  quoque quod adpenditur in introitu atrii tabernaculi et
  quicquid ad ritum altaris pertinet funes tabernaculi et omnia
  utensilia eius =

@section 3 {v27}

  {NUM:3:27}
  cognatio Caath habebit populos Amramitas et Iessaaritas et
  Hebronitas et Ozihelitas hae sunt familiae Caathitarum
  recensitae per nomina sua =

@section 3 {v28}

  {NUM:3:28}
  omnes generis masculini ab uno mense et supra octo milia
  sescenti habebunt excubias sanctuarii =

@section 3 {v29}

  {NUM:3:29}
  et castrametabuntur ad meridianam plagam =

@section 3 {v30}

  {NUM:3:30}
  princepsque eorum erit Elisaphan filius Ozihel =

@section 3 {v31}

  {NUM:3:31}
  et custodient arcam mensamque et candelabrum altaria et
  vasa sanctuarii in quibus ministratur et velum cunctamque
  huiuscemodi supellectilem =

@section 3 {v32}

  {NUM:3:32}
  princeps autem principum Levitarum Eleazar filius Aaron
  sacerdotis erit super excubitores custodiae sanctuarii =

@section 3 {v33}

  {NUM:3:33}
  at vero de Merari erunt populi Moolitae et Musitae
  recensiti per nomina sua =

@section 3 {v34}

  {NUM:3:34}
  omnes generis masculini ab uno mense et supra sex milia
  ducenti =

@section 3 {v35}

  {NUM:3:35}
  princeps eorum Surihel filius Abiahihel in plaga
  septentrionali castrametabuntur =

@section 3 {v36}

  {NUM:3:36}
  erunt sub custodia eorum tabulae tabernaculi et vectes et
  columnae ac bases earum et omnia quae ad cultum huiuscemodi
  pertinent =

@section 3 {v37}

  {NUM:3:37}
  columnaeque atrii per circuitum cum basibus suis et paxilli
  cum funibus =

@section 3 {v38}

  {NUM:3:38}
  castrametabuntur ante tabernaculum foederis id est ad
  orientalem plagam Moses et Aaron cum filiis suis habentes
  custodiam sanctuarii in medio filiorum Israhel quisquis alienus
  accesserit morietur =

@section 3 {v39}

  {NUM:3:39}
  omnes Levitae quos numeraverunt Moses et Aaron iuxta
  praeceptum Domini per familias suas in genere masculino a mense
  uno et supra fuerunt viginti duo milia =

@section 3 {v40}

  {NUM:3:40}
  et ait Dominus ad Mosen numera primogenitos sexus masculini
  de filiis Israhel a mense uno et supra et habebis summam eorum =

@section 3 {v41}

  {NUM:3:41}
  tollesque Levitas mihi pro omni primogenito filiorum
  Israhel ego sum Dominus et pecora eorum pro universis
  primogenitis pecoris filiorum Israhel =

@section 3 {v42}

  {NUM:3:42}
  recensuit Moses sicut praeceperat Dominus primogenitos
  filiorum Israhel =

@section 3 {v43}

  {NUM:3:43}
  et fuerunt masculi per nomina sua a mense uno et supra
  viginti duo milia ducenti septuaginta tres =

@section 3 {v44}

  {NUM:3:44}
  locutusque est Dominus ad Mosen =

@section 3 {v45}

  {NUM:3:45}
  tolle Levitas pro primogenitis filiorum Israhel et pecora
  Levitarum pro pecoribus eorum eruntque Levitae mei ego sum
  Dominus =

@section 3 {v46}

  {NUM:3:46}
  in pretio autem ducentorum septuaginta trium qui excedunt
  numerum Levitarum de primogenitis filiorum Israhel =

@section 3 {v47}

  {NUM:3:47}
  accipies quinque siclos per singula capita ad mensuram
  sanctuarii siclus habet obolos viginti =

@section 3 {v48}

  {NUM:3:48}
  dabisque pecuniam Aaron et filiis eius pretium eorum qui
  supra sunt =

@section 3 {v49}

  {NUM:3:49}
  tulit igitur Moses pecuniam eorum qui fuerant amplius et
  quos redemerant a Levitis =

@section 3 {v50}

  {NUM:3:50}
  pro primogenitis filiorum Israhel mille trecentorum
  sexaginta quinque siclorum iuxta pondus sanctuarii =

@section 3 {v51}

  {NUM:3:51}
  et dedit eam Aaroni et filiis eius iuxta verbum quod
  praeceperat sibi Dominus =

@section 2 {c4}

@section 3 {v1}

  {NUM:4:1}
  locutusque est Dominus ad Mosen et Aaron dicens =

@section 3 {v2}

  {NUM:4:2}
  tolle summam filiorum Caath de medio Levitarum per domos et
  familias suas =

@section 3 {v3}

  {NUM:4:3}
  a tricesimo anno et supra usque ad quinquagesimum annum
  omnium qui ingrediuntur ut stent et ministrent in tabernaculo
  foederis =

@section 3 {v4}

  {NUM:4:4}
  hic est cultus filiorum Caath tabernaculum foederis et
  sanctum sanctorum =

@section 3 {v5}

  {NUM:4:5}
  ingredientur Aaron et filii eius quando movenda sunt castra
  et deponent velum quod pendet ante fores involventque eo arcam
  testimonii =

@section 3 {v6}

  {NUM:4:6}
  et operient rursum velamine ianthinarum pellium extendentque
  desuper pallium totum hyacinthinum et inducent vectes =

@section 3 {v7}

  {NUM:4:7}
  mensam quoque propositionis involvent hyacinthino pallio et
  ponent cum ea turibula et mortariola cyatos et crateras ad liba
  fundenda panes semper in ea erunt =

@section 3 {v8}

  {NUM:4:8}
  extendentque desuper pallium coccineum quod rursum operient
  velamento ianthinarum pellium et inducent vectes =

@section 3 {v9}

  {NUM:4:9}
  sument et pallium hyacinthinum quo operient candelabrum cum
  lucernis et forcipibus suis et emunctoriis et cunctis vasis
  olei quae ad concinnandas lucernas necessaria sunt =

@section 3 {v10}

  {NUM:4:10}
  et super omnia ponent operimentum ianthinarum pellium et
  inducent vectes =

@section 3 {v11}

  {NUM:4:11}
  nec non et altare aureum involvent hyacinthino vestimento
  et extendent desuper operimentum ianthinarum pellium
  inducentque vectes =

@section 3 {v12}

  {NUM:4:12}
  omnia vasa quibus ministratur in sanctuario involvent
  hyacinthino pallio et extendent desuper operimentum ianthinarum
  pellium inducentque vectes =

@section 3 {v13}

  {NUM:4:13}
  sed et altare mundabunt cinere et involvent illud purpureo
  vestimento =

@section 3 {v14}

  {NUM:4:14}
  ponentque cum eo omnia vasa quibus in ministerio eius
  utuntur id est ignium receptacula fuscinulas ac tridentes
  uncinos et vatilla cuncta vasa altaris operient simul velamine
  ianthinarum pellium et inducent vectes =

@section 3 {v15}

  {NUM:4:15}
  cumque involverint Aaron et filii eius sanctuarium et omnia
  vasa eius in commotione castrorum tunc intrabunt filii Caath ut
  portent involuta et non tangant vasa sanctuarii ne moriantur
  ista sunt onera filiorum Caath in tabernaculo foederis =

@section 3 {v16}

  {NUM:4:16}
  super quos erit Eleazar filius Aaron sacerdotis ad cuius
  pertinet curam oleum ad concinnandas lucernas et conpositionis
  incensum et sacrificium quod semper offertur et oleum unctionis
  et quicquid ad cultum tabernaculi pertinet omniumque vasorum
  quae in sanctuario sunt =

@section 3 {v17}

  {NUM:4:17}
  locutusque est Dominus ad Mosen et Aaron dicens =

@section 3 {v18}

  {NUM:4:18}
  nolite perdere populum Caath de medio Levitarum =

@section 3 {v19}

  {NUM:4:19}
  sed hoc facite eis ut vivant et non moriantur si tetigerint
  sancta sanctorum Aaron et filii eius intrabunt ipsique
  disponent opera singulorum et divident quid portare quis debeat =

@section 3 {v20}

  {NUM:4:20}
  alii nulla curiositate videant quae sunt in sanctuario
  priusquam involvantur alioquin morientur =

@section 3 {v21}

  {NUM:4:21}
  locutus est Dominus ad Mosen dicens =

@section 3 {v22}

  {NUM:4:22}
  tolle summam etiam filiorum Gerson per domos ac familias et
  cognationes suas =

@section 3 {v23}

  {NUM:4:23}
  a triginta annis et supra usque ad annos quinquaginta
  numera omnes qui ingrediuntur et ministrant in tabernaculo
  foederis =

@section 3 {v24}

  {NUM:4:24}
  hoc est officium familiae Gersonitarum =

@section 3 {v25}

  {NUM:4:25}
  ut portent cortinas tabernaculi et tectum foederis
  operimentum aliud et super omnia velamen ianthinum tentoriumque
  quod pendet in introitu foederis tabernaculi =

@section 3 {v26}

  {NUM:4:26}
  cortinas atrii et velum in introitu quod est ante
  tabernaculum omnia quae ad altare pertinent funiculos et vasa
  ministerii =

@section 3 {v27}

  {NUM:4:27}
  iubente Aaron et filiis eius portabunt filii Gerson et
  scient singuli cui debeant oneri mancipari =

@section 3 {v28}

  {NUM:4:28}
  hic est cultus familiae Gersonitarum in tabernaculo
  foederis eruntque sub manu Ithamar filii Aaron sacerdotis =

@section 3 {v29}

  {NUM:4:29}
  filios quoque Merari per familias et domos patrum suorum
  recensebis =

@section 3 {v30}

  {NUM:4:30}
  a triginta annis et supra usque ad annos quinquaginta omnes
  qui ingrediuntur ad officium ministerii sui et cultum foederis
  testimonii =

@section 3 {v31}

  {NUM:4:31}
  haec sunt onera eorum portabunt tabulas tabernaculi et
  vectes eius columnas et bases earum =

@section 3 {v32}

  {NUM:4:32}
  columnas quoque atrii per circuitum cum basibus et paxillis
  et funibus suis omnia vasa et supellectilem ad numerum
  accipient sicque portabunt =

@section 3 {v33}

  {NUM:4:33}
  hoc est officium familiae Meraritarum et ministerium in
  tabernaculo foederis eruntque sub manu Ithamar filii Aaron
  sacerdotis =

@section 3 {v34}

  {NUM:4:34}
  recensuerunt igitur Moses et Aaron et principes synagogae
  filios Caath per cognationes et domos patrum suorum =

@section 3 {v35}

  {NUM:4:35}
  a triginta annis et supra usque ad annum quinquagesimum
  omnes qui ingrediuntur ad ministerium tabernaculi foederis =

@section 3 {v36}

  {NUM:4:36}
  et inventi sunt duo milia septingenti quinquaginta =

@section 3 {v37}

  {NUM:4:37}
  hic est numerus populi Caath qui intrat tabernaculum
  foederis hos numeravit Moses et Aaron iuxta sermonem Domini per
  manum Mosi =

@section 3 {v38}

  {NUM:4:38}
  numerati sunt et filii Gerson per cognationes et domos
  patrum suorum =

@section 3 {v39}

  {NUM:4:39}
  a triginta annis et supra usque ad annum quinquagesimum
  omnes qui ingrediuntur ut ministrent in tabernaculo foederis =

@section 3 {v40}

  {NUM:4:40}
  et inventi sunt duo milia sescenti triginta =

@section 3 {v41}

  {NUM:4:41}
  hic est populus Gersonitarum quos numeraverunt Moses et
  Aaron iuxta verbum Domini =

@section 3 {v42}

  {NUM:4:42}
  numerati sunt et filii Merari per cognationes et domos
  patrum suorum =

@section 3 {v43}

  {NUM:4:43}
  a triginta annis et supra usque ad annum quinquagesimum
  omnes qui ingrediuntur ad explendos ritus tabernaculi foederis =

@section 3 {v44}

  {NUM:4:44}
  et inventi sunt tria milia ducenti =

@section 3 {v45}

  {NUM:4:45}
  hic est numerus filiorum Merari quos recensuerunt Moses et
  Aaron iuxta imperium Domini per manum Mosi =

@section 3 {v46}

  {NUM:4:46}
  omnes qui recensiti sunt de Levitis et quos fecit ad nomen
  Moses et Aaron et principes Israhel per cognationes et domos
  patrum suorum =

@section 3 {v47}

  {NUM:4:47}
  a triginta annis et supra usque ad annum quinquagesimum
  ingredientes ad ministerium tabernaculi et onera portanda =

@section 3 {v48}

  {NUM:4:48}
  fuerunt simul octo milia quingenti octoginta =

@section 3 {v49}

  {NUM:4:49}
  iuxta verbum Domini recensuit eos Moses unumquemque iuxta
  officium et onera sua sicut praeceperat ei Dominus =

@section 2 {c5}

@section 3 {v1}

  {NUM:5:1}
  locutusque est Dominus ad Mosen dicens =

@section 3 {v2}

  {NUM:5:2}
  praecipe filiis Israhel ut eiciant de castris omnem leprosum
  et qui semine fluit pollutusque est super mortuo =

@section 3 {v3}

  {NUM:5:3}
  tam masculum quam feminam eicite de castris ne contaminent
  ea cum habitaverim vobiscum =

@section 3 {v4}

  {NUM:5:4}
  feceruntque ita filii Israhel et eiecerunt eos extra castra
  sicut locutus erat Dominus Mosi =

@section 3 {v5}

  {NUM:5:5}
  locutus est Dominus ad Mosen dicens =

@section 3 {v6}

  {NUM:5:6}
  loquere ad filios Israhel vir sive mulier cum fecerint ex
  omnibus peccatis quae solent hominibus accidere et per
  neglegentiam transgressi fuerint mandatum Domini atque
  deliquerint =

@section 3 {v7}

  {NUM:5:7}
  confitebuntur peccatum suum et reddent ipsum caput
  quintamque partem desuper ei in quem peccaverint =

@section 3 {v8}

  {NUM:5:8}
  sin autem non fuerit qui recipiat dabunt Domino et erit
  sacerdotis excepto ariete qui offertur pro expiatione ut sit
  placabilis hostia =

@section 3 {v9}

  {NUM:5:9}
  omnes quoque primitiae quas offerunt filii Israhel ad
  sacerdotem pertinent =

@section 3 {v10}

  {NUM:5:10}
  et quicquid in sanctuarium offertur a singulis et traditur
  manibus sacerdotis ipsius erit =

@section 3 {v11}

  {NUM:5:11}
  locutus est Dominus ad Mosen dicens =

@section 3 {v12}

  {NUM:5:12}
  loquere ad filios Israhel et dices ad eos vir cuius uxor
  erraverit maritumque contemnens =

@section 3 {v13}

  {NUM:5:13}
  dormierit cum altero viro et hoc maritus deprehendere non
  quiverit sed latet adulterium et testibus argui non potest quia
  non est inventa in stupro =

@section 3 {v14}

  {NUM:5:14}
  si spiritus zelotypiae concitaverit virum contra uxorem
  suam quae vel polluta est vel falsa suspicione appetitur =

@section 3 {v15}

  {NUM:5:15}
  adducet eam ad sacerdotem et offeret oblationem pro illa
  decimam partem sati farinae hordiaciae non fundet super eam
  oleum nec inponet tus quia sacrificium zelotypiae est et
  oblatio investigans adulterium =

@section 3 {v16}

  {NUM:5:16}
  offeret igitur eam sacerdos et statuet coram Domino =

@section 3 {v17}

  {NUM:5:17}
  adsumetque aquam sanctam in vase fictili et pauxillum
  terrae de pavimento tabernaculi mittet in eam =

@section 3 {v18}

  {NUM:5:18}
  cumque steterit mulier in conspectu Domini discoperiet
  caput eius et ponet super manus illius sacrificium
  recordationis et oblationem zelotypiae ipse autem tenebit aquas
  amarissimas in quibus cum execratione maledicta congessit =

@section 3 {v19}

  {NUM:5:19}
  adiurabitque eam et dicet si non dormivit vir alienus tecum
  et si non polluta es deserto mariti toro non te nocebunt aquae
  istae amarissimae in quas maledicta congessi =

@section 3 {v20}

  {NUM:5:20}
  sin autem declinasti a viro tuo atque polluta es et
  concubuisti cum altero =

@section 3 {v21}

  {NUM:5:21}
  his maledictionibus subiacebis det te Dominus in
  maledictionem exemplumque cunctorum in populo suo putrescere
  faciat femur tuum et tumens uterus disrumpatur =

@section 3 {v22}

  {NUM:5:22}
  ingrediantur aquae maledictae in ventrem tuum et utero
  tumescente putrescat femur et respondebit mulier amen amen =

@section 3 {v23}

  {NUM:5:23}
  scribetque sacerdos in libello ista maledicta et delebit ea
  aquis amarissimis in quas maledicta congessit =

@section 3 {v24}

  {NUM:5:24}
  et dabit ei bibere quas cum exhauserit =

@section 3 {v25}

  {NUM:5:25}
  tollet sacerdos de manu eius sacrificium zelotypiae et
  elevabit illud coram Domino inponetque super altare ita
  dumtaxat ut prius =

@section 3 {v26}

  {NUM:5:26}
  pugillum sacrificii tollat de eo quod offertur et incendat
  super altare et sic potum det mulieri aquas amarissimas =

@section 3 {v27}

  {NUM:5:27}
  quas cum biberit si polluta est et contempto viro adulterii
  rea pertransibunt eam aquae maledictionis et inflato ventre
  conputrescet femur eritque mulier in maledictionem et in
  exemplum omni populo =

@section 3 {v28}

  {NUM:5:28}
  quod si polluta non fuerit erit innoxia et faciet liberos =

@section 3 {v29}

  {NUM:5:29}
  ista est lex zelotypiae si declinaverit mulier a viro suo
  et si polluta fuerit =

@section 3 {v30}

  {NUM:5:30}
  maritusque zelotypiae spiritu concitatus adduxerit eam in
  conspectu Domini et fecerit ei sacerdos iuxta omnia quae
  scripta sunt =

@section 3 {v31}

  {NUM:5:31}
  maritus absque culpa erit et illa recipiet iniquitatem suam =

@section 2 {c6}

@section 3 {v1}

  {NUM:6:1}
  locutus est Dominus ad Mosen dicens =

@section 3 {v2}

  {NUM:6:2}
  loquere ad filios Israhel et dices ad eos vir sive mulier
  cum fecerit votum ut sanctificentur et se voluerint Domino
  consecrare =

@section 3 {v3}

  {NUM:6:3}
  vino et omni quod inebriare potest abstinebunt acetum ex
  vino et ex qualibet alia potione et quicquid de uva exprimitur
  non bibent uvas recentes siccasque non comedent =

@section 3 {v4}

  {NUM:6:4}
  cunctis diebus quibus ex voto Domino consecrantur quicquid
  ex vinea esse potest ab uva passa usque ad acinum non comedent =

@section 3 {v5}

  {NUM:6:5}
  omni tempore separationis suae novacula non transibit super
  caput eius usque ad conpletum diem quo Domino consecratur
  sanctus erit crescente caesarie capitis eius =

@section 3 {v6}

  {NUM:6:6}
  omni tempore consecrationis suae super mortuum non
  ingredietur =

@section 3 {v7}

  {NUM:6:7}
  nec super patris quidem et matris et fratris sororisque
  funere contaminabitur quia consecratio Dei sui super caput eius
  est =

@section 3 {v8}

  {NUM:6:8}
  omnes dies separationis suae sanctus erit Domino =

@section 3 {v9}

  {NUM:6:9}
  sin autem mortuus fuerit subito quispiam coram eo polluetur
  caput consecrationis eius quod radet ilico et in eadem die
  purgationis suae et rursum septima =

@section 3 {v10}

  {NUM:6:10}
  in octavo autem die offeret duos turtures vel duos pullos
  columbae sacerdoti in introitu foederis testimonii =

@section 3 {v11}

  {NUM:6:11}
  facietque sacerdos unum pro peccato et alterum in
  holocaustum et deprecabitur pro eo quia peccavit super mortuo
  sanctificabitque caput eius in die illo =

@section 3 {v12}

  {NUM:6:12}
  et consecrabit Domino dies separationis illius offerens
  agnum anniculum pro peccato ita tamen ut dies priores irriti
  fiant quoniam polluta est sanctificatio eius =

@section 3 {v13}

  {NUM:6:13}
  ista est lex consecrationis cum dies quos ex voto
  decreverat conplebuntur adducet eum ad ostium tabernaculi
  foederis =

@section 3 {v14}

  {NUM:6:14}
  et offeret oblationem eius Domino agnum anniculum
  inmaculatum in holocaustum et ovem anniculam inmaculatam pro
  peccato et arietem inmaculatum hostiam pacificam =

@section 3 {v15}

  {NUM:6:15}
  canistrum quoque panum azymorum qui conspersi sunt oleo et
  lagana absque fermento uncta oleo ac libamina singulorum =

@section 3 {v16}

  {NUM:6:16}
  quae offeret sacerdos coram Domino et faciet tam pro
  peccato quam in holocaustum =

@section 3 {v17}

  {NUM:6:17}
  arietem vero immolabit hostiam pacificam Domino offerens
  simul canistrum azymorum et libamenta quae ex more debentur =

@section 3 {v18}

  {NUM:6:18}
  tunc radetur nazareus ante ostium tabernaculi foederis
  caesarie consecrationis suae tolletque capillos eius et ponet
  super ignem qui est subpositus sacrificio pacificorum =

@section 3 {v19}

  {NUM:6:19}
  et armum coctum arietis tortamque absque fermento unam de
  canistro et laganum azymum unum et tradet in manibus nazarei
  postquam rasum fuerit caput eius =

@section 3 {v20}

  {NUM:6:20}
  susceptaque rursum ab eo elevabit in conspectu Domini et
  sanctificata sacerdotis erunt sicut pectusculum quod separari
  iussum est et femur post haec potest bibere nazareus vinum =

@section 3 {v21}

  {NUM:6:21}
  ista est lex nazarei cum voverit oblationem suam Domino
  tempore consecrationis suae exceptis his quae invenerit manus
  eius iuxta quod mente devoverat ita faciet ad perfectionem
  sanctificationis suae =

@section 3 {v22}

  {NUM:6:22}
  locutus est Dominus ad Mosen dicens =

@section 3 {v23}

  {NUM:6:23}
  loquere Aaron et filiis eius sic benedicetis filiis Israhel
  et dicetis eis =

@section 3 {v24}

  {NUM:6:24}
  benedicat tibi Dominus et custodiat te =

@section 3 {v25}

  {NUM:6:25}
  ostendat Dominus faciem suam tibi et misereatur tui =

@section 3 {v26}

  {NUM:6:26}
  convertat Dominus vultum suum ad te et det tibi pacem =

@section 3 {v27}

  {NUM:6:27}
  invocabunt nomen meum super filios Israhel et ego benedicam
  eis =

@section 2 {c7}

@section 3 {v1}

  {NUM:7:1}
  factum est autem in die qua conplevit Moses tabernaculum et
  erexit illud unxitque et sanctificavit cum omnibus vasis suis
  altare similiter et vasa eius =

@section 3 {v2}

  {NUM:7:2}
  obtulerunt principes Israhel et capita familiarum qui erant
  per singulas tribus praefecti eorum qui numerati fuerant =

@section 3 {v3}

  {NUM:7:3}
  munera coram Domino sex plaustra tecta cum duodecim bubus
  unum plaustrum obtulere duo duces et unum bovem singuli
  obtuleruntque ea in conspectu tabernaculi =

@section 3 {v4}

  {NUM:7:4}
  ait autem Dominus ad Mosen =

@section 3 {v5}

  {NUM:7:5}
  suscipe ab eis ut serviant in ministerio tabernaculi et
  tradas ea Levitis iuxta ordinem ministerii sui =

@section 3 {v6}

  {NUM:7:6}
  itaque cum suscepisset Moses plaustra et boves tradidit eos
  Levitis =

@section 3 {v7}

  {NUM:7:7}
  duo plaustra et quattuor boves dedit filiis Gerson iuxta id
  quod habebant necessarium =

@section 3 {v8}

  {NUM:7:8}
  quattuor alia plaustra et octo boves dedit filiis Merari
  secundum officia et cultum suum sub manu Ithamar filii Aaron
  sacerdotis =

@section 3 {v9}

  {NUM:7:9}
  filiis autem Caath non dedit plaustra et boves quia in
  sanctuario serviunt et onera propriis portant umeris =

@section 3 {v10}

  {NUM:7:10}
  igitur obtulerunt duces in dedicationem altaris die qua
  unctum est oblationem suam ante altare =

@section 3 {v11}

  {NUM:7:11}
  dixitque Dominus ad Mosen singuli duces per singulos dies
  offerant munera in dedicationem altaris =

@section 3 {v12}

  {NUM:7:12}
  primo die obtulit oblationem suam Naasson filius Aminadab
  de tribu Iuda =

@section 3 {v13}

  {NUM:7:13}
  fueruntque in ea acetabulum argenteum pondo centum triginta
  siclorum fiala argentea habens septuaginta siclos iuxta pondus
  sanctuarii utrumque plenum simila conspersa oleo in sacrificium =

@section 3 {v14}

  {NUM:7:14}
  mortariolum ex decem siclis aureis plenum incenso =

@section 3 {v15}

  {NUM:7:15}
  bovem et arietem et agnum anniculum in holocaustum =

@section 3 {v16}

  {NUM:7:16}
  hircumque pro peccato =

@section 3 {v17}

  {NUM:7:17}
  et in sacrificio pacificorum boves duos arietes quinque
  hircos quinque agnos anniculos quinque haec est oblatio Naasson
  filii Aminadab =

@section 3 {v18}

  {NUM:7:18}
  secundo die obtulit Nathanahel filius Suar dux de tribu
  Isachar =

@section 3 {v19}

  {NUM:7:19}
  acetabulum argenteum adpendens centum triginta siclos
  fialam argenteam habentem septuaginta siclos iuxta pondus
  sanctuarii utrumque plenum simila conspersa oleo in sacrificium =

@section 3 {v20}

  {NUM:7:20}
  mortariolum aureum habens decem siclos plenum incenso =

@section 3 {v21}

  {NUM:7:21}
  bovem de armento et arietem et agnum anniculum in
  holocaustum =

@section 3 {v22}

  {NUM:7:22}
  hircumque pro peccato =

@section 3 {v23}

  {NUM:7:23}
  et in sacrificio pacificorum boves duos arietes quinque
  hircos quinque agnos anniculos quinque haec fuit oblatio
  Nathanahel filii Suar =

@section 3 {v24}

  {NUM:7:24}
  tertio die princeps filiorum Zabulon Heliab filius Helon =

@section 3 {v25}

  {NUM:7:25}
  obtulit acetabulum argenteum adpendens centum triginta
  siclos fialam argenteam habentem septuaginta siclos ad pondus
  sanctuarii utrumque plenum simila conspersa oleo in sacrificium =

@section 3 {v26}

  {NUM:7:26}
  mortariolum aureum adpendens decem siclos plenum incenso =

@section 3 {v27}

  {NUM:7:27}
  bovem de armento et arietem et agnum anniculum in
  holocaustum =

@section 3 {v28}

  {NUM:7:28}
  hircumque pro peccato =

@section 3 {v29}

  {NUM:7:29}
  et in sacrificio pacificorum boves duos arietes quinque
  hircos quinque agnos anniculos quinque haec est oblatio Heliab
  filii Helon =

@section 3 {v30}

  {NUM:7:30}
  die quarto princeps filiorum Ruben Helisur filius Sedeur =

@section 3 {v31}

  {NUM:7:31}
  obtulit acetabulum argenteum adpendens centum triginta
  siclos fialam argenteam habentem septuaginta siclos ad pondus
  sanctuarii utrumque plenum simila conspersa oleo in sacrificium =

@section 3 {v32}

  {NUM:7:32}
  mortariolum aureum adpendens decem siclos plenum incenso =

@section 3 {v33}

  {NUM:7:33}
  bovem de armento et arietem et agnum anniculum in
  holocaustum =

@section 3 {v34}

  {NUM:7:34}
  hircumque pro peccato =

@section 3 {v35}

  {NUM:7:35}
  et in hostias pacificorum boves duos arietes quinque hircos
  quinque agnos anniculos quinque haec fuit oblatio Helisur filii
  Sedeur =

@section 3 {v36}

  {NUM:7:36}
  die quinto princeps filiorum Symeon Salamihel filius
  Surisaddai =

@section 3 {v37}

  {NUM:7:37}
  obtulit acetabulum argenteum adpendens centum triginta
  siclos fialam argenteam habentem septuaginta siclos ad pondus
  sanctuarii utrumque plenum simila conspersa oleo in sacrificium =

@section 3 {v38}

  {NUM:7:38}
  mortariolum aureum adpendens decem siclos plenum incenso =

@section 3 {v39}

  {NUM:7:39}
  bovem de armento et arietem et agnum anniculum in
  holocaustum =

@section 3 {v40}

  {NUM:7:40}
  hircumque pro peccato =

@section 3 {v41}

  {NUM:7:41}
  et in hostias pacificorum boves duos arietes quinque hircos
  quinque agnos anniculos quinque haec fuit oblatio Salamihel
  filii Surisaddai =

@section 3 {v42}

  {NUM:7:42}
  die sexto princeps filiorum Gad Heliasaph filius Duhel =

@section 3 {v43}

  {NUM:7:43}
  obtulit acetabulum argenteum adpendens centum triginta
  siclos fialam argenteam habentem septuaginta siclos ad pondus
  sanctuarii utrumque plenum simila conspersa oleo in sacrificium =

@section 3 {v44}

  {NUM:7:44}
  mortariolum aureum adpendens siclos decem plenum incenso =

@section 3 {v45}

  {NUM:7:45}
  bovem de armento et arietem et agnum anniculum in
  holocaustum =

@section 3 {v46}

  {NUM:7:46}
  hircumque pro peccato =

@section 3 {v47}

  {NUM:7:47}
  et in hostias pacificorum boves duos arietes quinque hircos
  quinque agnos anniculos quinque haec fuit oblatio Heliasaph
  filii Duhel =

@section 3 {v48}

  {NUM:7:48}
  die septimo princeps filiorum Ephraim Helisama filius
  Ammiud =

@section 3 {v49}

  {NUM:7:49}
  obtulit acetabulum argenteum adpendens centum triginta
  siclos fialam argenteam habentem septuaginta siclos ad pondus
  sanctuarii utrumque plenum simila conspersa oleo in sacrificium =

@section 3 {v50}

  {NUM:7:50}
  mortariolum aureum adpendens decem siclos plenum incenso =

@section 3 {v51}

  {NUM:7:51}
  bovem de armento et arietem et agnum anniculum in
  holocaustum =

@section 3 {v52}

  {NUM:7:52}
  hircumque pro peccato =

@section 3 {v53}

  {NUM:7:53}
  et in hostias pacificas boves duos arietes quinque hircos
  quinque agnos anniculos quinque haec fuit oblatio Helisama
  filii Ammiud =

@section 3 {v54}

  {NUM:7:54}
  die octavo princeps filiorum Manasse Gamalihel filius
  Phadassur =

@section 3 {v55}

  {NUM:7:55}
  obtulit acetabulum argenteum adpendens centum triginta
  siclos fialam argenteam habentem septuaginta siclos ad pondus
  sanctuarii utrumque plenum simila conspersa oleo in sacrificium =

@section 3 {v56}

  {NUM:7:56}
  mortariolum aureum adpendens decem siclos plenum incenso =

@section 3 {v57}

  {NUM:7:57}
  bovem de armento et arietem et agnum anniculum in
  holocaustum =

@section 3 {v58}

  {NUM:7:58}
  hircumque pro peccato =

@section 3 {v59}

  {NUM:7:59}
  et in hostias pacificorum boves duos arietes quinque hircos
  quinque agnos anniculos quinque haec fuit oblatio Gamalihel
  filii Phadassur =

@section 3 {v60}

  {NUM:7:60}
  die nono princeps filiorum Beniamin Abidan filius Gedeonis =

@section 3 {v61}

  {NUM:7:61}
  obtulit acetabulum argenteum adpendens centum triginta
  siclos fialam argenteam habentem septuaginta siclos ad pondus
  sanctuarii utrumque plenum simila conspersa oleo in sacrificium =

@section 3 {v62}

  {NUM:7:62}
  mortariolum aureum adpendens decem siclos plenum incenso =

@section 3 {v63}

  {NUM:7:63}
  bovem de armento et arietem et agnum anniculum in
  holocaustum =

@section 3 {v64}

  {NUM:7:64}
  hircumque pro peccato =

@section 3 {v65}

  {NUM:7:65}
  et in hostias pacificorum boves duos arietes quinque hircos
  quinque agnos anniculos quinque haec fuit oblatio Abidan filii
  Gedeonis =

@section 3 {v66}

  {NUM:7:66}
  die decimo princeps filiorum Dan Ahiezer filius Amisaddai =

@section 3 {v67}

  {NUM:7:67}
  obtulit acetabulum argenteum adpendens centum triginta
  siclos fialam argenteam habentem septuaginta siclos ad pondus
  sanctuarii utrumque plenum simila conspersa oleo in sacrificium =

@section 3 {v68}

  {NUM:7:68}
  mortariolum aureum adpendens decem siclos plenum incenso =

@section 3 {v69}

  {NUM:7:69}
  bovem de armento et arietem et agnum anniculum in
  holocaustum =

@section 3 {v70}

  {NUM:7:70}
  hircumque pro peccato =

@section 3 {v71}

  {NUM:7:71}
  et in hostias pacificorum boves duos arietes quinque hircos
  quinque agnos anniculos quinque haec fuit oblatio Ahiezer filii
  Amisaddai =

@section 3 {v72}

  {NUM:7:72}
  die undecimo princeps filiorum Aser Phagaihel filius Ochran =

@section 3 {v73}

  {NUM:7:73}
  obtulit acetabulum argenteum adpendens centum triginta
  siclos fialam argenteam habentem septuaginta siclos ad pondus
  sanctuarii utrumque plenum simila conspersa oleo in sacrificium =

@section 3 {v74}

  {NUM:7:74}
  mortariolum aureum adpendens decem siclos plenum incenso =

@section 3 {v75}

  {NUM:7:75}
  bovem de armento et arietem et agnum anniculum in
  holocaustum =

@section 3 {v76}

  {NUM:7:76}
  hircumque pro peccato =

@section 3 {v77}

  {NUM:7:77}
  et in hostias pacificorum boves duos arietes quinque hircos
  quinque agnos anniculos quinque haec fuit oblatio Phagaihel
  filii Ochran =

@section 3 {v78}

  {NUM:7:78}
  die duodecimo princeps filiorum Nepthalim Achira filius
  Henan =

@section 3 {v79}

  {NUM:7:79}
  obtulit acetabulum argenteum adpendens centum triginta
  siclos fialam argenteam habentem septuaginta siclos ad pondus
  sanctuarii utrumque plenum simila conspersa oleo in sacrificium =

@section 3 {v80}

  {NUM:7:80}
  mortariolum aureum adpendens decem siclos plenum incenso =

@section 3 {v81}

  {NUM:7:81}
  bovem de armento et arietem et agnum anniculum in
  holocaustum =

@section 3 {v82}

  {NUM:7:82}
  hircumque pro peccato =

@section 3 {v83}

  {NUM:7:83}
  et in hostias pacificorum boves duos arietes quinque hircos
  quinque agnos anniculos quinque haec fuit oblatio Achira filii
  Henan =

@section 3 {v84}

  {NUM:7:84}
  haec in dedicatione altaris oblata sunt a principibus
  Israhel in die qua consecratum est acetabula argentea duodecim
  fialae argenteae duodecim mortariola aurea duodecim =

@section 3 {v85}

  {NUM:7:85}
  ita ut centum triginta argenti siclos haberet unum
  acetabulum et septuaginta siclos una fiala id est in commune
  vasorum omnium ex argento sicli duo milia quadringenti pondere
  sanctuarii =

@section 3 {v86}

  {NUM:7:86}
  mortariola aurea duodecim plena incenso denos siclos
  adpendentia pondere sanctuarii id est simul auri sicli centum
  viginti =

@section 3 {v87}

  {NUM:7:87}
  boves de armento in holocaustum duodecim arietes duodecim
  agni anniculi duodecim et libamenta eorum hirci duodecim pro
  peccato =

@section 3 {v88}

  {NUM:7:88}
  hostiae pacificorum boves viginti quattuor arietes
  sexaginta hirci sexaginta agni anniculi sexaginta haec oblata
  sunt in dedicatione altaris quando unctum est =

@section 3 {v89}

  {NUM:7:89}
  cumque ingrederetur Moses tabernaculum foederis ut
  consuleret oraculum audiebat vocem loquentis ad se de
  propitiatorio quod erat super arcam testimonii inter duos
  cherubin unde et loquebatur ei =

@section 2 {c8}

@section 3 {v1}

  {NUM:8:1}
  locutus est Dominus ad Mosen dicens =

@section 3 {v2}

  {NUM:8:2}
  loquere Aaroni et dices ad eum cum posueris septem lucernas
  contra eam partem quam candelabrum respicit lucere debebunt =

@section 3 {v3}

  {NUM:8:3}
  fecitque Aaron et inposuit lucernas super candelabrum ut
  praeceperat Dominus Mosi =

@section 3 {v4}

  {NUM:8:4}
  haec autem erat factura candelabri ex auro ductili tam
  medius stipes quam cuncta ex utroque calamorum latera
  nascebantur iuxta exemplum quod ostendit Dominus Mosi ita
  operatus est candelabrum =

@section 3 {v5}

  {NUM:8:5}
  et locutus est Dominus ad Mosen dicens =

@section 3 {v6}

  {NUM:8:6}
  tolle Levitas de medio filiorum Israhel et purificabis eos =

@section 3 {v7}

  {NUM:8:7}
  iuxta hunc ritum aspergantur aqua lustrationis et radant
  omnes pilos carnis suae cumque laverint vestimenta sua et
  mundati fuerint =

@section 3 {v8}

  {NUM:8:8}
  tollant bovem de armentis et libamentum eius similam oleo
  conspersam bovem autem alterum de armento tu accipies pro
  peccato =

@section 3 {v9}

  {NUM:8:9}
  et adplicabis Levitas coram tabernaculo foederis convocata
  omni multitudine filiorum Israhel =

@section 3 {v10}

  {NUM:8:10}
  cumque Levitae fuerint coram Domino ponent filii Israhel
  manus suas super eos =

@section 3 {v11}

  {NUM:8:11}
  et offeret Aaron Levitas munus in conspectu Domini a filiis
  Israhel ut serviant in ministerio eius =

@section 3 {v12}

  {NUM:8:12}
  Levitae quoque ponent manus suas super capita boum e quibus
  unum facies pro peccato et alterum in holocaustum Domini ut
  depreceris pro eis =

@section 3 {v13}

  {NUM:8:13}
  statuesque Levitas in conspectu Aaron et filiorum eius et
  consecrabis oblatos Domino =

@section 3 {v14}

  {NUM:8:14}
  ac separabis de medio filiorum Israhel ut sint mei =

@section 3 {v15}

  {NUM:8:15}
  et postea ingrediantur tabernaculum foederis ut serviant
  mihi sicque purificabis et consecrabis eos in oblationem Domini
  quoniam dono donati sunt mihi a filiis Israhel =

@section 3 {v16}

  {NUM:8:16}
  pro primogenitis quae aperiunt omnem vulvam in Israhel
  accepi eos =

@section 3 {v17}

  {NUM:8:17}
  mea sunt omnia primogenita filiorum Israhel tam ex
  hominibus quam ex iumentis ex die quo percussi omnem
  primogenitum in terra Aegypti sanctificavi eos mihi =

@section 3 {v18}

  {NUM:8:18}
  et tuli Levitas pro cunctis primogenitis filiorum Israhel =

@section 3 {v19}

  {NUM:8:19}
  tradidique eos dono Aaroni et filiis eius de medio populi
  ut serviant mihi pro Israhel in tabernaculo foederis et orent
  pro eis ne sit in populo plaga si ausi fuerint accedere ad
  sanctuarium =

@section 3 {v20}

  {NUM:8:20}
  feceruntque Moses et Aaron et omnis multitudo filiorum
  Israhel super Levitas quae praeceperat Dominus Mosi =

@section 3 {v21}

  {NUM:8:21}
  purificatique sunt et laverunt vestimenta sua elevavitque
  eos Aaron in conspectu Domini et oravit pro eis =

@section 3 {v22}

  {NUM:8:22}
  ut purificati ingrederentur ad officia sua in tabernaculum
  foederis coram Aaron et filiis eius sicut praeceperat Dominus
  Mosi de Levitis ita factum est =

@section 3 {v23}

  {NUM:8:23}
  locutus est Dominus ad Mosen dicens =

@section 3 {v24}

  {NUM:8:24}
  haec est lex Levitarum a viginti quinque annis et supra
  ingredientur ut ministrent in tabernaculo foederis =

@section 3 {v25}

  {NUM:8:25}
  cumque quinquagesimum annum aetatis impleverint servire
  cessabunt =

@section 3 {v26}

  {NUM:8:26}
  eruntque ministri fratrum suorum in tabernaculo foederis ut
  custodiant quae sibi fuerint commendata opera autem ipsa non
  faciant sic dispones Levitas in custodiis suis =

@section 2 {c9}

@section 3 {v1}

  {NUM:9:1}
  locutus est Dominus ad Mosen in deserto Sinai anno secundo
  postquam egressi sunt de terra Aegypti mense primo dicens =

@section 3 {v2}

  {NUM:9:2}
  faciant filii Israhel phase in tempore suo =

@section 3 {v3}

  {NUM:9:3}
  quartadecima die mensis huius ad vesperam iuxta omnes
  caerimonias et iustificationes eius =

@section 3 {v4}

  {NUM:9:4}
  praecepitque Moses filiis Israhel ut facerent phase =

@section 3 {v5}

  {NUM:9:5}
  qui fecerunt tempore suo quartadecima die mensis ad vesperam
  in monte Sinai iuxta omnia quae mandaverat Dominus Mosi
  fecerunt filii Israhel =

@section 3 {v6}

  {NUM:9:6}
  ecce autem quidam inmundi super animam hominis qui non
  poterant facere pascha in die illo accedentes ad Mosen et Aaron =

@section 3 {v7}

  {NUM:9:7}
  dixerunt eis inmundi sumus super animam hominis quare
  fraudamur ut non valeamus offerre oblationem Domino in tempore
  suo inter filios Israhel =

@section 3 {v8}

  {NUM:9:8}
  quibus respondit Moses state ut consulam quid praecipiat
  Dominus de vobis =

@section 3 {v9}

  {NUM:9:9}
  locutusque est Dominus ad Mosen dicens =

@section 3 {v10}

  {NUM:9:10}
  loquere filiis Israhel homo qui fuerit inmundus super anima
  sive in via procul in gente vestra faciat phase Domino =

@section 3 {v11}

  {NUM:9:11}
  mense secundo quartadecima die mensis ad vesperam cum
  azymis et lactucis agrestibus comedent illud =

@section 3 {v12}

  {NUM:9:12}
  non relinquent ex eo quippiam usque mane et os eius non
  confringent omnem ritum phase observabunt =

@section 3 {v13}

  {NUM:9:13}
  si quis autem et mundus est et in itinere non fuit et tamen
  non fecit phase exterminabitur anima illa de populis suis quia
  sacrificium Domino non obtulit tempore suo peccatum suum ipse
  portabit =

@section 3 {v14}

  {NUM:9:14}
  peregrinus quoque et advena si fuerit apud vos faciet phase
  Domini iuxta caerimonias et iustificationes eius praeceptum
  idem erit apud vos tam advenae quam indigenae =

@section 3 {v15}

  {NUM:9:15}
  igitur die qua erectum est tabernaculum operuit illud nubes
  a vespere autem super tentorium erat quasi species ignis usque
  mane =

@section 3 {v16}

  {NUM:9:16}
  sic fiebat iugiter per diem operiebat illud nubes et per
  noctem quasi species ignis =

@section 3 {v17}

  {NUM:9:17}
  cumque ablata fuisset nubes quae tabernaculum protegebat
  tunc proficiscebantur filii Israhel et in loco ubi stetisset
  nubes ibi castrametabantur =

@section 3 {v18}

  {NUM:9:18}
  ad imperium Domini proficiscebantur et ad imperium illius
  figebant tabernaculum cunctis diebus quibus stabat nubes super
  tabernaculum manebant in eodem loco =

@section 3 {v19}

  {NUM:9:19}
  et si evenisset ut multo tempore maneret super illud erant
  filii Israhel in excubiis Domini et non proficiscebantur =

@section 3 {v20}

  {NUM:9:20}
  quotquot diebus fuisset nubes super tabernaculum ad
  imperium Domini erigebant tentoria et ad imperium illius
  deponebant =

@section 3 {v21}

  {NUM:9:21}
  si fuisset nubes a vespere usque mane et statim diluculo
  tabernaculum reliquisset proficiscebantur et si post diem et
  noctem recessisset dissipabant tentoria =

@section 3 {v22}

  {NUM:9:22}
  si biduo aut uno mense vel longiori tempore fuisset super
  tabernaculum manebant filii Israhel in eodem loco et non
  proficiscebantur statim autem ut recessisset movebant castra =

@section 3 {v23}

  {NUM:9:23}
  per verbum Domini figebant tentoria et per verbum illius
  proficiscebantur erantque in excubiis Domini iuxta imperium
  eius per manum Mosi =

@section 2 {c10}

@section 3 {v1}

  {NUM:10:1}
  locutus est Dominus ad Mosen dicens =

@section 3 {v2}

  {NUM:10:2}
  fac tibi duas tubas argenteas ductiles quibus convocare
  possis multitudinem quando movenda sunt castra =

@section 3 {v3}

  {NUM:10:3}
  cumque increpueris tubis congregabitur ad te omnis turba ad
  ostium foederis tabernaculi =

@section 3 {v4}

  {NUM:10:4}
  si semel clangueris venient ad te principes et capita
  multitudinis Israhel =

@section 3 {v5}

  {NUM:10:5}
  sin autem prolixior atque concisus clangor increpuerit
  movebunt castra primi qui sunt ad orientalem plagam =

@section 3 {v6}

  {NUM:10:6}
  in secundo autem sonitu et pari ululatu tubae levabunt
  tentoria qui habitant ad meridiem et iuxta hunc modum reliqui
  facient ululantibus tubis in profectione =

@section 3 {v7}

  {NUM:10:7}
  quando autem congregandus est populus simplex tubarum
  clangor erit et non concise ululabunt =

@section 3 {v8}

  {NUM:10:8}
  filii Aaron sacerdotes clangent tubis eritque hoc legitimum
  sempiternum in generationibus vestris =

@section 3 {v9}

  {NUM:10:9}
  si exieritis ad bellum de terra vestra contra hostes qui
  dimicant adversum vos clangetis ululantibus tubis et erit
  recordatio vestri coram Domino Deo vestro ut eruamini de
  manibus inimicorum vestrorum =

@section 3 {v10}

  {NUM:10:10}
  si quando habebitis epulum et dies festos et kalendas
  canetis tubis super holocaustis et pacificis victimis ut sint
  vobis in recordationem Dei vestri ego Dominus Deus vester =

@section 3 {v11}

  {NUM:10:11}
  anno secundo mense secundo vicesima die mensis elevata est
  nubes de tabernaculo foederis =

@section 3 {v12}

  {NUM:10:12}
  profectique sunt filii Israhel per turmas suas de deserto
  Sinai et recubuit nubes in solitudine Pharan =

@section 3 {v13}

  {NUM:10:13}
  moveruntque castra primi iuxta imperium Domini in manu
  Mosi =

@section 3 {v14}

  {NUM:10:14}
  filii Iuda per turmas suas quorum princeps erat Naasson
  filius Aminadab =

@section 3 {v15}

  {NUM:10:15}
  in tribu filiorum Isachar fuit princeps Nathanahel filius
  Suar =

@section 3 {v16}

  {NUM:10:16}
  in tribu Zabulon erat princeps Heliab filius Helon =

@section 3 {v17}

  {NUM:10:17}
  depositumque est tabernaculum quod portantes egressi sunt
  filii Gerson et Merari =

@section 3 {v18}

  {NUM:10:18}
  profectique sunt et filii Ruben per turmas et ordinem suum
  quorum princeps erat Helisur filius Sedeur =

@section 3 {v19}

  {NUM:10:19}
  in tribu autem filiorum Symeon princeps fuit Salamihel
  filius Surisaddai =

@section 3 {v20}

  {NUM:10:20}
  porro in tribu Gad erat princeps Heliasaph filius Duhel =

@section 3 {v21}

  {NUM:10:21}
  profectique sunt et Caathitae portantes sanctuarium tamdiu
  tabernaculum portabatur donec venirent ad erectionis locum =

@section 3 {v22}

  {NUM:10:22}
  moverunt castra et filii Ephraim per turmas suas in quorum
  exercitu princeps erat Helisama filius Ammiud =

@section 3 {v23}

  {NUM:10:23}
  in tribu autem filiorum Manasse princeps fuit Gamalihel
  filius Phadassur =

@section 3 {v24}

  {NUM:10:24}
  et in tribu Beniamin dux Abidan filius Gedeonis =

@section 3 {v25}

  {NUM:10:25}
  novissimi castrorum omnium profecti sunt filii Dan per
  turmas suas in quorum exercitu princeps fuit Ahiezer filius
  Amisaddai =

@section 3 {v26}

  {NUM:10:26}
  in tribu autem filiorum Aser erat princeps Phagaihel
  filius Ochran =

@section 3 {v27}

  {NUM:10:27}
  et in tribu filiorum Nepthalim princeps Achira filius
  Henan =

@section 3 {v28}

  {NUM:10:28}
  haec sunt castra et profectiones filiorum Israhel per
  turmas suas quando egrediebantur =

@section 3 {v29}

  {NUM:10:29}
  dixitque Moses Hobab filio Rahuhel Madianiti cognato suo
  proficiscimur ad locum quem Dominus daturus est nobis veni
  nobiscum ut benefaciamus tibi quia Dominus bona promisit
  Israheli =

@section 3 {v30}

  {NUM:10:30}
  cui ille respondit non vadam tecum sed revertar in terram
  meam in qua natus sum =

@section 3 {v31}

  {NUM:10:31}
  et ille noli inquit nos relinquere tu enim nosti in quibus
  locis per desertum castra ponere debeamus et eris ductor noster =

@section 3 {v32}

  {NUM:10:32}
  cumque nobiscum veneris quicquid optimum fuerit ex opibus
  quas nobis traditurus est Dominus dabimus tibi =

@section 3 {v33}

  {NUM:10:33}
  profecti sunt ergo de monte Domini via trium dierum
  arcaque foederis Domini praecedebat eos per dies tres providens
  castrorum locum =

@section 3 {v34}

  {NUM:10:34}
  nubes quoque Domini super eos erat per diem cum incederent =

@section 3 {v35}

  {NUM:10:35}
  cumque elevaretur arca dicebat Moses surge Domine et
  dissipentur inimici tui et fugiant qui oderunt te a facie tua =

@section 3 {v36}

  {NUM:10:36}
  cum autem deponeretur aiebat revertere Domine ad
  multitudinem exercitus Israhel =

@section 2 {c11}

@section 3 {v1}

  {NUM:11:1}
  interea ortum est murmur populi quasi dolentium pro labore
  contra Dominum quod cum audisset iratus est et accensus in eos
  ignis Domini devoravit extremam castrorum partem =

@section 3 {v2}

  {NUM:11:2}
  cumque clamasset populus ad Mosen oravit Moses Dominum et
  absortus est ignis =

@section 3 {v3}

  {NUM:11:3}
  vocavitque nomen loci illius Incensio eo quod succensus
  fuisset contra eos ignis Domini =

@section 3 {v4}

  {NUM:11:4}
  vulgus quippe promiscuum quod ascenderat cum eis flagravit
  desiderio sedens et flens iunctis sibi pariter filiis Israhel
  et ait quis dabit nobis ad vescendum carnes =

@section 3 {v5}

  {NUM:11:5}
  recordamur piscium quos comedebamus in Aegypto gratis in
  mentem nobis veniunt cucumeres et pepones porrique et cepae et
  alia =

@section 3 {v6}

  {NUM:11:6}
  anima nostra arida est nihil aliud respiciunt oculi nostri
  nisi man =

@section 3 {v7}

  {NUM:11:7}
  erat autem man quasi semen coriandri coloris bdellii =

@section 3 {v8}

  {NUM:11:8}
  circuibatque populus et colligens illud frangebat mola sive
  terebat in mortario coquens in olla et faciens ex eo tortulas
  saporis quasi panis oleati =

@section 3 {v9}

  {NUM:11:9}
  cumque descenderet nocte super castra ros descendebat
  pariter et man =

@section 3 {v10}

  {NUM:11:10}
  audivit ergo Moses flentem populum per familias singulos
  per ostia tentorii sui iratusque est furor Domini valde sed et
  Mosi intoleranda res visa est =

@section 3 {v11}

  {NUM:11:11}
  et ait ad Dominum cur adflixisti servum tuum quare non
  invenio gratiam coram te et cur inposuisti pondus universi
  populi huius super me =

@section 3 {v12}

  {NUM:11:12}
  numquid ego concepi omnem hanc multitudinem vel genui eam
  ut dicas mihi porta eos in sinu tuo sicut portare solet nutrix
  infantulum et defer in terram pro qua iurasti patribus eorum =

@section 3 {v13}

  {NUM:11:13}
  unde mihi carnes ut dem tantae multitudini flent contra me
  dicentes da nobis carnes ut comedamus =

@section 3 {v14}

  {NUM:11:14}
  non possum solus sustinere omnem hunc populum quia gravis
  mihi est =

@section 3 {v15}

  {NUM:11:15}
  sin aliter tibi videtur obsecro ut interficias me et
  inveniam gratiam in oculis tuis ne tantis adficiar malis =

@section 3 {v16}

  {NUM:11:16}
  et dixit Dominus ad Mosen congrega mihi septuaginta viros
  de senibus Israhel quos tu nosti quod senes populi sint ac
  magistri et duces eos ad ostium tabernaculi foederis faciesque
  ibi stare tecum =

@section 3 {v17}

  {NUM:11:17}
  ut descendam et loquar tibi et auferam de spiritu tuo
  tradamque eis ut sustentent tecum onus populi et non tu solus
  graveris =

@section 3 {v18}

  {NUM:11:18}
  populo quoque dices sanctificamini cras comedetis carnes
  ego enim audivi vos dicere quis dabit nobis escas carnium bene
  nobis erat in Aegypto ut det vobis Dominus carnes et comedatis =

@section 3 {v19}

  {NUM:11:19}
  non uno die nec duobus vel quinque aut decem nec viginti
  quidem =

@section 3 {v20}

  {NUM:11:20}
  sed usque ad mensem dierum donec exeat per nares vestras
  et vertatur in nausiam eo quod reppuleritis Dominum qui in
  medio vestri est et fleveritis coram eo dicentes quare egressi
  sumus ex Aegypto =

@section 3 {v21}

  {NUM:11:21}
  et ait Moses sescenta milia peditum huius populi sunt et
  tu dicis dabo eis esum carnium mense integro =

@section 3 {v22}

  {NUM:11:22}
  numquid ovium et boum multitudo caedetur ut possit
  sufficere ad cibum vel omnes pisces maris in unum
  congregabuntur ut eos satient =

@section 3 {v23}

  {NUM:11:23}
  cui respondit Dominus numquid manus Domini invalida est
  iam nunc videbis utrum meus sermo opere conpleatur =

@section 3 {v24}

  {NUM:11:24}
  venit igitur Moses et narravit populo verba Domini
  congregans septuaginta viros de senibus Israhel quos stare
  fecit circa tabernaculum =

@section 3 {v25}

  {NUM:11:25}
  descenditque Dominus per nubem et locutus est ad eum
  auferens de spiritu qui erat in Mosen et dans septuaginta viris
  cumque requievisset in eis spiritus prophetaverunt nec ultra
  cessarunt =

@section 3 {v26}

  {NUM:11:26}
  remanserant autem in castris duo viri quorum unus
  vocabatur Heldad et alter Medad super quos requievit spiritus
  nam et ipsi descripti fuerant et non exierant ad tabernaculum =

@section 3 {v27}

  {NUM:11:27}
  cumque prophetarent in castris cucurrit puer et nuntiavit
  Mosi dicens Heldad et Medad prophetant in castris =

@section 3 {v28}

  {NUM:11:28}
  statim Iosue filius Nun minister Mosi et electus e
  pluribus ait domine mi Moses prohibe eos =

@section 3 {v29}

  {NUM:11:29}
  at ille quid inquit aemularis pro me quis tribuat ut omnis
  populus prophetet et det eis Dominus spiritum suum =

@section 3 {v30}

  {NUM:11:30}
  reversusque est Moses et maiores natu Israhel in castra =

@section 3 {v31}

  {NUM:11:31}
  ventus autem egrediens a Domino arreptas trans mare
  coturnices detulit et dimisit in castra itinere quantum uno die
  confici potest ex omni parte castrorum per circuitum
  volabantque in aere duobus cubitis altitudine super terram =

@section 3 {v32}

  {NUM:11:32}
  surgens ergo populus toto die illo et nocte ac die altero
  congregavit coturnicum qui parum decem choros et siccaverunt
  eas per gyrum castrorum =

@section 3 {v33}

  {NUM:11:33}
  adhuc carnes erant in dentibus eorum nec defecerat
  huiuscemodi cibus et ecce furor Domini concitatus in populum
  percussit eum plaga magna nimis =

@section 3 {v34}

  {NUM:11:34}
  vocatusque est ille locus sepulchra Concupiscentiae ibi
  enim sepelierunt populum qui desideraverat egressi autem de
  sepulchris Concupiscentiae venerunt in Aseroth et manserunt ibi =

@section 2 {c12}

@section 3 {v1}

  {NUM:12:1}
  locutaque est Maria et Aaron contra Mosen propter uxorem
  eius aethiopissam =

@section 3 {v2}

  {NUM:12:2}
  et dixerunt num per solum Mosen locutus est Dominus nonne
  et nobis similiter est locutus quod cum audisset Dominus =

@section 3 {v3}

  {NUM:12:3}
  erat enim Moses vir mitissimus super omnes homines qui
  morabantur in terra =

@section 3 {v4}

  {NUM:12:4}
  statim locutus est ad eum et ad Aaron et Mariam egredimini
  vos tantum tres ad tabernaculum foederis cumque fuissent
  egressi =

@section 3 {v5}

  {NUM:12:5}
  descendit Dominus in columna nubis et stetit in introitu
  tabernaculi vocans Aaron et Mariam qui cum issent =

@section 3 {v6}

  {NUM:12:6}
  dixit ad eos audite sermones meos si quis fuerit inter vos
  propheta Domini in visione apparebo ei vel per somnium loquar
  ad illum =

@section 3 {v7}

  {NUM:12:7}
  at non talis servus meus Moses qui in omni domo mea
  fidelissimus est =

@section 3 {v8}

  {NUM:12:8}
  ore enim ad os loquor ei et palam non per enigmata et
  figuras Dominum videt quare igitur non timuistis detrahere
  servo meo Mosi =

@section 3 {v9}

  {NUM:12:9}
  iratusque contra eos abiit =

@section 3 {v10}

  {NUM:12:10}
  nubes quoque recessit quae erat super tabernaculum et ecce
  Maria apparuit candens lepra quasi nix cumque respexisset eam
  Aaron et vidisset perfusam lepra =

@section 3 {v11}

  {NUM:12:11}
  ait ad Mosen obsecro domine mi ne inponas nobis hoc
  peccatum quod stulte commisimus =

@section 3 {v12}

  {NUM:12:12}
  ne fiat haec quasi mortua et ut abortivum quod proicitur
  de vulva matris suae ecce iam medium carnis eius devoratum est
  lepra =

@section 3 {v13}

  {NUM:12:13}
  clamavitque Moses ad Dominum dicens Deus obsecro sana eam =

@section 3 {v14}

  {NUM:12:14}
  cui respondit Dominus si pater eius spuisset in faciem
  illius nonne debuerat saltem septem dierum rubore suffundi
  separetur septem diebus extra castra et postea revocabitur =

@section 3 {v15}

  {NUM:12:15}
  exclusa est itaque Maria extra castra septem diebus et
  populus non est motus de loco illo donec revocata est Maria =

@section 2 {c13}

@section 3 {v1}

  {NUM:13:1}
  profectus est de Aseroth fixis tentoriis in deserto Pharan =

@section 3 {v2}

  {NUM:13:2}
  ibi locutus est Dominus ad Mosen dicens =

@section 3 {v3}

  {NUM:13:3}
  mitte viros qui considerent terram Chanaan quam daturus sum
  filiis Israhel singulos de singulis tribubus ex principibus =

@section 3 {v4}

  {NUM:13:4}
  fecit Moses quod Dominus imperarat de deserto Pharan
  mittens principes viros quorum ista sunt nomina =

@section 3 {v5}

  {NUM:13:5}
  de tribu Ruben Semmua filium Zecchur =

@section 3 {v6}

  {NUM:13:6}
  de tribu Symeon Saphat filium Huri =

@section 3 {v7}

  {NUM:13:7}
  de tribu Iuda Chaleb filium Iepphonne =

@section 3 {v8}

  {NUM:13:8}
  de tribu Isachar Igal filium Ioseph =

@section 3 {v9}

  {NUM:13:9}
  de tribu Ephraim Osee filium Nun =

@section 3 {v10}

  {NUM:13:10}
  de tribu Beniamin Phalti filium Raphu =

@section 3 {v11}

  {NUM:13:11}
  de tribu Zabulon Geddihel filium Sodi =

@section 3 {v12}

  {NUM:13:12}
  de tribu Ioseph sceptri Manasse Gaddi filium Susi =

@section 3 {v13}

  {NUM:13:13}
  de tribu Dan Ammihel filium Gemalli =

@section 3 {v14}

  {NUM:13:14}
  de tribu Aser Sthur filium Michahel =

@section 3 {v15}

  {NUM:13:15}
  de tribu Nepthali Naabbi filium Vaphsi =

@section 3 {v16}

  {NUM:13:16}
  de tribu Gad Guhel filium Machi =

@section 3 {v17}

  {NUM:13:17}
  haec sunt nomina virorum quos misit Moses ad considerandam
  terram vocavitque Osee filium Nun Iosue =

@section 3 {v18}

  {NUM:13:18}
  misit ergo eos Moses ad considerandam terram Chanaan et
  dixit ad eos ascendite per meridianam plagam cumque veneritis
  ad montes =

@section 3 {v19}

  {NUM:13:19}
  considerate terram qualis sit et populum qui habitator est
  eius utrum fortis sit an infirmus pauci numero an plures =

@section 3 {v20}

  {NUM:13:20}
  ipsa terra bona an mala urbes quales muratae an absque
  muris =

@section 3 {v21}

  {NUM:13:21}
  humus pinguis an sterilis nemorosa an absque arboribus
  confortamini et adferte nobis de fructibus terrae erat autem
  tempus quando iam praecoquae uvae vesci possunt =

@section 3 {v22}

  {NUM:13:22}
  cumque ascendissent exploraverunt terram a deserto Sin
  usque Roob intrantibus Emath =

@section 3 {v23}

  {NUM:13:23}
  ascenderuntque ad meridiem et venerunt in Hebron ubi erant
  Ahiman et Sisai et Tholmai filii Enach nam Hebron septem annis
  ante Tanim urbem Aegypti condita est =

@section 3 {v24}

  {NUM:13:24}
  pergentesque usque ad torrentem Botri absciderunt palmitem
  cum uva sua quem portaverunt in vecte duo viri de malis quoque
  granatis et de ficis loci illius tulerunt =

@section 3 {v25}

  {NUM:13:25}
  qui appellatus est Neelescol id est torrens Botri eo quod
  botrum inde portassent filii Israhel =

@section 3 {v26}

  {NUM:13:26}
  reversique exploratores terrae post quadraginta dies omni
  regione circuita =

@section 3 {v27}

  {NUM:13:27}
  venerunt ad Mosen et Aaron et ad omnem coetum filiorum
  Israhel in desertum Pharan quod est in Cades locutique eis et
  omni multitudini ostenderunt fructus terrae =

@section 3 {v28}

  {NUM:13:28}
  et narraverunt dicentes venimus in terram ad quam misisti
  nos quae re vera fluit lacte et melle ut ex his fructibus
  cognosci potest =

@section 3 {v29}

  {NUM:13:29}
  sed cultores fortissimos habet et urbes grandes atque
  muratas stirpem Enach vidimus ibi =

@section 3 {v30}

  {NUM:13:30}
  Amalech habitat in meridie Hettheus et Iebuseus et
  Amorreus in montanis Chananeus vero moratur iuxta mare et circa
  fluenta Iordanis =

@section 3 {v31}

  {NUM:13:31}
  inter haec Chaleb conpescens murmur populi qui oriebatur
  contra Mosen ait ascendamus et possideamus terram quoniam
  poterimus obtinere eam =

@section 3 {v32}

  {NUM:13:32}
  alii vero qui fuerant cum eo dicebant nequaquam ad hunc
  populum valemus ascendere quia fortior nobis est =

@section 3 {v33}

  {NUM:13:33}
  detraxeruntque terrae quam inspexerant apud filios Israhel
  dicentes terram quam lustravimus devorat habitatores suos
  populum quem aspeximus procerae staturae est =

@section 3 {v34}

  {NUM:13:34}
  ibi vidimus monstra quaedam filiorum Enach de genere
  giganteo quibus conparati quasi lucustae videbamur =

@section 2 {c14}

@section 3 {v1}

  {NUM:14:1}
  igitur vociferans omnis turba flevit nocte illa =

@section 3 {v2}

  {NUM:14:2}
  et murmurati sunt contra Mosen et Aaron cuncti filii
  Israhel dicentes =

@section 3 {v3}

  {NUM:14:3}
  utinam mortui essemus in Aegypto et non in hac vasta
  solitudine utinam pereamus et non inducat nos Dominus in terram
  istam ne cadamus gladio et uxores ac liberi nostri ducantur
  captivi nonne melius est reverti in Aegyptum =

@section 3 {v4}

  {NUM:14:4}
  dixeruntque alter ad alterum constituamus nobis ducem et
  revertamur in Aegyptum =

@section 3 {v5}

  {NUM:14:5}
  quo audito Moses et Aaron ceciderunt proni in terram coram
  omni multitudine filiorum Israhel =

@section 3 {v6}

  {NUM:14:6}
  at vero Iosue filius Nun et Chaleb filius Iepphonne qui et
  ipsi lustraverant terram sciderunt vestimenta sua =

@section 3 {v7}

  {NUM:14:7}
  et ad omnem multitudinem filiorum Israhel locuti sunt
  terram quam circuivimus valde bona est =

@section 3 {v8}

  {NUM:14:8}
  si propitius fuerit Dominus inducet nos in eam et tradet
  humum lacte et melle manantem =

@section 3 {v9}

  {NUM:14:9}
  nolite rebelles esse contra Dominum neque timeatis populum
  terrae huius quia sicut panem ita eos possumus devorare
  recessit ab illis omne praesidium Dominus nobiscum est nolite
  metuere =

@section 3 {v10}

  {NUM:14:10}
  cumque clamaret omnis multitudo et lapidibus eos vellet
  opprimere apparuit gloria Domini super tectum foederis cunctis
  filiis Israhel =

@section 3 {v11}

  {NUM:14:11}
  et dixit Dominus ad Mosen usquequo detrahet mihi populus
  iste quousque non credent mihi in omnibus signis quae feci
  coram eis =

@section 3 {v12}

  {NUM:14:12}
  feriam igitur eos pestilentia atque consumam te autem
  faciam principem super gentem magnam et fortiorem quam haec est =

@section 3 {v13}

  {NUM:14:13}
  et ait Moses ad Dominum ut audiant Aegyptii de quorum
  medio eduxisti populum istum =

@section 3 {v14}

  {NUM:14:14}
  et habitatores terrae huius qui audierunt quod tu Domine
  in populo isto sis et facie videaris ad faciem et nubes tua
  protegat illos et in columna nubis praecedas eos per diem et in
  columna ignis per noctem =

@section 3 {v15}

  {NUM:14:15}
  quod occideris tantam multitudinem quasi unum hominem et
  dicant =

@section 3 {v16}

  {NUM:14:16}
  non poterat introducere populum in terram pro qua
  iuraverat idcirco occidit eos in solitudine =

@section 3 {v17}

  {NUM:14:17}
  magnificetur ergo fortitudo Domini sicut iurasti dicens =

@section 3 {v18}

  {NUM:14:18}
  Dominus patiens et multae misericordiae auferens
  iniquitatem et scelera nullumque innoxium derelinquens qui
  visitas peccata patrum in filios in tertiam et quartam
  generationem =

@section 3 {v19}

  {NUM:14:19}
  dimitte obsecro peccatum populi tui huius secundum
  magnitudinem misericordiae tuae sicut propitius fuisti
  egredientibus de Aegypto usque ad locum istum =

@section 3 {v20}

  {NUM:14:20}
  dixitque Dominus dimisi iuxta verbum tuum =

@section 3 {v21}

  {NUM:14:21}
  vivo ego et implebitur gloria Domini universa terra =

@section 3 {v22}

  {NUM:14:22}
  attamen omnes homines qui viderunt maiestatem meam et
  signa quae feci in Aegypto et in solitudine et temptaverunt me
  iam per decem vices nec oboedierunt voci meae =

@section 3 {v23}

  {NUM:14:23}
  non videbunt terram pro qua iuravi patribus eorum nec
  quisquam ex illis qui detraxit mihi intuebitur eam =

@section 3 {v24}

  {NUM:14:24}
  servum meum Chaleb qui plenus alio spiritu secutus est me
  inducam in terram hanc quam circuivit et semen eius possidebit
  eam =

@section 3 {v25}

  {NUM:14:25}
  quoniam Amalechites et Chananeus habitant in vallibus cras
  movete castra et revertimini in solitudinem per viam maris
  Rubri =

@section 3 {v26}

  {NUM:14:26}
  locutusque est Dominus ad Mosen et Aaron dicens =

@section 3 {v27}

  {NUM:14:27}
  usquequo multitudo haec pessima murmurat contra me
  querellas filiorum Israhel audivi =

@section 3 {v28}

  {NUM:14:28}
  dic ergo eis vivo ego ait Dominus sicut locuti estis
  audiente me sic faciam vobis =

@section 3 {v29}

  {NUM:14:29}
  in solitudine hac iacebunt cadavera vestra omnes qui
  numerati estis a viginti annis et supra et murmurastis contra
  me =

@section 3 {v30}

  {NUM:14:30}
  non intrabitis terram super quam levavi manum meam ut
  habitare vos facerem praeter Chaleb filium Iepphonne et Iosue
  filium Nun =

@section 3 {v31}

  {NUM:14:31}
  parvulos autem vestros de quibus dixistis quod praedae
  hostibus forent introducam ut videant terram quae vobis
  displicuit =

@section 3 {v32}

  {NUM:14:32}
  vestra cadavera iacebunt in solitudine =

@section 3 {v33}

  {NUM:14:33}
  filii vestri erunt vagi in deserto annis quadraginta et
  portabunt fornicationem vestram donec consumantur cadavera
  patrum in deserto =

@section 3 {v34}

  {NUM:14:34}
  iuxta numerum quadraginta dierum quibus considerastis
  terram annus pro die inputabitur et quadraginta annis
  recipietis iniquitates vestras et scietis ultionem meam =

@section 3 {v35}

  {NUM:14:35}
  quoniam sicut locutus sum ita faciam omni multitudini huic
  pessimae quae consurrexit adversum me in solitudine hac
  deficiet et morietur =

@section 3 {v36}

  {NUM:14:36}
  igitur omnes viri quos miserat Moses ad contemplandam
  terram et qui reversi murmurare fecerant contra eum omnem
  multitudinem detrahentes terrae quod esset mala =

@section 3 {v37}

  {NUM:14:37}
  mortui sunt atque percussi in conspectu Domini =

@section 3 {v38}

  {NUM:14:38}
  Iosue autem filius Nun et Chaleb filius Iepphonne vixerunt
  ex omnibus qui perrexerant ad considerandam terram =

@section 3 {v39}

  {NUM:14:39}
  locutusque est Moses universa verba haec ad omnes filios
  Israhel et luxit populus nimis =

@section 3 {v40}

  {NUM:14:40}
  et ecce mane primo surgentes ascenderunt verticem montis
  atque dixerunt parati sumus ascendere ad locum de quo Dominus
  locutus est quia peccavimus =

@section 3 {v41}

  {NUM:14:41}
  quibus Moses cur inquit transgredimini verbum Domini quod
  vobis non cedet in prosperum =

@section 3 {v42}

  {NUM:14:42}
  nolite ascendere non enim est Dominus vobiscum ne
  corruatis coram inimicis vestris =

@section 3 {v43}

  {NUM:14:43}
  Amalechites et Chananeus ante vos sunt quorum gladio
  corruetis eo quod nolueritis adquiescere Domino nec erit
  Dominus vobiscum =

@section 3 {v44}

  {NUM:14:44}
  at illi contenebrati ascenderunt in verticem montis arca
  autem testamenti Domini et Moses non recesserunt de castris =

@section 3 {v45}

  {NUM:14:45}
  descenditque Amalechites et Chananeus qui habitabant in
  monte et percutiens eos atque concidens persecutus est usque
  Horma =

@section 2 {c15}

@section 3 {v1}

  {NUM:15:1}
  locutus est Dominus ad Mosen dicens =

@section 3 {v2}

  {NUM:15:2}
  loquere ad filios Israhel et dices ad eos cum ingressi
  fueritis terram habitationis vestrae quam ego dabo vobis =

@section 3 {v3}

  {NUM:15:3}
  et feceritis oblationem Domino in holocaustum aut victimam
  vota solventes vel sponte offerentes munera aut in
  sollemnitatibus vestris adolentes odorem suavitatis Domino de
  bubus sive de ovibus =

@section 3 {v4}

  {NUM:15:4}
  offeret quicumque immolaverit victimam sacrificium similae
  decimam partem oephi conspersae oleo quod mensuram habebit
  quartam partem hin =

@section 3 {v5}

  {NUM:15:5}
  et vinum ad liba fundenda eiusdem mensurae dabit in
  holocausto sive in victima per agnos singulos =

@section 3 {v6}

  {NUM:15:6}
  et arietis erit sacrificium similae duarum decimarum quae
  conspersa sit oleo tertiae partis hin =

@section 3 {v7}

  {NUM:15:7}
  et vinum ad libamentum tertiae partis eiusdem mensurae
  offeret in odorem suavitatis Domino =

@section 3 {v8}

  {NUM:15:8}
  quando vero de bubus feceris holocaustum aut hostiam ut
  impleas votum vel pacificas victimas =

@section 3 {v9}

  {NUM:15:9}
  dabis per singulos boves similae tres decimas conspersae
  oleo quod habeat medium mensurae hin =

@section 3 {v10}

  {NUM:15:10}
  et vinum ad liba fundenda eiusdem mensurae in oblationem
  suavissimi odoris Domino =

@section 3 {v11}

  {NUM:15:11}
  sic facietis =

@section 3 {v12}

  {NUM:15:12}
  per singulos boves et arietes et agnos et hedos =

@section 3 {v13}

  {NUM:15:13}
  tam indigenae quam peregrini =

@section 3 {v14}

  {NUM:15:14}
  eodem ritu offerent sacrificia =

@section 3 {v15}

  {NUM:15:15}
  unum praeceptum erit atque iudicium tam vobis quam advenis
  terrae =

@section 3 {v16}

  {NUM:15:16}
  locutus est Dominus ad Mosen dicens =

@section 3 {v17}

  {NUM:15:17}
  loquere filiis Israhel et dices ad eos =

@section 3 {v18}

  {NUM:15:18}
  cum veneritis in terram quam dabo vobis =

@section 3 {v19}

  {NUM:15:19}
  et comederitis de panibus regionis illius separabitis
  primitias Domino =

@section 3 {v20}

  {NUM:15:20}
  de cibis vestris sicut de areis primitias separatis =

@section 3 {v21}

  {NUM:15:21}
  ita et de pulmentis dabitis primitiva Domino =

@section 3 {v22}

  {NUM:15:22}
  quod si per ignorantiam praeterieritis quicquam horum quae
  locutus est Dominus ad Mosen =

@section 3 {v23}

  {NUM:15:23}
  et mandavit per eum ad vos a die qua coepit iubere et
  ultra =

@section 3 {v24}

  {NUM:15:24}
  oblitaque fuerit facere multitudo offeret vitulum de
  armento holocaustum in odorem suavissimum Domino et sacrificium
  eius ac liba ut caerimoniae postulant hircumque pro peccato =

@section 3 {v25}

  {NUM:15:25}
  et rogabit sacerdos pro omni multitudine filiorum Israhel
  et dimittetur eis quoniam non sponte peccaverunt nihilominus
  offerentes incensum Domino pro se et pro peccato atque errore
  suo =

@section 3 {v26}

  {NUM:15:26}
  et dimittetur universae plebi filiorum Israhel et advenis
  qui peregrinantur inter vos quoniam culpa est omnis populi per
  ignorantiam =

@section 3 {v27}

  {NUM:15:27}
  quod si anima una nesciens peccaverit offeret capram
  anniculam pro peccato suo =

@section 3 {v28}

  {NUM:15:28}
  et deprecabitur pro ea sacerdos quod inscia peccaverit
  coram Domino inpetrabitque ei veniam et dimittetur illi =

@section 3 {v29}

  {NUM:15:29}
  tam indigenis quam advenis una lex erit omnium qui
  peccaverint ignorantes =

@section 3 {v30}

  {NUM:15:30}
  anima vero quae per superbiam aliquid commiserit sive
  civis sit ille sive peregrinus quoniam adversum Dominum
  rebellis fuit peribit de populo suo =

@section 3 {v31}

  {NUM:15:31}
  verbum enim Domini contempsit et praeceptum illius fecit
  irritum idcirco delebitur et portabit iniquitatem suam =

@section 3 {v32}

  {NUM:15:32}
  factum est autem cum essent filii Israhel in solitudine et
  invenissent hominem colligentem ligna in die sabbati =

@section 3 {v33}

  {NUM:15:33}
  obtulerunt eum Mosi et Aaron et universae multitudini =

@section 3 {v34}

  {NUM:15:34}
  qui recluserunt eum in carcerem nescientes quid super eo
  facere deberent =

@section 3 {v35}

  {NUM:15:35}
  dixitque Dominus ad Mosen morte moriatur homo iste obruat
  eum lapidibus omnis turba extra castra =

@section 3 {v36}

  {NUM:15:36}
  cumque eduxissent eum foras obruerunt lapidibus et mortuus
  est sicut praeceperat Dominus =

@section 3 {v37}

  {NUM:15:37}
  dixit quoque Dominus ad Mosen =

@section 3 {v38}

  {NUM:15:38}
  loquere filiis Israhel et dices ad eos ut faciant sibi
  fimbrias per angulos palliorum ponentes in eis vittas
  hyacinthinas =

@section 3 {v39}

  {NUM:15:39}
  quas cum viderint recordentur omnium mandatorum Domini nec
  sequantur cogitationes suas et oculos per res varias
  fornicantes =

@section 3 {v40}

  {NUM:15:40}
  sed magis memores praeceptorum Domini faciant ea sintque
  sancti Deo suo =

@section 3 {v41}

  {NUM:15:41}
  ego Dominus Deus vester qui eduxi vos de terra Aegypti ut
  essem vester Deus =

@section 2 {c16}

@section 3 {v1}

  {NUM:16:1}
  ecce autem Core filius Isaar filii Caath filii Levi et
  Dathan atque Abiram filii Heliab Hon quoque filius Pheleth de
  filiis Ruben =

@section 3 {v2}

  {NUM:16:2}
  surrexerunt contra Mosen aliique filiorum Israhel ducenti
  quinquaginta viri proceres synagogae et qui tempore concilii
  per nomina vocabantur =

@section 3 {v3}

  {NUM:16:3}
  cumque stetissent adversum Mosen et Aaron dixerunt
  sufficiat vobis quia omnis multitudo sanctorum est et in ipsis
  est Dominus cur elevamini super populum Domini =

@section 3 {v4}

  {NUM:16:4}
  quod cum audisset Moses cecidit pronus in faciem =

@section 3 {v5}

  {NUM:16:5}
  locutusque ad Core et ad omnem multitudinem mane inquit
  notum faciet Dominus qui ad se pertineant et sanctos adplicabit
  sibi et quos elegerit adpropinquabunt ei =

@section 3 {v6}

  {NUM:16:6}
  hoc igitur facite tollat unusquisque turibula sua tu Core
  et omne concilium tuum =

@section 3 {v7}

  {NUM:16:7}
  et hausto cras igne ponite desuper thymiama coram Domino et
  quemcumque elegerit ipse erit sanctus multum erigimini filii
  Levi =

@section 3 {v8}

  {NUM:16:8}
  dixitque rursum ad Core audite filii Levi =

@section 3 {v9}

  {NUM:16:9}
  num parum vobis est quod separavit vos Deus Israhel ab omni
  populo et iunxit sibi ut serviretis ei in cultu tabernaculi et
  staretis coram frequentia populi et ministraretis ei =

@section 3 {v10}

  {NUM:16:10}
  idcirco ad se fecit accedere te et omnes fratres tuos
  filios Levi ut vobis etiam sacerdotium vindicetis =

@section 3 {v11}

  {NUM:16:11}
  et omnis globus tuus stet contra Dominum quid est enim
  Aaron ut murmuretis contra eum =

@section 3 {v12}

  {NUM:16:12}
  misit ergo Moses ut vocaret Dathan et Abiram filios Heliab
  qui responderunt non venimus =

@section 3 {v13}

  {NUM:16:13}
  numquid parum est tibi quod eduxisti nos de terra quae
  lacte et melle manabat ut occideres in deserto nisi et
  dominatus fueris nostri =

@section 3 {v14}

  {NUM:16:14}
  re vera induxisti nos in terram quae fluit rivis lactis et
  mellis et dedisti nobis possessiones agrorum et vinearum an et
  oculos nostros vis eruere non venimus =

@section 3 {v15}

  {NUM:16:15}
  iratusque Moses valde ait ad Dominum ne respicias
  sacrificia eorum tu scis quod ne asellum quidem umquam
  acceperim ab eis nec adflixerim quempiam eorum =

@section 3 {v16}

  {NUM:16:16}
  dixitque ad Core tu et omnis congregatio tua state seorsum
  coram Domino et Aaron die crastino separatim =

@section 3 {v17}

  {NUM:16:17}
  tollite singuli turibula vestra et ponite super ea
  incensum offerentes Domino ducenta quinquaginta turibula Aaron
  quoque teneat turibulum suum =

@section 3 {v18}

  {NUM:16:18}
  quod cum fecissent stantibus Mosen et Aaron =

@section 3 {v19}

  {NUM:16:19}
  et coacervassent adversum eos omnem multitudinem ad ostium
  tabernaculi apparuit cunctis gloria Domini =

@section 3 {v20}

  {NUM:16:20}
  locutusque Dominus ad Mosen et Aaron ait =

@section 3 {v21}

  {NUM:16:21}
  separamini de medio congregationis huius ut eos repente
  disperdam =

@section 3 {v22}

  {NUM:16:22}
  qui ceciderunt proni in faciem atque dixerunt fortissime
  Deus spirituum universae carnis num uno peccante contra omnes
  tua ira desaeviet =

@section 3 {v23}

  {NUM:16:23}
  et ait Dominus ad Mosen =

@section 3 {v24}

  {NUM:16:24}
  praecipe universo populo ut separetur a tabernaculis Core
  et Dathan et Abiram =

@section 3 {v25}

  {NUM:16:25}
  surrexitque Moses et abiit ad Dathan et Abiram et
  sequentibus eum senioribus Israhel =

@section 3 {v26}

  {NUM:16:26}
  dixit ad turbam recedite a tabernaculis hominum impiorum
  et nolite tangere quae ad eos pertinent ne involvamini in
  peccatis eorum =

@section 3 {v27}

  {NUM:16:27}
  cumque recessissent a tentoriis eorum per circuitum Dathan
  et Abiram egressi stabant in introitu papilionum suorum cum
  uxoribus et liberis omnique frequentia =

@section 3 {v28}

  {NUM:16:28}
  et ait Moses in hoc scietis quod Dominus miserit me ut
  facerem universa quae cernitis et non ex proprio ea corde
  protulerim =

@section 3 {v29}

  {NUM:16:29}
  si consueta hominum morte interierint et visitaverit eos
  plaga qua et ceteri visitari solent non misit me Dominus =

@section 3 {v30}

  {NUM:16:30}
  sin autem novam rem fecerit Dominus ut aperiens terra os
  suum degluttiat eos et omnia quae ad illos pertinent
  descenderintque viventes in infernum scietis quod
  blasphemaverint Dominum =

@section 3 {v31}

  {NUM:16:31}
  confestim igitur ut cessavit loqui disrupta est terra sub
  pedibus eorum =

@section 3 {v32}

  {NUM:16:32}
  et aperiens os suum devoravit illos cum tabernaculis suis
  et universa substantia =

@section 3 {v33}

  {NUM:16:33}
  descenderuntque vivi in infernum operti humo et perierunt
  de medio multitudinis =

@section 3 {v34}

  {NUM:16:34}
  at vero omnis Israhel qui stabat per gyrum fugit ad
  clamorem pereuntium dicens ne forte et nos terra degluttiat =

@section 3 {v35}

  {NUM:16:35}
  sed et ignis egressus a Domino interfecit ducentos
  quinquaginta viros qui offerebant incensum =

@section 3 {v36}

  {NUM:16:36}
  locutusque est Dominus ad Mosen dicens =

@section 3 {v37}

  {NUM:16:37}
  praecipe Eleazaro filio Aaron sacerdotis ut tollat
  turibula quae iacent in incendio et ignem huc illucque
  dispergat quoniam sanctificata sunt =

@section 3 {v38}

  {NUM:16:38}
  in mortibus peccatorum producatque ea in lamminas et
  adfigat altari eo quod oblatum sit in eis incensum Domino et
  sanctificata sint ut cernant ea pro signo et monumento filii
  Israhel =

@section 3 {v39}

  {NUM:16:39}
  tulit ergo Eleazar sacerdos turibula aenea in quibus
  obtulerant hii quos incendium devoravit et produxit ea in
  lamminas adfigens altari =

@section 3 {v40}

  {NUM:16:40}
  ut haberent postea filii Israhel quibus commonerentur ne
  quis accedat alienigena et qui non est de semine Aaron ad
  offerendum incensum Domino ne patiatur sicut passus est Core et
  omnis congregatio eius loquente Domino ad Mosen =

@section 3 {v41}

  {NUM:16:41}
  murmuravit autem omnis multitudo filiorum Israhel sequenti
  die contra Mosen et Aaron dicens vos interfecistis populum
  Domini =

@section 3 {v42}

  {NUM:16:42}
  cumque oreretur seditio et tumultus incresceret =

@section 3 {v43}

  {NUM:16:43}
  Moses et Aaron fugerunt ad tabernaculum foederis quod
  postquam ingressi sunt operuit nubes et apparuit gloria Domini =

@section 3 {v44}

  {NUM:16:44}
  dixitque Dominus ad Mosen =

@section 3 {v45}

  {NUM:16:45}
  recedite de medio huius multitudinis etiam nunc delebo eos
  cumque iacerent in terra =

@section 3 {v46}

  {NUM:16:46}
  dixit Moses ad Aaron tolle turibulum et hausto igne de
  altari mitte incensum desuper pergens cito ad populum ut roges
  pro eis iam enim egressa est ira a Domino et plaga desaevit =

@section 3 {v47}

  {NUM:16:47}
  quod cum fecisset Aaron et cucurrisset ad mediam
  multitudinem quam iam vastabat incendium obtulit thymiama =

@section 3 {v48}

  {NUM:16:48}
  et stans inter mortuos ac viventes pro populo deprecatus
  est et plaga cessavit =

@section 3 {v49}

  {NUM:16:49}
  fuerunt autem qui percussi sunt quattuordecim milia
  hominum et septingenti absque his qui perierant in seditione
  Core =

@section 3 {v50}

  {NUM:16:50}
  reversusque est Aaron ad Mosen ad ostium tabernaculi
  foederis postquam quievit interitus =

@section 2 {c17}

@section 3 {v1}

  {NUM:17:1}
  et locutus est Dominus ad Mosen dicens =

@section 3 {v2}

  {NUM:17:2}
  loquere ad filios Israhel et accipe ab eis virgas singulas
  per cognationes suas a cunctis principibus tribuum virgas
  duodecim et uniuscuiusque nomen superscribes virgae suae =

@section 3 {v3}

  {NUM:17:3}
  nomen autem Aaron erit in tribu Levi et una virga cunctas
  eorum familias continebit =

@section 3 {v4}

  {NUM:17:4}
  ponesque eas in tabernaculo foederis coram testimonio ubi
  loquar ad te =

@section 3 {v5}

  {NUM:17:5}
  quem ex his elegero germinabit virga eius et cohibebo a me
  querimonias filiorum Israhel quibus contra vos murmurant =

@section 3 {v6}

  {NUM:17:6}
  locutusque est Moses ad filios Israhel et dederunt ei omnes
  principes virgas per singulas tribus fueruntque virgae duodecim
  absque virga Aaron =

@section 3 {v7}

  {NUM:17:7}
  quas cum posuisset Moses coram Domino in tabernaculo
  testimonii =

@section 3 {v8}

  {NUM:17:8}
  sequenti die regressus invenit germinasse virgam Aaron in
  domo Levi et turgentibus gemmis eruperant flores qui foliis
  dilatatis in amigdalas deformati sunt =

@section 3 {v9}

  {NUM:17:9}
  protulit ergo Moses omnes virgas de conspectu Domini ad
  cunctos filios Israhel videruntque et receperunt singuli virgas
  suas =

@section 3 {v10}

  {NUM:17:10}
  dixitque Dominus ad Mosen refer virgam Aaron in
  tabernaculum testimonii ut servetur ibi in signum rebellium
  filiorum et quiescant querellae eorum a me ne moriantur =

@section 3 {v11}

  {NUM:17:11}
  fecitque Moses sicut praeceperat Dominus =

@section 3 {v12}

  {NUM:17:12}
  dixerunt autem filii Israhel ad Mosen ecce consumpti sumus
  omnes perivimus =

@section 3 {v13}

  {NUM:17:13}
  quicumque accedit ad tabernaculum Domini moritur num usque
  ad internicionem cuncti delendi sumus =

@section 2 {c18}

@section 3 {v1}

  {NUM:18:1}
  dixitque Dominus ad Aaron tu et filii tui et domus patris
  tui tecum portabitis iniquitatem sanctuarii et tu et filii tui
  simul sustinebitis peccata sacerdotii vestri =

@section 3 {v2}

  {NUM:18:2}
  sed et fratres tuos de tribu Levi et sceptro patris tui
  sume tecum praestoque sint et ministrent tibi tu autem et filii
  tui ministrabitis in tabernaculo testimonii =

@section 3 {v3}

  {NUM:18:3}
  excubabuntque Levitae ad praecepta tua et ad cuncta opera
  tabernaculi ita dumtaxat ut ad vasa sanctuarii et altare non
  accedant ne et illi moriantur et vos pereatis simul =

@section 3 {v4}

  {NUM:18:4}
  sint autem tecum et excubent in custodiis tabernaculi et in
  omnibus caerimoniis eius alienigena non miscebitur vobis =

@section 3 {v5}

  {NUM:18:5}
  excubate in custodia sanctuarii et in ministerio altaris ne
  oriatur indignatio super filios Israhel =

@section 3 {v6}

  {NUM:18:6}
  ego dedi vobis fratres vestros Levitas de medio filiorum
  Israhel et tradidi donum Domino ut serviant in ministeriis
  tabernaculi eius =

@section 3 {v7}

  {NUM:18:7}
  tu autem et filii tui custodite sacerdotium vestrum et
  omnia quae ad cultum altaris pertinent et intra velum sunt per
  sacerdotes administrabuntur si quis externus accesserit
  occidetur =

@section 3 {v8}

  {NUM:18:8}
  locutus est Dominus ad Aaron ecce dedi tibi custodiam
  primitiarum mearum omnia quae sanctificantur a filiis Israhel
  tibi tradidi et filiis tuis pro officio sacerdotali legitima
  sempiterna =

@section 3 {v9}

  {NUM:18:9}
  haec ergo accipies de his quae sanctificantur et oblata
  sunt Domino omnis oblatio et sacrificium et quicquid pro
  peccato atque delicto redditur mihi et cedet in sancta
  sanctorum tuum erit et filiorum tuorum =

@section 3 {v10}

  {NUM:18:10}
  in sanctuario comedes illud mares tantum edent ex eo quia
  consecratum est tibi =

@section 3 {v11}

  {NUM:18:11}
  primitias autem quas voverint et obtulerint filii Israhel
  tibi dedi et filiis ac filiabus tuis iure perpetuo qui mundus
  est in domo tua vescetur eis =

@section 3 {v12}

  {NUM:18:12}
  omnem medullam olei et vini ac frumenti quicquid offerunt
  primitiarum Domino tibi dedi =

@section 3 {v13}

  {NUM:18:13}
  universa frugum initia quas gignit humus et Domino
  deportantur cedent in usus tuos qui mundus est in domo tua
  vescetur eis =

@section 3 {v14}

  {NUM:18:14}
  omne quod ex voto reddiderint filii Israhel tuum erit =

@section 3 {v15}

  {NUM:18:15}
  quicquid primum erumpet e vulva cunctae carnis quam
  offerunt Domino sive ex hominibus sive de pecoribus fuerit tui
  iuris erit ita dumtaxat ut pro hominis primogenito pretium
  accipias et omne animal quod inmundum est redimi facias =

@section 3 {v16}

  {NUM:18:16}
  cuius redemptio erit post unum mensem siclis argenti
  quinque pondere sanctuarii siclus viginti obolos habet =

@section 3 {v17}

  {NUM:18:17}
  primogenitum autem bovis et ovis et caprae non facies
  redimi quia sanctificata sunt Domino sanguinem tantum eorum
  fundes super altare et adipes adolebis in suavissimum odorem
  Domino =

@section 3 {v18}

  {NUM:18:18}
  carnes vero in usum tuum cedent sicut pectusculum
  consecratum et armus dexter tua erunt =

@section 3 {v19}

  {NUM:18:19}
  omnes primitias sanctuarii quas offerunt filii Israhel
  Domino tibi dedi et filiis ac filiabus tuis iure perpetuo
  pactum salis est sempiternum coram Domino tibi ac filiis tuis =

@section 3 {v20}

  {NUM:18:20}
  dixitque Dominus ad Aaron in terra eorum nihil
  possidebitis nec habebitis partem inter eos ego pars et
  hereditas tua in medio filiorum Israhel =

@section 3 {v21}

  {NUM:18:21}
  filiis autem Levi dedi omnes decimas Israhelis in
  possessionem pro ministerio quo serviunt mihi in tabernaculo
  foederis =

@section 3 {v22}

  {NUM:18:22}
  ut non accedant ultra filii Israhel ad tabernaculum nec
  committant peccatum mortiferum =

@section 3 {v23}

  {NUM:18:23}
  solis filiis Levi mihi in tabernaculo servientibus et
  portantibus peccata populi legitimum sempiternum erit in
  generationibus vestris nihil aliud possidebunt =

@section 3 {v24}

  {NUM:18:24}
  decimarum oblatione contenti quas in usus eorum et
  necessaria separavi =

@section 3 {v25}

  {NUM:18:25}
  locutusque est Dominus ad Mosen dicens =

@section 3 {v26}

  {NUM:18:26}
  praecipe Levitis atque denuntia cum acceperitis a filiis
  Israhel decimas quas dedi vobis primitias earum offerte Domino
  id est decimam partem decimae =

@section 3 {v27}

  {NUM:18:27}
  ut reputetur vobis in oblationem primitivorum tam de areis
  quam de torcularibus =

@section 3 {v28}

  {NUM:18:28}
  et universis quorum accipitis primitias offerte Domino et
  date Aaron sacerdoti =

@section 3 {v29}

  {NUM:18:29}
  omnia quae offertis ex decimis et in donaria Domini
  separatis optima et electa erunt =

@section 3 {v30}

  {NUM:18:30}
  dicesque ad eos si praeclara et meliora quaeque
  obtuleritis ex decimis reputabitur vobis quasi de area et
  torculari dederitis primitias =

@section 3 {v31}

  {NUM:18:31}
  et comedetis eas in omnibus locis vestris tam vos quam
  familiae vestrae quia pretium est pro ministerio quo servitis
  in tabernaculo testimonii =

@section 3 {v32}

  {NUM:18:32}
  et non peccabitis super hoc egregia vobis et pinguia
  reservantes ne polluatis oblationes filiorum Israhel et
  moriamini =

@section 2 {c19}

@section 3 {v1}

  {NUM:19:1}
  locutusque est Dominus ad Mosen et Aaron dicens =

@section 3 {v2}

  {NUM:19:2}
  ista est religio victimae quam constituit Dominus praecipe
  filiis Israhel ut adducant ad te vaccam rufam aetatis integrae
  in qua nulla sit macula nec portaverit iugum =

@section 3 {v3}

  {NUM:19:3}
  tradetisque eam Eleazaro sacerdoti qui eductam extra castra
  immolabit in conspectu omnium =

@section 3 {v4}

  {NUM:19:4}
  et tinguens digitum in sanguine eius asperget contra fores
  tabernaculi septem vicibus =

@section 3 {v5}

  {NUM:19:5}
  conburetque eam cunctis videntibus tam pelle et carnibus
  eius quam sanguine et fimo flammae traditis =

@section 3 {v6}

  {NUM:19:6}
  lignum quoque cedrinum et hysopum coccumque bis tinctum
  sacerdos mittet in flammam quae vaccam vorat =

@section 3 {v7}

  {NUM:19:7}
  et tunc demum lotis vestibus et corpore suo ingredietur in
  castra commaculatusque erit usque ad vesperam =

@section 3 {v8}

  {NUM:19:8}
  sed et ille qui conbuserit eam lavabit vestimenta sua et
  corpus et inmundus erit usque ad vesperam =

@section 3 {v9}

  {NUM:19:9}
  colliget autem vir mundus cineres vaccae et effundet eos
  extra castra in loco purissimo ut sint multitudini filiorum
  Israhel in custodiam et in aquam aspersionis quia pro peccato
  vacca conbusta est =

@section 3 {v10}

  {NUM:19:10}
  cumque laverit qui vaccae portaverat cineres vestimenta
  sua inmundus erit usque ad vesperum habebunt hoc filii Israhel
  et advenae qui habitant inter eos sanctum iure perpetuo =

@section 3 {v11}

  {NUM:19:11}
  qui tetigerit cadaver hominis et propter hoc septem diebus
  fuerit inmundus =

@section 3 {v12}

  {NUM:19:12}
  aspergetur ex hac aqua die tertio et septimo et sic
  mundabitur si die tertio aspersus non fuerit septimo non
  poterit emundari =

@section 3 {v13}

  {NUM:19:13}
  omnis qui tetigerit humanae animae morticinum et aspersus
  hac commixtione non fuerit polluet tabernaculum Domini et
  peribit ex Israhel quia aqua expiationis non est aspersus
  inmundus erit et manebit spurcitia eius super eum =

@section 3 {v14}

  {NUM:19:14}
  ista est lex hominis qui moritur in tabernaculo omnes qui
  ingrediuntur tentorium illius et universa vasa quae ibi sunt
  polluta erunt septem diebus =

@section 3 {v15}

  {NUM:19:15}
  vas quod non habuerit operculum nec ligaturam desuper
  inmundum erit =

@section 3 {v16}

  {NUM:19:16}
  si quis in agro tetigerit cadaver occisi hominis aut per
  se mortui sive os illius vel sepulchrum inmundus erit septem
  diebus =

@section 3 {v17}

  {NUM:19:17}
  tollent de cineribus conbustionis atque peccati et mittent
  aquas vivas super eos in vas =

@section 3 {v18}

  {NUM:19:18}
  in quibus cum homo mundus tinxerit hysopum asperget eo
  omne tentorium et cunctam supellectilem et homines huiuscemodi
  contagione pollutos =

@section 3 {v19}

  {NUM:19:19}
  atque hoc modo mundus lustrabit inmundum tertio et septimo
  die expiatusque die septimo lavabit et se et vestimenta sua et
  mundus erit ad vesperam =

@section 3 {v20}

  {NUM:19:20}
  si quis hoc ritu non fuerit expiatus peribit anima illius
  de medio ecclesiae quia sanctuarium Domini polluit et non est
  aqua lustrationis aspersus =

@section 3 {v21}

  {NUM:19:21}
  erit hoc praeceptum legitimum sempiternum ipse quoque qui
  aspergit aquas lavabit vestimenta sua omnis qui tetigerit aquas
  expiationis inmundus erit usque ad vesperam =

@section 3 {v22}

  {NUM:19:22}
  quicquid tetigerit inmundus inmundum faciet et anima quae
  horum quippiam tetigerit inmunda erit usque ad vesperum =

@section 2 {c20}

@section 3 {v1}

  {NUM:20:1}
  veneruntque filii Israhel et omnis multitudo in desertum
  Sin mense primo et mansit populus in Cades mortuaque est ibi
  Maria et sepulta in eodem loco =

@section 3 {v2}

  {NUM:20:2}
  cumque indigeret aqua populus coierunt adversum Mosen et
  Aaron =

@section 3 {v3}

  {NUM:20:3}
  et versi in seditionem dixerunt utinam perissemus inter
  fratres nostros coram Domino =

@section 3 {v4}

  {NUM:20:4}
  cur eduxistis ecclesiam Domini in solitudinem ut et nos et
  nostra iumenta moriantur =

@section 3 {v5}

  {NUM:20:5}
  quare nos fecistis ascendere de Aegypto et adduxistis in
  locum istum pessimum qui seri non potest qui nec ficum gignit
  nec vineas nec mala granata insuper et aquam non habet ad
  bibendum =

@section 3 {v6}

  {NUM:20:6}
  ingressusque Moses et Aaron dimissa multitudine
  tabernaculum foederis corruerunt proni in terram et apparuit
  gloria Domini super eos =

@section 3 {v7}

  {NUM:20:7}
  locutusque est Dominus ad Mosen dicens =

@section 3 {v8}

  {NUM:20:8}
  tolle virgam et congrega populum tu et Aaron frater tuus et
  loquimini ad petram coram eis et illa dabit aquas cumque
  eduxeris aquam de petra bibet omnis multitudo et iumenta eius =

@section 3 {v9}

  {NUM:20:9}
  tulit igitur Moses virgam quae erat in conspectu Domini
  sicut praeceperat ei =

@section 3 {v10}

  {NUM:20:10}
  congregata multitudine ante petram dixitque eis audite
  rebelles et increduli num de petra hac vobis aquam poterimus
  eicere =

@section 3 {v11}

  {NUM:20:11}
  cumque elevasset Moses manum percutiens virga bis silicem
  egressae sunt aquae largissimae ita ut et populus biberet et
  iumenta =

@section 3 {v12}

  {NUM:20:12}
  dixitque Dominus ad Mosen et Aaron quia non credidistis
  mihi ut sanctificaretis me coram filiis Israhel non
  introducetis hos populos in terram quam dabo eis =

@section 3 {v13}

  {NUM:20:13}
  haec est aqua Contradictionis ubi iurgati sunt filii
  Israhel contra Dominum et sanctificatus est in eis =

@section 3 {v14}

  {NUM:20:14}
  misit interea nuntios Moses de Cades ad regem Edom qui
  dicerent haec mandat frater tuus Israhel nosti omnem laborem
  qui adprehendit nos =

@section 3 {v15}

  {NUM:20:15}
  quomodo descenderint patres nostri in Aegyptum et
  habitaverimus ibi multo tempore adflixerintque nos Aegyptii et
  patres nostros =

@section 3 {v16}

  {NUM:20:16}
  et quomodo clamaverimus ad Dominum et exaudierit nos
  miseritque angelum qui eduxerit nos de Aegypto ecce in urbe
  Cades quae est in extremis finibus tuis positi =

@section 3 {v17}

  {NUM:20:17}
  obsecramus ut nobis transire liceat per terram tuam non
  ibimus per agros nec per vineas non bibemus aquas de puteis
  tuis sed gradiemur via publica nec ad dextram nec ad sinistram
  declinantes donec transeamus terminos tuos =

@section 3 {v18}

  {NUM:20:18}
  cui respondit Edom non transibis per me alioquin armatus
  occurram tibi =

@section 3 {v19}

  {NUM:20:19}
  dixeruntque filii Israhel per tritam gradiemur viam et si
  biberimus aquas tuas nos et pecora nostra dabimus quod iustum
  est nulla erit in pretio difficultas tantum velociter
  transeamus =

@section 3 {v20}

  {NUM:20:20}
  at ille respondit non transibis statimque egressus est
  obvius cum infinita multitudine et manu forti =

@section 3 {v21}

  {NUM:20:21}
  nec voluit adquiescere deprecanti ut concederet transitum
  per fines suos quam ob rem devertit ab eo Israhel =

@section 3 {v22}

  {NUM:20:22}
  cumque castra movissent de Cades venerunt in montem Or qui
  est in finibus terrae Edom =

@section 3 {v23}

  {NUM:20:23}
  ubi locutus est Dominus ad Mosen =

@section 3 {v24}

  {NUM:20:24}
  pergat inquit Aaron ad populos suos non enim intrabit
  terram quam dedi filiis Israhel eo quod incredulus fuerit ori
  meo ad aquas Contradictionis =

@section 3 {v25}

  {NUM:20:25}
  tolle Aaron et filium eius cum eo et duces eos in montem
  Or =

@section 3 {v26}

  {NUM:20:26}
  cumque nudaveris patrem veste sua indues ea Eleazarum
  filium eius et Aaron colligetur et morietur ibi =

@section 3 {v27}

  {NUM:20:27}
  fecit Moses ut praeceperat Dominus et ascenderunt in
  montem Or coram omni multitudine =

@section 3 {v28}

  {NUM:20:28}
  cumque Aaron spoliasset vestibus suis induit eis Eleazarum
  filium eius =

@section 3 {v29}

  {NUM:20:29}
  illo mortuo in montis supercilio descendit cum Eleazaro =

@section 3 {v30}

  {NUM:20:30}
  omnis autem multitudo videns occubuisse Aaron flevit super
  eo triginta diebus per cunctas familias suas =

@section 2 {c21}

@section 3 {v1}

  {NUM:21:1}
  quod cum audisset Chananeus rex Arad qui habitabat ad
  meridiem venisse scilicet Israhel per exploratorum viam
  pugnavit contra illum et victor existens duxit ex eo praedam =

@section 3 {v2}

  {NUM:21:2}
  at Israhel voto se Domino obligans ait si tradideris
  populum istum in manu mea delebo urbes eius =

@section 3 {v3}

  {NUM:21:3}
  exaudivitque Dominus preces Israhel et tradidit Chananeum
  quem ille interfecit subversis urbibus eius et vocavit nomen
  loci illius Horma id est anathema =

@section 3 {v4}

  {NUM:21:4}
  profecti sunt autem et de monte Or per viam quae ducit ad
  mare Rubrum ut circumirent terram Edom et taedere coepit
  populum itineris ac laboris =

@section 3 {v5}

  {NUM:21:5}
  locutusque contra Deum et Mosen ait cur eduxisti nos de
  Aegypto ut moreremur in solitudine deest panis non sunt aquae
  anima nostra iam nausiat super cibo isto levissimo =

@section 3 {v6}

  {NUM:21:6}
  quam ob rem misit Dominus in populum ignitos serpentes ad
  quorum plagas et mortes plurimorum =

@section 3 {v7}

  {NUM:21:7}
  venerunt ad Mosen atque dixerunt peccavimus quia locuti
  sumus contra Dominum et te ora ut tollat a nobis serpentes
  oravit Moses pro populo =

@section 3 {v8}

  {NUM:21:8}
  et locutus est Dominus ad eum fac serpentem et pone eum pro
  signo qui percussus aspexerit eum vivet =

@section 3 {v9}

  {NUM:21:9}
  fecit ergo Moses serpentem aeneum et posuit pro signo quem
  cum percussi aspicerent sanabantur =

@section 3 {v10}

  {NUM:21:10}
  profectique filii Israhel castrametati sunt in Oboth =

@section 3 {v11}

  {NUM:21:11}
  unde egressi fixere tentoria in Hieabarim in solitudine
  quae respicit Moab contra orientalem plagam =

@section 3 {v12}

  {NUM:21:12}
  et inde moventes venerunt ad torrentem Zared =

@section 3 {v13}

  {NUM:21:13}
  quem relinquentes castrametati sunt contra Arnon quae est
  in deserto et prominet in finibus Amorrei siquidem Arnon
  terminus est Moab dividens Moabitas et Amorreos =

@section 3 {v14}

  {NUM:21:14}
  unde dicitur in libro bellorum Domini sicut fecit in mari
  Rubro sic faciet in torrentibus Arnon =

@section 3 {v15}

  {NUM:21:15}
  scopuli torrentium inclinati sunt ut requiescerent in Ar
  et recumberent in finibus Moabitarum =

@section 3 {v16}

  {NUM:21:16}
  ex eo loco apparuit puteus super quo locutus est Dominus
  ad Mosen congrega populum et dabo ei aquam =

@section 3 {v17}

  {NUM:21:17}
  tunc cecinit Israhel carmen istud ascendat puteus
  concinebant =

@section 3 {v18}

  {NUM:21:18}
  puteus quem foderunt principes et paraverunt duces
  multitudinis in datore legis et in baculis suis de solitudine
  Matthana =

@section 3 {v19}

  {NUM:21:19}
  de Matthana Nahalihel de Nahalihel in Bamoth =

@section 3 {v20}

  {NUM:21:20}
  de Bamoth vallis est in regione Moab in vertice Phasga et
  quod respicit contra desertum =

@section 3 {v21}

  {NUM:21:21}
  misit autem Israhel nuntios ad Seon regem Amorreorum
  dicens =

@section 3 {v22}

  {NUM:21:22}
  obsecro ut transire mihi liceat per terram tuam non
  declinabimus in agros et vineas non bibemus aquas ex puteis via
  regia gradiemur donec transeamus terminos tuos =

@section 3 {v23}

  {NUM:21:23}
  qui concedere noluit ut transiret Israhel per fines suos
  quin potius exercitu congregato egressus est obviam in desertum
  et venit in Iasa pugnavitque contra eum =

@section 3 {v24}

  {NUM:21:24}
  a quo percussus est in ore gladii et possessa est terra
  eius ab Arnon usque Iebboc et filios Ammon quia forti praesidio
  tenebantur termini Ammanitarum =

@section 3 {v25}

  {NUM:21:25}
  tulit ergo Israhel omnes civitates eius et habitavit in
  urbibus Amorrei in Esebon scilicet et viculis eius =

@section 3 {v26}

  {NUM:21:26}
  urbs Esebon fuit regis Seon Amorrei qui pugnavit contra
  regem Moab et tulit omnem terram quae dicionis illius fuerat
  usque Arnon =

@section 3 {v27}

  {NUM:21:27}
  idcirco dicitur in proverbio venite in Esebon aedificetur
  et construatur civitas Seon =

@section 3 {v28}

  {NUM:21:28}
  ignis egressus est de Esebon flamma de oppido Seon et
  devoravit Ar Moabitarum et habitatores excelsorum Arnon =

@section 3 {v29}

  {NUM:21:29}
  vae tibi Moab peristi popule Chamos dedit filios eius in
  fugam et filias in captivitatem regi Amorreorum Seon =

@section 3 {v30}

  {NUM:21:30}
  iugum ipsorum disperiit ab Esebon usque Dibon lassi
  pervenerunt in Nophe et usque Medaba =

@section 3 {v31}

  {NUM:21:31}
  habitavit itaque Israhel in terra Amorrei =

@section 3 {v32}

  {NUM:21:32}
  misitque Moses qui explorarent Iazer cuius ceperunt
  viculos et possederunt habitatores =

@section 3 {v33}

  {NUM:21:33}
  verteruntque se et ascenderunt per viam Basan et occurrit
  eis Og rex Basan cum omni populo suo pugnaturus in Edrai =

@section 3 {v34}

  {NUM:21:34}
  dixitque Dominus ad Mosen ne timeas eum quia in manu tua
  tradidi illum et omnem populum ac terram eius faciesque illi
  sicut fecisti Seon regi Amorreorum habitatori Esebon =

@section 3 {v35}

  {NUM:21:35}
  percusserunt igitur et hunc cum filiis suis universumque
  populum eius usque ad internicionem et possederunt terram
  illius =

@section 2 {c22}

@section 3 {v1}

  {NUM:22:1}
  profectique castrametati sunt in campestribus Moab ubi
  trans Iordanem Hierichus sita est =

@section 3 {v2}

  {NUM:22:2}
  videns autem Balac filius Sepphor omnia quae fecerat
  Israhel Amorreo =

@section 3 {v3}

  {NUM:22:3}
  et quod pertimuissent eum Moabitae et impetum eius ferre
  non possent =

@section 3 {v4}

  {NUM:22:4}
  dixit ad maiores natu Madian ita delebit hic populus omnes
  qui in nostris finibus commorantur quomodo solet bos herbas
  usque ad radices carpere ipse erat eo tempore rex in Moab =

@section 3 {v5}

  {NUM:22:5}
  misit ergo nuntios ad Balaam filium Beor ariolum qui
  habitabat super flumen terrae filiorum Ammon ut vocarent eum et
  dicerent ecce egressus est populus ex Aegypto qui operuit
  superficiem terrae sedens contra me =

@section 3 {v6}

  {NUM:22:6}
  veni igitur et maledic populo huic quia fortior me est si
  quo modo possim percutere et eicere eum de terra mea novi enim
  quod benedictus sit cui benedixeris et maledictus in quem
  maledicta congesseris =

@section 3 {v7}

  {NUM:22:7}
  perrexerunt seniores Moab et maiores natu Madian habentes
  divinationis pretium in manibus cumque venissent ad Balaam et
  narrassent ei omnia verba Balac =

@section 3 {v8}

  {NUM:22:8}
  ille respondit manete hic nocte et respondebo quicquid mihi
  dixerit Dominus manentibus illis apud Balaam venit Deus et ait
  ad eum =

@section 3 {v9}

  {NUM:22:9}
  quid sibi volunt homines isti apud te =

@section 3 {v10}

  {NUM:22:10}
  respondit Balac filius Sepphor rex Moabitarum misit ad me =

@section 3 {v11}

  {NUM:22:11}
  dicens ecce populus qui egressus est de Aegypto operuit
  superficiem terrae veni et maledic ei si quo modo possim
  pugnans abicere eum =

@section 3 {v12}

  {NUM:22:12}
  dixitque Deus ad Balaam noli ire cum eis neque maledicas
  populo quia benedictus est =

@section 3 {v13}

  {NUM:22:13}
  qui mane consurgens dixit ad principes ite in terram
  vestram quia prohibuit me Deus venire vobiscum =

@section 3 {v14}

  {NUM:22:14}
  reversi principes dixerunt ad Balac noluit Balaam venire
  nobiscum =

@section 3 {v15}

  {NUM:22:15}
  rursum ille multo plures et nobiliores quam ante miserat
  misit =

@section 3 {v16}

  {NUM:22:16}
  qui cum venissent ad Balaam dixerunt sic dicit Balac
  filius Sepphor ne cuncteris venire ad me =

@section 3 {v17}

  {NUM:22:17}
  paratum honorare te et quicquid volueris dare veni et
  maledic populo isti =

@section 3 {v18}

  {NUM:22:18}
  respondit Balaam si dederit mihi Balac plenam domum suam
  argenti et auri non potero inmutare verbum Domini Dei mei ut
  vel plus vel minus loquar =

@section 3 {v19}

  {NUM:22:19}
  obsecro ut hic maneatis etiam hac nocte et scire queam
  quid mihi rursum respondeat Dominus =

@section 3 {v20}

  {NUM:22:20}
  venit ergo Deus ad Balaam nocte et ait ei si vocare te
  venerunt homines isti surge et vade cum eis ita dumtaxat ut
  quod tibi praecepero facias =

@section 3 {v21}

  {NUM:22:21}
  surrexit Balaam mane et strata asina profectus est cum eis =

@section 3 {v22}

  {NUM:22:22}
  et iratus est Deus stetitque angelus Domini in via contra
  Balaam qui sedebat asinae et duos pueros habebat secum =

@section 3 {v23}

  {NUM:22:23}
  cernens asina angelum stantem in via evaginato gladio
  avertit se de itinere et ibat per agrum quam cum verberaret
  Balaam et vellet ad semitam reducere =

@section 3 {v24}

  {NUM:22:24}
  stetit angelus in angustiis duarum maceriarum quibus
  vineae cingebantur =

@section 3 {v25}

  {NUM:22:25}
  quem videns asina iunxit se parieti et adtrivit sedentis
  pedem at ille iterum verberabat =

@section 3 {v26}

  {NUM:22:26}
  et nihilominus angelus ad locum angustum transiens ubi nec
  ad dextram nec ad sinistram poterat deviari obvius stetit =

@section 3 {v27}

  {NUM:22:27}
  cumque vidisset asina stantem angelum concidit sub pedibus
  sedentis qui iratus vehementius caedebat fuste latera =

@section 3 {v28}

  {NUM:22:28}
  aperuitque Dominus os asinae et locuta est quid feci tibi
  cur percutis me ecce iam tertio =

@section 3 {v29}

  {NUM:22:29}
  respondit Balaam quia commeruisti et inlusisti mihi utinam
  haberem gladium ut te percuterem =

@section 3 {v30}

  {NUM:22:30}
  dixit asina nonne animal tuum sum cui semper sedere
  consuesti usque in praesentem diem dic quid simile umquam
  fecerim tibi at ille ait numquam =

@section 3 {v31}

  {NUM:22:31}
  protinus aperuit Dominus oculos Balaam et vidit angelum
  stantem in via evaginato gladio adoravitque eum pronus in
  terram =

@section 3 {v32}

  {NUM:22:32}
  cui angelus cur inquit tertio verberas asinam tuam ego
  veni ut adversarer tibi quia perversa est via tua mihique
  contraria =

@section 3 {v33}

  {NUM:22:33}
  et nisi asina declinasset de via dans locum resistenti te
  occidissem et illa viveret =

@section 3 {v34}

  {NUM:22:34}
  dixit Balaam peccavi nesciens quod tu stares contra me et
  nunc si displicet tibi ut vadam revertar =

@section 3 {v35}

  {NUM:22:35}
  ait angelus vade cum istis et cave ne aliud quam
  praecepero tibi loquaris ivit igitur cum principibus =

@section 3 {v36}

  {NUM:22:36}
  quod cum audisset Balac egressus est in occursum eius in
  oppido Moabitarum quod situm est in extremis finibus Arnon =

@section 3 {v37}

  {NUM:22:37}
  dixitque ad Balaam misi nuntios ut vocarent te cur non
  statim venisti ad me an quia mercedem adventui tuo reddere
  nequeo =

@section 3 {v38}

  {NUM:22:38}
  cui ille respondit ecce adsum numquid loqui potero aliud
  nisi quod Deus posuerit in ore meo =

@section 3 {v39}

  {NUM:22:39}
  perrexerunt ergo simul et venerunt in urbem quae in
  extremis regni eius finibus erat =

@section 3 {v40}

  {NUM:22:40}
  cumque occidisset Balac boves et oves misit ad Balaam et
  principes qui cum eo erant munera =

@section 3 {v41}

  {NUM:22:41}
  mane autem facto duxit eum ad excelsa Baal et intuitus est
  extremam partem populi =

@section 2 {c23}

@section 3 {v1}

  {NUM:23:1}
  dixitque Balaam ad Balac aedifica mihi hic septem aras et
  para totidem vitulos eiusdemque numeri arietes =

@section 3 {v2}

  {NUM:23:2}
  cumque fecisset iuxta sermonem Balaam inposuerunt simul
  vitulum et arietem super aram =

@section 3 {v3}

  {NUM:23:3}
  dixitque Balaam ad Balac sta paulisper iuxta holocaustum
  tuum donec vadam si forte occurrat mihi Dominus et quodcumque
  imperaverit loquar tibi =

@section 3 {v4}

  {NUM:23:4}
  cumque abisset velociter occurrit ei Deus locutusque ad eum
  Balaam septem inquit aras erexi et inposui vitulum et arietem
  desuper =

@section 3 {v5}

  {NUM:23:5}
  Dominus autem posuit verbum in ore eius et ait revertere ad
  Balac et haec loqueris =

@section 3 {v6}

  {NUM:23:6}
  reversus invenit stantem Balac iuxta holocaustum suum et
  omnes principes Moabitarum =

@section 3 {v7}

  {NUM:23:7}
  adsumptaque parabola sua dixit de Aram adduxit me Balac rex
  Moabitarum de montibus orientis veni inquit et maledic Iacob
  propera et detestare Israhel =

@section 3 {v8}

  {NUM:23:8}
  quomodo maledicam cui non maledixit Deus qua ratione
  detester quem Dominus non detestatur =

@section 3 {v9}

  {NUM:23:9}
  de summis silicibus videbo eum et de collibus considerabo
  illum populus solus habitabit et inter gentes non reputabitur =

@section 3 {v10}

  {NUM:23:10}
  quis dinumerare possit pulverem Iacob et nosse numerum
  stirpis Israhel moriatur anima mea morte iustorum et fiant
  novissima mea horum similia =

@section 3 {v11}

  {NUM:23:11}
  dixitque Balac ad Balaam quid est hoc quod agis ut
  malediceres inimicis vocavi te et tu e contrario benedicis eis =

@section 3 {v12}

  {NUM:23:12}
  cui ille respondit num aliud possum loqui nisi quod
  iusserit Dominus =

@section 3 {v13}

  {NUM:23:13}
  dixit ergo Balac veni mecum in alterum locum unde partem
  Israhelis videas et totum videre non possis inde maledicito ei =

@section 3 {v14}

  {NUM:23:14}
  cumque duxisset eum in locum sublimem super verticem
  montis Phasga aedificavit Balaam septem aras et inpositis supra
  vitulo atque ariete =

@section 3 {v15}

  {NUM:23:15}
  dixit ad Balac sta hic iuxta holocaustum tuum donec ego
  pergam obvius =

@section 3 {v16}

  {NUM:23:16}
  cui cum Dominus occurrisset posuissetque verbum in ore
  eius ait revertere ad Balac et haec loqueris ei =

@section 3 {v17}

  {NUM:23:17}
  reversus invenit eum stantem iuxta holocaustum suum et
  principes Moabitarum cum eo ad quem Balac quid inquit locutus
  est Dominus =

@section 3 {v18}

  {NUM:23:18}
  at ille adsumpta parabola sua ait sta Balac et ausculta
  audi fili Sepphor =

@section 3 {v19}

  {NUM:23:19}
  non est Deus quasi homo ut mentiatur nec ut filius hominis
  ut mutetur dixit ergo et non faciet locutus est et non implebit =

@section 3 {v20}

  {NUM:23:20}
  ad benedicendum adductus sum benedictionem prohibere non
  valeo =

@section 3 {v21}

  {NUM:23:21}
  non est idolum in Iacob nec videtur simulacrum in Israhel
  Dominus Deus eius cum eo est et clangor victoriae regis in illo =

@section 3 {v22}

  {NUM:23:22}
  Deus eduxit eum de Aegypto cuius fortitudo similis est
  rinocerotis =

@section 3 {v23}

  {NUM:23:23}
  non est augurium in Iacob nec divinatio in Israhel
  temporibus suis dicetur Iacob et Israheli quid operatus sit
  Deus =

@section 3 {v24}

  {NUM:23:24}
  ecce populus ut leaena consurget et quasi leo erigetur non
  accubabit donec devoret praedam et occisorum sanguinem bibat =

@section 3 {v25}

  {NUM:23:25}
  dixitque Balac ad Balaam nec maledicas ei nec benedicas =

@section 3 {v26}

  {NUM:23:26}
  et ille nonne ait dixi tibi quod quicquid mihi Deus
  imperaret hoc facerem =

@section 3 {v27}

  {NUM:23:27}
  et ait Balac ad eum veni et ducam te ad alium locum si
  forte placeat Deo ut inde maledicas eis =

@section 3 {v28}

  {NUM:23:28}
  cumque duxisset eum super verticem montis Phogor qui
  respicit solitudinem =

@section 3 {v29}

  {NUM:23:29}
  dixit ei Balaam aedifica mihi hic septem aras et para
  totidem vitulos eiusdemque numeri arietes =

@section 3 {v30}

  {NUM:23:30}
  fecit Balac ut Balaam dixerat inposuitque vitulos et
  arietes per singulas aras =

@section 2 {c24}

@section 3 {v1}

  {NUM:24:1}
  cumque vidisset Balaam quod placeret Domino ut benediceret
  Israheli nequaquam abiit ut ante perrexerat ut augurium
  quaereret sed dirigens contra desertum vultum suum =

@section 3 {v2}

  {NUM:24:2}
  et elevans oculos vidit Israhel in tentoriis commorantem
  per tribus suas et inruente in se spiritu Dei =

@section 3 {v3}

  {NUM:24:3}
  adsumpta parabola ait dixit Balaam filius Beor dixit homo
  cuius obturatus est oculus =

@section 3 {v4}

  {NUM:24:4}
  dixit auditor sermonum Dei qui visionem Omnipotentis
  intuitus est qui cadit et sic aperiuntur oculi eius =

@section 3 {v5}

  {NUM:24:5}
  quam pulchra tabernacula tua Iacob et tentoria tua Israhel =

@section 3 {v6}

  {NUM:24:6}
  ut valles nemorosae ut horti iuxta fluvios inrigui ut
  tabernacula quae fixit Dominus quasi cedri propter aquas =

@section 3 {v7}

  {NUM:24:7}
  fluet aqua de situla eius et semen illius erit in aquas
  multas tolletur propter Agag rex eius et auferetur regnum
  illius =

@section 3 {v8}

  {NUM:24:8}
  Deus eduxit illum de Aegypto cuius fortitudo similis est
  rinocerotis devorabunt gentes hostes illius ossaque eorum
  confringent et perforabunt sagittis =

@section 3 {v9}

  {NUM:24:9}
  accubans dormivit ut leo et quasi leaena quam suscitare
  nullus audebit qui benedixerit tibi erit ipse benedictus qui
  maledixerit in maledictione reputabitur =

@section 3 {v10}

  {NUM:24:10}
  iratusque Balac contra Balaam conplosis manibus ait ad
  maledicendum inimicis meis vocavi te quibus e contrario tertio
  benedixisti =

@section 3 {v11}

  {NUM:24:11}
  revertere ad locum tuum decreveram quidem magnifice
  honorare te sed Dominus privavit te honore disposito =

@section 3 {v12}

  {NUM:24:12}
  respondit Balaam ad Balac nonne nuntiis tuis quos misisti
  ad me dixi =

@section 3 {v13}

  {NUM:24:13}
  si dederit mihi Balac plenam domum suam argenti et auri
  non potero praeterire sermonem Domini Dei mei ut vel boni quid
  vel mali proferam ex corde meo sed quicquid Dominus dixerit hoc
  loquar =

@section 3 {v14}

  {NUM:24:14}
  verumtamen pergens ad populum meum dabo consilium quid
  populus tuus huic populo faciat extremo tempore =

@section 3 {v15}

  {NUM:24:15}
  sumpta igitur parabola rursum ait dixit Balaam filius Beor
  dixit homo cuius obturatus est oculus =

@section 3 {v16}

  {NUM:24:16}
  dixit auditor sermonum Dei qui novit doctrinam Altissimi
  et visiones Omnipotentis videt qui cadens apertos habet oculos =

@section 3 {v17}

  {NUM:24:17}
  videbo eum sed non modo intuebor illum sed non prope
  orietur stella ex Iacob et consurget virga de Israhel et
  percutiet duces Moab vastabitque omnes filios Seth =

@section 3 {v18}

  {NUM:24:18}
  et erit Idumea possessio eius hereditas Seir cedet
  inimicis suis Israhel vero fortiter aget =

@section 3 {v19}

  {NUM:24:19}
  de Iacob erit qui dominetur et perdat reliquias civitatis =

@section 3 {v20}

  {NUM:24:20}
  cumque vidisset Amalech adsumens parabolam ait principium
  gentium Amalech cuius extrema perdentur =

@section 3 {v21}

  {NUM:24:21}
  vidit quoque Cineum et adsumpta parabola ait robustum est
  quidem habitaculum tuum sed si in petra posueris nidum tuum =

@section 3 {v22}

  {NUM:24:22}
  et fueris electus de stirpe Cain quamdiu poteris permanere
  Assur enim capiet te =

@section 3 {v23}

  {NUM:24:23}
  adsumptaque parabola iterum locutus est heu quis victurus
  est quando ista faciet Deus =

@section 3 {v24}

  {NUM:24:24}
  venient in trieribus de Italia superabunt Assyrios
  vastabuntque Hebraeos et ad extremum etiam ipsi peribunt =

@section 3 {v25}

  {NUM:24:25}
  surrexitque Balaam et reversus est in locum suum Balac
  quoque via qua venerat rediit =

@section 2 {c25}

@section 3 {v1}

  {NUM:25:1}
  morabatur autem eo tempore Israhel in Setthim et fornicatus
  est populus cum filiabus Moab =

@section 3 {v2}

  {NUM:25:2}
  quae vocaverunt eos ad sacrificia sua at illi comederunt et
  adoraverunt deos earum =

@section 3 {v3}

  {NUM:25:3}
  initiatusque est Israhel Beelphegor et iratus Dominus =

@section 3 {v4}

  {NUM:25:4}
  ait ad Mosen tolle cunctos principes populi et suspende eos
  contra solem in patibulis ut avertatur furor meus ab Israhel =

@section 3 {v5}

  {NUM:25:5}
  dixitque Moses ad iudices Israhel occidat unusquisque
  proximos suos qui initiati sunt Beelphegor =

@section 3 {v6}

  {NUM:25:6}
  et ecce unus de filiis Israhel intravit coram fratribus
  suis ad scortum madianitin vidente Mose et omni turba filiorum
  Israhel qui flebant ante fores tabernaculi =

@section 3 {v7}

  {NUM:25:7}
  quod cum vidisset Finees filius Eleazari filii Aaron
  sacerdotis surrexit de medio multitudinis et arrepto pugione =

@section 3 {v8}

  {NUM:25:8}
  ingressus est post virum israhelitem in lupanar et perfodit
  ambos simul virum scilicet et mulierem in locis genitalibus
  cessavitque plaga a filiis Israhel =

@section 3 {v9}

  {NUM:25:9}
  et occisi sunt viginti quattuor milia homines =

@section 3 {v10}

  {NUM:25:10}
  dixitque Dominus ad Mosen =

@section 3 {v11}

  {NUM:25:11}
  Finees filius Eleazari filii Aaron sacerdotis avertit iram
  meam a filiis Israhel quia zelo meo commotus est contra eos ut
  non ipse delerem filios Israhel in zelo meo =

@section 3 {v12}

  {NUM:25:12}
  idcirco loquere ad eos ecce do ei pacem foederis mei =

@section 3 {v13}

  {NUM:25:13}
  et erit tam ipsi quam semini illius pactum sacerdotii
  sempiternum quia zelatus est pro Deo suo et expiavit scelus
  filiorum Israhel =

@section 3 {v14}

  {NUM:25:14}
  erat autem nomen viri israhelitae qui occisus est cum
  Madianitide Zambri filius Salu dux de cognatione et tribu
  Symeonis =

@section 3 {v15}

  {NUM:25:15}
  porro mulier madianitis quae pariter interfecta est
  vocabatur Chozbi filia Sur principis nobilissimi Madianitarum =

@section 3 {v16}

  {NUM:25:16}
  locutusque est Dominus ad Mosen dicens =

@section 3 {v17}

  {NUM:25:17}
  hostes vos sentiant Madianitae et percutite eos =

@section 3 {v18}

  {NUM:25:18}
  quia et ipsi hostiliter egerunt contra vos et decepere
  insidiis per idolum Phogor et Chozbi filiam ducis Madian
  sororem suam quae percussa est in die plagae pro sacrilegio
  Phogor =

@section 2 {c26}

@section 3 {v1}

  {NUM:26:1}
  postquam noxiorum sanguis effusus est dixit Dominus ad
  Mosen et Eleazarum filium Aaron sacerdotem =

@section 3 {v2}

  {NUM:26:2}
  numerate omnem summam filiorum Israhel a viginti annis et
  supra per domos et cognationes suas cunctos qui possunt ad
  bella procedere =

@section 3 {v3}

  {NUM:26:3}
  locuti sunt itaque Moses et Eleazar sacerdos in
  campestribus Moab super Iordanem contra Hierichum ad eos qui
  erant =

@section 3 {v4}

  {NUM:26:4}
  a viginti annis et supra sicut Dominus imperarat quorum
  iste est numerus =

@section 3 {v5}

  {NUM:26:5}
  Ruben primogenitus Israhel huius filius Enoch a quo familia
  Enochitarum et Phallu a quo familia Phalluitarum =

@section 3 {v6}

  {NUM:26:6}
  et Esrom a quo familia Esromitarum et Charmi a quo familia
  Charmitarum =

@section 3 {v7}

  {NUM:26:7}
  hae sunt familiae de stirpe Ruben quarum numerus inventus
  est quadraginta tria milia et septingenti triginta =

@section 3 {v8}

  {NUM:26:8}
  filius Phallu Heliab =

@section 3 {v9}

  {NUM:26:9}
  huius filii Namuhel et Dathan et Abiram isti sunt Dathan et
  Abiram principes populi qui surrexerunt contra Mosen et Aaron
  in seditione Core quando adversum Dominum rebellaverunt =

@section 3 {v10}

  {NUM:26:10}
  et aperiens terra os suum devoravit Core morientibus
  plurimis quando conbusit ignis ducentos quinquaginta viros et
  factum est grande miraculum =

@section 3 {v11}

  {NUM:26:11}
  ut Core pereunte filii illius non perirent =

@section 3 {v12}

  {NUM:26:12}
  filii Symeon per cognationes suas Namuhel ab hoc familia
  Namuhelitarum Iamin ab hoc familia Iaminitarum Iachin ab hoc
  familia Iachinitarum =

@section 3 {v13}

  {NUM:26:13}
  Zare ab hoc familia Zareitarum Saul ab hoc familia
  Saulitarum =

@section 3 {v14}

  {NUM:26:14}
  hae sunt familiae de stirpe Symeon quarum omnis numerus
  fuit viginti duo milia ducentorum =

@section 3 {v15}

  {NUM:26:15}
  filii Gad per cognationes suas Sephon ab hoc familia
  Sephonitarum Aggi ab hoc familia Aggitarum Suni ab hoc familia
  Sunitarum =

@section 3 {v16}

  {NUM:26:16}
  Ozni ab hoc familia Oznitarum Heri ab hoc familia
  Heritarum =

@section 3 {v17}

  {NUM:26:17}
  Arod ab hoc familia Aroditarum Arihel ab hoc familia
  Arihelitarum =

@section 3 {v18}

  {NUM:26:18}
  istae sunt familiae Gad quarum omnis numerus fuit
  quadraginta milia quingentorum =

@section 3 {v19}

  {NUM:26:19}
  filii Iuda Her et Onan qui ambo mortui sunt in terra
  Chanaan =

@section 3 {v20}

  {NUM:26:20}
  fueruntque filii Iuda per cognationes suas Sela a quo
  familia Selanitarum Phares a quo familia Pharesitarum Zare a
  quo familia Zareitarum =

@section 3 {v21}

  {NUM:26:21}
  porro filii Phares Esrom a quo familia Esromitarum et Amul
  a quo familia Amulitarum =

@section 3 {v22}

  {NUM:26:22}
  istae sunt familiae Iuda quarum omnis numerus fuit
  septuaginta milia quingentorum =

@section 3 {v23}

  {NUM:26:23}
  filii Isachar per cognationes suas Thola a quo familia
  Tholaitarum Phua a quo familia Phuaitarum =

@section 3 {v24}

  {NUM:26:24}
  Iasub a quo familia Iasubitarum Semran a quo familia
  Semranitarum =

@section 3 {v25}

  {NUM:26:25}
  hae sunt cognationes Isachar quarum numerus fuit sexaginta
  quattuor milia trecentorum =

@section 3 {v26}

  {NUM:26:26}
  filii Zabulon per cognationes suas Sared a quo familia
  Sareditarum Helon a quo familia Helonitarum Ialel a quo familia
  Ialelitarum =

@section 3 {v27}

  {NUM:26:27}
  hae sunt cognationes Zabulon quarum numerus fuit sexaginta
  milia quingentorum =

@section 3 {v28}

  {NUM:26:28}
  filii Ioseph per cognationes suas Manasse et Ephraim =

@section 3 {v29}

  {NUM:26:29}
  de Manasse ortus est Machir a quo familia Machiritarum
  Machir genuit Galaad a quo familia Galaaditarum =

@section 3 {v30}

  {NUM:26:30}
  Galaad habuit filios Hiezer a quo familia Hiezeritarum et
  Elec a quo familia Elecarum =

@section 3 {v31}

  {NUM:26:31}
  et Asrihel a quo familia Asrihelitarum et Sechem a quo
  familia Sechemitarum =

@section 3 {v32}

  {NUM:26:32}
  et Semida a quo familia Semidatarum et Epher a quo familia
  Epheritarum =

@section 3 {v33}

  {NUM:26:33}
  fuit autem Epher pater Salphaad qui filios non habebat sed
  tantum filias quarum ista sunt nomina Maala et Noa et Egla et
  Melcha et Thersa =

@section 3 {v34}

  {NUM:26:34}
  hae sunt familiae Manasse et numerus earum quinquaginta
  duo milia septingentorum =

@section 3 {v35}

  {NUM:26:35}
  filii autem Ephraim per cognationes suas fuerunt hii
  Suthala a quo familia Suthalitarum Becher a quo familia
  Becheritarum Tehen a quo familia Tehenitarum =

@section 3 {v36}

  {NUM:26:36}
  porro filius Suthala fuit Heran a quo familia Heranitarum =

@section 3 {v37}

  {NUM:26:37}
  hae sunt cognationes filiorum Ephraim quarum numerus
  triginta duo milia quingentorum =

@section 3 {v38}

  {NUM:26:38}
  isti sunt filii Ioseph per familias suas filii Beniamin in
  cognationibus suis Bale a quo familia Baleitarum Azbel a quo
  familia Azbelitarum Ahiram a quo familia Ahiramitarum =

@section 3 {v39}

  {NUM:26:39}
  Supham a quo familia Suphamitarum Hupham a quo familia
  Huphamitarum =

@section 3 {v40}

  {NUM:26:40}
  filii Bale Hered et Noeman de Hered familia Hereditarum de
  Noeman familia Noemitarum =

@section 3 {v41}

  {NUM:26:41}
  hii sunt filii Beniamin per cognationes suas quorum
  numerus quadraginta quinque milia sescentorum =

@section 3 {v42}

  {NUM:26:42}
  filii Dan per cognationes suas Suham a quo familia
  Suhamitarum hae cognationes Dan per familias suas =

@section 3 {v43}

  {NUM:26:43}
  omnes fuere Suhamitae quorum numerus erat sexaginta
  quattuor milia quadringentorum =

@section 3 {v44}

  {NUM:26:44}
  filii Aser per cognationes suas Iemna a quo familia
  Iemnaitarum Iessui a quo familia Iessuitarum Brie a quo familia
  Brieitarum =

@section 3 {v45}

  {NUM:26:45}
  filii Brie Haber a quo familia Haberitarum et Melchihel a
  quo familia Melchihelitarum =

@section 3 {v46}

  {NUM:26:46}
  nomen autem filiae Aser fuit Sara =

@section 3 {v47}

  {NUM:26:47}
  hae cognationes filiorum Aser et numerus eorum
  quinquaginta tria milia quadringentorum =

@section 3 {v48}

  {NUM:26:48}
  filii Nepthalim per cognationes suas Iessihel a quo
  familia Iessihelitarum Guni a quo familia Gunitarum =

@section 3 {v49}

  {NUM:26:49}
  Iesser a quo familia Iesseritarum Sellem a quo familia
  Sellemitarum =

@section 3 {v50}

  {NUM:26:50}
  hae sunt cognationes filiorum Nepthalim per familias suas
  quorum numerus quadraginta quinque milia quadringentorum =

@section 3 {v51}

  {NUM:26:51}
  ista est summa filiorum Israhel qui recensiti sunt
  sescenta milia et mille septingenti triginta =

@section 3 {v52}

  {NUM:26:52}
  locutusque est Dominus ad Mosen dicens =

@section 3 {v53}

  {NUM:26:53}
  istis dividetur terra iuxta numerum vocabulorum in
  possessiones suas =

@section 3 {v54}

  {NUM:26:54}
  pluribus maiorem partem dabis et paucioribus minorem
  singulis sicut nunc recensiti sunt tradetur possessio =

@section 3 {v55}

  {NUM:26:55}
  ita dumtaxat ut sors terram tribubus dividat et familiis =

@section 3 {v56}

  {NUM:26:56}
  quicquid sorte contigerit hoc vel plures accipient vel
  pauciores =

@section 3 {v57}

  {NUM:26:57}
  hic quoque est numerus filiorum Levi per familias suas
  Gerson a quo familia Gersonitarum Caath a quo familia
  Caathitarum Merari a quo familia Meraritarum =

@section 3 {v58}

  {NUM:26:58}
  hae sunt familiae Levi familia Lobni familia Hebroni
  familia Mooli familia Musi familia Cori at vero Caath genuit
  Amram =

@section 3 {v59}

  {NUM:26:59}
  qui habuit uxorem Iochabed filiam Levi quae nata est ei in
  Aegypto haec genuit viro suo Amram filios Aaron et Mosen et
  Mariam sororem eorum =

@section 3 {v60}

  {NUM:26:60}
  de Aaron orti sunt Nadab et Abiu et Eleazar et Ithamar =

@section 3 {v61}

  {NUM:26:61}
  quorum Nadab et Abiu mortui sunt cum obtulissent ignem
  alienum coram Domino =

@section 3 {v62}

  {NUM:26:62}
  fueruntque omnes qui numerati sunt viginti tria milia
  generis masculini ab uno mense et supra quia non sunt recensiti
  inter filios Israhel nec eis cum ceteris data possessio =

@section 3 {v63}

  {NUM:26:63}
  hic est numerus filiorum Israhel qui descripti sunt a
  Mosen et Eleazaro sacerdote in campestribus Moab supra Iordanem
  contra Hiericho =

@section 3 {v64}

  {NUM:26:64}
  inter quos nullus fuit eorum qui ante numerati sunt a Mose
  et Aaron in deserto Sinai =

@section 3 {v65}

  {NUM:26:65}
  praedixerat enim Dominus quod omnes morerentur in
  solitudine nullusque remansit ex eis nisi Chaleb filius
  Iepphonne et Iosue filius Nun =

@section 2 {c27}

@section 3 {v1}

  {NUM:27:1}
  accesserunt autem filiae Salphaad filii Epher filii Galaad
  filii Machir filii Manasse qui fuit filius Ioseph quarum sunt
  nomina Maala et Noa et Egla et Melcha et Thersa =

@section 3 {v2}

  {NUM:27:2}
  steteruntque coram Mosen et Eleazaro sacerdote et cunctis
  principibus populi ad ostium tabernaculi foederis atque
  dixerunt =

@section 3 {v3}

  {NUM:27:3}
  pater noster mortuus est in deserto nec fuit in seditione
  quae concitata est contra Dominum sub Core sed in peccato suo
  mortuus est hic non habuit mares filios cur tollitur nomen
  illius de familia sua quia non habet filium date nobis
  possessionem inter cognatos patris nostri =

@section 3 {v4}

  {NUM:27:4}
  rettulitque Moses causam earum ad iudicium Domini =

@section 3 {v5}

  {NUM:27:5}
  qui dixit ad eum =

@section 3 {v6}

  {NUM:27:6}
  iustam rem postulant filiae Salphaad da eis possessionem
  inter cognatos patris sui et ei in hereditate succedant =

@section 3 {v7}

  {NUM:27:7}
  ad filios autem Israhel loqueris haec =

@section 3 {v8}

  {NUM:27:8}
  homo cum mortuus fuerit absque filio ad filiam eius
  transibit hereditas =

@section 3 {v9}

  {NUM:27:9}
  si filiam non habuerit habebit successores fratres suos =

@section 3 {v10}

  {NUM:27:10}
  quod si et fratres non fuerint dabitis hereditatem
  fratribus patris eius =

@section 3 {v11}

  {NUM:27:11}
  sin autem nec patruos habuerit dabitur hereditas his qui
  ei proximi sunt eritque hoc filiis Israhel sanctum lege
  perpetua sicut praecepit Dominus Mosi =

@section 3 {v12}

  {NUM:27:12}
  dixit quoque Dominus ad Mosen ascende in montem istum
  Abarim et contemplare inde terram quam daturus sum filiis
  Israhel =

@section 3 {v13}

  {NUM:27:13}
  cumque videris eam ibis et tu ad populum tuum sicut ivit
  frater tuus Aaron =

@section 3 {v14}

  {NUM:27:14}
  quia offendistis me in deserto Sin in contradictione
  multitudinis nec sanctificare me voluistis coram ea super aquas
  hae sunt aquae Contradictionis in Cades deserti Sin =

@section 3 {v15}

  {NUM:27:15}
  cui respondit Moses =

@section 3 {v16}

  {NUM:27:16}
  provideat Dominus Deus spirituum omnis carnis hominem qui
  sit super multitudinem hanc =

@section 3 {v17}

  {NUM:27:17}
  et possit exire et intrare ante eos et educere illos vel
  introducere ne sit populus Domini sicut oves absque pastore =

@section 3 {v18}

  {NUM:27:18}
  dixitque Dominus ad eum tolle Iosue filium Nun virum in
  quo est spiritus et pone manum tuam super eum =

@section 3 {v19}

  {NUM:27:19}
  qui stabit coram Eleazaro sacerdote et omni multitudine =

@section 3 {v20}

  {NUM:27:20}
  et dabis ei praecepta cunctis videntibus et partem gloriae
  tuae ut audiat eum omnis synagoga filiorum Israhel =

@section 3 {v21}

  {NUM:27:21}
  pro hoc si quid agendum erit Eleazar sacerdos consulet
  Dominum ad verbum eius egredietur et ingredietur ipse et omnes
  filii Israhel cum eo et cetera multitudo =

@section 3 {v22}

  {NUM:27:22}
  fecit Moses ut praeceperat Dominus cumque tulisset Iosue
  statuit eum coram Eleazaro sacerdote et omni frequentia populi =

@section 3 {v23}

  {NUM:27:23}
  et inpositis capiti eius manibus cuncta replicavit quae
  mandaverat Dominus =

@section 2 {c28}

@section 3 {v1}

  {NUM:28:1}
  dixit quoque Dominus ad Mosen =

@section 3 {v2}

  {NUM:28:2}
  praecipe filiis Israhel et dices ad eos oblationem meam et
  panes et incensum odoris suavissimi offerte per tempora sua =

@section 3 {v3}

  {NUM:28:3}
  haec sunt sacrificia quae offerre debetis agnos anniculos
  inmaculatos duos cotidie in holocaustum sempiternum =

@section 3 {v4}

  {NUM:28:4}
  unum offeretis mane et alterum ad vesperam =

@section 3 {v5}

  {NUM:28:5}
  decimam partem oephi similae quae conspersa sit oleo
  purissimo et habeat quartam partem hin =

@section 3 {v6}

  {NUM:28:6}
  holocaustum iuge est quod obtulistis in monte Sinai in
  odorem suavissimum incensi Domini =

@section 3 {v7}

  {NUM:28:7}
  et libabitis vini quartam partem hin per agnos singulos in
  sanctuario Domini =

@section 3 {v8}

  {NUM:28:8}
  alterumque agnum similiter offeretis ad vesperam iuxta
  omnem ritum sacrificii matutini et libamentorum eius oblationem
  suavissimi odoris Domino =

@section 3 {v9}

  {NUM:28:9}
  die autem sabbati offeretis duos agnos anniculos
  inmaculatos et duas decimas similae oleo conspersae in
  sacrificio et liba =

@section 3 {v10}

  {NUM:28:10}
  quae rite funduntur per singula sabbata in holocausto
  sempiterno =

@section 3 {v11}

  {NUM:28:11}
  in kalendis autem id est in mensuum exordiis offeretis
  holocaustum Domino vitulos de armento duos arietem unum agnos
  anniculos septem inmaculatos =

@section 3 {v12}

  {NUM:28:12}
  et tres decimas similae oleo conspersae in sacrificio per
  singulos vitulos et duas decimas similae oleo conspersae per
  singulos arietes =

@section 3 {v13}

  {NUM:28:13}
  et decimam decimae similae ex oleo in sacrificio per agnos
  singulos holocaustum suavissimi odoris atque incensi est Domino =

@section 3 {v14}

  {NUM:28:14}
  libamenta autem vini quae per singulas fundenda sunt
  victimas ista erunt media pars hin per vitulos singulos tertia
  per arietem quarta per agnum hoc erit holocaustum per omnes
  menses qui sibi anno vertente succedunt =

@section 3 {v15}

  {NUM:28:15}
  hircus quoque offeretur Domino pro peccatis in holocaustum
  sempiternum cum libamentis suis =

@section 3 {v16}

  {NUM:28:16}
  mense autem primo quartadecima die mensis phase Domini
  erit =

@section 3 {v17}

  {NUM:28:17}
  et quintadecima die sollemnitas septem diebus vescentur
  azymis =

@section 3 {v18}

  {NUM:28:18}
  quarum dies prima venerabilis et sancta erit omne opus
  servile non facietis in ea =

@section 3 {v19}

  {NUM:28:19}
  offeretisque incensum holocaustum Domino vitulos de
  armento duos arietem unum agnos anniculos inmaculatos septem =

@section 3 {v20}

  {NUM:28:20}
  et sacrificia singulorum ex simila quae conspersa sit oleo
  tres decimas per singulos vitulos et duas decimas per arietem =

@section 3 {v21}

  {NUM:28:21}
  et decimam decimae per agnos singulos id est per septem
  agnos =

@section 3 {v22}

  {NUM:28:22}
  et hircum pro peccato unum ut expietur pro vobis =

@section 3 {v23}

  {NUM:28:23}
  praeter holocaustum matutinum quod semper offertis =

@section 3 {v24}

  {NUM:28:24}
  ita facietis per singulos dies septem dierum in fomitem
  ignis et in odorem suavissimum Domino qui surget de holocausto
  et de libationibus singulorum =

@section 3 {v25}

  {NUM:28:25}
  dies quoque septimus celeberrimus et sanctus erit vobis
  omne opus servile non facietis in eo =

@section 3 {v26}

  {NUM:28:26}
  dies etiam primitivorum quando offertis novas fruges
  Domino expletis ebdomadibus venerabilis et sancta erit omne
  opus servile non facietis in ea =

@section 3 {v27}

  {NUM:28:27}
  offeretisque holocaustum in odorem suavissimum Domino
  vitulos de armento duos arietem unum et agnos anniculos
  inmaculatos septem =

@section 3 {v28}

  {NUM:28:28}
  atque in sacrificiis eorum similae oleo conspersae tres
  decimas per singulos vitulos per arietes duas =

@section 3 {v29}

  {NUM:28:29}
  per agnos decimam decimae qui simul sunt agni septem
  hircum quoque =

@section 3 {v30}

  {NUM:28:30}
  qui mactatur pro expiatione praeter holocaustum
  sempiternum et liba eius =

@section 3 {v31}

  {NUM:28:31}
  inmaculata offeretis omnia cum libationibus suis =

@section 2 {c29}

@section 3 {v1}

  {NUM:29:1}
  mensis etiam septimi prima dies venerabilis et sancta erit
  vobis omne opus servile non facietis in ea quia dies clangoris
  est et tubarum =

@section 3 {v2}

  {NUM:29:2}
  offeretisque holocaustum in odorem suavissimum Domino
  vitulum de armento unum arietem unum agnos anniculos
  inmaculatos septem =

@section 3 {v3}

  {NUM:29:3}
  et in sacrificiis eorum similae oleo conspersae tres
  decimas per singulos vitulos duas decimas per arietem =

@section 3 {v4}

  {NUM:29:4}
  unam decimam per agnum qui simul sunt agni septem =

@section 3 {v5}

  {NUM:29:5}
  et hircum pro peccato qui offertur in expiationem populi =

@section 3 {v6}

  {NUM:29:6}
  praeter holocaustum kalendarum cum sacrificiis suis et
  holocaustum sempiternum cum libationibus solitis hisdem
  caerimoniis offeretis in odorem suavissimum incensum Domino =

@section 3 {v7}

  {NUM:29:7}
  decima quoque dies mensis huius septimi erit vobis sancta
  atque venerabilis et adfligetis animas vestras omne opus
  servile non facietis in ea =

@section 3 {v8}

  {NUM:29:8}
  offeretisque holocaustum Domino in odorem suavissimum
  vitulum de armento unum arietem unum agnos anniculos
  inmaculatos septem =

@section 3 {v9}

  {NUM:29:9}
  et in sacrificiis eorum similae oleo conspersae tres
  decimas per vitulos singulos duas decimas per arietem =

@section 3 {v10}

  {NUM:29:10}
  decimam decimae per agnos singulos qui sunt simul septem
  agni =

@section 3 {v11}

  {NUM:29:11}
  et hircum pro peccato absque his quae offerri pro delicto
  solent in expiationem et holocaustum sempiternum in sacrificio
  et libaminibus eorum =

@section 3 {v12}

  {NUM:29:12}
  quintadecima vero die mensis septimi quae vobis erit
  sancta atque venerabilis omne opus servile non facietis in ea
  sed celebrabitis sollemnitatem Domino septem diebus =

@section 3 {v13}

  {NUM:29:13}
  offeretisque holocaustum in odorem suavissimum Domino
  vitulos de armento tredecim arietes duos agnos anniculos
  quattuordecim inmaculatos =

@section 3 {v14}

  {NUM:29:14}
  et in libamentis eorum similae oleo conspersae tres
  decimas per vitulos singulos qui sunt simul vituli tredecim et
  duas decimas arieti uno id est simul arietibus duobus =

@section 3 {v15}

  {NUM:29:15}
  et decimam decimae agnis singulis qui sunt simul agni
  quattuordecim =

@section 3 {v16}

  {NUM:29:16}
  et hircum pro peccato absque holocausto sempiterno et
  sacrificio et libamine eius =

@section 3 {v17}

  {NUM:29:17}
  in die altero offeres vitulos de armento duodecim arietes
  duos agnos anniculos inmaculatos quattuordecim =

@section 3 {v18}

  {NUM:29:18}
  sacrificiaque et libamina singulorum per vitulos et
  arietes et agnos rite celebrabis =

@section 3 {v19}

  {NUM:29:19}
  et hircum pro peccato absque holocausto sempiterno
  sacrificioque eius et libamine =

@section 3 {v20}

  {NUM:29:20}
  die tertio offeres vitulos undecim arietes duos agnos
  anniculos inmaculatos quattuordecim =

@section 3 {v21}

  {NUM:29:21}
  sacrificiaque et libamina singulorum per vitulos et
  arietes et agnos rite celebrabis =

@section 3 {v22}

  {NUM:29:22}
  et hircum pro peccato absque holocausto sempiterno et
  sacrificio et libamine eius =

@section 3 {v23}

  {NUM:29:23}
  die quarto offeres vitulos decem arietes duos agnos
  anniculos inmaculatos quattuordecim =

@section 3 {v24}

  {NUM:29:24}
  sacrificiaque eorum et libamina singulorum per vitulos et
  arietes et agnos rite celebrabis =

@section 3 {v25}

  {NUM:29:25}
  et hircum pro peccato absque holocausto sempiterno
  sacrificioque eius et libamine =

@section 3 {v26}

  {NUM:29:26}
  die quinto offeres vitulos novem arietes duos agnos
  anniculos inmaculatos quattuordecim =

@section 3 {v27}

  {NUM:29:27}
  sacrificiaque et libamina singulorum per vitulos et
  arietes et agnos rite celebrabis =

@section 3 {v28}

  {NUM:29:28}
  et hircum pro peccato absque holocausto sempiterno
  sacrificioque eius et libamine =

@section 3 {v29}

  {NUM:29:29}
  die sexto offeres vitulos octo arietes duos agnos
  anniculos inmaculatos quattuordecim =

@section 3 {v30}

  {NUM:29:30}
  sacrificiaque et libamina singulorum per vitulos et
  arietes et agnos rite celebrabis =

@section 3 {v31}

  {NUM:29:31}
  et hircum pro peccato absque holocausto sempiterno
  sacrificioque eius et libamine =

@section 3 {v32}

  {NUM:29:32}
  die septimo offeres vitulos septem arietes duos agnos
  anniculos inmaculatos quattuordecim =

@section 3 {v33}

  {NUM:29:33}
  sacrificiaque et libamina singulorum per vitulos et
  arietes et agnos rite celebrabis =

@section 3 {v34}

  {NUM:29:34}
  et hircum pro peccato absque holocausto sempiterno
  sacrificioque eius et libamine =

@section 3 {v35}

  {NUM:29:35}
  die octavo qui est celeberrimus omne opus servile non
  facietis =

@section 3 {v36}

  {NUM:29:36}
  offerentes holocaustum in odorem suavissimum Domino
  vitulum unum arietem unum agnos anniculos inmaculatos septem =

@section 3 {v37}

  {NUM:29:37}
  sacrificiaque et libamina singulorum per vitulos et
  arietes et agnos rite celebrabis =

@section 3 {v38}

  {NUM:29:38}
  et hircum pro peccato absque holocausto sempiterno
  sacrificioque eius et libamine =

@section 3 {v39}

  {NUM:29:39}
  haec offeretis Domino in sollemnitatibus vestris praeter
  vota et oblationes spontaneas in holocausto in sacrificio in
  libamine et in hostiis pacificis =

@section 2 {c30}

@section 3 {v1}

  {NUM:30:1}
  narravitque Moses filiis Israhel omnia quae ei Dominus
  imperarat =

@section 3 {v2}

  {NUM:30:2}
  et locutus est ad principes tribuum filiorum Israhel iste
  est sermo quem praecepit Dominus =

@section 3 {v3}

  {NUM:30:3}
  si quis virorum votum Domino voverit aut se constrinxerit
  iuramento non faciet irritum verbum suum sed omne quod promisit
  implebit =

@section 3 {v4}

  {NUM:30:4}
  mulier si quippiam voverit et se constrinxerit iuramento
  quae est in domo patris sui et in aetate adhuc puellari si
  cognoverit pater votum quod pollicita est et iuramentum quo
  obligavit animam suam et tacuerit voti rea erit =

@section 3 {v5}

  {NUM:30:5}
  quicquid pollicita est et iuravit opere conplebit =

@section 3 {v6}

  {NUM:30:6}
  sin autem statim ut audierit contradixerit pater et vota et
  iuramenta eius irrita erunt nec obnoxia tenebitur sponsioni eo
  quod contradixerit pater =

@section 3 {v7}

  {NUM:30:7}
  si maritum habuerit et voverit aliquid et semel verbum de
  ore eius egrediens animam illius obligaverit iuramento =

@section 3 {v8}

  {NUM:30:8}
  quo die audierit vir et non contradixerit voti rea erit
  reddet quodcumque promiserat =

@section 3 {v9}

  {NUM:30:9}
  sin autem audiens statim contradixerit et irritas fecerit
  pollicitationes eius verbaque quibus obstrinxerat animam suam
  propitius ei erit Dominus =

@section 3 {v10}

  {NUM:30:10}
  vidua et repudiata quicquid voverint reddent =

@section 3 {v11}

  {NUM:30:11}
  uxor in domo viri cum se voto constrinxerit et iuramento =

@section 3 {v12}

  {NUM:30:12}
  si audierit vir et tacuerit nec contradixerit sponsioni
  reddet quodcumque promiserat =

@section 3 {v13}

  {NUM:30:13}
  sin autem extemplo contradixerit non tenebitur
  promissionis rea quia maritus contradixit et Dominus ei
  propitius erit =

@section 3 {v14}

  {NUM:30:14}
  si voverit et iuramento se constrinxerit ut per ieiunium
  vel ceterarum rerum abstinentiam adfligat animam suam in
  arbitrio viri erit ut faciat sive non faciat =

@section 3 {v15}

  {NUM:30:15}
  quod si audiens vir tacuerit et in alteram diem distulerit
  sententiam quicquid voverat atque promiserat reddet quia statim
  ut audivit tacuit =

@section 3 {v16}

  {NUM:30:16}
  sin autem contradixerit postquam rescivit portabit ipse
  iniquitatem eius =

@section 3 {v17}

  {NUM:30:17}
  istae sunt leges quas constituit Dominus Mosi inter virum
  et uxorem inter patrem et filiam quae in puellari adhuc aetate
  est vel quae manet in parentis domo =

@section 2 {c31}

@section 3 {v1}

  {NUM:31:1}
  locutusque est Dominus ad Mosen dicens =

@section 3 {v2}

  {NUM:31:2}
  ulciscere prius filios Israhel de Madianitis et sic
  colligeris ad populum tuum =

@section 3 {v3}

  {NUM:31:3}
  statimque Moses armate inquit ex vobis viros ad pugnam qui
  possint ultionem Domini expetere de Madianitis =

@section 3 {v4}

  {NUM:31:4}
  mille viri de singulis tribubus eligantur Israhel qui
  mittantur ad bellum =

@section 3 {v5}

  {NUM:31:5}
  dederuntque millenos de cunctis tribubus id est duodecim
  milia expeditorum ad pugnam =

@section 3 {v6}

  {NUM:31:6}
  quos misit Moses cum Finees filio Eleazari sacerdotis vasa
  quoque sancta et tubas ad clangendum tradidit ei =

@section 3 {v7}

  {NUM:31:7}
  cumque pugnassent contra Madianitas atque vicissent omnes
  mares occiderunt =

@section 3 {v8}

  {NUM:31:8}
  et reges eorum Evi et Recem et Sur et Ur et Rebe quinque
  principes gentis Balaam quoque filium Beor interfecerunt gladio =

@section 3 {v9}

  {NUM:31:9}
  ceperuntque mulieres eorum et parvulos omniaque pecora et
  cunctam supellectilem quicquid habere potuerant depopulati sunt =

@section 3 {v10}

  {NUM:31:10}
  tam urbes quam viculos et castella flamma consumpsit =

@section 3 {v11}

  {NUM:31:11}
  et tulerunt praedam et universa quae ceperant tam ex
  hominibus quam ex iumentis =

@section 3 {v12}

  {NUM:31:12}
  et adduxerunt ad Mosen et Eleazarum sacerdotem et ad omnem
  multitudinem filiorum Israhel reliqua etiam utensilia
  portaverunt ad castra in campestribus Moab iuxta Iordanem
  contra Hiericho =

@section 3 {v13}

  {NUM:31:13}
  egressi sunt autem Moses et Eleazar sacerdos et omnes
  principes synagogae in occursum eorum extra castra =

@section 3 {v14}

  {NUM:31:14}
  iratusque Moses principibus exercitus tribunis et
  centurionibus qui venerant de bello =

@section 3 {v15}

  {NUM:31:15}
  ait cur feminas reservastis =

@section 3 {v16}

  {NUM:31:16}
  nonne istae sunt quae deceperunt filios Israhel ad
  suggestionem Balaam et praevaricari vos fecerunt in Domino
  super peccato Phogor unde et percussus est populus =

@section 3 {v17}

  {NUM:31:17}
  ergo cunctos interficite quicquid est generis masculini
  etiam in parvulis et mulieres quae noverunt viros in coitu
  iugulate =

@section 3 {v18}

  {NUM:31:18}
  puellas autem et omnes feminas virgines reservate vobis =

@section 3 {v19}

  {NUM:31:19}
  et manete extra castra septem diebus qui occiderit hominem
  vel occisum tetigerit lustrabitur die tertio et septimo =

@section 3 {v20}

  {NUM:31:20}
  et de omni praeda sive vestimentum fuerit sive vas et
  aliquid in utensilia praeparatum de caprarum pellibus et pilis
  et ligno expiabitur =

@section 3 {v21}

  {NUM:31:21}
  Eleazar quoque sacerdos ad viros exercitus qui pugnaverant
  sic locutus est hoc est praeceptum legis quod mandavit Dominus
  Mosi =

@section 3 {v22}

  {NUM:31:22}
  aurum et argentum et aes et ferrum et stagnum et plumbum =

@section 3 {v23}

  {NUM:31:23}
  et omne quod potest transire per flammas igne purgabitur
  quicquid autem ignem non potest sustinere aqua expiationis
  sanctificabitur =

@section 3 {v24}

  {NUM:31:24}
  et lavabitis vestimenta vestra die septimo et purificati
  postea castra intrabitis =

@section 3 {v25}

  {NUM:31:25}
  dixitque Dominus ad Mosen =

@section 3 {v26}

  {NUM:31:26}
  tollite summam eorum quae capta sunt ab homine usque ad
  pecus tu et Eleazar sacerdos et principes vulgi =

@section 3 {v27}

  {NUM:31:27}
  dividesque ex aequo praedam inter eos qui pugnaverunt et
  egressi sunt ad bellum et inter omnem reliquam multitudinem =

@section 3 {v28}

  {NUM:31:28}
  et separabis partem Domino ab his qui pugnaverunt et
  fuerunt in bello unam animam de quingentis tam ex hominibus
  quam ex bubus et asinis et ovibus =

@section 3 {v29}

  {NUM:31:29}
  et dabis eam Eleazaro sacerdoti quia primitiae Domini sunt =

@section 3 {v30}

  {NUM:31:30}
  ex media quoque parte filiorum Israhel accipies
  quinquagesimum caput hominum et boum et asinorum et ovium
  cunctarumque animantium et dabis ea Levitis qui excubant in
  custodiis tabernaculi Domini =

@section 3 {v31}

  {NUM:31:31}
  feceruntque Moses et Eleazar sicut praeceperat Dominus =

@section 3 {v32}

  {NUM:31:32}
  fuit autem praeda quam exercitus ceperat ovium sescenta
  septuaginta quinque milia =

@section 3 {v33}

  {NUM:31:33}
  boum septuaginta duo milia =

@section 3 {v34}

  {NUM:31:34}
  asinorum sexaginta milia et mille =

@section 3 {v35}

  {NUM:31:35}
  animae hominum sexus feminei quae non cognoverant viros
  triginta duo milia =

@section 3 {v36}

  {NUM:31:36}
  dataque est media pars his qui in proelio fuerant ovium
  trecenta triginta septem milia quingenta =

@section 3 {v37}

  {NUM:31:37}
  e quibus in partem Domini supputatae sunt oves sescentae
  septuaginta quinque =

@section 3 {v38}

  {NUM:31:38}
  et de bubus triginta sex milibus boves septuaginta duo =

@section 3 {v39}

  {NUM:31:39}
  de asinis triginta milibus quingentis asini sexaginta unus =

@section 3 {v40}

  {NUM:31:40}
  de animabus hominum sedecim milibus cesserunt in partem
  Domini triginta duae animae =

@section 3 {v41}

  {NUM:31:41}
  tradiditque Moses numerum primitiarum Domini Eleazaro
  sacerdoti sicut ei fuerat imperatum =

@section 3 {v42}

  {NUM:31:42}
  ex media parte filiorum Israhel quam separaverat his qui
  in proelio fuerant =

@section 3 {v43}

  {NUM:31:43}
  de media vero parte quae contigerat reliquae multitudini
  id est de ovium trecentis triginta septem milibus quingentis =

@section 3 {v44}

  {NUM:31:44}
  et de bubus triginta sex milibus =

@section 3 {v45}

  {NUM:31:45}
  et de asinis triginta milibus quingentis =

@section 3 {v46}

  {NUM:31:46}
  et de hominibus sedecim milibus =

@section 3 {v47}

  {NUM:31:47}
  tulit Moses quinquagesimum caput et dedit Levitis qui
  excubant in tabernaculo Domini sicut praeceperat Dominus =

@section 3 {v48}

  {NUM:31:48}
  cumque accessissent principes exercitus ad Mosen et
  tribuni centurionesque dixerunt =

@section 3 {v49}

  {NUM:31:49}
  nos servi tui recensuimus numerum pugnatorum quos habuimus
  sub manu nostra et ne unus quidem defuit =

@section 3 {v50}

  {NUM:31:50}
  ob hanc causam offerimus in donariis Domini singuli quod
  in praeda auri potuimus invenire periscelides et armillas
  anulos et dextralia ac murenulas ut depreceris pro nobis
  Dominum =

@section 3 {v51}

  {NUM:31:51}
  susceperuntque Moses et Eleazar sacerdos omne aurum in
  diversis speciebus =

@section 3 {v52}

  {NUM:31:52}
  pondo sedecim milia septingentos quinquaginta siclos a
  tribunis et centurionibus =

@section 3 {v53}

  {NUM:31:53}
  unusquisque enim quod in praeda rapuerat suum erat =

@section 3 {v54}

  {NUM:31:54}
  et susceptum intulerunt in tabernaculum testimonii in
  monumentum filiorum Israhel coram Domino =

@section 2 {c32}

@section 3 {v1}

  {NUM:32:1}
  filii autem Ruben et Gad habebant pecora multa et erat
  illis in iumentis infinita substantia cumque vidissent Iazer et
  Galaad aptas alendis animalibus =

@section 3 {v2}

  {NUM:32:2}
  venerunt ad Mosen et ad Eleazarum sacerdotem et principes
  multitudinis atque dixerunt =

@section 3 {v3}

  {NUM:32:3}
  Atharoth et Dibon et Iazer et Nemra Esbon et Eleale et
  Sabam et Nebo et Beon =

@section 3 {v4}

  {NUM:32:4}
  terram quam percussit Dominus in conspectu filiorum Israhel
  regionis uberrimae est ad pastum animalium et nos servi tui
  habemus iumenta plurima =

@section 3 {v5}

  {NUM:32:5}
  precamurque si invenimus gratiam coram te ut des nobis
  famulis tuis eam in possessionem ne facias nos transire
  Iordanem =

@section 3 {v6}

  {NUM:32:6}
  quibus respondit Moses numquid fratres vestri ibunt ad
  pugnam et vos hic sedebitis =

@section 3 {v7}

  {NUM:32:7}
  cur subvertitis mentes filiorum Israhel ne transire audeant
  in locum quem eis daturus est Dominus =

@section 3 {v8}

  {NUM:32:8}
  nonne ita egerunt patres vestri quando misi de Cadesbarne
  ad explorandam terram =

@section 3 {v9}

  {NUM:32:9}
  cumque venissent usque ad vallem Botri lustrata omni
  regione subverterunt cor filiorum Israhel ut non intrarent
  fines quos eis Dominus dedit =

@section 3 {v10}

  {NUM:32:10}
  qui iratus iuravit dicens =

@section 3 {v11}

  {NUM:32:11}
  si videbunt homines isti qui ascenderunt ex Aegypto a
  viginti annis et supra terram quam sub iuramento pollicitus sum
  Abraham Isaac et Iacob et noluerunt sequi me =

@section 3 {v12}

  {NUM:32:12}
  praeter Chaleb filium Iepphonne Cenezeum et Iosue filium
  Nun isti impleverunt voluntatem meam =

@section 3 {v13}

  {NUM:32:13}
  iratusque Dominus adversum Israhel circumduxit eum per
  desertum quadraginta annis donec consumeretur universa
  generatio quae fecerat malum in conspectu eius =

@section 3 {v14}

  {NUM:32:14}
  et ecce inquit vos surrexistis pro patribus vestris
  incrementa et alumni hominum peccatorum ut augeretis furorem
  Domini contra Israhel =

@section 3 {v15}

  {NUM:32:15}
  qui si nolueritis sequi eum in solitudine populum
  derelinquet et vos causa eritis necis omnium =

@section 3 {v16}

  {NUM:32:16}
  at illi prope accedentes dixerunt caulas ovium
  fabricabimus et stabula iumentorum parvulis quoque nostris
  urbes munitas =

@section 3 {v17}

  {NUM:32:17}
  nos autem ipsi armati et accincti pergemus ad proelium
  ante filios Israhel donec introducamus eos ad loca sua parvuli
  nostri et quicquid habere possumus erunt in urbibus muratis
  propter habitatorum insidias =

@section 3 {v18}

  {NUM:32:18}
  non revertemur in domos nostras usquequo possideant filii
  Israhel hereditatem suam =

@section 3 {v19}

  {NUM:32:19}
  nec quicquam quaeremus trans Iordanem quia iam habemus
  possessionem nostram in orientali eius plaga =

@section 3 {v20}

  {NUM:32:20}
  quibus Moses ait si facitis quod promittitis expediti
  pergite coram Domino ad pugnam =

@section 3 {v21}

  {NUM:32:21}
  et omnis vir bellator armatus Iordanem transeat donec
  subvertat Dominus inimicos suos =

@section 3 {v22}

  {NUM:32:22}
  et subiciatur ei omnis terra tunc eritis inculpabiles et
  apud Dominum et apud Israhel et obtinebitis regiones quas
  vultis coram Domino =

@section 3 {v23}

  {NUM:32:23}
  sin autem quod dicitis non feceritis nulli dubium quin
  peccetis in Dominum et scitote quoniam peccatum vestrum
  adprehendet vos =

@section 3 {v24}

  {NUM:32:24}
  aedificate ergo urbes parvulis vestris et caulas ac
  stabula ovibus ac iumentis et quod polliciti estis implete =

@section 3 {v25}

  {NUM:32:25}
  dixeruntque filii Gad et Ruben ad Mosen servi tui sumus
  faciemus quod iubet dominus noster =

@section 3 {v26}

  {NUM:32:26}
  parvulos nostros et mulieres et pecora ac iumenta
  relinquemus in urbibus Galaad =

@section 3 {v27}

  {NUM:32:27}
  nos autem famuli tui omnes expediti pergemus ad bellum
  sicut tu domine loqueris =

@section 3 {v28}

  {NUM:32:28}
  praecepit ergo Moses Eleazaro sacerdoti et Iosue filio Nun
  et principibus familiarum per tribus Israhel et dixit ad eos =

@section 3 {v29}

  {NUM:32:29}
  si transierint filii Gad et filii Ruben vobiscum Iordanem
  omnes armati ad bellum coram Domino et vobis fuerit terra
  subiecta date eis Galaad in possessionem =

@section 3 {v30}

  {NUM:32:30}
  sin autem noluerint transire vobiscum in terram Chanaan
  inter vos habitandi accipiant loca =

@section 3 {v31}

  {NUM:32:31}
  responderuntque filii Gad et filii Ruben sicut locutus est
  Dominus servis suis ita faciemus =

@section 3 {v32}

  {NUM:32:32}
  ipsi armati pergemus coram Domino in terram Chanaan et
  possessionem iam suscepisse nos confitemur trans Iordanem =

@section 3 {v33}

  {NUM:32:33}
  dedit itaque Moses filiis Gad et Ruben et dimidiae tribui
  Manasse filii Ioseph regnum Seon regis Amorrei et regnum Og
  regis Basan et terram eorum cum urbibus suis per circuitum =

@section 3 {v34}

  {NUM:32:34}
  igitur extruxerunt filii Gad Dibon et Atharoth et Aroer =

@section 3 {v35}

  {NUM:32:35}
  Etrothsophan et Iazer Iecbaa =

@section 3 {v36}

  {NUM:32:36}
  et Bethnemra et Betharan urbes munitas et caulas pecoribus
  suis =

@section 3 {v37}

  {NUM:32:37}
  filii vero Ruben aedificaverunt Esbon et Eleale et
  Cariathaim =

@section 3 {v38}

  {NUM:32:38}
  et Nabo et Baalmeon versis nominibus Sabama quoque
  inponentes vocabula urbibus quas extruxerant =

@section 3 {v39}

  {NUM:32:39}
  porro filii Machir filii Manasse perrexerunt in Galaad et
  vastaverunt eam interfecto Amorreo habitatore eius =

@section 3 {v40}

  {NUM:32:40}
  dedit ergo Moses terram Galaad Machir filio Manasse qui
  habitavit in ea =

@section 3 {v41}

  {NUM:32:41}
  Iair autem filius Manasse abiit et occupavit vicos eius
  quos appellavit Avothiair id est villas Iair =

@section 3 {v42}

  {NUM:32:42}
  Nobe quoque perrexit et adprehendit Canath cum viculis
  suis vocavitque eam ex nomine suo Nobe =

@section 2 {c33}

@section 3 {v1}

  {NUM:33:1}
  hae sunt mansiones filiorum Israhel qui egressi sunt de
  Aegypto per turmas suas in manu Mosi et Aaron =

@section 3 {v2}

  {NUM:33:2}
  quas descripsit Moses iuxta castrorum loca quae Domini
  iussione mutabant =

@section 3 {v3}

  {NUM:33:3}
  profecti igitur de Ramesse mense primo quintadecima die
  mensis primi altera die phase filii Israhel in manu excelsa
  videntibus cunctis Aegyptiis =

@section 3 {v4}

  {NUM:33:4}
  et sepelientibus primogenitos quos percusserat Dominus nam
  et in diis eorum exercuerat ultionem =

@section 3 {v5}

  {NUM:33:5}
  castrametati sunt in Soccoth =

@section 3 {v6}

  {NUM:33:6}
  et de Soccoth venerunt in Aetham quae est in extremis
  finibus solitudinis =

@section 3 {v7}

  {NUM:33:7}
  inde egressi venerunt contra Phiahiroth quae respicit
  Beelsephon et castrametati sunt ante Magdolum =

@section 3 {v8}

  {NUM:33:8}
  profectique de Phiahiroth transierunt per medium mare in
  solitudinem et ambulantes tribus diebus per desertum Aetham
  castrametati sunt in Mara =

@section 3 {v9}

  {NUM:33:9}
  profectique de Mara venerunt in Helim ubi erant duodecim
  fontes aquarum et palmae septuaginta ibique castrametati sunt =

@section 3 {v10}

  {NUM:33:10}
  sed et inde egressi fixere tentoria super mare Rubrum
  profectique de mari Rubro =

@section 3 {v11}

  {NUM:33:11}
  castrametati sunt in deserto Sin =

@section 3 {v12}

  {NUM:33:12}
  unde egressi venerunt in Dephca =

@section 3 {v13}

  {NUM:33:13}
  profectique de Dephca castrametati sunt in Alus =

@section 3 {v14}

  {NUM:33:14}
  egressi de Alus Raphidim fixere tentoria ubi aqua populo
  defuit ad bibendum =

@section 3 {v15}

  {NUM:33:15}
  profectique de Raphidim castrametati sunt in deserto Sinai =

@section 3 {v16}

  {NUM:33:16}
  sed et de solitudine Sinai egressi venerunt ad sepulchra
  Concupiscentiae =

@section 3 {v17}

  {NUM:33:17}
  profectique de sepulchris Concupiscentiae castrametati
  sunt in Aseroth =

@section 3 {v18}

  {NUM:33:18}
  et de Aseroth venerunt in Rethma =

@section 3 {v19}

  {NUM:33:19}
  profectique de Rethma castrametati sunt in Remmonphares =

@section 3 {v20}

  {NUM:33:20}
  unde egressi venerunt in Lebna =

@section 3 {v21}

  {NUM:33:21}
  et de Lebna castrametati sunt in Ressa =

@section 3 {v22}

  {NUM:33:22}
  egressi de Ressa venerunt in Ceelatha =

@section 3 {v23}

  {NUM:33:23}
  unde profecti castrametati sunt in monte Sepher =

@section 3 {v24}

  {NUM:33:24}
  egressi de monte Sepher venerunt in Arada =

@section 3 {v25}

  {NUM:33:25}
  inde proficiscentes castrametati sunt in Maceloth =

@section 3 {v26}

  {NUM:33:26}
  profectique de Maceloth venerunt in Thaath =

@section 3 {v27}

  {NUM:33:27}
  de Thaath castrametati sunt in Thare =

@section 3 {v28}

  {NUM:33:28}
  unde egressi fixerunt tentoria in Methca =

@section 3 {v29}

  {NUM:33:29}
  et de Methca castrametati sunt in Esmona =

@section 3 {v30}

  {NUM:33:30}
  profectique de Esmona venerunt in Moseroth =

@section 3 {v31}

  {NUM:33:31}
  et de Moseroth castrametati sunt in Baneiacan =

@section 3 {v32}

  {NUM:33:32}
  egressique de Baneiacan venerunt in montem Gadgad =

@section 3 {v33}

  {NUM:33:33}
  unde profecti castrametati sunt in Hietebatha =

@section 3 {v34}

  {NUM:33:34}
  et de Hietebatha venerunt in Ebrona =

@section 3 {v35}

  {NUM:33:35}
  egressique de Ebrona castrametati sunt in Asiongaber =

@section 3 {v36}

  {NUM:33:36}
  inde profecti venerunt in desertum Sin haec est Cades =

@section 3 {v37}

  {NUM:33:37}
  egressique de Cades castrametati sunt in monte Hor in
  extremis finibus terrae Edom =

@section 3 {v38}

  {NUM:33:38}
  ascenditque Aaron sacerdos montem Hor iubente Domino et
  ibi mortuus est anno quadragesimo egressionis filiorum Israhel
  ex Aegypto mense quinto prima die mensis =

@section 3 {v39}

  {NUM:33:39}
  cum esset annorum centum viginti trium =

@section 3 {v40}

  {NUM:33:40}
  audivitque Chananeus rex Arad qui habitabat ad meridiem in
  terra Chanaan venisse filios Israhel =

@section 3 {v41}

  {NUM:33:41}
  et profecti de monte Hor castrametati sunt in Salmona =

@section 3 {v42}

  {NUM:33:42}
  unde egressi venerunt in Phinon =

@section 3 {v43}

  {NUM:33:43}
  profectique de Phinon castrametati sunt in Oboth =

@section 3 {v44}

  {NUM:33:44}
  et de Oboth venerunt in Ieabarim quae est in finibus
  Moabitarum =

@section 3 {v45}

  {NUM:33:45}
  profectique de Ieabarim fixere tentoria in Dibongad =

@section 3 {v46}

  {NUM:33:46}
  unde egressi castrametati sunt in Elmondeblathaim =

@section 3 {v47}

  {NUM:33:47}
  egressi de Elmondeblathaim venerunt ad montes Abarim
  contra Nabo =

@section 3 {v48}

  {NUM:33:48}
  profectique de montibus Abarim transierunt ad campestria
  Moab super Iordanem contra Hiericho =

@section 3 {v49}

  {NUM:33:49}
  ibique castrametati sunt de Bethsimon usque ad Belsattim
  in planioribus locis Moabitarum =

@section 3 {v50}

  {NUM:33:50}
  ubi locutus est Dominus ad Mosen =

@section 3 {v51}

  {NUM:33:51}
  praecipe filiis Israhel et dic ad eos quando transieritis
  Iordanem intrantes terram Chanaan =

@section 3 {v52}

  {NUM:33:52}
  disperdite cunctos habitatores regionis illius confringite
  titulos et statuas comminuite atque omnia excelsa vastate =

@section 3 {v53}

  {NUM:33:53}
  mundantes terram et habitantes in ea ego enim dedi vobis
  illam in possessionem =

@section 3 {v54}

  {NUM:33:54}
  quam dividetis vobis sorte pluribus dabitis latiorem et
  paucis angustiorem singulis ut sors ceciderit ita tribuetur
  hereditas per tribus et familias possessio dividetur =

@section 3 {v55}

  {NUM:33:55}
  sin autem nolueritis interficere habitatores terrae qui
  remanserint erunt vobis quasi clavi in oculis et lanceae in
  lateribus et adversabuntur vobis in terra habitationis vestrae =

@section 3 {v56}

  {NUM:33:56}
  et quicquid illis facere cogitaram vobis faciam =

@section 2 {c34}

@section 3 {v1}

  {NUM:34:1}
  locutus est Dominus ad Mosen =

@section 3 {v2}

  {NUM:34:2}
  praecipe filiis Israhel et dices ad eos cum ingressi
  fueritis terram Chanaan et in possessionem vobis sorte
  ceciderit his finibus terminabitur =

@section 3 {v3}

  {NUM:34:3}
  pars meridiana incipiet a solitudine Sin quae est iuxta
  Edom et habebit terminos contra orientem mare Salsissimum =

@section 3 {v4}

  {NUM:34:4}
  qui circumibunt australem plagam per ascensum Scorpionis
  ita ut transeant Senna et perveniant in meridiem usque ad
  Cadesbarne unde egredientur confinia ad villam nomine Addar et
  tendent usque Asemona =

@section 3 {v5}

  {NUM:34:5}
  ibitque per gyrum terminus ab Asemona usque ad torrentem
  Aegypti et maris Magni litore finietur =

@section 3 {v6}

  {NUM:34:6}
  plaga autem occidentalis a mari Magno incipiet et ipso fine
  cludetur =

@section 3 {v7}

  {NUM:34:7}
  porro ad septentrionalem plagam a mari Magno termini
  incipient pervenientes usque ad montem Altissimum =

@section 3 {v8}

  {NUM:34:8}
  a quo venies in Emath usque ad terminos Sedada =

@section 3 {v9}

  {NUM:34:9}
  ibuntque confinia usque Zephrona et villam Henan hii erunt
  termini in parte aquilonis =

@section 3 {v10}

  {NUM:34:10}
  inde metabuntur fines contra orientalem plagam de villa
  Henan usque Sephama =

@section 3 {v11}

  {NUM:34:11}
  et de Sephama descendent termini in Rebla contra fontem
  inde pervenient contra orientem ad mare Chenereth =

@section 3 {v12}

  {NUM:34:12}
  et tendent usque Iordanem et ad ultimum Salsissimo
  cludentur mari hanc habebitis terram per fines suos in circuitu =

@section 3 {v13}

  {NUM:34:13}
  praecepitque Moses filiis Israhel dicens haec erit terra
  quam possidebitis sorte et quam iussit dari Dominus novem
  tribubus et dimidiae tribui =

@section 3 {v14}

  {NUM:34:14}
  tribus enim filiorum Ruben per familias suas et tribus
  filiorum Gad iuxta cognationum numerum media quoque tribus
  Manasse =

@section 3 {v15}

  {NUM:34:15}
  id est duae semis tribus acceperunt partem suam trans
  Iordanem contra Hiericho ad orientalem plagam =

@section 3 {v16}

  {NUM:34:16}
  et ait Dominus ad Mosen =

@section 3 {v17}

  {NUM:34:17}
  haec sunt nomina virorum qui terram vobis divident Eleazar
  sacerdos et Iosue filius Nun =

@section 3 {v18}

  {NUM:34:18}
  et singuli principes de tribubus singulis =

@section 3 {v19}

  {NUM:34:19}
  quorum ista sunt vocabula de tribu Iuda Chaleb filius
  Iepphonne =

@section 3 {v20}

  {NUM:34:20}
  de tribu Symeon Samuhel filius Ammiud =

@section 3 {v21}

  {NUM:34:21}
  de tribu Beniamin Helidad filius Chaselon =

@section 3 {v22}

  {NUM:34:22}
  de tribu filiorum Dan Bocci filius Iogli =

@section 3 {v23}

  {NUM:34:23}
  filiorum Ioseph de tribu Manasse Hannihel filius Ephod =

@section 3 {v24}

  {NUM:34:24}
  de tribu Ephraim Camuhel filius Sephtan =

@section 3 {v25}

  {NUM:34:25}
  de tribu Zabulon Elisaphan filius Pharnach =

@section 3 {v26}

  {NUM:34:26}
  de tribu Isachar dux Faltihel filius Ozan =

@section 3 {v27}

  {NUM:34:27}
  de tribu Aser Ahiud filius Salomi =

@section 3 {v28}

  {NUM:34:28}
  de tribu Nepthali Phedahel filius Ameiud =

@section 3 {v29}

  {NUM:34:29}
  hii sunt quibus praecepit Dominus ut dividerent filiis
  Israhel terram Chanaan =

@section 2 {c35}

@section 3 {v1}

  {NUM:35:1}
  haec quoque locutus est Dominus ad Mosen in campestribus
  Moab super Iordanem contra Hiericho =

@section 3 {v2}

  {NUM:35:2}
  praecipe filiis Israhel ut dent Levitis de possessionibus
  suis =

@section 3 {v3}

  {NUM:35:3}
  urbes ad habitandum et suburbana earum per circuitum ut
  ipsi in oppidis maneant et suburbana sint pecoribus ac iumentis =

@section 3 {v4}

  {NUM:35:4}
  quae a muris civitatum forinsecus per circuitum mille
  passuum spatio tendentur =

@section 3 {v5}

  {NUM:35:5}
  contra orientem duo milia erunt cubiti et contra meridiem
  similiter duo milia ad mare quoque quod respicit occidentem
  eadem mensura erit et septentrionalis plaga aequali termino
  finietur eruntque urbes in medio et foris suburbana =

@section 3 {v6}

  {NUM:35:6}
  de ipsis autem oppidis quae Levitis dabitis sex erunt in
  fugitivorum auxilia separata ut fugiat ad ea qui fuderit
  sanguinem exceptis his alia quadraginta duo oppida =

@section 3 {v7}

  {NUM:35:7}
  id est simul quadraginta octo cum suburbanis suis =

@section 3 {v8}

  {NUM:35:8}
  ipsaeque urbes quae dabuntur de possessionibus filiorum
  Israhel ab his qui plus habent plures auferentur et qui minus
  pauciores singuli iuxta mensuram hereditatis suae dabunt oppida
  Levitis =

@section 3 {v9}

  {NUM:35:9}
  ait Dominus ad Mosen =

@section 3 {v10}

  {NUM:35:10}
  loquere filiis Israhel et dices ad eos quando transgressi
  fueritis Iordanem in terram Chanaan =

@section 3 {v11}

  {NUM:35:11}
  decernite quae urbes esse debeant in praesidia fugitivorum
  qui nolentes sanguinem fuderint =

@section 3 {v12}

  {NUM:35:12}
  in quibus cum fuerit profugus cognatus occisi eum non
  poterit occidere donec stet in conspectu multitudinis et causa
  illius iudicetur =

@section 3 {v13}

  {NUM:35:13}
  de ipsis autem urbibus quae ad fugitivorum subsidia
  separantur =

@section 3 {v14}

  {NUM:35:14}
  tres erunt trans Iordanem et tres in terra Chanaan =

@section 3 {v15}

  {NUM:35:15}
  tam filiis Israhel quam advenis atque peregrinis ut
  confugiat ad eas qui nolens sanguinem fuderit =

@section 3 {v16}

  {NUM:35:16}
  si quis ferro percusserit et mortuus fuerit qui percussus
  est reus erit homicidii et ipse morietur =

@section 3 {v17}

  {NUM:35:17}
  si lapidem iecerit et ictus occubuerit similiter punietur =

@section 3 {v18}

  {NUM:35:18}
  si ligno percussus interierit percussoris sanguine
  vindicabitur =

@section 3 {v19}

  {NUM:35:19}
  propinquus occisi homicidam interficiet statim ut
  adprehenderit eum percutiet =

@section 3 {v20}

  {NUM:35:20}
  si per odium quis hominem inpulerit vel iecerit quippiam
  in eum per insidias =

@section 3 {v21}

  {NUM:35:21}
  aut cum esset inimicus manu percusserit et ille mortuus
  fuerit percussor homicidii reus erit cognatus occisi statim ut
  invenerit eum iugulabit =

@section 3 {v22}

  {NUM:35:22}
  quod si fortuito et absque odio =

@section 3 {v23}

  {NUM:35:23}
  et inimicitiis quicquam horum fecerit =

@section 3 {v24}

  {NUM:35:24}
  et hoc audiente populo fuerit conprobatum atque inter
  percussorem et propinquum sanguinis quaestio ventilata =

@section 3 {v25}

  {NUM:35:25}
  liberabitur innocens de ultoris manu et reducetur per
  sententiam in urbem ad quam confugerat manebitque ibi donec
  sacerdos magnus qui oleo sancto unctus est moriatur =

@section 3 {v26}

  {NUM:35:26}
  si interfector extra fines urbium quae exulibus deputatae
  sunt =

@section 3 {v27}

  {NUM:35:27}
  fuerit inventus et percussus ab eo qui ultor est sanguinis
  absque noxa erit qui eum occiderit =

@section 3 {v28}

  {NUM:35:28}
  debuerat enim profugus usque ad mortem pontificis in urbe
  residere postquam autem ille obierit homicida revertetur in
  terram suam =

@section 3 {v29}

  {NUM:35:29}
  haec sempiterna erunt et legitima in cunctis
  habitationibus vestris =

@section 3 {v30}

  {NUM:35:30}
  homicida sub testibus punietur ad unius testimonium nullus
  condemnabitur =

@section 3 {v31}

  {NUM:35:31}
  non accipietis pretium ab eo qui reus est sanguinis statim
  et ipse morietur =

@section 3 {v32}

  {NUM:35:32}
  exules et profugi ante mortem pontificis nullo modo in
  urbes suas reverti poterunt =

@section 3 {v33}

  {NUM:35:33}
  ne polluatis terram habitationis vestrae quae insontium
  cruore maculatur nec aliter expiari potest nisi per eius
  sanguinem qui alterius sanguinem fuderit =

@section 3 {v34}

  {NUM:35:34}
  atque ita emundabitur vestra possessio me commorante
  vobiscum ego enim sum Dominus qui habito inter filios Israhel =

@section 2 {c36}

@section 3 {v1}

  {NUM:36:1}
  accesserunt autem et principes familiarum Galaad filii
  Machir filii Manasse de stirpe filiorum Ioseph locutique sunt
  Mosi coram principibus Israhel atque dixerunt =

@section 3 {v2}

  {NUM:36:2}
  tibi domino nostro praecepit Dominus ut terram sorte
  divideres filiis Israhel et ut filiabus Salphaad fratris nostri
  dares possessionem debitam patri =

@section 3 {v3}

  {NUM:36:3}
  quas si alterius tribus homines uxores acceperint sequetur
  possessio sua et translata ad aliam tribum de nostra hereditate
  minuetur =

@section 3 {v4}

  {NUM:36:4}
  atque ita fiet ut cum iobeleus id est quinquagesimus annus
  remissionis advenerit confundatur sortium distributio et
  aliorum possessio ad alios transeat =

@section 3 {v5}

  {NUM:36:5}
  respondit Moses filiis Israhel et Domino praecipiente ait
  recte tribus filiorum Ioseph locuta est =

@section 3 {v6}

  {NUM:36:6}
  et haec lex super filiabus Salphaad a Domino promulgata est
  nubant quibus volunt tantum ut suae tribus hominibus =

@section 3 {v7}

  {NUM:36:7}
  ne commisceatur possessio filiorum Israhel de tribu in
  tribum omnes enim viri ducent uxores de tribu et cognatione sua =

@section 3 {v8}

  {NUM:36:8}
  et cunctae feminae maritos de eadem tribu accipient ut
  hereditas permaneat in familiis =

@section 3 {v9}

  {NUM:36:9}
  nec sibi misceantur tribus sed ita maneant =

@section 3 {v10}

  {NUM:36:10}
  ut a Domino separatae sunt feceruntque filiae Salphaad ut
  fuerat imperatum =

@section 3 {v11}

  {NUM:36:11}
  et nupserunt Maala et Thersa et Egla et Melcha et Noa
  filiis patrui sui =

@section 3 {v12}

  {NUM:36:12}
  de familia Manasse qui fuit filius Ioseph et possessio
  quae illis fuerat adtributa mansit in tribu et familia patris
  earum =

@section 3 {v13}

  {NUM:36:13}
  haec sunt mandata atque iudicia quae praecepit Dominus per
  manum Mosi ad filios Israhel in campestribus Moab super
  Iordanem contra Hiericho =

#######################################################################
# Book 5 - Deuteronomium
@section 1 {b5}

@section 2 {c1}

@section 3 {v1}

  {DEU:1:1}
  haec sunt verba quae locutus est Moses ad omnem Israhel
  trans Iordanem in solitudine campestri contra mare Rubrum inter
  Pharan et Thophel et Laban et Aseroth ubi auri est plurimum =

@section 3 {v2}

  {DEU:1:2}
  undecim diebus de Horeb per viam montis Seir usque
  Cadesbarne =

@section 3 {v3}

  {DEU:1:3}
  quadragesimo anno undecimo mense prima die mensis locutus
  est Moses ad filios Israhel omnia quae praeceperat illi Dominus
  ut diceret eis =

@section 3 {v4}

  {DEU:1:4}
  postquam percussit Seon regem Amorreorum qui habitavit in
  Esebon et Og regem Basan qui mansit in Aseroth et in Edrai =

@section 3 {v5}

  {DEU:1:5}
  trans Iordanem in terra Moab coepitque Moses explanare legem
  et dicere =

@section 3 {v6}

  {DEU:1:6}
  Dominus Deus noster locutus est ad nos in Horeb dicens
  sufficit vobis quod in hoc monte mansistis =

@section 3 {v7}

  {DEU:1:7}
  revertimini et venite ad montem Amorreorum et ad cetera quae
  ei proxima sunt campestria atque montana et humiliora loca
  contra meridiem et iuxta litus maris terram Chananeorum et
  Libani usque ad flumen magnum Eufraten =

@section 3 {v8}

  {DEU:1:8}
  en inquit tradidi vobis ingredimini et possidete eam super
  qua iuravit Dominus patribus vestris Abraham et Isaac et Iacob
  ut daret illam eis et semini eorum post eos =

@section 3 {v9}

  {DEU:1:9}
  dixique vobis illo in tempore =

@section 3 {v10}

  {DEU:1:10}
  non possum solus sustinere vos quia Dominus Deus vester
  multiplicavit vos et estis hodie sicut stellae caeli plurimae =

@section 3 {v11}

  {DEU:1:11}
  Dominus Deus patrum vestrorum addat ad hunc numerum multa
  milia et benedicat vobis sicut locutus est =

@section 3 {v12}

  {DEU:1:12}
  non valeo solus vestra negotia sustinere et pondus ac
  iurgia =

@section 3 {v13}

  {DEU:1:13}
  date e vobis viros sapientes et gnaros et quorum
  conversatio sit probata in tribubus vestris ut ponam eos vobis
  principes =

@section 3 {v14}

  {DEU:1:14}
  tunc respondistis mihi bona res est quam vis facere =

@section 3 {v15}

  {DEU:1:15}
  tulique de tribubus vestris viros sapientes et nobiles et
  constitui eos principes tribunos et centuriones et
  quinquagenarios ac decanos qui docerent vos singula =

@section 3 {v16}

  {DEU:1:16}
  praecepique eis dicens audite illos et quod iustum est
  iudicate sive civis sit ille sive peregrinus =

@section 3 {v17}

  {DEU:1:17}
  nulla erit distantia personarum ita parvum audietis ut
  magnum nec accipietis cuiusquam personam quia Dei iudicium est
  quod si difficile vobis aliquid visum fuerit referte ad me et
  ego audiam =

@section 3 {v18}

  {DEU:1:18}
  praecepique omnia quae facere deberetis =

@section 3 {v19}

  {DEU:1:19}
  profecti autem de Horeb transivimus per heremum terribilem
  et maximam quam vidistis per viam montis Amorrei sicut
  praeceperat Dominus Deus noster nobis cumque venissemus in
  Cadesbarne =

@section 3 {v20}

  {DEU:1:20}
  dixi vobis venistis ad montem Amorrei quem Dominus Deus
  noster daturus est nobis =

@section 3 {v21}

  {DEU:1:21}
  vide terram quam Dominus Deus tuus dat tibi ascende et
  posside eam sicut locutus est Dominus Deus patribus tuis noli
  metuere nec quicquam paveas =

@section 3 {v22}

  {DEU:1:22}
  et accessistis ad me omnes atque dixistis mittamus viros
  qui considerent terram et renuntient per quod iter debeamus
  ascendere et ad quas pergere civitates =

@section 3 {v23}

  {DEU:1:23}
  cumque mihi sermo placuisset misi e vobis duodecim viros
  singulos de tribubus suis =

@section 3 {v24}

  {DEU:1:24}
  qui cum perrexissent et ascendissent in montana venerunt
  usque ad vallem Botri et considerata terra =

@section 3 {v25}

  {DEU:1:25}
  sumentes de fructibus eius ut ostenderent ubertatem
  adtulerunt ad nos atque dixerunt bona est terra quam Dominus
  Deus noster daturus est nobis =

@section 3 {v26}

  {DEU:1:26}
  et noluistis ascendere sed increduli ad sermonem Domini Dei
  nostri =

@section 3 {v27}

  {DEU:1:27}
  murmurati estis in tabernaculis vestris atque dixistis odit
  nos Dominus et idcirco eduxit nos de terra Aegypti ut traderet
  in manu Amorrei atque deleret =

@section 3 {v28}

  {DEU:1:28}
  quo ascendemus nuntii terruerunt cor nostrum dicentes
  maxima multitudo est et nobis in statura procerior urbes magnae
  et ad caelum usque munitae filios Enacim vidimus ibi =

@section 3 {v29}

  {DEU:1:29}
  et dixi vobis nolite metuere nec timeatis eos =

@section 3 {v30}

  {DEU:1:30}
  Dominus Deus qui ductor est vester pro vobis ipse pugnabit
  sicut fecit in Aegypto videntibus cunctis =

@section 3 {v31}

  {DEU:1:31}
  et in solitudine ipse vidisti portavit te Dominus Deus tuus
  ut solet homo gestare parvulum filium suum in omni via per quam
  ambulasti donec veniretis ad locum istum =

@section 3 {v32}

  {DEU:1:32}
  et nec sic quidem credidistis Domino Deo vestro =

@section 3 {v33}

  {DEU:1:33}
  qui praecessit vos in via et metatus est locum in quo
  tentoria figere deberetis nocte ostendens vobis iter per ignem
  et die per columnam nubis =

@section 3 {v34}

  {DEU:1:34}
  cumque audisset Dominus vocem sermonum vestrorum iratus
  iuravit et ait =

@section 3 {v35}

  {DEU:1:35}
  non videbit quispiam de hominibus generationis huius
  pessimae terram bonam quam sub iuramento pollicitus sum
  patribus vestris =

@section 3 {v36}

  {DEU:1:36}
  praeter Chaleb filium Iepphonne ipse enim videbit eam et
  ipsi dabo terram quam calcavit et filiis eius quia secutus est
  Dominum =

@section 3 {v37}

  {DEU:1:37}
  nec miranda indignatio in populum cum mihi quoque iratus
  Dominus propter vos dixerit nec tu ingredieris illuc =

@section 3 {v38}

  {DEU:1:38}
  sed Iosue filius Nun minister tuus ipse intrabit pro te
  hunc exhortare et robora et ipse terram sorte dividat Israheli =

@section 3 {v39}

  {DEU:1:39}
  parvuli vestri de quibus dixistis quod captivi ducerentur
  et filii qui hodie boni ac mali ignorant distantiam ipsi
  ingredientur et ipsis dabo terram et possidebunt eam =

@section 3 {v40}

  {DEU:1:40}
  vos autem revertimini et abite in solitudinem per viam
  maris Rubri =

@section 3 {v41}

  {DEU:1:41}
  et respondistis mihi peccavimus Domino ascendemus atque
  pugnabimus sicut praecepit Dominus Deus noster cumque instructi
  armis pergeretis in montem =

@section 3 {v42}

  {DEU:1:42}
  ait mihi Dominus dic ad eos nolite ascendere neque pugnetis
  non enim sum vobiscum ne cadatis coram inimicis vestris =

@section 3 {v43}

  {DEU:1:43}
  locutus sum et non audistis sed adversantes imperio Domini
  et tumentes superbia ascendistis in montem =

@section 3 {v44}

  {DEU:1:44}
  itaque egressus Amorreus qui habitabat in montibus et
  obviam veniens persecutus est vos sicut solent apes persequi et
  cecidit de Seir usque Horma =

@section 3 {v45}

  {DEU:1:45}
  cumque reversi ploraretis coram Domino non audivit vos nec
  voci vestrae voluit adquiescere =

@section 3 {v46}

  {DEU:1:46}
  sedistis ergo in Cadesbarne multo tempore =

@section 2 {c2}

@section 3 {v1}

  {DEU:2:1}
  profectique inde venimus in solitudinem quae ducit ad mare
  Rubrum sicut mihi dixerat Dominus et circumivimus montem Seir
  longo tempore =

@section 3 {v2}

  {DEU:2:2}
  dixitque Dominus ad me =

@section 3 {v3}

  {DEU:2:3}
  sufficit vobis circumire montem istum ite contra aquilonem =

@section 3 {v4}

  {DEU:2:4}
  et populo praecipe dicens transibitis per terminos fratrum
  vestrorum filiorum Esau qui habitant in Seir et timebunt vos =

@section 3 {v5}

  {DEU:2:5}
  videte ergo diligenter ne moveamini contra eos neque enim
  dabo vobis de terra eorum quantum potest unius pedis calcare
  vestigium quia in possessionem Esau dedi montem Seir =

@section 3 {v6}

  {DEU:2:6}
  cibos emetis ab eis pecunia et comedetis aquam emptam
  haurietis et bibetis =

@section 3 {v7}

  {DEU:2:7}
  Dominus Deus tuus benedixit tibi in omni opere manuum tuarum
  novit iter tuum quomodo transieris solitudinem hanc magnam per
  quadraginta annos habitans tecum Dominus Deus tuus et nihil
  tibi defuit =

@section 3 {v8}

  {DEU:2:8}
  cumque transissemus fratres nostros filios Esau qui
  habitabant in Seir per viam campestrem de Helath et de
  Asiongaber venimus ad iter quod ducit in desertum Moab =

@section 3 {v9}

  {DEU:2:9}
  dixitque Dominus ad me non pugnes contra Moabitas nec ineas
  adversum eos proelium non enim dabo tibi quicquam de terra
  eorum quia filiis Loth tradidi Ar in possessionem =

@section 3 {v10}

  {DEU:2:10}
  Emim primi fuerunt habitatores eius populus magnus et
  validus et tam excelsus ut de Enacim stirpe =

@section 3 {v11}

  {DEU:2:11}
  quasi gigantes crederentur et essent similes filiorum
  Enacim denique Moabitae appellant eos Emim =

@section 3 {v12}

  {DEU:2:12}
  in Seir autem prius habitaverunt Horim quibus expulsis
  atque deletis habitaverunt filii Esau sicut fecit Israhel in
  terra possessionis suae quam dedit ei Dominus =

@section 3 {v13}

  {DEU:2:13}
  surgentes ergo ut transiremus torrentem Zared venimus ad
  eum =

@section 3 {v14}

  {DEU:2:14}
  tempus autem quo ambulavimus de Cadesbarne usque ad
  transitum torrentis Zared triginta octo annorum fuit donec
  consumeretur omnis generatio hominum bellatorum de castris
  sicut iuraverat Dominus =

@section 3 {v15}

  {DEU:2:15}
  cuius manus fuit adversum eos ut interirent de castrorum
  medio =

@section 3 {v16}

  {DEU:2:16}
  postquam autem universi ceciderunt pugnatores =

@section 3 {v17}

  {DEU:2:17}
  locutus est Dominus ad me dicens =

@section 3 {v18}

  {DEU:2:18}
  tu transibis hodie terminos Moab urbem nomine Ar =

@section 3 {v19}

  {DEU:2:19}
  et accedens in vicina filiorum Ammon cave ne pugnes contra
  eos nec movearis ad proelium non enim dabo tibi de terra
  filiorum Ammon quia filiis Loth dedi eam in possessionem =

@section 3 {v20}

  {DEU:2:20}
  terra gigantum reputata est et in ipsa olim habitaverunt
  gigantes quos Ammanitae vocant Zomzommim =

@section 3 {v21}

  {DEU:2:21}
  populus magnus et multus et procerae longitudinis sicut
  Enacim quos delevit Dominus a facie eorum et fecit illos
  habitare pro eis =

@section 3 {v22}

  {DEU:2:22}
  sicut fecerat filiis Esau qui habitant in Seir delens
  Horreos et terram eorum illis tradens quam possident usque in
  praesens =

@section 3 {v23}

  {DEU:2:23}
  Eveos quoque qui habitabant in Aserim usque Gazam
  Cappadoces expulerunt qui egressi de Cappadocia deleverunt eos
  et habitaverunt pro illis =

@section 3 {v24}

  {DEU:2:24}
  surgite et transite torrentem Arnon ecce tradidi in manu
  tua Seon regem Esebon Amorreum et terram eius incipe possidere
  et committe adversum eum proelium =

@section 3 {v25}

  {DEU:2:25}
  hodie incipiam mittere terrorem atque formidinem tuam in
  populos qui habitant sub omni caelo ut audito nomine tuo
  paveant et in morem parturientium contremescant et dolore
  teneantur =

@section 3 {v26}

  {DEU:2:26}
  misi ergo nuntios de solitudine Cademoth ad Seon regem
  Esebon verbis pacificis dicens =

@section 3 {v27}

  {DEU:2:27}
  transibimus per terram tuam publica gradiemur via non
  declinabimus neque ad dextram neque ad sinistram =

@section 3 {v28}

  {DEU:2:28}
  alimenta pretio vende nobis ut vescamur aquam pecunia
  tribue et sic bibemus tantum est ut nobis concedas transitum =

@section 3 {v29}

  {DEU:2:29}
  sicut fecerunt filii Esau qui habitant in Seir et Moabitae
  qui morantur in Ar donec veniamus ad Iordanem et transeamus in
  terram quam Dominus Deus noster daturus est nobis =

@section 3 {v30}

  {DEU:2:30}
  noluitque Seon rex Esebon dare nobis transitum quia
  induraverat Dominus Deus tuus spiritum eius et obfirmaverat cor
  illius ut traderetur in manus tuas sicut nunc vides =

@section 3 {v31}

  {DEU:2:31}
  dixitque Dominus ad me ecce coepi tradere tibi Seon et
  terram eius incipe possidere eam =

@section 3 {v32}

  {DEU:2:32}
  egressusque est Seon obviam nobis cum omni populo suo ad
  proelium in Iesa =

@section 3 {v33}

  {DEU:2:33}
  et tradidit eum Dominus Deus noster nobis percussimusque
  eum cum filiis et omni populo suo =

@section 3 {v34}

  {DEU:2:34}
  cunctasque urbes in tempore illo cepimus interfectis
  habitatoribus earum viris ac mulieribus et parvulis non
  reliquimus in eis quicquam =

@section 3 {v35}

  {DEU:2:35}
  absque iumentis quae in partem venere praedantium et
  spoliis urbium quas cepimus =

@section 3 {v36}

  {DEU:2:36}
  ab Aroer quae est super ripam torrentis Arnon oppido quod
  in valle situm est usque Galaad non fuit vicus et civitas quae
  nostras effugeret manus omnes tradidit Dominus Deus noster
  nobis =

@section 3 {v37}

  {DEU:2:37}
  absque terra filiorum Ammon ad quam non accessimus et
  cunctis quae adiacent torrenti Ieboc et urbibus montanis
  universisque locis a quibus nos prohibuit Dominus Deus noster =

@section 2 {c3}

@section 3 {v1}

  {DEU:3:1}
  itaque conversi ascendimus per iter Basan egressusque est Og
  rex Basan in occursum nobis cum populo suo ad bellandum in
  Edrai =

@section 3 {v2}

  {DEU:3:2}
  dixitque Dominus ad me ne timeas eum quia in manu tua
  traditus est cum omni populo ac terra sua faciesque ei sicut
  fecisti Seon regi Amorreorum qui habitavit in Esebon =

@section 3 {v3}

  {DEU:3:3}
  tradidit ergo Dominus Deus noster in manibus nostris etiam
  Og regem Basan et universum populum eius percussimusque eos
  usque ad internicionem =

@section 3 {v4}

  {DEU:3:4}
  vastantes cunctas civitates illius uno tempore non fuit
  oppidum quod nos effugeret sexaginta urbes omnem regionem Argob
  regni Og in Basan =

@section 3 {v5}

  {DEU:3:5}
  cunctae urbes erant munitae muris altissimis portisque et
  vectibus absque oppidis innumeris quae non habebant muros =

@section 3 {v6}

  {DEU:3:6}
  et delevimus eos sicut feceramus Seon regi Esebon
  disperdentes omnem civitatem virosque ac mulieres et parvulos =

@section 3 {v7}

  {DEU:3:7}
  iumenta autem et spolia urbium diripuimus =

@section 3 {v8}

  {DEU:3:8}
  tulimusque illo in tempore terram de manu duorum regum
  Amorreorum qui erant trans Iordanem a torrente Arnon usque ad
  montem Hermon =

@section 3 {v9}

  {DEU:3:9}
  quem Sidonii Sarion vocant et Amorrei Sanir =

@section 3 {v10}

  {DEU:3:10}
  omnes civitates quae sitae sunt in planitie et universam
  terram Galaad et Basan usque Selcha et Edrai civitates regni Og
  in Basan =

@section 3 {v11}

  {DEU:3:11}
  solus quippe Og rex Basan restiterat de stirpe gigantum
  monstratur lectus eius ferreus qui est in Rabbath filiorum
  Ammon novem cubitos habens longitudinis et quattuor latitudinis
  ad mensuram cubiti virilis manus =

@section 3 {v12}

  {DEU:3:12}
  terramque possedimus in tempore illo ab Aroer quae est
  super ripam torrentis Arnon usque ad mediam partem montis
  Galaad et civitates illius dedi Ruben et Gad =

@section 3 {v13}

  {DEU:3:13}
  reliquam autem partem Galaad et omnem Basan regni Og
  tradidi mediae tribui Manasse omnem regionem Argob cuncta Basan
  vocatur terra gigantum =

@section 3 {v14}

  {DEU:3:14}
  Iair filius Manasse possedit omnem regionem Argob usque ad
  terminos Gesuri et Machathi vocavitque ex nomine suo Basan
  Avothiair id est villas Iair usque in praesentem diem =

@section 3 {v15}

  {DEU:3:15}
  Machir quoque dedi Galaad =

@section 3 {v16}

  {DEU:3:16}
  et tribubus Ruben et Gad dedi terram Galaad usque ad
  torrentem Arnon medium torrentis et finium usque ad torrentem
  Ieboc qui est terminus filiorum Ammon =

@section 3 {v17}

  {DEU:3:17}
  et planitiem solitudinis atque Iordanem et terminos
  Chenereth usque ad mare Deserti quod est Salsissimum ad radices
  montis Phasga contra orientem =

@section 3 {v18}

  {DEU:3:18}
  praecepique vobis in tempore illo dicens Dominus Deus
  vester dat vobis terram hanc in hereditatem expediti praecedite
  fratres vestros filios Israhel omnes viri robusti =

@section 3 {v19}

  {DEU:3:19}
  absque uxoribus et parvulis ac iumentis novi enim quod
  plura habeatis pecora et in urbibus remanere debebunt quas
  tradidi vobis =

@section 3 {v20}

  {DEU:3:20}
  donec requiem tribuat Dominus fratribus vestris sicut vobis
  tribuit et possideant etiam ipsi terram quam daturus est eis
  trans Iordanem tunc revertetur unusquisque in possessionem suam
  quam dedi vobis =

@section 3 {v21}

  {DEU:3:21}
  Iosue quoque in tempore illo praecepi dicens oculi tui
  viderunt quae fecit Dominus Deus vester duobus his regibus sic
  faciet omnibus regnis ad quae transiturus es =

@section 3 {v22}

  {DEU:3:22}
  ne timeas eos Dominus enim Deus vester pugnabit pro vobis =

@section 3 {v23}

  {DEU:3:23}
  precatusque sum Dominum in tempore illo dicens =

@section 3 {v24}

  {DEU:3:24}
  Domine Deus tu coepisti ostendere servo tuo magnitudinem
  tuam manumque fortissimam neque enim est alius Deus vel in
  caelo vel in terra qui possit facere opera tua et conparari
  fortitudini tuae =

@section 3 {v25}

  {DEU:3:25}
  transibo igitur et videbo terram hanc optimam trans
  Iordanem et montem istum egregium et Libanum =

@section 3 {v26}

  {DEU:3:26}
  iratusque est Dominus mihi propter vos nec exaudivit me sed
  dixit mihi sufficit tibi nequaquam ultra loquaris de hac re ad
  me =

@section 3 {v27}

  {DEU:3:27}
  ascende cacumen Phasgae et oculos tuos circumfer ad
  occidentem et aquilonem austrumque et orientem et aspice nec
  enim transibis Iordanem istum =

@section 3 {v28}

  {DEU:3:28}
  praecipe Iosue et corrobora eum atque conforta quia ipse
  praecedet populum istum et dividet eis terram quam visurus es =

@section 3 {v29}

  {DEU:3:29}
  mansimusque in valle contra fanum Phogor =

@section 2 {c4}

@section 3 {v1}

  {DEU:4:1}
  et nunc Israhel audi praecepta et iudicia quae ego doceo te
  ut faciens ea vivas et ingrediens possideas terram quam Dominus
  Deus patrum vestrorum daturus est vobis =

@section 3 {v2}

  {DEU:4:2}
  non addetis ad verbum quod vobis loquor neque auferetis ex
  eo custodite mandata Domini Dei vestri quae ego praecipio vobis =

@section 3 {v3}

  {DEU:4:3}
  oculi vestri viderunt omnia quae fecit Dominus contra
  Beelphegor quomodo contriverit omnes cultores eius de medio
  vestri =

@section 3 {v4}

  {DEU:4:4}
  vos autem qui adheretis Domino Deo vestro vivitis universi
  usque in praesentem diem =

@section 3 {v5}

  {DEU:4:5}
  scitis quod docuerim vos praecepta atque iustitias sicut
  mandavit mihi Dominus Deus meus sic facietis ea in terra quam
  possessuri estis =

@section 3 {v6}

  {DEU:4:6}
  et observabitis et implebitis opere haec est enim vestra
  sapientia et intellectus coram populis ut audientes universa
  praecepta haec dicant en populus sapiens et intellegens gens
  magna =

@section 3 {v7}

  {DEU:4:7}
  nec est alia natio tam grandis quae habeat deos
  adpropinquantes sibi sicut Dominus Deus noster adest cunctis
  obsecrationibus nostris =

@section 3 {v8}

  {DEU:4:8}
  quae est enim alia gens sic inclita ut habeat caerimonias
  iustaque iudicia et universam legem quam ego proponam hodie
  ante oculos vestros =

@section 3 {v9}

  {DEU:4:9}
  custodi igitur temet ipsum et animam tuam sollicite ne
  obliviscaris verborum quae viderunt oculi tui et ne excedant de
  corde tuo cunctis diebus vitae tuae docebis ea filios ac
  nepotes tuos =

@section 3 {v10}

  {DEU:4:10}
  diem in quo stetisti coram Domino Deo tuo in Horeb quando
  Dominus locutus est mihi dicens congrega ad me populum ut
  audiat sermones meos et discat timere me omni tempore quo vivit
  in terra doceantque filios suos =

@section 3 {v11}

  {DEU:4:11}
  et accessistis ad radices montis qui ardebat usque ad
  caelum erantque in eo tenebrae nubes et caligo =

@section 3 {v12}

  {DEU:4:12}
  locutusque est Dominus ad vos de medio ignis vocem verborum
  eius audistis et formam penitus non vidistis =

@section 3 {v13}

  {DEU:4:13}
  et ostendit vobis pactum suum quod praecepit ut faceretis
  et decem verba quae scripsit in duabus tabulis lapideis =

@section 3 {v14}

  {DEU:4:14}
  mihique mandavit in illo tempore ut docerem vos caerimonias
  et iudicia quae facere deberetis in terra quam possessuri estis =

@section 3 {v15}

  {DEU:4:15}
  custodite igitur sollicite animas vestras non vidistis
  aliquam similitudinem in die qua locutus est Dominus vobis in
  Horeb de medio ignis =

@section 3 {v16}

  {DEU:4:16}
  ne forte decepti faciatis vobis sculptam similitudinem aut
  imaginem masculi vel feminae =

@section 3 {v17}

  {DEU:4:17}
  similitudinem omnium iumentorum quae sunt super terram vel
  avium sub caelo volantium =

@section 3 {v18}

  {DEU:4:18}
  atque reptilium quae moventur in terra sive piscium qui sub
  terra morantur in aquis =

@section 3 {v19}

  {DEU:4:19}
  ne forte oculis elevatis ad caelum videas solem et lunam et
  omnia astra caeli et errore deceptus adores ea et colas quae
  creavit Dominus Deus tuus in ministerium cunctis gentibus quae
  sub caelo sunt =

@section 3 {v20}

  {DEU:4:20}
  vos autem tulit Dominus et eduxit de fornace ferrea Aegypti
  ut haberet populum hereditarium sicut est in praesenti die =

@section 3 {v21}

  {DEU:4:21}
  iratusque est Dominus contra me propter sermones vestros et
  iuravit ut non transirem Iordanem nec ingrederer terram optimam
  quam daturus est vobis =

@section 3 {v22}

  {DEU:4:22}
  ecce morior in hac humo non transibo Iordanem vos
  transibitis et possidebitis terram egregiam =

@section 3 {v23}

  {DEU:4:23}
  cave nequando obliviscaris pacti Domini Dei tui quod
  pepigit tecum et facias tibi sculptam similitudinem eorum quae
  fieri Dominus prohibuit =

@section 3 {v24}

  {DEU:4:24}
  quia Dominus Deus tuus ignis consumens est Deus aemulator =

@section 3 {v25}

  {DEU:4:25}
  si genueritis filios ac nepotes et morati fueritis in terra
  deceptique feceritis vobis aliquam similitudinem patrantes
  malum coram Domino Deo vestro ut eum ad iracundiam provocetis =

@section 3 {v26}

  {DEU:4:26}
  testes invoco hodie caelum et terram cito perituros vos
  esse de terra quam transito Iordane possessuri estis non
  habitabitis in ea longo tempore sed delebit vos Dominus =

@section 3 {v27}

  {DEU:4:27}
  atque disperget in omnes gentes et remanebitis pauci in
  nationibus ad quas vos ducturus est Dominus =

@section 3 {v28}

  {DEU:4:28}
  ibique servietis diis qui hominum manu fabricati sunt ligno
  et lapidi qui non vident non audiunt non comedunt non odorantur =

@section 3 {v29}

  {DEU:4:29}
  cumque quaesieris ibi Dominum Deum tuum invenies eum si
  tamen toto corde quaesieris et tota tribulatione animae tuae =

@section 3 {v30}

  {DEU:4:30}
  postquam te invenerint omnia quae praedicta sunt novissimo
  tempore reverteris ad Dominum Deum tuum et audies vocem eius =

@section 3 {v31}

  {DEU:4:31}
  quia Deus misericors Dominus Deus tuus est non dimittet te
  nec omnino delebit neque obliviscetur pacti in quo iuravit
  patribus tuis =

@section 3 {v32}

  {DEU:4:32}
  interroga de diebus antiquis qui fuerunt ante te ex die quo
  creavit Deus hominem super terram a summo caeli usque ad summum
  eius si facta est aliquando huiuscemodi res aut umquam cognitum
  est =

@section 3 {v33}

  {DEU:4:33}
  ut audiret populus vocem Dei loquentis de medio ignis sicut
  tu audisti et vixisti =

@section 3 {v34}

  {DEU:4:34}
  si fecit Deus ut ingrederetur et tolleret sibi gentem de
  medio nationum per temptationes signa atque portenta per pugnam
  et robustam manum extentumque brachium et horribiles visiones
  iuxta omnia quae fecit pro vobis Dominus Deus vester in Aegypto
  videntibus oculis tuis =

@section 3 {v35}

  {DEU:4:35}
  ut scires quoniam Dominus ipse est Deus et non est alius
  praeter unum =

@section 3 {v36}

  {DEU:4:36}
  de caelo te fecit audire vocem suam ut doceret te et in
  terra ostendit tibi ignem suum maximum et audisti verba illius
  de medio ignis =

@section 3 {v37}

  {DEU:4:37}
  quia dilexit patres tuos et elegit semen eorum post eos
  eduxitque te praecedens in virtute sua magna ex Aegypto =

@section 3 {v38}

  {DEU:4:38}
  ut deleret nationes maximas et fortiores te in introitu tuo
  et introduceret te daretque tibi terram earum in possessionem
  sicut cernis in praesenti die =

@section 3 {v39}

  {DEU:4:39}
  scito ergo hodie et cogitato in corde tuo quod Dominus ipse
  sit Deus in caelo sursum et in terra deorsum et non sit alius =

@section 3 {v40}

  {DEU:4:40}
  custodi praecepta eius atque mandata quae ego praecipio
  tibi ut bene sit tibi et filiis tuis post te et permaneas multo
  tempore super terram quam Dominus Deus tuus daturus est tibi =

@section 3 {v41}

  {DEU:4:41}
  tunc separavit Moses tres civitates trans Iordanem ad
  orientalem plagam =

@section 3 {v42}

  {DEU:4:42}
  ut confugiat ad eas qui occiderit nolens proximum suum nec
  fuerit inimicus ante unum et alterum diem et ad harum aliquam
  urbium possit evadere =

@section 3 {v43}

  {DEU:4:43}
  Bosor in solitudine quae sita est in terra campestri de
  tribu Ruben et Ramoth in Galaad quae est in tribu Gad et Golam
  in Basan quae est in tribu Manasse =

@section 3 {v44}

  {DEU:4:44}
  ista est lex quam proposuit Moses coram filiis Israhel =

@section 3 {v45}

  {DEU:4:45}
  et haec testimonia et caerimoniae atque iudicia quae
  locutus est ad filios Israhel quando egressi sunt de Aegypto =

@section 3 {v46}

  {DEU:4:46}
  trans Iordanem in valle contra fanum Phogor in terra Seon
  regis Amorrei qui habitavit in Esebon quem percussit Moses
  filii quoque Israhel egressi ex Aegypto =

@section 3 {v47}

  {DEU:4:47}
  possederunt terram eius et terram Og regis Basan duorum
  regum Amorreorum qui erant trans Iordanem ad solis ortum =

@section 3 {v48}

  {DEU:4:48}
  ab Aroer quae sita est super ripam torrentis Arnon usque ad
  montem Sion qui est et Hermon =

@section 3 {v49}

  {DEU:4:49}
  omnem planitiem trans Iordanem ad orientalem plagam usque
  ad mare Solitudinis et usque ad radices montis Phasga =

@section 2 {c5}

@section 3 {v1}

  {DEU:5:1}
  vocavitque Moses omnem Israhelem et dixit ad eum audi
  Israhel caerimonias atque iudicia quae ego loquor in auribus
  vestris hodie discite ea et opere conplete =

@section 3 {v2}

  {DEU:5:2}
  Dominus Deus noster pepigit nobiscum foedus in Horeb =

@section 3 {v3}

  {DEU:5:3}
  non cum patribus nostris iniit pactum sed nobiscum qui
  inpraesentiarum sumus et vivimus =

@section 3 {v4}

  {DEU:5:4}
  facie ad faciem locutus est nobis in monte de medio ignis =

@section 3 {v5}

  {DEU:5:5}
  ego sequester et medius fui inter Dominum et vos in tempore
  illo ut adnuntiarem vobis verba eius timuistis enim ignem et
  non ascendistis in montem et ait =

@section 3 {v6}

  {DEU:5:6}
  ego Dominus Deus tuus qui eduxi te de terra Aegypti de domo
  servitutis =

@section 3 {v7}

  {DEU:5:7}
  non habebis deos alienos in conspectu meo =

@section 3 {v8}

  {DEU:5:8}
  non facies tibi sculptile nec similitudinem omnium quae in
  caelo sunt desuper et quae in terra deorsum et quae versantur
  in aquis sub terra =

@section 3 {v9}

  {DEU:5:9}
  non adorabis ea et non coles ego enim sum Dominus Deus tuus
  Deus aemulator reddens iniquitatem patrum super filios in
  tertiam et quartam generationem his qui oderunt me =

@section 3 {v10}

  {DEU:5:10}
  et faciens misericordiam in multa milia diligentibus me et
  custodientibus praecepta mea =

@section 3 {v11}

  {DEU:5:11}
  non usurpabis nomen Domini Dei tui frustra quia non erit
  inpunitus qui super re vana nomen eius adsumpserit =

@section 3 {v12}

  {DEU:5:12}
  observa diem sabbati ut sanctifices eum sicut praecepit
  tibi Dominus Deus tuus =

@section 3 {v13}

  {DEU:5:13}
  sex diebus operaberis et facies omnia opera tua =

@section 3 {v14}

  {DEU:5:14}
  septimus dies sabbati est id est requies Domini Dei tui non
  facies in eo quicquam operis tu et filius tuus et filia servus
  et ancilla et bos et asinus et omne iumentum tuum et peregrinus
  qui est intra portas tuas ut requiescat servus et ancilla tua
  sicut et tu =

@section 3 {v15}

  {DEU:5:15}
  memento quod et ipse servieris in Aegypto et eduxerit te
  inde Dominus Deus tuus in manu forti et brachio extento idcirco
  praecepit tibi ut observares diem sabbati =

@section 3 {v16}

  {DEU:5:16}
  honora patrem tuum et matrem sicut praecepit tibi Dominus
  Deus tuus ut longo vivas tempore et bene sit tibi in terra quam
  Dominus Deus tuus daturus est tibi =

@section 3 {v17}

  {DEU:5:17}
  non occides =

@section 3 {v18}

  {DEU:5:18}
  neque moechaberis =

@section 3 {v19}

  {DEU:5:19}
  furtumque non facies =

@section 3 {v20}

  {DEU:5:20}
  nec loqueris contra proximum tuum falsum testimonium =

@section 3 {v21}

  {DEU:5:21}
  non concupisces uxorem proximi tui non domum non agrum non
  servum non ancillam non bovem non asinum et universa quae
  illius sunt =

@section 3 {v22}

  {DEU:5:22}
  haec verba locutus est Dominus ad omnem multitudinem
  vestram in monte de medio ignis et nubis et caliginis voce
  magna nihil addens amplius et scripsit ea in duabus tabulis
  lapideis quas tradidit mihi =

@section 3 {v23}

  {DEU:5:23}
  vos autem postquam audistis vocem de medio tenebrarum et
  montem ardere vidistis accessistis ad me omnes principes
  tribuum et maiores natu atque dixistis =

@section 3 {v24}

  {DEU:5:24}
  ecce ostendit nobis Dominus Deus noster maiestatem et
  magnitudinem suam vocem eius audivimus de medio ignis et
  probavimus hodie quod loquente Deo cum homine vixerit homo =

@section 3 {v25}

  {DEU:5:25}
  cur ergo morimur et devorabit nos ignis hic maximus si enim
  audierimus ultra vocem Domini Dei nostri moriemur =

@section 3 {v26}

  {DEU:5:26}
  quid est omnis caro ut audiat vocem Dei viventis qui de
  medio ignis loquitur sicut nos audivimus et possit vivere =

@section 3 {v27}

  {DEU:5:27}
  tu magis accede et audi cuncta quae dixerit Dominus Deus
  noster tibi loquerisque ad nos et nos audientes faciemus ea =

@section 3 {v28}

  {DEU:5:28}
  quod cum audisset Dominus ait ad me audivi vocem verborum
  populi huius quae locuti sunt tibi bene omnia sunt locuti =

@section 3 {v29}

  {DEU:5:29}
  quis det talem eos habere mentem ut timeant me et
  custodiant universa mandata mea in omni tempore ut bene sit eis
  et filiis eorum in sempiternum =

@section 3 {v30}

  {DEU:5:30}
  vade et dic eis revertimini in tentoria vestra =

@section 3 {v31}

  {DEU:5:31}
  tu vero hic sta mecum et loquar tibi omnia mandata et
  caerimonias atque iudicia quae docebis eos ut faciant ea in
  terra quam dabo illis in possessionem =

@section 3 {v32}

  {DEU:5:32}
  custodite igitur et facite quae praecepit Dominus Deus
  vobis non declinabitis neque ad dextram neque ad sinistram =

@section 3 {v33}

  {DEU:5:33}
  sed per viam quam praecepit Dominus Deus vester ambulabitis
  ut vivatis et bene sit vobis et protelentur dies in terra
  possessionis vestrae =

@section 2 {c6}

@section 3 {v1}

  {DEU:6:1}
  haec sunt praecepta et caerimoniae atque iudicia quae
  mandavit Dominus Deus vester ut docerem vos et faciatis ea in
  terra ad quam transgredimini possidendam =

@section 3 {v2}

  {DEU:6:2}
  ut timeas Dominum Deum tuum et custodias omnia mandata et
  praecepta eius quae ego praecipio tibi et filiis ac nepotibus
  tuis cunctis diebus vitae tuae ut prolongentur dies tui =

@section 3 {v3}

  {DEU:6:3}
  audi Israhel et observa ut facias et bene sit tibi et
  multipliceris amplius sicut pollicitus est Dominus Deus patrum
  tuorum tibi terram lacte et melle manantem =

@section 3 {v4}

  {DEU:6:4}
  audi Israhel Dominus Deus noster Dominus unus est =

@section 3 {v5}

  {DEU:6:5}
  diliges Dominum Deum tuum ex toto corde tuo et ex tota anima
  tua et ex tota fortitudine tua =

@section 3 {v6}

  {DEU:6:6}
  eruntque verba haec quae ego praecipio tibi hodie in corde
  tuo =

@section 3 {v7}

  {DEU:6:7}
  et narrabis ea filiis tuis et meditaberis sedens in domo tua
  et ambulans in itinere dormiens atque consurgens =

@section 3 {v8}

  {DEU:6:8}
  et ligabis ea quasi signum in manu tua eruntque et
  movebuntur inter oculos tuos =

@section 3 {v9}

  {DEU:6:9}
  scribesque ea in limine et ostiis domus tuae =

@section 3 {v10}

  {DEU:6:10}
  cumque introduxerit te Dominus Deus tuus in terram pro qua
  iuravit patribus tuis Abraham Isaac et Iacob et dederit tibi
  civitates magnas et optimas quas non aedificasti =

@section 3 {v11}

  {DEU:6:11}
  domos plenas cunctarum opum quas non extruxisti cisternas
  quas non fodisti vineta et oliveta quae non plantasti =

@section 3 {v12}

  {DEU:6:12}
  et comederis et saturatus fueris =

@section 3 {v13}

  {DEU:6:13}
  cave diligenter ne obliviscaris Domini qui eduxit te de
  terra Aegypti de domo servitutis Dominum Deum tuum timebis et
  ipsi servies ac per nomen illius iurabis =

@section 3 {v14}

  {DEU:6:14}
  non ibitis post deos alienos cunctarum gentium quae in
  circuitu vestro sunt =

@section 3 {v15}

  {DEU:6:15}
  quoniam Deus aemulator Dominus Deus tuus in medio tui
  nequando irascatur furor Domini Dei tui contra te et auferat te
  de superficie terrae =

@section 3 {v16}

  {DEU:6:16}
  non temptabis Dominum Deum tuum sicut temptasti in loco
  temptationis =

@section 3 {v17}

  {DEU:6:17}
  custodi praecepta Domini Dei tui ac testimonia et
  caerimonias quas praecepit tibi =

@section 3 {v18}

  {DEU:6:18}
  et fac quod placitum est et bonum in conspectu Domini ut
  bene sit tibi et ingressus possideas terram optimam de qua
  iuravit Dominus patribus tuis =

@section 3 {v19}

  {DEU:6:19}
  ut deleret omnes inimicos tuos coram te sicut locutus est =

@section 3 {v20}

  {DEU:6:20}
  cum interrogaverit te filius tuus cras dicens quid sibi
  volunt testimonia haec et caerimoniae atque iudicia quae
  praecepit Dominus Deus noster nobis =

@section 3 {v21}

  {DEU:6:21}
  dices ei servi eramus Pharaonis in Aegypto et eduxit nos
  Dominus de Aegypto in manu forti =

@section 3 {v22}

  {DEU:6:22}
  fecitque signa atque prodigia magna et pessima in Aegypto
  contra Pharaonem et omnem domum illius in conspectu nostro =

@section 3 {v23}

  {DEU:6:23}
  et eduxit nos inde ut introductis daret terram super qua
  iuravit patribus nostris =

@section 3 {v24}

  {DEU:6:24}
  praecepitque nobis Dominus ut faciamus omnia legitima haec
  et timeamus Dominum Deum nostrum et bene sit nobis cunctis
  diebus vitae nostrae sicut est hodie =

@section 3 {v25}

  {DEU:6:25}
  eritque nostri misericors si custodierimus et fecerimus
  omnia praecepta eius coram Domino Deo nostro sicut mandavit
  nobis =

@section 2 {c7}

@section 3 {v1}

  {DEU:7:1}
  cum introduxerit te Dominus Deus tuus in terram quam
  possessurus ingredieris et deleverit gentes multas coram te
  Hettheum et Gergeseum et Amorreum Chananeum et Ferezeum et
  Eveum et Iebuseum septem gentes multo maioris numeri quam tu es
  et robustiores te =

@section 3 {v2}

  {DEU:7:2}
  tradideritque eas Dominus Deus tuus tibi percuties eas usque
  ad internicionem non inibis cum eis foedus nec misereberis
  earum =

@section 3 {v3}

  {DEU:7:3}
  neque sociabis cum eis coniugia filiam tuam non dabis filio
  eius nec filiam illius accipies filio tuo =

@section 3 {v4}

  {DEU:7:4}
  quia seducet filium tuum ne sequatur me et ut magis serviat
  diis alienis irasceturque furor Domini et delebit te cito =

@section 3 {v5}

  {DEU:7:5}
  quin potius haec facietis eis aras eorum subvertite
  confringite statuas lucosque succidite et sculptilia conburite =

@section 3 {v6}

  {DEU:7:6}
  quia populus sanctus es Domino Deo tuo te elegit Dominus
  Deus tuus ut sis ei populus peculiaris de cunctis populis qui
  sunt super terram =

@section 3 {v7}

  {DEU:7:7}
  non quia cunctas gentes numero vincebatis vobis iunctus est
  Dominus et elegit vos cum omnibus sitis populis pauciores =

@section 3 {v8}

  {DEU:7:8}
  sed quia dilexit vos Dominus et custodivit iuramentum quod
  iuravit patribus vestris eduxitque vos in manu forti et redemit
  de domo servitutis de manu Pharaonis regis Aegypti =

@section 3 {v9}

  {DEU:7:9}
  et scies quia Dominus Deus tuus ipse est Deus fortis et
  fidelis custodiens pactum et misericordiam diligentibus se et
  his qui custodiunt praecepta eius in mille generationes =

@section 3 {v10}

  {DEU:7:10}
  et reddens odientibus se statim ita ut disperdat eos et
  ultra non differat protinus eis restituens quod merentur =

@section 3 {v11}

  {DEU:7:11}
  custodi ergo praecepta et caerimonias atque iudicia quae
  ego mando tibi hodie ut facias =

@section 3 {v12}

  {DEU:7:12}
  si postquam audieris haec iudicia custodieris ea et feceris
  custodiet et Dominus Deus tuus tibi pactum et misericordiam
  quam iuravit patribus tuis =

@section 3 {v13}

  {DEU:7:13}
  et diliget te ac multiplicabit benedicetque fructui ventris
  tui et fructui terrae tuae frumento tuo atque vindemiae oleo et
  armentis gregibus ovium tuarum super terram pro qua iuravit
  patribus tuis ut daret eam tibi =

@section 3 {v14}

  {DEU:7:14}
  benedictus eris inter omnes populos non erit apud te
  sterilis utriusque sexus tam in hominibus quam in gregibus tuis =

@section 3 {v15}

  {DEU:7:15}
  auferet Dominus a te omnem languorem et infirmitates
  Aegypti pessimas quas novisti non inferet tibi sed cunctis
  hostibus tuis =

@section 3 {v16}

  {DEU:7:16}
  devorabis omnes populos quos Dominus Deus tuus daturus est
  tibi non parcet eis oculus tuus nec servies diis eorum ne sint
  in ruinam tui =

@section 3 {v17}

  {DEU:7:17}
  si dixeris in corde tuo plures sunt gentes istae quam ego
  quomodo potero delere eas =

@section 3 {v18}

  {DEU:7:18}
  noli metuere sed recordare quae fecerit Dominus Deus tuus
  Pharaoni et cunctis Aegyptiis =

@section 3 {v19}

  {DEU:7:19}
  plagas maximas quas viderunt oculi tui et signa atque
  portenta manumque robustam et extentum brachium ut educeret te
  Dominus Deus tuus sic faciet cunctis populis quos metuis =

@section 3 {v20}

  {DEU:7:20}
  insuper et crabrones mittet Dominus Deus tuus in eos donec
  deleat omnes atque disperdat qui te fugerint et latere
  potuerint =

@section 3 {v21}

  {DEU:7:21}
  non timebis eos quia Dominus Deus tuus in medio tui est
  Deus magnus et terribilis =

@section 3 {v22}

  {DEU:7:22}
  ipse consumet nationes has in conspectu tuo paulatim atque
  per partes non poteris delere eas pariter ne forte
  multiplicentur contra te bestiae terrae =

@section 3 {v23}

  {DEU:7:23}
  dabitque eos Dominus Deus tuus in conspectu tuo et
  interficiet illos donec penitus deleantur =

@section 3 {v24}

  {DEU:7:24}
  tradet reges eorum in manus tuas et disperdes nomina eorum
  sub caelo nullus poterit resistere tibi donec conteras eos =

@section 3 {v25}

  {DEU:7:25}
  sculptilia eorum igne conbures non concupisces argentum et
  aurum de quibus facta sunt neque adsumes ex eis tibi quicquam
  ne offendas propter ea quia abominatio est Domini Dei tui =

@section 3 {v26}

  {DEU:7:26}
  nec inferes quippiam ex idolo in domum tuam ne fias
  anathema sicut et illud est quasi spurcitiam detestaberis et
  velut inquinamentum ac sordes abominationi habebis quia
  anathema est =

@section 2 {c8}

@section 3 {v1}

  {DEU:8:1}
  omne mandatum quod ego praecipio tibi hodie cave diligenter
  ut facias ut possitis vivere et multiplicemini ingressique
  possideatis terram pro qua iuravit Dominus patribus vestris =

@section 3 {v2}

  {DEU:8:2}
  et recordaberis cuncti itineris per quod adduxit te Dominus
  Deus tuus quadraginta annis per desertum ut adfligeret te atque
  temptaret et nota fierent quae in tuo animo versabantur utrum
  custodires mandata illius an non =

@section 3 {v3}

  {DEU:8:3}
  adflixit te penuria et dedit tibi cibum manna quem ignorabas
  tu et patres tui ut ostenderet tibi quod non in solo pane vivat
  homo sed in omni verbo quod egreditur ex ore Domini =

@section 3 {v4}

  {DEU:8:4}
  vestimentum tuum quo operiebaris nequaquam vetustate defecit
  et pes tuus non est subtritus en quadragesimus annus est =

@section 3 {v5}

  {DEU:8:5}
  ut recogites in corde tuo quia sicut erudit homo filium suum
  sic Dominus Deus tuus erudivit te =

@section 3 {v6}

  {DEU:8:6}
  ut custodias mandata Domini Dei tui et ambules in viis eius
  et timeas eum =

@section 3 {v7}

  {DEU:8:7}
  Dominus enim Deus tuus introducet te in terram bonam terram
  rivorum aquarumque et fontium in cuius campis et montibus
  erumpunt fluviorum abyssi =

@section 3 {v8}

  {DEU:8:8}
  terram frumenti hordei vinearum in qua ficus et mala granata
  et oliveta nascuntur terram olei ac mellis =

@section 3 {v9}

  {DEU:8:9}
  ubi absque ulla penuria comedes panem tuum et rerum omnium
  abundantia perfrueris cuius lapides ferrum sunt et de montibus
  eius aeris metalla fodiuntur =

@section 3 {v10}

  {DEU:8:10}
  ut cum comederis et satiatus fueris benedicas Domino Deo
  tuo pro terra optima quam dedit tibi =

@section 3 {v11}

  {DEU:8:11}
  observa et cave nequando obliviscaris Domini Dei tui et
  neglegas mandata eius atque iudicia et caerimonias quas ego
  praecipio tibi hodie =

@section 3 {v12}

  {DEU:8:12}
  ne postquam comederis et satiatus domos pulchras
  aedificaveris et habitaveris in eis =

@section 3 {v13}

  {DEU:8:13}
  habuerisque armenta et ovium greges argenti et auri
  cunctarumque rerum copiam =

@section 3 {v14}

  {DEU:8:14}
  elevetur cor tuum et non reminiscaris Domini Dei tui qui
  eduxit te de terra Aegypti de domo servitutis =

@section 3 {v15}

  {DEU:8:15}
  et ductor tuus fuit in solitudine magna atque terribili in
  qua erat serpens flatu adurens et scorpio ac dipsas et nullae
  omnino aquae qui eduxit rivos de petra durissima =

@section 3 {v16}

  {DEU:8:16}
  et cibavit te manna in solitudine quod nescierunt patres
  tui et postquam adflixit ac probavit ad extremum misertus est
  tui =

@section 3 {v17}

  {DEU:8:17}
  ne diceres in corde tuo fortitudo mea et robur manus meae
  haec mihi omnia praestiterunt =

@section 3 {v18}

  {DEU:8:18}
  sed recorderis Domini Dei tui quod ipse tibi vires
  praebuerit ut impleret pactum suum super quo iuravit patribus
  tuis sicut praesens indicat dies =

@section 3 {v19}

  {DEU:8:19}
  sin autem oblitus Domini Dei tui secutus fueris alienos
  deos coluerisque illos et adoraveris ecce nunc praedico tibi
  quod omnino dispereas =

@section 3 {v20}

  {DEU:8:20}
  sicut gentes quas delevit Dominus in introitu tuo ita et
  vos peribitis si inoboedientes fueritis voci Domini Dei vestri =

@section 2 {c9}

@section 3 {v1}

  {DEU:9:1}
  audi Israhel tu transgredieris hodie Iordanem ut possideas
  nationes maximas et fortiores te civitates ingentes et ad
  caelum usque muratas =

@section 3 {v2}

  {DEU:9:2}
  populum magnum atque sublimem filios Enacim quos ipse
  vidisti et audisti quibus nullus potest ex adverso resistere =

@section 3 {v3}

  {DEU:9:3}
  scies ergo hodie quod Dominus Deus tuus ipse transibit ante
  te ignis devorans atque consumens qui conterat eos et deleat
  atque disperdat ante faciem tuam velociter sicut locutus est
  tibi =

@section 3 {v4}

  {DEU:9:4}
  ne dicas in corde tuo cum deleverit eos Dominus Deus tuus in
  conspectu tuo propter iustitiam meam introduxit me Dominus ut
  terram hanc possiderem cum propter impietates suas istae
  deletae sint nationes =

@section 3 {v5}

  {DEU:9:5}
  neque enim propter iustitias tuas et aequitatem cordis tui
  ingredieris ut possideas terras eorum sed quia illae egerunt
  impie te introeunte deletae sunt et ut conpleret verbum suum
  Dominus quod sub iuramento pollicitus est patribus tuis Abraham
  Isaac et Iacob =

@section 3 {v6}

  {DEU:9:6}
  scito igitur quod non propter iustitias tuas Dominus Deus
  tuus dederit tibi terram hanc optimam in possessionem cum
  durissimae cervicis sis populus =

@section 3 {v7}

  {DEU:9:7}
  memento et ne obliviscaris quomodo ad iracundiam
  provocaveris Dominum Deum tuum in solitudine ex eo die quo es
  egressus ex Aegypto usque ad locum istum semper adversum
  Dominum contendisti =

@section 3 {v8}

  {DEU:9:8}
  nam et in Horeb provocasti eum et iratus delere te voluit =

@section 3 {v9}

  {DEU:9:9}
  quando ascendi in montem ut acciperem tabulas lapideas
  tabulas pacti quod pepigit vobiscum Dominus et perseveravi in
  monte quadraginta diebus ac noctibus panem non comedens et
  aquam non bibens =

@section 3 {v10}

  {DEU:9:10}
  deditque mihi Dominus duas tabulas lapideas scriptas digito
  Dei et continentes omnia verba quae vobis in monte locutus est
  de medio ignis quando contio populi congregata est =

@section 3 {v11}

  {DEU:9:11}
  cumque transissent quadraginta dies et totidem noctes dedit
  mihi Dominus duas tabulas lapideas tabulas foederis =

@section 3 {v12}

  {DEU:9:12}
  dixitque mihi surge et descende hinc cito quia populus tuus
  quos eduxisti de Aegypto deseruerunt velociter viam quam
  demonstrasti eis feceruntque sibi conflatile =

@section 3 {v13}

  {DEU:9:13}
  rursumque ait Dominus ad me cerno quod populus iste durae
  cervicis sit =

@section 3 {v14}

  {DEU:9:14}
  dimitte me ut conteram eum et deleam nomen eius sub caelo
  et constituam te super gentem quae hac maior et fortior sit =

@section 3 {v15}

  {DEU:9:15}
  cumque de monte ardente descenderem et duas tabulas
  foederis utraque tenerem manu =

@section 3 {v16}

  {DEU:9:16}
  vidissemque vos peccasse Domino Deo vestro et fecisse vobis
  vitulum conflatilem ac deseruisse velociter viam eius quam
  vobis ostenderat =

@section 3 {v17}

  {DEU:9:17}
  proieci tabulas de manibus meis confregique eas in
  conspectu vestro =

@section 3 {v18}

  {DEU:9:18}
  et procidi ante Dominum sicut prius quadraginta diebus et
  noctibus panem non comedens et aquam non bibens propter omnia
  peccata vestra quae gessistis contra Dominum et eum ad
  iracundiam provocastis =

@section 3 {v19}

  {DEU:9:19}
  timui enim indignationem et iram illius qua adversum vos
  concitatus delere vos voluit et exaudivit me Dominus etiam hac
  vice =

@section 3 {v20}

  {DEU:9:20}
  adversum Aaron quoque vehementer iratus voluit eum
  conterere et pro illo similiter deprecatus sum =

@section 3 {v21}

  {DEU:9:21}
  peccatum autem vestrum quod feceratis id est vitulum
  arripiens igne conbusi et in frusta comminuens omninoque in
  pulverem redigens proieci in torrentem qui de monte descendit =

@section 3 {v22}

  {DEU:9:22}
  in Incendio quoque et in Temptatione et in sepulchris
  Concupiscentiae provocastis Dominum =

@section 3 {v23}

  {DEU:9:23}
  et quando misit vos de Cadesbarne dicens ascendite et
  possidete terram quam dedi vobis et contempsistis imperium
  Domini Dei vestri et non credidistis ei neque vocem eius audire
  voluistis =

@section 3 {v24}

  {DEU:9:24}
  sed semper fuistis rebelles a die qua nosse vos coepi =

@section 3 {v25}

  {DEU:9:25}
  et iacui coram Domino quadraginta diebus ac noctibus quibus
  eum suppliciter deprecabar ne deleret vos ut fuerat comminatus =

@section 3 {v26}

  {DEU:9:26}
  et orans dixi Domine Deus ne disperdas populum tuum et
  hereditatem tuam quam redemisti in magnitudine tua quos
  eduxisti de Aegypto in manu forti =

@section 3 {v27}

  {DEU:9:27}
  recordare servorum tuorum Abraham Isaac et Iacob ne
  aspicias duritiam populi huius et impietatem atque peccatum =

@section 3 {v28}

  {DEU:9:28}
  ne forte dicant habitatores terrae de qua eduxisti nos non
  poterat Dominus introducere eos in terram quam pollicitus est
  eis et oderat illos idcirco eduxit ut interficeret eos in
  solitudine =

@section 3 {v29}

  {DEU:9:29}
  qui sunt populus tuus et hereditas tua quos eduxisti in
  fortitudine tua magna et in brachio tuo extento =

@section 2 {c10}

@section 3 {v1}

  {DEU:10:1}
  in tempore illo dixit Dominus ad me dola tibi duas tabulas
  lapideas sicut priores fuerunt et ascende ad me in montem
  faciesque arcam ligneam =

@section 3 {v2}

  {DEU:10:2}
  et scribam in tabulis verba quae fuerunt in his quas ante
  confregisti ponesque eas in arca =

@section 3 {v3}

  {DEU:10:3}
  feci igitur arcam de lignis setthim cumque dolassem duas
  tabulas lapideas instar priorum ascendi in montem habens eas in
  manibus =

@section 3 {v4}

  {DEU:10:4}
  scripsitque in tabulis iuxta id quod prius scripserat verba
  decem quae locutus est Dominus ad vos in monte de medio ignis
  quando populus congregatus est et dedit eas mihi =

@section 3 {v5}

  {DEU:10:5}
  reversusque de monte descendi et posui tabulas in arcam
  quam feceram quae hucusque ibi sunt sicut mihi praecepit
  Dominus =

@section 3 {v6}

  {DEU:10:6}
  filii autem Israhel castra moverunt ex Beroth filiorum
  Iacan in Musera ubi Aaron mortuus ac sepultus est pro quo
  sacerdotio functus est filius eius Eleazar =

@section 3 {v7}

  {DEU:10:7}
  inde venerunt in Gadgad de quo loco profecti castrametati
  sunt in Ietabatha in terra aquarum atque torrentium =

@section 3 {v8}

  {DEU:10:8}
  eo tempore separavit tribum Levi ut portaret arcam foederis
  Domini et staret coram eo in ministerio ac benediceret in
  nomine illius usque in praesentem diem =

@section 3 {v9}

  {DEU:10:9}
  quam ob rem non habuit Levi partem neque possessionem cum
  fratribus suis quia ipse Dominus possessio eius est sicut
  promisit ei Dominus Deus tuus =

@section 3 {v10}

  {DEU:10:10}
  ego autem steti in monte sicut prius quadraginta diebus ac
  noctibus exaudivitque me Dominus etiam hac vice et te perdere
  noluit =

@section 3 {v11}

  {DEU:10:11}
  dixitque mihi vade et praecede populum ut ingrediatur et
  possideat terram quam iuravi patribus eorum ut traderem eis =

@section 3 {v12}

  {DEU:10:12}
  et nunc Israhel quid Dominus Deus tuus petit a te nisi ut
  timeas Dominum Deum tuum et ambules in viis eius et diligas eum
  ac servias Domino Deo tuo in toto corde tuo et in tota anima
  tua =

@section 3 {v13}

  {DEU:10:13}
  custodiasque mandata Domini et caerimonias eius quas ego
  hodie praecipio ut bene sit tibi =

@section 3 {v14}

  {DEU:10:14}
  en Domini Dei tui caelum est et caelum caeli terra et
  omnia quae in ea sunt =

@section 3 {v15}

  {DEU:10:15}
  et tamen patribus tuis conglutinatus est Dominus et amavit
  eos elegitque semen eorum post eos id est vos de cunctis
  gentibus sicut hodie conprobatur =

@section 3 {v16}

  {DEU:10:16}
  circumcidite igitur praeputium cordis vestri et cervicem
  vestram ne induretis amplius =

@section 3 {v17}

  {DEU:10:17}
  quia Dominus Deus vester ipse est Deus deorum et Dominus
  dominantium Deus magnus et potens et terribilis qui personam
  non accipit nec munera =

@section 3 {v18}

  {DEU:10:18}
  facit iudicium pupillo et viduae amat peregrinum et dat ei
  victum atque vestitum =

@section 3 {v19}

  {DEU:10:19}
  et vos ergo amate peregrinos quia et ipsi fuistis advenae
  in terra Aegypti =

@section 3 {v20}

  {DEU:10:20}
  Dominum Deum tuum timebis et ei servies ipsi adherebis
  iurabisque in nomine illius =

@section 3 {v21}

  {DEU:10:21}
  ipse est laus tua et Deus tuus qui fecit tibi haec
  magnalia et terribilia quae viderunt oculi tui =

@section 3 {v22}

  {DEU:10:22}
  in septuaginta animabus descenderunt patres tui in
  Aegyptum et ecce nunc multiplicavit te Dominus Deus tuus sicut
  astra caeli =

@section 2 {c11}

@section 3 {v1}

  {DEU:11:1}
  ama itaque Dominum Deum tuum et observa praecepta eius et
  caerimonias iudicia atque mandata omni tempore =

@section 3 {v2}

  {DEU:11:2}
  cognoscite hodie quae ignorant filii vestri qui non
  viderunt disciplinam Domini Dei vestri magnalia eius et
  robustam manum extentumque brachium =

@section 3 {v3}

  {DEU:11:3}
  signa et opera quae fecit in medio Aegypti Pharaoni regi et
  universae terrae eius =

@section 3 {v4}

  {DEU:11:4}
  omnique exercitui Aegyptiorum et equis ac curribus quomodo
  operuerint eos aquae Rubri maris cum vos persequerentur et
  deleverit eos Dominus usque in praesentem diem =

@section 3 {v5}

  {DEU:11:5}
  vobisque quae fecerit in solitudine donec veniretis ad hunc
  locum =

@section 3 {v6}

  {DEU:11:6}
  et Dathan atque Abiram filiis Heliab qui fuit filius Ruben
  quos aperto ore suo terra absorbuit cum domibus et tabernaculis
  et universa substantia eorum quam habebant in medio Israhelis =

@section 3 {v7}

  {DEU:11:7}
  oculi vestri viderunt omnia opera Domini magna quae fecit =

@section 3 {v8}

  {DEU:11:8}
  ut custodiatis universa mandata illius quae ego hodie
  praecipio vobis et possitis introire et possidere terram ad
  quam ingredimini =

@section 3 {v9}

  {DEU:11:9}
  multoque in ea vivatis tempore quam sub iuramento
  pollicitus est Dominus patribus vestris et semini eorum lacte
  et melle manantem =

@section 3 {v10}

  {DEU:11:10}
  terra enim ad quam ingredieris possidendam non est sicut
  terra Aegypti de qua existi ubi iacto semine in hortorum morem
  aquae ducuntur inriguae =

@section 3 {v11}

  {DEU:11:11}
  sed montuosa est et campestris de caelo expectans pluvias =

@section 3 {v12}

  {DEU:11:12}
  quam Dominus Deus tuus semper invisit et oculi illius in
  ea sunt a principio anni usque ad finem eius =

@section 3 {v13}

  {DEU:11:13}
  si ergo oboedieritis mandatis meis quae hodie praecipio
  vobis ut diligatis Dominum Deum vestrum et serviatis ei in toto
  corde vestro et in tota anima vestra =

@section 3 {v14}

  {DEU:11:14}
  dabo pluviam terrae vestrae temporivam et serotinam ut
  colligatis frumentum et vinum et oleum =

@section 3 {v15}

  {DEU:11:15}
  faenum ex agris ad pascenda iumenta et ut ipsi comedatis
  ac saturemini =

@section 3 {v16}

  {DEU:11:16}
  cavete ne forte decipiatur cor vestrum et recedatis a
  Domino serviatisque diis alienis et adoretis eos =

@section 3 {v17}

  {DEU:11:17}
  iratusque Dominus claudat caelum et pluviae non descendant
  nec terra det germen suum pereatisque velociter de terra optima
  quam Dominus daturus est vobis =

@section 3 {v18}

  {DEU:11:18}
  ponite haec verba mea in cordibus et in animis vestris et
  suspendite ea pro signo in manibus et inter vestros oculos
  conlocate =

@section 3 {v19}

  {DEU:11:19}
  docete filios vestros ut illa meditentur quando sederis in
  domo tua et ambulaveris in via et accubueris atque surrexeris =

@section 3 {v20}

  {DEU:11:20}
  scribes ea super postes et ianuas domus tuae =

@section 3 {v21}

  {DEU:11:21}
  ut multiplicentur dies tui et filiorum tuorum in terra
  quam iuravit Dominus patribus tuis ut daret eis quamdiu caelum
  inminet terrae =

@section 3 {v22}

  {DEU:11:22}
  si enim custodieritis mandata quae ego praecipio vobis et
  feceritis ea ut diligatis Dominum Deum vestrum et ambuletis in
  omnibus viis eius adherentes ei =

@section 3 {v23}

  {DEU:11:23}
  disperdet Dominus omnes gentes istas ante faciem vestram
  et possidebitis eas quae maiores et fortiores vobis sunt =

@section 3 {v24}

  {DEU:11:24}
  omnis locus quem calcaverit pes vester vester erit a
  deserto et Libano a flumine magno Eufraten usque ad mare
  occidentale erunt termini vestri =

@section 3 {v25}

  {DEU:11:25}
  nullus stabit contra vos terrorem vestrum et formidinem
  dabit Dominus Deus vester super omnem terram quam calcaturi
  estis sicut locutus est vobis =

@section 3 {v26}

  {DEU:11:26}
  en propono in conspectu vestro hodie benedictionem et
  maledictionem =

@section 3 {v27}

  {DEU:11:27}
  benedictionem si oboedieritis mandatis Domini Dei vestri
  quae ego praecipio vobis =

@section 3 {v28}

  {DEU:11:28}
  maledictionem si non audieritis mandata Domini Dei vestri
  sed recesseritis de via quam ego nunc ostendo vobis et
  ambulaveritis post deos alienos quos ignoratis =

@section 3 {v29}

  {DEU:11:29}
  cum introduxerit te Dominus Deus tuus in terram ad quam
  pergis habitandam pones benedictionem super montem Garizim
  maledictionem super montem Hebal =

@section 3 {v30}

  {DEU:11:30}
  qui sunt trans Iordanem post viam quae vergit ad solis
  occubitum in terra Chananei qui habitat in campestribus contra
  Galgalam quae est iuxta vallem tendentem et intrantem procul =

@section 3 {v31}

  {DEU:11:31}
  vos enim transibitis Iordanem ut possideatis terram quam
  Dominus Deus vester daturus est vobis et habeatis ac
  possideatis illam =

@section 3 {v32}

  {DEU:11:32}
  videte ergo ut impleatis caerimonias atque iudicia quae
  ego hodie ponam in conspectu vestro =

@section 2 {c12}

@section 3 {v1}

  {DEU:12:1}
  haec sunt praecepta atque iudicia quae facere debetis in
  terra quam Dominus Deus patrum tuorum daturus est tibi ut
  possideas eam cunctis diebus quibus super humum gradieris =

@section 3 {v2}

  {DEU:12:2}
  subvertite omnia loca in quibus coluerunt gentes quas
  possessuri estis deos suos super montes excelsos et colles et
  subter omne lignum frondosum =

@section 3 {v3}

  {DEU:12:3}
  dissipate aras earum et confringite statuas lucos igne
  conburite et idola comminuite disperdite nomina eorum de locis
  illis =

@section 3 {v4}

  {DEU:12:4}
  non facietis ita Domino Deo vestro =

@section 3 {v5}

  {DEU:12:5}
  sed ad locum quem elegerit Dominus Deus vester de cunctis
  tribubus vestris ut ponat nomen suum ibi et habitet in eo
  venietis =

@section 3 {v6}

  {DEU:12:6}
  et offeretis in illo loco holocausta et victimas vestras
  decimas et primitias manuum vestrarum et vota atque donaria
  primogenita boum et ovium =

@section 3 {v7}

  {DEU:12:7}
  et comedetis ibi in conspectu Domini Dei vestri ac
  laetabimini in cunctis ad quae miseritis manum vos et domus
  vestrae in quibus benedixerit vobis Dominus Deus vester =

@section 3 {v8}

  {DEU:12:8}
  non facietis ibi quae nos hic facimus hodie singuli quod
  sibi rectum videtur =

@section 3 {v9}

  {DEU:12:9}
  neque enim usque in praesens tempus venistis ad requiem et
  possessionem quam Dominus Deus daturus est vobis =

@section 3 {v10}

  {DEU:12:10}
  transibitis Iordanem et habitabitis in terram quam Dominus
  Deus vester daturus est vobis ut requiescatis a cunctis
  hostibus per circuitum et absque ullo timore habitetis =

@section 3 {v11}

  {DEU:12:11}
  in loco quem elegerit Dominus Deus vester ut sit nomen
  eius in eo illuc omnia quae praecipio conferetis holocausta et
  hostias ac decimas et primitias manuum vestrarum et quicquid
  praecipuum est in muneribus quae vovistis Domino =

@section 3 {v12}

  {DEU:12:12}
  ibi epulabimini coram Domino Deo vestro vos filii ac
  filiae vestrae famuli et famulae atque Levites qui in vestris
  urbibus commorantur neque enim habet aliam partem et
  possessionem inter vos =

@section 3 {v13}

  {DEU:12:13}
  cave ne offeras holocausta tua in omni loco quem videris =

@section 3 {v14}

  {DEU:12:14}
  sed in eo quem elegerit Dominus in una tribuum tuarum
  offeres hostias et facies quaecumque praecipio tibi =

@section 3 {v15}

  {DEU:12:15}
  sin autem comedere volueris et te esus carnium delectarit
  occide et comede iuxta benedictionem Domini Dei tui quam dedit
  tibi in urbibus tuis sive inmundum fuerit hoc est maculatum et
  debile sive mundum hoc est integrum et sine macula quod offerri
  licet sicut capream et cervum comedes =

@section 3 {v16}

  {DEU:12:16}
  absque esu dumtaxat sanguinis quod super terram quasi
  aquam effundes =

@section 3 {v17}

  {DEU:12:17}
  non poteris comedere in oppidis tuis decimam frumenti et
  vini et olei tui primogenita armentorum et pecorum et omnia
  quae voveris et sponte offerre volueris et primitias manuum
  tuarum =

@section 3 {v18}

  {DEU:12:18}
  sed coram Domino Deo tuo comedes ea in loco quem elegerit
  Dominus Deus tuus tu et filius tuus ac filia servus et famula
  atque Levites qui manet in urbibus tuis et laetaberis et
  reficieris coram Domino Deo tuo in cunctis ad quae extenderis
  manum tuam =

@section 3 {v19}

  {DEU:12:19}
  cave ne derelinquas Leviten omni tempore quo versaris in
  terra =

@section 3 {v20}

  {DEU:12:20}
  quando dilataverit Dominus Deus tuus terminos tuos sicut
  locutus est tibi et volueris vesci carnibus quas desiderat
  anima tua =

@section 3 {v21}

  {DEU:12:21}
  locus autem quem elegerit Dominus Deus tuus ut sit nomen
  eius ibi si procul fuerit occides de armentis et pecoribus quae
  habueris sicut praecepi tibi et comedes in oppidis tuis ut tibi
  placet =

@section 3 {v22}

  {DEU:12:22}
  sicut comeditur caprea et cervus ita vesceris eis et
  mundus et inmundus in commune vescentur =

@section 3 {v23}

  {DEU:12:23}
  hoc solum cave ne sanguinem comedas sanguis enim eorum pro
  anima est et idcirco non debes animam comedere cum carnibus =

@section 3 {v24}

  {DEU:12:24}
  sed super terram fundes quasi aquam =

@section 3 {v25}

  {DEU:12:25}
  ut sit tibi bene et filiis tuis post te cum feceris quod
  placet in conspectu Domini =

@section 3 {v26}

  {DEU:12:26}
  quae autem sanctificaveris et voveris Domino tolles et
  venies ad locum quem elegerit Dominus =

@section 3 {v27}

  {DEU:12:27}
  et offeres oblationes tuas carnem et sanguinem super
  altare Domini Dei tui sanguinem hostiarum fundes in altari
  carnibus autem ipse vesceris =

@section 3 {v28}

  {DEU:12:28}
  observa et audi omnia quae ego praecipio tibi ut bene sit
  tibi et filiis tuis post te in sempiternum cum feceris quod
  bonum est et placitum in conspectu Domini Dei tui =

@section 3 {v29}

  {DEU:12:29}
  quando disperderit Dominus Deus tuus ante faciem tuam
  gentes ad quas ingredieris possidendas et possederis eas atque
  habitaveris in terra earum =

@section 3 {v30}

  {DEU:12:30}
  cave ne imiteris eas postquam te fuerint introeunte
  subversae et requiras caerimonias earum dicens sicut coluerunt
  gentes istae deos suos ita et ego colam =

@section 3 {v31}

  {DEU:12:31}
  non facies similiter Domino Deo tuo omnes enim
  abominationes quas aversatur Dominus fecerunt diis suis
  offerentes filios et filias et conburentes igne =

@section 3 {v32}

  {DEU:12:32}
  quod praecipio tibi hoc tantum facito Domino nec addas
  quicquam nec minuas =

@section 2 {c13}

@section 3 {v1}

  {DEU:13:1}
  si surrexerit in medio tui prophetes aut qui somnium
  vidisse se dicat et praedixerit signum atque portentum =

@section 3 {v2}

  {DEU:13:2}
  et evenerit quod locutus est et dixerit tibi eamus et
  sequamur deos alienos quos ignoras et serviamus eis =

@section 3 {v3}

  {DEU:13:3}
  non audies verba prophetae illius aut somniatoris quia
  temptat vos Dominus Deus vester ut palam fiat utrum diligatis
  eum an non in toto corde et in tota anima vestra =

@section 3 {v4}

  {DEU:13:4}
  Dominum Deum vestrum sequimini et ipsum timete mandata
  illius custodite et audite vocem eius ipsi servietis et ipsi
  adherebitis =

@section 3 {v5}

  {DEU:13:5}
  propheta autem ille aut fictor somniorum interficietur quia
  locutus est ut vos averteret a Domino Deo vestro qui eduxit vos
  de terra Aegypti et redemit de domo servitutis ut errare te
  faceret de via quam tibi praecepit Dominus Deus tuus et auferes
  malum de medio tui =

@section 3 {v6}

  {DEU:13:6}
  si tibi voluerit persuadere frater tuus filius matris tuae
  aut filius tuus vel filia sive uxor quae est in sinu tuo aut
  amicus quem diligis ut animam tuam clam dicens eamus et
  serviamus diis alienis quos ignoras tu et patres tui =

@section 3 {v7}

  {DEU:13:7}
  cunctarum in circuitu gentium quae iuxta vel procul sunt ab
  initio usque ad finem terrae =

@section 3 {v8}

  {DEU:13:8}
  non adquiescas ei nec audias neque parcat ei oculus tuus ut
  miserearis et occultes eum =

@section 3 {v9}

  {DEU:13:9}
  sed statim interficies sit primum manus tua super eum et
  post te omnis populus mittat manum =

@section 3 {v10}

  {DEU:13:10}
  lapidibus obrutus necabitur quia voluit te abstrahere a
  Domino Deo tuo qui eduxit te de terra Aegypti de domo
  servitutis =

@section 3 {v11}

  {DEU:13:11}
  ut omnis Israhel audiens timeat et nequaquam ultra faciat
  quippiam huius rei simile =

@section 3 {v12}

  {DEU:13:12}
  si audieris in una urbium tuarum quas Dominus Deus tuus
  dabit tibi ad habitandum dicentes aliquos =

@section 3 {v13}

  {DEU:13:13}
  egressi sunt filii Belial de medio tui et averterunt
  habitatores urbis tuae atque dixerunt eamus et serviamus diis
  alienis quos ignoratis =

@section 3 {v14}

  {DEU:13:14}
  quaere sollicite et diligenter rei veritate perspecta si
  inveneris certum esse quod dicitur et abominationem hanc opere
  perpetratam =

@section 3 {v15}

  {DEU:13:15}
  statim percuties habitatores urbis illius in ore gladii et
  delebis eam omniaque quae in illa sunt usque ad pecora =

@section 3 {v16}

  {DEU:13:16}
  quicquid etiam supellectilis fuerit congregabis in medium
  platearum eius et cum ipsa civitate succendes ita ut universa
  consumas Domino Deo tuo et sit tumulus sempiternus non
  aedificabitur amplius =

@section 3 {v17}

  {DEU:13:17}
  et non adherebit de illo anathemate quicquam in manu tua
  ut avertatur Dominus ab ira furoris sui et misereatur tui
  multiplicetque te sicut iuravit patribus tuis =

@section 3 {v18}

  {DEU:13:18}
  quando audieris vocem Domini Dei tui custodiens omnia
  praecepta eius quae ego praecipio tibi hodie ut facias quod
  placitum est in conspectu Domini Dei tui =

@section 2 {c14}

@section 3 {v1}

  {DEU:14:1}
  filii estote Domini Dei vestri non vos incidetis nec
  facietis calvitium super mortuo =

@section 3 {v2}

  {DEU:14:2}
  quoniam populus sanctus es Domino Deo tuo et te elegit ut
  sis ei in populum peculiarem de cunctis gentibus quae sunt
  super terram =

@section 3 {v3}

  {DEU:14:3}
  ne comedatis quae inmunda sunt =

@section 3 {v4}

  {DEU:14:4}
  hoc est animal quod comedere debetis bovem et ovem et
  capram =

@section 3 {v5}

  {DEU:14:5}
  cervum capream bubalum tragelaphum pygargon orygem
  camelopardalum =

@section 3 {v6}

  {DEU:14:6}
  omne animal quod in duas partes ungulam findit et ruminat
  comedetis =

@section 3 {v7}

  {DEU:14:7}
  de his autem quae ruminant et ungulam non findunt haec
  comedere non debetis camelum leporem choerogyllium quia
  ruminant et non dividunt ungulam inmunda erunt vobis =

@section 3 {v8}

  {DEU:14:8}
  sus quoque quoniam dividit ungulam et non ruminat inmunda
  erit carnibus eorum non vescemini et cadavera non tangetis =

@section 3 {v9}

  {DEU:14:9}
  haec comedetis ex omnibus quae morantur in aquis quae
  habent pinnulas et squamas comedite =

@section 3 {v10}

  {DEU:14:10}
  quae absque pinnulis et squamis sunt ne comedatis quia
  inmunda sunt =

@section 3 {v11}

  {DEU:14:11}
  omnes aves mundas comedite =

@section 3 {v12}

  {DEU:14:12}
  inmundas ne comedatis aquilam scilicet et grypem et
  alietum =

@section 3 {v13}

  {DEU:14:13}
  ixon et vulturem ac milvum iuxta genus suum =

@section 3 {v14}

  {DEU:14:14}
  et omne corvini generis =

@section 3 {v15}

  {DEU:14:15}
  strutionem ac noctuam et larum atque accipitrem iuxta
  genus suum =

@section 3 {v16}

  {DEU:14:16}
  herodium et cycnum et ibin =

@section 3 {v17}

  {DEU:14:17}
  ac mergulum porphirionem et nycticoracem =

@section 3 {v18}

  {DEU:14:18}
  onocrotalum et charadrium singula in genere suo upupam
  quoque et vespertilionem =

@section 3 {v19}

  {DEU:14:19}
  et omne quod reptat et pinnulas habet inmundum erit nec
  comedetur =

@section 3 {v20}

  {DEU:14:20}
  omne quod mundum est comedite =

@section 3 {v21}

  {DEU:14:21}
  quicquid morticinum est ne vescamini ex eo peregrino qui
  intra portas tuas est da ut comedat aut vende ei quia tu
  populus sanctus Domini Dei tui es non coques hedum in lacte
  matris suae =

@section 3 {v22}

  {DEU:14:22}
  decimam partem separabis de cunctis frugibus tuis quae
  nascuntur in terra per annos singulos =

@section 3 {v23}

  {DEU:14:23}
  et comedes in conspectu Domini Dei tui in loco quem
  elegerit ut in eo nomen illius invocetur decimam frumenti tui
  et vini et olei et primogenita de armentis et ovibus tuis ut
  discas timere Dominum Deum tuum omni tempore =

@section 3 {v24}

  {DEU:14:24}
  cum autem longior fuerit via et locus quem elegerit
  Dominus Deus tuus tibique benedixerit nec potueris ad eum haec
  cuncta portare =

@section 3 {v25}

  {DEU:14:25}
  vendes omnia et in pretium rediges portabisque manu tua et
  proficisceris ad locum quem elegerit Dominus Deus tuus =

@section 3 {v26}

  {DEU:14:26}
  et emes ex eadem pecunia quicquid tibi placuerit sive ex
  armentis sive ex ovibus vinum quoque et siceram et omne quod
  desiderat anima tua et comedes coram Domino Deo tuo et
  epulaberis tu et domus tua =

@section 3 {v27}

  {DEU:14:27}
  et Levita qui intra portas tuas est cave ne derelinquas
  eum quia non habet aliam partem in possessione tua =

@section 3 {v28}

  {DEU:14:28}
  anno tertio separabis aliam decimam ex omnibus quae
  nascuntur tibi eo tempore et repones intra ianuas tuas =

@section 3 {v29}

  {DEU:14:29}
  venietque Levites qui aliam non habet partem nec
  possessionem tecum et peregrinus et pupillus ac vidua qui intra
  portas tuas sunt et comedent et saturabuntur ut benedicat tibi
  Dominus Deus tuus in cunctis operibus manuum tuarum quae
  feceris =

@section 2 {c15}

@section 3 {v1}

  {DEU:15:1}
  septimo anno facies remissionem =

@section 3 {v2}

  {DEU:15:2}
  quae hoc ordine celebrabitur cui debetur aliquid ab amico
  vel proximo ac fratre suo repetere non poterit quia annus
  remissionis est Domini =

@section 3 {v3}

  {DEU:15:3}
  a peregrino et advena exiges civem et propinquum repetendi
  non habes potestatem =

@section 3 {v4}

  {DEU:15:4}
  et omnino indigens et mendicus non erit inter vos ut
  benedicat tibi Dominus in terra quam traditurus est tibi in
  possessionem =

@section 3 {v5}

  {DEU:15:5}
  si tamen audieris vocem Domini Dei tui et custodieris
  universa quae iussit et quae ego hodie praecipio tibi benedicet
  tibi ut pollicitus est =

@section 3 {v6}

  {DEU:15:6}
  fenerabis gentibus multis et ipse a nullo accipies mutuum
  dominaberis nationibus plurimis et tui nemo dominabitur =

@section 3 {v7}

  {DEU:15:7}
  si unus de fratribus tuis qui morantur intra portas
  civitatis tuae in terra quam Dominus Deus tuus daturus est tibi
  ad paupertatem venerit non obdurabis cor tuum nec contrahes
  manum =

@section 3 {v8}

  {DEU:15:8}
  sed aperies eam pauperi et dabis mutuum quod eum indigere
  perspexeris =

@section 3 {v9}

  {DEU:15:9}
  cave ne forte subripiat tibi impia cogitatio et dicas in
  corde tuo adpropinquat septimus annus remissionis et avertas
  oculos a paupere fratre tuo nolens ei quod postulat mutuum
  commodare ne clamet contra te ad Dominum et fiat tibi in
  peccatum =

@section 3 {v10}

  {DEU:15:10}
  sed dabis ei nec ages quippiam callide in eius
  necessitatibus sublevandis ut benedicat tibi Dominus Deus tuus
  in omni tempore et in cunctis ad quae manum miseris =

@section 3 {v11}

  {DEU:15:11}
  non deerunt pauperes in terra habitationis tuae idcirco
  ego praecipio tibi ut aperias manum fratri tuo egeno et pauperi
  qui tecum versatur in terra =

@section 3 {v12}

  {DEU:15:12}
  cum tibi venditus fuerit frater tuus hebraeus aut hebraea
  et sex annis servierit tibi in septimo anno dimittes eum
  liberum =

@section 3 {v13}

  {DEU:15:13}
  et quem libertate donaveris nequaquam vacuum abire
  patieris =

@section 3 {v14}

  {DEU:15:14}
  sed dabis viaticum de gregibus et de area et torculari tuo
  quibus Dominus Deus tuus benedixerit tibi =

@section 3 {v15}

  {DEU:15:15}
  memento quod et ipse servieris in terra Aegypti et
  liberaverit te Dominus Deus tuus et idcirco ego nunc praecipiam
  tibi =

@section 3 {v16}

  {DEU:15:16}
  sin autem dixerit nolo egredi eo quod diligat te et domum
  tuam et bene sibi apud te esse sentiat =

@section 3 {v17}

  {DEU:15:17}
  adsumes subulam et perforabis aurem eius in ianua domus
  tuae et serviet tibi usque in aeternum ancillae quoque
  similiter facies =

@section 3 {v18}

  {DEU:15:18}
  non avertes ab eis oculos tuos quando dimiseris eos
  liberos quoniam iuxta mercedem mercennarii per sex annos
  servivit tibi ut benedicat tibi Dominus Deus tuus in cunctis
  operibus quae agis =

@section 3 {v19}

  {DEU:15:19}
  de primogenitis quae nascuntur in armentis et ovibus tuis
  quicquid sexus est masculini sanctificabis Domino Deo tuo non
  operaberis in primogenito bovis et non tondebis primogenita
  ovium =

@section 3 {v20}

  {DEU:15:20}
  in conspectu Domini Dei tui comedes ea per annos singulos
  in loco quem elegerit Dominus tu et domus tua =

@section 3 {v21}

  {DEU:15:21}
  sin autem habuerit maculam et vel claudum fuerit vel
  caecum aut in aliqua parte deforme vel debile non immolabitur
  Domino Deo tuo =

@section 3 {v22}

  {DEU:15:22}
  sed intra portas urbis tuae comedes illud tam mundus quam
  inmundus similiter vescentur eis quasi caprea et cervo =

@section 3 {v23}

  {DEU:15:23}
  hoc solum observabis ut sanguinem eorum non comedas sed
  effundas in terram quasi aquam =

@section 2 {c16}

@section 3 {v1}

  {DEU:16:1}
  observa mensem novarum frugum et verni primum temporis ut
  facias phase Domino Deo tuo quoniam in isto mense eduxit te
  Dominus Deus tuus de Aegypto nocte =

@section 3 {v2}

  {DEU:16:2}
  immolabisque phase Domino Deo tuo de ovibus et de bubus in
  loco quem elegerit Dominus Deus tuus ut habitet nomen eius ibi =

@section 3 {v3}

  {DEU:16:3}
  non comedes in eo panem fermentatum septem diebus comedes
  absque fermento adflictionis panem quoniam in pavore egressus
  es de Aegypto ut memineris diei egressionis tuae de Aegypto
  omnibus diebus vitae tuae =

@section 3 {v4}

  {DEU:16:4}
  non apparebit fermentum in omnibus terminis tuis septem
  diebus et non manebit de carnibus eius quod immolatum est
  vesperi in die primo mane =

@section 3 {v5}

  {DEU:16:5}
  non poteris immolare phase in qualibet urbium tuarum quas
  Dominus Deus tuus daturus est tibi =

@section 3 {v6}

  {DEU:16:6}
  sed in loco quem elegerit Dominus Deus tuus ut habitet
  nomen eius ibi immolabis phase vesperi ad solis occasum quando
  egressus es de Aegypto =

@section 3 {v7}

  {DEU:16:7}
  et coques et comedes in loco quem elegerit Dominus Deus
  tuus maneque consurgens vades in tabernacula tua =

@section 3 {v8}

  {DEU:16:8}
  sex diebus comedes azyma et in die septimo quia collecta
  est Domini Dei tui non facies opus =

@section 3 {v9}

  {DEU:16:9}
  septem ebdomadas numerabis tibi ab ea die qua falcem in
  segetem miseris =

@section 3 {v10}

  {DEU:16:10}
  et celebrabis diem festum ebdomadarum Domino Deo tuo
  oblationem spontaneam manus tuae quam offeres iuxta
  benedictionem Domini Dei tui =

@section 3 {v11}

  {DEU:16:11}
  et epulaberis coram Domino Deo tuo tu et filius tuus et
  filia tua et servus tuus et ancilla et Levites qui est intra
  portas tuas et advena ac pupillus et vidua qui morantur
  vobiscum in loco quem elegerit Dominus Deus tuus ut habitet
  nomen eius ibi =

@section 3 {v12}

  {DEU:16:12}
  et recordaberis quoniam servus fueris in Aegypto
  custodiesque ac facies quae praecepta sunt =

@section 3 {v13}

  {DEU:16:13}
  sollemnitatem quoque tabernaculorum celebrabis per septem
  dies quando collegeris de area et torculari fruges tuas =

@section 3 {v14}

  {DEU:16:14}
  et epulaberis in festivitate tua tu et filius tuus et
  filia et servus tuus et ancilla Levites quoque et advena et
  pupillus ac vidua qui intra portas tuas sunt =

@section 3 {v15}

  {DEU:16:15}
  septem diebus Domino Deo tuo festa celebrabis in loco quem
  elegerit Dominus benedicetque tibi Dominus Deus tuus in cunctis
  frugibus tuis et in omni opere manuum tuarum erisque in
  laetitia =

@section 3 {v16}

  {DEU:16:16}
  tribus vicibus per annum apparebit omne masculinum tuum in
  conspectu Domini Dei tui in loco quem elegerit in sollemnitate
  azymorum et in sollemnitate ebdomadarum et in sollemnitate
  tabernaculorum non apparebit ante Dominum vacuus =

@section 3 {v17}

  {DEU:16:17}
  sed offeret unusquisque secundum quod habuerit iuxta
  benedictionem Domini Dei sui quam dederit ei =

@section 3 {v18}

  {DEU:16:18}
  iudices et magistros constitues in omnibus portis tuis
  quas Dominus Deus tuus dederit tibi per singulas tribus tuas ut
  iudicent populum iusto iudicio =

@section 3 {v19}

  {DEU:16:19}
  nec in alteram partem declinent non accipies personam nec
  munera quia munera excaecant oculos sapientium et mutant verba
  iustorum =

@section 3 {v20}

  {DEU:16:20}
  iuste quod iustum est persequeris ut vivas et possideas
  terram quam Dominus Deus tuus dederit tibi =

@section 3 {v21}

  {DEU:16:21}
  non plantabis lucum et omnem arborem iuxta altare Domini
  Dei tui =

@section 3 {v22}

  {DEU:16:22}
  nec facies tibi atque constitues statuam quae odit Dominus
  Deus tuus =

@section 2 {c17}

@section 3 {v1}

  {DEU:17:1}
  non immolabis Domino Deo tuo bovem et ovem in quo est
  macula aut quippiam vitii quia abominatio est Domini Dei tui =

@section 3 {v2}

  {DEU:17:2}
  cum repperti fuerint apud te intra unam portarum tuarum
  quas Dominus Deus tuus dabit tibi vir aut mulier qui faciant
  malum in conspectu Domini Dei tui et transgrediantur pactum
  illius =

@section 3 {v3}

  {DEU:17:3}
  ut vadant et serviant diis alienis et adorent eos solem et
  lunam et omnem militiam caeli quae non praecepi =

@section 3 {v4}

  {DEU:17:4}
  et hoc tibi fuerit nuntiatum audiensque inquisieris
  diligenter et verum esse reppereris et abominatio facta est in
  Israhel =

@section 3 {v5}

  {DEU:17:5}
  educes virum ac mulierem qui rem sceleratissimam
  perpetrarunt ad portas civitatis tuae et lapidibus obruentur =

@section 3 {v6}

  {DEU:17:6}
  in ore duorum aut trium testium peribit qui interficietur
  nemo occidatur uno contra se dicente testimonium =

@section 3 {v7}

  {DEU:17:7}
  manus testium prima interficiet eum et manus reliqui populi
  extrema mittetur ut auferas malum de medio tui =

@section 3 {v8}

  {DEU:17:8}
  si difficile et ambiguum apud te iudicium esse perspexeris
  inter sanguinem et sanguinem causam et causam lepram et non
  lepram et iudicum intra portas tuas videris verba variari surge
  et ascende ad locum quem elegerit Dominus Deus tuus =

@section 3 {v9}

  {DEU:17:9}
  veniesque ad sacerdotes levitici generis et ad iudicem qui
  fuerit illo tempore quaeresque ab eis qui indicabunt tibi
  iudicii veritatem =

@section 3 {v10}

  {DEU:17:10}
  et facies quodcumque dixerint qui praesunt loco quem
  elegerit Dominus et docuerint te =

@section 3 {v11}

  {DEU:17:11}
  iuxta legem eius sequeris sententiam eorum nec declinabis
  ad dextram vel ad sinistram =

@section 3 {v12}

  {DEU:17:12}
  qui autem superbierit nolens oboedire sacerdotis imperio
  qui eo tempore ministrat Domino Deo tuo et decreto iudicis
  morietur homo ille et auferes malum de Israhel =

@section 3 {v13}

  {DEU:17:13}
  cunctusque populus audiens timebit ut nullus deinceps
  intumescat superbia =

@section 3 {v14}

  {DEU:17:14}
  cum ingressus fueris terram quam Dominus Deus tuus dabit
  tibi et possederis eam habitaverisque in illa et dixeris
  constituam super me regem sicut habent omnes per circuitum
  nationes =

@section 3 {v15}

  {DEU:17:15}
  eum constitues quem Dominus Deus tuus elegerit de numero
  fratrum tuorum non poteris alterius gentis hominem regem facere
  qui non sit frater tuus =

@section 3 {v16}

  {DEU:17:16}
  cumque fuerit constitutus non multiplicabit sibi equos nec
  reducet populum in Aegyptum equitatus numero sublevatus
  praesertim cum Dominus praeceperit vobis ut nequaquam amplius
  per eandem viam revertamini =

@section 3 {v17}

  {DEU:17:17}
  non habebit uxores plurimas quae inliciant animum eius
  neque argenti et auri inmensa pondera =

@section 3 {v18}

  {DEU:17:18}
  postquam autem sederit in solio regni sui describet sibi
  deuteronomium legis huius in volumine accipiens exemplar a
  sacerdotibus leviticae tribus =

@section 3 {v19}

  {DEU:17:19}
  et habebit secum legetque illud omnibus diebus vitae suae
  ut discat timere Dominum Deum suum et custodire verba et
  caerimonias eius quae lege praecepta sunt =

@section 3 {v20}

  {DEU:17:20}
  nec elevetur cor eius in superbiam super fratres suos
  neque declinet in partem dextram vel sinistram ut longo tempore
  regnet ipse et filii eius super Israhel =

@section 2 {c18}

@section 3 {v1}

  {DEU:18:1}
  non habebunt sacerdotes et Levitae et omnes qui de eadem
  tribu sunt partem et hereditatem cum reliquo Israhel quia
  sacrificia Domini et oblationes eius comedent =

@section 3 {v2}

  {DEU:18:2}
  et nihil aliud accipient de possessione fratrum suorum
  Dominus enim ipse est hereditas eorum sicut locutus est illis =

@section 3 {v3}

  {DEU:18:3}
  hoc erit iudicium sacerdotum a populo et ab his qui
  offerunt victimas sive bovem sive ovem immolaverint dabunt
  sacerdoti armum ac ventriculum =

@section 3 {v4}

  {DEU:18:4}
  primitias frumenti vini et olei et lanarum partem ex ovium
  tonsione =

@section 3 {v5}

  {DEU:18:5}
  ipsum enim elegit Dominus Deus tuus de cunctis tribubus
  tuis ut stet et ministret nomini Domini ipse et filii eius in
  sempiternum =

@section 3 {v6}

  {DEU:18:6}
  si exierit Levites de una urbium tuarum ex omni Israhel in
  qua habitat et voluerit venire desiderans locum quem elegerit
  Dominus =

@section 3 {v7}

  {DEU:18:7}
  ministrabit in nomine Dei sui sicut omnes fratres eius
  Levitae qui stabunt eo tempore coram Domino =

@section 3 {v8}

  {DEU:18:8}
  partem ciborum eandem accipiet quam et ceteri excepto eo
  quod in urbe sua ex paterna ei successione debetur =

@section 3 {v9}

  {DEU:18:9}
  quando ingressus fueris terram quam Dominus Deus tuus dabit
  tibi cave ne imitari velis abominationes illarum gentium =

@section 3 {v10}

  {DEU:18:10}
  nec inveniatur in te qui lustret filium suum aut filiam
  ducens per ignem aut qui ariolos sciscitetur et observet somnia
  atque auguria ne sit maleficus =

@section 3 {v11}

  {DEU:18:11}
  ne incantator ne pythones consulat ne divinos et quaerat a
  mortuis veritatem =

@section 3 {v12}

  {DEU:18:12}
  omnia enim haec abominatur Dominus et propter istiusmodi
  scelera delebit eos in introitu tuo =

@section 3 {v13}

  {DEU:18:13}
  perfectus eris et absque macula cum Domino Deo tuo =

@section 3 {v14}

  {DEU:18:14}
  gentes istae quarum possidebis terram augures et divinos
  audiunt tu autem a Domino Deo tuo aliter institutus es =

@section 3 {v15}

  {DEU:18:15}
  prophetam de gente tua et de fratribus tuis sicut me
  suscitabit tibi Dominus Deus tuus ipsum audies =

@section 3 {v16}

  {DEU:18:16}
  ut petisti a Domino Deo tuo in Horeb quando contio
  congregata est atque dixisti ultra non audiam vocem Domini Dei
  mei et ignem hunc maximum amplius non videbo ne moriar =

@section 3 {v17}

  {DEU:18:17}
  et ait Dominus mihi bene omnia sunt locuti =

@section 3 {v18}

  {DEU:18:18}
  prophetam suscitabo eis de medio fratrum suorum similem
  tui et ponam verba mea in ore eius loqueturque ad eos omnia
  quae praecepero illi =

@section 3 {v19}

  {DEU:18:19}
  qui autem verba eius quae loquetur in nomine meo audire
  noluerit ego ultor existam =

@section 3 {v20}

  {DEU:18:20}
  propheta autem qui arrogantia depravatus voluerit loqui in
  nomine meo quae ego non praecepi illi ut diceret aut ex nomine
  alienorum deorum interficietur =

@section 3 {v21}

  {DEU:18:21}
  quod si tacita cogitatione responderis quomodo possum
  intellegere verbum quod non est locutus Dominus =

@section 3 {v22}

  {DEU:18:22}
  hoc habebis signum quod in nomine Domini propheta ille
  praedixerit et non evenerit hoc Dominus non locutus est sed per
  tumorem animi sui propheta confinxit et idcirco non timebis eum =

@section 2 {c19}

@section 3 {v1}

  {DEU:19:1}
  cum disperderit Dominus Deus tuus gentes quarum tibi
  traditurus est terram et possederis eam habitaverisque in
  urbibus eius et in aedibus =

@section 3 {v2}

  {DEU:19:2}
  tres civitates separabis tibi in medio terrae quam Dominus
  Deus tuus dabit tibi in possessionem =

@section 3 {v3}

  {DEU:19:3}
  sternens diligenter viam et in tres aequaliter partes totam
  terrae tuae provinciam divides ut habeat e vicino qui propter
  homicidium profugus est quo possit evadere =

@section 3 {v4}

  {DEU:19:4}
  haec erit lex homicidae fugientis cuius vita servanda est
  qui percusserit proximum suum nesciens et qui heri et nudius
  tertius nullum contra eum habuisse odium conprobatur =

@section 3 {v5}

  {DEU:19:5}
  sed abisse simpliciter cum eo in silvam ad ligna caedenda
  et in succisione lignorum securis fugerit manu ferrumque lapsum
  de manubrio amicum eius percusserit et occiderit hic ad unam
  supradictarum urbium confugiet et vivet =

@section 3 {v6}

  {DEU:19:6}
  ne forsitan proximus eius cuius effusus est sanguis dolore
  stimulatus persequatur et adprehendat eum si longior via fuerit
  et percutiat animam eius qui non est reus mortis quia nullum
  contra eum qui occisus est odium prius habuisse monstratur =

@section 3 {v7}

  {DEU:19:7}
  idcirco praecipio tibi ut tres civitates aequalis inter se
  spatii dividas =

@section 3 {v8}

  {DEU:19:8}
  cum autem dilataverit Dominus Deus tuus terminos tuos sicut
  iuravit patribus tuis et dederit tibi cunctam terram quam eis
  pollicitus est =

@section 3 {v9}

  {DEU:19:9}
  si tamen custodieris mandata eius et feceris quae hodie
  praecipio tibi ut diligas Dominum Deum tuum et ambules in viis
  eius omni tempore addes tibi tres alias civitates et
  supradictarum trium urbium numerum duplicabis =

@section 3 {v10}

  {DEU:19:10}
  ut non effundatur sanguis innoxius in medio terrae quam
  Dominus Deus tuus dabit tibi possidendam nec sis sanguinis reus =

@section 3 {v11}

  {DEU:19:11}
  si quis autem odio habens proximum suum insidiatus fuerit
  vitae eius surgensque percusserit illum et mortuus fuerit
  fugeritque ad unam de supradictis urbibus =

@section 3 {v12}

  {DEU:19:12}
  mittent seniores civitatis illius et arripient eum de loco
  effugii tradentque in manu proximi cuius sanguis effusus est et
  morietur =

@section 3 {v13}

  {DEU:19:13}
  nec misereberis eius et auferes innoxium sanguinem de
  Israhel ut bene sit tibi =

@section 3 {v14}

  {DEU:19:14}
  non adsumes et transferes terminos proximi tui quos
  fixerunt priores in possessione tua quam Dominus Deus tuus
  dabit tibi in terra quam acceperis possidendam =

@section 3 {v15}

  {DEU:19:15}
  non stabit testis unus contra aliquem quicquid illud
  peccati et facinoris fuerit sed in ore duorum aut trium testium
  stabit omne verbum =

@section 3 {v16}

  {DEU:19:16}
  si steterit testis mendax contra hominem accusans eum
  praevaricationis =

@section 3 {v17}

  {DEU:19:17}
  stabunt ambo quorum causa est ante Dominum in conspectu
  sacerdotum et iudicum qui fuerint in diebus illis =

@section 3 {v18}

  {DEU:19:18}
  cumque diligentissime perscrutantes invenerint falsum
  testem dixisse contra fratrem suum mendacium =

@section 3 {v19}

  {DEU:19:19}
  reddent ei sicut fratri suo facere cogitavit et auferes
  malum de medio tui =

@section 3 {v20}

  {DEU:19:20}
  ut audientes ceteri timorem habeant et nequaquam talia
  audeant facere =

@section 3 {v21}

  {DEU:19:21}
  non misereberis eius sed animam pro anima oculum pro oculo
  dentem pro dente manum pro manu pedem pro pede exiges =

@section 2 {c20}

@section 3 {v1}

  {DEU:20:1}
  si exieris ad bellum contra hostes tuos et videris
  equitatum et currus et maiorem quam tu habes adversarii
  exercitus multitudinem non timebis eos quia Dominus Deus tuus
  tecum est qui eduxit te de terra Aegypti =

@section 3 {v2}

  {DEU:20:2}
  adpropinquante autem iam proelio stabit sacerdos ante aciem
  et sic loquetur ad populum =

@section 3 {v3}

  {DEU:20:3}
  audi Israhel vos hodie contra inimicos vestros pugnam
  committitis non pertimescat cor vestrum nolite metuere nolite
  cedere nec formidetis eos =

@section 3 {v4}

  {DEU:20:4}
  quia Dominus Deus vester in medio vestri est et pro vobis
  contra adversarios dimicabit ut eruat vos de periculo =

@section 3 {v5}

  {DEU:20:5}
  duces quoque per singulas turmas audiente exercitu
  proclamabunt quis est homo qui aedificavit domum novam et non
  dedicavit eam vadat et revertatur in domum suam ne forte
  moriatur in bello et alius dedicet illam =

@section 3 {v6}

  {DEU:20:6}
  quis est homo qui plantavit vineam et necdum eam fecit esse
  communem et de qua vesci omnibus liceat vadat et revertatur in
  domum suam ne forte moriatur in bello et alius homo eius
  fungatur officio =

@section 3 {v7}

  {DEU:20:7}
  quis est homo qui despondit uxorem et non accepit eam vadat
  et revertatur in domum suam ne forte moriatur in bello et alius
  homo accipiat eam =

@section 3 {v8}

  {DEU:20:8}
  his dictis addent reliqua et loquentur ad populum quis est
  homo formidolosus et corde pavido vadat et revertatur in domum
  suam ne pavere faciat corda fratrum suorum sicut ipse timore
  perterritus est =

@section 3 {v9}

  {DEU:20:9}
  cumque siluerint exercitus duces et finem loquendi fecerint
  unusquisque suos ad bellandum cuneos praeparabit =

@section 3 {v10}

  {DEU:20:10}
  si quando accesseris ad expugnandam civitatem offeres ei
  primum pacem =

@section 3 {v11}

  {DEU:20:11}
  si receperit et aperuerit tibi portas cunctus populus qui
  in ea est salvabitur et serviet tibi sub tributo =

@section 3 {v12}

  {DEU:20:12}
  sin autem foedus inire noluerint et receperint contra te
  bellum obpugnabis eam =

@section 3 {v13}

  {DEU:20:13}
  cumque tradiderit Dominus Deus tuus illam in manu tua
  percuties omne quod in ea generis masculini est in ore gladii =

@section 3 {v14}

  {DEU:20:14}
  absque mulieribus et infantibus iumentis et ceteris quae
  in civitate sunt omnem praedam exercitui divides et comedes de
  spoliis hostium tuorum quae Dominus Deus tuus dederit tibi =

@section 3 {v15}

  {DEU:20:15}
  sic facies cunctis civitatibus quae a te procul valde sunt
  et non sunt de his urbibus quas in possessionem accepturus es =

@section 3 {v16}

  {DEU:20:16}
  de his autem civitatibus quae dabuntur tibi nullum omnino
  permittes vivere =

@section 3 {v17}

  {DEU:20:17}
  sed interficies in ore gladii Hettheum videlicet et
  Amorreum et Chananeum Ferezeum et Eveum et Iebuseum sicut
  praecepit tibi Dominus Deus tuus =

@section 3 {v18}

  {DEU:20:18}
  ne forte doceant vos facere cunctas abominationes quas
  ipsi operati sunt diis suis et peccetis in Dominum Deum vestrum =

@section 3 {v19}

  {DEU:20:19}
  quando obsederis civitatem multo tempore et munitionibus
  circumdederis ut expugnes eam non succides arbores de quibus
  vesci potest nec securibus per circuitum debes vastare regionem
  quoniam lignum est et non homo nec potest bellantium contra te
  augere numerum =

@section 3 {v20}

  {DEU:20:20}
  si qua autem ligna non sunt pomifera sed agrestia et in
  ceteros apta usus succide et extrue machinas donec capias
  civitatem quae contra te dimicat =

@section 2 {c21}

@section 3 {v1}

  {DEU:21:1}
  quando inventum fuerit in terra quam Dominus Deus tuus
  daturus est tibi hominis cadaver occisi et ignoratur caedis
  reus =

@section 3 {v2}

  {DEU:21:2}
  egredientur maiores natu et iudices tui et metientur a loco
  cadaveris singularum per circuitum spatia civitatum =

@section 3 {v3}

  {DEU:21:3}
  et quam viciniorem ceteris esse perspexerint seniores
  civitatis eius tollent vitulam de armento quae non traxit iugum
  nec terram scidit vomere =

@section 3 {v4}

  {DEU:21:4}
  et ducent eam ad vallem asperam atque saxosam quae numquam
  arata est nec sementem recepit et caedent in ea cervices
  vitulae =

@section 3 {v5}

  {DEU:21:5}
  accedentque sacerdotes filii Levi quos elegerit Dominus
  Deus tuus ut ministrent ei et benedicant in nomine eius et ad
  verbum eorum omne negotium et quicquid mundum vel inmundum est
  iudicetur =

@section 3 {v6}

  {DEU:21:6}
  et maiores natu civitatis illius ad interfectum lavabuntque
  manus suas super vitulam quae in valle percussa est =

@section 3 {v7}

  {DEU:21:7}
  et dicent manus nostrae non effuderunt hunc sanguinem nec
  oculi viderunt =

@section 3 {v8}

  {DEU:21:8}
  propitius esto populo tuo Israhel quem redemisti Domine et
  non reputes sanguinem innocentem in medio populi tui Israhel et
  auferetur ab eis reatus sanguinis =

@section 3 {v9}

  {DEU:21:9}
  tu autem alienus eris ab innocentis cruore qui fusus est
  cum feceris quod praecepit Dominus =

@section 3 {v10}

  {DEU:21:10}
  si egressus fueris ad pugnam contra inimicos tuos et
  tradiderit eos Dominus Deus tuus in manu tua captivosque
  duxeris =

@section 3 {v11}

  {DEU:21:11}
  et videris in numero captivorum mulierem pulchram et
  adamaveris eam voluerisque habere uxorem =

@section 3 {v12}

  {DEU:21:12}
  introduces in domum tuam quae radet caesariem et
  circumcidet ungues =

@section 3 {v13}

  {DEU:21:13}
  et deponet vestem in qua capta est sedensque in domo tua
  flebit patrem et matrem suam uno mense et postea intrabis ad
  eam dormiesque cum illa et erit uxor tua =

@section 3 {v14}

  {DEU:21:14}
  sin autem postea non sederit animo tuo dimittes eam
  liberam nec vendere poteris pecunia nec opprimere per potentiam
  quia humiliasti eam =

@section 3 {v15}

  {DEU:21:15}
  si habuerit homo uxores duas unam dilectam et alteram
  odiosam genuerintque ex eo liberos et fuerit filius odiosae
  primogenitus =

@section 3 {v16}

  {DEU:21:16}
  volueritque substantiam inter filios suos dividere non
  poterit filium dilectae facere primogenitum et praeferre filio
  odiosae =

@section 3 {v17}

  {DEU:21:17}
  sed filium odiosae agnoscet primogenitum dabitque ei de
  his quae habuerit cuncta duplicia iste est enim principium
  liberorum eius et huic debentur primogenita =

@section 3 {v18}

  {DEU:21:18}
  si genuerit homo filium contumacem et protervum qui non
  audiat patris aut matris imperium et coercitus oboedire
  contempserit =

@section 3 {v19}

  {DEU:21:19}
  adprehendent eum et ducent ad seniores civitatis illius et
  ad portam iudicii =

@section 3 {v20}

  {DEU:21:20}
  dicentque ad eos filius noster iste protervus et contumax
  est monita nostra audire contemnit comesationibus vacat et
  luxuriae atque conviviis =

@section 3 {v21}

  {DEU:21:21}
  lapidibus eum obruet populus civitatis et morietur ut
  auferatis malum de medio vestri et universus Israhel audiens
  pertimescat =

@section 3 {v22}

  {DEU:21:22}
  quando peccaverit homo quod morte plectendum est et
  adiudicatus morti adpensus fuerit in patibulo =

@section 3 {v23}

  {DEU:21:23}
  non permanebit cadaver eius in ligno sed in eadem die
  sepelietur quia maledictus a Deo est qui pendet in ligno et
  nequaquam contaminabis terram tuam quam Dominus Deus tuus
  dederit tibi in possessionem =

@section 2 {c22}

@section 3 {v1}

  {DEU:22:1}
  non videbis bovem fratris tui aut ovem errantem et
  praeteribis sed reduces fratri tuo =

@section 3 {v2}

  {DEU:22:2}
  etiam si non est propinquus tuus frater nec nosti eum duces
  in domum tuam et erunt apud te quamdiu quaerat ea frater tuus
  et recipiat =

@section 3 {v3}

  {DEU:22:3}
  similiter facies de asino et de vestimento et de omni re
  fratris tui quae perierit si inveneris eam ne neglegas quasi
  alienam =

@section 3 {v4}

  {DEU:22:4}
  si videris asinum fratris tui aut bovem cecidisse in via
  non despicies sed sublevabis cum eo =

@section 3 {v5}

  {DEU:22:5}
  non induetur mulier veste virili nec vir utetur veste
  feminea abominabilis enim apud Deum est qui facit haec =

@section 3 {v6}

  {DEU:22:6}
  si ambulans per viam in arbore vel in terra nidum avis
  inveneris et matrem pullis vel ovis desuper incubantem non
  tenebis eam cum filiis =

@section 3 {v7}

  {DEU:22:7}
  sed abire patieris captos tenens filios ut bene sit tibi et
  longo vivas tempore =

@section 3 {v8}

  {DEU:22:8}
  cum aedificaveris domum novam facies murum tecti per
  circuitum ne effundatur sanguis in domo tua et sis reus labente
  alio et in praeceps ruente =

@section 3 {v9}

  {DEU:22:9}
  non seres vineam tuam altero semine ne et sementis quam
  sevisti et quae nascuntur ex vinea pariter sanctificentur =

@section 3 {v10}

  {DEU:22:10}
  non arabis in bove simul et asino =

@section 3 {v11}

  {DEU:22:11}
  non indueris vestimento quod ex lana linoque contextum est =

@section 3 {v12}

  {DEU:22:12}
  funiculos in fimbriis facies per quattuor angulos pallii
  tui quo operieris =

@section 3 {v13}

  {DEU:22:13}
  si duxerit vir uxorem et postea eam odio habuerit =

@section 3 {v14}

  {DEU:22:14}
  quaesieritque occasiones quibus dimittat eam obiciens ei
  nomen pessimum et dixerit uxorem hanc accepi et ingressus ad
  eam non inveni virginem =

@section 3 {v15}

  {DEU:22:15}
  tollent eam pater et mater eius et ferent secum signa
  virginitatis eius ad seniores urbis qui in porta sunt =

@section 3 {v16}

  {DEU:22:16}
  et dicet pater filiam meam dedi huic uxorem quam quia odit =

@section 3 {v17}

  {DEU:22:17}
  inponet ei nomen pessimum ut dicat non inveni filiam tuam
  virginem et ecce haec sunt signa virginitatis filiae meae
  expandent vestimentum coram senibus civitatis =

@section 3 {v18}

  {DEU:22:18}
  adprehendentque senes urbis illius virum et verberabunt
  illum =

@section 3 {v19}

  {DEU:22:19}
  condemnantes insuper centum siclis argenti quos dabit
  patri puellae quoniam diffamavit nomen pessimum super virginem
  Israhel habebitque eam uxorem et non poterit dimittere omni
  tempore vitae suae =

@section 3 {v20}

  {DEU:22:20}
  quod si verum est quod obicit et non est in puella inventa
  virginitas =

@section 3 {v21}

  {DEU:22:21}
  eicient eam extra fores domus patris sui et lapidibus
  obruent viri civitatis eius et morietur quoniam fecit nefas in
  Israhel ut fornicaretur in domo patris sui et auferes malum de
  medio tui =

@section 3 {v22}

  {DEU:22:22}
  si dormierit vir cum uxore alterius uterque morientur id
  est adulter et adultera et auferes malum de Israhel =

@section 3 {v23}

  {DEU:22:23}
  si puellam virginem desponderit vir et invenerit eam
  aliquis in civitate et concubuerit cum illa =

@section 3 {v24}

  {DEU:22:24}
  educes utrumque ad portam civitatis illius et lapidibus
  obruentur puella quia non clamavit cum esset in civitate vir
  quia humiliavit uxorem proximi sui et auferes malum de medio
  tui =

@section 3 {v25}

  {DEU:22:25}
  sin autem in agro reppererit vir puellam quae desponsata
  est et adprehendens concubuerit cum illa ipse morietur solus =

@section 3 {v26}

  {DEU:22:26}
  puella nihil patietur nec est rea mortis quoniam sicut
  latro consurgit contra fratrem suum et occidit animam eius ita
  et puella perpessa est =

@section 3 {v27}

  {DEU:22:27}
  sola erat in agro clamavit et nullus adfuit qui liberaret
  eam =

@section 3 {v28}

  {DEU:22:28}
  si invenerit vir puellam virginem quae non habet sponsum
  et adprehendens concubuerit cum ea et res ad iudicium venerit =

@section 3 {v29}

  {DEU:22:29}
  dabit qui dormivit cum ea patri puellae quinquaginta
  siclos argenti et habebit eam uxorem quia humiliavit illam non
  poterit dimittere cunctis diebus vitae suae =

@section 3 {v30}

  {DEU:22:30}
  non accipiet homo uxorem patris sui nec revelabit
  operimentum eius =

@section 2 {c23}

@section 3 {v1}

  {DEU:23:1}
  non intrabit eunuchus adtritis vel amputatis testiculis et
  absciso veretro ecclesiam Domini =

@section 3 {v2}

  {DEU:23:2}
  non ingredietur mamzer hoc est de scorto natus in ecclesiam
  Domini usque ad decimam generationem =

@section 3 {v3}

  {DEU:23:3}
  Ammanites et Moabites etiam post decimam generationem non
  intrabunt ecclesiam Domini in aeternum =

@section 3 {v4}

  {DEU:23:4}
  quia noluerunt vobis occurrere cum pane et aqua in via
  quando egressi estis de Aegypto et quia conduxerunt contra te
  Balaam filium Beor de Mesopotamiam Syriae ut malediceret tibi =

@section 3 {v5}

  {DEU:23:5}
  et noluit Dominus Deus tuus audire Balaam vertitque
  maledictionem eius in benedictionem tuam eo quod diligeret te =

@section 3 {v6}

  {DEU:23:6}
  non facies cum eis pacem nec quaeres eis bona cunctis
  diebus vitae tuae in sempiternum =

@section 3 {v7}

  {DEU:23:7}
  non abominaberis Idumeum quia frater tuus est nec Aegyptium
  quia advena fuisti in terra eius =

@section 3 {v8}

  {DEU:23:8}
  qui nati fuerint ex eis tertia generatione intrabunt
  ecclesiam Domini =

@section 3 {v9}

  {DEU:23:9}
  quando egressus fueris adversus hostes tuos in pugnam
  custodies te ab omni re mala =

@section 3 {v10}

  {DEU:23:10}
  si fuerit inter vos homo qui nocturno pollutus sit somnio
  egredietur extra castra =

@section 3 {v11}

  {DEU:23:11}
  et non revertetur priusquam ad vesperam lavetur aqua et
  post solis occasum regredietur in castra =

@section 3 {v12}

  {DEU:23:12}
  habebis locum extra castra ad quem egrediaris ad requisita
  naturae =

@section 3 {v13}

  {DEU:23:13}
  gerens paxillum in balteo cumque sederis fodies per
  circuitum et egesta humo operies =

@section 3 {v14}

  {DEU:23:14}
  quo relevatus es Dominus enim Deus tuus ambulat in medio
  castrorum ut eruat te et tradat tibi inimicos tuos ut sint
  castra tua sancta et nihil in eis appareat foeditatis nec
  derelinquat te =

@section 3 {v15}

  {DEU:23:15}
  non trades servum domino suo qui ad te confugerit =

@section 3 {v16}

  {DEU:23:16}
  habitabit tecum in loco qui ei placuerit et in una urbium
  tuarum requiescet nec contristes eum =

@section 3 {v17}

  {DEU:23:17}
  non erit meretrix de filiabus Israhel neque scortator de
  filiis Israhel =

@section 3 {v18}

  {DEU:23:18}
  non offeres mercedem prostibuli nec pretium canis in domum
  Domini Dei tui quicquid illud est quod voverint quia abominatio
  est utrumque apud Dominum Deum tuum =

@section 3 {v19}

  {DEU:23:19}
  non fenerabis fratri tuo ad usuram pecuniam nec fruges nec
  quamlibet aliam rem =

@section 3 {v20}

  {DEU:23:20}
  sed alieno fratri autem tuo absque usura id quod indiget
  commodabis ut benedicat tibi Dominus Deus tuus in omni opere
  tuo in terra ad quam ingredieris possidendam =

@section 3 {v21}

  {DEU:23:21}
  cum voveris votum Domino Deo tuo non tardabis reddere quia
  requiret illud Dominus Deus tuus et si moratus fueris reputabit
  tibi in peccatum =

@section 3 {v22}

  {DEU:23:22}
  si nolueris polliceri absque peccato eris =

@section 3 {v23}

  {DEU:23:23}
  quod autem semel egressum est de labiis tuis observabis et
  facies sicut promisisti Domino Deo tuo et propria voluntate et
  ore tuo locutus es =

@section 3 {v24}

  {DEU:23:24}
  ingressus vineam proximi tui comede uvas quantum tibi
  placuerit foras autem ne efferas tecum =

@section 3 {v25}

  {DEU:23:25}
  si intraveris in segetem amici tui franges spicas et manu
  conteres falce autem non metes =

@section 2 {c24}

@section 3 {v1}

  {DEU:24:1}
  si acceperit homo uxorem et habuerit eam et non invenerit
  gratiam ante oculos eius propter aliquam foeditatem scribet
  libellum repudii et dabit in manu illius et dimittet eam de
  domo sua =

@section 3 {v2}

  {DEU:24:2}
  cumque egressa alterum maritum duxerit =

@section 3 {v3}

  {DEU:24:3}
  et ille quoque oderit eam dederitque ei libellum repudii et
  dimiserit de domo sua vel certe mortuus fuerit =

@section 3 {v4}

  {DEU:24:4}
  non poterit prior maritus recipere eam in uxorem quia
  polluta est et abominabilis facta est coram Domino ne peccare
  facias terram tuam quam Dominus Deus tuus tibi tradiderit
  possidendam =

@section 3 {v5}

  {DEU:24:5}
  cum acceperit homo nuper uxorem non procedet ad bellum nec
  ei quippiam necessitatis iniungetur publicae sed vacabit absque
  culpa domui suae ut uno anno laetetur cum uxore sua =

@section 3 {v6}

  {DEU:24:6}
  non accipies loco pignoris inferiorem et superiorem molam
  quia animam suam adposuit tibi =

@section 3 {v7}

  {DEU:24:7}
  si deprehensus fuerit homo sollicitans fratrem suum de
  filiis Israhel et vendito eo accipiens pretium interficietur et
  auferes malum de medio tui =

@section 3 {v8}

  {DEU:24:8}
  observa diligenter ne incurras in plagam leprae sed facies
  quaecumque docuerint te sacerdotes levitici generis iuxta id
  quod praecepi eis et imple sollicite =

@section 3 {v9}

  {DEU:24:9}
  mementote quae fecerit Dominus Deus vester Mariae in via
  cum egrederemini de Aegypto =

@section 3 {v10}

  {DEU:24:10}
  cum repetes a proximo tuo rem aliquam quam debet tibi non
  ingredieris domum eius ut pignus auferas =

@section 3 {v11}

  {DEU:24:11}
  sed stabis foris et ille tibi proferet quod habuerit =

@section 3 {v12}

  {DEU:24:12}
  sin autem pauper est non pernoctabit apud te pignus =

@section 3 {v13}

  {DEU:24:13}
  sed statim reddes ei ante solis occasum ut dormiens in
  vestimento suo benedicat tibi et habeas iustitiam coram Domino
  Deo tuo =

@section 3 {v14}

  {DEU:24:14}
  non negabis mercedem indigentis et pauperis fratris tui
  sive advenae qui tecum moratur in terra et intra portas tuas
  est =

@section 3 {v15}

  {DEU:24:15}
  sed eadem die reddes ei pretium laboris sui ante solis
  occasum quia pauper est et ex eo sustentat animam suam ne
  clamet contra te ad Dominum et reputetur tibi in peccatum =

@section 3 {v16}

  {DEU:24:16}
  non occidentur patres pro filiis nec filii pro patribus
  sed unusquisque pro suo peccato morietur =

@section 3 {v17}

  {DEU:24:17}
  non pervertes iudicium advenae et pupilli nec auferes
  pignoris loco viduae vestimentum =

@section 3 {v18}

  {DEU:24:18}
  memento quod servieris in Aegypto et eruerit te Dominus
  Deus tuus inde idcirco praecipio tibi ut facias hanc rem =

@section 3 {v19}

  {DEU:24:19}
  quando messueris segetem in agro tuo et oblitus manipulum
  reliqueris non reverteris ut tollas eum sed advenam et pupillum
  et viduam auferre patieris ut benedicat tibi Dominus Deus tuus
  in omni opere manuum tuarum =

@section 3 {v20}

  {DEU:24:20}
  si fruges colliges olivarum quicquid remanserit in
  arboribus non reverteris ut colligas sed relinques advenae
  pupillo ac viduae =

@section 3 {v21}

  {DEU:24:21}
  si vindemiaveris vineam tuam non colliges remanentes
  racemos sed cedent in usus advenae pupilli ac viduae =

@section 3 {v22}

  {DEU:24:22}
  memento quod et tu servieris in Aegypto et idcirco
  praecipiam tibi ut facias hanc rem =

@section 2 {c25}

@section 3 {v1}

  {DEU:25:1}
  si fuerit causa inter aliquos et interpellaverint iudices
  quem iustum esse perspexerint illi iustitiae palmam dabunt quem
  impium condemnabunt impietatis =

@section 3 {v2}

  {DEU:25:2}
  sin autem eum qui peccavit dignum viderint plagis
  prosternent et coram se facient verberari pro mensura peccati
  erit et plagarum modus =

@section 3 {v3}

  {DEU:25:3}
  ita dumtaxat ut quadragenarium numerum non excedant ne
  foede laceratus ante oculos tuos abeat frater tuus =

@section 3 {v4}

  {DEU:25:4}
  non ligabis os bovis terentis in area fruges tuas =

@section 3 {v5}

  {DEU:25:5}
  quando habitaverint fratres simul et unus ex eis absque
  liberis mortuus fuerit uxor defuncti non nubet alteri sed
  accipiet eam frater eius et suscitabit semen fratris sui =

@section 3 {v6}

  {DEU:25:6}
  et primogenitum ex ea filium nomine illius appellabit ut
  non deleatur nomen eius ex Israhel =

@section 3 {v7}

  {DEU:25:7}
  sin autem noluerit accipere uxorem fratris sui quae ei lege
  debetur perget mulier ad portam civitatis et interpellabit
  maiores natu dicetque non vult frater viri mei suscitare nomen
  fratris sui in Israhel nec me in coniugium sumere =

@section 3 {v8}

  {DEU:25:8}
  statimque accersiri eum facient et interrogabunt si
  responderit nolo eam uxorem accipere =

@section 3 {v9}

  {DEU:25:9}
  accedet mulier ad eum coram senioribus et tollet
  calciamentum de pede eius spuetque in faciem illius et dicet
  sic fit homini qui non aedificat domum fratris sui =

@section 3 {v10}

  {DEU:25:10}
  et vocabitur nomen illius in Israhel domus Disculciati =

@section 3 {v11}

  {DEU:25:11}
  si habuerint inter se iurgium viri et unus contra alterum
  rixari coeperit volensque uxor alterius eruere virum suum de
  manu fortioris miserit manum et adprehenderit verenda eius =

@section 3 {v12}

  {DEU:25:12}
  abscides manum illius nec flecteris super eam ulla
  misericordia =

@section 3 {v13}

  {DEU:25:13}
  non habebis in sacculo diversa pondera maius et minus =

@section 3 {v14}

  {DEU:25:14}
  nec erit in domo tua modius maior et minor =

@section 3 {v15}

  {DEU:25:15}
  pondus habebis iustum et verum et modius aequalis et verus
  erit tibi ut multo vivas tempore super terram quam Dominus Deus
  tuus dederit tibi =

@section 3 {v16}

  {DEU:25:16}
  abominatur enim Dominus eum qui facit haec et aversatur
  omnem iniustitiam =

@section 3 {v17}

  {DEU:25:17}
  memento quae fecerit tibi Amalech in via quando
  egrediebaris ex Aegypto =

@section 3 {v18}

  {DEU:25:18}
  quomodo occurrerit tibi et extremos agminis tui qui lassi
  residebant ceciderit quando tu eras fame et labore confectus et
  non timuerit Deum =

@section 3 {v19}

  {DEU:25:19}
  cum ergo Dominus Deus tuus dederit tibi requiem et
  subiecerit cunctas per circuitum nationes in terra quam tibi
  pollicitus est delebis nomen eius sub caelo cave ne
  obliviscaris =

@section 2 {c26}

@section 3 {v1}

  {DEU:26:1}
  cumque intraveris terram quam Dominus Deus tuus tibi
  daturus est possidendam et obtinueris eam atque habitaveris in
  illa =

@section 3 {v2}

  {DEU:26:2}
  tolles de cunctis frugibus primitias et pones in cartallo
  pergesque ad locum quem Dominus Deus tuus elegerit ut ibi
  invocetur nomen eius =

@section 3 {v3}

  {DEU:26:3}
  accedesque ad sacerdotem qui fuerit in diebus illis et
  dices ad eum profiteor hodie coram Domino Deo tuo quod
  ingressus sim terram pro qua iuravit patribus nostris ut daret
  eam nobis =

@section 3 {v4}

  {DEU:26:4}
  suscipiensque sacerdos cartallum de manu eius ponet ante
  altare Domini Dei tui =

@section 3 {v5}

  {DEU:26:5}
  et loqueris in conspectu Domini Dei tui Syrus persequebatur
  patrem meum qui descendit in Aegyptum et ibi peregrinatus est
  in paucissimo numero crevitque in gentem magnam et robustam et
  infinitae multitudinis =

@section 3 {v6}

  {DEU:26:6}
  adflixeruntque nos Aegyptii et persecuti sunt inponentes
  onera gravissima =

@section 3 {v7}

  {DEU:26:7}
  et clamavimus ad Dominum Deum patrum nostrorum qui
  exaudivit nos et respexit humilitatem nostram et laborem atque
  angustias =

@section 3 {v8}

  {DEU:26:8}
  et eduxit nos de Aegypto in manu forti et brachio extento
  in ingenti pavore in signis atque portentis =

@section 3 {v9}

  {DEU:26:9}
  et introduxit ad locum istum et tradidit nobis terram lacte
  et melle manantem =

@section 3 {v10}

  {DEU:26:10}
  et idcirco nunc offero primitias frugum terrae quam dedit
  Dominus mihi et dimittes eas in conspectu Domini Dei tui
  adorato Domino Deo tuo =

@section 3 {v11}

  {DEU:26:11}
  et epulaberis in omnibus bonis quae Dominus Deus tuus
  dederit tibi et domui tuae tu et Levites et advena qui tecum
  est =

@section 3 {v12}

  {DEU:26:12}
  quando conpleveris decimam cunctarum frugum tuarum anno
  decimarum tertio dabis Levitae et advenae et pupillo et viduae
  ut comedant intra portas tuas et saturentur =

@section 3 {v13}

  {DEU:26:13}
  loquerisque in conspectu Domini Dei tui abstuli quod
  sanctificatum est de domo mea et dedi illud Levitae et advenae
  pupillo et viduae sicut iussisti mihi non praeterivi mandata
  tua nec sum oblitus imperii =

@section 3 {v14}

  {DEU:26:14}
  non comedi ex eis in luctu meo nec separavi ea in qualibet
  inmunditia nec expendi ex his quicquam in re funebri oboedivi
  voci Domini Dei mei et feci omnia sicut praecepisti mihi =

@section 3 {v15}

  {DEU:26:15}
  respice de sanctuario tuo de excelso caelorum habitaculo
  et benedic populo tuo Israhel et terrae quam dedisti nobis
  sicut iurasti patribus nostris terrae lacte et melle mananti =

@section 3 {v16}

  {DEU:26:16}
  hodie Dominus Deus tuus praecepit tibi ut facias mandata
  haec atque iudicia et custodias et impleas ex toto corde tuo et
  ex tota anima tua =

@section 3 {v17}

  {DEU:26:17}
  Dominum elegisti hodie ut sit tibi Deus et ambules in viis
  eius et custodias caerimonias illius et mandata atque iudicia
  et oboedias eius imperio =

@section 3 {v18}

  {DEU:26:18}
  et Dominus elegit te hodie ut sis ei populus peculiaris
  sicut locutus est tibi et custodias omnia praecepta eius =

@section 3 {v19}

  {DEU:26:19}
  et faciat te excelsiorem cunctis gentibus quas creavit in
  laudem et nomen et gloriam suam ut sis populus sanctus Domini
  Dei tui sicut locutus est =

@section 2 {c27}

@section 3 {v1}

  {DEU:27:1}
  praecepit autem Moses et seniores Israhel populo dicentes
  custodite omne mandatum quod praecipio vobis hodie =

@section 3 {v2}

  {DEU:27:2}
  cumque transieritis Iordanem in terram quam Dominus Deus
  tuus dabit tibi eriges ingentes lapides et calce levigabis eos =

@section 3 {v3}

  {DEU:27:3}
  ut possis in eis scribere omnia verba legis huius Iordane
  transmisso ut introeas terram quam Dominus Deus tuus dabit tibi
  terram lacte et melle manantem sicut iuravit patribus tuis =

@section 3 {v4}

  {DEU:27:4}
  quando ergo transieritis Iordanem erige lapides quos ego
  hodie praecipio vobis in monte Hebal et levigabis calce =

@section 3 {v5}

  {DEU:27:5}
  et aedificabis ibi altare Domino Deo tuo de lapidibus quos
  ferrum non tetigit =

@section 3 {v6}

  {DEU:27:6}
  et de saxis informibus et inpolitis et offeres super eo
  holocausta Domino Deo tuo =

@section 3 {v7}

  {DEU:27:7}
  et immolabis hostias pacificas comedesque ibi et epulaberis
  coram Domino Deo tuo =

@section 3 {v8}

  {DEU:27:8}
  et scribes super lapides omnia verba legis huius plane et
  lucide =

@section 3 {v9}

  {DEU:27:9}
  dixeruntque Moses et sacerdotes levitici generis ad omnem
  Israhelem adtende et audi Israhel hodie factus es populus
  Domini Dei tui =

@section 3 {v10}

  {DEU:27:10}
  audies vocem eius et facies mandata atque iustitias quas
  ego praecipio tibi =

@section 3 {v11}

  {DEU:27:11}
  praecepitque Moses populo in die illo dicens =

@section 3 {v12}

  {DEU:27:12}
  hii stabunt ad benedicendum Domino super montem Garizim
  Iordane transmisso Symeon Levi Iudas Isachar Ioseph et Beniamin =

@section 3 {v13}

  {DEU:27:13}
  et e regione isti stabunt ad maledicendum in monte Hebal
  Ruben Gad et Aser Zabulon Dan et Nepthalim =

@section 3 {v14}

  {DEU:27:14}
  et pronuntiabunt Levitae dicentque ad omnes viros Israhel
  excelsa voce =

@section 3 {v15}

  {DEU:27:15}
  maledictus homo qui facit sculptile et conflatile
  abominationem Domini opus manuum artificum ponetque illud in
  abscondito et respondebit omnis populus et dicet amen =

@section 3 {v16}

  {DEU:27:16}
  maledictus qui non honorat patrem suum et matrem et dicet
  omnis populus amen =

@section 3 {v17}

  {DEU:27:17}
  maledictus qui transfert terminos proximi sui et dicet
  omnis populus amen =

@section 3 {v18}

  {DEU:27:18}
  maledictus qui errare facit caecum in itinere et dicet
  omnis populus amen =

@section 3 {v19}

  {DEU:27:19}
  maledictus qui pervertit iudicium advenae pupilli et
  viduae et dicet omnis populus amen =

@section 3 {v20}

  {DEU:27:20}
  maledictus qui dormit cum uxore patris sui et revelat
  operimentum lectuli eius et dicet omnis populus amen =

@section 3 {v21}

  {DEU:27:21}
  maledictus qui dormit cum omni iumento et dicet omnis
  populus amen =

@section 3 {v22}

  {DEU:27:22}
  maledictus qui dormit cum sorore sua filia patris sui sive
  matris suae et dicet omnis populus amen =

@section 3 {v23}

  {DEU:27:23}
  maledictus qui dormit cum socru sua et dicet omnis populus
  amen =

@section 3 {v24}

  {DEU:27:24}
  maledictus qui clam percusserit proximum suum et dicet
  omnis populus amen =

@section 3 {v25}

  {DEU:27:25}
  maledictus qui accipit munera ut percutiat animam
  sanguinis innocentis et dicet omnis populus amen =

@section 3 {v26}

  {DEU:27:26}
  maledictus qui non permanet in sermonibus legis huius nec
  eos opere perficit et dicet omnis populus amen =

@section 2 {c28}

@section 3 {v1}

  {DEU:28:1}
  sin autem audieris vocem Domini Dei tui ut facias atque
  custodias omnia mandata eius quae ego praecipio tibi hodie
  faciet te Dominus Deus tuus excelsiorem cunctis gentibus quae
  versantur in terra =

@section 3 {v2}

  {DEU:28:2}
  venientque super te universae benedictiones istae et
  adprehendent te si tamen praecepta eius audieris =

@section 3 {v3}

  {DEU:28:3}
  benedictus tu in civitate et benedictus in agro =

@section 3 {v4}

  {DEU:28:4}
  benedictus fructus ventris tui et fructus terrae tuae
  fructusque iumentorum tuorum greges armentorum et caulae ovium
  tuarum =

@section 3 {v5}

  {DEU:28:5}
  benedicta horrea tua et benedictae reliquiae tuae =

@section 3 {v6}

  {DEU:28:6}
  benedictus eris et ingrediens et egrediens =

@section 3 {v7}

  {DEU:28:7}
  dabit Dominus inimicos tuos qui consurgunt adversum te
  corruentes in conspectu tuo per unam viam venient contra te et
  per septem fugient a facie tua =

@section 3 {v8}

  {DEU:28:8}
  emittet Dominus benedictionem super cellaria tua et super
  omnia opera manuum tuarum benedicetque tibi in terra quam
  acceperis =

@section 3 {v9}

  {DEU:28:9}
  suscitabit te Dominus sibi in populum sanctum sicut iuravit
  tibi si custodieris mandata Domini Dei tui et ambulaveris in
  viis eius =

@section 3 {v10}

  {DEU:28:10}
  videbuntque omnes terrarum populi quod nomen Domini
  invocatum sit super te et timebunt te =

@section 3 {v11}

  {DEU:28:11}
  abundare te faciet Dominus omnibus bonis fructu uteri tui
  et fructu iumentorum tuorum fructu terrae tuae quam iuravit
  Dominus patribus tuis ut daret tibi =

@section 3 {v12}

  {DEU:28:12}
  aperiet Dominus thesaurum suum optimum caelum ut tribuat
  pluviam terrae tuae in tempore suo benedicet cunctis operibus
  manuum tuarum et fenerabis gentibus multis et ipse a nullo
  fenus accipies =

@section 3 {v13}

  {DEU:28:13}
  constituet te Dominus in caput et non in caudam et eris
  semper supra et non subter si audieris mandata Domini Dei tui
  quae ego praecipio tibi hodie et custodieris et feceris =

@section 3 {v14}

  {DEU:28:14}
  ac non declinaveris ab eis nec ad dextram nec ad sinistram
  nec secutus fueris deos alienos neque colueris eos =

@section 3 {v15}

  {DEU:28:15}
  quod si audire nolueris vocem Domini Dei tui ut custodias
  et facias omnia mandata eius et caerimonias quas ego praecipio
  tibi hodie venient super te omnes maledictiones istae et
  adprehendent te =

@section 3 {v16}

  {DEU:28:16}
  maledictus eris in civitate maledictus in agro =

@section 3 {v17}

  {DEU:28:17}
  maledictum horreum tuum et maledictae reliquiae tuae =

@section 3 {v18}

  {DEU:28:18}
  maledictus fructus ventris tui et fructus terrae tuae
  armenta boum tuorum et greges ovium tuarum =

@section 3 {v19}

  {DEU:28:19}
  maledictus eris ingrediens et maledictus egrediens =

@section 3 {v20}

  {DEU:28:20}
  mittet Dominus super te famem et esuriem et increpationem
  in omnia opera tua quae facies donec conterat te et perdat
  velociter propter adinventiones tuas pessimas in quibus
  reliquisti me =

@section 3 {v21}

  {DEU:28:21}
  adiungat Dominus tibi pestilentiam donec consumat te de
  terra ad quam ingredieris possidendam =

@section 3 {v22}

  {DEU:28:22}
  percutiat te Dominus egestate febri et frigore ardore et
  aestu et aere corrupto ac robigine et persequatur donec pereas =

@section 3 {v23}

  {DEU:28:23}
  sit caelum quod supra te est aeneum et terra quam calcas
  ferrea =

@section 3 {v24}

  {DEU:28:24}
  det Dominus imbrem terrae tuae pulverem et de caelo
  descendat super te cinis donec conteraris =

@section 3 {v25}

  {DEU:28:25}
  tradat te Dominus corruentem ante hostes tuos per unam
  viam egrediaris contra eos et per septem fugias et dispergaris
  per omnia regna terrae =

@section 3 {v26}

  {DEU:28:26}
  sitque cadaver tuum in escam cunctis volatilibus caeli et
  bestiis terrae et non sit qui abigat =

@section 3 {v27}

  {DEU:28:27}
  percutiat te Dominus ulcere Aegypti et parte corporis per
  quam stercora digeruntur scabie quoque et prurigine ita ut
  curari nequeas =

@section 3 {v28}

  {DEU:28:28}
  percutiat te Dominus amentia et caecitate ac furore mentis =

@section 3 {v29}

  {DEU:28:29}
  et palpes in meridie sicut palpare solet caecus in
  tenebris et non dirigas vias tuas omnique tempore calumniam
  sustineas et opprimaris violentia nec habeas qui liberet te =

@section 3 {v30}

  {DEU:28:30}
  uxorem accipias et alius dormiat cum ea domum aedifices et
  non habites in ea plantes vineam et non vindemies eam =

@section 3 {v31}

  {DEU:28:31}
  bos tuus immoletur coram te et non comedas ex eo asinus
  tuus rapiatur in conspectu tuo et non reddatur tibi oves tuae
  dentur inimicis tuis et non sit qui te adiuvet =

@section 3 {v32}

  {DEU:28:32}
  filii tui et filiae tuae tradantur alteri populo
  videntibus oculis tuis et deficientibus ad conspectum eorum
  tota die et non sit fortitudo in manu tua =

@section 3 {v33}

  {DEU:28:33}
  fructus terrae tuae et omnes labores tuos comedat populus
  quem ignoras et sis semper calumniam sustinens et oppressus
  cunctis diebus =

@section 3 {v34}

  {DEU:28:34}
  et stupens ad terrorem eorum quae videbunt oculi tui =

@section 3 {v35}

  {DEU:28:35}
  percutiat te Dominus ulcere pessimo in genibus et in suris
  sanarique non possis a planta pedis usque ad verticem tuum =

@section 3 {v36}

  {DEU:28:36}
  ducet Dominus te et regem tuum quem constitueris super te
  in gentem quam ignoras tu et patres tui et servies ibi diis
  alienis ligno et lapidi =

@section 3 {v37}

  {DEU:28:37}
  et eris perditus in proverbium ac fabulam omnibus populis
  ad quos te introduxerit Dominus =

@section 3 {v38}

  {DEU:28:38}
  sementem multam iacies in terram et modicum congregabis
  quia lucustae omnia devorabunt =

@section 3 {v39}

  {DEU:28:39}
  vineam plantabis et fodies et vinum non bibes nec colliges
  ex ea quippiam quoniam vastabitur vermibus =

@section 3 {v40}

  {DEU:28:40}
  olivas habebis in omnibus terminis tuis et non ungueris
  oleo quia defluent et peribunt =

@section 3 {v41}

  {DEU:28:41}
  filios generabis et filias et non frueris eis quoniam
  ducentur in captivitatem =

@section 3 {v42}

  {DEU:28:42}
  omnes arbores tuas et fruges terrae tuae robigo consumet =

@section 3 {v43}

  {DEU:28:43}
  advena qui tecum versatur in terra ascendet super te
  eritque sublimior tu autem descendes et eris inferior =

@section 3 {v44}

  {DEU:28:44}
  ipse fenerabit tibi et tu non fenerabis ei ipse erit in
  caput et tu eris in caudam =

@section 3 {v45}

  {DEU:28:45}
  et venient super te omnes maledictiones istae et
  persequentes adprehendent te donec intereas quia non audisti
  vocem Domini Dei tui nec servasti mandata eius et caerimonias
  quas praecepit tibi =

@section 3 {v46}

  {DEU:28:46}
  et erunt in te signa atque prodigia et in semine tuo usque
  in sempiternum =

@section 3 {v47}

  {DEU:28:47}
  eo quod non servieris Domino Deo tuo in gaudio cordisque
  laetitia propter rerum omnium abundantiam =

@section 3 {v48}

  {DEU:28:48}
  servies inimico tuo quem inmittet Dominus tibi in fame et
  siti et nuditate et omnium penuria et ponet iugum ferreum super
  cervicem tuam donec te conterat =

@section 3 {v49}

  {DEU:28:49}
  adducet Dominus super te gentem de longinquo et de
  extremis finibus terrae in similitudinem aquilae volantis cum
  impetu cuius linguam intellegere non possis =

@section 3 {v50}

  {DEU:28:50}
  gentem procacissimam quae non deferat seni nec misereatur
  parvulo =

@section 3 {v51}

  {DEU:28:51}
  et devoret fructum iumentorum tuorum ac fruges terrae tuae
  donec intereas et non relinquat tibi triticum vinum et oleum
  armenta boum et greges ovium donec te disperdat =

@section 3 {v52}

  {DEU:28:52}
  et conterat in cunctis urbibus tuis et destruantur muri
  tui firmi atque sublimes in quibus habebas fiduciam in omni
  terra tua obsideberis intra portas tuas in omni terra quam
  dabit tibi Dominus Deus tuus =

@section 3 {v53}

  {DEU:28:53}
  et comedes fructum uteri tui et carnes filiorum et
  filiarum tuarum quas dedit tibi Dominus Deus tuus in angustia
  et vastitate qua opprimet te hostis tuus =

@section 3 {v54}

  {DEU:28:54}
  homo delicatus in te et luxuriosus valde invidebit fratri
  suo et uxori quae cubat in sinu suo =

@section 3 {v55}

  {DEU:28:55}
  ne det eis de carnibus filiorum suorum quas comedet eo
  quod nihil habeat aliud in obsidione et penuria qua vastaverint
  te inimici tui intra omnes portas tuas =

@section 3 {v56}

  {DEU:28:56}
  tenera mulier et delicata quae super terram ingredi non
  valebat nec pedis vestigium figere propter mollitiem et
  teneritudinem nimiam invidebit viro suo qui cubat in sinu eius
  super filii et filiae carnibus =

@section 3 {v57}

  {DEU:28:57}
  et inluvie secundarum quae egrediuntur de medio feminum
  eius et super liberis qui eadem hora nati sunt comedent enim
  eos clam propter rerum omnium penuriam in obsidione et
  vastitate qua opprimet te inimicus tuus intra portas tuas =

@section 3 {v58}

  {DEU:28:58}
  nisi custodieris et feceris omnia verba legis huius quae
  scripta sunt in hoc volumine et timueris nomen eius gloriosum
  et terribile hoc est Dominum Deum tuum =

@section 3 {v59}

  {DEU:28:59}
  augebit Dominus plagas tuas et plagas seminis tui plagas
  magnas et perseverantes infirmitates pessimas et perpetuas =

@section 3 {v60}

  {DEU:28:60}
  et convertet in te omnes adflictiones Aegypti quas
  timuisti et adherebunt tibi =

@section 3 {v61}

  {DEU:28:61}
  insuper et universos languores et plagas quae non sunt
  scriptae in volumine legis huius inducet Dominus super te donec
  te conterat =

@section 3 {v62}

  {DEU:28:62}
  et remanebitis pauci numero qui prius eratis sicut astra
  caeli prae multitudine quoniam non audisti vocem Domini Dei tui =

@section 3 {v63}

  {DEU:28:63}
  et sicut ante laetatus est Dominus super vos bene vobis
  faciens vosque multiplicans sic laetabitur disperdens vos atque
  subvertens ut auferamini de terra ad quam ingredieris
  possidendam =

@section 3 {v64}

  {DEU:28:64}
  disperget te Dominus in omnes populos a summitate terrae
  usque ad terminos eius et servies ibi diis alienis quos et tu
  ignoras et patres tui lignis et lapidibus =

@section 3 {v65}

  {DEU:28:65}
  in gentibus quoque illis non quiesces neque erit requies
  vestigio pedis tui dabit enim tibi Dominus ibi cor pavidum et
  deficientes oculos et animam maerore consumptam =

@section 3 {v66}

  {DEU:28:66}
  et erit vita tua quasi pendens ante te timebis nocte et
  die et non credes vitae tuae =

@section 3 {v67}

  {DEU:28:67}
  mane dices quis mihi det vesperum et vespere quis mihi det
  mane propter cordis tui formidinem qua terreberis et propter ea
  quae tuis videbis oculis =

@section 3 {v68}

  {DEU:28:68}
  reducet te Dominus classibus in Aegyptum per viam de qua
  dixi tibi ut eam amplius non videres ibi venderis inimicis tuis
  in servos et ancillas et non erit qui emat =

@section 2 {c29}

@section 3 {v1}

  {DEU:29:1}
  haec sunt verba foederis quod praecepit Dominus Mosi ut
  feriret cum filiis Israhel in terra Moab praeter illud foedus
  quod cum eis pepigit in Horeb =

@section 3 {v2}

  {DEU:29:2}
  vocavitque Moses omnem Israhelem et dixit ad eos vos
  vidistis universa quae fecit Dominus coram vobis in terra
  Aegypti Pharaoni et omnibus servis eius universaeque terrae
  illius =

@section 3 {v3}

  {DEU:29:3}
  temptationes magnas quas viderunt oculi tui signa illa
  portentaque ingentia =

@section 3 {v4}

  {DEU:29:4}
  et non dedit Dominus vobis cor intellegens et oculos
  videntes et aures quae possint audire usque in praesentem diem =

@section 3 {v5}

  {DEU:29:5}
  adduxi vos quadraginta annis per desertum non sunt adtrita
  vestimenta vestra nec calciamenta pedum tuorum vetustate
  consumpta sunt =

@section 3 {v6}

  {DEU:29:6}
  panem non comedistis vinum et siceram non bibistis ut
  sciretis quia ego sum Dominus Deus vester =

@section 3 {v7}

  {DEU:29:7}
  et venistis ad locum hunc egressusque est Seon rex Esebon
  et Og rex Basan occurrens nobis ad pugnam et percussimus eos =

@section 3 {v8}

  {DEU:29:8}
  et tulimus terram eorum ac tradidimus possidendam Ruben et
  Gad et dimidiae tribui Manasse =

@section 3 {v9}

  {DEU:29:9}
  custodite ergo verba pacti huius et implete ea ut
  intellegatis universa quae facitis =

@section 3 {v10}

  {DEU:29:10}
  vos statis hodie cuncti coram Domino Deo vestro principes
  vestri ac tribus et maiores natu atque doctores omnis populus
  Israhel =

@section 3 {v11}

  {DEU:29:11}
  liberi et uxores vestrae et advena qui tecum moratur in
  castris exceptis lignorum caesoribus et his qui conportant
  aquas =

@section 3 {v12}

  {DEU:29:12}
  ut transeas in foedere Domini Dei tui et in iureiurando
  quod hodie Dominus Deus tuus percutit tecum =

@section 3 {v13}

  {DEU:29:13}
  ut suscitet te sibi in populum et ipse sit Deus tuus sicut
  locutus est tibi et sicut iuravit patribus tuis Abraham Isaac
  et Iacob =

@section 3 {v14}

  {DEU:29:14}
  nec vobis solis ego hoc foedus ferio et haec iuramenta
  confirmo =

@section 3 {v15}

  {DEU:29:15}
  sed cunctis praesentibus et absentibus =

@section 3 {v16}

  {DEU:29:16}
  vos enim nostis ut habitaverimus in terra Aegypti et
  quomodo transierimus per medium nationum quas transeuntes =

@section 3 {v17}

  {DEU:29:17}
  vidistis abominationes et sordes id est idola eorum lignum
  et lapidem argentum et aurum quae colebant =

@section 3 {v18}

  {DEU:29:18}
  ne forte sit inter vos vir aut mulier familia aut tribus
  cuius cor aversum est hodie a Domino Deo vestro ut vadat et
  serviat diis illarum gentium et sit inter vos radix germinans
  fel et amaritudinem =

@section 3 {v19}

  {DEU:29:19}
  cumque audierit verba iuramenti huius benedicat sibi in
  corde suo dicens pax erit mihi et ambulabo in pravitate cordis
  mei et adsumat ebria sitientem =

@section 3 {v20}

  {DEU:29:20}
  et Dominus non ignoscat ei sed tunc quam maxime furor eius
  fumet et zelus contra hominem illum et sedeant super eo omnia
  maledicta quae scripta sunt in hoc volumine et deleat nomen
  eius sub caelo =

@section 3 {v21}

  {DEU:29:21}
  et consumat eum in perditionem ex omnibus tribubus Israhel
  iuxta maledictiones quae in libro legis huius ac foederis
  continentur =

@section 3 {v22}

  {DEU:29:22}
  dicetque sequens generatio et filii qui nascentur deinceps
  et peregrini qui de longe venerint videntes plagas terrae
  illius et infirmitates quibus eam adflixerit Dominus =

@section 3 {v23}

  {DEU:29:23}
  sulphure et salis ardore conburens ita ut ultra non
  seratur nec virens quippiam germinet in exemplum subversionis
  Sodomae et Gomorrae Adamae et Seboim quas subvertit Dominus in
  ira et furore suo =

@section 3 {v24}

  {DEU:29:24}
  et dicent omnes gentes quare sic fecit Dominus terrae huic
  quae est haec ira furoris eius inmensa =

@section 3 {v25}

  {DEU:29:25}
  et respondebunt quia dereliquerunt pactum Domini quod
  pepigit cum patribus eorum quando eduxit eos de terra Aegypti =

@section 3 {v26}

  {DEU:29:26}
  et servierunt diis alienis et adoraverunt eos quos
  nesciebant et quibus non fuerant adtributi =

@section 3 {v27}

  {DEU:29:27}
  idcirco iratus est furor Domini contra terram istam ut
  induceret super eam omnia maledicta quae in hoc volumine
  scripta sunt =

@section 3 {v28}

  {DEU:29:28}
  et eiecit eos de terra sua in ira et furore et
  indignatione maxima proiecitque in terram alienam sicut hodie
  conprobatur =

@section 3 {v29}

  {DEU:29:29}
  abscondita Domino Deo nostro quae manifesta sunt nobis et
  filiis nostris usque in aeternum ut faciamus universa legis
  huius =

@section 2 {c30}

@section 3 {v1}

  {DEU:30:1}
  cum ergo venerint super te omnes sermones isti benedictio
  sive maledictio quam proposui in conspectu tuo et ductus
  paenitudine cordis tui in universis gentibus in quas
  disperserit te Dominus Deus tuus =

@section 3 {v2}

  {DEU:30:2}
  reversus fueris ad eum et oboedieris eius imperiis sicut
  ego hodie praecipio tibi cum filiis tuis in toto corde tuo et
  in tota anima tua =

@section 3 {v3}

  {DEU:30:3}
  reducet Dominus Deus tuus captivitatem tuam ac miserebitur
  tui et rursum congregabit te de cunctis populis in quos te ante
  dispersit =

@section 3 {v4}

  {DEU:30:4}
  si ad cardines caeli fueris dissipatus inde te retrahet
  Dominus Deus tuus =

@section 3 {v5}

  {DEU:30:5}
  et adsumet atque introducet in terram quam possederunt
  patres tui et obtinebis eam et benedicens tibi maioris numeri
  esse te faciet quam fuerunt patres tui =

@section 3 {v6}

  {DEU:30:6}
  circumcidet Dominus Deus tuus cor tuum et cor seminis tui
  ut diligas Dominum Deum tuum in toto corde tuo et in tota anima
  tua et possis vivere =

@section 3 {v7}

  {DEU:30:7}
  omnes autem maledictiones has convertet super inimicos tuos
  et eos qui oderunt te et persequuntur =

@section 3 {v8}

  {DEU:30:8}
  tu autem reverteris et audies vocem Domini Dei tui
  faciesque universa mandata quae ego praecipio tibi hodie =

@section 3 {v9}

  {DEU:30:9}
  et abundare te faciet Dominus Deus tuus in cunctis operibus
  manuum tuarum in subole uteri tui et in fructu iumentorum
  tuorum in ubertate terrae tuae et in rerum omnium largitate
  revertetur enim Dominus ut gaudeat super te in omnibus bonis
  sicut gavisus est in patribus tuis =

@section 3 {v10}

  {DEU:30:10}
  si tamen audieris vocem Domini Dei tui et custodieris
  praecepta eius et caerimonias quae in hac lege conscriptae sunt
  et revertaris ad Dominum Deum tuum in toto corde tuo et in tota
  anima tua =

@section 3 {v11}

  {DEU:30:11}
  mandatum hoc quod ego praecipio tibi hodie non supra te
  est neque procul positum =

@section 3 {v12}

  {DEU:30:12}
  nec in caelo situm ut possis dicere quis nostrum ad caelum
  valet conscendere ut deferat illud ad nos et audiamus atque
  opere conpleamus =

@section 3 {v13}

  {DEU:30:13}
  neque trans mare positum ut causeris et dicas quis e nobis
  transfretare poterit mare et illud ad nos usque deferre ut
  possimus audire et facere quod praeceptum est =

@section 3 {v14}

  {DEU:30:14}
  sed iuxta te est sermo valde in ore tuo et in corde tuo ut
  facias illum =

@section 3 {v15}

  {DEU:30:15}
  considera quod hodie proposuerim in conspectu tuo vitam et
  bonum et e contrario mortem et malum =

@section 3 {v16}

  {DEU:30:16}
  ut diligas Dominum Deum tuum et ambules in viis eius et
  custodias mandata illius et caerimonias atque iudicia et vivas
  ac multiplicet te benedicatque tibi in terra ad quam
  ingredieris possidendam =

@section 3 {v17}

  {DEU:30:17}
  sin autem aversum fuerit cor tuum et audire nolueris atque
  errore deceptus adoraveris deos alienos et servieris eis =

@section 3 {v18}

  {DEU:30:18}
  praedico tibi hodie quod pereas et parvo tempore moreris
  in terra ad quam Iordane transmisso ingredieris possidendam =

@section 3 {v19}

  {DEU:30:19}
  testes invoco hodie caelum et terram quod proposuerim
  vobis vitam et mortem bonum et malum benedictionem et
  maledictionem elige ergo vitam ut et tu vivas et semen tuum =

@section 3 {v20}

  {DEU:30:20}
  et diligas Dominum Deum tuum atque oboedias voci eius et
  illi adhereas ipse est enim vita tua et longitudo dierum tuorum
  ut habites in terra pro qua iuravit Dominus patribus tuis
  Abraham Isaac et Iacob ut daret eam illis =

@section 2 {c31}

@section 3 {v1}

  {DEU:31:1}
  abiit itaque Moses et locutus est omnia verba haec ad
  universum Israhel =

@section 3 {v2}

  {DEU:31:2}
  et dixit ad eos centum viginti annorum sum hodie non possum
  ultra egredi et ingredi praesertim cum et Dominus dixerit mihi
  non transibis Iordanem istum =

@section 3 {v3}

  {DEU:31:3}
  Dominus ergo Deus tuus transibit ante te ipse delebit omnes
  gentes has in conspectu tuo et possidebis eas et Iosue iste
  transibit ante te sicut locutus est Dominus =

@section 3 {v4}

  {DEU:31:4}
  facietque Dominus eis sicut fecit Seon et Og regibus
  Amorreorum et terrae eorum delebitque eos =

@section 3 {v5}

  {DEU:31:5}
  cum ergo et hos tradiderit vobis similiter facietis eis
  sicut praecepi vobis =

@section 3 {v6}

  {DEU:31:6}
  viriliter agite et confortamini nolite timere nec paveatis
  a conspectu eorum quia Dominus Deus tuus ipse est ductor tuus
  et non dimittet nec derelinquet te =

@section 3 {v7}

  {DEU:31:7}
  vocavitque Moses Iosue et dixit ei coram omni Israhel
  confortare et esto robustus tu enim introduces populum istum in
  terram quam daturum se patribus eorum iuravit Dominus et tu eam
  sorte divides =

@section 3 {v8}

  {DEU:31:8}
  et Dominus qui ductor vester est ipse erit tecum non
  dimittet nec derelinquet te noli timere nec paveas =

@section 3 {v9}

  {DEU:31:9}
  scripsit itaque Moses legem hanc et tradidit eam
  sacerdotibus filiis Levi qui portabant arcam foederis Domini et
  cunctis senioribus Israhelis =

@section 3 {v10}

  {DEU:31:10}
  praecepitque eis dicens post septem annos anno remissionis
  in sollemnitate tabernaculorum =

@section 3 {v11}

  {DEU:31:11}
  convenientibus cunctis ex Israhel ut appareant in
  conspectu Domini Dei tui in loco quem elegerit Dominus leges
  verba legis huius coram omni Israhel audientibus eis =

@section 3 {v12}

  {DEU:31:12}
  et in unum omni populo congregato tam viris quam
  mulieribus parvulis et advenis qui sunt intra portas tuas ut
  audientes discant et timeant Dominum Deum vestrum et custodiant
  impleantque omnes sermones legis huius =

@section 3 {v13}

  {DEU:31:13}
  filii quoque eorum qui nunc ignorant audire possint et
  timeant Dominum Deum suum cunctis diebus quibus versantur in
  terra ad quam vos Iordane transito pergitis obtinendam =

@section 3 {v14}

  {DEU:31:14}
  et ait Dominus ad Mosen ecce prope sunt dies mortis tuae
  voca Iosue et state in tabernaculo testimonii ut praecipiam ei
  abierunt ergo Moses et Iosue et steterunt in tabernaculo
  testimonii =

@section 3 {v15}

  {DEU:31:15}
  apparuitque Dominus ibi in columna nubis quae stetit in
  introitu tabernaculi =

@section 3 {v16}

  {DEU:31:16}
  dixitque Dominus ad Mosen ecce tu dormies cum patribus
  tuis et populus iste consurgens fornicabitur post deos alienos
  in terra ad quam ingredietur et habitabit in ea ibi derelinquet
  me et irritum faciet foedus quod pepigi cum eo =

@section 3 {v17}

  {DEU:31:17}
  et irascetur furor meus contra eum in die illo et
  derelinquam eum et abscondam faciem meam ab eo et erit in
  devorationem invenient eum omnia mala et adflictiones ita ut
  dicat in illo die vere quia non est Deus mecum invenerunt me
  haec mala =

@section 3 {v18}

  {DEU:31:18}
  ego autem abscondam et celabo faciem meam in die illo
  propter omnia mala quae fecit quia secutus est deos alienos =

@section 3 {v19}

  {DEU:31:19}
  nunc itaque scribite vobis canticum istud et docete filios
  Israhel ut memoriter teneant et ore decantent et sit mihi
  carmen istud pro testimonio inter filios Israhel =

@section 3 {v20}

  {DEU:31:20}
  introducam enim eum in terram pro qua iuravi patribus eius
  lacte et melle manantem cumque comederint et saturati crassique
  fuerint avertentur ad deos alienos et servient eis et detrahent
  mihi et irritum facient pactum meum =

@section 3 {v21}

  {DEU:31:21}
  postquam invenerint eum mala multa et adflictiones
  respondebit ei canticum istud pro testimonio quod nulla delebit
  oblivio ex ore seminis tui scio enim cogitationes eius quae
  facturus sit hodie antequam introducam eum in terram quam ei
  pollicitus sum =

@section 3 {v22}

  {DEU:31:22}
  scripsit ergo Moses canticum et docuit filios Israhel =

@section 3 {v23}

  {DEU:31:23}
  praecepitque Iosue filio Nun et ait confortare et esto
  robustus tu enim introduces filios Israhel in terram quam
  pollicitus sum et ego ero tecum =

@section 3 {v24}

  {DEU:31:24}
  postquam ergo scripsit Moses verba legis huius in volumine
  atque conplevit =

@section 3 {v25}

  {DEU:31:25}
  praecepit Levitis qui portabant arcam foederis Domini
  dicens =

@section 3 {v26}

  {DEU:31:26}
  tollite librum istum et ponite eum in latere arcae
  foederis Domini Dei vestri ut sit ibi contra te in testimonio =

@section 3 {v27}

  {DEU:31:27}
  ego enim scio contentionem tuam et cervicem tuam
  durissimam adhuc vivente me et ingrediente vobiscum semper
  contentiose egistis contra Dominum quanto magis cum mortuus
  fuero =

@section 3 {v28}

  {DEU:31:28}
  congregate ad me omnes maiores natu per tribus vestras
  atque doctores et loquar audientibus eis sermones istos et
  invocabo contra eos caelum et terram =

@section 3 {v29}

  {DEU:31:29}
  novi enim quod post mortem meam inique agetis et
  declinabitis cito de via quam praecepi vobis et occurrent vobis
  mala in extremo tempore quando feceritis malum in conspectu
  Domini ut inritetis eum per opera manuum vestrarum =

@section 3 {v30}

  {DEU:31:30}
  locutus est ergo Moses audiente universo coetu Israhel
  verba carminis huius et ad finem usque conplevit =

@section 2 {c32}

@section 3 {v1}

  {DEU:32:1}
  audite caeli quae loquor audiat terra verba oris mei =

@section 3 {v2}

  {DEU:32:2}
  concrescat in pluvia doctrina mea fluat ut ros eloquium
  meum quasi imber super herbam et quasi stillae super gramina =

@section 3 {v3}

  {DEU:32:3}
  quia nomen Domini invocabo date magnificentiam Deo nostro =

@section 3 {v4}

  {DEU:32:4}
  Dei perfecta sunt opera et omnes viae eius iudicia Deus
  fidelis et absque ulla iniquitate iustus et rectus =

@section 3 {v5}

  {DEU:32:5}
  peccaverunt ei non filii eius in sordibus generatio prava
  atque perversa =

@section 3 {v6}

  {DEU:32:6}
  haecine reddis Domino popule stulte et insipiens numquid
  non ipse est pater tuus qui possedit et fecit et creavit te =

@section 3 {v7}

  {DEU:32:7}
  memento dierum antiquorum cogita generationes singulas
  interroga patrem tuum et adnuntiabit tibi maiores tuos et
  dicent tibi =

@section 3 {v8}

  {DEU:32:8}
  quando dividebat Altissimus gentes quando separabat filios
  Adam constituit terminos populorum iuxta numerum filiorum
  Israhel =

@section 3 {v9}

  {DEU:32:9}
  pars autem Domini populus eius Iacob funiculus hereditatis
  eius =

@section 3 {v10}

  {DEU:32:10}
  invenit eum in terra deserta in loco horroris et vastae
  solitudinis circumduxit eum et docuit et custodivit quasi
  pupillam oculi sui =

@section 3 {v11}

  {DEU:32:11}
  sicut aquila provocans ad volandum pullos suos et super
  eos volitans expandit alas suas et adsumpsit eum atque portavit
  in umeris suis =

@section 3 {v12}

  {DEU:32:12}
  Dominus solus dux eius fuit et non erat cum eo deus
  alienus =

@section 3 {v13}

  {DEU:32:13}
  constituit eum super excelsam terram ut comederet fructus
  agrorum ut sugeret mel de petra oleumque de saxo durissimo =

@section 3 {v14}

  {DEU:32:14}
  butyrum de armento et lac de ovibus cum adipe agnorum et
  arietum filiorum Basan et hircos cum medulla tritici et
  sanguinem uvae biberet meracissimum =

@section 3 {v15}

  {DEU:32:15}
  incrassatus est dilectus et recalcitravit incrassatus
  inpinguatus dilatatus dereliquit Deum factorem suum et recessit
  a Deo salutari suo =

@section 3 {v16}

  {DEU:32:16}
  provocaverunt eum in diis alienis et in abominationibus ad
  iracundiam concitaverunt =

@section 3 {v17}

  {DEU:32:17}
  immolaverunt daemonibus et non Deo diis quos ignorabant
  novi recentesque venerunt quos non coluerunt patres eorum =

@section 3 {v18}

  {DEU:32:18}
  Deum qui te genuit dereliquisti et oblitus es Domini
  creatoris tui =

@section 3 {v19}

  {DEU:32:19}
  vidit Dominus et ad iracundiam concitatus est quia
  provocaverunt eum filii sui et filiae =

@section 3 {v20}

  {DEU:32:20}
  et ait abscondam faciem meam ab eis et considerabo
  novissima eorum generatio enim perversa est et infideles filii =

@section 3 {v21}

  {DEU:32:21}
  ipsi me provocaverunt in eo qui non erat Deus et
  inritaverunt in vanitatibus suis et ego provocabo eos in eo qui
  non est populus et in gente stulta inritabo illos =

@section 3 {v22}

  {DEU:32:22}
  ignis succensus est in furore meo et ardebit usque ad
  inferni novissima devorabitque terram cum germine suo et
  montium fundamenta conburet =

@section 3 {v23}

  {DEU:32:23}
  congregabo super eos mala et sagittas meas conplebo in eis =

@section 3 {v24}

  {DEU:32:24}
  consumentur fame et devorabunt eos aves morsu amarissimo
  dentes bestiarum inmittam in eos cum furore trahentium super
  terram atque serpentium =

@section 3 {v25}

  {DEU:32:25}
  foris vastabit eos gladius et intus pavor iuvenem simul ac
  virginem lactantem cum homine sene =

@section 3 {v26}

  {DEU:32:26}
  dixi ubinam sunt cessare faciam ex hominibus memoriam
  eorum =

@section 3 {v27}

  {DEU:32:27}
  sed propter iram inimicorum distuli ne forte superbirent
  hostes eorum et dicerent manus nostra excelsa et non Dominus
  fecit haec omnia =

@section 3 {v28}

  {DEU:32:28}
  gens absque consilio est et sine prudentia =

@section 3 {v29}

  {DEU:32:29}
  utinam saperent et intellegerent ac novissima providerent =

@section 3 {v30}

  {DEU:32:30}
  quomodo persequatur unus mille et duo fugent decem milia
  nonne ideo quia Deus suus vendidit eos et Dominus conclusit
  illos =

@section 3 {v31}

  {DEU:32:31}
  non enim est Deus noster ut deus eorum et inimici nostri
  sunt iudices =

@section 3 {v32}

  {DEU:32:32}
  de vinea Sodomorum vinea eorum et de suburbanis Gomorrae
  uva eorum uva fellis et botri amarissimi =

@section 3 {v33}

  {DEU:32:33}
  fel draconum vinum eorum et venenum aspidum insanabile =

@section 3 {v34}

  {DEU:32:34}
  nonne haec condita sunt apud me et signata in thesauris
  meis =

@section 3 {v35}

  {DEU:32:35}
  mea est ultio et ego retribuam in tempore ut labatur pes
  eorum iuxta est dies perditionis et adesse festinant tempora =

@section 3 {v36}

  {DEU:32:36}
  iudicabit Dominus populum suum et in servis suis
  miserebitur videbit quod infirmata sit manus et clausi quoque
  defecerint residuique consumpti sint =

@section 3 {v37}

  {DEU:32:37}
  et dicet ubi sunt dii eorum in quibus habebant fiduciam =

@section 3 {v38}

  {DEU:32:38}
  de quorum victimis comedebant adipes et bibebant vinum
  libaminum surgant et opitulentur vobis et in necessitate vos
  protegant =

@section 3 {v39}

  {DEU:32:39}
  videte quod ego sim solus et non sit alius deus praeter me
  ego occidam et ego vivere faciam percutiam et ego sanabo et non
  est qui de manu mea possit eruere =

@section 3 {v40}

  {DEU:32:40}
  levabo ad caelum manum meam et dicam vivo ego in aeternum =

@section 3 {v41}

  {DEU:32:41}
  si acuero ut fulgur gladium meum et arripuerit iudicium
  manus mea reddam ultionem hostibus meis et his qui oderunt me
  retribuam =

@section 3 {v42}

  {DEU:32:42}
  inebriabo sagittas meas sanguine et gladius meus devorabit
  carnes de cruore occisorum et de captivitate nudati inimicorum
  capitis =

@section 3 {v43}

  {DEU:32:43}
  laudate gentes populum eius quia sanguinem servorum suorum
  ulciscetur et vindictam retribuet in hostes eorum et propitius
  erit terrae populi sui =

@section 3 {v44}

  {DEU:32:44}
  venit ergo Moses et locutus est omnia verba cantici huius
  in auribus populi ipse et Iosue filius Nun =

@section 3 {v45}

  {DEU:32:45}
  conplevitque omnes sermones istos loquens ad universum
  Israhel =

@section 3 {v46}

  {DEU:32:46}
  et dixit ad eos ponite corda vestra in omnia verba quae
  ego testificor vobis hodie ut mandetis ea filiis vestris
  custodire et facere et implere universa quae scripta sunt legis
  huius =

@section 3 {v47}

  {DEU:32:47}
  quia non in cassum praecepta sunt vobis sed ut singuli in
  eis viverent quae facientes longo perseveretis tempore in terra
  ad quam Iordane transmisso ingredimini possidendam =

@section 3 {v48}

  {DEU:32:48}
  locutusque est Dominus ad Mosen in eadem die dicens =

@section 3 {v49}

  {DEU:32:49}
  ascende in montem istum Abarim id est transituum in montem
  Nebo qui est in terra Moab contra Hiericho et vide terram
  Chanaan quam ego tradam filiis Israhel obtinendam et morere in
  monte =

@section 3 {v50}

  {DEU:32:50}
  quem conscendens iungeris populis tuis sicut mortuus est
  Aaron frater tuus in monte Hor et adpositus populis suis =

@section 3 {v51}

  {DEU:32:51}
  quia praevaricati estis contra me in medio filiorum
  Israhel ad aquas Contradictionis in Cades deserti Sin et non
  sanctificastis me inter filios Israhel =

@section 3 {v52}

  {DEU:32:52}
  e contra videbis terram et non ingredieris in eam quam ego
  dabo filiis Israhel =

@section 2 {c33}

@section 3 {v1}

  {DEU:33:1}
  haec est benedictio qua benedixit Moses homo Dei filiis
  Israhel ante mortem suam =

@section 3 {v2}

  {DEU:33:2}
  et ait Dominus de Sina venit et de Seir ortus est nobis
  apparuit de monte Pharan et cum eo sanctorum milia in dextera
  eius ignea lex =

@section 3 {v3}

  {DEU:33:3}
  dilexit populos omnes sancti in manu illius sunt et qui
  adpropinquant pedibus eius accipient de doctrina illius =

@section 3 {v4}

  {DEU:33:4}
  legem praecepit nobis Moses hereditatem multitudinis Iacob =

@section 3 {v5}

  {DEU:33:5}
  erit apud rectissimum rex congregatis principibus populi
  cum tribubus Israhel =

@section 3 {v6}

  {DEU:33:6}
  vivat Ruben et non moriatur et sit parvus in numero =

@section 3 {v7}

  {DEU:33:7}
  haec est Iudae benedictio audi Domine vocem Iudae et ad
  populum suum introduc eum manus eius pugnabunt pro eo et
  adiutor illius contra adversarios eius erit =

@section 3 {v8}

  {DEU:33:8}
  Levi quoque ait perfectio tua et doctrina tua viro sancto
  tuo quem probasti in Temptatione et iudicasti ad aquas
  Contradictionis =

@section 3 {v9}

  {DEU:33:9}
  qui dixit patri suo et matri suae nescio vos et fratribus
  suis ignoro illos et nescierunt filios suos hii custodierunt
  eloquium tuum et pactum tuum servaverunt =

@section 3 {v10}

  {DEU:33:10}
  iudicia tua o Iacob et legem tuam o Israhel ponent
  thymiama in furore tuo et holocaustum super altare tuum =

@section 3 {v11}

  {DEU:33:11}
  benedic Domine fortitudini eius et opera manuum illius
  suscipe percute dorsa inimicorum eius et qui oderunt eum non
  consurgant =

@section 3 {v12}

  {DEU:33:12}
  et Beniamin ait amantissimus Domini habitabit confidenter
  in eo quasi in thalamo tota die morabitur et inter umeros
  illius requiescet =

@section 3 {v13}

  {DEU:33:13}
  Ioseph quoque ait de benedictione Domini terra eius de
  pomis caeli et rore atque abysso subiacente =

@section 3 {v14}

  {DEU:33:14}
  de pomis fructuum solis ac lunae =

@section 3 {v15}

  {DEU:33:15}
  de vertice antiquorum montium de pomis collium aeternorum =

@section 3 {v16}

  {DEU:33:16}
  et de frugibus terrae et plenitudine eius benedictio
  illius qui apparuit in rubo veniat super caput Ioseph et super
  verticem nazarei inter fratres suos =

@section 3 {v17}

  {DEU:33:17}
  quasi primogeniti tauri pulchritudo eius cornua
  rinocerotis cornua illius in ipsis ventilabit gentes usque ad
  terminos terrae hae sunt multitudines Ephraim et haec milia
  Manasse =

@section 3 {v18}

  {DEU:33:18}
  et Zabulon ait laetare Zabulon in exitu tuo et Isachar in
  tabernaculis tuis =

@section 3 {v19}

  {DEU:33:19}
  populos ad montem vocabunt ibi immolabunt victimas
  iustitiae qui inundationem maris quasi lac sugent et thesauros
  absconditos harenarum =

@section 3 {v20}

  {DEU:33:20}
  et Gad ait benedictus in latitudine Gad quasi leo
  requievit cepitque brachium et verticem =

@section 3 {v21}

  {DEU:33:21}
  et vidit principatum suum quod in parte sua doctor esset
  repositus qui fuit cum principibus populi et fecit iustitias
  Domini et iudicium suum cum Israhel =

@section 3 {v22}

  {DEU:33:22}
  Dan quoque ait Dan catulus leonis fluet largiter de Basan =

@section 3 {v23}

  {DEU:33:23}
  et Nepthalim dixit Nepthalim abundantia perfruetur et
  plenus erit benedictione Domini mare et meridiem possidebit =

@section 3 {v24}

  {DEU:33:24}
  Aser quoque ait benedictus in filiis Aser sit placens
  fratribus suis tinguat in oleo pedem suum =

@section 3 {v25}

  {DEU:33:25}
  ferrum et aes calciamentum eius sicut dies iuventutis tuae
  ita et senectus tua =

@section 3 {v26}

  {DEU:33:26}
  non est alius ut Deus rectissimi ascensor caeli auxiliator
  tuus magnificentia eius discurrunt nubes =

@section 3 {v27}

  {DEU:33:27}
  habitaculum eius sursum et subter brachia sempiterna
  eiciet a facie tua inimicum dicetque conterere =

@section 3 {v28}

  {DEU:33:28}
  habitabit Israhel confidenter et solus oculus Iacob in
  terra frumenti et vini caelique caligabunt rore =

@section 3 {v29}

  {DEU:33:29}
  beatus tu Israhel quis similis tui popule qui salvaris in
  Domino scutum auxilii tui et gladius gloriae tuae negabunt te
  inimici tui et tu eorum colla calcabis =

@section 2 {c34}

@section 3 {v1}

  {DEU:34:1}
  ascendit ergo Moses de campestribus Moab super montem Nebo
  in verticem Phasga contra Hiericho ostenditque ei Dominus omnem
  terram Galaad usque Dan =

@section 3 {v2}

  {DEU:34:2}
  et universum Nepthalim terramque Ephraim et Manasse et
  omnem terram usque ad mare Novissimum =

@section 3 {v3}

  {DEU:34:3}
  et australem partem et latitudinem campi Hiericho civitatis
  Palmarum usque Segor =

@section 3 {v4}

  {DEU:34:4}
  dixitque Dominus ad eum haec est terra pro qua iuravi
  Abraham Isaac et Iacob dicens semini tuo dabo eam vidisti eam
  oculis tuis et non transibis ad illam =

@section 3 {v5}

  {DEU:34:5}
  mortuusque est ibi Moses servus Domini in terra Moab
  iubente Domino =

@section 3 {v6}

  {DEU:34:6}
  et sepelivit eum in valle terrae Moab contra Phogor et non
  cognovit homo sepulchrum eius usque in praesentem diem =

@section 3 {v7}

  {DEU:34:7}
  Moses centum et viginti annorum erat quando mortuus est non
  caligavit oculus eius nec dentes illius moti sunt =

@section 3 {v8}

  {DEU:34:8}
  fleveruntque eum filii Israhel in campestribus Moab
  triginta diebus et conpleti sunt dies planctus lugentium Mosen =

@section 3 {v9}

  {DEU:34:9}
  Iosue vero filius Nun repletus est spiritu sapientiae quia
  Moses posuit super eum manus suas et oboedierunt ei filii
  Israhel feceruntque sicut praecepit Dominus Mosi =

@section 3 {v10}

  {DEU:34:10}
  et non surrexit propheta ultra in Israhel sicut Moses quem
  nosset Dominus facie ad faciem =

@section 3 {v11}

  {DEU:34:11}
  in omnibus signis atque portentis quae misit per eum ut
  faceret in terra Aegypti Pharaoni et omnibus servis eius
  universaeque terrae illius =

@section 3 {v12}

  {DEU:34:12}
  et cunctam manum robustam magnaque mirabilia quae fecit
  Moses coram universo Israhel =

# END OF FILE
